
Dare de seamă 
a contraamiralului N. Gracoski asupra misiunii ce i s-a 
încredinţat de a organiza un serviciu de ajutor al 
prizonierilor 


CAPITOLUL I 
Cercetări şi investigații 


Pe temeiul Înaltei aprobări a M.S. Regelui ati binevoit, 
domnule ministru, cu ordinul nr. 4085 din 4/17 februarie 1917, 
să-mi daţi următoarea misiune: 

“A studia în străinătate și propune de acolo regimul cu 
ajutorul căruia s-ar putea proceda în modul cel mai expeditiv 
la ajutorarea prizonierilor şi internatilor români din ţările 
vrajmase, arătând în acelaşi timp si mijloacele întrebuințate în 
acel scop de celelalte state beligerante”. 

In consecinţă, la 11/24 februarie 1917 am părăsit Iasii cu 
destinaţia Petrograd, prima etapă de investigaţii. Acolo, prin 
mijlocirea domnului Ministru al României, am fost pus în 
măsură de a avea mai multe conferinţe cu domnul Alexei Ar- 
buzow, pe acel timp senator al Imperiului şi prezident al 
Sectiunei Petrograd a “Societăţii ruse pentru asistenţa 
prizonierilor”, afiliată Societăţii Naţionale de Cruce Rosie 
Rusă. 

DI. Arbuzow a binevoit a-mi da toate informaţiile si des- 
lusirile asupra sistemului rusesc pentru asistenţa militarilor şi 
civililor căzuți prizonieri la dușmani, sistem care consista 
într-o strânsă legătură a statului atât cu Societatea Naţională 
de Cruce Rosie, cât si cu diferite alte societăţi cu însărcinări 
speciale înființate în timpul războiului şi care toate erau 

afiliate “Societätei Nationale de Cruce Rosie Rusă”. Ele 
funcționau sub scutul și controlul satului, care le da concursul 
financiar si sprijin efectiv. 

Ravitaliarea cu alimente se făcea în special de către mai 
sus-numita “Societate rusă pentru asistenţa prizonierilor”. 
Această Societate centraliza fondurile cu care aproviziona cu 
alimente imensele sale depozite (cel mai important era la 
Moscova), din care erau dirijate prin servicii speciale 
importante stocuri la depozite de distribuire de la Stockholm 
şi Copenhaga, iar de aci se făceau expediţii colective sau 
individuale în lagărele de prizonieri, unde distribuirea era 
asigurată prin îngrijirea ei si sub controlul delegaților neutri. 

Această ravitaliare nu s-a putut efectua în mod regulat și 
sigur decât numai după punerea în aplicare a unei Conven- 
tiuni speciale asupra tratamentului prizonierilor, încheiată la 
Stockholm între statele beligerante: Austro-Ungaria, Ger- 
mania, Rusia și cele neutre (intermediatoare) : Danemarca, 
Elveţia si Suedia, Conventiune cunoscută sub numele de 
“Proces-verbal de la Stockholm încheiat la 13 mai 1916”. 

In afară de aceste referinţe ce a binevoit a-mi da, domnul 
Arbuzow, care avea cunoștință (din corespondenţa prizonie- 
rilor şi rapoartele delegaților neutri) de starea nenorocită în 
care se găseau prizonierii militari români de toate gradele 
internaţi în lagărele de la Stralsund şi Stargard, s-a oferit să 
trimită acestora prin serviciile ruse de la Stockholm şi 
Copenhaga alimente si efecte de îmbrăcăminte, care să le fie 
distribuite în contul statului român si cu prilejul Invierii 
Domnului. In acest scop v-am solicitat telegrafic încuviințarea 
d-voastre anume, ca Legatiunea din Petrograd să fie au- 
torizată a încheia cuvenitul aranjament. 

Tot în vederea acestei ravitalieri speciale (şi pentru a mări 
suma ce statul român ar fi pus la dispoziţia Legatiunei), am 
solicitat şi obținut de la Marea Ducesă Melita Kyril 
Wladimirovitch (sora M.S. Regina) să patroneze o serată 

muzicală, iar de la domnul Ministru Diamandy am obţinut 
înfiinţarea la Legatie a unui serviciu de încasări a donațiilor ce 
urmau să se facă de către numeroșii cetăţeni români aflaţi la 
Petrograd. 

In ajunul plecării din Capitala fostului Imperiu "Țarist am 
luat cunoştinţă de răspunsul d-voastre cu privire la acea 
ravitaliare specială, răspuns conform căruia urma ca ea să se 
facă numai din produsul seratei si al donațiilor (deci în pro- 
porții mult mai reduse), prin îngrijirea Legatiunei din Pe- 
trograd în înţelegere cu domnul senator Arbuzow. 

Nu am nici o cunoştinţă de dispoziţiile luate ulterior de 
către Legatiune în această privinţă; probabil, însă, că 
concertul [sic!] filantropic proiectat n-a mai avut lor din cauza 
zbuciumărilor formidabile produse de revoluția ce izbucnise 
deja pe timpul când mă aflam acolo. 

La Petrograd am fost nevoit să stau mai mult decât era 
nevoie, din pricina greutăților ce am întâmpinat în ce priveşte 
obținerea de liberă trecere pentru continuarea călătoriei 
mele. Asemenea greutăţi mi-au fost create îndeosebi de către 
Biroul militar de pe lângă Ambasada Angliei. Cu toate aceste 
a doua zi după ce am părăsit Petrogradul frontiera se în- 
chidea, iar traficul de călători pe calea ferată Finlanda — sta- 
tele scandinave era suprimat. 

La STOCKHOLM. Foarte curând după sosirea mea în 
Capitala Suediei, am obţinut favoarea de a fi primit în 
audienţă de Majestatea Sa Gustav al V-lea, ocaziune cu care 
am solicitat Majestätei Sale graţia ca guvernul suedez să ridice 
embargoul pus pe mărfurile trimise din America, Anglia și 
Franţa în tranzit prin Suedia cu destinaţie pentru România, 
acordând ieșirea din Suedia a automobilelor-ambulante ale 
M.S. Reginei si a stocurilor de medicamente si materiale 
spitalicesti ale Crucii Roşii Române. 

Majestatea Sa m-a asigurat de toată bunăvoința guvernului 
suedez pentru tara noastră, accentuând, însă, că embargoul 
era o dispoziţie generală pe care guvernul fusese silit s-o ia în 
urma strictei blocade exercitate asupra coastelor scandinave 
de către marina engleză. M-a angajat totuşi să supun cererea 
mea fratelui său, Prinţul Carol al Suediei, care era protec- 
torului si Prezidentul Societätei Nationale de Cruce Rosie 
Suedeze pentru ca dânsul în această calitate să găsească 
modalitatea în baza căreia guvernul să poată face exceptiune, 
ridicând embargoul pentru ambulantele si medicamentele 
destinate nouă. 

Alteța Sa Regală m-a ascultat cu cea mai binevoitoare 
atenţie si séance-tenante a telefonat Ministrului de Finanţe să 
vină seara la Domnia Sa pentru a conferi asupra acelui su- 
biect. Sunt încredințat că, dacă ajungerea în tara a ambu- 
lantelor si materialelor sanitare a avut totuși loc cu întârziere, 
aceasta se datorește numai stărei anormale în care se afla 
Rusia în urma revoluţiei. 

O a doua chestiune importantă ce am avut onoarea a trata 
cu A.S.Regală, a fost aceea cu privire la găsirea celui mai sigur 
şi eficace mijloc de a veni în ajutor prizonierilor. 

AS. Regală a formulat aceeași temere ca și senatorul 
Arbuzow, exprimându-și părerea că nu se va putea obţine cu 
certitudine ajungerea ajutoarelor la prizonieri, decât numai în 
baza unei convenţii sau aranjament special făcut cu vrăjmașii 
în această privinţă şi că era de cea mai neapărată si urgentă 
nevoie ca un asemenea aranjament să ia ființă. Alteța Sa s-a 
declarat gata a face cel mai stăruitor demers pe lângă guver- 
nele semnatare a amintitei convenţii de la Stockholm pentru 
a se admite participarea statului român la aplicarea ei, în cazul 
când acesta ar arăta pe cale diplomatică guvernului suedez că 
voiește a adera la acea convenţie. 

Asupra acestei importante chestiuni v-am raportat la timp, 
telegrafic, din Stockholm, revenind asupra ei cu adresa din 
9/22 martie 1917, trimisă din acel oraș prin posta. 

Audienta mea la Alteța Sa Regală a luat sfârşit cu de- 
claratia ce mi-a făcut că de câte ori în cursul exercitării misiu- 
nii mele voi avea a solicita concursul său, îl va acorda cu atât 
mai mare plăcere cu cât, în afară de îndatorirea sa de membru 
al marii şi umanitarei confrerii a Crucii Roşii, este legat de 
tara noastră cu cele mai plăcute amintiri de pe timpul când a 
fost oaspetele bolnav al mult regretatilor săi unchi şi mätusä, 
Regele Carol si Regina Elisabeta. 

In timpul şederii mele la Stockholm am studiat în special 
organizarea birourilor Comitetului de ajutor pentru prizo- 
nierii de război dependinte de Crucea Roşie Suedeză, create 
imediat după izbucnirea războiului în scop de a asista pe 
captivii tuturor statelor beligerante. 

Acolo am găsit funcționând şi un comitet românesc, a cărui 
activitate însă era foarte redusă din cauza lipsei de fonduri. 
Totuși, chiar de i s-ar fi acordat subvenţii de la stat, acest 
comitet nu şi-ar fi putut lărgi sfera sa de acțiune prin faptul că, 
înăsprindu-se blocusul și nemaiputându-se importa în Suedia 
şi Norvegia alimente în cantităţi suficiente, guvernele acestor 
{ari s-au văzut nevoite a prohibi exportul lor. 

De la Stockholm am trecut la Copenhaga pentru a cerceta 
organizaţiile de ravitaliare alcătuite acolo de către ruși si en- 
glezi. 

În acea epocă Danemarca constituia [sic!] încă o impor- 
tantă piaţă de desfaceri capabilă de a procura stocurile de 
alimente cerute de organizaţiile engleză si rusă create de 
statele şi Crucile Roşii respective pentru ravitaliarea prizo- 
nierilor din Germania şi Austro-Ungaria. Ţinând de acest 
fapt, precum şi de vecinătatea imediată cu Germania, îmi 
formasem convingerea că era oportună înfiinţarea unui 
centru de aprovizionare la Copenhaga pentru prizonierii ro- 
mâni. În acest sens, am întreprins demersurile necesare atât 
pe lângă Crucea Rosie daneză, cât şi pe lângă Agenţia rusă 
pentru ravitaliarea prizonierilor, care mi-au oferit concursul 

lor cu cea mai mare bunăvoință. N-am putut însă să dau 
urmare acestui proiect, întrucât la început nu mi-a parvenit 
răspunsul la rapoartele mele trimise la Iaşi telegrafic şi prin 
posta, iar ulterior, aflându-mă în Elveţia, a trebuit să renunţ la 
această idee, pe de o parte din cauza refuzului manutantei 
engleze de la Copenhaga de a procura lunar cantitatea de 
pâine necesară prizonierilor români din Tuchel (17 000) şi 
apoi din pricină că, după informaţiile culese, aflasem că şi 
guvernul danez fusese constrâns de blocus să ia măsuri 
prohibitive şi limitative în ce privea exportul de articole 
alimentare. 

Pe când mă aflam la Copenhaga se puneau bazele unui 
comitet român de ajutor, care a lucrat multă vreme cu resurse 
modeste, dar care, în urmă, când a încetat ravitaliarea 
prizonierilor noştri de la Secţia Paris prin încheierea 
armistițiului și a Păcii de la București, devenise de o mare 
importanţă, căci numai prin el se mai puteau trimite alimente 
prizonierilor. În acest scop i-am pus la dispoziţie importante 
subsidii şi m-am servit în cea mai largă măsură de serviciile 
sale foarte preţioase pe acele vremuri grele în ce privește 
ravitaliarea prizonierilor nostri. 

La CHRISTIANIA. Aci, ca și la Bergen, am aşteptat 
momentul ca să pot obţine autorizarea de a lua loc pe un 
vapor cu destinație pentru Anglia. (În totul a trebuit să aştept 
25 zile în ţările scandinave). În Norvegia am constatat o 
penurie desăvârșită de stocuri alimentare, fapt pentru care n- 
am găsit nici un centru sau organizare străină de ravitaliare a 
prizonierilor. 

La LONDRA. În timpul celor câteva zile cât am stat în 
acest oraş am căutat să pot obţine pretiosul sprijin al Crucii 
Roșii Engleze, în care scop am avut o conferinţă (la care a 
luat parte si Domnul Ministru Mișu) cu preşedintele Sectiunii 
de ravitaliare în alimente. 

Cu mare regret sunt nevoit a raporta că rezultatul acestei 
conferinţe a fost negativ, căci n-am putut obține favoarea de a 
ne procura măcar într-o măsură oarecare alimentele necesare 
la ravitaliarea prizonierilor nostri din Germania, nici de a li se 
trimite pâine din manutanta engleză din Copenhaga. 

Refuzul era bazat pe greutăţile de aprovizionare mereu 
crescânde, produse de blocada submarină. 

La Londra am avut ocazia a admira splendida organizare a 
unuia dintre cele mai mari centre de aprovizionare a 
prizonierilor. Tot aici fiinţa un comitet de distinse doamne 
engleze si române, care au pus la dispoziţia domnului Ministru 
al României importante sume de bani cu care Domnia-Sa a 
procurat prin noi prizonierilor circa 5000 perechi bocanci. 

La PARIS. Grija principală ce am avut, sosind aci, a fost de 
a interesa autoritățile franceze superioare la cauza prizonie- 
rilor noştri, şi anume ca să ne dea concursul atât prin pro- 
curare de fonduri bănești, cât şi pentru a realiza pe pieţele de 
desfaceri franceze stocurile de alimente şi de efecte de 
îmbrăcăminte necesare. 

În acest scop, domnul Ministru Al. Em. Lahovary mi-a 
mijlocit o întrevedere cu domnul Violette, pe atunci ministru 
al Ravitalierei, care, în urma expunerii verbale ce i-am făcut 
asupra stării precare a prizonierilor noștri şi a urgentei nevoi 
de a li se veni în ajutor, mi-a dat cele mai formale asigurări că 
va interveni în Consiliul de Miniştri pentru obținerea celui 
mai larg concurs din partea guvernului francez. 

Intr-adevăr, graţie Domniei-Sale si pe temeiul negociatiu- 
nilor ce a dus ulterior domnul General Rudeanu, căruia i-am 
cerut concursul în calitatea sa de reprezentant al Ministerului 
de Război, s-a obţinut de la guvernul francez ca Intendenta 
armatei să procure lunar prizonierilor români, circa 300 000 
kg pâine pe preţul de franci 82,25 quintalul de făină. 

Sunt însă nevoit a menţiona cu mult regret că intervenţiile 
ulterioare ce necesitatea imperioasă m-a făcut să întreprind 

pe lângă succesorul d-lui Violette, cu privire la asigurarea 
stocurilor de alimente din Franţa sau din altă parte si 
exportarea lor în Elveţia, ori la crearea unei baze de 
ravitaliare la Lyon, au rămas zadarnice, căci mi s-au refuzat 
toate cererile, fie adresate direct, fie prin domnul Ministru al 
României la Paris. 

In timpul acestei prime vizite la Paris m-am ocupat de 
asemenea cu studiul organizării sistemului francez pentru 
asistenţa prizonierilor. Am constatat că la baza acestui sistem 
rezidă același principiu esenţial ca şi la acele ruseşti si engleze, 
şi anume o strânsă colaborare între organele respective de gu- 
vernământ si acele de inițiativă particulară, statul acordând la 
anumite societăți si institutiuni de caritate sprijinul său moral 
şi material pentru îndeplinirea scopului în care ele fuseseră 
create. 

Intre principalele institutiuni caritabile care au conlucrat la 
ameliorarea traiului prizonierilor francezi sunt de citat: 

1) La Société Nationale de Croix Rouge Française; 

2) La Fédération Nationale d’Assistance aux Prisonniers 
de Guerre; 

3) L'Agence des Prisonniers de Guerre Français, cu secția 
sa “Le Vêtement du Prisonnier de Guerre”, unde, cu deo- 
sebitä bucurie si satisfactie, am gäsit functionând o sectiune 
românä condusä de un comitet de doamne si domni din 
colonia română de la Paris. 

Excelenta impresiune ce mi-a produs solida organizare a 
acelei secțiuni, cât şi rezultatele îmbucurătoare ce obținuse 
deja faţă cu modestele mijloace de care dispunea, m-au 
hotărât a solicita guvernului recunoaşterea ei si autorizaţia de 
a o subventiona, pentru ca să-și poată exercita nobila-i sarcină 
într-o măsură cât se poate mai mare. Nu mai puţin mare mi-a 
fost plăcerea de a găsi funcţionând la Paris opera caritabilă 
română “Le Comité d'Assistance à la Croix Rouge Rou- 
maine”, cea dintâi operă română de asistenţă în străinătate 

înfiinţată după intrarea ţării noastre în război şi creată din 
inițiativa soției Ministrului României la Paris, doamna Alex. 
Em. Lahovary. 

Domniei Sale îi revine meritul de a fi obținut ca opera 
“Vêtement du Prisonnier de Guerre” să se însărcineze cu 
ravitaliarea prizonierilor români de război, în care scop s-a 
încheiat un aranjament, iar sectiunei române afiliate acelei 
opere i s-au acordat primele subsidii bănești din fondurile 
comitetului prezidat de Domnia Sa, fonduri alcătuite din 
produsul conferinţelor şi serbărilor organizate de Domnia Sa 
în diferite oraşe ale Franţei, între care o serată dată la Opera 
Mare din Paris a produs o prea frumoasă sumă. 

La GENEVA. Aci, cu vădită emotiune, am intrat in 
templul caritätei internationale, îndeobşte cunoscut sub 
denumirea de “Comité International de la Croix Rouge”, 
unde am fost primit în mod cu totul afabil de către prea 
onorabilul si veneratul său preşedinte, domnul Gustave Ador, 
actualmente președinte al Confederatiunei Elvetice. 

In cursul conferinței ce am avut împreună, Domnia Sa a 
binevoit să mă asigure că voi avea din partea tuturor oficiilor 
celebrei Institutiuni și în special de la “Agence Internationale 
des Prisonniers de Guerre” tot concursul, în toate chestiunile 
privitoare la prizonierii de război. 

Relativ la dificultățile întâmpinate de autorităţile respec- 
tive din ambele tabere beligerante pentru îndeplinirea dife- 
ritelor servicii de asistenţă a prizonierilor, dificultăți ce sur- 
veneau în mod inevitabil și automatic, domnul Gustave Ador, 
mi-a declarat că singurul remediu ce se putuse găsi pentru a le 
înlătura pe cât posibil era numai stabilirea de aranjamente şi 
conventiuni speciale între beligeranti, fie prin intermediul 
Comitetului Internaţional, fie prin acel al reprezentanţilor 
diplomatici ai statelor neutre. 

În această privință, d-sa a insistat foarte stăruitor ca statul 
nostru să încheie de urgenţă astfel de aranjamente sau 

conventiuni, afară de care serviciul de ajutorare a prizo- 
nierilor ar fi ameninţat să devină o întreprindere de cheltuieli 
zadarnice. 

N-am lipsit de a vă raporta imediat acest preţios aviz al 
preşedintelui Comitetului Internaţional de Cruce Roșie, 
identic cu acel exprimat de Prinţul Carol de Suedia şi de 
senatorul rus Arbuzow. 

La Geneva, după intrarea României în război se formase 
un comitet român pentru a veni în ajutor compatriotilor aflați 
în Elveţia fără mijloace de trai și în imposibilitatea de a primi 
bani din ţară. 

Am asistat la una din ședințele acestui comitet si, alarmat 
de cazurile de mizerie care mi-au fost semnalate de 
preşedintele său, domnul Georges Fazy, consul al României la 
Geneva, m-am găsit dator de a vă raporta în această privinţă, 
cerând şi obținând graţie intervenției Domniei- Voastre de la 
guvern asistenţa sub forma de subsidii lunare în sumă de 4000 
franci. 

Tot acolo am găsit creat (2 aprilie 1917) “Le Comité 
d’Assistance aux Prisonniers Roumains”. Asupra scopului şi 
mijloacelor sale de acţiune, luând informaţii chiar de la 
înfăptuitorii lui, doamnele Ema Lahovary şi Martha G. 
Bibescu si domnul Max Dollfus, am obținut cele mai bune 
impresiuni, mai ales în ce priveşte organizarea serviciului de 
ravitaliare cu alimente, căci se obținuse pretiosul concurs al 
solidei Instituţii “L’Oeuvre Municipale de Secours aux 
Prisonniers de Guerre”, puse sub protectia primarului din 
Lyon si prezidatä de sotia sa, doamna Edouard Herriot. 

Pe baza acestor constatări, am avut onoarea a vă cere să 
admiteti recunoașterea si subvenţionarea comitetului din 
Geneva, ceea ce ati binevoit a aproba. 

Cu mare surprindere am constatat că diferitele organiza- 
tiuni de asistenţă a prizonierilor alcătuite de toate statele 
beligerante nu-şi aveau sediul la Geneva, unde se afla Co- 

mitetul Internaţional de Cruce Roșie, ci la Berna, unde unele 
din ele îşi exersau activitatea în deplină concordanţă cu mi- 
siunile diplomatice respective, iar altele sub directa 
dependenţă a acestora. 

Astfel fiind, v-am solicitat înființarea Agenţiei Crucii Roşii 
Române la Berna, după ce prealabil luasem avizul domnului 
Ministru al României în acel oraș si după studierea la fata 
locului a organizaţiilor speciale de asistenţă a prizonierilor de 
război ce funcționau deja în capitala Confederaţiei Elvetice, 
sediul atât al Societăţii Nationale de Cruce Roşie Elvețiană, 
cât şi al celei mai importante opere caritabile înfiinţate prin 
inițiativă particulară elveţiană pentru a veni în ajutorul 
tuturor prizonierilor de război, fără distincție de naționalitate. 

La Berna mi-am început activitatea prin audiența ce am 
obținut la domnul consilier federal Hoffman, pe atunci şeful 
Departamentului Politic al Confederaţiei. Scopul acestei 
audienţe era să pot dobândi o orientare asupra caracterului 
serviciului de ravitaliare ce urma să fie înfiinţat acolo. 

In această privinţă (după cum am constatat si la Geneva), 
impresiunea ce am avut era că o organizaţie cu caracter de 
sucursală sau filială de Cruce Roşie era cea mai indicată, ca 
fiind în concordanţă atât cu stipulatiile articolului 15 din 
regulamentul anexă a Convenţiei a IV-a de la Haga, cât şi cu 
caracterul neutral al Confederaţiei. 

O asemenea organizare era cu atât mai binevenită, cu cât 
ea își avea raţiunea în puternicul argument ce ni s-a dat, 
anume că numai sub această formă si aparenţă se putea 
interveni și trata cu eficacitate în caz de reclamaţii şi 
neînţelegeri ce s-ar fi putut ivi în decursul funcționării. 

Cu ocazia acestei audienţe, domnul consilier federal 
Hoffman mi-a declarat că guvernul român poate fi încredinţat 
că 1 se va da tot concursul si sprijinul necesar pentru ca 
serviciul român de ravitaliare în Elveţia să se poată îndeplini 
cu eficacitate. 

Cu domnul colonel-doctor Bohny, președintele Societăţii 
Nationale de Cruce Rosie Elvețiană, am avut un schimb de 
vederi foarte favorabile asupra cazului unui eventual 
aranjament pentru spitalizarea în Elveţia a prizonierilor 
români invalizi, grav bolnavi ori convalescenti. 

În Elveţia se găseau internaţi în permanență până la 
încheierea armistiţiului general circa 30 000 prizonieri din 
ambele grupuri de state aflate în război. 

Cu prilejul vizitei ce am făcut în Berna la sediul operei 
“Comité Bernoise de Secours aux Prisonniers de Guerre”, am 
găsit funcţionând şi o secţiune română, care fusese creată de 
un grup de doamne şi domni români aflaţi in Berna si care, 
prin prezidenta sa, doamna Henriette Kunz-Conrad, ceruse şi 
obținuse favoarea de a fi afiliată sus-numitei opere. Afilierea 
se acordase în aceleași condițiuni ca si sectiunilor, italiană, 
belgiană şi sârbă, iar doamna Valentin, prezidenta comitetului 
bernez, a arătat sectiunei române o mare solicitudine în tot 
timpul funcționării ei. 

Cercetând organizaţia acestei secţiuni, am dobândit 
convingerea că, subvenţionarea de către stat i-ar putea 
permite să aducă reale servicii cauzei prizonierilor. In 
consecință v-am solicitat să o recunoasteti si să aprobati 
subvenţionarea ei. 

La Berna am vizitat si cercetat, de asemenea, biurourile, 
atelierele de confectionare şi manipulatie, cât si depozitele de 
alimente ale Comitetului Franco-Belgian, intitulat “Fédéra- 
tion des oeuvres de secours en faveur des prisonniers français 
et belges” si care asigura ravitaliarea prizonierilor respectivi 
internați în Germania si Austro-Ungaria. 

Luând în considerare puternicul sprijin acordat de gu- 
vernele francez şi belgian acestei opere, organizaţia sa prac- 
tică, precum şi convenţia ce Comitetul sârb izbutise să încheie 
pentru ravitaliarea prizonierilor sârbi prin această instituţie, 
am propus directiunei ei să stabilească şi cu noi un aranjament 

analog. Directiunea, însă, în termeni de altfel foarte 
curtenitori a declinat această propunere; totuși, ulterior am 
putut încheia aranjamente speciale pentru a ne procura 
stocuri de anumite articole alimentare din Brazilia, prin 
îngrijirea serviciului său de comande şi aprovizionări. 

Faza cercetărilor şi investigaţiilor, care caracterizează 
prima parte a misiunii mele, se încheie cu întrevederea ce am 
avut cu Excelenţa Sa Sir Rumbold, Ministrul Engliterei la 
Berna. 

Scopul acestei întrevederi era ca, arătându-i toate greută- 
tile problemei ravitalierei prizonierilor români, să binevoiască 
a interveni pe lângă guvernul britanic spre a ni se acorda în 
parte sprijinul său, dispunând ca organele britanice de 
ravitaliare de la Copenhaga sau de la Berna să fie însărcinate 
cu ajutorarea celor 18 000 prizonieri români din lagărul 
Tuchel, aflaţi pe atunci în cea mai deplorabilă stare din lipsă 
de hrană si îmbrăcăminte. 

In această privinţă am remis şi un memoriu domnului 
Rumbold, care mi-a promis tot concursul său şi a intervenit, 
într-adevăr, pe lângă guvernul britanic. Din nefericire, nu s-a 
dat urmare cererii noastre. 

Asupra acestui refuz mi-am putut procura ulterior 
satisfacţie de a face să parvină la cunoştinţa guvernului englez, 
prin Legatiunea României la Londra, cum prizonierii români, 
în număr de 800, au venit în ajutor unora din colegii lor 


englezi aflaţi in mare lipsă în lagărul de la... . 


* Lipsă în text. 

CAPITOLUL II 


Organizarea serviciului de asistență si ravitaliare 
a prizonierilor de război militari si civili 


Pe baza raportului telegrafic ce v-am adresat, Consiliul de 
Miniștri, prin jurnalul său din 1/14 mai 1917, a hotărât crearea 
la Berna a „Agenţiei Crucii Roşii Române” pentru ravitalia- 
rea prizonierilor de război militari si civili. 

In virtutea acelei încheieri a Consiliului de Miniștri, ce ati 
binevoit a-mi comunica cu telegrama nr. 00257, Agenţia 
Crucii Roşii Române a luat fiinţă si şi-a început activitatea sa, 
procedând la organizarea serviciului de asistenţă si ravitaliare 
a prizonierilor. 

Acest serviciu s-a efectuat atât direct de Agenţie, cât si 
prin cele trei comitete române pentru asistenţă, care fuseseră 
create la Berna, Paris si Geneva. 

Agenţia, în baza subventionärii ce le-o acorda si a 
dreptului său de control şi directivă, a determinat sfera de 
activitate a fiecăruia din aceste comitete în chipul următor: 

1) Comitetului sectiunei române afiliate operei , Comité 
Bernois de Secours aux Prisonniers de Guerre”, cu sediul în 
Berna, i s-a încredinţat ravitaliarea prizonierilor români 
internaţi în Austro-Ungaria. 

2) Comitetului sectiunei române afiliate asezämântului 
, Vêtement du Prisonnier de Guerre”, cu sediul la Paris, i s-a 
atribuit îngrijirea prizonierilor internaţi în Germania. 

3) Comitetului de la Geneva, intitulat ,,Comité 
d’Assistance aux Prisonniers Roumains”, care-şi asigurase 
colaborarea doamnei prezidente a comitetului instituţiei 
„Oeuvre Municipale de Secours aux Prisonniers de Guerre” 
din Lyon, i s-a dat sarcina de a ajutora atât pe prizonierii din 
Bulgaria, cât şi de acei deţinuţi de inamic în partea teritoriului 
țării ocupată de el. 

Cât despre prizonierii internaţi în Turcia, nefiind cu 
putinţă ravitaliarea lor în natură, Agenţia a fost nevoită să 

recurgă la singurul mijloc posibil de a le veni în ajutor, anume 
acela de a le trimite bani. 

In acest scop a remis periodic Legatiunei Spaniei la 
Constantinopol, care reprezenta interesele statului român în 
Turcia, fonduri pentru a fi distribuite prizonierilor sau pentru 
a li se procura cu ele alimentele și efectele de îmbrăcăminte 
ce, eventual, se puteau găsi pe pieţele de desfaceri în Turcia. 

Dispozitivul general de ravitaliare a prizonierilor expus 
mai sus a fost singurul posibil de aplicat, deoarece numai 
astfel se puteau ocoli cele două mari inconveniente de care 
ne-am izbit când s-a pus în cercetare problema revitaliarei şi 
care erau: 

1) Lipsa de articole alimentare şi de îmbrăcăminte ce se 
simţea din ce în ce mai mult pe piețele de desfaceri, atât în 
țările Inţelegerii, cât şi în cele neutre, neajuns provenit din 
intensificarea blocadei maritime şi, mai ales, a războiului 
submarin; 

2) Lipsa de convenţii sau aranjamente speciale cu statele 
inamice pentru a asigura atât ajungerea în totalitate la 
destinaţie a merindelor și efectelor de îmbrăcăminte trimise 
prizonierilor, cât şi distribuirea lor în mod echitabil. 

Ambele aceste neajunsuri au fost înlăturate prin faptul că 
ravitaliarea prizonierilor s-a efectuat de către comitete 
române afiliate la puternice organizaţii de rezistenţă din 
Franţa şi Elveţia, care, la rândul lor, își exercitau activitatea 
sub egida Crucilor Roșii respective si în virtutea conven- 
tiunilor şi aranjamentelor speciale încheiate ad-hoc în cursul 
războiului între statele protectoare si cele inamice si neutre, 
precum şi în virtutea stipulatiunilor prevăzute în con- 
ventiunile de la Haga. 

Activitatea celor trei comitete române, cu toate greutăţile 
enorme de care s-au izbit în executarea mandatului ce 
primiseră, greutăţi de tot felul şi care, la un moment dat, le-au 
forţat a suspenda si chiar curma activitatea lor, a fost salutară. 

În dările de seamă respective (din care rezulta că durata 
activităţii a fost în medie între 7 şi 11 luni) se învederează în 
mod foarte elocvent utila contributiune ce ele au adus operei 
de ajutorare a prizonierilor şi care este rezumată în alăturatul 
tablou, aşa că o reeditare în această privință nu mai este 
necesară. 

Nu tot astfel se prezenta chestiunea raporturilor ce 
Agenţia a avut cu fiecare din aceste trei comitete. 

Astfel, relativ la comitetul Sectiunii române afiliata 
„Comite Bernois de Secours aux Prissoniers de Guerre” din 
Berna, trebuie relatate următoarele: 

Acest comitet a luat fiinţă la Berna în luna octombrie 1916, 
în urma consfătuirilor și demersurilor mai multor doamne și 
domni din colonia română, începându-și activitatea prin darea 
unei serbări cu scop de a aduna primele resurse necesare la 
instalare şi organizare. 

Intâiul său succes, de o importanţă capitală, a fost de a 
obține concursul operei elveţiene ,,Comité Bernois de 
Secours aux Prissoniers de Guerre”, care l-a admis în sânul 
său sub denumirea de „Section Roumaine”, ceea ce 1-a permis 
să beneficieze de serviciul de expediţii al acestui comitet 
pentru a efectua trimiterile de ajutoare în alimente şi efecte de 
îmbrăcăminte prizonierilor, în măsura mijloacelor sale. 

Tot graţie sus-zisului comitet, a avut şansa să-şi asigure 
concursul doamnei Kunz-Conrad, persoană îndeobște 
cunoscută în societatea berneză pentru activitatea sa 
caritabilă şi care, în calitate de prezidentă, a depus tot zelul şi 
devotamentul său pentru a asigura până la sfârșit bunul mers 
al secțiunii române. 

De la înfiinţare şi până la 1 mai 1917, data când a fost 
recunoscut de stat, acest comitet primise în mai multe rânduri 
subvenţii de la guvern prin legatile de la Berna şi Paris, care 
au constituit principalele sale resurse, permițându-i să 
desfăşoare o activitate oarecare în folosul prizonierilor. 

Constituirea lui, însă, a suferit modificări din pricina 
demisiunilor mai multor membri fondatori, demisiuni care, cu 
toate sfortärile depuse de agenţie si comitetul bernez, au con- 
tinuat a se produce în astfel de proporţii, că la un moment dat 
comitetul ajunsese redus la doi membri, anume doamna 
prezidentă şi trezorierul. 

Pentru a pune capăt unei asemenea stări, dăunătoare în 
toate privintele, a trebuit să se ia măsuri si dispoziţii care au 
atins autonomia comitetului. Ele au fost absolut necesare, atât 
pentru a înlătura blamul care se răsfrângea şi asupra instituției 
elveţiene, cât şi pentru a curma răul produs de inactivitatea 
secțiunii, căci se suspendase ravitalierea prizonierilor. 

Mulțumită sprijinului şi concursului nelimitat al domnului 
ministru Pâcleanu si referindu-ne la Instrucţiunile ministeriale 
nr.5129 primite de Domnia Sa înainte de înfiinţarea agenţiei, 
s-a procedat, în complet acord atât cu doamna prezidentă a 
comitetului bernez cât şi cu doamna Kunz-Conrad, la comple- 
tarea şi reorganizarea lui. 


În ziua de ... noiembrie 1917 s-au putut reuni în şedinţa 
plenară toate persoanele care au consimţit a face parte din 
noul comitet şi s-au pus bazele noii sale activităţi, sub pa- 
tronajul domnului Ministru al României la Berna și sub pre- 
sedintia de onoare a domnului general Ghenea, şeful Misiunii 
militare tehnice pentru Elveţia si Italia. 

Sub noua sa alcătuire, care a dăinuit până când s-a efectuat 
repatrierea prizonierilor din Austro-Ungaria — cu a căror 
ravitaliare era însărcinat — comitetul şi-a putut îndeplini sar- 
cina fără a se mai ivi perturbări ca acele menţionate mai sus. 

Comitetul secţiunii române afiliate lui . Vêtement du 
Prissoniers de Guerre”. 

Acest comitet s-a înfiinţat la Paris în luna decembrie 1916 
cu scopul de a da sprijin material şi moral prizonierilor ro- 


Lipsă în text. 

mâni. Serviciul său de ravitaliere a început a funcţiona pe 
lângă acel al operei franceze ,,Vétement du Prissoniers de 
Guerre”, pe baza unei conventiuni speciale ce se încheiase 
mai înainte între acea instituție și doamna Alex. Em. La- 
hovary, președinta societăţii , Comité d’Assistance à la Croix 
Rouge Roumaine”. Primele resurse, în sumă de 93 000 franci, 
cu care această secțiune şi-a început activitatea, i-au fost 
donate de numitul comitet român. 

Mijloacele sale erau însă prea modeste, chiar ţinând seama 
de subventiile sporadice ce primea de la stat, pentru a putea 
întreprinde o ravitaliare pe scară întinsă şi fără întrerupere, 
astfel cum i-o făcea posibilă admirabilul serviciu de 
aprovizionare al operei ,Vêtement du Prissoniers de 
Guerre”, de a cărei organizare putea să se folosească. 

Prin recunoașterea lui oficială si acordarea de subsidii 
lunare, acest comitet şi-a lărgit câmpul său de activitate în 
proporţie de a putea ravitalia toate lagărele de prizonieri 
români din Germania. 

In acest scop i s-au pus la dispoziţie de guvernul francez, 
lunar câte 500 000 franci si câte 300 000 kg făină. Pe de altă 
parte, Agenţia Crucii Roșii Române i-a acordat 2 217 500 
franci — şi a mai primit de la guvernul englez si francez, prin 
îngrijirea comisiei militare române de cumpărături, efecte de 
îmbrăcăminte pentru o valoare totală de 1 456 990 450 franci. 
Cu asemenea resurse acest comitet şi-a putut îndeplini 
misiunea într-o largă măsură, spre deplina mulţumire a 
prizonierilor din acele lagăre unde ravitalierea s-a putut 
efectua în mod continuu. 

Întrucât acest comitet își trăgea singur subventia lunară de 
la trezoreria franceză, iar gestiunea sa, prin faptul afilierii la 
„V.P.G.”, se făcea după normele si regulile acestei instituții 
care nu cadrau cu acele stabilite de Agenţie, si ţinând seama 
de faptul că Ministerul de Război îşi avea în sânul comitetului 
un delegat al său special, în persoana domnului general 

Rudeanu, precum şi de faptul că din comitet făceau parte doi 
foşti miniştri şi două alte personalități care au condus mari 
servicii de ale statului, v-am solicitat cu raport telegrafic 
deplina autonomie a acestui comitet fata de Agenţie. 

Guvernul binevoind a-mi acorda această autonomie, 
Agenţia, din luna februarie 1918, n-am mai avut cu el decât 
relaţii de serviciu de interes general. 

Comitetul de la Geneva pentru asistenţa prizonierilor 
români. 

Acesta a luat fiinţă în ziua de 2 aprilie 1917 si recunoas- 
terea sa oficială a fost comunicată Agenţiei cu ordinul 
telegrafic nr. 397/V1/917 al Ministerului de Război. 

Pe temeiul acestei recunoașteri, Agenţia i-a acordat 
subsidiile lunare necesare, însărcinându-l cu ravitalierea 
prizonierilor din Bulgaria. 

EI şi-a exercitat însă activitatea si pentru ajutorarea 
prizonierilor ţinuţi de inamic chiar în teritoriul ocupat al ţării, 
în care scop primea subsidii de la Secţia Bucuresti a Societăţii 
Naţionale de Cruce Roşie. Comitetul din Geneva şi-a 
îndeplinit misiunea sa în mod cu totul multumitor, datorită, în 
special, zelului si devotamentului depus de prezidentul său, 
domnul Max Dollfus. 

Pe lângă serviciul de ravitaliare cu alimente şi efecte de 
îmbrăcăminte, domnul Dollfus a organizat şi aşa numita 
„Section des Livres” a acestui Comitet, cu scop de a trimite 
prizonierilor cărți de lectură, instrumente muzicale şi jocuri 
distractive. 

Pentru aceasta, Agenţia i-a pus la dispoziţie fondurile 
necesare din subventia lunară de 2 500 franci ce avea de la 
stat pentru administraţie şi ajutoare diverse, precum si din 
fondul ei de donaţie. 

Relatiunile de serviciu ale Agenţiei cu comitetul din 
Geneva s-au desfășurat pe tot timpul cât a durat colaborarea 
în cea mai deplină concordare şi unitate de vederi. 

În afară de aceste trei comitete române recunoscute şi 
subvenţionate de stat, mai funcționau și următoarele, cu 
propriile lor mijloace şi tot pentru ajutorarea prizonierilor: 

1) Comitetul de asistenţă de pe lângă Legația României la 
Stockholm; 

2) Comitetul de pe lângă Legația României la Haga; 

3) Comitetul secţiunii române de pe lângă Crucea Roşie 
Daneză, înfiinţat la Copenhaga de către membrii coloniei 
române de acolo. 

Cele două dintâi au fost nevoite în cursul timpului, din 
lipsă de resurse si mai ales din cauză că nu se puteau găsi 
alimente de export, să-şi reducă activitatea la înlesniri de co- 
respondenta a prizonierilor si la investigatiuni asupra lor si a 
familiilor lor. 

Acel din Copenhaga, mai favorizat în ce priveşte 
ravitalierea prin faptul că în Danemarca se puteau încă găsi pe 
pieţele de desfaceri alimente, a adus reale servicii cauzei 
prizonierilor, mai ales în acea cumplită perioadă când, din 
cauza armistiţiului partial si al Păcii de la Bucureşti, s-a oprit 
complet trimiterea de alimente din ţările Intelegerii. Gratie 
concursului dat de Crucea Rosie Daneză, cât si inlesnirilor 
acordate de autorităţile respective din Copenhaga, comitetul 
român din Danemarca a putut fi de mare folos în acele 
timpuri grele şi din darea sa de seamă se poate constata 
importantele servicii ce a adus cauzei prizonierilor. 

O operă română care, de asemenea, a contribuit foarte 
mult la ușurarea suferințelor unei anumite categorii de pri- 
zonieri (infirmi si debili) este „Le Comité d'Assistance à la 
Croix Rouge Roumaine”, despre care am avut onoarea a 
menţiona mai sus. 

Cea mai însemnată faptă a acestui comitet a fost con- 
ventiunea încheiată cu ,, Vêtement du Prisonnier de Guerre” 
pentru trimiterea de pachete alimentare prizonierilor români, 
precum şi acordarea primelor subsidii secţiunii române 
afiliate acestei opere franceze. 

În cursul funcționării serviciului de ravitaliare al Agenţiei, 
atributiunile și însărcinările sale stabilite în Jurnalul Consiliu- 
lui de Miniştri din 1/14 mai 1917 au fost completate si lărgite. 

Astfel: 

1) Cu ordinul aprobator nr. 595/5 iunie 1917 se hotărăște în 
mod definitiv în ce priveşte pe ofiţerii prizonieri alocatia 
lunară pentru alimente, cât și cea semestrială pentru efecte de 
îmbrăcăminte. 

2) In virtutea ordinului aprobator nr. 569, transmis de 
Legatia din Berna (nr. 2441/25/VI1/17), Agenţia dispune ca 
prizonierii civili să fie ravitaliati de comitete în aceleaşi 
condițiuni ca şi prizonierii militari. 

3) Ministerul de Război aprobă mărirea alocatiei de hrană 
lunar cu 2 franci de prizonier (ordin transmis de Legația 
României la Berna cu adresa sa nr. 3895/22/11/917). 

4) Cu ordinul aprobator 551 (transmis de Legația din 
Berna cu nr. 2362/18/VI1/917), se acordă Agenţiei o subvenție 
lunară de 4 000 franci pentru a veni în ajutorul românilor 
aflaţi în Elveţia în jenă financiară, cu preferinţă pensionarilor, 
bursierilor, celor suferinzi etc. 

In acest scop Agenţia a subventionat, la rândul ei, lunar, pe 
cele două comitete de ajutor înfiinţate pe lângă consulatele 
române din Geneva si Zürich. 

Din aceastä subventie lunarä de 4 000 franci, Agentia a 
ajutat de asemenea: 

a) Sezätoarea română de la Laussane (Ouvroir Roumain), 
înfiinţată de doamna Zulnie Aslan, pentru confectionare de 
rufărie destinată prizonierilor. 

b) Comitetului de ajutor elvetian-român din Laussane, de 
sub președinția doamnei Zulnie Aslan; 

c) Comitetului român de ajutor de la Davos. 

Din aceeași subvenție, Agenţia a putut, în baza aprobării 
ministeriale, să răspundă la apelul lansat de Comitetul Inter- 
național de Cruce Roşie din Geneva cu suma de 7 000 franci 
elveţieni. 

A donat, de asemenea, suma de 5 000 franci elvețieni 
Crucii Roșii Elvetiene și a contribuit la reușita loteriei 
organizate la Berna cu autorizaţia autorităților elveţiene de 
către doamna Melania Mărgăritescu-Grecianu, în folosul 
invalizilor de război. 

Pe baza aprobării de către domnul preşedinte al 
Consiliului de Miniștri, a raportului telegrafic 1701 din 23 
ianuarie 1918, Agenţia a acordat împrumuturi în valoare de 
482 871,25 tranci elveţieni acelor persoane române cu stare, 
care, din cauza întreruperii oricărui trafic, nu puteau primi 
bani din ţară si se aflau în jenă financiară în Elveţia. 

In ce priveşte comitetele de ajutor prezidate de domnii 
consuli Georges Fazy şi M. Fleischmann, precum şi acel al 
doamnei Zulnie Aslan, ele şi-au îndeplinit cu prisosintä 
sarcina ce-și luaseră. 

In afară de aceasta, Agenţia Crucii Roșii Române, prin 
Comitetul secției de la Berna, a asigurat trimiterea de pachete 
cu alimente şi efecte de îmbrăcăminte, precum si de bani, 
prizonierilor abonaţi la secția Iasi a Societăţii Nationale de 
Cruce Roşie Română de familiile şi rudele lor. 

In acest scop s-a deschis acelei secțiuni un compt special 
care, cu prilejul lichidării, s-a închis în favoarea Agenţiei cu un 
sold de 21 274,59 franci elveţieni. 


CAPITOLUL III 


Efectuarea serviciului de asistență si ravitaliare 
a prizonierilor 


Una din cele mai importante chestiuni - cea mai 
capitală chiar — care, prin complexitatea problemelor ce 
suscita, ameninţa să compromită iremediabil opera ravita- 
lierei prizonierilor, a fost aceea a încheierii unei conventiuni 
speciale între statul român şi acela cu care el se afla în război, 
pentru asigurarea asistenţei prizonierilor. 

La data de 1 mai 1917, când Agenţia a fost înfiinţată, o 
asemenea convenţie nu exista. Pentru a evita pericolul ce 
rezulta din această stare de lucruri și a putea începe cât mai 
curând ajutorarea prizonierilor, s-a recurs la comitetele 
române afiliate marilor opere de asistență franceze si 
elvețiene, care funcționau pe baza conventiunilor si 
aranjamentelor încheiate si puse în vigoare. 

Deşi, mai târziu, şi anume după 8 luni de la înfiinţarea 
Agenţiei, s-a încheiat convenţia de la Copenhaga, care, pe 
bună dreptate, se poate considera ca cea mai completă şi 
echitabilă, evenimentele survenite în iarna anilor 1917-1918 
(armistițiul şi pacea separată) n-au permis aplicarea 
dispozitiunilor şi, mai ales, că ni se oprise si mijloacele de 
ravitaliare de care beneficiasem până atunci. 

Pentru efectuarea în mod constant si eficace a ravitalierei 
prizonierilor, era absolut necesar să fim asiguraţi: 

1) De fondurile trebuincioase; 

2) De aprovizionarea pe pieţele de desfaceri cu stocurile 
necesare de alimente și efecte de îmbrăcăminte; 

3) De sprijinul fără limită și fără întrerupere al aliaţilor 
pentru a duce la bun sfârșit opera de ajutorare a prizonierilor; 

4) De toate garanţiile că ajutoarele trimise vor ajunge la 
destinaţie şi că vor fi repartizate în mod echitabil. 

In ce priveşte primul deziderat, statul a acordat Agenţiei 
credite în valoare de 9 902 080 franci, în baza cărora ea a 
primit de la trezoreria engleză suma de 6 282 507,45 franci 
elveţieni. 

A mai primit de asemenea: 

1) Efecte de îmbrăcăminte din Londra, prin îngrijirea 
comisiei militare române de cumpărături, în valoare de 482 
575,77 franci. 

2) Efecte de îmbrăcăminte de la guvernul francez, prin 
secția serviciului de internare de pe lângă Ambasada Franţei 
la Berna, în valoare de 27 964,32 franci. 

Toate aceste postulate au fost în funcțiune cu evenimen- 
tele extraordinare ce s-au desfășurat în cursul timpului cât a 
durat războiului. 

Din colecţia anexă de acte, precum si din acele cuprinse în 
dosarele nr. 5, 6, 13 pe anii 1917/1918, rezultă că pentru 
realizarea lor am avut de întâmpinat mari dificultăți. 

Una din aceste dificultăți a fost necunostinta efectivului 
general exact al prizonierilor de război. Din această cauză nu 
s-au putut prezenta bugete riguros exacte, așa cum se cerea de 
trezoreria engleză, fapt de pe urma căruia nu s-au pus la timp 
Agenţiei la dispoziţie fondurile necesare. 

De aici au decurs multe neajunsuri atât în ce priveşte 
procurarea la vreme si in mod convenabil de stocuri ali- 
mentare, cât şi relativ la începerea mai timpurie a trimiterilor 
de alimente în lagărele de prizonieri. 

Cunostintele ce s-au putut culege de Agenţie asupra 
efectivelor de prizonieri au fost în raport cu bunăvoința si 
buna credinţă a organelor respective din statele beligerante. 

Izvoarele de care ne-am servit în această chestiune au fost: 

1)Agentia prizonierilor din Comité International de la 
Croix Rouge, care în buletinele sale săptămânale publica 
diferite date referitoare la prizonieri; Această agenţie tri- 
metea regulat listele de prizonieri care-i erau procurate de 
oficiul de stat sau Crucea Roşie respectivă a statelor 
beligerante; 

2)Comunicările legatiunilor ţărilor neutre care aveau grija 
apărării intereselor statului român în țările dușmane; 

3)Informatiunile primite atât direct de la comitetele de 
Cruce Roşie ale puterilor interaliate sau ale statelor centrale, 
precum şi de la diverse societăţi si agenţii de informaţii ori 
asistenţă, cum era, bunăoară, agenția „Pax” de la Berna 

Anexa III reprezintă situaţia efectivelor ce s-a putut stabili 
de Agenţie după datele obținute prin izvoarele sus arătate. 

În decursul celor doi ani cât Agenţia a funcționat la Berna, 
serviciul său de asistenţă a trecut prin următoarele trei 
perioade: 

Perioada I, de la înființare şi până la încheierea 
armistiţiului special. 

Cea de-a II-a, de la încheierea Păcii de la Bucureşti până la 
armistițiul general, si cea de-a III-a, de la armistițiul general 
până la 18 martie 1919, data încetării activităţii Agenţiei la 
Berna. 

In prima perioadă o ravitaliare fonciarmente eficace nu s- 
a putut efectua decât în cele câteva luni din iarna anilor 1917- 
1918. 

Cauzele care au împiedicat ca ea să se fi putut efectua chiar 
de la înfiinţarea Agenţiei și pe tot timpul cât a durat această 
perioadă sunt de ordin financiar, politic şi economic. 

A le enumera pe toate aici, ar urma să dăm o prea mare 
extindere a acestei expuneri. De unele din ele se poate lua 


PIE say A * 
însă cunostintä consultând dosarul anexă nr.... . Se poate 
astfel vedea că asprul regim al prohibitiunilor, precum si 
celelalte măsuri nu mai puţin grele au fost adoptate de statele 
beligerante din cauza blocusului și al războiului submarin. 

Deşi unele măsuri ce ni s-au aplicat au fost, poate, 
nejustificate şi chiar pripite, totuși nu este nici drept, nici cu 
cale de a formula plângeri și a ridica proteste, căci toate per- 
turbările şi neajunsurile ce s-au produs n-au fost decât rezul- 
tatul firesc al unui război fără de seamăn de crud și neuman. 

In a doua perioadă serviciul de ravitaliare şi-a redus 
activitatea gradat până a ajuns aproape la o completă sistare, 
următoarele două cauze au contribuit la producerea acestui 
fapt regretabil: 

1) Situaţia politică în ce priveşte România, și 

2) Repatrierea prizonierilor, conform stipulatiunilor 


Lipsă în text. 

tratatului special de pace, din Austro-Ungaria, Bulgaria şi 
Turcia, precum si a unei parti din cei internaţi in Germania. 

Prizonierii rămași în această din urmă ţară, în număr de 28 
201 au suferit cumplit în această perioadă, din cauza opririi 
ravitalierei lor. Pentru a le veni în ajutor într-o măsură 
oarecare și a împiedica reeditarea groaznicelor suferinţe în- 
durate de ei în iarna anilor 1917/18, Agenţia a recurs la sin- 
gurul mijloc ce îi mai sta la îndemână şi care nu era decât un 
paleativ, acela de a le trimite bani prin Ambasada Spaniei la 
Berlin pentru ca să-şi procure alimente pe unde se mai puteau 
găsi. 

A trimis, de asemenea, alimente reconfortante si re- 
constituante celor aflaţi în lazarete şi spitale, prin comitetul 
român de ajutor de la Copenhaga, care şi-a putut procura 
asemenea articole cu concursul Crucii Roşii Daneze și cu 
autorizare specială din partea autorităţilor daneze respective. 

Pe la jumătatea lunii august 1918 guvernul francez a 
revenit asupra măsurilor prohibitive ce luase cu privire la 
ravitalierea prizonierilor români, așa că Comitetul [sic!] ro- 
mân de la Paris şi-a putut relua activitatea sa, în proporţii des- 
tul de eficace, deşi mai reduse. 

Era şi timpul pentru aceasta, căci bolile ce începuseră a 
bântui cu furie produceau mari ravagii printre prizonieri. 

Perioada a treia este aceea a repatrierii prizonierilor 
statelor aliate şi asociate, conform stipulatiunilor armistiţiului 
general încheiat la 11 noiembrie 1918. 

Prin desăvârşirea acestui mare eveniment au rămas 
disponibile importante stocuri de alimente, pe care aliații le- 
au pus la dispoziţia prizonierilor români, ruşi si sârbi. 

Pentru obţinerea celor aflate la Berna, Agenţia a 
întreprins stăruitoare demersuri, atât prin Legatile României 
la Paris și Berna, cât si direct pe lângă comitetele şi oficiile 
speciale ale aliaţilor în Berna. 

În această perioadă s-au putut astfel îndestula din belșug 
prizonierii, iar de îndată ce comisiunea română de repatriere 
aflată în Germania a putut organiza trenuri pentru transportul 
prizonierilor, cu acele trenuri au fost trimise Crucii Roșii 
Române la Bucureşti importante stocuri de alimente din acele 
rămase disponibile. Aceste stocuri au servit la alimentarea 
prizonierilor care, la sosirea în ţară, erau repartizați pe la 
câmpurile de observaţie medicală si celor aflaţi in lazarete. 

Prin punerea în aplicare a dispozitiunilor luate pentru 
repatrierea prizonierilor, Agenţia Crucii Roșii Române la 
Berna se găsea la sfârșitul activităţii ei. In baza Ordinului 
ministerial nr. 3990 din 22.02.1919, ea şi-a încheiat, deci, 
gestiunea şi s-au luat măsurile necesare pentru înapoierea în 
țară şi aducerea arhivelor (Agenţiei si comitetelor de la 
Geneva și Berna), precum și a stocului de îmbrăcăminte 
rămas disponibil după distribuirea făcută prizonierilor. 

Pentru transportarea lor s-a obținut de la autoritățile 
elveţiene un tren special, cu care a fost repatriat atât per- 
sonalul Agenţiei, cât şi numeroase familii de cetăţeni români 
aflați în Elveţia. 

Cu transferarea Agenţiei în ţară s-a început operaţia 
lichidării si a verificării conturilor de către Serviciul lichidări 
comenzi de materiale și instituţii de război din Ministerul de 
război. 

Pe temeiul acestei expuneri, se poate afirma fără teamă de 
dezmintire că statul român şi-a făcut toată datoria pentru a se 
putea ameliora traiul prizonierilor săi militari si civili. Dacă 
însă rezultatele obţinute n-au fost pe deplin multumitoare, 
vina trebuie atribuită exclusiv numai vitregiei timpurilor şi 
împrejurărilor în care s-a desfășurat cel mai aprig si crunt 
război ce s-a purtat vreodată între state civilizate. 

Agenţia Crucii Roşii Române la Berna, pe lângă ravi- 
talierea prizonierilor, care era ţinta sa principală, și-a întins 
activitatea sa si în următoarele directiuni: 

1) Tratamentul prizonierilor în lagărele de internare. 

În această privinţă Agenţia a întreţinut o activă 
corespondenţă cu Comitetul Internaţional de Cruce Roşie de 
la Geneva, cu Crucile Roşii Suedeză si Elvețiană si cu oficiile 
speciale ale diferitelor state beligerante, atât direct, cât şi prin 
mijlocirea Legatiunilor României şi statelor neutre 
însărcinate cu apărarea intereselor române în țările dușmane. 

In dosarul special predat Sectiunii Statistice din Ministerul 
de Război se găsesc toate actele referitoare la această 
preocupare de seamă a Agenţiei, iar din examinarea lor se 
desprinde în mod luminos dorința şi näzuinta tuturor 
instituțiilor de Cruce Rosie de a contribui în cea mai largă 
măsură posibilă la îmbunătăţirea vieții de captivitate. 

2) Organizarea şi funcţionarea biroului de informaţii şi 
corespondenţă a prizonierilor. 


In această chestiune, Agenţia, ca orice nou venit, nu a 
putut decât să aducă o mică contribuţie [sic!] la opera între- 
prinsă de marile instituţii de Cruce Roşie aliate si neutre, în 
frunte cu Comité International de la Croix-Rouge (Agence 
Interationale des Prissoniers de Guerre) si agentii speciale ca 
biroul „Pax” din Berna, care desfășurau cea mai lăudabilă 
activitate în această directiune cu rezultate cât se poate de 
îmbucurătoare. 

Totuşi, în perioada când, după încheierea Păcii separate, s- 
a îngăduit de Puterile Centrale un anumit mijloc de 
corespondență între Elveţia şi teritoriile ocupate, Agenţia a 
adus servicii apreciabile cetăţenilor români refugiați în tari 
amice sau aliate. 

Cu această ocaziune, Direcţia Agenţiei exprimă via sa 
gratitudine atât Departamentului Politic al Confederaţiei 
Elvetiene, cât si Legatiunii Regale a Suediei la Berna care, în 
timpurile de completă întrerupere a comunicaţiilor poştale cu 
tara, au primit să transmită corespondențe oficiale si 
particulare prin curierele lor diplomatice şi graţie cărora am 

păstrat legătura cu Secţia laşi a Societăţii Nationale de Cruce 
Roşie Română. 

3) Ridicarea moralului prizonierilor. 

Pe lângă alimente si îmbrăcăminte, era de imperioasă 
datorie să se dea prizonierilor şi putinţa de a lupta în contra 
adversitatii, sustinandu-li-se moralul prin întărirea credinţei si 
procurarea de mijloace instructive sau recreative, precum 
cărţi de lectură, instrumente muzicale și jocuri de societate. 

In acest scop, Agenţia a luat iniţiativa creării pe lângă 
Comitetul de Asistenţă din Geneva a așa numitei ,,Séction des 
Livres” pe care a subventionat-o, prelevând sumele necesare 
din fondul dăruit de M.S.Regina, cât şi din acele acordate de 
stat. 

În darea de samă a comitetului din Geneva se arată cu cifre 
serviciile deosebit de folositoare aduse de această secțiune 
prizonierilor. 

In afară de aceasta, Agenţia a făcut să se imprime şi 
distribuie cărți de rugăciuni întocmite special pentru prizo- 
nieri de preotul Bränisteanu de la Capela română din Baden- 
Baden, precum si cărţi cu povestiri igienice și biblii tipărite la 
Hamburg prin îngrijirea unei societăţi (Société Internationale 
des Traités) din Gland, Elveţia, care a mai dăruit si un 
important stoc de reviste „Vulgarisateur et Messager de 
I'Hygiene” pentru a fi pus la dispoziţia prizonierilor români. 

Agenţia a procurat, de asemenea, preotului Brănişteanu 
mijloacele necesare pentru ca să se poată transporta în diverse 
lagăre şi să oficieze slujbe religioase. 

4) Asistenţa specială prizonierilor debili şi infirmi. 

Pentru a veni în ajutor acestora, Agenţia a pus în diferite 
rânduri importante sume de bani la dispoziţia comitetelor din 
Paris şi Geneva, precum si domnului Alfred Ney, delegat 
neutru (elveţian) la Pfullingen (Wuerttemberg), spre a se 
putea procura în lazarete şi spitale medicamente şi produse 
farmaceutice reconfortante. 

O asemenea asistență a fost dată, de asemenea, 
prizonierilor debili, infirmi şi bolnavi de către ,,Comité 
d'Assistance ă la Croix Rouge Roumaine” din Paris, care a 
întrebuințat importante fonduri în acest scop, şi de toate 
comitetele române pentru ajutor prizonierilor, îndeosebi cel 
de la Copenhaga, care funcționau în străinătate. 

Toate aceste ameliorări ce s-au putut aduce traiului de 
captivitate s-au efectuat mulțumită darurilor băneşti primite 
de la generosi donatori români si străini, în fruntea cărora stau 
M.S.Regina şi Comitetul de la lași pentru asistenţa 
prizonierilor. 

Incheind această dare de seamă, tin a menţiona că, dacă 
Agenţia Crucii Roşii Române la Berna, a putut contribui 
întrucâtva la îmbunătățirea sorții prizonierilor, pentru 
obţinerea acestui rezultat i-a fost de mare folos sprijinul şi 
concursul ce i s-a acordat atât de autoritățile federale 
elveţiene, cât si de Comitetul International de Cruce Rosie, 
Comitetul Bernez de ajutor prizonierilor de război, 
„Vâtement du Prissonier de Guerre”, de către ,,L’Oeuvre 
Municipale de Secours aux Prissoniers de Guerre” din Lyon 
si, în fine, de instituțiile de Cruce Rosie elveţiene, daneze şi 
suedeze. 

Agenţia Crucii Roşii Române le aduce aici prinosul ei de 
recunoștință. 


Contraamiral N. GRACOSKI 


Arhivele Militare Române (în continuare se va cita A.M.R.), fond 
Ministerul de Război, Secretariatul General, dosar ur. crt. 17, f. 29-65 

MEMORII ALE PRIZONIERILOR 
DIN LAGARE AUSTRO-UNGARE 


2 


Căpitanul Bădescu Mihail 
din Stat-majorul Diviziei a 9-a Partea activă 


MEMORIU 
asupra capturării subsemnatului de către inamic 


În ziua de 18 noiembrie 1916, Divizia 9/19-a, unde făceam 
serviciul de ofiţer de stat major — Sef al biroului de operaţiuni, 
terminase complet mişcarea de învăluire a trupelor inamice 
care înaintau de la Alexandria spre Bucureşti, şi se găsea la 
orele 5 p.m. cu Cartierul în Ruşii lui Asan (Vlașca), având 
trupele pe trei coloane în plin atac în spatele inamicului. 

După îndrumarea tuturor operaţiunilor, domnul general 
Scärisoreanu Constantin, comandantul diviziei, a ordonat 
legătura cu Comandamentul Armatei „General Prezan”, sub 
ordinele căruia ne găseam. 

Această legătură, însă, nu se putea face direct prin Ruşii 
lui Asan, deoarece atât localitatea, cât şi reţelele telegrafice şi 
telefonice erau distruse, întrucât aici avuseseră loc mari lupte 
în zilele precedente la vest, în afara aripei frontului de luptă, 
cel putin la Clejani (7 km de la Rușii lui Asan) pentru ca de 
acolo, prin Obedeni-Bolintinul-Bucureşti, să se corespundă 
cu Buftea. 

Am fost însărcinat cu această misiune si, cu automobilistul 
Paxino, am plecat la Clejani la orele 6 p.m. Sosind la Primăria 
Clejani, am găsit postul militar telefonic, pe primar, notar și 
câțiva consilieri în îngrijorare si panică, raportandu-mi că 
Obedenii si Vadul-Lat (3 km. Vest) sunt ocupate de multă 
cavalerie inamică, iar telefonul nu mai funcţionează. Am 


36 Gh. Nicolescu ¢ Gh. Dobrescu ¢ A. Nicolescu 


căutat a-i linisti și am încercat a vorbi cu Obedenii, însă în 
zadar — telefonul era întrerupt complet. Am încercat firul 
lateral cu Bucsanii, de unde mi-a răspuns telefonista. Ce- 
rându-i urgent Bucureştii, mi-a spus: — se cunoştea emotiunea 
— „aşteaptă pentru ca să văd dacă răspunde Bolintinul, însă nu 
cred”. 

Am aşteptat 5 minute si, văzând că nu sunt chemat, eu am 
sunat din nou, dar acum telefonul era complet întrerupt. O 
oră întreagă am sunat la fiecare 5 minute, fără a obține un 
răspuns. In acest timp, din relaţiile luate de la locuitorii fugiți 
din comunele vecine, am căpătat convingerea că, într-adevăr, 
numeroase forte de cavalerie inamică au apărut în aripa 
stângă şi spatele diviziei noastre, ocupând localitatea Obedeni 
- Vadul-Lat şi împrejurimile. 

Am apreciat această constatare de o importanţă vitală 
pentru divizia noastră şi am alergat a o raporta imediat 
domnului general comandant. 

Am plecat deci înapoi la Ruşii lui Asan şi am raportat 
domnului general cele constatate, după care Domnia Sa a avi- 
zat asupra măsurilor de luat fata cu pericolul ce ne ameninţa. 
Apoi mi-a ordonat a pleca din nou, a face toate sfortärile si 
sacrificiile posibile spre a putea prinde legătura cu Cartierul 
General, a raporta mersul operaţiunilor şi situaţia și a cere 
ordine pentru a doua zi. 

La orele 8.30 p.m. am plecat într-un automobil cu domnul 
intendent maior Budeanu Alexandru, intendentul șef al 
diviziei, care, auzind de apariţia inamicului la Obedeni, nu ştia 
ce s-a întâmplat cu coloanele de subzistență eşalonate pe linia 
Crevedia, şi cu locotenentul Praporgescu ca ajutor. 

Am plecat hotărâți a alerga oricât, de am merge până în 
Bucureşti, numai si numai să îndeplinim misiunea. Sosind în 
Clejani, am găsit aceeași situaţie. De aici trebuia să mergem în 
Bucșani, în speranţa legăturii telefonice. Deoarece drumul 
principal prin Obedeni nu mai era liber, am utilizat un drum 
lateral direct la Bucşani, drum care figura pe hartă. 

Pentru că, însă, ceața fiind foarte deasă, noaptea foarte 
întunecoasă şi puţin ploioasă, mă temeam că mă voi rătăci, am 
luat cu mine pe notarul din Clejani, care cunoștea drumul 
acesta foarte bine, am traversat Clejanii şi cei 14 km până in 
Bucşani si am intrat în sat. La intrarea în sat, nimic deosebit 
nu lăsa să se înţeleagă că în sat ar fi trupe inamice. 

Faptul că satul era complet pustiu şi nu am găsit pe nimeni 
care să ne dea vreo informaţie nu mi s-a părut deloc anormal, 
întrucât si Clejanii şi alte sate erau în acelaşi fel goale la 
apropierea inamicului. 

Am parcurs în mers încet vreo 500 m în interiorul satului 
fără să întâlnim nimic și fără să avem cel mai mic semn că în 
sat s-ar găsi inamic. 

Când, în mijlocul satului, notarul îmi anunţă că mai sunt 
100 m până la Primărie, ne pomenim cu niște strigăte asur- 
zitoare de: Halt! Halt! Die Rumânien, Die Feinde!...(Stai! 
Stai! Românii! Inamici!) 

Şoferul oprește brusc, caută să dea înapoi, iar noi să sărim 
jos! Până ce, însă, să oprească șoferul, am si fost înconjurați de 
posturi inamice care cu baionetele intepau prin capota maşinii 
în noi. Instantaneu, au apărut în jurul nostru ca două esca- 
droane de cavalerie inamică ce se găsea în acel moment 
înaintea noastră în coloană pe şosea, cu caii la mână. 

Orice încercare de scăpare sau apărare a fost zadarnică. 

Faptul ca si Bucsanii fuseseră deja de câteva ore ocupați 
de o brigadă de cavalerie inamică si că în sat, până ajunsesem 
noi, nu se afla nici un locuitor, mi l-am explicat imediat. 

Într-adevăr, îndată ce intraseră în sat, adunaseră absolut 
pe toți locuitorii si îi îngrămădiseră, închizându-i în vreo 20 de 
case din centru, probabil ca să nu fugă ca să dea de știre, astfel 
că a fost imposibil a se putea lua relatiuni de la cineva. 

După capturare a urmat prima perchezitie sumară a trupei, 
apoi a ofiţerilor, transportul la Cartierul Diviziei, interoga- 
toriul, alte perchezitii si apoi calvarul captivitatii, pe care il 
arăt în capitolele următoare: 

Il 


În momentul când am văzut că automobilul nici nu poate 
da înapoi, nici întoarce, şoseaua fiind foarte strâmtă, 
întunericul prea mare, şi în faţa unui pod, am sărit jos drept în 
mijlocul santinelelor ce ne înconjuraseră. Am voit a ne apăra 
si a fugi, însă în zadar — eram trei insi înconjurați de 10, cu 
armele întinse spre noi şi, în mai puţin de două minute, a 
apărut în jurul nostru ca două escadroane cavalerie, ce 
fuseseră în șosea cu caii la mână. 

S-a produs în tot satul o panică de nedescris, un zgomot şi 
un vuiet infernal. Toată lumea striga, tipa, înjura. 

Venind, printre case, primul ofițer, mi s-a adresat cu 
cuvintele ,, Vir sind nicht Barbaren” (Noi nu suntem barbari!). 
Ne întreabă dacă avem binoclu si revolver; îi răspund că ni le- 
au luat soldaţii. 

Se cercetează, se întreabă, cine le-au luat, fără însă a se 
afla. Venind al 2-lea, al 3-lea si al 4-lea ofiţer, fiecare ni se 
adresează cu aceeași expresie, ,, Vir sind nicht Barbaren”(Noi 
nu suntem barbari), apoi unul mă întreabă: „De ce noi îi 
facem barbari?”, la care răspund că nu noi îi facem barbari, ci 
omenirea întreagă. 

In același timp toată populaţia din sat strânsă la centru era 
îngrămădită şi închisă în câteva case. 

Tocmai lângă mine, doi nemți băteau groaznic pe un ţigan 
ca vreo 40 de ani vârstă, care tipa ca din gura sarpelui: "Nu mă 
omorî, domnule gherman, nu mă omori”. 

Din cauza panicii ce intrase în toată brigada de cavalerie 
ce era în sat, am fost repede închiși într-o odaie a unei camere 
în care era o mică lumină, până ce se restabileşte ordinea în 
sat. 

Imediat ce suntem lăsaţi singuri în odaie, ne revenim si ne 
căutăm fiecare prin buzunare să vedem ce avem secret 
asupră-ne. Găsesc asupra-mi mai multe acte pe care le ascund 

imediat în sân si în pantaloni, fiindu-mi teamă a le rupe ŞI 
arunca pe jos, deoarece sobă cu foc nu era în cameră, în plus 
că la ferestre erau santinele ce se uitau şi ne puteau vedea. În 
acelaşi timp, intendent-maior Budeanu își găseşte într-un 
buzunar ascuns suma de 50 000 lei în bancnote a 1000 si câteva 
a 500 si 100. Apelează la noi să-i salvăm! Iau asupra-mi 20 000 
lei şi îi ascund în pantaloni între picioare. In acel moment 
intrând un neamt peste noi, mă reazăm imediat cu capul în 
zid, începând a mă văita si a geme, astfel că neamtul, crezând 
că sunt bolnav sau greu rănit, n-a priceput mișcarea făcută. 

Am fost luaţi din acea odaie, suiti din nou în automobil si 
transportați din Bucşani la Moșteni, unde era cartierul diviziei 
respective de cavalerie. 

Cu toată paza, pe drum am reușit a distruge toate hârtiile 
avute la mine, rupând bucăţică cu bucăţică, fie înghițind pe 
unele, scuipând pe altele, după ce le mototoleam şi o dădeam 
încolo, fie aruncând câte o mică bucăţică printre capota 
maşinii afară şi la distante mari ca să nu se poată găsi. 

Datorită faptului că ei însuşi s-au rătăcit pe drum, am avut 
timpul necesar să distrug şi arunc totul: astfel, ajunşi la divizie 
nu mai aveam asupra mea decât două suplimente noi de 
carnet de campanie şi restul din carnetul de campanie curent, 
din care rupsesem si distrusesem chiar şi copiile ordinelor de 
câmp ce dădusem în cursul zilei. 

La divizie am fost supuşi la interogator, la care am refuzat 
a răspunde, ni s-a luat starea civilă, ni s-a făcut morală pe tema 
intrării în război, ne-au întrebat chestiuni politice, la care am 
căutat a răspunde destul de demn etc. 

Interogatoriul și întreaga discuţie a fost făcută în 
românește, deoarece ofiţerul ştia perfect limba noastră. 

Am fost închiși peste noapte într-o bucătărie mică, unde 
era şi centrala telefonică, unde a trebuit a sta în picioare până 
dimineaţa, din lipsă de loc şi unde a mai trebuit a suporta 
morala fiecărui schimb de telefonisti care parcă se simțeau 
obligaţi a ne-o face, pe tema intrării noastre în război cu ei! 

A doua zi au venit la noi ofiţeri de pe la divizie care, de 
asemenea, ne-au făcut morala obişnuită, spunându-ne de 
atunci despre rectificarea de frontieră de azi. A venit apoi un 
căpitan de cavalerie care întreabă de domnul general Socec, 
convins fiind că îl găsește prizonier (Despre aceasta urmează 
raport separat). 

Am stat până la orele 1 ziua fără a ne întreba nimeni dacă 
ne e foame, când, cerând în fine noi, s-au adunat de pe pereţii 
unui cazan de trupă, niște resturi de orez (românesc) si ne-au 
dat într-o farfurie veche de tablă, cu o lingură, fără pâine. 

O patrulă română rătăcită apropiindu-se de satul în care 
eram, intră o panică grozavă în tot cartierul, toți îngălbenesc, 
tremură, zbiară, aleargă, pun mâna pe arme şi revolvere, ies la 
gardul curţii, încep a trage focuri disperaţi, trăsurile încarcă 
imediat ce pot şi o iau la fugă în cea mai mare dezordine 
înapoi. După vreo 40 minute de focuri, încep a se linişti, 
mulțumiți că „inamicul a fost respins”, şi cheamă träsurile 
înapoi!... 

Acest fapt determină expedierea noastră către Cătunul, 
aici ne întâlnim cu sublocotenentul Negrescu (Regimentul 30 
Infanterie), sublocotenentul Ionescu (Regimentul 23 
Infanterie) şi Rudolf Grau (automobilist, Divizia 21). Aceştia 
vin cu un neamt, spunându-ne că el se bucură de protecția 
germanilor si că dacă avem nevoie de ceva, el ne va proteja, 
căci se bucură chiar de libertate. Il iau la goană, dându-l afară! 

Găsim şi pe caporalul Aisicovici (Regimentul 25 Infan- 
terie) care pleacă în automobil pe front cu un colonel neamt. 
Apoi plecăm iar la Vadul-Lat, Bucşani, si spre seară la 
Goleasca! 

Ne poartă încă vreo două zile prin diferite sate, până ce 
ajungem la Crevedia, unde era Cartierul Corpului de 
cavalerie „Schmettow“. 

Crevedia pare oraş industrial — masinarii, automobile, 
aerodrom, telegrafie fără fir, instalaţii electrice, camioane, etc. 
etc. 

Suntem dusi în curtea, unde era Cartierul Corpului de 
Cavalerie şi unde ne ia în primire un locotenent-adjutant, 
care, de asemenea, ştia perfect româneşte. 

Făcându-ne apelul la ofiţeri si venind rândul să strige si pe 
Rudolf Grau care poartă tresa de sublocotenent si e între 
ofițeri, acesta răspunde prezent, adăugând: „Ich bin 
Deutsch!” [sunt german], cu care ocazie iese un pas înainte. 

Ofiţerul, crezând că-l cheamă Graur, îl întreabă dacă e 
rudă cu Graur, primarul din Focșani, si ne spune cu acea 
ocazie că cunoaşte [sic!] pe toată lumea bună din România, 
deoarece a stat 14 ani în ţară la noi. 

Atragem cu toţii atenţia lui Rudolf Grau să nu mai facă 
astfel de lucruri care ne compromit. 

După apel, acelaşi ofiţer ne comunică că [sic!] Excelenţa 
Sa ne face onoarea a ne invita la ceai. Bineînţeles, ne-am dus. 
In antreul conacului, foarte elegant, o masă cu 8 servicii de 
ceai ne aşteaptă. Intrăm în sală si în scurt timp apare Ex- 
celenta Sa. Ne prezentăm, ne întinde mâna si ne pofteste a ne 
servi! Incepe discuţia, tot pe tema intrării în război. 

Rudolf Grau sare în sus de pe scaun, se amestecă în vorbă 
si începe a spune Excelenței Sale că era fatal ca România să 
fie distrusă de o armată de valoare ca a Germaniei, că Româ- 
nia e o ţară ticăloasă, că e menită să fie subjugata, că politi- 
cienii țării sunt toţi niște pungasi si că în special Take Ionescu 
e un şnapan. 

Ceilalţi făceam fete-fete, ne strâmbam cât puteam la 
Rudolf Grau spre a tăcea, însă el nu încetează deloc, repetând 
după fiecare frază „Riimanien ist Kaput!” [România este ter- 
minată!]. 

Se termină, în fine, şi asta şi Excelenţa Sa ne spune că noi 
ne-am purtat rău în Transilvania, la care intendentul-maior 
Budeanu răspunde că în nici un caz nu ne-am purtat mai rău 
decât se poartă dânşii la noi în tara şi că prea au prădat si jefuit 
totul. 

Ne mai imputa apoi că noi, românii, ne purtăm rău cu 
prizonierii lor, dând ca exemplu un căpitan de cavalerie care 
a fost bruscat si era să i se ia cizmele de ai noștri. La aceasta 
i-am răspuns eu, spunându-i: „Excelenţă, vă rog a-mi permite 
să vă spun că cunosc [sic!] cazul cu acel domn căpitan de la d- 
voastră şi că nu numai că n-a fost bruscat si descältat, dar după 
ce a fost perfect ospătat de domnul general Socec, servindu-i- 
se chiar şi şampanie, 1 s-a dat drumul...” 

La aceasta ripostă Excelenţa Sa n-a mai obiectat nimic, iar 
după câteva minute a plecat într-o odaie vecină fără a-și lua 
ziua bună si nu l-am mai văzut. 

După așa-zisul ceai — cu noduri din cauza lui Grau — am 
ieşit în curte. Cu toţii ne-am năpustit asupra lui Grau, 
amenintându-l cu sugrumarea sau, dacă nu vom putea face 
asta aici, primul glonţ ce-l vom trage in tara la înapoiere va fi 
în el. 

Suntem duşi într-o casă ţărănească unde găsim pe 
căpitanul Cälätorescu, locotenentii Riosan, Pdogoreanu, 
Văsescu, Petrovici, Corbescu, Dobjanski, Negel, Kiriac etc. 
Ne facem 14 si, neavând loc în cameră, cerem să fim mutaţi 
noi cei din urmă în altă casă, ceea ce ni se admite. Rudolf 
Grau, însă, nu se desparte de noi. Îi place să creadă că e ofițer 
si nu ne slăbeşte deloc. Nu ne întreabă nimeni dacă ne e 
foame, suntem uzi de ploaie si goi. Singur Rudolf are cu el 
lädita cu tot necesarul, până la apă de colonie si săpun de 
toaletă. 

Căutam a găsi pe femeia casei spre a face rost de ceva de 
mâncare în timp ce, cu niște apă caldă, ne pregătim a ne spăla 
batistele și ciorapii. In acest moment intră pe ușă ofiţerul 
adjutant ce ne luase în primire la Comandament şi, adresân- 
du-se către mine, mă întreabă: „Domnule căpitan de Stat- 
Major, ai cunoștință de acest ordin?” Îmi arată ordinul de 
operaţii nr. 8 al Armatei Prezan către Divizia 2/5 (despre care 
urmează raport separat), deși am înaintat M.C.G. un 
memoriu referitor la această chestiune. 

A doua zi la ora 7 a.m., în convoi, suntem dirijati pe jos 
către Craiova. 

Suntem vreo 14 ofiţeri şi 350 trupă (Escadronul căpitan 
Călătorescu din Regimentul 3 Călărași întreg, precum și 
diferiți soldaţi din alte regimente). 

Pe drum, soldaţii evrei si bulgari din armata noastră se 
dedau la excese contra soldaților români, insultându-i și 
descältându-i, precum si înjurând la adresa ţării şi armatei 
noastre. 

Un soldat militian român vine la capul convoiului şi-mi 
raportează că un soldat evreu I-a descältat de bocancii noi ce-i 
avea, lăsându-l descult, şi m-a rugat să intervin a-i da înapoi 
bocancii. 

Am rămas la coada coloanei, am găsit pe acel soldat, i-am 
cerut bocancii înapoi, obţinând drept răspuns o înjurătură. 
I-am dat două palme şi i-am luat bocancii, înapoindu-i 
soldatului. 

Am revenit la capul coloanei între ofiţeri fără a se mai 
întâmpla nimic. Totuşi observăm dese convorbiri întinse în 
timpul mersului între Rudolf Grau, automobilistul Diviziei 21, 
soldatul Abulius din Regimentul 4 Roșiori, soldatul evreu 
căruia îi luasem bocancii (care era cu galoane de sergent), al 
cărui nume nu l-am putut afla, dar care, însă, a fost tot timpul 
împreună cu Rudolf Grau și Abulius. (Văzând că nu-i pot afla 
numele, am atras atenţia lui Rudolf Grau că, dacă chiar nu 
vrea să-mi spună cum îl cheamă, îl fac atent să nu uite că-l voi 
întreba). 

Mai observ o schimbare în atitudinea santinelelor fata de 
mine, mai ales că de acum în tot momentul lângă fiecare 
santinelă mergea vorbind câte un soldat evreu. 

Trec astfel zilele, marsul continua cu 35-40 km pe zi, de sus 
plouând, iar noroiul trecea la gleznă, fără a ne întreba cineva 
vreodată dacă ne e foame! 

Nu se mai întâmplă nici un incident altul decât că în unul 
din sate, voind a ne închide seara în biserică, eu am protestat, 
spunând că la noi, creştinii, e un păcat aceasta si reuşind, în 
fine, după o discuţie îndârjită cu şeful convoiului, să obțin a nu 
ne închide noaptea în biserică. 

Ajungem în comuna Sfintesti-Teleorman - unde cu- 
nosteam pe părintele Rădulescu, profit de faptul că, fiind ora 
1 ziua, ne-au oprit acolo 1/2 oră ca să se odihnească escorta, 
intru în casă la părintele ca să mai aflu veşti de pe acolo și-mi 
spune de felul ruşinos în care s-a predat detașamentul 
Ricmann cu 1800 oameni şi 15 tunuri la o patrulă de 15 
călăreți. 

Ajungem la Roşiori de Vede unde găsim închiși în curtea 
şcolii peste 3000 prizonieri soldaţi si vreo 60 ofiţeri. 
Imprejurul curții santinele şi la fiecare colt câte o mitralieră. 
Par a fi mai mult sălbatici si urlă de foame ca fiarele. Era ora 
7 seara — întuneric si ceaţă. 

Stăteam în curte cu toţii cei aduşi acum, în mijlocul 
soldaţilor. Cand nici nu gândeam, mă văd apucat cu forţa de 
guler pe la spate, răsucit înapoi din grup si luat la bătaie fără 
să mi se spună o vorbă. Am văzut 2 plutonieri nemți care m- 
au bătut, 4 santinele cu arma la mână în jurul meu şi lângă ei 
pe soldatul evreu căruia îi luasem bocancii pe drum, care încă 
mă arată cu degetul. 

După a 12-a palmă n-am mai văzut nimic şi nu ştiu ce a mai 
urmat, dar pe cât mi-aduc aminte, trezindu-mă, m-am văzut 
lângă zidul clădirii ce era în apropiere, alături de scară 
(urmează raport separat). 

Am fost trezit mai mult de nişte strigăte asurzitoare și 
intepate de pe scara de lângă mine, pare că și acum aud: 
„ofițerii care vor brânză să vie la mine! O vând ieftin si n-o să 
mai găsiţi.” Mă ridic şi mă apropii $i mai mult de scara cu 
brânză! Văd un plutonier t.r., bine îmbrăcat si chipeș. In fata, 
pe scară, are o putină cu brânză, ca de vreo 100 kg. Ofițerii se 

grămădiseră, cumpără fiecare cu preţul cerut şi cumpăr şi eu, 
plătesc o bucată ca de o litră cu lei 2, bani 50, sau cam pe 8 lei 
kg, astfel că se încasează pe putină vreo 800 lei minimum. 

Intrăm sus în camerele directorului, unde găsim toläniti pe 
toate părțile, pe lângă ofiţeri, vreo 20 de evrei de-ai noştri, 
soldaţi, care însă poartă toţi galoane de plutonier cu t.r. şi se 
intitulează cadeți. 

Să ne facă şi nouă loc, nici o vorbă. Intendent-maior 
Budeanu se strâmbă la ei, îi dă afară si reuşim a ne face putin 
loc pe jos! 

Cu toată uluiala provenită din bătaia suferită, sunt curios 
să ştiu încă cine e plutonierul cu brânza. 

Scurt timp apare şi el în cameră, unde ne găseam. Se oferă 
a ne vinde pachete de ţigări „Funcţionar” (de 10 bani 
pachetul) cu 2 lei. Mulţi cumpără și cu acest preţ, neavând 
deloc tutun! Ne mai spune că el are mari puteri la nemți, care 
au încredere în el, că e lăsat liber si că acei care vom fi 
„cuminţi“ ne va lua cu el în Germania, pe când ceilalți vor fi 
trimişi în Austria. Ne spune că el a fost cu nemții prin sate de 
a luat brânză pentru noi etc. etc. Aflu în fine că se cheamă 
Henri Griin, că fusese ordonanța domnului colonel Mircescu, 
că stătuse $i la Berlin cu Domnia Sa, si că acuma e prizonier — 
fără, însă, a ne spune cum a fost prins. 

Văzând că Herni Griin e dispus pe câştig, îi promit un 
frumos „cadou” dacă află de ce am fost bătut. 

Într-adevăr, Henri vine mai târziu la mine şi-mi spune că 
am fost bătut de cei doi nemți din cauză că li s-a raportat la 
sosirea convoiului nostru că eu sunt antigerman si că am bătut 
un soldat german, care a vorbit nemteste cu santinela. 

A doua zi dimineaţa se forma în stradă convoiul de 
prizonieri pentru continuarea drumului spre Caracal-Craiova. 
[isi] 

Spre seară am ajuns în Craiova, unde străzile erau pline de 
lume, majoritatea curiosi sau care sperau să-şi găsească rude 

ori cunoştinţe. Balcoanele şi ferestrele erau pline de lume, în 
special doamne în toalete ca de sărbătoare, care priveau 
convoiul ca pe o paradă de 10 mai. 

Lume mai de mâna a 2-a, însă cu suflet cinstit, curat, si 
simţ românesc, s-a apropiat repede de convoi, s-a amestecat 
între noi, dandu-ne mere, ţigări şi tot ce putea avea.... 

Am fost duși la barăcile Regimentului 41 Infanterie, unde 
am fost luaţi în primire de posturile austriece. Aici Herni 
Griin iar a vrut să ne facă mizerie, să se înscrie ca ofițer, însă, 
după spusa noastră, plutonierul austriac, om foarte energic şi 
cumsecade, a înţeles cum stă cazul, l-a luat de piept, i-a dat 
câteva palme si l-a pus la locul său. Am simţit cu toţii o 
bucurie si usurare când am văzut că scăpăm de Henri. 

După așteptare de o oră, ofițerii am fost duşi în oraș şi 
închiși în localul Băncii Nationale, unde erau încă închiși alti 
80 ofițeri, precum si toți borfasii si pungasii de prin oraş. 
Banca Naţională e transformată, deci, acum în „Ge- 
fângnis“ [închisoare], după cum se arată si pe inscripţia cu lite- 
re mari pusă pe o tablă deasupra porţii de intrare. Am fost ti- 
nuti aici 7 zile. ... 

Cât am stat închiși la Craiova, ni s-a servit mâncare de la 
un restaurant — putin si foarte prost — totul nesărat, aşa că, 
după 7 zile de completă lipsă de sare, sufeream groaznic, cel 
putin eu, aveam impresia descompunerii organismului. 

Aici, tot telul de ofiţeri; mai ales învățătorii îşi făceau de 
cap prin mojicii, indisciplină, joc de cărți etc. In toți intrase 
ideea, noului titlu de „Prizonier” care nu mai comportă 
gradul. 

Dormeam pe jos, cei mai multi pe scânduri, iar cei care au 
găsit câteva saltele n-au avut alt avantaj decât că şi-au 
împrumutat păduchii reciproc. 

N-am văzut a se interesa de noi nici un ofiţer neamt. Am 
fost în contact numai cu grade inferioare. Singurul ofiţer 
neamt pe care l-am văzut în interiorul clădirii, a fost un că- 
pitan, care a venit în camera noastră la brat cu doamna 

Golfineanu, care se interesa de soţul său, căpitanul 
Golfineanu, de pe la o coloană. 

Între orele 1-3 ziua, ne scoteu în curtea din dos (foarte 
mică) la „Promenade”. 

Am avut ocazia să văd cum un ofiţer neamt a îmbrâncit si 
pălmuit în stradă pe o doamnă foarte prezentabilă și bine 
îmbrăcată, care nu se dăduse jos de pe trotuar când s-a întâlnit 
cu el. Apoi tot din curte se mai vedea cum la multe case de 
primprejur se scoteau mobile, se încărcau în căruţe şi erau 
expediate spre direcții pe care nu le ştiam. S-au încărcat pana 
şi mașinile de gătit din bucătării. 

După 7 zile am plecat în convoi la gară, 68 de ofiţeri, iar 
acolo s-a mai adus şi 1000 trupă, pentru ca, cu [sic!] trenul, să 
fim porniţi spre Orşova. 

De data aceasta, suntem conduşi de escortă austriacă sub 
comanda unui ofițer (ungur). După cum arăt în capitolele 
următoare, aceștia s-au purtat cu noi omeneste și mai 
cavalereste decât ne aşteptam. 

Sositi la Timișoara, într-un lagăr de concentrare construit 
ad-hoc cu instalație modernă și civilizată, am fost daţi în 
primire, trecuți imediat si direct în baie de abur, efectele la 
etuvă, apoi de aici direct la vaccinare și inoculare cu ser 
antitific si antiholeric. 

Am stat în Timișoara în carantină vreo 5 zile, unde am stat 
împreună şi cu cele 5 doamne române de la Crucea Roșie 
Română, prizoniere si ele, ca si noi. (Asupra acestei chestiuni, 
ar fi de aflat lucruri destul de importante). Aceste doamne 
însoţiseră detaşamentul Cerna în retragerea lui până la 
Isbiceni și, de aici, la Timișoara. 

Câteva zile mai înainte, fuseseră în acest lagăr cei 400 de 
ofițeri prizonieri din detașamentul Cerna şi Dunărea. 
Făcuseră cheltuieli exorbitante (tezaurul detasamentului), 
plătind preţuri fabuloase, astfel că, imediat, pe piaţă, pentru 
prizonierii români despre care repede se duce faima în tot 

Imperiul că sunt „milionari”, preţurile se ridică cel puţin de 10 
Ori... 

Tot în aceste 5 zile mai vedem cum toți soldaţii bulgari din 
armata noastră, si în special cei din Regimentele 33 şi 73 
Infanterie, aleargă la cancelarii şi se înscriu în armata bulgară, 
conditional să lupte contra noastră pe frontul dobrogean. S-a 
format imediat un detașament de peste 250, care au şi fost 
expediati. Căpitanul Tutuianu din unul din aceste regimente 
era dezolat asistând la această scenă, mai ales că cunoștea 
[sic!] o mulţime din ei, căci fuseseră în regimentul său. (După 
cum am aflat din lagărul de la „Ossfyazonnyfa”, au plecat încă 
3 transporturi de câte un tren cu asemenea soldaţi în Bulgaria. 
Trenurile aveau arborate drapele bulgare). 

La intrarea în curtea lagărului Timișoara, am găsit mai 
multe mii de prizonieri de ai nostri — trupă -, foarte multi 
civili, bătrâni şi dezbräcati. Se luase tot ce se găsise sex 
bărbătesc în judeţele Dolj şi Mehedinţi. Deja de-acum lipsa de 
mâncare începuse a se simţi foarte mult, astfel că aici am avut 
ocazia să văd pentru prima oară soldaţii noştri prizonieri, 
scobind prin curte, după rădăcini de iarbă şi ciugulind după 
oasele amestecate în läzile cu gunoaie. 

In ultima zi în curte lângă mine au căzut jos 2, care până la 
sala de infirmerie au si murit de inanitie. 

De la Timişoara, ofițerii am fost duşi cu trenul prin 
Seghedin, Szelegd - Buda-Pesta, Raab - Sopron (Odemburg) 
la Sopronnyeck. 

III 


Sopronnyeck, este un sat la 11 km sud-vest de orașul 
Sopron, care, la rândul său, este între Viena si Budapesta la 30 
km Sud Wienner-Neustadt sau 150 km sud-est Viena (în 
Ungaria, aproape de frontiera Austriei). 

Lagărul era aşezat pe o înălțime calcaroasă și fără nici o 
vegetaţie la 1,1/2 km. departe de satul Sopronnyeck. 


Calvarul prizonierilor români 49 


Clima localităţii e în general scăzută, întrucât se găsește la 
o altitudine de circa 800 m. Puţine zile din timpul verii au 
soare şi temperatura arzătoare, restul, însă, clima este 
temperată. Toamna şi primăvara sunt ploi numeroase şi de 
lungă durată, iar iarna viscole puternice. 

Din cauza apropierii a multor lacuri, regiunea este 
palustră. 

La decembrie 1916, când am sosit în lagăr, am fost vădit 
impresionat văzând că comandantul [sic!] inamic al lagărului 
(Secţia ofiţerilor prizonieri români) vorbește perfect limba 
noastră. Puneam multă speranţă în ușurarea şi sprijinul moral 
ce vom avea pe timpul captivitatii, mai ales când am aflat ca 
acest comandant se numește Florian D-tru) si că e „frate de ai 
noștri” din Transilvania. 

Sperantele ce le puneam în acest „punct de sprijin” se mai 
măreau şi prin faptul că era concetätean, coleg de liceu şi bun 
prieten cu domnul locotenent-colonel Olteanu Ioan, acum 
prizonier şi Domnia Sa în lagăr cu noi. Cum s-au realizat 
aceste speranţe se va vedea în capitolele următoare. 

Deocamdată este de-ajuns să spun că, din cei 450 de ofiţeri 
români care au stat în acest lagăr, cel puţin 400 am blestemat 
și blestemăm ziua si ora când acest Florian a fost numit 
comandant al secţiei noastre de prizonieri, precum şi 
împrejurarea că s-a întâlnit aici cu domnul locotenent-colonel 
Olteanu, maior Popilian, maior Ghermann, colonel Lupaşcu 
etc. 

In privinţa tratamentului dat de inamic, deosebesc două 
parti: 

1) Acel administrat de trupele germane de la capturare 
pana la Craiova; 

2) Acel administrat de austro-ungari, de la plecarea din 
Craiova până la repatriere. 

1) Noi aveam pe front ordine severe in ceea ce priveste 

tratamentul prizonierilor si in special hrana lor. 

La executam cu atâta sfințenie, încât adesea am dat 
acestora pâinea de la gura trupelor noastre, dacă erau soldați, 
iar dacă erau ofițeri, le dădeam la cartier din mâncarea 
noastră, le dădeam cafea, vin, ţigări, şi chiar bani. 

Nouă, trupele germane care ne-au escortat pe jos, de la 
Neajlov la Craiova în marșuri de 30-40 km zilnic, fără repaus, 
nu ne-au dat niciodată nimic ca hrană şi îngrijire omenească, 
decât suduieli, huiduieli, înjurături şi fluierături ale trupelor ce 
întâlneam în cale. Șapte zile, cât a durat transportul, am cersit 
de pe la femeile si copiii ce de prin sate ne ieșeau înainte. In 
drum nu era chip să întâlnim o unitate cât de mică germană, 
fără ca din ei să nu se repeadă în convoiul nostru de prizonieri 
spre a dezbrăca pe unul sau descalta pe altul. 

Intr-o zi, un soldat german, văzând în convoiul nostru pe 
ordonanța sublocotenentului Negrescu cu cizmele acestuia în 
mână, se repede la el să-i ia cizmele. Soldatul nu le dă, le tine 
bine în mână; neamtul trage de el, soldatul îl îmbrâncește; se 
naşte o luptă între ei, iar neamtul disperat că după o sfortare 
de câteva minute nu poate scoate cizmele din mâna 
ordonanţei, scoate briceagul si începe să-i taie mâna, soldatul 
începe să strige şi a trebuit să sară câţiva ofiţeri să protesteze 
la şeful convoiului pentru ca cu [sic!] multă greutate să poată 
scăpa cizmele si ordonanța. 

Am fost lăsaţi la bunul plac al gradelor inferioare, fără a 
întâlni vreodată un ofiţer care să se intereseze de noi. 

2) Imediat ce am plecat din Craiova cu trenul spre Orşova, 
sub escortă austro-ungară condusă de un ofiţer, ni s-a 
distribuit deja de la gară hrană rece compusă din câte o pâine 
de 1 kg, slănină, mezeluri etc. , pentru 3 zile. 

Era prima oară când, ca prizonieri, vedeam că se inte- 
resează cineva de noi. Pe drum, în timpul transportului, am 
avut toată îngrijirea omenească şi chiar mai mult decât ne 
aşteptam de la unguri. Deja din Gara Orșova, am fost cobo- 
râti din tren spre a ni se distribui cafea neagră şi pâine. 

În gară la Szelegd ofițerul ne-a spus că acei care voiesc pot 
să mănânce din hrana preparată pentru trupă (varză cu carne 
de porc, destul de bună), iar cei care pot plăti 3 coroane, pot 
merge în restaurantul gării, unde este deja pregătită mâncare. 

Toţi ofițerii am mers în restaurantul foarte luxos, unde 
pentru 3 coroane ni s-a servit o masă foarte bună. 

La Budapesta, pentru că aşa erau împrejurările, la ora 12 
noaptea ne-au scoborât din tren spre a ne duce în gară, în 
barăcile special amenajate, și ni s-a servit cafea neagră, 
cremvursti şi pâine, iar la Raab (Gyür) ni s-a servit cafea cu 
lapte, mezeluri si pâine, gratis. 

La repatriere, în toate gările pe unde am trecut ni s-a dat 
hrană foarte bună la timpul dejunului şi mesei, iar dimineaţa 
şi adesea la 4 p.m. ni s-a servit gustare. 

Mizerie în tratament am îndurat numai în timpul cât am 
stat în lagăr - sub locotenent-colonel Florian — mizerie atât 
din punct de vedere al hranei, cât şi acel moral — regim de 
umilire. 

Câteva exemple trăite concretizează îndeajuns cele de mai 
sus, astfel: în luna iunie 1917 era nevoie la popotă de un plus 
de făină şi zăhăr. Cu toată intervenția şi rugările căpitanului 
Grigoriu, ce conducea popota, locotenent-colonelul Florian 
refuză a-i da sub motiv că nu este, dojenindu-l încă de această 
pretenţie şi amintindu-i că suntem prizonieri. 

Întâmplarea face ca, chiar în zilele acelea, locotenent- 
colonelul Florian să plece 8 zile în permisie, fiind înlocuit de 
colonelul ungur Pirkner. 

Căpitanul Grigoriu s-a dus la raport la acesta şi, de la 
prima cerere, i-a acordat imediat 40 kg de făină albă cal. I 
(lucru extrem de rar pe atunci) precum şi 50 kg de zahăr. 

Altădată, locotenent-colonelul Florian plecând în 
concediu, 20 zile este înlocuit tot de colonel Pirkner. In acest 
timp au avut loc câteva evadări. De unde în asemenea ocazii 
locotenent-colonelul Florian venea la apel, ne suduia, ne 

insulta cu cuvintele că: „Ofițerii români sunt fără caracter”, ne 
făcea puslamale si mahalagii de Bucureşti, colonelul Pirkner, 
aflând de evadare, a venit la contraapel și, în cea mai corectă 
atitudine, cu cele mai politicoase şi demne cuvinte, ne-a 
comunicat: „Domnulor, astă-noapte a avut loc o încercare de 
evadare; Comandamentul a prins de veste și va lua măsuri.” 
Atât şi nimic mai mult. 

Într-adevăr, însă, măsurile luate au fost drastice si 
usturătoare, dar nu a jignit pe nimeni, nu a vexat sau insultat 
pe nimeni, aşa că nimeni din noi n-am avut ce să imputăm 
acestui om, nici nu l-am putut uri, ba, din contră, îl admiram 
cu toţii. 

LOCUINŢA. Am fost cazaţi la început în nişte barăci 
mari de zid, într-unul din grupurile care până aici serviseră ca 
spital de tifos exantematic. Aceste barăci aveau o dimensiune 
de 30 m lungime, de 8 m lăţime. Baraca era împărțită în două, 
iar la capete aveau câte două camere mici și o sală de baie. In 
fiecare sală erau nişte sobe de zid sistem rusesc care, însă, din 
cauza construcţiei nu produceau căldură și nici nu puteau fi 
încălzite. In aceste săli eram câte 30 de ofiţeri. Ferestrele, 
foarte mari, cu un singur rând, nu se închideau bine, astfel că 
niciodată nu s-a putut realiza căldură în cameră. 

Din luna martie 1917 am fost mutaţi în alt grup, a cărui 
curte era cam de 200/100 m suprafaţă, iar barăcile construite 
din scânduri. Ele sunt acoperite în exterior cu pastă 
gudronată, iar în interior cäptusite cu carton. 

Dimensiunile exterioare ale acestor barăci sunt tot cam de 
30/8, cu deosebire că acestea sunt împărțite în camere de câte 
1-4, iar la mijloc, longitudinal, au o sală sau culoare. Fiecare 
are pat de fier ca celessic!t de trupă ale noastre, saltea de paie, 
pernă de paie, pături, cearsafuri, masă, scaun, sobă Goden, 
cuier, lavoar, noptieră şi chiar oală de noapte. Dezavantajul 
ce-l aveau barăcile e că, pereţii fiind subțiri, erau foarte 
friguroase, iar scândurile nefiind bine lipite, adesea vântul 

sufla printre ele așa de tare, încât dezlipea cartonul dinăuntru. 

Iluminatul era complet electric şi încă aşa de bine 
iluminat, încât acest lagăr de 500 de barăci consuma zilnic 
electricitatea necesară unui oraş de 60 000 locuitori. 
Bineînţeles că aceasta se făcea în scopul de a nu putea evada 
nimeni. 

HRANA. Afară de cele arătate în capitolul special ce 
urmează, pot rezuma și aici că ceea [sic!] ce s-a dat de la lagăr 
între decembrie 1916 şi aprilie 1917 ar fi fost suficient, dacă 
administrația făcută popotei de către comitetul nostru de 
ofiţeri români prizonieri ar fi fost dreaptă si nepărtinitoare. 

In lunile aprilie, mai şi iunie, datorită personalului ce a 
succedat la popotă, hrana a fost bună si suficientă, uneori 
aproape ca la popotele noastre din ţară în timp de pace. 

In luna iulie, hrana a fost mai mult decât își poate închipui 
cineva de rea, datorită faptului că domnul colonel Lupaşcu a 
ținut cu orice pret să aducă la conducerea popotei pe 
locotenentul Lăzăroiu (în lagăr tot timpul a purtat gradul de 
căpitan), fost în brigada Domniei Sale. 

In lunile august si septembrie hrana, din nou, a fost bună şi 
suficientă, datorită sublocotenentului de rezervă Chiriacescu 
Paul si administratorului sublocotenent Chiriac C-tin care, 
fiind ca ajutoare în comitetul popotei, au ţinut lucrurile foarte 
strâns, căutând a împiedica orice risipă. 

ÎMBRĂCĂMINTEA. Ofiterilor absolut lipsiţi de unele 
efecte şi lenjerie li s-a înlesnit cumpărarea de la magazia 
lagărului a strictului necesar. S-a putut obţine rufărie, haine 
de trupă ungurești ori rusești, ghete, care au fost ajustate pe 
fiecare de către croitorii noştri români prizonieri în lagăr. 

SOLDA. Cum am ajuns în lagărul de la Timișoara, ni s-a 
plătit soldă 4 coroane pe zi, din care 3 se opreau pentru hrana 
ce ni se dădea. 

Până la 1 ianuarie 1917 ni s-a dat la toţi câte 4 coroane pe 
zi sau 120 coroane lunar, din care 90 s-au oprit tot timpul 

pentru popotă. De la 1 ianuarie s-au plătit 250 coroane lunar 
la căpitani şi ofiţerii superiori şi 180 coroane lunar la 
locotenenti și sublocotenenti. Plutonierii aveau 120 coroane 
lunar. Din această sumă vărsam fiecare la preşedintele 
comitetului popotei suma de lei 90 lunar pentru mâncare. 
Această soldă ni s-a plătit până în ziua de 15 martie stil nou 
a.c. 

ÎNGRIJIRE MEDICALĂ. Lagărul avea oficial un medic, 
locotenentul de rezervă Marton, de specialitate mamos. 
Acesta era ajutat de medicul român prizonier Goldstein care, 
într-adevăr, era singurul și realul doctor al lagărului şi care a 
depus totdeauna numai sarguinta si bunăvoință, punând toată 
inima pentru îngrijirea noastră. Mai pot spune referitor la 
doctorul oficial al lagărului că, chiar dacă el, constatând unele 
boli grele la unii dintre ofiţeri, vroia a-i trimite în spitale, 
totuşi şi aici se practicau "învârtelile”, adică de multe ori 
venea aprobarea pentru câte unul să intre în spital şi în cele 
din urmă din ordinul locotenent colonelului Florian pleca cu 
totul altul. Astfel, locotenentul (în lagăr a purtat trese de 
căpitan) Gărdescu, complet sănătos, a stat vreo 2-3 luni în 
spital, pe când ofiţeri ca sublocotenentul Băltescu  (tuber- 
culoză în ultimul grad), zăceau, cărându-se prin lagăr. 

Sublocotenentul Postolache, fără un picior, cu rana încă 
nevindecată, suferea în lagăr pentru că în spital trebuia să stea 
locotenentul Rusescu care era gras, voinic, şi n-a suferit 
niciodată de nimic. Locotenentul Strehăianu, foarte rău 
bolnav, obținuse aprobarea să intre în spital spre a se trata, 
însă, în ziua când trebuia să plece a fost oprit, iar în locul lui 
trimis căpitanul Vasiliu Gheorghe, care de-abia venise din 
spital, unde stătuse vreo două luni. Toate acestea, din cauză că 
colonelul [sic!] Florian vroia să-şi protejeze grupul de prieteni 
pentru motive pe care, desigur, le vor spune alții. 

PROGRAM ZILNIC. Oficial era: culcarea la ora 11 
seara, când trebuia să stingem lumina (motiv de economie); 
dejunul la orele 12 ziua, masa ora 7 — 7,1/2 seara. 

Restul timpului nu mai aveam nici o obligaţie şi nici un 
control. Totuşi, nici acest program nu era riguros. De la ora 11 
noaptea, spre a se părea lumina stinsă, se puneau pături la 
ferestre, aşa că nici acest control nu se mai putea face. 
Dimineaţa se scula fiecare când voia; unii la 7 a.m., alţii la 12 
a.m. Eram numai între noi. Cancelaria lagărului era în afară 
de curte, iar cu ofiţerii unguri nu veneam în contact decât 
când aveam nevoie a merge la cancelarie spre a raporta sau 
cere ceva, precum şi odată pe zi, când ne făceau apelul. In 
schimb, însă, locotenent-colonelul Florian era în lagăr la orice 
oră din zi sau noapte. Totdeauna avea câte un motiv; fie că era 
ocupat, fie că venea la domnul maior Popilian pentru băutura 
de zi şi noapte, fie că mergea la domnul locotenent colonel 
Olteanu pentru același lucru, fie la cantină, unde tot 
momentul era cu paharul plin dinainte si unde se mai 
strângeau pe lângă sine câţiva din cei mai buni prieteni sau din 
cei mai slabi de înger pe care îi trăgea de limbă asupra 
chestiunilor ce-l interesau. 

JOCURILE DE CARTI. Din cauza lipsei de ocupaţie si 
pentru trecerea timpului, în lagăr se jucau cărţi pe o scară 
foarte întinsă. Deşi se juca tot ce poate exista ca joc de cărți, 
de la tabinet, inclusiv bridge, totul ar fi părut natural si logic 
dacă în unele parti nu s-ar fi întrecut orice măsură, 
degenerând în acte scandaloase. 

S-a introdus de câţiva ruleta, chemin-de-fer, si alte jocuri 
de tripou, unde rulau adesea seral chiar 10 000 lei. Se făceau 
la fiecare joc diferenţe de 7-8000 lei, pierderi sau câştig. Retin 
pe un sublocotenent de rezervă, învăţător Popescu, care, cât 
timp a fost în lagăr la noi, nu era seară să nu ruleze cel puţin 
8000 lei. Cei mai remarcabili în această afacere au fost 
maiorul (în realitate căpitan) de rezervă Udriski, căpitanul 
Ioncevici, căpitanul (în realitate locotenent) Gărdescu, care 
îşi aranjaseră o cameră într-adins pentru tripou şi unde aveau 
toate uneltele necesare moderne. 

Cei mai slabi de înger care au alunecat în această cameră 
au plătit scump atât intrarea, cât și ieşirea. Plutonierul 
Podgoreanu Matei a pierdut treptat, din octombrie până la 
finele lui decembrie 1917, suma rotundă de 10 000 lei. 

OCUPATIUNI INTELECTUALE. La început nu se 
găseau în lagăr de citit decât cele câteva cărţi ce întâmplător 
avuseseră prin lăzile de bagaje ofițerii din detașamentul 
Cerna şi Dunărea. Acestea treceau din mână în mână. Mai 
târziu, prin sublocotenentul Constantinescu Alexandru, s-a 
trimis de la Crucea Rosie din Berna — Comitetul pentru 
studenţi — o mulțime de cărți de studiu și literatură. 

Au venit deci, gratis, cărți de drept, matematici, 
agricultură, inginerie și literatură. 

S-a mai completat stocul de cărţi de citit si prin mijlocirea 
plutonierului prizonier român Bolcas (Bolcaş) Lucian, care a 
deschis în lagăr o mică librărie cu un mic beneficiu corect şi 
cinstit şi prin care ne-am putut procura tot felul de cărți în 
limba germană şi chiar franceză, în plus toate rechizitele 
pentru scris. 

Fapt caracteristic în lagăr era mania învăţării limbilor 
străine (după cât am citit această manie a existat în toate 
lagărele de prizonieri ai tuturor naţiunilor). S-au pus în studiu 
toate limbile, până şi cea spaniolă, afară însă de cea ungară cu 
care nu s-a ocupat nimeni. 

Au mai venit şi alte transporturi de cărți de la Crucea 
Roşie, însă nu s-au repartizat sau pus în folosirea tuturor, ci 
domnul colonel Lupaşcu le-a dat Domnia Sa la un restrâns 
număr de prieteni. 

MUZICA. Aproape 6 luni de la venirea în lagăr nu exista 
ca muzică decât cântări izolate din vioară ale sublocotenen- 
tului Pistol, precum şi cântări din violoncel ale sublocotenen- 
tului Teodorescu (profesor de violoncel la conservatorul din 
Iaşi). Aceştia cântau pentru ei. Mai târziu gustul de muzică s-a 
dezvoltat, artiştii au început să apară şi, pentru că n-aveau 

instrumente, am cotizat cu toții, cumpărându-le tot ce era 
necesar pentru orchestră şi pentru quartete. S-a format 
curând o orchestră complet organizată, iar progresul a fost aşa 
de frumos încât, din luna aprilie 1917, am putut avea producții 
muzicale demne de atenţia celui mai select auditor. Timp în- 
delungat, în fiecare sâmbătă seara s-au făcut asemenea pro- 
ductii cu câte 8-12 numere, alternând muzică clasică cu 
națională, solo de violoncel, chitară etc. 

Cât timp a fost în lagăr plutonierul român prizonier 
Spitzer (opereta Grigoriu) au fost si coruri splendid orga- 
nizate și reușite. 

La unele din audițiile muzicale au luat parte ca invitaţi toţi 
ofițerii unguri ai lagărului, precum si ofiţeri ruşi si italieni. 

TEATRUL. Am găsit un teatru într-o baracă, unde grade- 
le inferioare ruse au dat câteva reprezentații de puţină impor- 
tanta. 

Am avut, de asemenea, si câteva reprezentatii de cinema- 
tograf cu un aparat mic al unui soldat italian din armata 
austriacă. A 

SERVICIUL RELIGIOS. In monarhie era organizat de 
mai înainte serviciul religios special pentru lagărele de 
prizonieri. Preoţi greco-catolici ambulanți mergeau din lagăr 
în lagăr și, indiferent de zi sau sărbătoare, oficiau serviciul. 
Asemenea, la noi au venit rând pe rând, oficiind în româneşte. 
Ni se anunţa ziua când preotul vine, ne adunam într-o baracă 
amenajată special și asistam la slujbă. Aveau în vedere unii ca 
să nu pomenească sau să se roage nici pentru victoriile lor, nici 
ale noastre, nici pentru Impäratul lor, nici pentru Regele 
nostru. 

Când unul a zis: „Să ne rugăm pentru împăratul nostru 
Carol şi victoriile armatelor lui...” s-a produs instantaneu o 
mică demonstraţie ostilă, ofiţerii întorcând spatele şi ieșind 
din biserică. S-a raportat la cancelarie si, în cele din urmă, 
recunoscându-se dreptatea reclamatiei ofițerilor, s-au luat 
măsuri în consecinţă. 

Fiecare din acești preoți, după terminarea serviciului 
religios menținea câte o predică frumoasă plină de inimă și cu 
cuvinte încurajatoare. 

Mai târziu, după ce am putut procura cărțile necesare, 
serviciul religios s-a făcut de către preotul român prizonier 
Pârligras, de la unul din regimentele detasamentului Cerna. 

La 15 august, de ziua M.S. Regina, s-a făcut un Te-Deum 
urmat de o foarte frumoasă si insufletita serbare cu caracter 
național, însă în sala de mese din lagăr, bineînţeles pe 
ascunselea, ca să nu afle comanda. 

EVADARILE. Încă de la început domnea printre ofițeri 
dorinţa de a fugi din lagăr spre a reveni în tara. Tocmai faptul 
că doreau prea multi şi că vorbeau prea multi de această 
chestiune a fost o piedică în reuşita încercărilor făcute, din 
cauză că se afla repede la Comandă si se luau măsuri 
preventive. 

In luna martie 1917 au reuşit si evadat din lagăr 
locotenentii Verbiceanu și Cătuneanu, îmbrăcaţi unul ca grad 
inferior, altul ca soldat ungur, însoţiţi de câțiva soldaţi de ai 
nostri care imaginau un fel de corvoadă. N-au reuşit însă să 
ajungă prea departe, deoarece domnul locotenent colonel 
Macedoneanu, imediat ce a aflat de evadarea acestora, s-a dus 
la cancelarie şi i-a denunţat, astfel că i-au prins după vreo 2-3 
zile iar măsurile represive contra tuturor au devenit foarte 
aspre. Cei care evadaseră au fost pedepsiţi cu câte 20 zile 
închisoare, precum şi câte 5 lei amendă pentru fiecare zi 
lipsită din lagăr. 

Mai târziu, prin luna iulie, a evadat domnul locotenent- 
colonel Olteanu însoțit de ordonanța sa, caporalul Paroga, 
ajutați fiind de mai multi ofiţeri, care, între orele 12-1 noaptea, 
au distras atenţia santinelelor, au reușit a tăia sârma cu un 
cleşte si i-au făcut loc de ieșire. Domnia Sa era îmbrăcat în 
țăran ungur cu pălărie, sort şi umbrelă. Totul a mers de 
minune, însă n-au avut noroc, căci, luându-și cu sine într-un 

cos mare (purtat de ordonanţă) ca proviziuni si 6 sticle mari 
de vin şi 5 de coniac, a fost prins chiar a doua zi la marginea 
unei păduri (2 km departe de lagăr) de către un copil pădurar. 

Cea mai serioasă încercare a fost aceea făcută de 
locotenentul Sava şi sublocotenentul Gheorghian care, 
hotărâți in acest sens, au reușit ca într-o noapte să sara 
nevazuti peste 3 rânduri de sârme, nefiind aflaţi decât dupa 7 
zile, în care timp trecuseră in Austria, luând direcția spre 
Elveţia. 

Cum, din cauzele greutăților supraomenesti, erau in 
imposibilitate materială de a ajunge la un rezultat favorabil, 
au fost prinși şi ei după mai mult de o lună în apropiere de 
Innsbruck. 

Într-adevăr, daca un ofiţer evadat voia să ia direcţia spre 
țară, frontul Moldovei, avea de parcurs 1200 km în linie 
dreaptă, în plus trebuia să treacă Dunărea, ale cărei poduri 
erau sever păzite cu posturi şi ale cărei maluri erau, de 
asemenea, strict supravegheate prin posturi și patrule însoţite 
de câini poliţişti. In plus, nimeni nu știa limba maghiară. 

Către Elveţia erau 600 km dar trebuia a se parcurge 
terenuri cu altitudini până la 3000 m, deci puncte obligate de 
trecere, care toate erau păzite. Afară de aceasta, temperatura 
necesita îmbrăcăminte, regiunea era lipsită de hrană. 

Spre frontul italian erau numai 300 km, însă densitatea 
trupelor era așa de mare, încât în nici un caz nu s-ar fi putut 
spera pătrunderea lui. A 

SPIONAJUL IN LAGAR. Nu ştiu precis mijloacele 
întrebuințate de locotenent colonelul Florian, știu însă că avea 
între noi un serviciu de spionaj aşa de bine organizat, încât era 
imposibil ca cineva să fi spus o vorbă sau să fi făcut cea mai 
mică mişcare fără ca, cel [sic!] mai târziu în două ore, el să nu 
afle. 

Ştia perfect de bine atât pe toţi care nu-l pot suferi, 
precum si pe toți care nutresc idei de evadare. 

Din cercetările ce personal am făcut am constatat că a 
putut avea 4 surse de informaţii. 

1) La băutură, după cum am arătat, fie la cantină, fie la 
baraca Popilian sau Olteanu, unde între orele 12-4 noaptea 
începea faza destăinuirilor şi a ,,sinceritatilor”; 

2) Evreii din lagăr procurau în suficient stoc de informaţii, 

3) Soldatul Gănescu Ion (contingent 1915) din Regimentul 
1 Grăniceri, care era ordonanţă la locotenent colonelul 
Florian, mi-a declarat chiar mie personal că acesta îl trimitea 
prin lagăr spre a afla ce mai vorbesc ofiţerii; 

4) Profosii [ofiţeri de poliţie] (grade inferioare) ce ziua şi 
noaptea își făceau de lucru prin lagăr, ascultând pe la uşi şi 
ferestre, înregistrând si raportând totul. 

PERCHEZITIUNILE. O goană sau, mai bine zis, o 
adevărată vânătoare era după bani, haine civile si hărți. 

Ne pomeneam cu 6-7 ofiţeri, fiecare cu un grup de 
santinele pe care le postau în jurul fiecărei barăci, ne 
închideau în camere și începea perchezitia. Aceasta, însă, nu 
se făcea la toți cu aceeaşi seriozitate, desi măsura era generală, 
ci se făcea mai mult la cei bänuiti. Prima oară am avut 
oarecare emoție mai ales cei cu hărți si bani, însă, văzând ca 
nu se pricep, am ştiut cu alte ocazii cum să ne ferim. Nu mai 
puţin adevărat că şi în astfel de împrejurări ne-a fost de mare 
ajutor plutonierul Crips Albert, care, fiind în legături cu 
cancelaria, imediat ce afla că a doua zi e perchezitie, ne 
anunţa pe tăcutele, așa că restul timpului am fost totdeauna 
avertizaţi. : 

DATA SI MIJLOCUL INTOARCERII DE LA 
INAMIC. Fără să mă aştept si fără să-mi închipui că ar fi 
posibil, m-am pomenit în tren spre ţară. In noaptea de 3 
martie stil vechi, la orele două, am auzit clopotul sunând pe 
sala barăci, iar un soldat strigând: ,,D-nii ofiţeri să se adune în 
sala de mese în mantale și papuci.” Credeam că o mai fi 
evadat careva si că, conform [sic!] obiceiului, se face 
contraapel. 

Adunându-ne în salä, spre mirarea noasträ un ofiter ne 
comunică: următorii 128 ofiţeri vor pleca în ţară mâine cu 
trenul de 1 după amiază. Citind lista, eram şi eu. Ne facem 
repede bagajul, strângând tot ce aveam ca ustensile de 
gospodărie, îmbrăcăminte si cărţi, le-am cusut într-o pătură în 
lipsă de geamantan si, pentru că aflasem că o să ne facă 
perchezitie si cenzură, am aplicat vreo 7 sigilii de ceară roşie, 
prin care mijloc am scăpat şi de aceasta. 

La ora 1 ziua nu s-a putut pleca, însă am plecat a doua zi, 
la ora 5 a.m. spre Burdujeni. Am făcut pe drum 7 zile si 7 
nopți, urmând itinerariul: Sopronnyeck — Sopron — Raab — 
Buda - Pesta — Szolnok - Nagyvarad (Oradea Mare) — 
Debrețin — Satmar - Marmaros Siget — lablonika - Delatyn — 
Kolomea — Cernăuţi - Iţcani. 

De data aceasta, am fost ,,acompaniati” de santinele fără 
arme si de un ofiţer. S-au purtat cu noi îndeajuns de bine si 
chiar ne-au dat voie ca să mergem prin toate orașele unde 
trenul a stat mai mult în gări. 

Pe tot parcursul drumului am fost îndeajuns de bine 
îngrijiţi ca hrană, dându-ne atât dimineaţa, cât şi de la dejun si 
seara. 


IMPRESII PERSONALE 

Starea generală de spirit. Din putinul contact ce am putut 
avea cu lumea în care am fost si din presa citită, am căpătat nu 
numai impresia, dar chiar convingerea că popoarele Puterilor 
Centrale au ajuns la un fel de apatie sub raportul mersului 
războiului, $i că nu-i mai încântă câtusi de putin victoriile 
parțiale căpătate pe fronturi. 

Astfel, cu toate drapelele arborate cu ocazia victoriei de 
pe frontul italian, nu am văzut și nu am auzit nici un om 
bucurându-se sau sperând la ceva mai mult. Nici chiar presa 
nu făcea vreun zgomot, asa cum se obișnuieşte în asemenea 
ocazii, mărginindu-se numai la comunicatele oficiale, la 

enuntarea numărului prizonierilor şi tunurilor si, pe ici-colea, 
câte un mic articol de reportaj. 

Ba, din contră, am auzit printre gradele inferioare și 
diferiţi furnizori spunând că sunt sătui de astfel de victorii și 
că le trebuie pace si liniște. 

În lunile ianuarie și februarie părea a fi oarecare speranţe 
si bucurie cu ocazia încheierii păcii cu Rusia. 

Cu cât, însă, încrederea pe care o aveau în guverne era mai 
mare, cu atât, la întreruperea tratativelor de la Brest-Litowsk, 
reacţiunea a fost mai puternică. În câteva zile, peste două 
milioane de lucrători din Germania si în special din Berlin au 
încetat lucrul pentru o săptămână. Toată Austria a fost într-o 
fierbere nemaipomenită. Nu au circulat trenuri, nu au apărut 
gazete. 

Arbeiter Zeitung (Ziarul socialist) adresează guvernului și 
Kaizerului articole fulgerătoare, din care cauză este 
suspendat, iar Scheidemann si Ledebur ameninţă din nou în 
parlament cu republica. 

Arbeiter Zeitung, după reaparitie, publică din nou articole 
tari şi este dat în judecată sub acuzaţia de nepatriotism pentru 
că caută [sic!] să propage în Germania revoluţia din Austria. 

In parlament, ministrul Marinei este silit de socialişti să 
facă comunicare [sic!] oficială relativ la revolta trupelor din 
Marina germană, trupe care, în anumite ocazii, au ajuns până 
acolo încât să aresteze pe ofiţeri şi să refuze a merge la luptă 
(cu ocazia operaţiilor navale de la Riga), cerând pacea 
imediat. 

Din cauza declarațiilor făcute, ministrul Marinei a trebuit 
să demisioneze chiar a doua zi, iar Kiihlmann, spre a spulbera 
situația creată, invinovateste pe fata pe socialişti de 
propagarea unor asemenea idei în trupele de marină. 

In cele din urmă, după aproape o lună, pentru a acoperi 
cât mai mult în faţa lumii cele întâmplate, ministrul Marinei a 
fost readus din ordinul Kaizerului. 

Din zvon, care a ajuns până la noi în lagăr, şi pe fronturile 
ocupate de trupele germane au avut loc dacă nu revolte, în tot 
cazul murmure şi mari nemulțumiri printre trupe, din cauza 
prea marilor sacrificii de sânge la care ele sunt împinse şi, în 
special, trupele de pe Frontul de Est au refuzat prima oară 
ieşirea din tranșee şi mergerea spre Frontul de Vest. 

Toate acestea s-au confirmat şi prin vizita pe care Kaizerul 
a făcut-o cam în același timp si trupelor de pe frontul român, 
iar din discursul ce el le-a ţinut reieşea complet că numai un 
motiv de linistirea lor l-a adus aici. 

Discursul publicat în toată presa conţinea cam următoarele 
fraze: „Nu suntem noi de vină dacă trebuie să luptăm pe 
atâtea fronturi si, dacă voi vă găsiţi aici, căutaţi să vă faceţi si 
de-acum înainte datoria ca si până aici, fiind în joc onoarea 
Patriei, căci luptati pentru Ea si Impäratul vostru etc. etc”. 

La a doua întrerupere a tratativelor de la Brest-Litowsk a 
izbucnit un violent incident între Ludendorf si Kiihlmann, 
primul acuzând pe al doilea de lăcomie în cuceriri, cerând 
încheierea păcii cu Rusia imediat și cu orice preţ. 

Kühlmann nu cedează si atunci Ludendorf își prezintă 
demisia, spunând că în acest caz nu-şi mai ia răspunderea 
situației, întrucât are nevoie absolută și imediată de toate 
forţele pe Frontul de Vest. El cere Kaizerului că, sau îi 
primeşte demisia, sau îi satisface această cerere. Pe de alta 
parte, presa se alarmează, deschide o aspră campanie contra 
lui Kiihlmann, se arată fätis contra tendinţelor sale de 
cucerire, conchizând „Sus Ludendorf”. 

În timpul marilor greve, Hindenburg, care acum era totul 
nu numai în Germania, dar si în toate Puterile Centrale, 
deoarece persoana Kaizerului intrase într-o completă umbră, 
caută a linişti popoarele prin tot felul de telegrame si cuvinte 
de încredere, cheamă delegaţii parlamentare pe front, le arată 
situaţia, tunuri şi mitraliere, tot felul de mijloace tehnice, le 
spune că pentru toate acestea trebuie muniții si ajutoare din 

țară, îi convinge că, dacă poporul stă liniştit, vor căpăta 
victoria și îi trimite înapoi în ţară pentru a îmbărbăta lumea si, 
in special, pe lucrătorii din fabricile de muniții şi a-i face să se 
apuce de lucru. 

Totuşi populaţia strigă că moare de foame, la care strigăt, 
însă, Hindenburg le răspunde: „și noi murim pe front tot 
pentru voi, puteţi muri şi voi în ţară pentru noi, căci luptăm cu 
toţii pentru aceeași cauză.” 

Aceasta, ca şi orice cuvânt al lui Hindenburg, a avut o 
influență magică asupra populaţiei, căci s-au liniştit, lucru s-a 
reluat şi totul a reintrat în ordine. 

La semnarea păcii cu Rusia nu am văzut în nimeni cea mai 
mică licărire de bucurie. Singura animaţie ce am văzut era 
aceea a prizonierilor maximalisti din lagăr. 

La comunicarea încheierii păcii preliminare cu noi nu am 
văzut nici atât, căci toţi spuneau că aceasta încă nu este pace. 

În definitiv, lumea civilă este abrutizată complet de război 
şi nu visează decât pâine şi pace. Militarii, însă, au încă 
încrederea în victoria finală. 


APRECIERI ALE INAMICULUI ASUPRA 
ARMATEI NOASTRE 

De la capturare și până la Craiova, cât am stat în contact cu 
trupele germane, bineînţeles cu grade inferioare, am căutat să 
aflu câte ceva şi despre această chestiune. Din câte am obţinut 
reiesea că ne apreciază ca pe cei mai slabi luptători. Afară de 
aceasta, după cum am arătat în alt capitol, Excelenţa Sa Von 
Schmettow, comandantul Corpului de cavalerie german, ne 
aprecia ca ,,diletanti”. 

In Ungaria am dedus acest lucru mai mult din atmosfera ce 
simţeam în jurul nostru, deoarece, fiind totdeauna închiși, nu 
am putut avea contact cu nimeni mai cu seamă. 

Totuşi, din câte am citit în presă si literatura militară, 
armata română nu a fost niciodată dispretuitä din punctul de 


Calvarul prizonierilor români 65 


vedere al bravurii şi felului ei de a lupta, ci se accentua mai 
mult asupra politicii greşite, asupra trădării cauzei lor şi 
asupra nepregatirii in material tehnic, conchizând, 
bineînţeles, că dacă am fi fost alături de ei, am fi fost ajutaţi 
mai serios. 

Din punctul de vedere al felului de a lupta al armatei 
noastre, germanii se exprimă în foarte multe din scrierile lor 
asupra campaniei în România, precum chiar si în 
comunicatele oficiale că au avut „zile grele“ sau că au avut de 
suportat „lupte grele”. Ocaziile în care germanii se exprimă 
astfel sunt foarte rare. 

După bătălia de la Märäsesti si Oituz, însă, atât atmosfera 
cât şi tonul în presă s-au schimbat. De unde în primele zile ale 
acestor bătălii comunicatele erau lungi şi cu litere groase, 
anunțând lupte groaznice pe acest front, anunțând apoi 
treptat cucerirea cutärei sau cutărei localităţi, anunțând că 
trupele lor se găsesc în înaintare, după vreo două zile 
comunicatele spun că românii rezistă cu vitejie fără seamă, 
apoi că au oprit şi respins cu erele pierderi puternice 
contraatacuri ale armatei române si, în cele din urmă, după 
vreo săptămână comunicatele se scurtează de tot, anunțând că 
pe frontul român nimic de însemnătate. 

Câteva zile în urmă nu se mai scria nimic în comunicate, iar 
cronicarii militari încep a se ocupa de armata română. Astfel, 
atât „Fabius”, cronicarul militar al lui Neue Freie Presse, cât şi 
un profesor universitar din Innsbruck, care tot timpul s-a 
ocupat de noi, spun treptat că: „Armata Română reorganizată 
de francezi a devenit una din cele mai bune armate și este 
demnă ca să se lupte cu ea cea mai tare armată din lume”, iar 
cu altă ocazie s-a spus că acum (noiembrie 1917) România 
posedă o armată mult mai bună si mai tare ca la intrarea in 
campanie. 

Tot în această ordine de idei, este foarte hazlie aprecierea 
lui Radoslavof asupra noastră. Câteva zile după luarea 

contractului pentru încheierea armistiţiului, delegaţii noştri s- 
au întâlnit cu cei ai Puterilor Centrale si, bineînţeles, si cu 
bulgarii. Ulterior, corespondentul lui Neue Freie Presse 
profită de trecerea lui Radoslavof prin Viena şi îi cere un 
interviu. 

Venind vorba de atitudinea ce a avut şi impresia pe care i- 
a făcut-o delegaţii români la negocierile armistiţiului, acesta îi 
răspunde, nu fără puţină indignare și ironie: „După cum mi-a 
raportat delegatul meu, românii sunt tot așa cum i-am 
cunoscut, tantosi si ingamfati. Au si ei vreo două (ein Paar) 
regimente pe front şi încă fac pe grozavil.” 

Aceasta o spunea după ce presa germană și austriacă ne 
ridicaseră în slăvi. 


ZVONURI DESPRE EVENIMENTELE MARI 
INTERNE ȘI EXTERNE PRIVITOARE LA ROMANIA 

După vreo trei luni de la sosirea în lagăr, am putut obţine 
permisiunea de a primi jurnale, la care eram abonaţi. Treptat, 
numărul abonaților a crescut mult, așa că la un moment dat 
erau în lagăr toate jurnalele nemtesti din Austro-Ungaria, 
precum şi din Germania. 

Cele mai citite erau: Neue Freie Presse, Zeit, Pester, Loyld, 
Neues Wienner Jurnal, Volkssische Zeit, Pesti Hirlap, Fremden 
Blatt. 

În ele citeam despre tot ce se petrece în omenire, deci și in 
tara la noi. Bineînţeles că se arata totul prin prisma 
nemteascä, însă de la un timp ştiam ce trebuie să reținem. 

Toate evenimentele mari interne si externe de la noi, nu 
numai ca erau anunțate si comentate, dar aceasta se făcea 
adesea cu cel putin două săptămâni înainte de producerea lor. 

A fost anunţat tifosul exantematic, mișcările rușilor în tara 
la noi, luptele cu bolșevicii, intrarea în Basarabia, demisia 
guvernului Brătianu şi venirea guvernului Averescu, 
comentate întocmai cum le-am auzit şi după venirea în tara. 

S-a scris totul despre încheierea armistițiului si despre 
tratativele de pace cu noi, dându-se chiar fotografia 
delegatiilor în revistele ilustrate. 

In special un titlu care nu lipsea aproape din fiecare număr 
al gazetelor era „Abdicarea Regelui Ferdinand“, comentată 
în toate felurile. 

Aşadar, acolo eram mult mai la curent cu ceea ce se 
petrece in tara la noi, chiar decât suntem acum. 


SITUAȚIA MATERIALĂ SUB RAPORTUL 
APROVIZIONĂRII CU HRANĂ 

Sub acest raport, în Germania si Austria situaţia a fost tot 
timpul mai mult decât disperată. Visul fiecărui cetăţean nu era 
decât pâine şi pace. 

Când se spera încheierea păcii cu Rusia, presa o numea 
„pacea pâinii” (Brot Friede). 

Proviziile stoarse de la noi și din Italia nu au avut alt 
rezultat decât să le prelungească zilele amare. 

In Ungaria, însă, încă se găsesc şi acum depozite de hrană 
în pivnițele fiecărui locuitor, chiar dacă rechizitiunile au fost 
făcute pe o scară foarte întinsă. In zilele de sărbători fiecare 
locuitor din Ungaria are pâine de făină albă, cozonacul 
obişnuit si pläcinta cu mere tradițională. Având ocazia să 
intru de câteva ori prin diferite case ale unui sat relativ sărac, 
am văzut atât pivnițele, cât şi magaziile pline cu tot ce trebuie 
pentru hrană și existenţă, calculat până la recolta viitoare. 

Inainte de Crăciun, anul acesta, lipsa din Austria era aşa 
de mare încât ministrul Hranei din Viena a trebuit să recurgă 
la a rechizitiona alimente din Ungaria. Aceasta însă a refuzat 
cu încăpățânare, luând astfel naştere o ceartă foarte mare 
între Ungaria şi Austria. Au trebuit combinaţii diplomatice si 
condiţii speciale până ce, în cele din urmă, să se poată obţine 
ca Ungaria să poată admite a se da orașului Viena 6000 iepuri 
zilnic, pe preţul de 14 lei bucata, și câteva vagoane de cartofi 

special pentru Galiţia, a cărei populaţie murea de foame, 
precum şi 2000 litri lapte, tot pentru orașul Viena, pe preţul de 
două coroane litrul. 

Am citit în toate jurnalele, lucru nepermis până aici de 
cenzură, în ianuarie 1918, rapoartele către ministrul Hranei a 
opt orașe din Boemia. In aceste rapoarte, primarii orașelor 
arătau în mod strigător suferințele grozave din punctul de 
vedere al hranei populaţiei lor, spunând că zahăr nu au de un 
an, orezul nu se pomeneşte, cartofii i-au isprăvit definitiv, 
făină nu mai au decât pentru câteva zile, furajul lipseşte 
complet, astfel că, spre a nu muri vitele trebuie să le taie; că 
din cauza lipsei de hrană şi din cauza lipsei complete a 
laptelui, sângele copiilor s-a subtiat așa de mult încât 
tuberculoza (o tuberculoză specială) face ravagii. 

S-au publicat statistici, în care se arătau progresele 
tuberculozei în anii războiului și din care se vedea că această 
boală a făcut în fiecare an de trei ori mai multe victime ca în 
anul precedent. 

Dacă în interior lipsa şi suferinţa erau de neînchipuit, pe 
front, însă, se găseau de toate. Tot ce se găsea ca nutriment în 
tara, atât in Germania, cât si în Austro-Ungaria, se 
rechizitiona şi se ducea la trupe, lăsându-se numai ratia 
necesară populaţiei pe cap de om, si mai existând, bineînţeles, 
aceea ce fiecare putea să ascundă. 

Imprejurul lagărului era un câmp semănat cu grâu. Când 
s-a secerat grâul populaţia nu a avut voie să-l ridice spre a-l 
treiera decât după ce autoritatea a venit la faţa locului, spre a- 
| evalua şi înregistra. 

Prin luna noiembrie 1917 presa arăta clar că pentru anul 
acesta, cu tot stocul de rezervă, așa-zisa rezervă de fier, 
alimentele nu puteau ajunge decât până la 1 martie 1918. 

Toată lumea era îngrijorată şi fiecare se întreba ce vom 
face de la această dată până la recolta nouă. 

A venit pacea cu Rusia, care pare a fi rezolvat în parte 
această problemă şi 1-a salvat. 

Este lucru cert că dacă nu se întâmpla defectiunea rusă, 
fără să fie nevoie ca armata acesteia să mai lupte, ci numai să 
fi stat pe front, pacea s-ar fi încheiat, sau mai bine zis, întreg 
războiul s-ar fi terminat din cauza foametei complete a 
Puterilor Centrale. 

Ca îmbrăcăminte, în Ungaria încă se găsea, desi 
incaltamintea lipsea aproape cu totul. 

Preţurile aproape tot timpul au fost tot aşa de ridicate 
pentru toate obiectele (în special pentru prizonierii români) 
cum sunt astăzi la noi. În ultimul timp nu se mai putea procura 
nimic decât prin schimb. 

Lipsa de medicamente era foarte simțită, încât multi 
bolnavi din spitale mureau văzând cu ochii şi ştiind aceasta de 
mai înainte. 


MEMORIU ASUPRA FELULUI DE VIAŢĂ ÎN 
LAGĂRUL SOPRONNYECK 

La sosirea în lagărul Sopronnyeck (25 decembrie stil 
nou 1916), am găsit încă vreo 600 de ofiţeri români prizonieri 
(vezi textul cu apelul nominal). Fuseseră internaţi treptat, în 
raport cu data prinderii lor, astfel că unii erau aici încă din 
luna septembrie 1916. 

Din totalul de 500 de barăci ale lagărului, un grup, numit 
grupul K, era rezervat numai ofiţerilor prizonieri români şi se 
compunea din: 9 barăci mari pentru câte 60-70 ofiţeri fiecare, 
una baracă pentru ateliere, una pentru cancelarii, două pentru 
sala de mese, bucătărie etc. 

Instalarea în barăci a fost după cum s-au înţeles ofiţerii 
între ei spre a se grupa, admițând domnulor ofiţeri superiori 
să aibă camere individuale. 

Privitor la hrană si încălzit, Administraţia lagărului a dat 
materialele prime, lăsând ca administrația şi distribuţia 
acestora să se facă de către înșiși ofițerii. Astfel fiind, în luna 
decembrie, un grup de ofiţeri numit „Comitet”, sub 

conducerea domnului locotenent colonel Damian Petcu, era 
însărcinat cu primirea alimentelor, pregătirea şi distribuirea 
lor. 

Acest comitet primea la distribuirea soldei câte 3 (trei) lei 
pe zi de fiecare ofiţer, pentru întreaga lună, indiferent de grad, 
si totalul acestor bani constituia suma -,,venit” din care achita 
la serviciul de aprovizionare — „proviantură” — valoarea 
alimentelor primite şi consumate. 

Această sumă se ţinea de preşedintele comitetului, iar 
dânsul făcea plăţile la proviantură din zece în zece zile, adică 
decadal. 

Ținând seama de efectiv si de diferitele mici variatiuni, 
preşedintele comitetului, în lunile decembrie 1916, ianuarie și 
februarie 1917, a fost depozitar al unei sume lunare de 40-55 
000 coroane. 

La ianuarie stil nou 1917, Comitetul locotenent colonel 
Damian este pe neaşteptate înlocuit, din ordinul domnului 
colonel Lupaşcu Al, sub formă de alegere (Domnul 
locotenent-colonel Damian poate arăta felul si cauzele), cu un 
comitet compus din următorii ofițeri: domnul maior 
Ghermann Ulise ca Preşedinte, secondat de căpitanii Vasiliu 
Gh., Cornicioiu Grigore, locotenentii de rezervă Bosoancä 
Const., Petcovici D-tru., Nemteanu Grig si sublocotenent 
rezervă Constantinescu M. 

Deși la început nu avea fiecare o atributie definitivă, pare 
că în cele din urmă serviciul a fost împărțit astfel: 


Căpitan Vasiliu Gh.............… nici O însărcinare. 
»  Cornicioiu Grig ue bucătărie 
Locotenent Petcovici Dumitru ......... proviantura. 
7 Boşoancă C-tin „eee bucătărie-magazie 
RI Nemteanu Grig ........ .....contabil 


Sublocotenent Constantinescu M......sălile de mese. 
In fiecare dimineaţă proviantura elibera ofițerului din 
comitet pâinea, carnea, alimentele si condimentele necesare, 

după bonul de hrană, urmând ca acesta să le aducă şi predea 
ofițerului cu magazia, care, la rându-i, să le distribuie la 
bucătărie în raport cu felul de mâncare. 

Unele alimente, în special condimentele, se dădeau de la 
proviantură pe câte 10 zile. In aceasta categorie intrau: ceaiul, 
zahărul, boiaua de ardei, piperul etc. 

Hrana ce ni se dădea, însă, era mai mult decât insuficientă 
şi de foarte rea calitate. 

Ea consta din 200 gr. pâine pe zi, iar ca mâncare primeam 
la dejun supă de fasole şi iachnie de cartofi, iar seara supă de 
cartofi si iachnie de fasole. 

Acest meniu se repeta de 4 ori pe săptămână, adică în 4 
zile, iar joia şi duminica se dădea o supă de carne şi o mâncare 
zisă „de carne”. 

Calitatea acestor mâncăruri, însă era neînchipuit de rea. Pe 
lângă că margarina ce se întrebuința era de nesuportat si chiar 
dăunătoare sănătăţii, felul de preparare și cantitatea, între- 
ceau orice imaginaţie. In supa de fasole nu s-a văzut niciodată 
nici urme de boabe de fasole, iar în cea de cartofi urmele sau 
forma cartofului. Era un fel de zeamă caldă, de culoare neagră 
sau în cele mai bune cazuri negricioasă, fără vreun gust şi chiar 
fără miros de mâncare. 

Mâncărurile constau într-o cantitate foarte mică de fasole 
sau cartofi cu miros de margarină, aşa cum nimeni pe lume 
n-ar putea suporta afară de noi cei din captivitate în împre- 
jurarile acestea. 

Mâncărurile de joia si duminica erau cu numele zise „de 
carne”, căci aceasta nu se vedea aproape niciodată si erau rare 
cazurile când obtoneam o bucăţică de 15-20 de grame. Supa 
de carne consta din zeama ce puteau lăsa 6-8 kg de oase în apa 
necesară supei pentru un efectiv de 600 de persoane și alt 
nimic. 

Acest regim alimentar dureaza pana in luna martie, in care 
timp nevoile de existenta ale oamenilor au fost continuu mai 
mult decat nesatisfacute. 

N-am știut nimeni niciodată ratia alimentară adevărată la 
care aveam dreptul de la autoritatea ce ne deţine si cum 
nimeni dintre noi nu mai fusese prizonier şi nu ştia decât că 
Puterile Centrale n-au hrană, cu toţii credeam că aşa este 
viata de prizonier, asa e în captivitate, resemnându-ne și 
răbdând cu curaj. Acest regim de subnutritie însă, silea pe 
ofiţer să recurgă la toate mijloacele posibile spre a-şi procura 
pe orice cale, complimentul necesar al hranei. 

Tocmai în aceste luni a fost şi cea mai grea iarnă ce s-a 
văzut în această regiune; frigul îngheaţă sau cel puţin 
amorteste pe fiecare dintre noi si n-avem alt mijloc decât să 
îndurăm cele mai grozave suferinţe, deoarece pe lângă hrana 
insuficientă, nu avem lemne pentru încălzit sau dacă avem cât 
de puţine era imposibil a realiza vreo căldură în sălile aşa de 
mari, cu nenumărate ferestre, care nici nu se închid suficient. 

La acesta mai contribuie şi faptul că foarte multi dintre noi 
sunt desculți şi goi, asa cum i-au adus cei ce-i prinseseră si cu 
ceea ce le mai rămăsese neluat 

Multi dintre ofiţeri, ingrijati de debilitatea în care intra- 
seră, văzând că n-au nici un mijloc de a o evita, căpătaseră 
chiar frica de moarte, mai ales că aflaseră că acest lagăr 
servise până aici ca lazaret de exantematici. 

Alături în ochii noștri, era un cimitir vast şi populat, si în 
fiecare zi aveam priveliștea numeroaselor înmormântări si 
transporturi de morţi (de foame si de frig), soldaţi ruşi si 
români. 

Aceasta släbea si mai mult moralul fiecăruia, determi- 
nându-l ca, de frică să nu se îmbolnăvească și treacă alături, 
să dea tot ce are, să cumpere cu orice ar găsi și orice ar găsi 
numai mâncare să fie, spre a se salva de la pericol. 

Dar n-avea de unde să dea, căci mijloacele oficiale bănești 
ale fiecăruia, erau: 

a) Solda care până la 1 ianuarie 1917, a fost de 120 de 
coroane lunar pentru sublocotenent si locotenent şi 180 

pentru celelalte grade. Din acestea, 90 coroane se retineau 
pentru masă. 

De la 1 ianuarie 1917 s-a urcat la 180 coroane pentru primii 
şi la 250 coroane pentru rest, retinându-se pentru masă tot 90 
coroane lunar. 

b) Sumele ce întâmplător le avea fiecare în buzunar. 

Nevoia cumpărării pe căi lăturalnice a diferitelor alimente 
mărind cererea, oferta a fost la început mică, si de aici s-a 
născut o speculă îngrozitoare. 

Ea se practică la început de către prizonierii evrei din 
armata noastră, iar mai târziu se practică chiar de către ofiţerii 
nostri, care se speculează şi se despoaie chiar, unii pe alții. 
Alimentele strict necesare, căutate de toţi, erau: pâinea, untul, 
marmelada, slănina, tutunul şi în fine tot ce se putea mânca şi 
fuma. 

Se plătea: o pâine de 1 kg cu 4-8 coroane (mai târziu o 
pâine de 4 kg cu 35-50 coroane); 1 kg unt cu 22-30 coroane, 
marmelada sau magiunul cu 12 coroane kg; slănina cu 18-26 
kg; şunca 32 coroane, iar tutunul cu 0,30-0,50 bani ţigara cea 
mai ordinară şi 25-35 coroane suta de grame de tutun. 

Erau, în adevăr ofiţeri cari au venit cu sume foarte mari de 
bani, care îşi puteau procura cele necesare, indiferent de cost, 
însă majoritatea, compusă mai mult din cei mici, nevoiaşi, goi, 
n-aveau decât 30 coroane lunar disponibile și deabia mai 
târziu 90. 

Din aceştia trebuia să cumpere absolutul necesar spre a-și 
complecta hrana, plătind preţurile de mai sus şi tot din aceștia 
trebuia să mai cumpere şi alte lucruri tot așa de strict 
necesare, precum: săpun pentru toaletă care costă 5-8 coroane 
o bucăţică ce în timpuri normale era 0,40 b., săpunul pentru 
spălat rute care costă până la 20 coroane kg, fiind pe jumătate 
cu nisip, mosorelul de ata de 0,20 era 5 coroane, mai târziu 
15 coroane 

Era în adevăr o cantină, în antreprinza unui ungur, ni se 
făcea acelaș fel de speculă spoliatoare și rezultatul era acelaş, 
aşa că neavând în acel timp nici ajutorul Crucii Roșii, 
suferința era cu atât mai mare, cu cât ofiţerul era mai mic și 
mai sărac. 

Dar nu era deajuns numai acest fel de suferințe, si cei 30 lei 
rămași ofițerului mic, mai târziu 90, trebuiau să fie împărțiți si 
pentru cumpărarea de lemne. 

Faţă de iarna extrem de friguroasă, cu viscole pătrunzătoa- 
re, închiși, în săli mari cu un rând de geamuri defectuoase, 
suntem siliţi a cumpăra lemne, nedându-ni-se încălzitul gratis, 
şi plăteam 40 coroane m.c. dacă erau uscate sau putrede și 8 
coroane suta de kg dacă erau complect verzi. 

Bineînţeles că acei ce aveau, cumpărau, cei ce nu, răbdau 
amar, suferind în tăcere şi cu un curaj de neîntrecut 

Să vedem acum cauzele adevărate ale acestui fel de trai. 

Am arătat cum era organizat Serviciul popotei. 

Efectivul fiind destul de mare, personalul comitetului 
motivând că trebuie să supravegheze distribuţia, rămâne să ia 
masa la urmă, separat. 

Aceasta are loc într-o cameră de lângă bucătărie, unde se 
țineau surplusurile de alimente si care servea si de cancelarie. 

Putin timp însă, după ce s-au instalat aci, s-a interzis 
ofiţerilor celorlalţi intrarea în această cancelarie pe uşa căreia 
apare un aviz cu „Intrarea oprită“. 

Micile abateri determină pe ofiţerii din comitet să devină 
nervosi si aroganti. Am fost martor când un medic 
sublocotenent a fost dat afară și îmbrâncit de către 
locotenentul Petcovici în faţa ordonantelor. 

Putin timp în urmă și pe măsură ce hrana noastră continuă 
a fi de cea mai proastă calitate şi insuficientă, se observă de 
către ofiţeri că, la bucătărie se prepară mai multe calități de 
mâncare, din care una ca la restaurantele cele bune o poate 
declara tot lagărul, iar că mesele comitetului în camera cu 

„Intrarea oprită“ semănau mai mult a ospete, având zilnic 
ciorbe bogate, ochiuri cu mămăligă şi unt, sarmale, fripturi 
respectabile sub toate formele, tot felul de pläcinti până chiar 
si cafea neagră (vinul era nelipsit). 

Intr-una din zile, căpitanul Sima, intrând în acea cameră, 
tocmai când comitetul se așeza la masă, si văzând luxul şi bo- 
gätia „Menul“lui, s-a aşezat fără a fi poftit, spunând ca de- 
acolo nu se mai mișcă și că oricât o fi, plăteşte. 

In acelaș timp, ceilalți ofiţeri răbdau ca niște martiri si 
uitaseră poate că pe lume mai există altceva decât supă de 
fasole şi iahnie de cartofi. 

Nu numai acestea, însă se petreceau ci, din acest regim 
special se servea în camere la o mulțime de prieteni ai celor 
din comitet. Dintre cei cari au primit, mentionez numai pe 
căpitanii Ioncivici, Sima si Călătorescu. 

Intr-un târziu, căpitanul Călătorescu însuși, critică acest fel 
de administraţie al domnului maior Ghermann, spunând 
locotenentilor Axente si Bălteanu că, în adevăr, i s-au servit 
acasă multă vreme mâncăruri, speciale şi friptură de muschiu, 
însă n-a ştiut că e din portia tuturor ofițerilor, ci a crezut că 
domnul maior are vreun aranjament în acest sens cu 
măcelarul. 

O altă serie de ofiţeri, găteau separat în baracă, luând 
alimentele în natură de la magazie. 

Aceasta constituia o nouă nenorocire, căci trebuia să li se 
dea, pe alese, aşa încât numai ceea ce rămânea se punea la 
cazanul general. 

In special carnea, carnea care se lua de la proviantură cu 
40% oase, după ce se oprea pentru comitet, prietenii acestuia, 
ŞI cei ce găteau separat, nu rămâneau decât oasele din care se 
scoate supa, iar cât pentru carnea din mâncăruri, nu o vedeam 
de cât pe lista de consumatie. Intr-o zi, din 19 kg carne, cu 
oase cu tot, au rămas pentru cei 150 de la popotă, 5 kg carne 
si 7 kg oase. 

Sublocotenentii Constantinescu M. si Nemteanu Gr. cari 
au fost în acest comitet, pot da preţioase lămuriri. 

De sărbătorile Crăciunului românesc, s-au cumpărat nişte 
porci spre a se scoate untură şi a se găti carnea tradiţională de 
porc. 

In adevăr, s-au tăiat şi pus în consumatie dar, la masa 
ofiţerilor nu s-a văzut aproape deloc. In schimb, s-au preparat 
din ei tot felul de mâncăruri speciale, toate variantele 
mezelurilor gospodărești, dar, numai pentru comitet, prietenii 
acestuia si cei ce găteau la baracă, domnul locotenent colonel 
Olteanu, maior Popilian etc. deşi totul se plătise din banii 
tuturor deopotrivă. 

Un fapt, care deşi apărea neserios, pune în lumină cele de 
mai sus. 

Mi s-a povestit de locotenentul Nemteanu, din acel 
comitet, următoarele: printre celelalte, se preparaseră pentru 
comitet şi cârnaţi cari se ţineau în camera cu „Intrarea 
oprită“. 

Un ofițer însă văzându-i si reproşându-i că de ce tin 
carnatii numai pentru dânșii şi nu dau la toți, el a comunicat 
domnului maior că ofițerii au aflat despre cârnaţi, cea ce de- 
termină pe acesta să-i dea la masă. 

Rămăseseră însă prea puţini, astfel că nu s-a putut servi 
pentru fiecare masă de 6 persoane, ca un fel de mâncare, decât 
o bucăţică de 6 cm, care fiind indivizibilă a trebuit să se tragă 
la sorţi cine să o mănânce. 

La vreo 15 zile după sărbători, având ocazie să intru în 
camera comitetului, am văzut pe rafturi încă mezeluri din cele 
preparate la Crăciun şi din care la popotă nu se servise 
niciodată si nici nu s-au servit. 

Altă dată am intrat în acea cameră tocmai când comitetul 
era la masă. Ocazia mi-a fost procurată de sublocotenentul de 
rezervă Preotescu care, venit de curând se văita că moare de 
foame şi m-a rugat să intervin pe lângă domnul maior 
Ghermann în cazul că, e posibil să-i dea un mic supliment. 


Calvarul prizonierilor români 77 


Deşi dacă aş fi ştiut că e posibil, ceream mai întâi pentru 
mine, totuşi am, mers. 

Deja de la intrarea în bucătărie, am rămas vădit surprinşi 
si chiar impresionați, zărind, pe mașina de gătit o mare farfu- 
rie cu ochiuri în unt, preparate „Ca acasă“ alături o mare oală 
cu sarmale şi mämäliguta respectivă, iar nu departe o tavă cu 
o friptură de un aspect ce nu putea produce decât tentatie. 

Pe timpul acela şi în împrejurările acelea, când de luni, de 
zile eram flămânzi, neavând decât 100 gr pâine și zeamă de 
cartofi sau fasole la o masă, aceste lucruri văzute erau așa de 
rari încât se sterseserä din imaginația noastră, si deci 
:oricăruia i-ar fi produs, nu numai surpriză, dar şi impresie. 

Este inutil cred, să mai spun că apărând în faţa comitetului, 
compus din cele 8 persoane, cu rugămintea sublocotenentului 
Preotescu, nu numai că nu am fost satisfăcut, dar am fost luat 
chiar în râs, atât de căpitanul Vasiliu Gh., cât şi de 
locotenentul de rezervă Petcovici Dumitru cu toate că domnul 
maior Ghermann era de fata. 

La prima vedere, aceste lucruri ar părea poate „mici“ 
totuşi pentru acele împrejurări au o foarte mare importanţă. 

Aceasta pentru că situaţia era de aşa natură încât, unii 
dintre noi, care în viata lor obişnuită, au trăit foarte bine, în 
lux, bogăţie, risipă şi chiar destrăbălare, cheltuind milioane, 
pentru belșugul casei sale, oameni cari n-au prețuit niciodată 
banul sau alimentul, ajunseseră aici ca atunci când erau la 
masă să tragă cu coada ochiului la camaradul care taie pâinea, 
ca nu cumva portia de 100 gr ce 1 se cuvenea, să fie cu câteva 
grame mai mică. 

Din toate cele de până aici, ofiţerii încep a se convinge că 
administraţia popotei se face cu favoruri şi partialitate prea 
mare, că se face o risipă nu numai necamaraderească, dar 
chiar neumană, şi pe la jumătatea lui ianuarie 1917, încep a fi 
nemulțumiți pe fata. 

Câţiva merg la domnul maior Ghermann, spre a-i raporta 
că hrana le este absolut insuficientă și că nu mai pot îndura 
acest regim. Domnia sa caută să le explice că nu e posibil a ne 
da mâncare mai bună, deoarece efectivul este prea mare și că 
atât se dă de la lagăr. 

Aceste argumente însă n-au fost satisfăcătoare şi ei au per- 
sistat în cererea lor, de ase permite schimbarea comitetului. 

A doua zi însă, la apel, a apărut domnul maior D. Florian, 
comandantul ungur al secţiei noastre de prizonieri, care după 
ce ne-a făcut numeroase și aspre observatiuni asupra 
pretențiilor pentru hrană, după ce ne-a spus că să nu uităm că 
suntem prizonieri, că domnia sa e inamicul nostru, și că noi 
suntem inamicii domniei sale, că aici în lagăr nu mai suntem 
oameni, ci niște simple numere, ne-a ameninţat cu aspre 
pedepse, trăgând apoi concluzia că „domnul maior Gher- 
mann cu comitetul domniei sale, va conduce înainte popota“. 

Ne-a amărât destul acest limbagiu, această considerație 
dată, de către un inamic care poartă nume românesc, şi 
pretinde încă a fi român, și încă din aceia pentru dezrobirea 
cărora noi suferim aici, tara noastră sângerează în cea, mai 
mare baie de sânge, familiile noastre rabdă de foame şi 
rătăcesc prin locuri nestiute etc. 

Ne-a mai amărât, pe cei multi bineînţeles faptul că, domnul 
maior Ghermann, îi comandă încă „La rând drepți“ şi că este 
mai mult decât devotat în toate chestiunile, făcând servicii 
care trebuiau îndeplinite de ofiţeri unguri, făcând ei acestora 
economie de ofiţeri. 

Faţă de amenințările aduse, neștiind cum ar mai putea fi 
regimul de prizonieri, crezând că în adevăr, așa e captivitatea, 
am amuţit cu toţii, ne-am resemnat si am căutat a răbda si a 
suferi înainte. 

Răbdarea însă nu se putea limita decât în a tăcea, căci ea 
se repercuta simţitor asupra organismului si asupra 
buzunarului. 

Spre a putea complecta de pe câte undeva strictul necesar, 
trebuia ca afară de ceea ce se cotizase pentru popotă, 3 
coroane pe zi, să mai cheltuiască fiecare, în cel mai modest 
caz, 5-8 coroane zilnic. 

Si aceasta însă, n-o puteau face decât cei ce aveau. Aceștia 
erau puţini, astfel că restul suferea. Cazurile de leşin de foame 
încep a se ivi printre noi! 

Primele pedepse ale celor ce îndrăznesc a raporta că le e 
foame. 

Din efectivul ce la data de 15 ianuarie 1917 ne găseam în 
lagăr, 600-650 ofiţeri, unii erau prinşi de trupele germane iar 
alții de cele austro-ungare. 

Pe la această dată s-a luat dispoziţia ca acei prinși de 
trupele germane, vreo 250, să fie mutaţi în lagărele din 
Germania, iar din rest, vreo 200 să fie trimiși în alt lagăr, la 
Plan, Boemia. 

Tot cam în acest timp, d-nii colonei Văitoianu, Lupaşcu, 
Mihăescu, Polzer, Demetriade, Boian, sunt trimiși în lagărul 
de la Salaszengrod. 

Cel mai vechi ofiţer în lagăr rămâne domnul locotenent 
colonel Olteanu, coleg de clasă, conational si vechi prieten al 
domnului locotenent colonel Florian. 

După cum am spus, domnul maior Ghermann este „mâna 
dreaptă” a domnului locotenent colonel Florian şi trimiterea 
a 200 din noi la Plan ii oferă un prilej pentru a se debarasa de 
cei ,nemultumiti”, începând astfel goana, o adevărată 
vânătoare, după aceştia. 

S-au trimis, deci, ofiţeri care erau debili, bolnavi, goi, care 
nu aveau nici un ban asupra lor și pentru care suportarea unei 
schimbări de lagăr, pe un drum atât de lung, comporta a 
îndura din nou greutăţi, oboseli, frig, cheltuieli, pentru care 
aceasta era o adevărată pedeapsă, mai ales că lagărul din Plan 
era de abia în curs de organizare. 

Într-una din zile, fiind întrebat de sublocotenentul 
Constantinescu M. din comitet dacă merg sau nu la Plan, mi- 
a spus ca să fac tot posibilul să rămân aici, la Sopronnyeck, 
deoarece domnul maior Ghermann face o selecție, trimițând 
acolo pe toți nemultumitii, iar cei ce rămân aici să fie ca un fel 
de „familie”. 

S-au întocmit, în fine, tabele pentru o primă serie de 50. 

Aceasta, însă, a dat naștere la consecinţe neașteptate, căci 
comanda lagărului, din motive sanitare, dispunând ca fiecare 
serie, înainte de a ieşi din lagăr, să facă mai întâi o carantină, 
această serie a fost mutată într-o baracă cu totul izolată unde 
trebuia să se hrănească preparându-și singuri mâncarea cu 
alimentele luate direct de la proviantură. 

Din prima zi au rămas cu toții surprinşi văzând că ratia de 
alimente ce se dă de la proviantură este destul de mare şi că 
din ea isi pot prepara hrană mai mult decât suficientă şi 
incomparabil de bună faţă de ceea ce avusese în grupa K., 
unde funcționa Comitetul Ghermann. 

Contrastul era izbitor. În loc de supă de fasole şi iahnie de 
cartofi, au acum alimente din care-și prepară două şi chiar 3 
feluri de mâncare substanţială, au carne de ajuns, încât li se 
poate servi şi friptură, au zahăr suficient, încât pot bea ceai şi 
la 4 p.m. şi pot avea cele necesare chiar pentru câte o 
prăjitură. 

Am mai constatat că atunci când nu se dă carne la masă nu 
se cheltuiesc toate cele 3 coroane pe zi de om, rămânând 
economii, în fine au constatat că cu [sic!] 3 coroane pe zi se 
poate trăi convenabil. 

Aceasta însă se află şi în grupa K. de către ceilalți ofițeri, 
care la început cred că e o poveste. Pentru că zvonul persistă, 
mai multi ofiţeri deleagă pe locotenentul Popescu-Cetate să 
meargă spre a lua masa acolo şi să se convingă de adevăr, 
acesta invitându-se la masă, constată că sunt perfect 
adevărate, comunicând ofiţerilor modul satisfăcător cum se 

mănâncă la baraca de izolare sau „tranzit”. Același lucru îl 
constată si căpitanul Axente Corneliu, încât ofiţerii află acum 
că de la autoritatea lagărului se dau alimente suficiente, 
rămânând însă un mister distribuirea si utilizarea lor, 
deoarece la mesele popotei nu ajung decât în cantitate foarte 
mica. 

Rezultatul este ca ofiţerii capătă neîncredere în personalul 
conducător al popotei. Această neîncredere, unită cu foamea 
si felul arogant al ofiţerilor din comitet, precum si cu regimul 
de favoritism, aduce noi nemulțumiri şi numeroase protestări. 

Mai multi ofiţeri cer din nou domnului maior Ghermann 
să dea voie şi altora să facă serviciul la popotă, spre a se ocupa 
mai de-aproape. 

Subltocotenentul de rezervă Graur, disperat că la masa sa, 
după ce era un castron foarte mic pentru 6 persoane, nu se 
pune în el niciodată decât pe jumătate si că, cussic!t toate 
cererile sale, nu se pune mai mult, aruncă castronul jos, îl 
sfărâmă în bucăţi, strigând că nu mai poate suporta acest fel 
de viaţă. 

După o foarte vie explicaţie avută cu domnul maior si fata 
de argumentele aduse de ofițer (?), a rezultat înlocuirea 
castronului mic cu unul mare, care se pune plin. 

La apelul următor, însă, apare iar locotenent colonel 
Florian care, după ce ne batjocoreste cu tot felul de vorbe 
grele şi ne ameninţă, conchide din nou, că „domnul maior 
Ghermann muncește și că tot d-sa va rămâne la conducerea 
popotei”. Aceasta se petrece spre finele lui februarie 1917. 

Seriile de la Plan şi Germania pleacă pe rând, totuși starea 
de lucruri continuă a fi aceeași. 

Rămăseserăm aci la Sopronnyeck circa 200 ofiţeri, în 
majoritate cei ce trebuiau să formeze „familia”. 

Suntem mutaţi în altă grupă de barăci, grupa C. 

Aci este același dispozitiv si prima zi când suntem cu toții 
în „familie” cei ce rămăsesem, ni se spune în sala de mese la 

dejun, de către căpitanul Vasiliu din comitet, că de acum 
înainte suntem „între noi”, crede că vom fi mai mulţumiţi si 
că, de acum înainte „vor fi corecti” si vor lua și masa cu noi 
împreună. 

Este adevărat, a venit la masă câteva zile de-a rândul, 
servindu-se din aceeași mâncare cu noi. Foarte curând, însă, 
aceasta devine numai o formalitate, căci se trecea imediat la 
baracă, unde în una din camere era instalată adevărata masă. 

Camerele făceau serviciul cu rândul. Se servea în 
camerele: căpitan Cornicioiu, maior Nicoleanu, locotenentii 
Petcovici, Borc şi câteodată la căpitanul Călătorescu. De cele 
mai multe ori, dejunul acesta începea la ora 1 p.m. după al 
nostru şi se termina la ora 6 p.m.; iar masa de la 8 p.m. până la 
3-4 noaptea, când se termina adesea cu lăutari, adesea cu 
scandal. De multe ori, aceste mese erau udate din belșug și cu 
şampanie bună, căci vinul era de obicei. Participanți obișnuiți 
ai acestor fel de mese erau: domnii maiori Ghermann, 
Nicoleanu, căpitanii Vasiliu, Călătorescu, Cornicioiu, 
locotenentii Bosoanca, Petcovici, Nemteanu, sublocotenentii 
Borc, Constantinescu M. si alti invitati ocazionali, astfel ca 
numărul comesenilor se ridica la circa 15 persoane. 

Prin cantitatea, calitatea şi varietatea meniurilor ce se 
serveau, aceste mese aveau adesea caracterul unor ospete sau 
banchete, iar felul în care comesenii se desfătau semăna cu o 
adevărată orgie si lux de băuturi $i mâncäri. 

Era fatal, deci, ca toate acestea să nu poată rămânea 
neaflate si nestiute de ceilalți ofiţeri, când pe un spaţiu așa de 
mic suntem grämäditi cu toţii, când pereţii barăcilor sunt de 
carton, când nimeni nu are ocupatiuni grele si, mai ales, când 
mâncarea, care pentru cei multi nu există, este grija de 
căpetenie a fiecăruia. Cât de retras ar fi stat cineva, nu era 
posibil să nu le vadă, audă şi știe, căci chefurile se mutau din 
baracă în baracă. Orice se făcea sau vorbea într-o cameră se 
auzea în toate şi, chiar ocupat sau bolnav de era unul din 

baracă în care era chef, se ştia mai de înainte să renunţe la 
odihna sau ocupaţia din acea noapte. 

Fiecare din aceste petreceri avea la bază câte un motiv 
puternic si, pentru dânșii, chiar serios. Unii motivau că 
serbează în ziua aceea aniversarea logodnei, apoi a căsătoriei, 
a nașterii sale, a onomastici, atât ale sale, cât si a fiecăruia din 
familie etc. 

Altul mai serbează ziua de naștere a primului copil, al 2- 
lea, al 3-lea etc., apoi zilele însemnate pentru fiecare din ai 
casei. 

Având în vedere preţurile pieţei, toate acestea costau încă 
sume care, după cele mai impartiale şi modeste aprecieri, se 
ridicau pentru fiecare masă la 200-300 corane 

Dacă, însă, partea materială privea, în aparenţă, numai pe 
cei ce le făceau, partea morală influenţa mult asupra restului. 
Majoritatea răbda de foame cum nu se poate imagina și, 
tocmai când erau în furia acesteia, când cei mai multi „visau 
codri” fără a avea posibilitatea remediului, vedeau trecându- 
le pe dinainte meniul bogat, luxos, din belşug, al acestora. 

Este în adevăr o chestiune de „mâncare”, dar aceasta e cea 
mai grea si mai complicată problemă pentru viaţa si existenţa 
prizonierului în situaţia noastră. Pe când unii de-abia se târăsc 
de slăbiciune, alții s-au însänätosit (fără să fi fost bolnavi) si s- 
au îngrăşat petrecând mai bine ca acasă sau chiar ca în 
„veligiatură”. 


ÎNLOCUIREA COMITETULUI GHERMANN 

În urma cuvintelor rostite de căpitanul Vasiliu „de acum 
vom fi corecti”, ofiţerii se uitau cu mai multă atenţie la listele 
de consumatie zilnică ce se afișau în perete. Nu se înţelegea 
însă nimic din ele, deoarece se vedea cantitatea alimentelor 
întrebuințate zilnic dar era deosebire între acea cantitate și 
ceea ce se servea la masă. 

Eram, deci, in luna martie și încă nu știam ratia alimentară 
la care aveam dreptul de la comanda lagărului. Vedeam 
numai că unii mănâncă prea prost, iar alţii prea bine. 

Într-una din zile, căpitanul Sima roagă la dejun pe domnul 
maior Ghermann să ne comunice şi nouă ratia alimentară 
oficială la care suntem supuși. Acesta însă refuză, se supără şi 
caută a se scuza pe tema scumpirii alimentelor, însă propune 
ca să ridicăm cotizaţia la 4 corane pe zi. Ofițerii nu acceptă si 
se naște tumult. Ei cer să-și înfiinţeze ofiţer de zi la bucătărie, 
spre a primi şi cântări alimentele, precum si a îngriji să nu se 
risipească. Se refuză. Mai cer să se arate registrele de 
cheltuieli care să fie verificate de o comisie, ceea ce nu numai 
că se refuză, dar e considerat ca o insultă, spunând că: 
„ofițerul nu trebuie controlat”. Se mai cere domnului maior 
Ghermann înlocuirea cel putin a locotenentilor Bosoancă şi 
Petcovici din Comitet, ceea ce d-sa iar refuză, spunând că face 
cauză comună si se solidarizează cu aceştia. 

Totuși ne comunică că-și [sic!] va da demisia dacă mai sun- 
tem nemulţumiţi. Dar din nou la apel domnul locotenent- 
colonel Florian, ne admonestează ca şi altădată, ne spune 
acum ca d-sa e „bun român”, dar ordonă domnului maior 
Ghermann a rămâne la popotă. 

Întrucât vedeam cu toții legăturile de prietenie si serviciu 
ce se consolidau treptat între domnul maior Ghermann si 
domnul locotenent colonel Florian, întrucât auzisem, pe 
şoptite, că primul a făcut celui de al 2-lea în valoare de circa 
900 coroane două cadouri, plătite din banii popotei (domnul 
locotenent comandor Blebea ştie precis), nu ne mai miram 
deloc de ce „domnul maior Ghermann trebuie a rămâne la 
popotă”. 

Starea de surescitare însă continuă între ofițeri. 

Pe la 25 martie, sublocotenentul Constantinescu din 
comitet face un raport şefului său, prin care-l roagă să-l înlo- 
cuiască în serviciu, nemaiputând continua într-un mediu aşa 
de viciat. 

A doua zi, la dejun, se servise întâmplător rasol. La două 
mese a câte 6 persoane s-a servit numai câte un os gol. Cei 12 
ofiţeri care n-au ce mânca cer altceva, arătând locotenentului 
Bosoancă la bucătărie ceea ce le-a dat. Acesta refuză a le 
înlocui oasele. 

Sublocotenentul de rezervă Popof face un raport către 
domnul maior Ghermann, preşedintele comitetului, care 
raport ni-l citește la masa de seară. Aceasta supără pe domnul 
maior Ghermann așa de mult încât anunţă că-și dă demisia de 
la popotă. 

Ziua următoare, domnul locotenent-colonel Olteanu, 
care mănâncă separat, astfel că nu fusese niciodată în sala de 
mese, vine şi ne anunţă oficial plecarea de la popotă a 
domnului maior Ghermann, punându-ne în vedere ca să 
alegem pe cine vom crede. 

La alegere se propun două liste. Una propusă de domnul 
maior Nicoleanu, tot personalul vechi, afară de locotenentul 
Nemteanu, care refuzase a mai intra, iar a doua conţine pe 
căpitanii Grigoriu, Leoveanu, Petrescu şi sublocotenentul 
Repanovici. 

Prima listă întrunește 29 voturi, iar a doua 69, cu toate că 
efectivul e de aproape 200, însă unii n-au voit a se amesteca, 
fiindu-le indiferent, iar plutonierii au fost opriţi de la aceasta. 


COMITETUL CĂPITAN GRIGORIU M. 

La 1 aprilie 1917 serviciul popotei este luat în primire de 
către căpitanul Grigoriu M. , secondat de căpitanii Leoveanu 
Em., Petrescu N. şi sublocotenentul Repanovici. 

Din prima zi a venirii sale introduce un ofiţer de zi pe 
bucătărie, care să primească şi cântărească alimentele ce ies 
din magazie pentru preparatul hranei, să supravegheze 
preparatia, să nu permită risipă, să facă distribuţia la mese şi 
numai după lista de cantităţile primite de acesta să se 
întocmească lista de consumatie zilnică. Înființează registre 

deoarece, după cum s-a arătat de către căpitanul Sima în 
darea de seamă a sa, comitetul Ghermann nu avusese nici un 
registru. Roagă pe ofiţeri ca, la finele fiecărei decade, să 
numească un camarad care să-i facă controlul gestiunii, 
încheind darea de seamă cuvenită. 

Imediat însă este chemat în „Consiliul de judecată” al 
domnulor ofițeri superiori din lagăr, intruniti sub președinția 
domnului locotenent colonel Olteanu şi, după aspre mustrări, 
i se spune că controlul [sic!] e jignitor pentru ofiţer, dându-i 
ordin a nu se mai supune nici unui control, ceea ce a si existat. 

Totuşi, din prima zi a funcţionării acestui comitet se 
observă o schimbare foarte bruscă, în bine, în alimentaţia 
noastră. Cu toate că în această lună (aprilie) stocul 
alimentelor lagărului era pe terminate, iar recolta nouă nu 
începuse, cu toate că preţurile alimentelor sunt mai ridicate, 
avem hrană bună, suficientă, variată, fără a întrece cotizaţia 
de 3 coroane pe zi. 

Trecerea e așa de bruscă și diferenţa așa de mare că ne 
mirăm cu toţii cum e posibil, mai ales acum, când condiţiile 
sunt mult mai grele. 

Dar, pe măsură ce vedem măsurile pe care le ia, începem 
a ne lămuri. 

Bine secondat de căpitanii Leoveanu şi Petrescu, isi dă 
seama că, pentru a putea hrăni pe ofiţeri cu 3 coroane pe zi 
când alimentele sunt așa de scumpe, trebuie înfrânată risipa şi 
desființate favorurile alimentare. Ia, deci, dispozitiuni ca 
acelora ce gătesc separat să le dea cantitatea regulamentară 
de alimente, adică partea cuvenită, de aceiaşi calitate ca şi la 
ceilalți şi să le pretindă, indiferent de grad sau prietenie, costul 
lor oficial. 

Dispune ca toate alimentele ce se pot procura de prin sate, 
ca lapte, ouă, unt, brânză, făină, untură, să se aducă numai la 
popotă, să completeze mai întâi cantitatea si calitatea 
necesară tuturor si, din ceea ce rămâne, să dea celor ce voiesc 

plusuri. Privitor la carne, dă acum celor ce gătesc separat şi 
partea proporțională de oase, astfel că se ajunge la o hrană 
bună, substanţială, suficientă și variată, așa cum nu ne-am fi 
închipuit. 

Din listele Comitetului Grigoriu se poate vedea că ni se 
servesc acum ochiuri pe spanac, crenvursti cu hrean, ciorbe, 
friptură, prăjituri de două ori pe săptămână, sunt meniuri cu 3 
feluri de mâncare, în plus că, înființându-se orchestra, la 
audițiile muzicale ni se servea si ceai cu aproape 200 g din cel 
mai bun cozonac. 

De sărbătorile Paştelui, cel puţin, am fost atât de bine 
îngrijiţi şi ni s-a servit în toate cele 3 zile aşa de bine, încât 
părea că nici nu mai suntem prizonieri. 

Totuşi, rezultatul final a fost că nu s-a întrecut în cheltuieli 
nici cel puţin suma de 3 corane pe zi, deşi tot în socoteala 
ofiţerilor s-au dat bacsisuri și îmbunătăţire de hrană la soldați, 
rămânând încă si economii (vezi dosarul cu acte). 

De la venirea la popotă a căpitanului Grigoriu, aproape 
întreg personalul comitetului Ghermann, şi în special domnul 
maior Nicoleanu, căpitanul Cornicioiu, Vasiliu etc. dispar 
definitiv de la masa noastră, mâncând separat. 

Pentru completarea alimentelor după plac şi dorinţă, însă, 
recurg la aducerea din sat, ceea ce era contrar intereselor 
popotei şi de aci se naște conflictul. 

Satele nu puteau furniza decât o anumită cantitate strict 
necesară popotei, care adeseori trebuia să colecteze de la zi la 
zi pentru a putea da un fel de mâncare mai bun. 
Dacă cumpăra fiecare, pe lângă că dădeau naştere la 
concurenţă, dar luau câte unii totul, suferind ceilalți. 

Astfel: în luna martie, cumpărăturile din sat se făceau de 
către soldatul Moritz Goldenthal, destinat pentru cumpă- 
răturile necesare domnului locotenent colonel Olteanu Ioan, 
iar din aprilie acesta, ajutat de câţiva soldaţi, cumpăra şi 
pentru popotă si pentru domnul colonel. Acest soldat, însă, 

aducea pentru popotă foarte puţin sau aproape deloc, căci 
majoritatea alimentelor o rezerva pentru cei ce găteau 
separat, de unde, bineînţeles, lua şi bacsisuri. Când pleca în 
sat, în loc să ia ordonanţe de la popotă sau bucătărie, lua 
numai ordonantele celor ce găteau particular, adică de la 
popotele domnului locotenent colonel Olteanu, maiorilor 
Popilian, Ghermann, Nicoleanu, Cornicioiu etc. 

Dacă zilnic se găseau în sat 20 litri lapte, 100 ouă, 2-3 kg 
unt, se aduceau la popota comună 5-6 litri lapte, 15-20 ouă, 1/2 
unt pentru 150 ofiţeri, iar restul pentru cei câțiva, care cred că 
au găsit aici ocazia să facă „cură” deși toți sunt sănătoși (altfel 
n-ar putea suporta atâta mâncare), pe când din ceea ce se 
dădea la popotă nu se ajungea nici pentru a satisface strictele 
nevoi ale celor bolnavi. 

Căpitanul Grigoriu schimbă pe acest soldat, înlocuindu-l 
cu soldatul Pistol. Răul însă nu se remediază complet, căci 
Moritz încă continuă [sic!] a se duce în sat, spre a furniza 
popotelor particulare şi acum, cu atât mai mult cu cât 
concurează pe celălalt, dă preţuri mai mari si acesta din urmă 
nu mai poate găsi nimic. 

Incidentul regretabil între căpitanul Petrescu din Serviciul 
popotei şi domnul locotenent colonel Olteanu pe această 
temă, arată clar starea de lucruri, iar incidentul din luna mai, 
când inginerul-căpitan Mureșanu era să fie bătut fiindcă ţinea 
la stricta rânduială a popotei, a concretizat îndeajuns. 

Cu toată stăruința ce personalul popotei depune, răul încă 
nu se poate remedia complet întrucât cei care-l produc sunt 
prieteni, deci au sprijinul domnului locotenent colonel 
Florian. 

La un moment dat, când acesta pleacă în concediu 10 zile, 
este înlocuit cu domnul colonel ungur Pirkner, care are ca 
prima grijă să ordone desfiinţarea popotelor particulare si să 
oblige, pe tema camaraderiei, pe toţi să mănânce la aceeaşi 
masă si în acelaşi fel. 

În adevăr, nu mai era de suportat, căci într-o zi, din 19 kg 
carne, se luase 6 kg carne moale pentru popotele particulare, 
rămânând pentru restul de 150 ofiţeri 5 kg carne şi 8 de oase. 

Cu înapoierea domnului colonel Florian, însă, se refac şi 
popotele particulare. 

Frecăturile reciproce între interesele opuse continuă tot 
timpul si ele sunt alimentate încă si de chestiunea cantinei, 
care se va descrie în capitol separat și a avut strânsă legătură 
cu popota şi popotele particulare. 

Pe la jumătatea lunii mai, domnul locotenent colonel 
Florian anunţă că va schimba de la popotă Comitetul 
Grigoriu, deoarece ofiţerii sunt nemulțumiți. Ofițerii însă 
rămân surprinși de această noutate şi protestează, crezând că 
va rămâne tot acel comitet. Totuși, la finele lunii mai dă ordin 
precis pentru schimbarea acestuia, ceea ce se execută. 

Prima oară se intenţionează a se readuce la popotă 
locotenentul Bosoancă și locotenentul Petcovici și, de 
asemenea, și acum când se intenționează acelaşi lucru se naște 
între ofiţeri o fierbere de nedescris, astfel că, după rugămintea 
tuturor celor mici, domnul comandor Blebea primește să 
conducă popota pe luna iunie. 


CONTINUAREA CHEFURILOR 

Petrecerile, chefurile, orgiile, ca să nu zic betiile grupelor 
de ofiţeri arătate, adică o grupă la domnul maior Popilian, cu 
domnul locotenent colonel Olteanu, căpitan (în realitate 
locotenent) Gărdescu, sublocotenentii Chițu, Rădulescu, 
Petrărian etc., până la un număr de 10-15, din care mai 
niciodată nu lipsea domnul locotenent colonel Florian, iar 
grupa a 2-a constituită de d-nii maiori Ghermann, Nicoleanu, 
câtva timp si Constantinescu Traian, căpitanii Cornicioiu, 
Biberi, Călătorescu, Constantinescu M., locotenentii Bo- 
soancă, Petcovici etc. până la un număr iar de 10-15, continuă 
cu furie si nu se termină sau răresc nici în momentul sau, mai 

bine zis, epoca când [sic!] scriu aceste rânduri, adică la 15 
februarie 1918. 

Ele sunt însoţite adesea de întâmplări emotionante, 
adesea şi dureroase. Spre exemplu: spre sfârşitul lunii aprilie, 
la unul din aceste chefuri, organizat de domnul maior 
Nicoleanu, pe la orele 9 seara se terminase sifonul. Vinul il 
aveau adus de la oraş direct cu butoiul, care se păstra în 
cameră. Nu se mai găsea sifon decât câteva sticle la cantină, 
care acum era condusă de căpitanul Grigoriu, având ca 
vânzător pe plutonierul Ionescu din Regimentul 80 Infanterie. 

Domnul maior Nicoleanu trimite ordonanța la cantină să 
ia 6 sticle de sifon. Plutonierul Ionescu nu avea decât 5 si 
spune ordonanţei că are puţin şi că n-are voie a-l vinde cu 
sticla. 

Vine atunci la cantină, unde întâmplător mă găseam şi eu, 
domnul maior Nicoleanu și cere sifonul. Plutonierul îi 
raportează că are numai 5 sticle și că, din ordinul domnului 
căpitan Grigoriu, nu are voie a-l servi decât în sprituri. 

In adevăr, de la fabrica din sat nu se putea aduce decât 10 
sticle zilnic. Pentru că vinul era scump şi pentru ca ofiţerii mici 
să-şi poată satisface şi ei un gust sau o nevoie, se dădeau şi 
sprituri, care costau numai 0,60, în loc de 1,20 paharul dacă ar 
fi luat numai vin. În felul acesta era ordin a nu le da, este 
bruscat si insultat de domnul maior, care ia sticlele în braţe ȘI 
plecă la baracă. 

La 21 mai stil vechi, era ziua onomastică a domnului maior 
Popilian C. D-sa voiește să facă o masă mare şi, pentru a avea 
şi mai mult efect, în plus că nu fuseseră gata toate 
preparativele, o amână la 24 mai. Era o masă ce d-sa o dădea 
prietenilor. 

Au fost vreo 30 tacâmuri iar invitaţii, după cum d-sa a spus 
în primul toast, erau tot ceea ce e mai „select” în lagăr. 

Bogăția, belșugul si luxul (relativ) meniului si a variatelor 
băuturi, inclusiv şi sampania, rămân pe planul al 2-lea fata de 
urmările banchetului. 

Pe la orele două noaptea, comesenii ,,selecti”, îmbătându- 
se de-a binelea, de la sublocotenent la colonel, beţia ali- 
mentată necontenit de sunetele melodioase ale orchestrei 
sublocotenentului Pistol, găsind că au vorbit destul pe tema 
făuririi României Mari, încep să se înjure. Domnul locotenent 
colonel Olteanu, însă, le pune în vedere că nu le dă voie să se 
injure decât de mamă. Sublocotenentul Chițu greseste si 
înjură pe căpitanul Ionciovici de soţie. Acesta îl ia la palme. 
Bătălia continuă în curte şi de aci acasă la căpitanul 
Ionciovici. 

Pe sala barăcii acestuia mai locuia căpitanul Sima, maiorul 
Alexiu, Udriski, locotenentul Iliescu, care au fost martori. 

Căpitanul Sima sare să-i despartă, fără a reuşi. Vine 
sublocotenentul Pistol, ia în braţe pe sublcotenentul Chițu 
spre a-i despărți, acesta îl fmbrânceste, din care cauză capătă 
încă câteva [sic!] palme. Sublocotenentul Pistol pleacă la 
baraca sa, urmărit de sublocotenentul Chițu etc. 

Se face ziuă, iar toți ceilalți ofiţeri ascultau si parcă tot nu 
le venea să creadă. De altfel, noi ceilalți ne obisnuisem. Nu ne 
mai mira nimic, nu ne mai făcea nici o impresie, nici rea, nici 
bună. Ne obisnuisem cu „petrecerile altora” si răbdarea 
noastră, mai ales că acum, datorită personalului popotei, 
aveam o hrană mai îngrijită. 

Ceea ce însă este si rămâne pentru foarte multi enigmă e 
faptul că aceşti camarazi au încă putinţa să plătească acest lux, 
așa de repetat, cât de mari sume vor fi avut asupra-le de nu 
mai terminau banii nici după 15 luni de petrecere, mai ales că 
unii dintre ei foarte rar vor fi văzut în viaţă formatul unei 
hârtii de 1000 lei care să le aparţină. 

Referindu-ne la banchetul de mai sus, de 35 tacâmuri si, 
faţă de meniu si prețul pietii, socotind numai câte 30 coroane 
tacâmul inclusiv vinul, care costa 8 coroane litrul, si şampania, 
reies minimum 1000 coroane într-o seară! 

Nu ne mai explicăm, de asemenea, cum îi trage inima la 
atâta veselie şi uitare de realitate, când în fiecare zi din toate 
părţile aveam stiri din ce în ce mai rele, atât din punctul de 
vedere general, cât şi cel particular, privitor la tara noastră. 

In loc ca, aici, în lagăr, unde toţi ne consideram veniţi din 
aceleaşi cauză, pentru aceeași cauze, acei ce au avut multe 
parale, să ajute pe cei bolnavi, săraci, dezbräcati, răniți, 
invalizi, din contră, tocmai că din cauza sănătății si banilor 
acaparau şi strictul necesar cuvenit celor din urmă, putându-l 
plăti bine. 

Se întâmplă aci anomalia nemaipomenită ca ofiţeri mici, 
care pe câmp au făcut acte de eroism fără seamăn sau care, 
tocmai din adevărata îndeplinire a datoriei, au fost răniţi si 
scoşi pe loc din serviciu, ori au fost găsiţi şi adunaţi de pe câmp 
cu viermii în răni sau cari în lagăr sunt încă cu rănile 
nevindecate, picioare şi mâini tăiate, oameni înaintea cărora, 
de drept, ar trebui să ne descoperim cu toţii, zic, se întâmplă 
că tocmai aceștia sunt aci mici, umiliti şi sfiosi, fata de acei 
care n-au dat ochi cu inamicul decât când i-a făcut prizonieri, 
care şi pe câmp au făcut acelaşi fel de chefuri, care au multi 
bani de-si pot permite luxul de a trăi bine, care sunt bine şi 
luxos echipați, venind aici cu tot bagajul şi care au asemenea 
conceptiuni că privesc de sus în aceste împrejurări tocmai pe 
cei ce ar trebui să-i respecte. 

Este lesne de înţeles ceea ce se petrece în sufletul celor 
dintâi. Dacă întrebi pe vreunul: „Ce mai faci?”, oftează lung, 
se uită trist, şi-ţi răspunde: „Mi-e foame!” 

Totuşi, nici un moment nu sunt scutiți de priveliștea 
petrecerilor celor bine dispuşi, de privirile lor „de departe”, 
căci grupul acestora e destul de numeros, formează o societate 
organizată denumită odinioară de căpitanul Călătorescu 
„Banda Neagră”, deși însuşi îi este membru activ şi, fiind 
numeroşi, şi zilele cu motive sunt numeroase si presărate în 
tot cursul anului. 

Unul din cele mai mari chefuri s-a tras tocmai când se 
producea marea ofensivă în Galiţia în luna august și când ne 
aşteptam în fiecare zi că dintr-o singură mișcare Moldova să 
fie sufocată, sugrumată si, cu ea, tot ce ne mai rămăsese 
scump. 

Dar motivele pentru banchete însă se înmulţesc din zi în 
ZI. 

Mulţi ofiţeri, în special cei cărora le plăcea să petreacă, 
ceruseră să fie trimişi in ţară, teritoriul ocupat, spre a trăi 
liberi si a trăi lângă familie. Unii au fost ceruti din ţară, alții au 
făcut cereri la cancelarie. 

Venindu-le aprobările, pe rând, bineînţeles, şi în raport cu 
data cererii, găseau motive bine justificate să dea sau să 
primească un banchet, cu care ocazie să-și ureze reciproc 
„petrecere bună” la „un pahar” de vin ,,Hindenburg” a 8 lei 
litrul, să mai isi amintească de „România Mare” și de calitățile 
vitejeşti ale fiecăruia. 

De multe ori aveam impresia că soarta Idealului nostru 
naţional nu mai depinde de ceea ce se petrece pe front ci de 
diplomaţia, strategia şi discursurile ce se învârtesc la 
banchetele din lagăr. 

In rezumat. De la venirea în lagăr s-au format două grupe 
din ofiţerii nostri prizonieri. 

Grupul I, compus în general din ofiţerii mai mari în grad, 
sănătoși, bine echipați, cu multi bani, este condus numai de 
sentimentul bunului trai iar sentimentele de umanitate, 
echitate şi camaraderie le-au uitat odată cu intrarea pe poarta 
lagărului. 

Grupul II, compus din restul ofiţerilor, în majoritate 
săraci, mici în grad, răniți, invalizi, dezbracati. 

Din cauza diferenţei de simtiri, vederi, gândiri, precum si 
din cauza diferenţei în situația materială din lagăr, între aceste 
două grupe a fost tot timpul o prăpastie sufletească. 

CAUZELE SUFERINTELOR ȘI NEMULTUMIRI- 
LOR „CELOR MICI” 

După cum se ştie, în Ungaria ca şi în restul Puterilor 
Centrale, hrana era rațională, deci şi noi, prizonierii, aveam o 
anumită cantitate, bineînţeles, strictul necesar existenţei. 
Peste aceasta nu se putea trece şi, mai ales la început, când toți 
eram de curând aduşi, când nu ştiam cum să procedăm spre a 
mai putea procura câte ceva, chiar în mod clandestin. 

Astfel dar, a avea unul mai mult, asemenea a deposeda pe 
altul, întrucât cantitatea dată era bine definită, strictă şi peste 
ea nu se putea trece. 

Am arătat modul de hrănire al nostru în lunile ianuarie- 
martie inclusiv, sub comitetul Ghermann, precum şi 
nemulțumirile ofiţerilor. 

Acele nemulțumiri aveau la bază insuficienţa completă în 
hrană, părtinirile şi risipa ce se vedea că se face, luându-se 
partea cea mai bună din alimentele tuturor pentru a se 
prepara alimentaţie separată neobișnuit de bună pentru 
comitet şi pentru favoriţii acestuia, precum şi pentru cei ce 
găteau separat în baracă. 

Reusindu-se, in fine, să se înlocuiască comitetulssic!t 
Ghermann prin comitetul Grigoriu, ofiţerii se văd acum puși 
în faţa unei probleme. In adevăr, după cum am arătat, sub 
căpitanul Grigoriu, cu aceeași cotizatie, în condiţii mult mai 
grele, hrana e cu mult mai bună calitativ şi cantitativ, deşi 
preţul alimentelor e mai urcat. Ceea ce e şi mai mult e faptul 
că, la finele lunilor, căpitanul Grigoriu mai dă şi excedent, cu 
toate că la Paști dăduse o hrană foarte bună, chiar luxoasă, 
ceea ce fusese un adevărat eveniment. 

Nimeni nu-și putea explica de ce această diferenţă. 

Intr-una din zile, un ofițer, sublocotenent Popov, 
examinează una din listele de consumatie ale căpitanului 
Grigoriu. Isi aduce aminte că avea o lista de acestea si din luna 
martie când era domnul maior Ghermann şi le compară una 

cu alta. Vede că efectivul este aproape același, dar că unele 
alimente diferă foarte mult în cantităţile trecute la consumatie 
deşi, după cum am spus, mâncarea era mult mai bună în 
aprilie. Cantitätile acestea erau în așa disproportie încât n-ar 
fi fost posibil a se întrebuința. Cantitätile acestea compa- 
rându-se din mai multe liste şi de o parte şi de alta, diferenţa 
— aceeași. 

Faptul caracteristic este că articolele care diferă sunt din 
acele ce se pun în cantități mici, dar au preţuri mari. Astfel: 
ceaiul (vezi dosarul cu listele de consumatie). Pe listele maior 
Ghermann, pentru un efectiv de 180-200 ofiţeri e trecut zilnic 
300-350 g ceai consumat. Pe listele Grigoriu nu e trecut decât 
100 g zilnic, la acelaşi efectiv, iar ceaiul a fost tot așa de tare, 
tot așa de bun. Prin urmare, zilnic, o diferenţă de 200-250 g. 
Preţul ceaiului era atunci 32 coroane kg. Lunar, diferenţa de 
consumatie în ceai revenea, deci, la 7 kg. 

Comparând si cu celelalte comitete, se vede că toţi au 
întrebuințat acelaşi cantităţi ca şi căpitanul Grigoriu, iar ceaiul 
a fost destul de bun. 

Zahărul. Pe primele liste zilnic e trecut 4 600-5 200, pe 
când pe cele de al 2-lea 3 500 gr, deci, o diferenţă lunară de 
circa 30 kg. 

In special zahărul nu se putea cumpăra din altă parte decât 
numai de la proviantură — pentru fiecare ofiţer erau alocate 
0,900 g lunar, ceea ce pentru 200 ofiţeri făcea 180 kg. 

Dacă din aceasta scădem cantitatea admisă de Comitetul 
Ghermann, încă iese o diferenţă de 20-30 kg lunar, iar dacă 
scădem cantitatea ce a întrebuințat normal Comitetul 
Grigoriu, reiese o diferenţă lunară destul de mare. 

In lunile aprilie si mai, atât cât a funcţionat Comitetul 
Grigoriu, această cantitate s-a consumat, în afară de 
îndulcirea ceaiului, la diferitele mâncări care cereau zahăr: 
mâncare cu morcov, prune, compot, papanasi, prăjituri, co- 
zonac, ceaiuri suplimentare etc., pe când în lunile anterioare 
nici n-a existat altceva decât renumita supă de iahnie. 

Aşadar, fortamente, cineva avea tot dreptul să creadă că 
această diferenţă a intrat în mâini nevăzute, mai ales că chiar 
domnul maior Ghermann însuși a spus că a aflat că 
sublocotenentul Constantinescu M. din comitet a furat 12 kg 
zahăr. A spus aceasta de faţă fiind domnul locotenent colonel 
Olteanu şi d-nii maiori Popilian, Nicoleanu, Blebea, Alexiu, 
Udriski, Florescu, Constantinescu Tr. si subsemnatul. 

In luna octombrie 1917, din ordin (se va arăta detaliat 
aceste lucruri în capitol separat) se readuseseră la popotă 
locotenentul Bosoancă şi sublocotenentul Bork ce fuseseră în 
Comitetul Ghermann. 

In seara de 30 septembrie urma să ia măsuri ca a doua zi 
să distribuie zahărul la ofiţeri, deoarece se ajunsese la 
concluzia că e mai bine ca zahărul să fie distribuit în mâna 
ofiţerilor, a voit a corupe pe sublocotenentul Cernău, cu 
magazia, sfătuindu-l si stăruind că economia de zahăr să o 
împartă la d-nii colonei. 

Boiaua de ardei. Pe primele liste e trecut zilnic la 
consumatie 0,600 g boia. Pe cele de al 2-lea numai 0,200 g 
maximum, cu toate că și în aceste din urmă luni alimentele au 
fost tot așa de colorate si condimentate. Deci o diferenţă de 
400 g zilnic sau 12 kg lunar. Boiaua costă 40 lei kg. 
Transformând, deci, în coroane, diferenţa aceasta face 480 
coroane lunar pentru o popotă cu un efectiv de 200 ofiţeri. 
Dacă ţinem seamă că în ianuarie ea avea 650 ofiţeri, ea devine 
enormă. 

Să admitem că boiaua întrebuințată de căpitanul Grigoriu 
era de o calitate mult superioară, încât nu necesita decât 1/3 
din cea întrebuințată de primul. Ar fi normal atunci ca şi 
preţul ei să fie în raport cu calitatea, deci mai mare. Ori, din 
liste se vede că e acelaşi preţ. Nici sursele de procurare nu 
erau diferite, căci nu se putea lua şi găsi decât la proviantură 
sau la cârciuma din sat, deci, nici din acest punct de vedere nu 
reiese că un magazin a dat o boia cu un preţ mai mare, fiind 

calitate superioară, în preţul cu care se vânduse sub Comitetul 
Ghermann. 

Pe tabelul de alimentele luate de la proviantură în martie 
(vezi dosarul) stă scris că s-au eliberat 4 kg boia, atunci 
însemnează că restul de 12-14 kg care reiese că s-au consumat 
s-au cumpărat din sat. Ori, boiaua nu era rationatä, așa că s-ar 
fi putut lua de acolo, de la provianturä tot cât trebuia, totuşi s- 
au luat numai 4 kg. 

Este, de asemenea, neexplicabil cum boiaua ce a apărut pe 
piaţă mai târziu să fi fost de calitate superioară si de același 
preţ, când în aceste regiuni alimentele sunt înlocuite cu ersat- 
zuri, iar preţurile s-au înzecit. 

Sau, în cazul cel mai extrem, boiaua fiind un condiment, 
nu un aliment, nu era aşa de necesară încât să fie nevoie a se 
mai procura și din comerţ, când costa 40 coroane kilogramul. 

Piperul negru. Pe primele liste este trecut la consumatie 
0,250 g, iar pe cele de al 2-lea 0,050 g, deci o diferenţă zilnică 
de 0,200 g, ceea ce face 4 500 g lunar. Piperul costa 50 coroane 
kilogramul. 

Lemnele. Toată iarna, cu toţii am cumpărat lemne, 
plătindu-le cu 40 coroane m.cub dacă erau uscate, sau 8 
coroane 100 de kg dacă erau verzi. De două ori ni s-au dat 
gratis câte două bucăţi lemn de cameră. 

Pe tabelul de consumatie din martie, maiorul Ghermann, 
se vede, a trecut la zilele 3-22, câte 1 metru cub lemne a 40 
coroane. Aceasta însemnează că lemnele pentru bucătărie 
n-au ajuns si că au fost nevoiţi a cumpăra. Se ştie că lemnele 
pentru bucătărie au fost date totdeauna gratis şi că au fost 
aduse tot timpul precis în prima zi a decadei în curtea 
lagărului. Că au fost gratis o confirmă celelalte liste din 
martie, precum şi tabelul de la proviantură, în care se arată că 
nu s-a plătit nici un lemn. 

Căpitanul Grigoriu confirmă că a primit totdeauna lemne 
gratis pe timpul cât a fost la popotă, în cantitate de 1 metru 

cub pe zi, şi că această cantitate era atât de suficientă încât nu 
puteau consuma decât numai jumătate, împărțind restul gratis 
la ofiţeri. : 

Ceva mai mult. In luna martie, afară de lemnele date gratis 
pentru bucătărie, s-a mai dat un plus, tot gratis, de 23 metri 
cubi lemne în împrejurările următoare: la finele lui februarie 
murise un soldat, despre care la comandatură se auzise că a 
murit de frig. Atunci ofiţerul cu aprovizionarea a dat prin 
administratorul sublocotenent român Veiss, un bon de 3 metri 
cubi prima zi a lui martie şi un alt bon de 20 metri cubi lemne 
gratis pentru ofițeri şi trupă. Totuşi, noi am plătit lemne. 

Aceste constatări făcute acum, când există un termen de 
comparaţie, au nemulțumit pe ofițeri si mai mult, nemulțumiri 
care au crescut si mai mult mai ales că domnul maior 
Ghermann, fiind rugat să facă o dare de seamă a întrebuințări 
fondurilor, a refuzat. 

Aceasta a determinat pe ofiţeri ca, ori de câte ori aflau că 
se intenționează a se readuce la popotä locotenentii Bosoanca 
şi Petcovici, să protesteze. 

Aceasta i-a adus la concluzia că, deşi militari, „comitetele 
popotei” să nu mai fie numite cu ordin, ci alese de ofițeri. 

Pe această temă au fost în lagăr cele mai mari fierberi și 
nemulțumiri, deoarece, tocmai când credeam că liniștea și 
multumirea s-a reîntronat, trebuia să se afle că se schimbă 
comitetul si că vin iar locotenentii Bosoancă și Petcovici. 

In această situaţie ne găseam când s-au întors d-nii 
colonei, la finele lunii mai, din lagărul de la Salaszengrod. 

Sosirea acestora e așteptată de noi cu multă nerăbdare, cu 
speranţa că se va reîntrona dreptatea. 


SOSIREA DOMNILOR COLONEI 

Când am aflat că d-nii colonei se vor înapoia în lagăr la noi 
am simţit cu toții o bucurie si aveam, după cum am spus, 
speranţa că se va reîntrona dreptatea între noi în lagăr. 

Ce e drept, aveam şefi si aici căci, cum am spus, era 
locotenent colonel Olteanu Ion și 8 d-ni maiori. Dar domnul 
Locotenent colonel Olteanu nu a ascultat niciodată dreptele 
plângeri ale ofiţerilor sau, dacă le-a ascultat cândva, nu a luat 
nici o măsură de îndreptare. Fiind bun prieten cu domnul 
maior Popilian, stând cu d-sa în a cameră, luând masa 
împreună separat, orice i s-ar fi raportat de către vreun ofiţer, 
fie referitor la mersul popotei, fie la al cantinei (vezi capitolul 
cantinei), condusă de domnul maior Popilian un timp, nu 
obținea nici un rezultat sau, în caz că-l obținea uneori, era 
defavorabil. 

Cum nemulțumirile dintre ofiţeri, adesea certurile, erau 
provenite adesea pe tema popotei şi cantinei, cum domnul 
locotenent colonel Olteanu nu dădea niciodată dreptate, se 
ajunsese că nici nu i se mai raporta și nici nu se mai apela la 
hotărârea d-sale. 

Pe de altă parte, fiind bun prieten, coleg de liceu şi 
conational cu domnul locotenent colonel Florian, coman- 
dantul ungur al secţiei noastre de prizonieri, stăteau adesea 
împreună la petrecere, cimentând, deci, prietenia şi între 
acesta şi domnul maior Popilian, încât, chiar dacă se afla la 
cancelarie de cele ce se petrec în lagăr între noi, nu se rezolva 
decât numai așa cum voiau locotenent colonel Olteanu și 
domnul maior Popilian. 

Aşteptam, deci, venirea domnulor colonei, ştiind că dânșii 
sunt mai mari în grad, cu autoritatea asupra tuturora si, deci, 
si cu echitate si impartialitate. 

Speranţa însă ne-a fost înşelată căci, imediat ce au venit, 
nedreptätile şi nemulțumirile au crescut şi mai mult. 

Regimul popotei, deși era bun, relativ, dar nu era atât cât 
trebuia a se trăi bine. 

După un scurt timp de la venire s-au retras cu toţii de la 
popotă, afară de domnul colonel Văitoianu. 

Domnul colonel Demetriade s-a retras la baraca d-sale, 
înconjurându-se de căpitanii Cornicioiu, Biberi, maior 
Nicoleanu, locotenentii Defleury, Bosoancă, Petcovici, 
sublocotenentul Borc Farca, fără a se interesa câtuşi de puţin 
de nevoile generale ale noastre. 

Ori de câte ori i s-au raportat nedreptätile ce se fac în 
chestiunea cantinei şi popotei, a recunoscut să cererile sunt 
juste, a promis, dar n-a realizat nimic. 

Domnul colonel Boian Octav, de asemenea, nu a 
intervenit cu nimic si, fiind cel mai vechi, a delegat pe domnul 
colonel Lupaşcu să se ocupe cu toate chestiunile privitoare la 
ofiţerii din lagăr. 

Domnul colonel Lupaşcu câtva timp după venire a luat 
masa cu noi. Era, însă, cam modestă și de la magazia popotei 
nu se dădea nimic din alimentele aduse pentru ofiţeri, ci se 
punea totul la cazan. D-sa s-a supărat, ne-a spus în sala de 
mese că d-sa, când era sublocotenent, era în stare mănânce 
pietre pentru ca şefii săi să poată avea de toate, şi s-a retras de 
la popotă. 

Un timp oarecare n-a mai fost înscris nici la popotă, nici la 
cantină. 

Inconjurat de domnul maior Popilian, căpitan Călăto- 
rescu, Ionciovici, locotenent Mazâlu, pe care-l tolerează să 
poarte gradul de căpitan, locotenent Gărdescu şi Lăzăroiu, 
idem; de d-nii maiori Ghermann şi Nicoleanu, de căpitanul 
Vasiliu Gh. tocmai, deci, acei care formează subiectul su- 
ferintelor noastre si a celor arătate în acest memoriu, domnul 
colonel Lupaşcu procedează de așa manieră în păstrarea 
dreptăţii şi camaraderiei, încât face din zilele petrecute aici în 
lagăr sub conducerea d-sale cele mai negre zile ce a putut avea 
un om în viata. 

Domnul colonel Văitoianu a fost singurul care a simţit 
deopotrivă suferinţa şi durerea cu cei mici, a fost singurul care 
a intervenit si către domnul colonel Lupaşcu şi către comandă, 

însă, cu toată energia pusă, cu toată bunăvoința, nu a putut 
reuși, pe deoparte fiindcă nu voia domnul colonel Lupaşcu, pe 
de alta fiindcă nu voia domnul maior Popilian şi domnul 
colonel Florian, care în ultimul timp formează un trup și un 
suflet. 

Domnul colonel Mihăescu, de asemenea, a căutat să 
intervină, însă, după cum mi-a spus personal, n-a putut reuşi. 


COMITETELE IUNIE - SEPTEMBRIE 

In luna iunie, după nemulţumirile cu caracter de tulburări 
dintre ofițeri, când auziseră că domnul locotenent colonel 
Olteanu aprobase a se numi din nou la popotă locotenentul 
Bosoanca, se reuşeşte să primească această sarcină domnul 
locotenent comandor Blebea, ajutat de câțiva ofiţeri cu multă 
tragere de inimă. Aceștia erau consecventi nevoii de a nu se 
face risipă cu alimentele din magazie, astfel că, cu [sic!] toate 
că sezonul era foarte critic, au reușit a ne hrăni bine. 

Preţul, însă, al acestei cantităţi în hrana noastră, prin 
stäruintä depusă in a nu se readuce locotenentul Bosoancă la 
popotă, ci a primi această sarcină domnul comandor Blebea, 
a fost trimiterea ca pedeapsă în lagărul de la Plan a căpitanilor 
Axente şi Sima pentru că îndrăzniseră să arate cauzele pentru 
care ofiţerii nu sunt bucuroși să se mai însărcineze cu serviciul 
popotei ofiţerii care fuseseră în Comitetul Ghermann. 

După cum am spus, domnul colonel Lupaşcu nu a mai luat 
masa la popotă întrucât faptul că ofiţerii din comitet 
însărcinaţi cu magazia de alimente nu dădeau la cerere decât 
ratia cuvenită, indiferent de persoană. De exemplu: fiecare 
ofiţer avea 0,025 gr zahăr pe zi, ceea ce e 0,750 er lunar. Se 
primea zahărul pe efectiv. A fi dat cuiva 0,030 er după ce se 
adusese zahărul în magazie ar fi însemnat să se dea la altul 
0,020 gr, ceea ce nu se putea. 

La finele lunii iunie, când cu toţii credeam că o să continue 
pe următoarea lună tot comitetul Blebea, domnul colonel 

Lupaşcu dă ordin ca căpitanul [sic!] (în realitate locotenent) 
Lăzăroiu să ia conducerea popotei. Astfel, în luna iunie 
popota este condusă de căpitan. Lăzăroiu, ajutat de 
sublocotenentii Cătuneanu şi Gheorghiu. 

Această lună a fost cea mai nenorocită din toate câte le- 
am trăit în lagăr. 

Nu ni s-au dat decât frunze de sfecle opărite în apă toată 
luna, pe motiv că nu se găsesc alimente. 

Sublocotenentul Gheorghiu, însă, dacă va voi, va putea 
spune ce s-a petrecut la magazie în acest timp. 

Nu s-au găsit alimente, n-am mâncat nimic, totuși la finele 
lunii cheltuielile n-au fost mai mici ca veniturile, cu toate că în 
lunile aprilie si mai, pe lângă hrana incomparabil de bună şi 
substanţială, inclusiv sărbătorile de Paşti, tot nu s-a putut 
cheltui întreaga sumă venit, iar în lunile următoare, desi preţul 
alimentelor se ridică enorm, rămân în două luni economie 
2000 coroane, afară de 800 coroane cheltuite pentru veselă şi 
afară de faptul că am fost foarte bine hräniti. 

Singur domnul colonel Lupaşcu, a fost foarte mulțumit, 
încât voia să-i ţină si pe luna următoare. 

Ofițerii din nou s-au arătat nemulțumiți și atunci d-sa a 
numit pe căpitanul Constantinescu M. ajutat de subloco- 
tenentii Chiriacescu Pavel si Chiriac Constantin. 

Acest comitet, din întâmplare, a fost singurul care a 
îndeplinit deocamdată ambele condițiuni, adică: a) Să fie 
numit din ordin; b) Să aibă încrederea ofiţerilor care până aci 
constataseră îndeajuns că ori de câte ori comitetele popotei în 
lagăr au fost numite cu ordin în persoana unor anumiţi ofițeri, 
popota a mers foarte prost, ori de câte ori ofiţerii au ales 
personalul popotei, aceasta a mers foarte bine. 

Sublocotenentii Chiriacescu — magazioner, şi Chiriac — 
contabil au ținut lucrurile foarte strâns, ceea ce a fost o mare 
deziluzie pentru domnul colonel Lupaşcu, care îi numește 
„comitet de lucrători si soldaţi”. Insă au dat un rezultat tot aşa 

de bun ca şi căpitanul Grigoriu, realizând la finele lunii 
septembrie o economie de 2000 coroane, afară de faptul că se 
cumpărase veselă de 800 coroane. 

Aceste 2000 coroane aduc, însă, o altă vijelie în lagăr. 
Comitetul Constantinescu apreciază că aceștia, beneficiind de 
un rest din suma cotizată de ofiţeri pentru popotă, le aparţin, 
deci să li se restituie partea cuvenită. 

Domnul colonel Lupaşcu şi maior Popilian apreciază că 
acești bani să se depună la domniile lor spre păstrare pentru 
ca la momentul oportun să facă un depozit de alimente pentru 
iarnă. Ofițerii apreciază că, în adevăr, din punct de vedere 
idealistic, măsura propusă de domnul colonel Lupaşcu şi 
maior Popilian e frumoasă si ar dovedi o grijă pentru ei, însă, 
trecând la realitatea faptelor anterioare consumate, adică: 

a) Ori de câte ori a fost un comitet numit cu ordin nu s-a 
știut dacă au rămas economii si ce s-a făcut cu ele; 

b) Ori de câte ori s-au făcut colecte de bani, fie pentru 
ajutorul soldaților, fie al copiilor sârbi internaţi, nu s-a ştiut 
dacă au ajuns la destinaţie; 

c) Domnul maior Popilian, având pe mână solda ofiţerilor, 
făcuse retineri injuste, oprindu-le pentru d-sa; 

d) Neregulile comise la împărţirea pachetelor de la Berna. 

Toate acestea au făcut pe ofiţeri să ajungă la concluzia că 
să ceară comitetului a le restitui partea cuvenită din cele 2000 
coroane. Cu ocazia acestei distributiuni în sala de mese, 
venind domnul colonel Lupaşcu şi maior Popilian să oprească 
operaţiunea, s-a născut un regretabil conflict de ambele parti, 
aşa că domnul colonel și domnul maior a trebuit să plece, iar 
operaţia să continue. 

Acest comitet mai confirmă ca legitimă nedumerirea 
noastră asupra felului de conducere a popotei sub domnul 
maior Ghermann, întrucât, comparat cu comitetul Blebea şi 
Grigoriu, e în deplină concordanţă si în aceeași discordantä cu 
comitetul Ghermann. 

Comparând preţurile din aceste luni cu prețurile din 
timpul domnului maior Ghermann, vedem că: 
Comitetul Ghermann: Comitetul Constantinescu 


Carnea...7,50 8,20 

Ceaiul...32 80 

Ceapa...1,30 2,50 
Cartofi...0,26 0,60 — 1 coroane 
Fasolea..0,80 3 coroane 


Cu toate astea, fondurile fiind administrate corect si cu 
atenţie, s-a realizat o hrană bună fără a se putea cheltui tot. 

Felul strâns în care s-a condus acest comitet „de lucrători 
si soldaţi” a determinat pe domnul colonel Lupaşcu să-l 
înlocuiască, aducând din nou pe locotenentul Bosoancă şi 
sublocotenentul Bork. Cum am arătat, locotenent Bosoancă 
din primul moment a şi pus la funcțiune „calităţile sale” 
relativ la chestiunea zahărului. 


CANTINA 

In decembrie 1916 funcţiona în lagăr o cantină în 
antrepriza unui evreu ungur care, pe lângă că nu avea decât 
articole de cea mai proastă calitate, însă vindea cu preţuri 
fabuloase. 

Aceasta a durat cu oarecare intermitentä până spre finele 
lui februarie 1917. 

La 1 martie, în noua grupă de barăci s-a redeschis sub 
conducerea domnului maior Ghermann. Nu știu cu ai cui 
bani, dar ştiu că totalul mărfii se ridica la circa 10 000 coroane. 
Se spusese că această cantină se face în scopul că ofiţerii să nu 
mai speculeze. Totuși, preţurile tuturor articolelor erau 
aceleași ca si sub evreul ungur, deşi acum nu se plătesc nici 
taxe, nici personal. 

Nu ştiu precis motivele, însă la 1 martie cantina trece în 
întreprinderea personală a domnului maior Popilian. 

D-sa, mai priceput în chestiuni de asemenea natură, o 


Calvarul prizonierilor români 105 


reorganizează, aduce mărfuri mai multe şi, bucurându-se 
foarte de aproape de sprijinul domnului colonel Florian, se 
pune în legătură cu direcţia generală a cantinelor din 
Budapesta, de unde aduce mărfuri pe care, bineînţeles, le ia 
cu pret mult mai mic decât al pietiei locale. Infiinteaza pe 
lângă cantină o „Bodegă” unde se servește vin, diferite alte 
băuturi, gustări, fripturi, şi chiar diferite mâncăruri, pentru 
acei care aveau cu ce cumpăra. 

Negresit că a luat toate măsurile să nu piardă din capitalul 
întrebuințat, mai ales că suma ce d-sa angajase fusese în lei 
românești iar sumele ce încasează sunt coroane. Ca primă 
măsură urcă, oficial, preţurile tuturor articolelor cu 15%. 
Aceasta nu părea prea mult, deşi la cantină nu s-au adus 
mărfuri care să se strice sau să se piardă prin manipulare. 
Acest procent, însă, e numai aparent de 15% , căci, în realitate 
e mult mai mare, fapt care, fiind constatat, determină pe multi 
ofițeri să nu mai cumpere cele necesare de la cantină, ci direct 
din oraș sau sat. 

Comanda lagărului destinase un grad inferior, profos, care 
era însărcinat numai cu cumpărăturile necesare ofiţerilor, 
pentru care mergea de 3-4 ori pe săptămână la Sopron - 
Odemburg. 

Acesta avea obligatoriu un bacşiş de 5% pentru alergătura 
lui. Ştiam cu toții că acelaşi 5% pentru alergätura lui îl mai are 
şi de la magazinele ce cumpără și că nici magazinul nu 
pierdea, plătindu-i tot pe socoteala noastră, afară de faptul că 
el putea spune orice pret vrea. Totuşi, aceasta era singura cale 
pe care se putea procura si fiecare ne dădeam seama că alta 
mai bună nu este. 

După ce domnul maior Popilian ia cantina în între- 
prindere, aduce şi la cantină articole din cele ce noi cumpăram 
prin profos direct de la Sopron. Acestea însă sunt mult mai 
scumpe decât dacă le luam prin profos, cu toate că, cum [sic!] 
am spus, profosul lua tantiemă, si de la noi şi de la magazin si 

urca încă preţurile. Cât despre tantiema de 5% de la noi, i-o 
plăteam când ne aducea articolele, în raport cu preţul ce ne 
spunea că costă, cât despre tantiema de la magazin, este 
indiscutabil, deoarece orice magazin era interesatat să-l aibă 
de client, întrucât zilnic acest profos - Tremel - făcea 
cumpărături de 2000-3000 coroane. 

Că urca şi el preţurile, de asemenea, era precis. De 
exemplu: un tub de calodont îl aducea într-o zi cu 0,90, a 2-a 
zi — de la acelaşi magazin — cu 1,30, a 4-a zi, tot de la același 
magazin — cu 1 leu. 

In tot cazul, era mai convenabil pe calea aceasta, decât 
prin cantina făcută de un „camarad” pentru ajutorul 
camarazilor. 

Domnul maior Popilian, văzând că ofiţerii îşi procură cele 
necesare mai mult tot prin profos şi că la cantină nu se mai 
face destulă vânzare, ia deocamdată măsuri: profosul nu va 
mai merge la oraş decât odată pe săptămână. Profosul nu mai 
are voie să mai cumpere nimic pentru ofiţeri, astfel ca aceştia 
să cumpere toate cele necesare numai prin cantină. 

Care e rezultatul? Este că, în loc să cumpărăm articole cu 
5% urcate, le plătim cu 20%, căci 15% îi avea cantina, iar 5 
profosul. 

Oricât de nemultumiti eram, pentru necesitätile stricte 
suportam, cäci aceste mäsuri erau impuse cu aprobarea 
domnului colonel Florian, comandantul ungur al secţiei 
noastre, cu care era în legături intime. 

Ca un exemplu de preţurile la care ajungeau lucrurile pe 
această cale, voi relata următoarea întâmplare: într-una din 
zile, la începutul lunii aprilie, profosul — Tremel - era in 
magazia de alimente a popotei cu căpitanul Petrescu N. din 
comitet. Văzând pe raft o cutie de marmeladă, întreabă pe 
căpitan dacă e cumpărată de la cantină şi cu ce pret? I se 
răspunde că e de la cantină şi costă 9 coroane ( 1 kg). Atunci 
profosul, mai mult decât mirat exclamă: „Vai de mine, eu 

le-am adus ieri cutiile de felul acesta la cantină cu 6 coroane 
bucata!” 

Astfel, o cutie de marmeladă, adusă cu 6 coroane, la care, 
desigur, era adăugată cel puţin tantiema magazinului, se ridică 
în câteva zile la 9 coroane, deci 50% la cantina ţinută de un 
ofiţer pentru „ajutorul” celorlalți! 

Acelaşi procedeu a fost întrebuințat la toate articolele, 
încât procentul de 15% devenise iluzoriu. 

Măsurile de restrictiune pentru ofiţeri nu s-au mărginit, 
însă, numai la aceasta; ele se întind şi asupra lucrurilor de 
strictă necesitate, hranei cumpărate din sat pentru soldaţi. 

Am spus că soldatul Pistol cumpăra diferite alimente din 
sat, le aducea la magazia popotei, iar aceasta (căpitan 
Grigoriu) distribuia în costul lor ofiţerilor ceea ce prisosea 
peste necesarul popotei. Domnul maior Popilian intervine şi 
aici şi ia măsuri ca tot ceea ce se cumpără sau găsește în sat să 
se aducă numai la cantină, iar ofiţerii şi chiar popota să le 
cumpere numai de acolo. 

Bineînţeles că aceasta a dat naștere la diferite aprecieri, 
comentarii, discutiuni între ofițeri, care sunt nemulțumiți de 
faptul că, pe lângă preţul foarte mare ce deja se plătea pentru 
tot ce se găsea, trebuie acum să mai treacă şi prin cantină spre 
a se mai încărca încă cu ,,15%”. 

De Paști, căpitanul Grigoriu luase măsuri să găsească în 
sate ouă spre a da la ofiţeri și trupă. După socotelile făcute, îi 
trebuiau vreo 1200-1400 ouă spre a da câte două-trei ouă de 
ofițer. Reusise a găsi in sat cu 0,27 bani bucata. Avea, însă, si 
domnul maior Popilian ouă la cantină, dar le vindea cu 0,35 
bani bucata, dar căpitanul Grigoriu a preferat a lua din sat cu 
0,27 bani bucata, întrucât realiza numai de la ouă o economie 
de 80-90 coroane. 

Din această cauză, domnul maior s-a supărat, având loc un 
incident între d-sa și căpitanul Grigoriu, acuzându-l pe acesta 
de necamaraderie pentru că l-a lăsat cu ouăle nevandute, iar 


108 Gh. Nicolescu ¢ Gh. Dobrescu ¢ A. Nicolescu 


cel de al doilea i-a arătat că se simte răspunzător de suma 
încredințată de ofiţeri şi ar fi necamaraderesc să-i risipească în 
zadar. 

Atmosfera ce se face printre ofiţerii din lagăr, fata de 
fiecare din aceşti doi, a influenţat probabil asupra domnului 
maior, căci, în cele din urmă, a terminat prin a spune că nu 
voieşte să se creadă că d-sa speculează pe camarazi și, deci, 
din beneficiul de 1000 coroane ce are realizat, face cadou 
popotei 300 ouă si vin. 

In serviciul cantinei d-sa s-a ajutat cu două ofițeri şi 1 
plutonier. 

Totuşi, vânzarea la tejghea se făcea mai tot timpul de către 
d-sa în persoană, indiferent dacă vindea unui ofiţer sau soldat 
român sau ungur. Nu părea deloc jenat dacă cineva îi obiecta 
că e prea scump. 

Intr-o zi mă găseam în cantină, unde asist la următoarea 
scenă: intră un soldat român dintre prizonierii din lagărul 
nostru. Era mai bine zis, umbra unui soldat, căci, deși înalt, cu 
scheletul foarte dezvoltat, nu era acum decât un schelet 
acoperit de trente, gârbovit, bolnăvicios si pe figura căruia 
erau adânc săpate rezultatele mizeriei. Venind lângă tejghea, 
cere o bobină de ata pe care i-o serveşte chiar domnul maior. 
Intreabă cât costă şi i se răspunde că e 0,25 bani. Soldatul ia 
bobina, se uită lung la ea, o întoarce pe partea cealaltă, o pri- 
veste lung, se uită şi la domnul maior si, plătind, spune: „Hm! 
la cantina rusească e numai 0,20 bani.” 

Am arătat întrucâtva cum eram serviţi de cantina 
domnului maior Popilian. Să vedem acum ce se petrece cu 
„Bodega”. 

Această bodega era instalată în anticamera cantinei, fiind 
supravegheată de plutonierul Ionescu, iar diferitele gustări 
preparându-se de către plutonierul Marinescu. 

Preţurile și aci erau foarte mari, mult mai mari ca la 
cantină. Se plătea o chiftea mică cu 0,50 bani, o gustare din 

unu-două ouă cu 0,30 bani, o sardea cu 0,60 bani, o friptură de 
vacă cu lei 2,75, una de porc (100 gr.) cu 3,10. Carnea de vacă 
costa 7,20 — 8 lei kg, cea de porc 12-14 kg, oul 0,27 — 0,30. Un 
păhărel de liqueur, un fel de alcool colorat, costa 0,80 etc. 

Vedeam cu toţii că această cantină nu e catusi de putin în 
ajutorul nostru si că cel [sic!] mult servește pe cei ce au multe 
parale şi plătesc oricât ar costa un lucru, numai să-l găsească, 
vedeam că în loc să ne aducă o uşurare, din contră, e o povară 
prin măsurile de restrictiuni luate de domnul maior, pe când 
d-sa avea destule înlesniri pentru cantină. De multe ori a adus 
mărfurile direct de la Direcţia generală a cantinelor din 
Budapesta, cu preţuri scăzute. De la popotă i se dădeau zilnic 
câteva pâini, carnea i se dădea prin popotă pe preţul acesteia. 
Totuşi, preţurile erau tot asa de mari, deși ceea ce d-sa servea 
era putin $i prost. 

Intr-una din zile voieşte chiar să ia din lemnele popotei 
pentru bucătăria bodegii, din care cauză se naşte un regretabil 
incident între d-sa și căpitanul Petrescu din comitet. 

Preţul obiectelor sau, mai bine zis, al articolelor de la 
bodegă calculat cu cei 15% se ridica la preţuri fabuloase. 

Diferitele băuturi ca: vin, slibovitä, altfater, coniac, se 
puteau cumpăra de la bodegă și cu păhărelul, iar din cantină 
numai cu sticla. 

Sticlele aduse în cantină se încărcau la cost cu 15%. 

Dacă bodega termina sticlele ce avea în depozit, 
bineînţeles tot de la cantină, costul se mai urca astfel: în 
cantină o sticlă de liqueur costa 16,50, adică 15 preţul ei si 1,50 
procentul de 15%. Vândut cu păhărelul la bodegă, costa 0,80 
bani un pahar mic. 

Locotenentul de rezervă Musceleanu Constantin, 
cumpărând într-o zi o asemenea sticlă întreagă, îi vine ideea să 
măsoare conţinutul sticlei cu un păhărel de la cantină pentru 
a vedea câte pahare ies. Rezultatul a fost că a scos 70 
păhărele, care la cantină se plăteau cu 0,80, astfel că, pentru o 

sticlă de 15 coroane în oraș, 16,50 la cantină, se lua 56 coroane 
la bodegă. 

Vinul era procurat din sat de la locuitori sau negustori. El 
costa 3,60 — 4 coroane. litrul. Adus în cantină se vindea cu 
4,50 litrul. Transformat în sprit, costa 0,60 paharul. Nu mai 
punem la socoteală influenţa suferită din cauza vecinätätii 
imediate a robinetului cu apă lângă care, fatal, trebuia să stea 
butoiul, din lipsă de alt loc. 

Să luăm acum ca exemplu un butoi de vin de 300 litri adus 
la cantină. II costa 1050 — 1200 coroane. Dacă în cursul 
vreunei săptămâni nu era nici Oo aniversare sau nici unul din 
numeroasele banchete descrise, butoiul se consuma într-o 
săptămână, încasându-se, deci, 1250 — 1400 coroane, adică un 
beneficiu de circa 150 — 200 coroane săptămânal sau 700 — 
800 coroane lunar care, la rândul lor, rulate, aduceau alt 
profit. 

Cu toate astea, totuși, erau destui clienți mulțumiți că 
găsesc, care plăteau oricât s-ar fi cerut. Erau, însă, cei multi 
care n-aveau cu ce să facă fata acestor preţuri si, totuşi, nu 
puteau să procure decât numai de aci. 

Nemultumirile celor multi se rezumau în discutiuni asupra 
„afacerilor domnului maior Popilian la cantină”. 

Nu s-au mai putut suporta însă multă vreme, comentariile 
în lagăr fiind foarte numeroase şi de multe ori degenerând în 
discuţii aprinse. Ofițerii au cerut să se treacă cantina [sic!] ca 
anexă la popotă, iar venitul cantinei să treacă tot la popotă 
pentru îmbunătăţirea hranei tuturor. 

Astfel că la începutul lunii mai s-a reușit a se realiza acest 
lucru şi cantina trece sub conducerea căpitanului Grigoriu, 
care avea şi popota. 

Pentru a nu mai fi întreprindere particulară din care să 
beneficieze o singură persoană, se transformă în societate 
cooperativă cu capital strâns de la vreo sută de ofiţeri, 
depunându-se de către căpitani câte 50 coroane, iar de către 

cei mai mici câte 20 coroane. Profitul se menţine, însă, numai 
10% care, în caz că nu se întâmplau pierderi din manipulări 
sau stricăciuni, se varsă la fondul popotei, aşa că tot în folosul 
ofiţerilor era întrebuințat. 

Achitarea domnului maior Popilian de marfa lăsată în 
cantină s-a făcut cu banii din cotizatii care au fost suficienţi si 
pentru completarea celor ce mai necesitau. 

Preţurile, atât la cantină cât şi la bodegă, sunt de acum mai 
scăzute deşi cantina nu e în pierdere. Cel puţin la bodegă, 
îndepărtându-se plutonierul Marinescu si înlocuindu-l prin 
bucătarul soldat Parfumarul, devin pe jumătate. Friptura 
costă acum numai 1,75 în loc de 2,75 şi e de 125 gr în loc de 
100 gr. Cea de porc e 2,10 în loc de 3,10 si e mai mare. 
Chiftelele costă 0,30 bani în loc de 0,50. Păhărelul de băutură 
costa 0,40 în loc de 0,80, afară de faptul arătat deja că tot 
beneficiul se vărsa la popotă şi era, deci, tot al ofiţerilor. 

Cantina nu a fost în pierdere, cu toate că plutonierul 
Ionescu (Acesta fusese contabil si la domnul maior Popilian) 
care era însărcinat cu contabilitatea si vânzarea se purta 
necorect. Treptat, el delapideaza de la diferite vânzări zilnic 
suma de 500 coroane, fiind prins prin următoarea împreju- 
rare: într-o seară, locotenentul Musceleanu C. cumpără 6 litri 
vin a 4 coroane — fac 24 coroane. Plutonierul Ionescu trece în 
caietul de vânzări numai 2 litri, fac numai 8 coroane, iar restul 
de 4 litri, fac 16 coroane, nu îi trece, deşi încasase banii. 
Căpitanul Grigoriu îl prinde, iar el nu are altă scuză de adus 
decât că a uitat să treacă. 

Se mai constată că la vânzarea chiftelelor, de asemenea, se 
fac nereguli. Între numărul de chiftele făcut de bucătar si cel 
trecut ca vândut existau zilnic variatiuni si diferente. Intr-o zi 
a fost o diferenţă de 40 bucăţi, fac 12 coroane. 

S-a instituit atunci o comisie compusă din locotenentul 
Nemteanu Grigore si administrator-sublocotenent de rezervă 
Farca, spre a controla registrele plutonierului Ionescu, care 

tăgăduia, şi care constată lipsa sumei de 500 coroane din care, 
însă, plutonier Ionescu recunoaşte numai 300 coroane pe care 
le şi depune. Actele încheiate în această privinţă au rămas la 
căpitanul Grigoriu, după ce, însă, mai întâi s-au convocat 
membrii cantinei cărora li s-au făcut cunoscute cele consta- 
tate, stabilindu-se complet frauda. 

Cantina, așa cum era organizată acum, face ofiţerilor încă 
avantajul că în a doua jumătate a lunii să le dea pe credit. 

Achitarea se făcea la soldă, de către fiecare ofiţer 
personal. 

Putin timp după ce căpitanul Grigoriu ia cantina în 
primire, achitând complet pe domnul maior Popilian, acesta îi 
mai cere 150 coroane pe care zice că-i are pierderi în timpul 
funcționării sale. 

Căpitanul Grigoriu îi achită această sumă. La câteva zile, 
însă, domnul maior vine din nou și mai cere încă 240 coroane, 
spunând că-i are tot pierderi şi că s-au făcut socotelile greșit. 
Căpitanul Grigoriu nu-i dă imediat si răspunde că banii sunt 
al ofiţerilor şi trebuie să aibă asentimentul lor prealabil. 
Convoacă membrii cantinei, le expune chestiunea si aceştia 
conchid a nu se plăti domnului maior această sumă pentru 
următoarele motive: 

a) Domnul maior Popilian avusese cantina ca între- 
prindere personală pe risc si câştig propriu; 

b) La Paşti, după o lună de funcţionare numai, dă gratis 
ouă și vin la popotä din beneficiul ce realizase deja; deci, dacă 
după o lună avea realizat un beneficiu — 100 coroane — dupa 
două luni nu putea avea o pierdere de 500 coroane; 

c) La plecarea de la cantină, dă plutonierului Ionescu 
cadou 200 coroane pentru că l-a servit bine. 

Domnul maior însă tine mortis la această sumă și, pentru a 
o obţine, recurge la mijlocul următor: am spus că d-sa era 
prieten intim cu domnul locotenent colonel Florian, căruia îi 
servește de adjutant. Sunt continuu împreună, la cantină, cât 

d-sa tinea cantina, la baracă în restul timpului, unde mai 
petreceau câte niţel. Dacă nu erau în nici unul din aceste 
locuri, apoi în orice moment al zilei se găseau în cancelaria 
comandei. 

Deşi din 200-500 ofiţeri nu erau mulţumiţi de felul cum 
domnul maior se poartă mai mult ca 30-40 si toţi ar fi dorit ca 
să fie un alt domn ofiţer superior care să ne reprezinte 
interesele si nevoile la comandă, domnul locotenent colonel 
Florian nu admitea decât pe domnul maior Popilian. 

Orice cerere, de orice natură, nu poate fi făcută decât 
printr-însul, așa că numai cei pe care d-sa îi agreea puteau fi 
satisfacuti. 

Soldele se impart tot de domnul maior Popilian. 

Întrucât pentru achitarea bonurilor ce ofițerii dădeau la 
cantină când luau pe credit se făceau de ofițeri personal 
locotenentului Iliescu M. — contabilul cantinei, domnul maior 
Popilian propune domnului locotenent comandor Blebea, ce 
ținea cantina în luna iunie, ca să i se dea d-sale bonurile, spre 
a face reținerea direct din soldă. Domnul comandor acceptă 
bucuros și la finele lunii casierul îi da bonuri în valoare de 600- 
700 coroane. 

Domnul maior face retinerile si aduce cantinei mai putin 
240 coroane, pe care le are pierderi din greşeli de calcul la 
cantină pe când o ţinea d-sa şi pe care ofiţerii au refuzat a-i da. 

Domnul locotenent comandor a raportat cazul domnului 
colonel Lupaşcu, s-a dat naștere la o corespondenţă din care 
o parte se află în copie la dosarul alăturat, iar alta la domnul 
locotenent comandor Blebea. Cert este că acești 240 coroane 
nu s-au mai restituit ofițerilor. 

Amestecul domnului maior Popilian, fără a i se fi solicitat 
de cineva, în toate chestiunile privitoare ofiţerilor în lagăr, a 
dat totdeauna naștere la nemulțumiri, bănuieli si comentarii 
din partea fiecăruia. În tot cazul a fost nefast și a amărât 
suferinţa celor mai multi cu 50% din grelele suferinţe în lagăr. 

Când se întâmpla să se dea oarecare libertăţi, ca ofițerii să 
poată merge la Sopron, d-sa împreună cu un grup de 
sublocotenenti tineri — cerea cel dintâi. 

Acolo, trăgea o beţie de speria oraşul, iar a două-a zi 
venea de la Comandamentul orașului ordin observator pentru 
proasta purtare a „ofiţerilor români” şi se interzicea tuturor 
de a mai ieşi pe poartă. 

Dacă venea un ordin să fim lăsaţi câteodată prin sat pentru 
cumpărături, tot d-sa se ducea întâi, unde, de asemenea, 
trăgea o beţie care scandaliza lumea şi iar ne opreau de a mai 
cumpăra din sat. 

Multi din ofiţerii care nu erau agreati de d-sa erau descriși 
la comandă în cele mai negre culori, pedepsiţi, puşi la regim 
special de sever etc. 

După terminarea acestei perioade de fapte si întâmplări, 
cantina intră în a doua perioadă pe care am putea-o numi 
perioada domnului colonel Lupaşcu. D-sa readuce pe 
plutonierul Marinescu la cantină si, fără să ştiu adevăratele 
motive care l-au determinat, desfiinţează cu ordin societatea 
cooperativă, dând-o complet direct şi personal în 
întreprindere particulară a plutonierului Marinescu. 

Din 400 ofiţeri în lagăr, 320 au rugat stăruitor pe domnul 
colonel să lase cantina a funcționa mai departe în societate 
cooperativă, însă a fost imposibil, cu toate că s-a cerut aceasta 
si la comanda lagărului. Din nou, deci, preţuri mari, si din nou, 
deci, mica noastră soldă trecea în mâini străine. 


ATELIERELE 
La readucerea în lagăr a ofițerilor, toți erau netunsi, 
nerasi, goi, cu hainele rupte, desculți, deoarece trecuse un 
oarecare timp de când îi prinseseră si de când nu mai 
avuseseră putinţa grijei de sine. Aci s-a simţit nevoia înființării 
a câte unui mic atelier de croitorie şi cizmărie, precum si de 
bärbier, care s-au înfiinţat cu soldați prizonieri români. 

Toate uneltele s-au procurat cu bani subscrisi benevol de 
ofiţeri: 

Croitoria. S-au cumpărat, maşină, foarfeci, ata, ace etc. 

Atelierul a început a funcţiona, făcând mai întâi mici 
reparatiuni, apoi întocmind unele haine, apoi lucrând din nou. 
Erau 2 lucrători care lucrau toată ziua. 

Pentru lucrările făcute în atelier se înființase de la început 
o taxă de 3-5 coroane, după importanţa lucrului efectuat. Ea 
era motivată pentru uzajul uneltelor şi pentru o tantiemă 
soldaţilor croitori. Afară de asta, ofiţerul căruia 1 se lucra 
plătea încă un bacsis benevol. 

Fiind în lagăr în perioada noiembrie 1916 — aprilie 1917 
un număr de 650 la început — 200 în martie, aceşti croitori au 
lucrat tot timpul spre a putea face fata nevoilor. 

Având în vedere taxele puse, efectivul ofiţerilor şi 
cantitatea de lucru a lucrătorilor, este de admis că, pentru 
lucrul în continuu al acestora, să fi realizat un beneficiu-taxă 
de 7 coroane pe zi sau 200 coroane lunar, ar rezulta 800 
coroane în 4 luni. 

Nu s-a ştiut niciodată de nimeni ce s-a facut cu acești bani. 

În tabelele cu care sublocotenentul Bork, şeful atelierelor 
pe decembrie-martie inclusiv, arată o sumă ce s-a dat tantiemă 
la lucrători. Aceştia — soldatul Friedman — spun că n-au primit 
niciodată nimic. 

Cizmäria. Idem. Uneltele cumpărate prin subscripţie. 
Taxe: 3 coroane lucrul pentru o pereche de pingele, 5-6 
coroane pentru lucrul la o pereche ghete noi. 

La același efectiv, cu același număr de lucrători și aceeași 
intensitate de lucru, contând și faptul că taxa pentru o pereche 
pingele de pus era 3 coroane si că un om putea pune două 
perechi pe lună, plus oarecare alte mici reparatiuni pentru 
care, de asemenea, erau taxe, putem conta pe un venit de circa 
8 coroane pe zi sau circa 300 lei lunar, sau 1200 coroane în 4 
luni. 


116 Gh. Nicolescu + Gh. Dobrescu ¢ A. Nicolescu 


Nici despre această sumă nu se ştie nimic. 

Bărbierul. Idem, uneltele cumpărate prin cotizatii în 
valoare totală de 60-80 coroane. Taxa pusă era de 0,20 pentru 
tuns, 0,10 pentru ras. 

Oricine se tundea sau bărbierea lua mai întâi un bon 
pentru a plăti taxa, apoi urma plata benevolă a bărbierului. 

Acesta lucra continuu de dimineaţa până seara, căci erau 
ofițeri multi si de-abia îți ajungea rândul. 

Să admitem, în mediu, că fiecare ofițer din cei 650 se 
tundea odată pe lună si se bărbierea odată pe săptămână, deci 
plătea lunar o taxă de 0,60, ceea ce de la toţi se făcea 650 x 0,60 
= 390,00 sau, în 4 luni, 390 x 4 = 1560. Să admitem că a rezultat 
nu suma de 1560, ci numai 500 coroane. Nu se știe nici despre 
aceasta nimic. 

Ne-am întrebat cu toții, dar nu ne-am putut răspunde. 
La predarea serviciului, sublocotenentul Bork n-a predat 
nici un ban, iar lucrătorii spun că n-au primit nici o tantiemă. 

Sublocotenentul Mincu Gh. întrebând despre aceste 
lucruri pe sublocotenentul Bork, acesta n-a vrut să răspundă, 
iar când cel dintâi i-a spus că opiniunea ofiţerilor este bănuială 
de nereguli, a replicat că nu se sinchiseşte de opinia nimănui. 


PACHETE DE LA BERNA 

Pentru a ne completa strictul necesar alimentaţiei, Secţia 
română a Crucii Roşii din Berna, a început încă din aprilie 
1917 să ne trimită alimente în pachete, adresate individual. 

Aceste pachete conţineau pâine sau galeți ce se trimiteau 
săptămânal fiecăruia, precum și conserve alimentare de două 
ori pe lună, de asemenea, fiecăruia personal. 

Pachetul de pâine conţinea una pâine de un kilogram sau 
4-5 galeți. 

Pachetul de alimente conţinea 4-5 pachetele supe, două- 
trei cutii conserve de carne, două-trei cutii sardele sau pate, 
80-100 țigări, una cutie compot, două pachete ciocolată, mai 
târziu: orez, ceai, cafea, zahăr, slănină etc. 

Având în vedere greutatea timpurilor ce trăiam, aceste 
pachete erau cel mai principal aliment substanţial, erau 
existența noastră, erau considerate ca ceva divin, au fost 
salvarea noastră! De aceea, fiecare tinea cât se poate de mult 
la pachetul său sau, mai bine zis, la fiecare bucăţică din 
pachetul său. 

Până la înapoierea de la Salaszengrod a domnulor colonei, 
pachetele erau distribuite de locotenentul Negreanu, care era 
în legătură cu cancelaria si posta, ştiind bine limba germană si 
aflându-se în lagăr de mai multă vreme ca toți. 

Distribuţia în acel timp s-a făcut asa că n-a lipsit nimănui 
Nimic, si toţi erau mulțumiți. 

Putin timp după venirea domnului colonel Lupaşcu, 
locotenentul Negreanu e înlocuit de la acest serviciu cu 
sublocotenentul Bälsanu Ion. 

Era tocmai în timpul când în lagăr erau fierberi pe tema 
cantinei şi, mai ales, pe tema risipei alimentelor din magazie, 
când domnul colonel Lupaşcu ne-a spus în sala de mese că d- 
sa când era sublocotenent ar fi mâncat pietre fără să zică 
nimic, dacă șeful îi lua mâncarea sa. 

Totuşi, din magazia de alimente nu se putea lua nimic. Unii 
ofiţeri, afară de pachetele reglementare, fiind abonaţi cu plată 
anticipată de familiile lor, primeau supliment de două-trei 
pachete pe lună. Domnul colonel Lupaşcu dă ordin ca să se 
confiste şi oprească aceste pachete, motivând că nu e 
camaraderesc ca unii să aibă două pachete, iar alții unul. 
Același ordin îl dă şi cu referire la pachetele ce veneau câte 
unuia în plus sau pe nume greşit, pachete trimise din eroare. 

Ofițerii abonaţi nu s-au supus acestui ordin, motivând la 
rândul lor că acele pachete li se cuvin, fiindu-le plătite special 
de familiile lor. Domnul colonel Lupaşcu a fost silit să cedeze 
în confiscarea acestei categorii de pachete, dispunând 
confiscarea numai a categoriei a doua, precum şi a pachetelor 
celor ce plecaseră în ţară — al căror număr crescuse mult — 
chiar dacă aceştia, cu procură, le cesionaseră altora. 

O singură dată s-a distribuit din aceste pachete la o serie 
de ofițeri ce veniseră de curând, iar despre rest, în tot cursul 
anului nu se ştie nimic. 

Unii ofiţeri pun în legătură sechestrarea acestor pachete 
cu numeroasele transporturi de coşuri si cufere întregi de 
zahăr, conserve, cafea, ciocolată în tara. 

Domnul colonel Lupaşcu isi ia chiar sarcina ca d-sa 
personal să ia dispozitiuni de felul cum să se distribuie 
pachetele. 

Vedem că la distribuţie apare și domnul maior Popilian 
care pare a se interesa foarte de-aproape de pachete şi, mai 
ales, de ale celor ce erau deja plecaţi în ţară si pentru care 
Crucea Rosie încă executa expediţia. Faptul că în acest timp 
nici domnul colonel Lupaşcu, nici domnul maior Popilian nu 
luau masa la popotă, dădea ofiţerilor în lagăr mult de 
comentat în legătură cu felul distribuţiei si lipsei din pachet. 

Afară de faptul că lipsa de tutun, în special, era continuă 
în lagăr, concomitent cu măsurile de îngrijire ce domnulor iau 
pentru distribuţia pachetelor, răsare si obiceiul că, prin diferiți 
ofițeri ce pleacă in tara, să trimită, cum am mai spus, lăzi 
întregi cu conserve, ciocolată, zahăr etc., pentru „cei de 
acasă”. 

Domnul colonel Lupaşcu a trimis un coş respectabil plin, 
prin veterinarul căpitan Rădulescu, unul prin un 
sublocotenentul Alexandrescu, unul prin căpitan Vasiliu etc. 

Domnii maiori Ghermann, Nicoleanu, căpitan Vasiliu, 
idem, precum şi multi alții. 

Intr-una din zile, eram chemaţi la cancelaria lagărului, 
unde trebuia să ni se distribuie pachetele în prezenţa și a unui 
ofiţer ungur, care le perchezitiona conţinutul spre a se asigura 
dacă nu conţin şi lucruri periculoase monarhiei. Deci, se 
desfăceau pachetele în faţa acestora, iar ofiţerul primea 
pachetul desfăcut. De fata era si domnul colonel Lupaşcu si 
căpitanul Vasiliu Gh. care „supravegheau”, ordinea 

distribuției. La un moment dat, sublocotenentul Cojanu 
observă că atât domnul colonel Lupaşcu, cât si căpitanul 
Vasiliu, luau pachete cu ţigări şi ciocolată din pachetele 
desfăcute înainte de a se da acestea în primirea ofiţerilor 
cărora le era adresate şi că-și umpluseră buzunarele. 
Locotenentul Pârâianu V., de asemenea, în aceeași ocazie 
având două pachete, i se dăduseră în același timp desfăcute. 
Elia primul pachet de pe masă şi vrea să-l pună deoparte, spre 
a face loc. Când se întoarce să-l ia pe al 2-lea, surprinde pe 
căpitanul Vasiliu că-i luase pachetul de ciocolată din pachetul 
de pe masă. Reprosandu-i, acesta îl pune imediat la loc, însă 
domnul colonel Lupaşcu îl admonestează tot pe locotenentul 
Pârâianu pentru lipsă de atitudine ostäseascä. 

Sublocotenentul Cojan spune la mai multi ofiţeri ceea ce 
văzuse la distribuţia pachetelor, precum sublocotenentului 
Elefterescu, căpitanului  Călătorescu, locotenentului 
Chiriazide etc. Domnul colonel Lupaşcu cheamă pe ofiţer, îl 
întreabă despre cele ce a spus de d-sa, ofițerul afirmă si în fata 
d-sale, din care cauză este pălmuit de domnul colonel. 

Domnul colonel Lupaşcu însă, tot pentru „grija” ce spune 
că are de noi, scrie la Berna ca să nu mai trimită pachete 
individuale, ci să trimită în bloc pe numele d-sale sau pe 
adresa lagărului. Aceasta nu era dorinţa, nici nevoia, a nici 
unui ofițer — si nici acum nimeni nu e mulțumit cu aceasta 
măsură. 

Primul rezultat al intervenţiei sale este că primeşte odată 
28 perechi ghete, altădată 40 pachete cu ghete. 

Acestea au fost distribuite, nu după nevoile ofiţerilor, ci 
aşa după cum a voit d-sa, dând, însă, acelor ce aveau încă 
câteva [sic!] perechi si mii de lei în buzunar (locotenentul 
Marincu), pe când alţii umblau aproape desculți. 

Afară de asta, mai face gratificatii cu ghete la profosii 
unguri (profosului Tremel, i-a dat două perechi - locotenentul 
Mincu), iar plutonierul Podgoreanu Matei spune că ştie de la 

un ofițer că domnul colonel Lupaşcu, printr-un profos, a 
vândut în satul Lakfalva 20 perechi ghete a 60 coroane 
perechea. In același timp cu expedierea la Plan, s-a expediat 
de Crucea Roşie şi lagărului de aici nişte lăzi mari cu 
ciocolată. Acea ciocolată a ajuns — se zice — la lagăr, dar nu la 
noi. 

Venind un colet mare cu alimente pentru ordonanţe, 
domnul colonel Lupaşcu a dat ordin să nu se distribuie, ci să 
se păstreze într-o magazie dându-se drept şi treptat la 
bucătărie. 

Într-o zi, sublocotenentul Grama, fiind în vizită la domnul 
colonel Lupascu, îi spune, printre altele, că suferă de stomac. 
I se spune de domnul colonel să facă un raport că-i va da d-sa 
orez şi făină. Sublocotenentul Grama face raport pentru două 
kg orez şi 4 kg făină, iar domnul colonel îi pune aprobarea, 
spunându-i ca să-i dea şi d-sale jumătate. Sublocotenentul 
Grama se duce la camera unde se ţineau aceste alimente, 
funcţionarul poştal Olteanu i le dă, iar când ofiţerul iese cu ele 
afară, domnul colonel Lupaşcu, care-l şi aştepta la colţul 
barăci, i-a luat imediat jumătate. Sublocotenentul Graur ştie 
precis. Aflându-se imediat între ofiţeri şi comentându-se cu 
mult zgomot, domnul colonel Lupaşcu a adus înapoi orezul şi 
făina. 


CONTRACTUL CU LEMNE 

La 15 octombrie stil nou, timpul era aşa de rece, încât 
locuinţele noastre de carton aveau nevoie de încălzit. 

Cerând lemne, ni s-a comunicat la apel de către domnul 
colonel Florian, comandantul ungur al secţiei noastre, că nu se 
ştie când ni se vor putea da lemne si că, chiar de ni se vor da, 
vor fi insuficiente, însă domnul colonel Lupaşcu şi maior 
Popilian, din grija ce au pentru noi, au încheiat cu un furnizor 
în numele nostru un contract pentru 30 vagoane lemne cu 
preţul de 48 coroane metrul cub. Ne-a mai spus că aceste 

lemne sunt ieftine şi că iarna având a fi grea, nu numai că se 
vor scumpi, dar nici nu vom mai găsi, sfătuindu-ne să ne 
cumpărăm cât mai repede (lemne). 

Pe de altă parte, ofiţerii găseau lemne în sat cu 25-35 
coroane metrul cub, esenţă de cer foarte bună, în care intră și 
plata transportului cu carul la lagăr şi câştigul profosului ce le 
aducea. 

Faţă de cele întâmplate anterior cu chestiunile popotei, 
cantinei, pachetelor, ofiţerii, văzând că şi aici s-a amestecat 
domnul maior Popilian, ba încă cu sprijinul domnulor colonei 
Lupaşcu şi Florian, au rămas consternati, văzându-se acum 
obligaţi a plăti 48 coroane metrul cub de lemne, când în sat îl 
găseau „cu detail” cu 35 — şi pe când domnul maior, care le 
transporta din gară gratis, ne obliga a le plăti așa de scump, 
necostându-l nici cel puţin transportul, în plus că metrii se 
făceau mai mici când îi vindea. Pentru că ofițerii nu puteau 
plăti acest pret, a urmat o serie întreagă de dificultăţi ce li se 
făceau şi care au dat naştere la vii protestări, nemulțumiri, 
incidente si dezagremente. 

Incidentul cu plutonierul Bolias şi căpitanul Mureşeanu, 
arată destul de clar scopul amestecului domnului maior 
Popilian în aceste afaceri. Întrucât aveam dreptul şi la lemne 
gratis, se ajunsese până acolo încât se întârzia data aducerii 
acestora, numai $i numai spre a fi siliți a cumpăra lemnele d- 
sale cu 48 coroane metrul cub. 

TALPA 

Autoritatea lagărului a avut grijă ca din depozitele 
Ministerului de Război să dea în fiecare lună o destul de mare 
cantitate de talpă pentru ofiţeri, spre a-şi face reparațiile 
necesare. Acest articol nu se găsea în comerţ, de aceea era 
foarte căutat, deci foarte scump, ajungând si la 40 coroane una 
pereche tălpi. 

Distribuţia aceasta, însă, se făcea tot de domnul maior 
Popilian. 

Felul, însă, cum se făcea, contribuie cu atât mai mult la 
nemulțumirea şi mâhnirea ofiţerilor, care văd că, pentru a 
putea obţine o pereche de pingele, trebuie neapărat să fie în 
grațiile d-sale. 

Astfel, şi în această chestiune se întâmplă ca, cussic!t toată 
marea cantitate ce se dă de lagăr, unii nu au cu ce-şi repara 
încălțămintea, pe când alţii, nu numai că o vând în sate, dar 
duc şi în tara, acasă, cantităţi destul de mari. Astfel plutonierul 
Tegarten, plecând în tara, ia cu sine 15 kg talpă etc. 

S-a distribuit de asemenea, la profosi, pe când unii ofiţeri 
de ai nostri duceau lipsă. 

Sublocotenentul Mincu, cerând ai se da una pereche tălpi, 
a fost refuzat pe motivul că nu dăduse domnului maior 
Popilian o declaraţie, așa după cum dorea d-sa, contra unui 
camarad. 


„CĂPITANUL” MAZÂLU 

Locotenentul de rezervă Mazâlu Radu, de profesiune 
comisar, imediat ce a intrat pe poarta lagărului a pus tresa de 
căpitan( Această uzurpare de grade s-a practicat pe scară 
largă în captivitate. Domnul colonel Lupaşcu, încă de la 
Timişoara a avansat la sublocotenent pe mai multe grade 
inferioare — secretarii ai săi), insusindu-si totodată si 
prerogativele acestui grad, pe care în realitate nu-l are. A 
făcut aceasta cu autorizaţia domnului colonel Lupaşcu si a 
altor d-ni ofiţeri superiori, cu toate că chiar comandantul său 
de batalion — căpitan Grigoriu N. — a raportat la timp si în 
nenumărate rânduri domnului colonel Lupaşcu, că 
locotenentul Mazâlu, nu numai că nu este căpitan, dar chiar 
dacă rămânea pe front nu putea fi avansat la acea epocă, 
întrucât nici cel putin nu era propus si că, deci, poartă pe 
nedrept acest grad. 

Totuşi locotenentul Mazâlu poartă şi azi gradul de căpitan, 
isi asumă cu de la sine putere drepturile acestui grad - cu 

consimțământul tacit al domnului colonel Lupaşcu si se 
erijează chiar în judecător al celorlalți căpitani, pentru care 
cere uneori chiar pedepse de la comandantul lagărului. 

Fire răutăcioasă, acaparatoare, acest locotenent cu trese de 
căpitan este întrebuințat de domnul colonel Lupaşcu, maior 
Popilian, locotenentul colonel ungur Florian, în tot felul de 
afaceri favorabile domnilor personal, în defavorul şi dauna 
morală şi materială a camarazilor ofiţeri şi soldați prizonieri. 

Este întrebuințat chiar în a bate pe ofiţerii pe care 
domnulor aveau necaz în lagăr, pentru că aceștia au relevat 
neregulile din comitetul popotei, cantinei, pachetelor de la 
Berna, sechestrarea economiilor de la popotă, retinerile 
arbitrare din soldă etc. 

Fiind însărcinat cu comanda plutonului de ordonanţe, are 
ocazia să-şi dezvolte si arate aci calitățile și talentele sale de 
comisar. Curând se face cunoscut printr-o brutalitate fără 
seaman, răspândind teroarea printre soldați, prin nedreptati, 
prin oprirea pâinei soldaţilor pentru cele mai mici greșeli, 
precum și prin bătăi şi pedepse mai mult decât barbarii ce 
obține pentru aceştia de la comandantul secţiei noastre. Fire 
răzbunătoare, n-are nici un scrupul în pedepsele ce dă sol- 
datilor. Astfel, pentru că soldatul bucătar al trupei nu i-a dat 
carne, peste si castraveți din alimentele trupei, l-a raportat la 
comandă, nu numai că n-a denunţat, dar chiar pentru că a 
ajutat la evadarea locotenentilor Verbiceanu si Cătuneanu, 
cerându-i și pedepsindu-l cu 10 zile carceră. 

Isi poate oricine închipui ceea ce însemnează în captivitate 
zece zile carceră, mai ales pentru un soldat prizonier sub 
regimul duşmănos unguresc, pentru un soldat care de 15 luni 
nu e hrănit decât cu apă şi dovleci sau sfeclă, iar pâine numai 
200 g pe zi. 

Ceea ce pare încă monstruos, este faptul că uneori se 
dădeau câte 32 kg carne pe zi de la proviantură pentru tot 
efectivul, iar la cazanul trupei nu ajungeau decât 25. Se mai 

admitea să se dea uneori prune, care la soldaţi n-au ajuns 
niciodată. 

Graţie faptului că ofiţerii din lagăr, la un moment dat, 
revoltați de barbariile ce căpitanul Mazâlu le comitea fata de 
soldaţi prin bătăile şi regimul neuman la care îi supunea, au 
cerut cu insistență domnulor colonei Lupaşcu si Florian să-l 
schimbe, s-au putut descoperi parte din lipsurile de alimente 
ale trupei. 

Sublocotenentul Graur din artilerie, luând bonurile de 
hrană de la proviantură, primeşte continuu 32 kg carne pentru 
că aceasta era alocatia, pe când sub căpitanul Mazâlu au ajuns 
în bucătărie totdeauna 25 kg. Mai primeşte prune, ceea ce 
până aci nu ajunsese la bucătăria soldaților. 

Imediat ce sublocotenentul Graur este însărcinat cu 
conducerea acestora, se simte o schimbare îmbucurătoare în 
hrănirea soldaţilor. Totuși, după o săptămână, spre surpriza şi 
consternarea tuturor, căpitanul Mazâlu este din nou numit la 
soldați, iar sublocotenentul înlăturat din ordinul domnului 
colonel Lupaşcu. 

Este bineînţeles că sistemul terorist al acestuia convenea 
de minune domnului locotenentul colonel Florian, care își da 
seama că se poate încrede suficient într-un asemenea ajutor, 
că poate dormi şi petrece liniștit, fiind sigur că nici un soldat, 
ba chiar nici un ofiţer nu va putea evada. 

Faptul că „căpitanul” [sic!] Mazâlu este o fire brutală și 
inconștientă n-ar fi avut nici o importanţă dacă, din 
nenorocire, tocmai el si aceste calităţi ale sale n-ar fi fost 
folosite în rău, tocmai de aceia de la care atât ofiţerii, cât si 
trupa, se aşteptau în lagăr nu numai la un sprijin moral, dar şi 
la ușurări materiale. 

Este si el din aceia care sunt si vor rămâne de tristă 
memorie, în special pentru soldaţii români prizonieri în 
lagărul „Sopronnyeck“. 

DOMNUL COLONEL OCTAV BOIAN 

După înapoierea Salaszengrod — iunie 1917 — se desistă de 
dreptul celui mai vechi dintre noi, cedând aceasta domnului 
colonel Lupaşcu. 

Poate a făcut aceasta simțindu-se obosit. Totuşi, când 
foarte multi ofiţeri, nemaiputând suporta cele ce se petreceau 
în lagăr, au recurs la arbitrajul d-sale, n-a căutat niciodată 
geneza răului, n-a acordat nici cea mai mică atenţie nevoilor şi 
plângerilor celor mici, multumindu-se a acorda domnului 
colonel Lupascu trimiterea într-o baracă de pedeapsă a celor 
ce raportau nedreptätile suferite, numindu-i „nebuni”. 

Şi d-sa ne-a făcut, dacă nu convingerea, cel puţin impresia 
că se acomodează cu metoda distribuţiei alimentelor din 
magazie practicată sub comitetul Ghermann și desăvârşită sub 
comitetul Lăzăroiu. 

Tot timpul cât a stat în lagăr n-a făcut altceva, decât 
rapoarte la comandă prin care cerea „dame” pentru alinarea 
suferințelor. Fiind la spital cu locotenentul Strehăinau, 
raportează pe acesta medicului şef fiindcă a posedat o damă 
care nu vrea să cedeze și d-sale. 

Multi din noi, care odinioară ne adäpasem cu nesat din 
frumoasa operă de literatură militară „Virtuţi ostäsesti” de 
maiorul Octav Boian, care voiam să urmăm în toate 
împrejurările frumoasele pilde ce am găsit în ea, vedem acum 
cu destulă deziluzie, că întâmpinăm cea mai serioasă piedică 
chiar din partea autorului. 


DOMNUL COLONEL DEMETRIADE 
Urmează aceeaşi metodă, neinteresându-se câtusi de 
putin de soarta si relaţiile ofiţerilor între ei. 

S-a retras de la început în baraca sa, chiar şi pentru masă, 
nefiind în contact decât cu domnul maior Ghermann și 
Nicoleanu, căpitanul Cornicioiu, fostul său ofițer de stat 
major, locotenentul Defleury - fostul său adjutant — căpitanul 

Bibery, sublocotenentul Farca, locotenentul Bosoancă, 
sublocotenentul Bork, adică tocmai aceia care formau 
obiectul nemulțumirilor din lagăr. 

Rugat stăruitor de o delegație de ofițeri compusă din 
inginer căpitan Mureseanu, locotenentul Axente Titu şi 
sublocotenentul Popov, spre a interveni în a nu se mai numi la 
popotă locotenentul Bosoancă, ci a se da voie a se alege un 
comitet de ofiţeri economi și pricepuţi, recunoaşte dreptatea 
cererii acestora, le promite că va lua măsuri, însă nu ia nici 
una. 

O singură dată a intervenit a schimba pe domnul colonel 
Lupaşcu, însă fiind prea târziu, domnul colonel Lupaşcu a 
refuzat în fata tuturor executarea ordinului. 

Plecat la Copenhaga, are ocazia, ajuns acolo, să fie 
întrebat de familia Cerchez şi Ministrul nostru asupra 
tratamentului nostru în lagăr, ne face marele serviciu, 
spunând că suntem trataţi foarte bine, că petrecem de minune 
și zburdăm toată ziua de veselie și trai bun! 


DOMNUL COLONEL LUPASCU 

Imediat ce ia însărcinarea conducerii ofiţerilor în lagăr se 
înconjoară tocmai de grupul de ofiţeri care au format întot- 
deauna obiectul constrângerii, nemulțumirilor şi nenorocirilor 
ofiţerilor în lagăr, precum: d-nii maiori Popilian, Ghermann, 
Nicoleanu, Constantinescu, căpitani Ionciovici, Călătorescu, 
locotenenti (cu grad de căpitan) Lăzăroiu, Mazâlu, Gărdescu 
etc. 

Cu concursul acestora, d-sa e totdeauna la curent cu cele 
ce se petrec şi vorbesc printre ofiţeri, şi cu ajutorul acestora d- 
sa „împarte dreptatea”! Orișice s-ar fi întâmplat în lagăr, nu se 
făcea nimic altceva şi altfel decât cum 1 se spunea de aju- 
toarele d-sale, chiar dacă 1 se solicitau lucruri atât de îndrep- 
tatite încât nu mai sufereau discuţie. 

Este totdeauna schimbător în opiniuni şi decizii, încât 
pune pe ofiţeri în problema de a nu mai ști ce să creadă, de a 
nu mai avea încredere în d-sa, de a comenta, chiar și bănui. 
Astfel: a) între cei mai multi din ofițeri fiind rău apreciat 
faptul că unii, prin cereri umilitoare adresate comandei, caută 
să se ducă în teritoriul ocupat unde să se pună în serviciul 
autorităților nemtesti, locotenentul Corbescu, într-una din 
zile, când acestea luaseră proporţii mari, cere si obține 
aprobarea d-sale spre a tine o conferinţă în care a arătat că e 
nepatriotică această atitudine a celor ce pun interesele 
personale înaintea demnităţii ce trebuie să păstrăm etc., 
înfierând foarte sever pe toţi cei care procedează sau vor mai 
proceda în acest fel. 

Domnul colonel se asociază şi e de aceeași părere! 

Câteva zile în urmă, plecând în ţară, pe aceeași cale, 
locotenentul Marincu, dă un banchet monstru. Cel dintâi 
toast, îl ridică domnul colonel Lupaşcu, spunându-i: „Erou al 
naţiunii, mergi în tara, unde Patria te aşteaptă, având nevoie 
de braţele tale!... Să-ţi găsești familia cu bine... etc”. 

b) Chemând acasă la d-sa pe căpitanul Bădescu, îi cere 
părerea asupra celor ce se spun şi aud despre chestiunea 
comitetului Ghermann și cantina Popilian. Spune acestuia că 
este convins de incorectitudinea amândurora și-i dă avizul să 
strângă acte ca d-sa în tara să-i dea în judecată. A doua zi, 
întâmplându-se o adunare a domnulor colonei spre a discuta 
o ofensă adusă domnului maior Popilian de colonel 
Văitoianu, domnul colonel Lupascu ia apărarea domnului 
maior, spunând că îl cunoaște de la regiment, că e un ofițer 
eminent, corect, de încredere etc. 

c) Raportându-i-se de către căpitanul Diaconescu că a fost 
bruscat de către domnul locotenentul comandor Blebea, îi 
spune să facă raport, spre a-l da în judecată, e furios! 

Câteva zile în urmă, căpitanul Diaconescu opunându-se la 
sechestrarea celor 2000 lei ai popotei, spune: Bine a făcut 

Blebea că te-a bruscat! şi nu se mai gândeşte la cursul 
raportului. 

d) Dă ordin să se întrunească ofiţerii activi spre a lua 
atitudine contra celor de rezervă, pe care îi crede nemulțumiți 
mai mult din cauză că sunt mai indisciplinati si pentru a pune 
în vedere celor activi că-i va pedepsi aspru dacă se vor mai 
arăta nemulţumiţi de d-sa. 

Sublocotenentul de rezervă Chiriac si căpitanul Dia- 
conescu vin la întrunire, iar când domnul colonel Lupaşcu 
vrea să-i dea afară pe motiv că „rezerviştii n-au ce căuta aci”, 
căpitanul Diaconescu îi argumentează că, întrucât suntem sub 
legile războiului, cu aceleași obligaţiuni si drepturi, diferen- 
tierea ce se caută a se face e jignitoare pentru ei. In fata 
acestui argument, domnul colonel răspunde repede: „Da, ai 
dreptate, acum toți suntem activi, cheamä-1 pe toți!” 

e) Locotenentul Mazâlu oprește pâinea ordonanţei 
locotenentilor Roşianu şi Corbescu, pedepsindu-l si cu 10 zile 
închisoare. Pedeapsa fiind nedreaptă, raportează domnului 
colonel Demetriade. 

Locotenentul Mazâlu vine la camera locotenentului 
Rosianu, îi face necuvintä si e dat afară. Se duce la domnul 
colonel Lupaşcu, care-i ordonă să facă raport înscris, spre a-l 
pedepsi pe locotenentul Roşianu. In momentul când 
locotenentul Mazâlu ieşea de pe usa domnului colonel 
Lupaşcu, îl întâlnește pe locotenentul Corbescu care tocmai 
venea a se plânge domnului colonel de abuzurile locote- 
nentului Mazâlu. In auzul domnului colonel, locotenentul 
Corbescu înjură pe locotenentul Mazâlu — iar domnul colonel, 
spune repede: „De, Mazâlule, are dreptate Corbescu”, chiar 
dacă acesta încă nu-i raportase. 

f) Locotenentul Mincu, cerând domnului maior Popilian o 
pereche de pingele, e refuzat. Se duce şi raportează domnului 
colonel Lupaşcu care, convins de nevoia vădită a acestuia, îi 
promite pe cuvântul său, că îi va da a doua zi. A doua zi spune 


Calvarul prizonierilor români 129 


locotenentului Mincu, „De, Mincule, ce să-ţi fac, de ce n-ai 
vrut să dai lui Popilian declaraţia cerută? Acum nu poţi avea 
pingele.” 

Cum am spus, fata de asemenea atitudine schimbătoare, 
ofiţerii nu mai ştiu ce să creadă. 

Afară de asta, d-sa aduce la popotă în luna iulie 1917 pe 
locotenentul Lăzăroiu, care lasă pe ofiţeri nemâncati, dându- 
le numai frunze de sfecle fierte — pe când din magazie se 
risipesc alimentele în toate părțile. 

Admite domnului maior Popilian, să-şi însușească cu de la 
sine putere sume de bani din retinerile ofiţerilor pentru 
cantină. 

Deziluzionat că Comitetul [sic!] căpitan Constantinescu, 
fiind prea corect şi econom, nu dă nimic din magazie, îl 
numește „comitet de lucrători si soldaţi”, înlocuindu-l cu un 
comitet în care le aduce pe locotenentul Bosoancă. Nu ia nici 
o măsură când află că locotenentul Bosoancă, chiar în seara 
premergătoare intrării în comitet, caută a corupe pe 
sublocotenentul Cernău spre a-l face să oprească din zahărul 
ofiţerilor, spre a da domnilor colonei. 

Amenintä pe sublocotenentul Cernău că, de va îndrăzni 
vreodată să nu dea din magazie tot ce cer d-nii colonei, îi va 
pune pe Mazâlu la usa. 

Văzând că este o economie de 2000 lei la popotă, dă ordin 
să se depoziteze la domnul maior Popilian, ca din ea să se 
ducă o comisie la Gyér (Raab) spre a cumpăra untură. Când 
au auzit ofiţerii că din această sumă trebuie să se suporte 
cheltuielile plimbarii la Gy6r a unei „comisiuni”, au cerut 
banii înapoi, pentru motivele că despre toate sumele date şi 
intrate în mâinele domnului colonel Lupaşcu şi maior 
Popilian nu s-a mai știut niciodată nimic. 

Am cotizat cu mai multe sute de coroane pentru a ajuta pe 
copiii sârbi internaţi. Nu li s-a dat, dar nici de bani nu s-a mai 
auzit. 

Am cotizat pentru ajutorarea soldaţilor noștri din lagăr si 
încă în februarie 1918 nu știu ce s-a făcut cu acele sume. 

Ni s-au oprit din soldă aproape 300 coroane pentru a se 
cumpăra instrumente muzicale. Instrumente nu s-a mai 
cumpărat, banii înapoi nu i-am mai văzut (După repetatele 
întrebări ale ofițerilor, i-a trimis Crucii Roșii.) 

A tolerat domnului maior Popilian să-şi asume cu forţa 
din banii de la cantina ofiţerilor — bani ce a dispus să nu-i mai 
restituie. 

A ordonat domnului maior Popilian să retina din oficiu 
din solda fiecărui ofiţer câte 20 coroane, spre a fi la îndemână 
un fond bănesc pentru alimente de rezervă, ceea ce ofiţerii au 
refuzat, ca neavând încredere. Afişează în sală un „ordin de 
zi” prin care numește pe ofițeri mahalagii, oameni cu 
sentimente periculoase etc., făcându-ne de râs în faţa 
profosilor şi comandei ungurești. 

Desfiinteaza cantina ofiţerilor, desfiintand cu simplu ordin 
societatea cooperativă si dând cantina în întreprinderea 
particulară a plutonierului Marinescu. 

Își apropriază din pachetele de la Crucea Rosie ale 
ofiţerilor, fiind văzut de sublocotenentul Cojan care, spunând 
la alții, e chemat de d-sa si bătut. 

Scrie la Berna să nu mai trimită alimente individuale, ci 
colectiv, pe numele d-sale. Primeşte odată 68 perechi ghete si, 
în loc a le da celor ce aveau nevoie, dă tocmai la cei ce au, însă 
îi sunt agreabili, dă la profosii unguri şi, după cum se spune, 
chiar în sat. 

Aprobă sublocotenentului Grama raportul făcut chiar 
după propunerea d-sale pentru alimentele din cele ale 
soldaților cu condiţie să le împartă cu d-sa şi, când acesta iese 
cu ele de la magazie, d-sa îl aşteaptă la colţul barăcii, unde si- 
a şi luat partea cuvenită. Scandalizându-se ofiţerii, le duce 
înapoi după câteva zile. 

Când alimentele de la Crucea Roșie vin colectiv, regulat 
lipsesc lăzi întregi cu cafea, orez, ciocolată. 

Fapt curios, d-sa neavând abonamente suplimentare, 
nefiind scris la popotă, ia masă în casă și totuși îi rămân 
conserve spre a trimite acasă cufere pline care, totalizate, ar 
întrece cantitatea cuvenită a unui ofițer. 

Inainte de a pleca din lagăr în tara, Crucea Rosie a trimis 
ofiţerilor în lagăr un număr de cărți de citit, precum şi cărți de 
joc, jocuri de sah, loto, domino, pentru a fi distribuite tuturor 
ofiţerilor, acestea însă nu au ajuns decât numai la câţiva 
ofițeri, iar din jocurile de şah, loto, domino, precum si multe 
din cărțile de citit şi joc de cărți au fost luate chiar de d-sa si 
aduse în tara. 

Pentru slujba bisericească, de asemenea nu se ştie nici ce 
s-a făcut cu Evanghelia luată prin cotizatie de către ofiţeri 
pentru serviciul religios în lagăr. 


DOMNUL COLONEL MIHĂESCU 

De la un timp şi-a dat toată silinta să restabilească armonia 
în lagăr, însă, după cum spune d-sa, atât timp cât nu există 
înţelegere între cei mari, nu va putea exista între cei mici. 

S-a silit îndeajuns, însă, nefiind ascultat, n-a reuşit. 


DOMNUL COLONEL VAITOIANU 
Este singurul domn ofiter superior care a väzut just 
lucrurile în lagăr si care a înţeles pe ofiţeri în toate suferințele 
şi nevoile lor. 

Este singurul domn ofiţer superior care şi-a dat seama de 
geneza răului între noi şi care a luptat din toate puterile, pe 
toate căile, ca să stârpească acest rău, însă, din cauza opunerii 
domnului colonel Lupaşcu si maiorului Popilian - în unire cu 
domnul locotenentul colonel Florian, n-a putut. 

Este singurul domn ofiţer superior care a avut totdeauna 
cea mai demnă atitudine și asupra căruia n-a existat decât 
admiraţie din partea noastră. 

De multe ori a fost silit să îndure impolitete din partea 
domnului locotenent colonel Florian, numai si numai pentru 
că a căutat să releve şi împiedice multe anomalii si nedreptäti 
strigătoare! 


DOMNUL LOCOTENENT COLONEL OLTEANU I. 

Este sâmburele sau, mai bine zis, sorgintea tuturor 
mizeriilor întâmpinate de noi în lagăr. Foarte mult timp, fiind 
cel mai vechi în lagăr, nu numai că n-a contribuit cu nimic la 
îmbunătățirea soartei noastre, ci, din contră, a întronat 
sistema prigonirilor. Nenorocirea cea mare provine din cauză 
că „bea prea mult“. Mai mult decât își poate cineva 
închipui!... Adeseori singur a băut o damigeană de 10 litri pe 
zi; din această cauză a fost totdeauna supărat! Dar, stând 
într-o cameră cu domnul maior Popilian, acesta îl ajuta mult 
în „conducerea ofițerilor, cât nu era domnul colonel Lu- 
pascu”. Chestiunea era ușurată fiindcă domnul locotenent 
colonel Florian era totdeauna la dumnealor la chef, unde se 
hotăra de soarta celor ce sunt recalcitranti în chestiunea 
cantinei, a comitetului, a popotelor particulare, a tălpii etc. 
Aci avea ocazie domnul locotenent colonel Florian să afle tot 
ce se petrece în lagăr. Aci avea ocazie să aranjeze pe fiecare! 

Curând, stăpânit sufletește de domnul maior Popilian, nu 
face decât dorinţa și voinţa acestuia. 

După venirea domnului colonel Lupaşcu, se asociază cu 
mai multi locotenenti, căpitani si maiori, mergând in corpore 
la comandă, spre a cere pedepsirea unui căpitan care nu se 
asociază la alte fapte ale domnilor. 


DOMNUL LOCOTENENT COLONEL MACEDO- 
NEANU 

În luna martie 1917, evadând locotenentul Verbiceanu si 
locotenentul Cătuneanu, ce locuiau în aceiași baracă cu d-sa, 
i-a denunțat imediat, cerând urmărirea lor. In această cauză a 

avut neplăcerea unei manifestații ostile din partea tuturor 
ofiţerilor. 


DOMNUL MAIOR POPILIAN CONSTANTIN 

Până în martie 1917 aproape nu se ştie de existenţa sa în 
lagăr. Retras într-o cameră cu domnul locotenent colonel 
Olteanu, bun prieten al comandantului secției noastre, are de 
la început putinţa unui tratament separat, gätindu-si în 
cameră și putând avea prin comitetul Ghermann alimente în 
natură de la magazie. 

Din când în când, în convorbirile ofiţerilor se spunea 
numai că d-sa, în timpul operaţiunilor de la Tâncäbesti, în loc 
să stea acolo unde îi este divizionul, s-a dus într-o cârciumă 
unde, cu ofițerii, s-a pus la băutură şi joc de cărți şi unde a şi 
fost găsit de inamic și luat prizonier. Se aducea ca argument 
convingător pentru aceasta faptul că din întregul său divizion 
aflat la Tâncäbesti, trupa si piesele au scăpat intacte și numai 
d-sa cu ofițerii au fost luaţi. 

In martie apare pe scena lagărului, elevându-se prin 
antrepriza cantinei despre care s-a vorbit. De atunci începe o 
activitate febrilă pentru îndeplinirea idealului său în lagăr: 
„bunul trai, petrecerile”. 

Pentru aceasta, însă, avea nevoie de: 
a) Posibilitatea înfăptuirii, 
b) Crearea banului. 

Pentru primul punct, d-sa alege căile mai ingenioase, 
potrivit împrejurărilor, si nu cruta nici un mijloc. În primul 
rând, pune stăpânire pe voinţa domnului locotenent colonel 
Olteanu, atâta timp cât d-sa e cel mai vechi în lagăr, îl 
încătuşează bine şi rămâne stăpân. Curând după aceasta, prin 
mijlocul petrecerilor la d-sa și la cantină, pune o stăpânire şi 
mai completă pe voinţa domnului locotenent colonel Florian, 
care îi dă mână liberă spre a face tot ce vrea, tot ce crede și-i 
acordă tot ce cere, chiar dacă ceea ce cerea era adeseori în 

detrimentul ofiţerilor. Aceasta o face la timp, căci deja în luna 
aprilie, ofițerii erau nemulţumiţi de d-sa. Totuşi reușește să 
obţină ca profosul să nu mai cumpere decât pentru cantină, 
mergând o singură dată la Sopron, ci nu de 3 ori pe 
săptămână, ceea ce se cumpăra din sat, să fie adus numai la 
cantină; la micile libertăţi care începuseră a se da, era cel 
dintâi şi, când se ducea în afară, trăgea câte un chef de speria 
lumea, cauzând imediata oprire a libertăţilor acordate etc. 

Nu-i convine, însă, deloc faptul că cei mai multi ofiţeri nu 
văd cu ochi buni modul cum d-sa se poartă fata de ceilalți şi că 
are prea puţine scrupule în îndeplinirea dorințelor sale. De 
aceea, strânge si mai mult legăturile cu comandantul secției si, 
pe măsură ce acestea devin mai cordiale, mâinile d-sale sunt 
mai libere. Atunci începe „aranjarea” celor ce d-sa vedea că 
nu trec cu vederea acţiunilor d-sale, aranjare care se 
transformă curând într-o adevărată prigonire. Bineînţeles, 
acestea cu foarte puţin concurs al domnului locotenent 
colonel Olteanu si cu tot concursul domnului locotenent 
colonel Florian. 

Pedepse, observatiuni, insulte, mutări din lagăr ca 
pedeapsă etc. încep a curge acum pe capul tuturor celor care 
stăteau deoparte, nu se asociau cu d-sa şi care, bineînţeles, 
reprezentau pentru d-sa oameni cu oarecare greutate de 
cuvânt. 

La venirea domnilor colonei, situaţia sa urma să se 
modifice oarecum. Totuşi, ca prin o putere magică, reuşeşte a 
pune stăpânire si pe voinţa domnulor colonei Boian si 
Lupaşcu si iată-l iar stăpân. 

Seria petrecerilor și chefurilor nemaipomenite continuă cu 
furie la d-sa zi şi noapte — caută să invite, rând pe rând, ofiţeri 
care încă puteau fi aduși la înmlădierea ce voia să le-o dea d- 
sa, necrutând pentru aceasta nici cheltuială, nici repaus, nici 
chiar prestigiu. 

Din prietenia strânsă cu domnul locotenent colonel 
Florian reiese că i se acordă si distribuția soldelor care până 
aci se făcea de preşedintele popotei. Aceasta îi aduce și 
marele avantaj că multi dintre ofițeri, lipsiţi cu totul de bani, 
rămân uneori datori sau cer aconturi, rămânându-i astfel 
obligaţi şi, deci, neputând niciodată să spună un cuvânt, orice 
ar fi făcut d-sa. Este luat „adjutant” de către domnul 
locotenent colonel Florian, care dă ordin ca nimeni nu mai are 
voie să ceară nimic de la d-sa, decât prin domnul maior 
Popilian - aceasta îi servește d-sale că toţi ofițerii devin 
funcție de d-sa. 

Nu se simte jenat chiar dacă pentru diferite chestiuni 
particulare trebuie să stea zilnic ore întregi la uşa cancelariei 
sau în cameră cu profosii, sau chiar dacă, având cineva de 
vorbit personal cu domnul locotenent colonel Florian pe când 
d-sa se găsește în cancelarie, trebuie să iasă afară la ușă câteva 
minute. 

Pentru domnul maior Popilian nu contează nimic faptul că 
domnul locotenent colonel Florian insultă pe ofiţeri în masă, 
le spune mahalagii de București fără caracter etc., din contră, 
chiar după momentul cu insultă a trecut la d-sa la un pahar, 
apoi, printre noi, au ieșit la braţ. 

Pentru al doilea punct, domnul maior urmează cu 
sfințenie, cu o răbdare fără margini si cu o hotărâre 
nestrămutată aceleaşi principii, indiferent dacă sunt bune sau 
nu, indiferent dacă este bine sau nu, indiferent de ceea ce zic 
ofiţerii, numai scopul să fie atins. 

La cantină nu contează nimic faptul că cei mai multi ofiţeri 
mici n-au bani, au soldă mică, unii sunt bolnavi, cu răni încă 
nevindecate, având nevoie de lucruri suplimentare, d-sa pune 
preţuri mari ca să iasă câștig — acumulând astfel toți banii din 
lagăr. 

Ca să fie mai sigur că lucrul merge bine, vinde chiar d-sa 
personal la tejghea, indiferent dacă e contabil sau nu. 

Afacerea cu cantina, însă, a trebuit să se termine, atunci 
s-a început alta. A venit la rând talpa de ghete, ca să poată 
obțină cineva talpă, trebuie numaidecat să fie în vederile d- 
sale. Astfel se întâmplă că unii ofițeri pot trimite acasă 
cantități considerabile, iar alții umblă cu ghetele rupte. 

Concomitent cu aceasta, mai vin micile negoturi, adică d- 
sa dispunând de mijloace pentru a cumpăra de la oraş, face 
comisioane la ofiţeri. Nu însă fără câştig. Astfel, înainte ca 
comanda ssic!{ să înceapă a distribui talpa, face comision 
administratorului sublocotenent Sachelarie o pereche pingele 
de la oraş, pe care îi ia 16 coroane, pe când d-sa dăduse numai 
10 coroane. 

In fine, vine chestiunea lemnelor pentru 1918-1919, care 
s-a descris până aci. 

Este un mister faptul că domnul maior Popililan își poate 
permite luxul unor cheltuieli asa de mari sau, mai bine zis, 
enorme. Plimbările la Sopron şi ieșirile în sat am constatat că 
au costat pe cei mai modesti sume enorme. Petrecerile, 
chefurile, banchetele care anul întreg au continuat fără 
încetare au cerut totdeauna sume fabuloase, totuşi d-sa nu 
pierde nici o ocazie, fie de a se duce la oraș, fie de a da un 
banchet sau a trage un chef. Şi nu este singur, totdeauna are 
o companie bine stabilită de care el e neseparat, chiar dacă, în 
majoritatea cazurilor, ea se compune numai din subloco- 
tenenfi tineri care nu au mai mult ca 20 ani vârstă. 

In fine, domnul maior Popilian are grijă să ia toate 
măsurile ca, dacă e posibil, nimeni să nu fie în cazul a-i pune 
vreodată piedică, a-i aduce vreo învinuire. Caută ca toată 
lumea din lagăr, dacă e posibil, să aibă o pată pe timpul cât a 
stat aci, spre a nu putea fi indreptatita a-i aduce vreo 
învinuire. 

Unuia, pentru motive de nimic, îi face acte de nedisciplină, 
pe altul îl raportează la comandă, altuia îi înscenează o faptă 
rea, pe altul îl pune rău cu ceilalți, pe alţii îi provoacă la beţie, 
ca apoi să se bată între ei etc. 

În fine, cu cât timpul reîntoarcerii în țară se apropie, cu 
atât aproape toţi trebuie să fie compromisi cu ceva. 

Fapt clasic. Rămăseseră deoparte de tot ce s-a petrecut în 
lagăr locotenentii Rosianu, Corbescu, Văsescu si încă câţiva 
[sic!]. În seara de 19 februarie 1918 vine în cameră la 
locotenentul Corbescu, unde aduce toate cele necesare, 
mâncare si băutură, întinzând un chef monstru. Pe la ora 5 
dimineaţa pleacă la baracă si, cum iese afară, se încinge între 
Corbescu si Văsescu o bătaie cum nici nu s-a mai văzut. Mai 
poate vreunul din aceştia, când va fi întrebat, să spună că 
domnul maior Popilian a făcut chefuri? 


CONCLUZIUNE 

In rezumat, cred că nu greşesc dacă, din convingere 
personală, afirm că, în ceea ce priveşte pe unguri, regimul 
administrat a fost relativ omenesc si mai cavaleresc decât ne- 
am fi aşteptat de la ei, inamicii seculari ai neamului nostru. 
Ne-au dat tot ce se putea da. Dacă, însă, am trăit rău, este din 
cauza noastră. Este din cauză că parte din şefi şi camarazi, în 
loc să se îngrijească și aci de soarta noastră, în mod impartial, 
camaraderesc, uman, s-au interesat numai si numai de 
persoana domnulor, chiar dacă acest fel de a fi, aci în lagăr şi 
în împrejurările speciale în care ne găseam, aceasta se făcea în 
dauna restului. 

Inamicul s-a arătat dispus nu numai să ne stimeze, dar 
chiar să ne şi respecte; n-a putut, însă, fiindcă vedea şi auzea 
tot ceea ce se petrece între noi, întrucât prin acţiuni ca 
„ordinul de zi” al domnului colonel Lupaşcu, cel mai vechi 
dintre noi, însuşi d-sa ne califica de mahalagii şi oameni cu 
intenţii criminale, ordin de zi care a stat afişat prin sălile de 
mese o săptămână întreagă. 

Inamicul a mai fost dispus să ne acorde uneori şi oarecare 
libertăţi, însă, imediat ce se dădea voie, ieșea cel dintâi 
domnul maior Popilian cu un grup de vreo 6-7 ofiţeri, prieteni 

al săi, trăgea câte un chef de speria lumea și garnizoana şi 
imediat libertatea se suprima înainte ca vreunul din ceilalți să 
o fi putut atinge. 

Sunt încredinţat că, dacă d-nii colonei Boian, Lupaşcu şi 
Demetriade s-ar fi interesat câtusi de putin de adevărul 
adevărat al cauzelor nemulțumirilor în lagăr, dacă ar fi făcut 
uz de cât de puţină impartialitate şi dreptate sau dacă ar fi dat 
ascultare domnulor colonei Văitoianu și Mihăescu, am fi dus 
cu toții în lagăr o viaţă mult mai ușoară. 

Tot aşa, sunt încredinţat că originea tuturor relelor 
suferite în lagăr provine de la neşansa avută de a fi conduși de 
locotenentul colonel austro-ungar Florian (român de origine) 
și de acţiunile și felul de a fi al domnulor: locotenentul colonel 
Olteanu I., maior Popilian C., maior Ghermann Ulise, maior 
Nicoleanu I., căpitan Vasiliu Gh., căpitan Călătorescu C., 
căpitan Cornicioiu Gr., căpitan Bibery C., locotenentii 
Mazâlu Radu, Lăzăroiu, Gărdescu (care au purtat în lagăr tot 
timpul gradul de căpitan, desi nici acum încă nu sunt avansați) 
locotenentul Petcovici D., Bosoancă C., sublocotenentul 
Bork. 


Căpitan BĂDESCU M. 


PROCES VERBAL 


Astăzi 20 (douăzeci) iulie 1917, adunarea generală a 
acţionarilor cantinei ofițerilor români prizonieri în lagărul 
Sopronnyeck - Ungaria — luând în discutiune întâmpinările 
aduse de domnul maior Popilian C-tin, cu privire la reținerea 
cu de la sine putere a sumei de lei 240 din încasările 
încredințate d-sale să le efectueze în contul cantinei ofiţerilor, 
pentru a hotărî, conform invitatiunei domnului colonel 
Lupaşcu, asupra acestui caz ce i-a fost raportat d-sale de 


Calvarul prizonierilor români 139 


domnul președinte al comitetului, cu raportul nr.1 din 10 iulie 
1917, a încheiat prezentul proces-verbal. 

1) Relativ la istoricul cantinei pe care-l făcea domnul 
maior Popilian C-tin în referatul d-sale pe raportul domnului 
locotenent comandor Blebea I., avem de rectificat 
următoarele: Cantina ofiţerilor a trecut din mâinile domnului 
maior Popilian direct în mâinile întregului corp ofițeresc, 
devenind un accesoriu al popotei noastre, şi aceasta din 
ordinul comandantului lagărului, domnul locotenent-colonel 
Florian — iar nicidecum printr-o înţelegere personală cu 
domnul căpitan Grigoriu M. sau prin vreo altă tranzacție. 
Domnul căpitan Grigoriu M. n-a avut alt rol decât pe acela de 
preşedinte de administrare a popotei si cantinei ofiteresti. Din 
acel moment cantina a devenit o cooperativă a corpului 
ofițeresc. 

2) Relativ la pretentiunile domnului maior Popilian C-tin 
de a fi despăgubit de pierderile ce d-sa afirmă că le-a suferit 
pe timpul cât a condus cantina pe riscul d-sale propriu, avem 
de arătat următoarele: la darea de seamă pe care domnul 
căpitan Grigoriu M. ne-a făcut-o relativ la luarea în primire a 
mărfurilor, ne-a adus la cunoștință faptul că domnul maior 
Popilian ne cerea suma de 139,60 coroane ca să se 
despăgubească de pierderile ce d-sa le-a suferit. Aceasta s-a 
aprobat imediat, numai pentru a lichida în mod amabil 
această afacere devenită dezagreabilă pentru domnul maior 
Popilian. Suma s-a votat şi s-a achitat fără discuţie. 

După aproape o săptămână de la aceasta, domnul maior 
Popilian C-tin, după ce predase cantina şi se încheiaseră 
definitiv socotelile cu corpul ofițeresc acționar, reprezentați 
prin domnul căpitan Grigoriu M., mai cere încă o sumă de 240 
coroane, pe care o pretinde că i-ar mai trebui pentru 
acoperirea pierderilor sale. 

Ofițerii acţionari, intruniti în adunare generală, resping 
categoric această nouă cerere, pe motivele următoare: 

A. Chestiunea predării cantinei s-a lichidat odată, definitiv, 
prin achitarea sumei de 139,60 coroane cerută de domnul 
maior Popilian și declarată la timp de d-sa. 

B. Din discuţia adunării de atunci reiesea că domnul maior 
Popilian a oferit popotei ofiţerilor la Paste 300 ouă si vin din 
beneficiul ce d-sa a declarat că a realizat până la acea dată, iar 
la lichidare d-sa a gratificat pe contabilul d-sale, plutonier 
Ionescu Alex. din Regimentul 80 Infanterie, cu suma de 200 
coroane, care fapte arată că domnul maior Poplian era 
mulțumit cu situaţia cantinei. 

După plecarea domnului căpitan Grigoriu din lagăr, 
domnul maior Popilian iar revine cu aceeași cerere către 
domnul locotenent comandor Blebea, noul preşedinte al 
comitetului de administrare a popotei şi a cantinei ofiţerilor. 
Adunarea generală respinge categoric cererea ca fiind deja 
transatä cu o lună mai înainte. 

În şedinţa de astăzi, domnul locotenent comandor Blebea 
ne comunică că [sic!] domnul maior Popilian şi-a oprit din 
încasările ce 1 se incredintasera să efectueze în contul cantinei 
suma de 240 coroane, fapt care a format obiectul unui raport 
al domnului locotenent comandor Blebea către domnul 
colonel Lupaşcu si obiectul discutiunilor noastre de astăzi. 

3) Adunarea generală, având în vedere: 

a) Că cererea domnului maior Popilian a fost definitiv 
rezolvată şi că încercările de a se reveni au fost categoric 
respinse; 

b) Că, în principiu, corpul ofițeresc — acţionari ai cantinei, 
nu este dator întru nimic a-l despăgubi, întrucât d-sa şi-a 
condus cantina pe riscul d-sale propriu, ca afacere particulară, 
fixându-si singur preţurile de vânzare, fără ca ofiţerii să fie 
amestecați în conducere si control si întrucât această cantină a 
trecut de la d-sa la corpul ofițeresc prin ordinul comanda- 
mentului lagărului, iar nu pe cale de cesiune; 

c) Că corpul [sic!] ofițerilor acţionari a arătat toată 
bunăvoința a-l despägubi de pierderile pretinse, achitând 
imediat suma de 139,60 coroane, deşi, după cum se vede mai 
sus, nu era obligat să o facă, dar această pierdere majorată 
peste câteva zile la încă 240 coroane, iar astăzi la 264,60 
coroane, ne face să credem că după câteva zile se va găsi un 
deficit $i mai mare; 

d) Că angajamentele particulare și promisiunile oricărui 
membru acţionar, întrucât nu sunt aprobate de adunarea 
generală, nu angajează decât doar pe domnulor personal sau 
rămân pur promisiuni care pentru noi sunt nule și nu ne 
angajează la nimic. 

e) Că asertiunea că mărimea sumelor depuse si nu votul 
tuturor acţionarilor ar decide cu greutate într-o cooperativă 
este o eroare. Sumele care sunt date ca subscripţie benevolă, 
nefiind decât sume împrumutate iar nicidecum acțiuni mai 
grele, fiecare membru având drepturi egale la vot. De 
altminteri, acele sume se vor înapoia membrilor cu începere 
de la 1 august a.c. 

Pentru toate aceste motive, adunarea generală respinge 
orice cerere de despăgubire a domnului maior Popilian C-tin 
şi roagă pe domnul colonel Lupaşcu să ordone domnului 
maior Popilian a restitui suma sechestrată în mod arbitrar şi să 
dispună în consecinţă. 


Președintele comitetului 
Locotenent comandor (ss) BLEBEA. 


Maior I. Udrisky 
Locotenent Titu Axente 
Sublocotenent N. Teodorescu 
Sublocotenent Popov 

Inginer Mureseanu 
Locotenent D. Savu 


Locotenent 


Căzănescu 

Sublocotenent 
Sublocotenent 
Căpitan 
Căpitan 
Căpitan 
Locotenent 
Sublocotenent 
Sublocotenent 
Locotenent 
Sublocotenent 
Sublocotenent 
Sublocotenent 
Sublocotenent 
Sublocotenent 
Sublocotenent 
Locotenent 
fără grad 
Sublocotenent 


Cernău T. 

Iliescu V. Ion 
Magereanu 

M. Suhäreanu 

I. Mitroescu 
Iliescu M. Bädescu 
Popescu V. 

C-tin Dinescu 
Protescu Victor 
Al. Gärdäreanu 
Alex. Constantinescu 
Al. Gruianu 

M. Elefterescu 
Bälsanu Ion 
Florescu Ion 

I. C. Pârâinau 
Bratu 

George Alexiu 


Certific exactitatea întocmai a acestei copii cu originalul 
său, care se găseşte în păstrarea subsemnatului. 
Sublocotenent POPOV A.Donis 


Regiment 13 Infanterie 

TABEL 
de ofițerii ce propun a fi cercetaţi, spre a confirma 
veridicitatea celor conținute în prezentul memoriu 


Nr.  Numelesi Gradul 

crt. prenumele 

1. Väitoianu Alex. Colonel 

2. Mihäescu Atanase ie 

3. Damian Petcu Locotenent colonel 
4. Blebea Iulian Locotenent comandor 
5. Alexiu Maior 

6. Florescu ¥ 

fe Sima Crista Căpitan 

8. Dănăricu Grigore ;, 

9, Grigoriu M. i 


10. Petrescu N. 7 
11. Axente Corneliu » 
12 Diaconescu Gr. 7 
13. Leoveanu M. 3 
14. Vrăjitoriu D. Fr 


13; Mureșanu I. Inginer 

16. Axente Titu Locotenent 
LE Iliescu M. 5 

18. Râmniceanu 7 


19. Negreanu N. at 
20. Mateescu St. FA 
21. Radu Mihai șI 
22, Ciocaneli : 
23. Nemteanu Gr. Ms 
24. Dimitriu D. " 
25, Protescu V. 53 
26. Musceleanu C. 53 
2h Găzănescu Gr. 2 

28. Antonescu I. SI 
29 Alexandrescu 3 
30. Popescu Cetate 3, 
31. Fratostiteanu . 
32. Bălteanu Fag. bs 
53. Rosianu Al. » 
34. Podgoranu Gh. . 
35. Manolescu N. - 
36. Voicu Ilie x 
37. Chiriaside i 
38. Râusescu Gh. ȘI 
39. Rusescu Gh. ‘i 


40. Carp » 
41. Solomon Cristea x 
42. Mincu Gheorghe Sublocotenent 


43, Elefterescu Marcel i 
44. Chiriac Constantin ‘s 
45. Chiriacescu Paul 7 
46.  Ispirescu > 
47. Popov A. Donis x. 
48. Dinescu SĂ 


49. Constantinescu Alex. î 
50. Constantinescu Mihail i 
Sl Ghiulea : 


92, Mogâldea 55 
53. Ciupagea : 
54. Cismärescu 5 
55. Cociu A 
56. Corbescu Dan = 
E, Rădulescu Ion 5 
58. Dobjanski i. 
59. Ionescu Sisesti i 
60. Ionescu Eftimie PA 
61. Botezatu V. i 

Negel 

Drăguţ 
Beligrădeanu 
Gărdăreanu 
Bälsanu 
Dinulescu 
Postolache 
Cojan 

Liu Alexandru 
Mândrescu 
Manos Eugeniu 
Pârligras 

Păun Adam 
Peterneli E. 
Preotescu 
Radovici Teodor 
Salomon Gheorghe 
Hociung Alex. 
Schileru Const. 
Stoian Florian 
Stoica Stefan 
Angheleanu 
Ursache Ion 
Vidrascu 

Cälin Petre 
Cernäu Teodor 
Chiorpec Gh. 
Demetrescu Miltiade 
Duzinski 

Dancu Gh. 
Enache Marin 
Flamm Robert 
Filimon Ion 
Gäluscä Alexandru 


Preot 
Sublocotenent 

96. Gheorghiu Traian i 


97. Grama |. » 

98. Graur Gh. if 

99. Graur T. 

100. Hagigoglu Tuly : 

101. Şandru Plutonier 


102.  Eschenazi îi 
103. Voinescu à 
104.  Bolias 4 
105. Bratu i 
106.  Bildermann » 
107.  Gârcineanu FI 
108. Petrescu 55 
109. Podgoreanu Matei E 
Etc. 


A.M.R., fond Marele Stat Major, secția Studii Istorice, dosar nr. crt. 12, 
f. 223-279 

MEMORIU 


Am căzut prizonier în ziua de 23 noiembrie 1916, pe la ora 
2,1/2 p.m, la Isbiceni, cu grupul Cerna si Dunărea. Nu 
comandam nici o unitate, ci mă găseam în retragere cu aceste 
unități. 

Am fost făcut prizonier de trupe austriece comandate de 
colonelul Sivo. 

Trupele noastre făceau front pe Olt, de la Tia Mare până 
la Isbiceni. În noaptea de 22 spre 23 noiembrie, inamicul care 
ne urmărea ne-a atacat. La Isbiceni lupta a durat până în ziua 
de 23 noiembrie, aproximativ ora 1 p.m., când inamicul s-a 
retras spre Tia Mare, unde se mai auzea trăgând artileria. 

Trupa de la Isbiceni a rămas pe loc. După încetarea luptei de 
la Isbiceni am strâns toţi marinarii si, conform ordinului ce 
primisem, trebuia să ajut la prepararea trecerii peste Olt. 
Fiind gata, m-am dus la cartier pentru ordine; dar când am 
ajuns în curtea cartierului m-am întâlnit cu căpitanul 
Bernescu Eugen din artilerie, care venise călare de la Brigada 
I de la Tia Mare si care, plângând, m-a anunţat că Brigada I 
s-a predat. 

Am ieşit atunci împreună cu domnul locotenent colonel 
Olteanu din curtea cartierului, spre a vedea ce este de făcut, 
dar la poartă am întâlnit patrula austriacă. In timpul acesta, 
soldaţii își rupeau armele. 

In urmă, a sosit un automobil cu ofiţerii austrieci, iar eu 
am plecat pe altă poartă spre Olt. Santinelele austriece se și 
iviseră în aceste puncte. M-am îndreptat spre casa unde eram 
încartiruitt împreună cu alti ofiţeri. Inamicul pusese santinele 
împrejurul satului. 

Seara a început încartiruirea trupelor austriece. Un 
subofițer austriac si cu câţiva soldaţi au venit să ia cartier si în 
casa unde ne găseam noi si, cum nu era loc, au vrut să intre în 
camerele noastre; i-am atras atentiunea că nu putem să-i 
permitem, întrucât nu este nici o cameră liberă iar noi nu 
suntem dispuși a ieşi din cameră spre a le face loc; în urmă au 
plecat. Dimineaţă am auzit o discuţie între un soldat de ai 
nostri şi unul austriac; ieşind afară, am găsit pe soldatul 
austriac, care vrea să ia o pereche de cizme si o blană ce 
aparținea unui ofițer român. Am întrebat cu ce drept ia 
lucrurile ce aparţin unui ofiţer prizonier, el mi-a răspuns că îi 
fac si lui trebuintä. l-am comunicat că voi raporta cazul 
ofițerilor austrieci, după care a plecat fără să ia obiectele. 

In dimineaţa de 24 m-am dus spre locuinţa domnului 
colonel Demetriade. Ajungând aci, am găsit şi pe colonelul 
Sivo, împreună cu mai multi ofiţeri români si austrieci. 
Domnul colonel Demetriade ne-a comunicat că a luat 

înţelegere cu colonelul Sivo ca ofiţerilor să li se pună la 
dispoziţie căruţe pentru a fi transportaţi la Corabia, că ne 
putem lua bagajul ce ne mai rămăsese, căci o parte din bagaj, 
pentru a micşora numărul cärutelor de convoi, îl 
abandonasem în retragere. De fapt, am plecat numai ofițerii 
cu căruţe la Corabia. Trupa a rămas să fie adusă pe jos. 

Am ajuns după amiază la Corabia. M-a surprins că, deși 
părăsisem Corabia în ziua de 22, am găsit acuma instalată 
telegrafia fără fir, spitalul instalat într-un hotel, pe strada 
principală era lumină, autoritățile militare funcționau. 

La Corabia am fost puşi în mai multe case. Eu, împreună 
cu un grup, am fost trimiși în casele domnului Pop. Aci am 
văzut ieșind soldaţi si marinari de pe monitoarele austriece, cu 
lucruri jefuite din casă. Totul era prădat. Asemenea, şi în oraș 
erau case devastate şi jefuite. 

Ne-am odihnit pe jos până seara, când ne-au adus puţină 
pâine si o ciorbă. Pe la ora 9,1/2 seara ne-am dus în port, unde 
am fost imbarcati pe un vas de pasageri. Au îmbarcat si un 
număr de soldaţi români care făceau serviciul de ordonanţe. 

S-au pus la dispoziţia câtorva ofiţeri superiori cabine, 
restul am dormit pe jos. În ziua întâi n-am avut hrană la 
amiază decât ce s-a putut găsi la bucătăria vaporului, lucru ce 
nu a fost suficient, aşa că mare parte nu au mâncat până seara, 
când ne-au dat câte o cutie de conserve de carne și câte o 
bucată de pâine. 

În condiţiile acestea am mers până la Severin — ajunși aici, 
ofiţerii severineni au cerut permisia să se ducă acasă spre a-şi 
lua cele necesare. Mi s-a permis şi mie şi, acompaniat de 
santinelă, m-am dus să văd casa. In casă totul era luat, nimic 
nu rămăsese, nici din mobilă, nici din lucrurile casei. Servitorii 
mi-au spus că lucrurile aci au fost luate de soldaţii austrieci. Pe 
stradă am întâlnit cunoscuţi care mi-au spus că si alte multe 
case au fost jefuite la fel. Inainte, însă, de a pleca în oraș am 
întrebat pe agentul navigatiunii ungare Freund, supus ungur, 

dacă ştie ce este în oraș si acasă la mine. El mi-a răspuns că 
totul este bine si evita de a-mi vorbi. 

Înapoiati la bord, am continuat drumul spre Orsova, unde 
am ajuns dupä amiazä. Seara am fost dusi cu toti la un 
restaurant pentru a lua masa, pe care am plătit-o noi, iar de 
acolo am fost duşi la cazarma din oraş, unde am stat până la 
plecarea trenului. 

Am fost duşi cu trenul la Timișoara. Aci, ofiţerii sănătoși 
au fost închiși într-un lagăr de carantină iar cei bolnavi au fost 
lăsaţi la spital. Am fost duși la baie si îmbrăcămintea 
dezinfectatä. In urmă ne-au instalat în barăci de scânduri cu 
paturi comune. Masa se plătea cu 4 lei de persoană pe zi, iar 
de la cantină se putea procura câte ceva pe preţuri ridicate. 

După o şedere de 6 sau 7 zile şi după ce ne-au făcut injecții 
cu ser contra tifosului si am fost vaccinati contra variolei, am 
fost trimişi cu trenul la Sopron. Pe tot parcursul am luat masa 
prin gări, care masă era aranjată de autorităţile militare. 

Ofiţerul însărcinat cu acompanierea noastră s-a purtat 
omeneste. Cu populatia n-am venit în contact. În ziua de 5 sau 
6 decembrie am ajuns în gara Negek, de unde am fost dusi pe 
Jos în lagărul Sopronnyek. Acest lagăr este situat pe niște 
dealuri, are un climat sănătos. 

Lagărul era împărțit în secţii sau grupe și fiecare baracă 
purta un număr; secțiile erau despărțite una de alta prin grilaj 
de sârmă înaltă de 2,1/2 - 3 m iar tot lagărul era împrejmuit 
iarăși cu sârmă. Fiecare secțiune era păzită cu santinele, iar 
lagărul, la rândul, său avea o altă pază. Paza lagărului se făcea 
de un batalion de milițieni. Comandantul lagărului era un 
general si ajutorul un locotenent colonel. Comandantul secției 
noastre era un maior, iar ajutoare avea trei sublocotenenti. 
Pentru supravegherea interioară a secţiei avea un număr de 
păzitori. Între secţii nu se putea comunica. 

Lagărul era luminat cu lumină electrică, canalizat, cu apă 
de băut, aproape fiecare secţie sau grupă avea instalaţii de 
baie. 

La sosire am fost invitaţi să depunem la comandatură 
banii, obiectele de valoare, aparatele fotografice, binocluri, 
instrumente, cărți, hărți etc. si eventual arme, dacă mai 
aveam. În același timp, ni s-a comunicat că vom suferi o 
perchezitie corporală. La sosirea bagajului s-a făcut o 
perchezitie lăzilor, iar cea corporală nu s-a făcut. 

In acest lagăr ofiţerii prizonieri nu erau decât români şi 
câteodată ofiţeri de altă naţionalitate care erau în trecere; dar 
aceştia nu veneau în contact cu noi, fiind ţinuţi în altă secție. 
Soldaţii prizonieri din lagăr erau ruși, iar soldaţii români i-au 
trimis în alt lagăr, rămânând la noi numai ordonanţe, croitori, 
cizmari, bărbieri si cei de la bucătărie. 

În urmă, după ofensiva din Italia, au fost aduși ofițeri si 
trupă italieni, care au fost internaţi în lagăr. Contactul cu 
ofiţerii italieni era oprit, ei fiind închiși în altă secție. Totuşi, 
prin travestiri şi alte mijloace, puteam veni în contact din când 
în când cu parte din ei. În general, sistemul întrebuințat era 
travestirea ofiţerilor italieni în soldaţi italieni care veneau la 
luarea proviziilor sau la corvoadă în grupa noastră. 

La început am fost instalaţi în grupa K, care [sic!] avea 
locuinţe de zid şi servise ca infirmerie pentru tifos exan- 
tematic. Erau barăci lungi cu o sală mare iar la cele două 
capete ale fiecărei barăci se găsea câte o cameră, plus o baie 
de cadă la un cap si un lavoar la altul. 

În sala comună locuiau ofiţerii inferiori şi putea cuprinde 
40 paturi, iar în cele două camere de la extremităţi ofiţeri 
superiori, câte unul pe cameră. 

Baie putea face orice ofiţer, dar lemnele necesare trebuiau 
cumpărate de ofițeri. 

In primăvara anului 1917 am fost mutaţi în altă grupă, 
unde se amenajase pentru ofiţerii români barăci de scânduri 
cu pereţi dubli îmbrăcaţi pe dinăuntru cu hârtie, iar pe din 
afară cu hârtie gudronată. 

O clădire specială cuprindea sală de mâncare, bucătărie, 
magazia de provizii. Tot în acest lagăr se mai găseau şi 3 
construcţii în zid. Una servea de infirmerie, alta ca locuinţă 
pentru ofiţerii superiori, şi una pentru spălătorie. Barăcile 
erau împărțite în camere și o cameră putea cuprinde locuinţa 
pentru 2, 3 sau 4 ofiţeri. Ofițerii superiori şi parte din căpitani, 
dacă doreau şi erau locuri, puteau locui câte unul într-o 
cameră, dar aceste camere aveau dimensiuni mai mici. 

Fiecare baracă avea un număr de ordonanţe pentru 
făcutul curäteniei si serviciul ofiţerilor. În general, aş putea 
zice, la două-trei camere o ordonanţă. 

O spălătorie pentru rufăria ofiţerilor, o baie cu dus si băi 
de cadă, la care se putea face baie odată la două săptămâni. 
Un mic atelier de cizmărie și altul de croitorie. 

Hrana se dădea de popota ofiţerilor cu 3 lei pe zi. La 
început această hrană se reducea la un ceai dimineaţa, iar la 
dejun si seara se dădea supă de fasole si iahnie de cartofi sau 
viceversa. De două ori pe săptămână ni se dădea puţină carne, 
cred 150 gr de persoană. 

Pâinea nu era suficientă și de calitate proastă. După câteva 
zile a început comerţul cu pâine, pe care îl făceau parte din 
soldații ruși prizonieri ce se aflau la brutărie si câte un soldat 
ungur. În primăvara anului 1917 și până la 15 august, 
alimentaţia a fost foarte proastă si foarte greu de găsit. 

O cantină ţinută la început de un antreprenor ungur ne 
furniza câteodată marmeladă, slănină, pește, conserve, ouă 
etc., dar al căror preţ mergea crescând zilnic. 

În urmă, ofițerii au cerut autorizaţia de a-şi face cantina 
lor proprie cu banii lor, lucru ce s-a admis. Cu venirea anului 
al 2-lea agricol, cum Ungaria nu a mai făcut export de cereale, 
alimentele se găseau cu mai multă ușurință. Furnizorii 
principali erau chiar soldaţii unguri care, prin contrabandă, le 
introduceau în lagăr, în schimbul unui „bacşiș,,. 

În toamna anului 1917, din cauza lipsei de nutreţ s-au luat 
măsuri pentru tăierea unor categorii de vite, așa că la popota 
ofiţerilor și cantină se găsea carne mai multă. 

Majoritatea ofiţerilor aveau asemenea mașini de spirt la 
care puteau fierbe ouă sau încălzi conserve şi, cu toate că era 
interzisă introducerea materiilor inflamabile si a mașinilor de 
spirt în lagăr, totuși, cu preţuri mai ridicate, prin mijlocirea 
păzitorilor, se puteau obține. 

In mai multe rânduri populaţia orașului Sopron a reclamat 
contra prizonierilor că acaparează alimente din sat şi, natural, 
urmau ordine ministeriale foarte severe care interziceau 
cumpărarea de alimente peste cantităţile reglementare. 
Acestor ordine ministeriale urmau ameninţări din partea 
comandaturii lagărului, luare de măsuri severe, dar care după 
câteva zile nu se mai aplicau. Citez aceasta pentru a se vedea 
nu modul cum am fost trataţi, ci cum se preta personalul 
militar la micile noastre mite si cât de uşor era de corupt. 

Se va vedea mai încolo cum era disciplina si constiincio- 
zitatea pe care deși noi o dăm, de multe ori, ca exemplu, nu 
este tocmai de invidiat. 

In rezumat, cu bani multi se putea găsi câte ceva din cele 
necesare şi, ținând seama de ajutorul dat de Crucea Rosie 
română care şi-a făcut datoria, s-a putut în ultimul timp al 
captivitatii, dacă nu avea o hrană de invidiat, dar cel putin 
atâta cât să putem suporta suferinţa foamei. Deci, nu ceea ce 
ne dădeau autorităţile ca hrană era îndestulător, ci împreună 
cu ce noi ne procuram pe diferite căi şi cu ceea ce primeam de 
la Crucea Roşie, puteam suporta regimul alimentar. 

Costul alimentelor, pentru noi, era cam următorul: un ou 
60-80 heleri, 1 kg slănină 2-4 coroane, o pâine de 1 kg 9-12 
coroane, | kg carne 10-12 coroane, | litru ţuică 30-36 coroane, 
1 kg spirt denaturat 3,50 coroane, 1 kg cafea 75 coroane, 1 kg 
ceai 150-180 coroane, 1 litru vin mediocru 5,1/2-6 coroane, 1 
kg fasole 2,50-3 coroane, 1 kg marmeladä 16-18 coroane, 1 kg 

zahăr 14 coroane etc. Toate aceste preţuri aveau tendinţă de 
urcare. 

Tratamentul a fost după împrejurări. 

Dacă prin tratament s-ar înțelege numai faptul că n-am 
fost puşi la munci, că n-am fost maltratati fiziceste, că cu hrana 
ce ne dădeau şi cu ceea ce ne puteam procura noi se putea trăi, 
atunci s-ar putea zice că am avut un tratament uman; dar cum 
prin tratament pentru un prizonier înţeleg și partea morală, şi 
aceasta cred că este principala, atunci numai am același 
cuvinte de a-l aprecia. De fapt nu odată am fost supuşi 
bruschetei santinelelor, nu odată am fost jigniti prin vorbe de 
comandantul grupului, si am fost chiar insultati grav de către 
unii ofițeri austrieci, aşa că chiar eu am raportat în scris, prin 
domnul colonel Demetriade, care a înaintat reclamatia mea 
comandaturii, contra insultelor ce ne-a adus un ofiţer austro- 
ungar. 

In acel raport am avut chiar aprecieri foarte severe si 
conținutul era cam următorul: „In seara de...* pe la ora 11,1/2 
din noapte, auzind zgomot în curtea lagărului şi ieșind afară 
din baracă, am văzut în curte în fata barăcii nr. ... ofițerul de 
serviciu care, cu sabia într-o mână și cu revolverul în alta, cu 
garda la spate, ne ameninţa și înjura cu expresiile urmă- 
toare.....(am pus înjurăturile în limba ungară)” si conchideam 
cam astfel: „Cum nu este pentru prima dată când suntem 
supuși unui tratament putin uman si cavaleresc din partea 
celor care reprezintă autoritatea dvs., rog ca să se ia măsuri ca 
să fim dispensati de asemenea tratament, întrucât cred că nici 
regulamentele și nici instrucțiunile comandamentului nu-l 
prevăd; iar dacă printre ofiţerii dumnealor se găsesc unii cu 
aptitudini extra-războinice ar fi de preferat să-i trimită pe 
front ca să şi le pună în practică, iar nu cu nişte oameni care 
au avut nenorocirea să cadă prizonieri şi care nu se pot apăra, 
căci, dacă ne am fi putut apăra, l-am fi pus imediat la locul 
său”. 


* Lipsă în text. 

Rezultatul acestui raport a fost, după câte am auzit, o 
anchetă în care păzitorii lagărului au depus în favoarea 
noastră și comandatura a dispozat că ofiţerul de serviciu pe 
lagăr să nu intre în secția de ofiţeri prizonieri decât atunci 
când va fi chemat de păzitori. 

Nu ni se permitea citirea de cărţi, fie ele de ştiinţă sau 
literatură, decât cele cenzurate si jurnalele la care ne puteam 
abona erau fixate. După orice victorie urma 0 pavoazare, 
aluziile malitioase, tratamentul de puscäriasi în privinţa 
libertăţii şi purtarea arogantă faţă de noi a unor grade 
inferioare inculte care se erijau în stăpânii noştri, erau lucruri 
jignitoare care influentau foarte mult asupra noastră; 
interzicerea corespondenţei decât sub o anumită formă, 
controlul în toate acțiunile, încetarea oricărui drept şi, ceea ce 
era mai dureros, îndoparea cu informatiuni exagerate atât 
asupra situaţiei interne din tara, cât şi asupra faptelor de arme 
de pe fronturi; ponegrirea și insultele ce se aduceau cu diferite 
ocazii oricărui sentiment românesc, modul de a corupe 
constiintele. 

Toate aceste lucruri servite încetul cu încetul aveau o 
influenţă dezastruoasă asupra moralului nostru şi aveau darul 
de a ne otrăvi sufletele. Aceasta era suferinţa mare si pentru 
care nu se făcea nimic din partea autorităţilor; iar la 
reclamatiunile noastre se răspundea cu un „vom cerceta 
reclamatia si vom vedea ce putem face”. 

Solda ce ni s-a dat în timpul captivitatii a fost de mai multe 
feluri. La început ni s-au plătit din ziua când am ajuns în 
lagărul din Timișoara si până în luna ianuarie 1917 câte 6 
coroane pe zi de ofiţeri superiori şi căpitani si câte 4 coroane 
pe zi pentru ofiţeri inferiori. Din aceşti bani se retineau 3 lei 
pe zi popota. Din luna ianuarie am primit, ofiţerii superiori, 
câte 250 coroane pe lună şi ofiţerii inferiori câte 180 coroane 
pe lună, din care plăteam hrana, îmbrăcămintea, încălzitul. 

La început se puteau avea, cu plată, oarecare efecte si 

încălțăminte chiar de la depozitul militar al lagărului. În urmă 
greutatea de a le obţine crescu mereu, până ce nu s-a mai dat 
nimic de la magazie. 

Asistenţa medicală a fost multumitoare, aceasta graţie 
medicului lagărului care zilnic trecea vizita medicală şi de câte 
ori se prezenta un caz mai grav trimitea pe bolnav la spital. N- 
am fost bolnav dar mi s-a spus de cei care fuseseră în spital că 
au fost îngrijiţi bine si trataţi cu atentiune de doctori. 

Ca ocupaţie zilnică aveam cititul diferitelor cărţi, pe care 
le puteam avea parte pe cale legală, adică prin cenzură, 
majoritatea, însă, le introduceam pe cale clandestină, adică le 
comandam prin soldaţi şi grade inferioare austro-ungare care 
le furnizau în schimbul unui bacsis. Cu toate ordinele severe, 
în lagăr se găsea o librărie completă cu diferite cărți fara 
cenzură scrise în limbile germană, franceză, italiană si engleză. 
În mai multe rânduri s-au făcut percheziti la locuinţele 
noastre pentru a cerceta dacă avem lucruri introduse în mod 
nereglementar, dar niciodată nu s-a putut descoperi nimic, 
căci eram preveniti din timp de o parte din personalul 
lagărului şi nici ofiţerii însărcinaţi cu perchezitia nu erau 
rigurosi. 

Scularea era fixată pentru ora 7 dimineaţa, dar, cum nu s-a 
făcut niciodată acest control, ofiţerii puteau dormi mai mult, 
însă la ora 10 trebuia să fie prezenţi la apel. 

În ultimul timp ofițerii infiintasera pe spesele lor un joc de 
popice, dar care n-a dat rezultatul dorit. Intre alte distracții, 
am mai avut o orchestră compusă din ofiţeri diletanti, cu 
instrumente cumpărate prin cotizarea benevolă a tuturor 
ofițerilor. Această orchestră a dat câteva concerte la care 
veneau câteodată si ofiţeri austrieci. 

Un început de conferinţe nu a dat rezultate multumitoare 
și a trebuit să se abandoneze continuarea lor. 

Culcarea era fixată pentru ora 11 seara, când trebuia să 
stingem luminile. Gardienii trebuiau să facă inspecție si să 

sune cu un clopoțel ora stingerii. În realitate, însă, lucrurile se 
petreceau altfel. La ora 11 apărea gardianul care venea să ne 
comunice sau că se vede din afară lumina și că trebuie să 
astupăm mai bine fereastra, sau că are de vânzare ceva, sau, în 
fine, a lua o comandă pentru ziua următoare. 

Natural, între gardieni se găseau şi din aceia care veneau 
spre a executa ordinul, dar aceştia nu o făceau din 
constiinciozitate ci ca un fel de sicanä care înceta în ziua în 
care putea el să ne furnizeze ceva care îi aducea un profit. 

Asupra diferenţei de tratament aplicat nouă si 
prizonierilor francezi și englezi nu mă pot pronunţa, dar, în 
ultimul timp fiind aduși şi ofiţeri italieni, am putut constata că 
nu există diferență de tratament. 

La 2 martie stil nou am plecat din lagărul de prizonieri. În 
această zi au încetat si drepturile noastre de soldă. Am fost 
trimişi cu cale ferată, cu un tren special, si s-a pus la dispoziție 
si un vagon de marfă. 

Înainte de plecare s-a pus în vedere că nu putem avea mai 
mult de 50 kg bagaj, iar bagajul va fi controlat pentru ca 
anumite obiecte ca stofe, obiecte de aur, argint, ghete noi, 
hărţi, scrisori şi cărți necenzurate etc. să nu poată fi luate. S-a 
făcut controlul de greutate la un număr de zece ofiţeri, iar la 
restul nu s-a mai făcut nici un control. Nici asupra greutății, 
nici asupra conţinutului; am fost, însă, instiintati că vom fi 
perchezitionati la frontieră şi să nu luăm nimic din lucrurile 
prohibite, dar nici la frontieră nu s-a făcut nici o perchezitie. 
Aceasta ca dovadă de cum se execută ordinele. Drumul făcut 
a fost prin Gyr - Also — Sătmar - Cernăuţi — Burdujeni - 
Iţcani. Drumul l-am făcut cu trenul. La 11 martie am ajuns la 
laşi. 

Starea de spirit a inamicului aş putea zice că, în general, 
era deprimată. Populaţia, şi în special cea austriacă, îi era 
indiferent de cum se va termina războiul si nu dorea decât să 
se termine. Imi aduc aminte de ultimul succes avut de Puterile 

Centrale pe frontul italian, cu care ocazie am vorbit cu ofițeri 
şi trupă. Majoritatea era indiferentă de acest succes şi spuneau 
Chiar că ar fi fost mai bine să nu-l fi avut, căci aceasta 
prelungește războiul. Asupra succesului, majoritatea îl 
atribuia trupelor germane precum și propagandei socialiste 
clericale care a făcut ca trupelor italiene, care formau armata 
a II-a, să se retragă de pe front fără să lupte. 

Un ofiţer chiar mi-a spus că au noroc cu trupele germane, 
căci singurele succese pe care le-au avut austro-ungarii se 
datoresc intervenţiei trupelor germane. 

Asupra credinţei ce au în succesul final, aş putea zice că 
părerile sunt împărțite si aceasta este explicabil, căci, pe lângă 
altele, sentimentul joacă un mare rol. Așa, nationalitätile 
slave și românii cred în triumful Antantei, parte din unguri 
speră să se poată rezistă până la pacea generală. Austriecii 
sunt mai pesimisti, de altfel, sunt si ei mai putin războinici, 
poate sunt influenţaţi si de privatiunile la care sunt supuși. 
Cehii sunt cei care luptă mai mult si cu mai mult curaj pentru 
libertatea lor şi acei care speră in victoria Intelegerii. Persoane 
culte ca doctori, ofiţeri, nu se sfiesc să-şi spună părerea lor 
tare. 

Autoritățile militare întrebuințează diferite sisteme pentru 
a putea menţine în trupă convingerea şi necesitatea succesului 
final. În acest scop, pe front, ofiţerii tin discursuri, se împart 
diferite broşuri iar cenzura, pe cât este posibil, îi scuteste de 
veşti care ar avea vreo influenţă rea asupra soldaţilor. Fiecare 
ofensivă reușită, fiecare faptă de arme mai importantă este 
redată ca o ameninţare pentru unii, ca un imbold pentru alții. 

Încheierea păcii de la Brest-Litovsk, ofensiva contra 
României, ofensiva şi succesul ce au avut contra italienilor, 
începutul tratativelor de pace cu România, erau explicate 
trupei şi populaţiei ca începutul păcii generale, ca o apropiere 
a timpurilor mai bune şi de belşug. Pacea de la Brest-Litovsk 
care a urmat după o săptămână de la greva lucrătorilor a fost 

numită de Czernin „Pacea pâinii”, căci după ea trebuia să 
înceteze lipsa. Chiar încetarea grevei se datoreşte în mare 
parte promisiunilor făcute de Czernin că va rezolva criza 
alimentară în cel mult zece zile. 

Asupra armatei române, părerea generală a 
militarilor care au fost pe frontul nostru este că la începutul 
războiului nu aveam armamentul necesar. Totuși, din brosu- 
rile germane în care sunt date, pe lângă comunicatele oficiale, 
şi unele comentarii, se spune că armata română era bine 
înzestrată cu material, Turtucaia o cetate modernă, că aveam 
superioritate numerică, dar că a fost învinsă prin bravura 
trupelor Puterilor Centrale. Era un stimulent pentru ei. 

În luptele de la Mărășești, desi comunicatele oficiale 
exagerau faptele de arme germano-austriece, totuși, criticii 
militari prin articole de ziare recunoșteau adevărul. „Fabius”, 
criticul de la „Neue Freie Presse”, spunea că: armata română 
nu mai este aceeași de la începutul războiului, că s-a 
reorganizat, că a învăţat să lupte, că are armament bun şi 
suficient si, în fine, că este un element de care va trebui să se 
țină seamă. Aceleaşi păreri aveau si ofiţerii austro-ungari cu 
care am vorbit. 

Situaţia materială în Austro-Ungaria cred că este foarte 
proastă. Moneda nu mai are valoare, obiectele de 
îmbrăcăminte se găsesc cu greu si foarte scumpe. 

Asupra hranei, Ungaria în ultimul timp nu a dus lipsă 
mare şi, pe preţuri ridicate, se putea găsi. Cu tot sistemul de 
cartele întrebuințat, cu toate rechizitiile făcute, populaţia 
reușea să ascundă alimente pe care în urmă le putea vinde în 
mod clandestin. Cum se vede, în Ungaria atât respectarea 
dispozitiunilor luate de autorităţi, cât şi executarea lor, lasă 
foarte mult de dorit. 

În Austria lipsa era foarte mare. Persoane refugiate și 
soldaţi din Austria povesteau mizeria de acolo. 

Încercările dese de trecere prin contrabandă a alimentelor 
din Ungaria în Austria, măsurile foarte riguroase luate de 
unguri, precum şi desele manifestatiuni şi greve dovedesc 
aceasta. 

Preţurile obiectelor de îmbrăcăminte în Ungaria erau în 
ultimul timp cam următoarele: 1 metru stofă de haine 120-150 
coroane, una pereche ghete 120 lei, una cămașă 25 lei, toate, 
însă, cu tendința de urcare. Cartelele înființate pentru 
îmbrăcăminte și preţurile maximale pe ghete nu se respectau. 

Starea sanitară a fost bună. Mortalitate între noi de boli 
molipsitoare nu am avut. Mortalitatea mare care s-a avut 
printre soldaţii noștri prizonieri se datoreşte lipsei de hrană şi 
muncilor grele la care erau supuşi. 

Cred că nu exagerez dacă voi spune că relatiunile 
neoficiale între aliaţi nu erau bune. Criticile zilnice pe care le 
auzeam din gura ofiţerilor şi soldaților austro-ungari la adresa 
germanilor sunt o dovadă despre aceasta. Astfel, ni se spunea 
că soldaţii germani îi desconsideră, că au ajuns chiar în tara lor 
să fie slugile germanilor care dispun cum doresc. Chiar asupra 
devastărilor petrecute în Transilvania se plângeau mai mult 
contra germanilor decât contra românilor. 

Au fost cazuri când ofiţeri germani se plângeau de răul 
tratament pe care îl au în spitalele austro-ungare și au fost 
nevoiţi să plece din spital. In învinuirea cea mare pe care o 
aduceau germanilor, credeau că luptau pentru o cauză care nu 
era a lor şi că, dacă germanii ar fi mai puţin pretenţioşi, pacea 
s-ar putea încheia. 

Despre bulgari spuneau că sunt barbari si un ofiţer 
austriac îmi spunea că îi este ruşine de alianţa cu un asemenea 
popor. 

Dar chiar relatiunile dintre Austria si Ungaria nu mai au 
lăsat impresia unei bune armonii. Ungurii învinuiau pe 
austrieci că ei sunt obligați să-i întrețină si că fac sacrificii mari 
şi că nu sunt în stare să reprime nationalitätile, iar austriecii se 

plângeau de modul cum sunt tratate diferitele naţionalităţi în 
Ungaria. 

Un ofiţer ungur mi-a spus că dacă până la terminarea 
războiului european nu se va ivi războiul Austro-Ungariei 
contra Germaniei apoi va fi războiul Ungariei contra Austriei. 

Această părere pentru moment este exagerată, dar arată 
starea de spirit a populaţiei și până la ce grad au ajuns 
animozitätile. 


Locotenent colonel BLEBEA 


A.M.R., fond Marele Stat Major, Secţia Studii Istorice, dosar nr. crt. 36, 
f 8-17 


Medic veterinar locotenentul 
Bratosin Christea 29 aprilie 1918, Sätinoaca 
Regimentul 13 Artilerie Jud. Botosani 


MEMORIU 


În luptele de la Tâncäbesti din ziua de 25 noiembrie 1916 
am fost luat prizonier. Aci se găsea şi cartierul Diviziei a X-a 
împreună cu domnul general Costescu. Ne retrăsesem seara 
din Cocioc cu întreg trenul de luptă al regimentului şi la 
intrarea in Tâncäbesti am găsit tot satul plin cu căruţe. Erau 
coloanele diviziei şi trenurile regimentare ale Regimentelor 
13 Artilerie, 33 si 73 Infanterie si 10 Vânători si o baterie din 
Regimentul I Artilerie, iar la primărie un batalion din 

Regimentul I Vânători. Acestea din urmă făceau parte din 
Divizia a Xl-a. Abia intrasem într-o curte din apropierea 
şoselei Bucuresti-Ploiesti si în marginea satului din direcția 
ţigăneşti, şi începu să apară soldaţi din ce în ce mai numeroși, 
cu armele, umblând din casă în casă fără nici o regulă, unii 
după mâncare, alții după loc de odihnă. Toţi aparţineau 
regimentelor Diviziei a X-a şi care erau pe poziţie la Peris şi 
Cocioc. 

Pe la ora 8 seara, unii din aceşti soldaţi aduc știrea că 
inamicul a ocupat Perişul şi Cociocul şi se apropie de Tân- 
cäbesti. Eram împreună cu domnul dr. maior Lerescu D., me- 
dicul regimentului, caii ambulantei pregătiți de plecare pentru 
orice eventualitate. Pe la ora 8,1/2 seara vine știrea că trebuie 
să plecăm, căruțele încep să iasă din toate curţile, ieșim şi noi 
cu ambulanta si ne îndreptăm spre şoseaua Bucuresti-Ploiesti, 
în direcția luată de träsurile ieșite din curți. Mergem putin si, 
la 100 metri de șoseaua Bucuresti-Ploiesti, toate căruțele, 
chesoanele ce erau înaintea noastră pe două rânduri se 
opresc. Cum nu știam ce se petrecuse, trimitem pe plutonier 
infirmier Proscan, dar după 5 minute, fără să avem vreo ştire, 
se auzi o impuscatura, după care urmară alte multe, în fata 
noastră $i mai mult din directiunea ţigăneşti. La acestea se mai 
adaugă alte din faţa satului, din directiunea Peris-Cocioc, si 
numeroase mitraliere începură să tragă. Inamicul suise şi în 
clopotniţa bisericii din sat una sau două mitraliere și chiar pe 
o casă sau un copac din mijlocul satului. Din clopotniţă se 
aruncau rachete pentru dirijarea focului. 

In concertul aceasta de mitraliere și impuscaturi se auzeau 
si se vedeau numeroase spargeri de obuze, cele mai multe 
cădeau pe şoseaua Bucuresti-Ploiesti si pe marginea satului în 
direcția Țigănești. 

Soldaţii erau în plină debandadă, alergau pe ulite, în curți, 
căutau să se refugieze.Cum eram în marginea satului şi în 
partea de unde venea inamicul, loc expus, m-am refugiat în 
casa de lângă ambulanţă. La un moment, toată casa s-a 


162 Gh. Nicolescu ¢ Gh. Dobrescu ¢ A. Nicolescu 


umplut cu soldaţi, iar pe afară se auzeau soldaţii noștri 
strigând unul la altul să arunce pușca ca să nu fie împuşcaţi cu 
toţii. Atacul acesta a durat cel mult jumătate de oră, după care 
a încetat complet. Se făcea liniște, însă satul întreg era luminat 
de rachete. Inamicul ajunsese în momentul încetării tragerii 
lângă casa în care eram refugiat și striga: „predai! predai!...”; 
alții, la ușă, strigau acelaşi lucru. Am ieșit printre cei dintâi 
printre baionetele lor, aşezaţi de o parte şi alta a uşii în poziție 
de atac. Erau prusaci. 

În şosea, la uşa curţii, un căpitan prusac care însoțeau 
trupa la atac m-a dezarmat imediat şi mi-a permis să-mi iau o 
parte din lenjeria ce o aveam în ambulanţă, lăsându-mă în 
paza unui soldat. După câteva minute a fost adus lângă mine 
şi domnul doctor maior Lerescu D. si apoi, împreună, am fost 
duși într-un grup de 7-8 ofiţeri, între care era si domnul 
general Costescu. Domnul general a fost luat cel dintâi cu 
automobilul diviziei, escortat de un prusac, iar noi am fost 
duși într-un alt grup mai mare cu foarte multă trupă și mulți 
ofițeri luaţi prizonieri, si în coloană de mars cu ofițerii în 
frunte, am fost retrași în comuna Peris, unde am găsit un alt 
grup de peste 2000 soldați prizonieri, așezați într-o vale si 
päziti de jur împrejur. 

La sosirea noastră au manifestat zgomotos, cu veselie în 
strigăte: „Bine aţi venit fraților!” sau „Bine că aţi scăpat!”, 
alții: „Aci, la noi, fratilor!“... Dimineaţă s-au mai adus câțiva 
ofiţeri în grupul în care eram eu şi de aci am plecat spre Titu 
în coloană de marș, peste 70 ofiţeri şi peste 4000 soldaţi 
prizonieri. La Titu am ajuns după două zile de marș, mergând 
mai mult pe drumuri laterale comunale. Din Titu am fost duși 
la Pitesti, de unde, a doua zi de la sosire, împreună cu alti 29 
ofiţeri, am fost luaţi si trimiși la Turnu Măgurele. 

De la Titu până la Turnu Măgurele am mers cu un tren de 
marfă. În Turnu Măgurele am întâlnit pentru a doua oară pe 
domnul general Costescu în cazarma Regimentului 4 Călărași. 

La câteva ore după sosirea noastră domnul general a fost luat 
şi îmbarcat în port pe un vapor de persoane austriac. După 
patru zile de tratament prost, cu mâncare proastă şi culcati jos, 
pe ciment, în timp de iarnă, am fost imbarcati tot pe un vapor 
de persoane şi duşi până la Orşova, iar de aici, pe un remor- 
cher care trăgea trei slepuri pline cu soldaţi prizonieri din 
Grupul Cerna si Dunărea la Baziaș. 

Tot acest drum de la Tâncäbesti si până la Baziaș, am fost 
prost trataţi, în special cât am mers prin ţară (teritoriul 
ocupat). Nu ni s-a dat nimic de mâncare, de multe ori zile 
întregi ne aprovizionam prin ordonantele noastre, suprave- 
gheate de germani, prin sate, orașe, pe unde puteam şi când 
puteam. Soldaţii au fost şi mai prost trataţi, nu li se dădea 
absolut nimic. 

In Orșova, soldaţii pe care i-am întâlnit nu primiseră nici 
un fel de mâncare timp de 7 zile. Erau slabi, murdari, plini de 
paraziți si cu figuri pline de disperare. Cu aceştia am debarcat 
în Baziaș si, cu un tren militar, am sosit în Debrețin în ziua de 
11 decembrie 1916, unde s-a făcut deparazitarea şi controlul 
sanitar în timp de 4-5 zile, într-un spital, la tot convoiul. De la 
Baziaş si până la Debrețin, atât trupa cât şi ofiţerii au fost bine 
trataţi de comandamentele ungurești, s-a dat mâncare 
suficientă şi la timp prin gări, unde aveau serviciul de 
aprovizionare bine organizat. [...] 

Aceia care nu aveau cu ce să cumpere ce le trebuia, căci 
rămăseseră goi şi desculți, au trebuit să îmbrace haine şi cizme 
sau bocanci soldätesti. Şi se prezentau într-o ţinută asa de 
caraghioasă si sărăcăcioasă, încât adesea prin gările unde 
trebuia să debarcăm pentru masă, în drum spre lagărul din 
Sopronnyek, multi din spectatori râdeau iar alţii ne 
compătimeau cu milă. 

Sosirea noastră în lagărul de la Sopronnyek (Ungaria) are 
loc în ziua de 20 decembrie 1916 sau 2 ianuarie stil nou 1917. 
Cu aceasta se pune capăt mizeriilor şi în special lipsei de 

odihnă si frigului. Aci erau barăci mari de lemn în care stăteau 
câte 25-30 de ofiţeri într-un compartiment, fiecare avea pat de 
fier cu saltea de paie, câte două cearceafuri și două pături 
proaste. O sobă mare de zid, sistem rusesc, în fiecare 
compartiment. 

Incepând cu 1 ianuarie stil nou 1917, am primit de la 
comandantura lagărului câte 180 (una sută optzeci coroane) 
lunar până la 31 martie stil nou 1918. Din aceştia se retineau 
pentru popotă câte trei coroane pe zi, popota în interiorul 
lagărului avea organizaţie românească. Comitetul era format 
atunci la sosirea mea, cu domnul maior Ghermann ca 
preşedinte şi câțiva domni căpitani. Atunci se servea o masă 
care consta la dejun dintr-o ciorbă de fasole terciuită subțire 
(nu se vedea niciodată un bob) şi al doilea fel iahnie de fasole 
terciuită, mult zemoasă, câteva linguri de masă, 3 sau 4 cel 
mult, şi o bucăţică de pâine 100 gr; iar seara o ciorbă de cartofi 
terciuiti, subțire, si al doilea fel — iahnie de cartofi în aceeași 
cantitate şi în același mod preparată ca si fasolea-iahnie si o 
bucăţică mai mică de pâine, 80 gr, iar când se servea câte o 
mâncare cu carne în care nu se găsea o bucăţică mai mare de 
50 gr, atunci se anunţa de comitetul popotei deficit de sute de 
coroane. Dimineaţa întotdeauna se servea un ceai și o felioară 
de pâine de 20 gr. 

De notat, fasolea se vindea cu 50-60 heleri, cartofii 30-40 
heleri, carnea 6,80 coroane, grăsimea de porc 16 coroane, 
untul 18 coroane şi totul se putea cumpăra în orice cantitate. 
Această mâncare proastă si insuficientă sub ratia de nutriție 
trebuia să o completăm prin cumpărături de la cantină, unde 
erau de toate şi foarte scumpe, sau pe căi particulare. 

Tot acest comitet al popotei ne vindea şi lemne de foc, căci 
ungurii nu ne dădeau nimic. Costa 40 coroane metrul cub. 
Dacă cineva îndrăznea să reclame contra acestui fel de 
tratament, venea comandantul lagărului, maior Florian, si ne 
amintea că suntem kriegsgeforugen (prizonieri). 

După 10 ianuarie stil nou 1917, comandatura lagărului a 

început să ne dea lemne de foc, însă foarte puţine, aşa că baza 
era tot cumpăratul. Masa, însă, a rămas tot proastă și 
insuficientă. Din cauza aceasta se făceau mari curente printre 
ofițeri să plece în Germania, socotind, după cum multi 
spuneau, că acolo poate să fie mai bine, mai multă dreptate şi 
control. 

Eu m-am hotărât să plec şi m-am grăbit să mă înscriu pe 
listele ce se făceau pentru Boemia, în lagărul din apropierea 
orașului Plan. 

In ziua de 19 ianuarie 1917 am plecat din Sopronnyek si am 
ajuns în lagărul din Plan în ziua de 20 ianuarie, unde am fost 
internați şi ținuți până la 21 octombrie 1917. Aci erau barăci 
tot de lemn mai bune, cu despärtiri în camere mici pentru doi 
ofiţeri, cu tot confortul strict necesar pentru fiecare cameră: 
cu două paturi de fier, fiecare cu câte două saltele, două 
cearceafuri, două pături, lavoar, masă, două scaune, dulăpior 
de noapte, garderobă cu două despärtituri, o sobă de fier si 
lumină electrică. Aci se spălau cearceafurile pe socoteala 
comandanturii şi se schimbau la început regulat din 15 în 15 
zile, mai târziu, pentru că nu se murdăreau repede, din 30 în 
30 zile, spre deosebire de Sopronnyek — unde nu s-a schimbat 
nimic cât am stat, timp de 29 zile. Aici, în noul lagăr, se putea 
face baie în fiecare săptămână în bäite (sistem cu sobă, 
instalaţie familială, care funcționau în fiecare baracă, câte 
[sic!] două pentru 32 camere. 

Pentru fiecare cameră se dădeau 40-50 kg cărbuni pentru 
foc, socotiți după gradul de frig pe două, 3, 4 zile. Nu se vindea 
în plus nici un kg și nici nu se putea cumpăra, aşa că neomenia 
se impunea când cereau împrejurările. Nu s-a suterit de frig. 

Intr-o baracă era amenajată o sală de popotă si cazino, 
spațioasă, cu mese si cu fete de mese curate și o bucătărie cu 
toate accesoriile necesare pentru gătit si servit 200 ofiţeri. 
Mâncarea era mai bună, cu multă carne, până la 180 grame — 
200 grame pe zi de fiecare ofiţer, cu cartofi multi, multă varză 
acră $i castraveți acri. In schimb, se da o pâine de 1200 gr pe o 


166 Gh. Nicolescu + Gh. Dobrescu ¢ A. Nicolescu 


săptămână, foarte proastă, făcută din paie uscate şi măcinate, 
amestecată cu făină și cu dovleac. Pentru aceia care sufereau 
de stomac era insuportabilă, chiar doctorul lagărului sfătuia 
pe toți acești suferinzi să nu o consume, în schimb nu li se da 
alta mai bună. Cantina era organizată de comun acord cu toți 
ofiţerii şi condusă de un comitet ales, însă nu putea găsi şi 
procura multe alimente, se găseau mai multe bomboane, 
prăjituri, mezeluri (salam şi cârnaţi de cal) şi articole de 
librărie si ceprazärie. 

In interiorul lagărului, popota şi aci era condusă de ofiţeri 
români, însă comitetul acesta era ales în fiecare lună. Cu toate 
acestea, s-au găsit ofiţeri care, contrar intereselor generale şi 
în asemenea împrejurări nenorocite, să-şi facă partea leului, 
însă, graţie domnul locotenentul colonel Damian Petru care s- 
a pus de partea multimei, aceste apucături au fost tăiate cu 
ajutorul comandaturii lagărului, căreia i se aduseseră la 
cunoștință. Actele încheiate de domnul locotenent colonel 
Damian Petru si care urmează să fie înaintate Ministerului de 
Război vor lămuri și această parte cunoscută de austrieci sub 
denumirea de „neregulile la popotă” şi amânat tot de ei, 
pentru a fi judecat în tara, nu in Austria, şi aceasta se cerca, 
după unii, zicând comandantul lagărului, colonel Olose: 
„Pentru demnitatea armatei române care rezistă atacului 
Puterilor Centrale”. 

După aceasta, comitetele care au urmat la popotă au 
căutat să servească cu deplină dreptate şi să mulțumească pe 
toată lumea, dar rațiile se scădeau treptat din cauza secetei. 
Numai cantitatea de carne s-a menţinut întotdeauna, fără nici 
o reducere. Era singurul aliment de fond în baza căruia se 
mențineau ofiţerii, însă era cu totul insuficient. Ajutorul venit 
de la Crucea Roșie în aceste timpuri grele era ca o binefacere 
cerească, o ploaie pentru un lan semănat si ameninţat să se 
usuce din cauza secetei. 

In ziua de 21 octombrie stil vechi 1917 am fost readusi cu 

toții în lagărul din Sopronnyek, rămânând ca în locul nostru să 
vină fraţii italieni căzuţi prizonieri după străpungerea 
frontului la Tolmino. 

In Sopronnyek, de data aceasta, suntem aduși într-un lagăr 
cu barăci mai bune, despărțite în camere pentru 2, 3 sau 4 
ofiţeri, fiecare cameră tapetată în interior cu carton gros şi cu 
toate accesoriile necesare. Se da acum câte 11 kg lemne pe zi 
si se putea cumpăra cu 40 coroane metrul cub, de la domnul 
maior Popilian din Regimentul I Artilerie orice cantitate. 

Comitetele la popotă erau numite de locotenent colonel 
Lupaşcu si lucrau fără nici un control și erau foarte mult 
suspectate de ofițeri. Orice încercare făcută ca aceasta să 
funcţioneze în baza unor statute, pentru a se pune capăt 
suspectărilor şi frecăturilor din lagăr, întâmpina rezistenţă. 
Mâncarea era mult mai bună, aproape de necomparat, cu 
aceea care ni se servea în primul moment când am intrat în 
acest lagăr, în 2 ianuarie stil nou 1917. Acum, însă, se servea o 
pâine mai albă şi mai bună chiar decât aceea din Austria 
(Boemia). Era însă tot insuficientă, în schimb se putea 
cumpăra orice cantitate de carne cu 8,00 coroane kilogramul, 
cartofi cu 1 coroană kg, unt cu 24-28 coroane kg, untura cu 30- 
34 coroane kg, fasolea cu 3-4 coroane kg, si chiar pâine albă 
bună, veritabilă, 600-700 g cu 8-9 coroane; în plus, la cantină 
se găseau mâncăruri gătite cu carne cu 1,60-1,70 coroane o 
farfurioară, friptură — o bucăţică de 120-140 g cu 2,50-2,70 
coroane şi vin, 6 coroane litru. Aci numai aceia care nu aveau 
bani și care nu primeau pachete de la Crucea Rosie mai 
sufereau de foame. 

In ceea ce priveşte îngrijirea medicală, s-a dat de medicul 
austriac $i ungur al lagărului întotdeauna la timp acelora care 
au avut nevoie. Se dădeau și medicamente şi pansamente 
gratis în mici cantități si de mică valoare de exemplu 
purgative, antitermice, antiseptice. 

Imbrăcăminte s-a dat numai acelora care au avut absolută 

nevoie si în schimbul plăţii în rate sau achitând deodată 
valoarea cerută. Un program zilnic de activitate nu exista, însă 
cea mai mare parte a ofiţerilor se ocupa cu cititul, parte cu 
muzica, iar parte cu jucatul cărților. 

Din când în când se dădeau concerte de orchestră formată 
din ofiţeri şi condusă de maestrul plutonier profesor 
Teodorescu, violonist. 

Acestea erau zilele cele mai plăcute din lagărul din 
Sopronnyek. În lagărul din Plan, pe lângă distractile 
procurate de o mică și modestă orchestră, austriecii orga- 
nizaseră cu puţin înainte de plecarea noastră un cinematograf 
unde, în schimbul plăţii a 1 coroană, se rulau filme plăcute cu 
caracter familiar, timp de 1,1/2 oră. Cinematograful funcționa 
de două ori pe săptămână. 

În dimineaţa zilei de 10 martie 1918 m-am reîntors în tara, 
intrând prin punctul Burdujeni odată cu 125 camarazi, dintre 
care cea mai mare parte erau invalizi. Cu toţii am venit aduși 
de unguri în baza schimbului si a înțelegerilor făcute între 
România si Austro-Ungaria. 

Câstigarea libertăţii după 15 luni închisoare, päziti cu cea 
mai mare atentiune si complet izolați de populaţia civilă, ne-a 
produs cea mai mare bucurie 

În tot timpul cât am fost prizonier şi am fost în contact cu 
soldaţii austrieci sau unguri am putut constata, înainte de 
catastrofa Rusiei, că erau deprimati si nu aveau nici o 
încredere în reuşita războiului. Teama cea mai mare era de 
Anglia. Pe lângă acestea, pentru aceia din Boemia, lipsa de 
alimente îi chinuia foarte mult. Populaţia civilă de aci era 
hrănită tot asa de prost. Când ştirile aduse de gazete anunțau 
prelungirea războiului și pe anul 1918 îi apuca disperarea şi 
ziceau că revolta populaţiei lor va termina războiul. In 
Ungaria nu se ducea lipsă de alimente. 

Pe drum, la întoarcerea mea în tara, am constatat la toată 
populaţia si militarii ce i-am întâlnit un moral ridicat, 

încrezători mai mult ca oricând în reușita războiului. 

Despre armata română se scria anul trecut în gazetele lor, 
după ofensivele Puterilor Centrale, că a fost bine pregătită și 
prevăzută cu mult material de război şi bine instruită de 
francezi şi că fiecare soldat rezistă cu îndârjire pe poziţie. 

Au scris mult despre starea sanitară, anunțau că tifosul 
caracteristic și recurent si febra tifoidă bântuie cu furie în 
armata română si populaţie si că face multe victime chiar și în 
doctori. Anuntau lipsa de alimente si chiar de pâine. Mai în 
urmă, că curentul [sic!] bolşevic a intrat si în armata română, 
că Regele a fost arestat de bolșevicii ruși si multe alte ştiri în 
chestiunea noastră agrară. Toate ştirile le primeam cu rezerva 
cuvenită. 

În acest memoriu trec în revistă numai părțile mai 
însemnate din viaţa de prizonier, lăsând la o parte multe alte 
puncte mici și fără de mare importanţă. 


Medic veterinar locotenent 
C. BRATOSIN 


A.M.R., fond Serviciul Statistic, dosar nr. crt.1112, f. 216-219 

MEMORIU 


În ziua de 13 noiembrie 1916, aflându-se Brigada 4 Roșiori 
în satul Buzești, la sud de Gara Potcoava (pe linia ferată 
Slatina — Costeşti), am primit următorul ordin scris semnat de 
domnul comandant al Regimentului 6 Roşiori: „Veţi pleca 
imediat în recunoaştere cu 16 călăreți pe directiunea Buzesti 
— Malu - Tufeni - Tecuci-Kalinderu - Balaci - Dobrotești, cu 
misiunea de a lua contactul cu inamicul din acea direcție, 
raportând imediat forța, felul şi intentiunile sale. Ştirile se vor 
trimite Brigăzii spre Buzești. Contactul luat cu inamicul se va 
menţine încontinuu.” 

Totodată, mi s-a dat ordin verbal să caut să merg până la 
Roşiorii de Vede, spre a vedea dacă este sau nu ocupat şi să 
caut a face legătura cu trupele amice care se concentrează în 
fata Rosiorilor de Vede. 

Totodată, mi s-a spus că voi sta în recunoaştere până când 
voi fi schimbat, iar Brigada va urma direcția apucată de 
recunoaștere. 

Conform ordinului, am plecat în recunoaştere cu 16 
călăreţi la ora 12,30 p.m., la vreo 2 km, la ieşirea din satul 
Buzesti am fost nevoit să trimit înapoi un călăreț cu un cal, 
acesta fiind cu totul impropriu de-a executa recunoaşterea. 

Am trecut prin satele Malu — Bârla — Călugăreasca — 
Tecuci-Kalinderu - Balaci — Dobroteşti. Trecând prin satul 
Tecuci-Kalinderu, am dat ordin sergentului Moldoveanu ca, 
împreună cu 8 călăreți, să meargă la Dobrotești, eu fiind 
nevoit a recunoaște satul Balaci înainte; totodată, i-am dat 
ordin ca, în cazul când satul Dobrotești intră deja în zona 
trupelor inamice sau când, din informațiile culese, va avea 
credinţă că satul va fi imediat ocupat de inamic, în acest caz se 
va retrage pentru noapte înapoi pe șoseaua Dobrotești — 

Tecuci-Kalinderu, formând pentru noapte un post de 
observaţii asupra satului Dobrotești, iară eu cu călăreți mei, 
în acest caz, după ce voi fi trecut prin satele Balaci — 
Dobrotești, mă voi găsi pentru noapte în satul Tecuci- 
Kalinderu. 

Primele informaţii asupra inamicului le culeg în satul 
Balaci, unde aflu că în satul Dobrotești ar fi intrat patrule 
inamice și ar fi rupt linia telefonică, deoarece nu mai au nici o 
legătură cu acel sat. In Dobroteşti mă conving de exactitatea 
informaţiilor, dau imediat ordin ca să se repare linia 
telefonică, operaţie la care asist în persoană. In acelaşi timp, 
aflu că în stația Beuca s-ar fi ivit patrule amice de infanterie, 
care sunt mereu în luptă cu patrulele de cavalerie inamică. 
Această ştire o am de la primărie şi din gura mai multor 
locuitori din Dobroteşti. Deoarece pe sergentul Moldoveanu 
nu-l găsesc în Dobrotești (plecase), mă întorc în satul Tecuci- 
Kalinderu pentru a înnopta acolo. 

La orele 19 seara, când ajung în sat, transmit aceste ştiri 
telefonic Brigăzii 4 Roşiori, de la care primesc imediat ordinul 
de mai jos, semnat de domnul general Rusescu. 

Voi căuta a face legătura cu aceste patrule amice si, 
deoarece sunt în zona inamicului, nu voi mai transmite știrile 
prin telefon, spre a nu fi interceptate. 

A doua zi, 14 noiembrie, la orele 7, ridic postul de 
observaţie al sergentului Moldoveanu si împreună pornim 
înainte în satul Dobrotești. La intrarea în sat aflu că în conacul 
domnului Berendei (la ieşirea de sud-est a satului) se află o 
patrulă germană tare de 7 călăreţi. Descalec imediat la 
intrarea satului şi pornesc cu 10 călăreți si cu câțiva oameni 
înarmaţi înspre conacul Berendei, spre a ataca patrula 
germană. Se vede, însă, sau că această patrulă a surprins 
mișcarea noastră, sau am fost denuntati, căci au rupt gardul 
care da în câmp si au fugit. N-am putut să-i urmăresc deoarece 
caii la mână se aflau la ieșirea nordică a satului, distanță de 


172 Gh. Nicolescu + Gh. Dobrescu ¢ A. Nicolescu 


1,1/2-2 km. Din Dobrotești plec spre satul Beuca. Nici nu fac 
1/2 km în plin câmp şi sunt primit cu focuri de infanterie 
dinspre Gara Beuca. Mă îndepărtez imediat, mă aşez în post 
de observaţii la un canton de pe şoseaua Dobrotești — Balaci 
și trimit cercetători. Sunt cu totul nedumerit: cu o zi înainte 
aflu că în Gara Beuca s-ar fi ivit patrule amice de infanterie, 
iar astăzi sunt primit cu focuri, si care, probabil, nu pot să 
provină decât de la patrula germană care, după ce am plecat 
din Dobrotești, ar fi intrat în satul Beuca şi ar fi ocupat gara. 

„Cercetătorii mei sunt goniti, la fel, din cauza focurilor. 

In sfârşit, după 2,1/2 ceasuri de tatonare si după fel de fel 
de semne de recunoaștere, izbutesc să intru în gara Beuca. 

Patrulele amice, lucru ce-l semnalasem în știrea telefonică 
trimisă Brigăzii (ştire culeasă din informaţiile locuitorilor), nu 
erau altcineva decât şeful gării Beuca, vreo 2 manipulanti din 
gară, vreo 2 frânari, un masinist, o ordonanţă de ofiţer care 
venise din Roşiorii de Vede si un fost rănit care voia să se 
întoarcă la regiment. Toţi aceştia erau înarmaţi cu puşti vechi 
de la primărie şi atineau calea patrulelor germane, din care 
impuscasera vreo 3 călăreţi, pe care îi şi îngropaseră. 

Oameni cu toții de inimă; masinistul se oferă să se ducă 
imediat în recunoaștere cu mașina care se afla sub presiune în 
gară, la Roşiorii de Vede. De la cei 2 soldaţi care veneau din 
Roșiorii de Vede aflu că acolo intraseră oarecare forte 
germane, însă au fost gonite imediat de Regimentul 10 
Roşiori, din această cauză şeful gării care, deşi primise ordin 
de evacuare, nu vroia încă să plece până când nu scapă cele 
două garnituri de vagoane ce se aflau în Roșiorii de Vede. 

Desi îmi inchipuiam că calea [sic!] ferată trebuie să fie 
distrusă înspre Roşiorii de Vede si că masinistul nu va putea 
să facă nimic, însă, din cauza insistențelor sale, sunt nevoit să-l 
las să se ducă. La orele 2,1/2 p.m. pornesc cu recunoaştere pe 
marginea căii ferate înspre gara Papa. După 10 minute de la 
plecare, maşina se întoarce înapoi, neputând să mai înainteze 

din cauza unui pod rupt. La 2,1/2 km la nord de gara Papa și 
la est de calea ferată Costești — Roșiorii de Vede se află satul 
X (nu-mi aduc aminte numele satului). In acest sat mi se 
confirmă cele spuse de cei 2 soldaţi din gara Beuca de către un 
sătean sosit din Roșiorii de Vede și, totodată, aflu că satul 
Papa este ocupat de inamic. In diferitele încercări pe care le 
fac de a recunoaște satul Papa, unde sunt primit cu focuri, 
capăt convingerea că forțele germane din satul Papa, care au 
si artilerie, nu sunt altceva decât avangarda a cel putin una sau 
două brigăzi de cavalerie ce erau adăpostite în pădurea de la 
vestul satului Papa, drumul între aceste două puncte fiind 
mereu bătut în amândouă sensurile de automobile, biciclişti si 
călăreți izolați şi patrule de cavalerie. 

La orele 5, 1/2, trecând înapoi prin satul X, trimit o stafeta, 
cäläretul Trifan Niculae cu următoarea știre: 

1) Dezmint ştirea din ziua precedentă asupra patrulelor 
ascunse din gara Beuca; 

2) Relatiunile de mai sus asupra inamicului din satul Papa 
şi din pădurea de la vestul acestui sat; 

3) Relatiunea asupra orașului Roşiorii de Vede (din 
informaţiile locuitorilor). 

Pentru noapte mă aşez într-o pădurice pe o coamă de deal, 
la vreun km la nord de satul X, între acest sat şi gara Beuca 
pe marginea căii ferate. La întoarcere prin sat am lăsat vorbă 
notarului, deoarece acesta îmi inspira mai multă încredere, să 
îmi trimită în punctul unde voi înnopta, prin oameni de încre- 
dere, ovăz pentru cai, deoarece n-aveam deloc, si mâncare 
pentru oameni. Pentru noapte îmi iau măsurile de siguranţă 
cerute de împrejurări. 

A treia zi, 15 noiembrie, orele 7,1/2 dimineaţa, plec 
înainte, n-am putut pleca mai devreme deoarece era o ceaţă 
foarte deasă în urma ploii din timpul nopţii si, în al doilea 
rând, n-aveam hartă cu mine; în tot timpul recunoașterii m-am 
servit cu o schiță făcută de mine în mod sumar la plecare, în 5 

minute, deoarece nu era timp disponibil de a executa harta în 
condiţii mai bune. 

Văzând că pe la sud nu pot să mai înaintez, şi trebuind 
numaidecât să-mi ating obiectivul, anume Roşiorii de Vede, 
caut să plec pe la est şi astfel să cad în faţa oraşului, cu care 
ocazie pot să recunosc si orașul si forţele amice concentrate în 
faţa lui. In acest scop, îmi iau în direcția mea de mars punctele 
indicate: satul X, Sfintesti, satul următor în aceeași direcţie, 
apoi satul Rădăuţi si Drăgăneşti la sud, eram nevoit să recurg 
la aceasta din cauza lipsei de hartă. 

In mijlocul satului Sfintesti sunt primit cu o canonadă 
puternică de la liziera sudică a satului, imediat o iau la nord si 
ies afară din sat, sunt din nou urmărit cu impuscaturi chiar de 
pe câmp, nici acum nu-mi dau seama din ce direcţie veneau şi, 
în acelaşi timp, sunt fugărit de o patrulă călare vreo 4-5 km, 
după care las caii în pas pentru a se odihni şi pentru a judeca 
situaţia. Imediat, după vreo câteva minute după ce urcasem la 
pas o coamă de deal, mă pomenesc pe dreapta mea (direcția 
mea de mers era E-V) cu un cap de coloană cam la 800 m — 1 
km distanţă şi care cap de coloană ieşea din gara Beuca, de 
care eram departe cam la 1,1/2 km. 

Prima mea impresie a fost că această coloană trebuie să fie 
Brigada 4 Roșiori, gândindu-mă la cele ce mi s-a spus când am 
plecat în recunoaştere si, imediat ce am trimis un cercetas să 
recunoască, am avut speranţa si o usurare sufletească că nu 
putea să fie altfel decât a ceea ce am gândit. Când am trimis 
cercetasul am oprit recunoaşterea şi caut să observ cu bi- 
noclul. Puteţi să vă inchipuiti deceptiunea si îngrijorarea care 
mă cuprinde când recunosc după steguletele de la lănci că 
sunt germani. Strig imediat cercetasul înapoi, în care timp văd 
că iese și din coloana inamică un cercetător spre a mă 
recunoaşte. Am imediat prezenţa de spirit să nu fug, (fiind 
între ei şi neavând unde mă duce) ci să plec în trap mărit. Sunt 
convins că dacă aș fi luat-o la fugă cu recunoașterea în galop, 

ar fi detaşat un pluton sau două contra mea și aş fi fost, 
desigur, prins încă de atunci. 

In acest timp, observ cercetătorul inamic că îmi făcea fel 
de fel de semne, am pus şi eu doi soldaţi de la mine să-i 
răspundă în același sens; şi observ că cercetasul inamic se 
reîntoarce la coloana lui. Totul pentru mine acum era să mă 
strecor până la un punct unde să pot sta ascuns până ce se va 
scurge coloana inamică, după care lucru să caut să mă întorc 
la regiment. Din partea inamicului nu mai m-a urmărit 
nimeni, se vede că au crezut că sunt o patrulă amică lor, care 
veneam din direcția Roșiorii de Vede. Am șansa ca să mă 
strecor într-un sant cam de 80 cm adâncime (sant despărțitor 
de tarlale) şi unde să îmi aşez caii prin flanc câte unul, câmpia 
din faţa mea fiind puţin în pantă înspre şoseaua pe care se 
scurgea coloana inamică, încât mai puteau să mă zărească 
decât dacă ar fi trimis vreo patrulă de cercetare din grosul 
coloanei, lucru ce n-au făcut. 

Ceasul era 11,1/2 când mi-am aşezat caii în sant. 

Coloana inamică, după cum am aflat în urmă, făcuse 
adăpări când capul coloanei era încă în gara Beuca si s-a scurs 
pe urmă până la orele 6,15 seara, când se întunecase aproape. 
Deci au fost cel puţin două divizii de cavalerie cu artilerie 
cäläreatä si cu toate trenurile regimentare. 

In tot timpul cât s-a scurs coloana inamică, am stat 
împreună cu toți soldaţii întins la pământ si observând cu 
binoclul; când credeam că s-a terminat coloana, apărea alt cap 
de coloană. 

Ovăzul pentru cai, care ni se adusese seara trecută în 
pădure, nu a ajuns a da ovăz la cai seara si a doua zi dimineaţa, 
aşa încât la prânz n-au avut decât câţiva cai foarte putin ovăz; 
caii au stat toată ziua neadäpati. 

Care este acum situaţia mea? am fost gonit de patrula 
călare de la est la vest, după ce fusesem primit cu focuri în 
satul Sfintesti; în acest timp, se interpune între mine și trupele 

mele o coloană inamică de două divizii de cavalerie, cu 
direcția de marş de la vest - est. Nu pot să mai stau în 
recunoaștere si iau atunci hotărârea să ies din acest cerc al 
inamicului şi să mă duc la regiment. 

Când plecasem în recunoaştere din satul Buzești ştiam că 
Slatina este încă în mâinile noastre, deci trupele germane care 
au trecut pe lângă mine, cât și cele care ocupaseră Roșiorii nu 
putuseră să treacă Oltul decât pe la Stoeneşti. În această 
situaţie, trupele noastre, în caz de retragere, nu pot să aibă 
altă cale decât pe marginea căii ferate Slatina — Costești — 
Pitești etc. În consecinţă, din punctul, în care mă aflam, îmi iau 
direcția nord, anume între Costești si Bârla. Am căutat întâi 
Bârla, pentru a vedea dacă nu găsesc vreo urmă a 
regimentului meu, iar în caz negativ Costeştii, mai departe. 
Pentru îndeplinirea acestui scop, imediat ce s-a scurs coloana 
inamică, după ce mă conving îndeajuns de acest lucru; din 
cauza întunericului si deoarece mă aflam cu caii în câmp, plec 
cu ei la mână. 

Itinerariul imediat era ca din punctul în care mă aflam să 
trec printre Bârla şi Dobroteşti şoseaua pe care s-a scurs 
inamicul, iar de acolo, pe câmp, să ies în apropierea satului 
Balaci. După 6 ceasuri de mers cu caii la mână, am şansa ca să 
mă găsesc în faţa unui sat, pe care cu drept cuvânt îl credeam 
că este Balaci. Dau ordin unui soldat să intre în sat si să-mi 
scoată numaidecât un om afară pentru a mă informa. Inainte 
de aceasta, îmi iau însă toate măsurile necesare pentru ca 
soldatul trimis să nu se rătăcească. După o jumătate de ceas, 
se reîntoarce soldatul cu un om de la care aflu că mă găsesc tot 
în faţa satului Beuca, care este ocupat de inamic. Deci, mă 
învârtisem mai bine de 6 ceasuri într-un cerc vicios (de la 7 
seara până la 1 noaptea); rătăcisem direcţia, deşi tot timpul m- 
am condus cu busola în mână. 

Situaţia începe să devină amenințătoare când văd că încă 

n-am reuşit să ies în afară de zona ocupată de inamic; soldaţii, 
foarte abätuti de când au văzut scurgerea coloanei inamice, 
făceau diferite reflexiuni de descurajare. 

Dau ordin săteanului să mă scoată la un drum pe care îl 
ştiam între Dobrotești si Tecuci-Kalinderu. Țăranul, infricosat 
de inamic, nu voiește cu nici un pret; îl amenint că îl împuşc 
iar dacă mă va duce, îi voi da recompensă un pol. După multe 
ezitări, se convinge că n-are altă cale de urmat. Deși acest 
țăran era din partea locului, mă rätäceste de trei ori pe drum, 
scotandu-ma abia la orele 5 dimineaţă la locul indicat. In acest 
timp, începuse o ploaie fină, măruntă; profit de ocazie că mă 
aflam lângă un pârâu și adăp caii, care nu mâncaseră si nu se 
adăpaseră de la ziua trecută, si fac un popas până la ora 6 
dimineaţa. 

In dimineaţa zilei de 16 noiembrie, a patra zi din 
recunoaştere, pornesc imediat înainte, după un ceas de 
repaus. 

Iau direcţia spre satul Balaci, pe câmp întâlnesc 2 săteni 
care veneau din satul Balaci şi îmi spun că este ocupat de 
germani. Atunci mă îndrept spre Tecuci-Kalinderu, eram 
nevoit să mă îndrept într-un sat deoarece trebuia numaidecât 
să iau ovăz pentru cai. Sunt primit cu focuri, mă strecor între 
aceste două sate spre Mirosi. Pe câmp, zăresc o căruţă care 
venea dinspre Mirosi si care, la vederea noastră, ia altă 
direcție. Trimit câțiva soldați care prind căruţa în care se aflau 
vreo 4 săteni ce plecaseră din Mirosi spre Roșiori. Aflu de la 
aceștia că şi satul Mirosi este ocupat (30 călăreți inamici). lau 
atunci direcţia spre nord peste câmp, să dau de calea ferată 
Slatina — Costești ca apoi, pe marginea căii ferate, să pot 
atinge Costeştii. Peste câmp zăresc pe o șosea 2 călăreţi care 
mergeau la pas înspre Malu - Bârla. Imi închipui că sunt 
inamici si mă iau după ei să îi prind ca să pot afla ceva 
informaţii, fiind cu totul dezorientat. 

Seara, când pornisem la drum, aveam speranţa că, 
scăpând de satul Beuca - Balaci, voi ieşi din zona inamicului, 

iar azi dimineaţă am surpriza că şi satul Mirosi este ocupat. 

Cei doi călăreţi erau mult înainta mea, sunt silit să iau 
galop, aceştia prind de veste și o iau la fugă. În acest timp, mă 
apropiasem de Bârla, când mă pomenesc cu focuri de pe 
şosea, de la cei două călăreți care descălecaseră după o 
muchie de deal. Mă ascund imediat cu recunoașterea și 
descalec să pornesc contra celor doi călăreți. În acelaşi timp, 
observ cum din satul Bârla se desface o linie de vreo 30-40 
călăreți cu distanţe între ei şi pornesc la galop în contra 
noastră. O iau imediat la fugă şi timp de o jumătate de ceas am 
fost mereu fugărit, când dam să mă pun în pas — apăreau din 
nou în urma mea la galop. 

In sfârşit, până la orele două p.m. am umblat mereu pe 
câmp, întâlnind încă două patrule inamice, am fost nevoit să 
schimb de mai multe ori direcţia, totul depinzând de direcţia 
din care apărea inamicul. În același timp, după calculul pe 
care îl făceam, trebuia să trec calea ferată Costeşti - Roșiori 
si să ies la sudul Costestilor. 

Mi s-a întâmplat, însă, să ies la Potcoava, pe când eu intram 
pe la sud, pe la nord intra tot în acest sat o coloană de infan- 
terie cu artilerie si căruțe. Am observat aceasta, deoarece 
şoseaua care intra în sat pe la nord, cobora tocmai la intrarea 
satului. Profit de ocazie că dau de un pârâiaş aici si îmi adăp 
puţin caii, care nu mâncaseră încă nimic de ieri dimineaţă. 
Imediat după Potcoava trec calea ferată şi merg pe la nordul 
ei. Trec prin dreptul gării Fâlfani si la orele 5 p.m. sunt în faţa 
Costestilor. 

Cercetătorii mei se apropie de liziera satului şi, când mă 
apropii şi eu cu recunoașterea la 300 m, sunt primit cu foc 
foarte viu de arme si mitraliere de la liziera satului si de-a 
lungul şoselei si căii ferate. Avem şansa ca să scăpăm cu toţii 
teferi, în acest timp fugisem înapoi vreo 2 km galop. 

De când debarcasem în ziua de 8 sau 9 noiembrie cu 
brigada în gara Costeşti ştiam că aproape în prelungire cu 

acest târg se afla satul Pädureti, pe unde trecusem chiar in 
marșul spre Slatina. Văzând că în Costeşti nu pot intra, 
descriu un arc de cerc şi caut să intru în Pädureti, între timp 
începuse să negureze. 

Si aici, ca si la Costești, sunt lăsat încă să mă apropii $i mai 
mult, același foc intens de arme și mitraliere si îmi cad si 2 cai, 
iarăşi o iau galop înapoi, văd că se ridicase unul din oameni, 
anume Teodor D-tru si fugea în serpentină, făcând pauze 
culcat la pământ, deoarece era mereu urmărit de focuri. Il 
încalec pe iapa mea la mână şi care n-o încălecasem eu deloc, 
deoarece se îmbolnăvise de buba mânzului. Mă retrag înapoi 
cu recunoaşterea şi găsesc un loc propriu pentru a ne odihni 
în timpul nopții într-o vâlcea prin care curgea şi un mic 
pârâiaș. 

Situaţia noastră era dezesperată, cu atât mai mult cu cât 
nu aveam pe ce ne baza, hartă n-aveam iar locul nu-l cunoştea 
nimeni din noi, iar celălalt ajutor — caii — erau într-o stare de 
plâns, nu mâncaseră nimic două zile și merseseră numai 
noaptea trecută și ziua de azi între 100-120 km, dintre care cel 
puţin 25 km galop. 

Soldaţii cu totul demoralizati, ţinem cu toţii sfat ce este de 
făcut si luăm hotărârea că a doua zi, dacă om vedea că caii 
[sic!] ne sunt o sarcină si nu un ajutor, îi vom impusca si vom 
căuta să ne strecurăm pe jos. Toată noaptea plouă mărunt și, 
deşi noaptea trecută umblasem toată noaptea cu caii la mână, 
nici astă noapte nu dormim nici unul. Eu personal, din ziua în 
care au trecut cele două divizii inamice în faţa mea, eram într- 
o astfel de stare de nervi încât, deși simţeam foame si obo- 
seală, n-am mâncat nimic deși aveam un pui întreg la cobur. 
Oamenii, la fel, n-au mâncat nimic. 

Dimineaţa, 17 noiembrie, a cincea zi de când eram în 
recunoaştere. Ploaia continua să picure rar, mărunt, aducând 
si ceaţă de nu puteam să mai vedem la trei paşi. Pentru a putea 
porni, aştept ca să se mai ridice ceața deoarece nu știam 

încotro mă duc. 

De abia la orele 8 dimineaţa putem porni înainte. Îmi iau 
ca punct de reper şoseaua naţională Slatina — Pitesti iar apoi, 
după ce voi da de această șosea, să mă tin la câteva sute de 
metri în dreapta sau în stânga ei, după împrejurări, pentru a 
nu rătăci. Ocolesc satul Pädureti şi pornesc peste câmp, 
câmpul plin cu arături, caii de abia puteau să mai meargă la 
trap. După ora 12 urcam în piezis un teren în pantă în faţa 
noastră; când am suit sus creasta, în fata noastră era șoseaua 
națională la 200 de metri, iar drept în fata noastră, călare pe 
un crac de pădurice mică de 20-30 m lărgime care era în 
dreapta mea, unul sau două escadroane de cavalerie. Din 
acest crac de pădurice se desfăcea altul din urma noastră 
mergând în formă de V spre şosea. Păduricea depărtată de 
mine la 10 pași. Soldaţii dinaintea mea s-au băgat imediat în 
pădurice, eu, la fel, am făcut această mișcare în mod 
spontaneu fără să reflectez. In acelaşi timp, văd că se oprește 
coloana pe drum şi pornesc din capul escadronului de 
cavalerie călăreţi înspre noi, în acest timp descălecasem 
pentru a fi gata la orice eventualitate, când zăresc toată 
şoseaua în lungul ei plină cu trupe de infanterie si artilerie. 

Izolat, văzând că de fugit nu mai pot fugi, caii nemaipu- 
tând merge la galop, de luptat nici gând cu o coloană întreagă, 
trimit pe soldatul Ifrim afară din pădurice ca să vadă că nu 
opuneam rezistenţă, şi în urma lui am ieşit şi noi afară din 
pădurice. Un pluton care venea în galop, în cap cu un 
locotenent de husari, a pus mâna pe noi şi ne-a dezarmat 
complet. 

Soldaţii inamici s-au purtat foarte bine, ofiţerul însă 
îngâmfat, brutal şi mitocan. Acesta mă întrebă imediat de 
regiment, la care îi răspund că nu pot să-i dau nici o relaţie, 
fiind de 5 zile în recunoaștere. Apoi, jumătate frantuzeste, 
jumătate nemteste îmi spune: „vedeţi în ce aventură v-au 
băgat d-nii Brătianu şi Filipescu!”, la care îi răspund că sunt 

ofițer activ si nu fac politică. În acest timp, am ajuns la șosea 
unde ne-a ieșit înainte comandantul escadronului cu mâna 
întinsă, căruia m-am prezentat imediat milităreşte. Acesta, 
foarte gentil, a început prin a pune conversaţia pe o notă mai 
intimă întrebându-mă de căpitanul Sâmboteanu cu care a fost 
camarad în şcoală, apoi a început să mă descoase de regiment 
etc., însă foarte deghizat. l-am răspuns de acea manieră, 
nespunându-i nimic în fond. 

De aici m-a trimis pe jos, împreună cu soldaţii, până la un 
sat, mi se pare Corbu, unde rămânem pentru timpul nopţii. A 
doua zi dimineaţă ne porneşte la Slatina, unde m-au ţinut 3 
zile şi unde am stat în cazarmele regimentului de artilerie, 
într-o odaie cu mai multi ofiţeri pe care i-am găsit acolo. În tot 
timpul drumului nu mi s-a dat nimic de mâncare; ce-am putut 
numai să găsesc în sat, care era aproape gol. La Slatina ne 
serveau o mâncare la ora 12, apoi o cafea, apă goală, şi cu o 
bucăţică de pâine, seara, iarăşi aceeași cafea. 

De la Slatina m-au dus pe jos până la Craiova, cu o etapă 
de o noapte la Balş; tot asa, nu ne-au dat nimic de mâncare. 
La Craiova am stat 4 zile la Banca Naţională, numai în clădire, 
neavând voie să ieşim afară în curte; aici am putut lua o baie 
si găsi ceva lenjerie şi bani de la o rudă pe care o aveam în 
oraș; deoarece atunci când m-au prins n-aveam decât 40 de lei 
la mine și nici un schimb de rufe. Aici am trăit mai bine 
deoarece am primit şi mâncare şi ţigări prin îngrijirea Crucii 
Roșii. 

De la Craiova am fost dus cu trenul la Târgu Jiu, unde am 
stat noaptea tot în cazarma regimentului de artilerie, unde 
însă ofiţerii am fost trataţi foarte prost. Ni s-au pus nişte paie 
pe jos într-o sală mare unde erau o mulțime de soldaţi, si drept 
mâncare ni s-a dat aceeaşi zeamă amară de cafea dintr-o cană 
de lături. Tot aici am văzut un spectacol dezgustätor. Soldaţii 
evrei din armata română, de gât cu profosii si sergentii majori 
germani serveau de tălmaci soldaţilor noştri, pe care îi obligau 

să le spună domnule. Acești soldaţi au fost de o impertinenta 
nemaipomenită cu ofiţerii români, încât, nemaiputând răbda, 
i-am dat unuia din ei cu „marş de aici!”. Acesta s-a dus 
imediat şi m-a raportat unui plutonier german care era mai 
mare acolo, spunând că l-am înjurat; de-abia am putut să 
potolesc pe neamt, care vroia să mă pună într-un colt unde să 
nu misc si cu santinelă înarmată, care la prima mişcare să 
tragă în mine. 

A doua zi am pornit din Târgu Jiu pe jos la vama Păiuș, 
unde am rămas pe timpul nopții si unde am fost trataţi la fel 
ca la Târgu Jiu. 

De la vama Päius pe jos la Petroşani, unde, la fel, ne-au 
culcat pe jos într-o prăvălie devastată. Aici ni s-a dat o 
conservă de carne şi o portie de pâine mai omenească. 

A doua zi seara ne-au pornit cu trenul la Timișoara, unde 
era un lagăr de carantină. Si în timpul acestui drum nu ni s-a 
dat altceva decât zeamă de cafea amară şi fără pâine. De la 
Timişoara am plecat într-un transport de 20 ofiţeri prizonieri 
în lagăr la Sopronnyek. Graţie ofițerului austro-ungar care ne 
conducea, am mâncat foarte bine în gări fără să plătim nimic 
si am fost foarte bine trataţi. 

In lagăr la Sopronnyek, unde am ajuns la 28 decembrie 
1916, am dus-o foarte rău la început până în februarie, când 
toți ofițerii am fost mutaţi într-un lagăr anume amenajat 
pentru ofițeri, foarte confortabil si în condițiuni igienice 
avantajoase. Aveam dreptul la o baie de cadă pe săptămână 
(baia fiind chiar în lagăr). Eram serviţi de ordonanţe, români. 
Mâncarea aproape suficientă, pâine foarte puţină, 200 grame 
pe zi, mai târziu 180 şi 160 grame, în schimb cu alimentele care 
am început a le primi cu toţii de la Berna era îndestulător. 

In privinţa îmbrăcămintei, aveam dreptul să cerem cu 
raport în scris către comandamentul austro-ungar, arătând că 
cele [sic!] pe care le posedăm sunt deteriorate şi imediat ni se 
dădeau tot felul de efecte, foarte bune de altfel, din magazia 
lagărelor. 

Până în februarie, am primit 120 coroane lunar, din care 
dădeam 90 la popotă, de la această dată a început a ni se da 
180 coroane. Tratamentul de care ne-am bucurat cu toții în 
lagăr din partea autorităților a fost nu se poate mai 
prevenitor; foarte mult în datoria domnului locotenent- 
colonel Florian, ofiţer în armata austro-ungară, însă român ca 
limbă si sentimente, care, ca comandant [sic!] al lagărului, n-a 
pierdut nici o ocazie pentru a veni în avantajul ofiţerilor 
noștri. Graţie domnului colonel Florian au putut scăpa de 
închisoare si streang mai multi ofiţeri ai nostri fugiți din 
armata austro-ungară. 

Lagărul nostru era situat într-o regiune foarte bogată la 
nordul Ungariei, la graniţă, la 80 km S-E departe de Viena, 
așa încât aveam putinţa ca să ne aprovizionăm foarte bine. 

Ungaria face notă aparte între Puterile Centrale, singura 
tara între ele care stă încă foarte bine sub raportul 
alimentelor, deşi totul este scump, aceasta numai din cauza 
scăderii monedei comune austro-ungare. Ungaria, cu 
deosebire de Austria, care n-a avut organizaţia Germaniei 
încât să reglementeze consumatia pe cap de locuitor prin 
dispoziţii extrem de minutioase. 

In repetate rânduri au fost certuri în Parlamentul ungar şi 
diferende comune din cauza cererilor de aprovizionare ale 
Austriei. Din cauza lipsei în Austria s-au întâmplat foarte 
multe greve, mai ales la Viena şi Praga, unde a fost nevoie să 
intervină chiar armata germană pentru a potoli lucrurile. 

Despre noi, lăsau să apară impresia că i-am trădat și aveau 
o părere foarte proastă asupra armatei noastre, arătând mai 
cu seamă că n-am fost pregătiți de război. Au schimbat cu 
totul tonul în articolele de fond si în criticele militare, mai ales 
acele semnate de Fabius, după lupta de la Mărăşeşti. Cred că, 
deşi căutau să atenueze eșecul german prin aceasta, erau si de 
bună credinţă. După tratativele de la Brest-Litovsk, după ce 
Rusia a fost scoasă din cauză, din jurnalele lor reieşea că 

situația noastră este descoperită si vom fi nevoiţi să facem 
pace. 

Convingerea în Austro-Ungaria, asta poate şi din cauza 
urei pe care o au contra Germaniei, este că, oricâte succese 
militare vor avea încă germanii, la urmă vor fi nevoiţi să 
cedeze în fata Triplei Intelegeri. 


Sublocotenentul FELIN CHITU 
din Regimentul 6 Roșiori 


A.M.R., fond Direcţia Personal, dosar nr. crt. 1249, f.732-739 


6 


MEMORIU 


făcut de căpitanul de rezervă Diaconescu Grigore din 
Regimentul 11 Siret, reîntors din captivitate, conform 
ordinului circular nr. 2543 din 26 martie 1918 
al Marelui Stat Major. 


A. Am fost făcut prizonier în ziua de 29 iulie 1917, ora 3,1/2 
p.m,. în luptele din Valea Oituzului, în partea de vest a satului 
Grozești. 

M-au luat prizonier trupe austro-ungare în următoarele 
împrejurări: comandam compania a III-a din Regimentul 11 
Siret. La 26 iulie 1917 inamicul începuse ofensiva pe Valea 
Oituzului unde lupta Regimentul 11 Siret şi ne împinsese prin 
lupte continui până în ziua de 29 iulie, când regimentul nostru 
ocupa ca poziţie dealul Lesuntului și şoseaua în dreptul 
fabricii de cherestea Negropontes. 

Din luptele anterioare, efectivele companiilor se 
reduseseră şi se amestecaseră. În dimineaţa zilei de 29 iulie 

1917, pe la orele 11,1/2 a.m., semnalându-se patrule inamice 
pe dealul Matiusca si pe dealul Pietrei si că se coboară spre 
satul Grozesti — am fost trimis de domnul comandant al 
Batalionului I să fac fata si să resping inamicul cu 80-90 soldaţi 
— amestecați din toate companiile Batalionului I. 

Regimentul nostru era extrema dreaptă a Diviziei a 6-a şi 
tinea sectorul în dreapta până la 300 metri spre nordul șoselei 
Grozesti, unde trebuia să fim legaţi cu Divizia a 7-a. În ziua de 
29 iulie 1917, Divizia a 7-a, retrăgându-se, a lăsat în dreapta 
noastră o spărtură prin care inamicul a intrat în voie, căzând 
deasupra satului Grozești. Am început lupta cu inamicul ce 
cobora spre Grozesti la ora 12,1/2 p.m. şi am continuat-o până 
la ora 3,1/2 p.m., când inamicul superior şi ca forță si ca 
material a atins şoseaua Grozeştilor unde aveam postul de 
comandă, făcându-mă prizonier împreună cu 6 soldaţi ce-mi 
mai rămăseseră din detașamentul cu care începusem lupta. 

In rezumat, împrejurările în care am fost făcut prizonier 
sunt: 1) comandam soldaţi adunaţi din toate companiile 
Batalionului I; 

2) ordinul de-a acţiona fata de situatiunea inamicului a fost 
târziu; 

3) inamicul a înaintat în voie prin spărtura dintre divizia 
noastră și a 7-a, răsfrângându-și aripa lui stângă peste aripa 
dreaptă a Diviziei a 6-a, unde eram eu; 

4) inamicul îmi era superior şi ca material şi ca oameni şi ca 
teren; 

5) Acţiunea ce mi s-a ordonat a fost izolată; 

6) Nu ni s-a putut da nici un ajutor; 

7) Mi s-a dat ordin de-a rezista conform ordinelor diviziei 
pe poziţie până la ultimul om. 

B. Am fost luat prizonier de către trupe austro-ungare 
care înaintau în două valuri, iar valul al III-lea erau trupe 
germane. În valul I erau puse trupe de români din armata 
austro-ungară, având în spatele lor patru mitraliere. 

C. După ce-am căzut prizonier am fost condus împreună 
cu cei 6 soldaţi ce căzuseră cu mine de către un caporal român 
din armata austro-ungară prin liniile de luptă inamice spre 
postul de comandă al detașamentului ce ataca pe dealul 
Vârful Pietrei. Trecând prin valul de luptători unguri (al II- 
lea val) câțiva soldaţi, deși văzuseră distinct că suntem făcuţi 
prizonieri, totuşi au ridicat armele pentru a ne impusca, 
înjuriindu-ne în ungureşte. Caporalul ce ne escorta, ob- 
servând, a protestat si i-a făcut să lase arma jos. Am fost duşi 
apoi pe dealul Muncel unde era postul de comandă al deta- 
șamentului inamic si acolo am zărit vreo zece ofiţeri austro- 
ungari, care au încercat a ne lua un interogatoriu sumar, la 
care am refuzat categoric a răspunde deoarece mi se cereau 
detalii despre dispoziţiile noastre de luptă. 

Am fost conduși apoi pe dealul Iordogatu, dealul Puscasu, 
si coborâti în şoseaua ce duce la Hârja. De acolo am fost 
indreptati spre Poiana Sărată, unde era instalat comandamen- 
tul superior germano-austro-ungar, care a încercat în zadar, 
de asemenea, să scoată de la noi informaţii relative la armata 
noastră. Noaptea de 29 spre 30 iulie 1917 am trecut-o într-o 
casă părăsită, sub santinelă, într-o cameră goală unde erau 
aruncate pe jos câteva paie. 

Soldații au dormit închiși într-o biserică din Poiana Sărată, 
a doua zi am fost conduși la Breţcu. 

A treia zi, 31 iulie, am fost duşi pe jos la Kezdy Vasarhely 
unde, la ora 10 seara, am fost internaţi într-o cazarmă. 

La 1 august, cu trenul, am fost porniţi spre Braşov de unde, 
pe jos, am mers până în satul Cristiana şi apoi la Rozenau 
(Rojnov), 10 km depărtare de Braşov, în ziua de 4 august, 
unde am fost internaţi într-un lagăr de prizonieri si unde am 
găsit si alţi prizonieri români. Acolo ne-au ţinut 9 zile în 
carantină și apoi ne-a plecat spre lagărul din Sopronnyek 
(Ungaria). 

Cele 9 zile cât am stat în Rozenau am locuit într-o casă 
particulară, dându-mi-se o deosebită grijă şi atenţie; ceilalți 
ofițeri si trupă erau internaţi într-o veche cazarmă. Eram 
foarte intrigat de o asemenea deosebire de tratament, când, 
după trei-patru zile am fost asaltat de un ofiţer - locotenent 
activ din armata germană — care vorbea perfect româneşte — 
fost arendas — zicea el — multă vreme la o moşie din Muntenia, 
care mi-a spus că este informat despre mine că sunt un „om 
politic” si, după ce mi-a făcut elogiul armatei si organizaţiei 
germane şi a tratamentului lor excepţional de civilizat faţă de 
populaţia din Muntenia, mi-a propus, ca concluzie [sic!], de a 
merge acolo ca propagandist german, asigurându-mi o situaţie 
superioară. 

EI era însoțit si de trei foști ofiţeri români filogermani 
îmbrăcaţi în haine civile, care întăreau afirmațiile ofițerului 
german. Au insistat mult, cerând de la mine detalii despre 
starea morală a trupelor noastre, si m-au întrebat, în special, 
dacă nu e posibilă o revoltă a trupelor noastre, lucru de care 
el zicea că este convins. 

D. După 5 zile de insistente repetate, refuzând a mă preta 
propunerilor lui şi asigurându-l că în armata noastră o revoltă 
este imposibilă, având în vedere sufletul blajin al soldatului 
nostru şi îndârjirea cu care luptă, mai ales acum când jumătate 
din tara lui este în mâna duşmanilor, în fata acestor afirmații 
ŞI cu expresia „o să regreti!”, am fost dus în lagărul-cazarmă 
din Rozenau şi de acolo plecat spre lagărul Sopronnyek. Opt 
zile le-am făcut pe drum, calea Braşov-Arad-Buda-Pesta- 
Sopronyek. Pe drum tratamentul ofițerilor era acelaşi ca al 
trupei inamice. 

La 19 august 1917 am fost internaţi în lagărul Sopronnyek, 
în barăci de scânduri cäptusite cu carton si cu mobilierul 
sumar, dar necesar. Eram închişi în garduri de sârmă, cu pază 
serioasă de santinele. 

E. Administraţia interioară a lagărului era lăsată pe seama 
noastră a ofiţerilor români, care într-adevăr, s-au purtat parte 
curat româneşte si după obiceiul pământului. 

Pate din ofiţerii români însărcinaţi cu această administrație 
erau „oamenii de încredere“ — ai comandamentului austro- 
ungar al lagărului. Ei au făcut administraţie — cu sistemul de 
protejaţi, de răzbunări, de incorectitudini. 

S-au petrecut, în rezumat, lucruri murdare care, dacă mai 
interesează pe cineva, se pot detalia. 

Ofițerii care au protestat contra acestui sistem au fost 
închiși în carceră de comandamentul austro-ungar - după 
cererea ofiţerilor români superiori vizati. Pe acest motiv am 
suferit şi eu 15 zile de închisoare. In lagăr aveam popota 
comună, de la ea absentau parte din ofiţerii ce aveau bani mai 
multi sau cei ce aveau dispreţ pentru parte din camarazii lor. 

Hrana raţională după legile locale era insuficientă, totuși, 
pe sub mână si cu preţuri mari se putea procura din sate 
orisice de ale mâncării. Afară de aceasta, ni se trimitea de 
către Crucea Roșie elveţiană, Secţia română, din Berna 
alimente și îmbrăcăminte suficiente și de bună calitate. 
Armata franceză ne-a trimis, de asemenea, prin Crucea Roşie, 
îmbrăcăminte completă. 

Ca soldă, căpitanii si celelalte grade superioare aveau 250 
de coroane lunar iar sublocotenentii si locotenentii câte 180 
coroane lunar, sume insuficiente fata de scumpetea ali- 
mentelor. 

În lagăr eram îngrijiţi de un medic român si din când în 
când examinati si de un medic maior austro-ungar. Starea 
sanitară în lagărul de ofiţeri era bună. Curätenia era bine 
întreţinută de ordonantele noastre, soldaţi români, si aveau 
instalații bune de baie si spălătorie de rufe. Aveam lumină 
electrică. Ocupaţia noastră de căpetenie era lectura. 

Parte din ofiţerii români din lagăr, după cererea lor sau a 
familiilor lor, au fost trimiși în Muntenia, incredintandu-li-se 

slujbe administrative după ce căpătau referinţe bune de la 
comandamentul lagărului şi asigurau că nu au cel puţin 
sentimente dușmănoase armatei ocupante. 

F. M-am întors din captivitate în ziua de 10 martie 1918, 
prin calea Buda-Pesta-Cluj-Cernăuţi-Burdujeni, în laşi, 
făcând 7 zile, cu un bun tratament. 

Starea de spirit generală în Austria-Ungaria era 
următoarea: populaţia civilă blestema războiul, dorind cât mai 
curând sfârșitul lui, armata lor, în afară de comandanţi, de 
asemenea, era sătulă de război si totuşi disciplina si 
executarea ordinelor erau perfecte. 

Nu mai credeau într-o victorie a armatelor aliate ale lor, 
dar erau convinşi că nici nu pot fi învinși. Spuneau că fac un 
război de apărare. Vorbeau de armata română reorganizată 
cu admiraţie chiar. 

Plângeau, desigur, nesincer, ţara noastră care s-a hazardat 
nepregătită în război, care i-a adus dezastrul — ziceau ei. 

Situaţia materială a populaţiei şi a trupei în Ungaria era 
bună. Nu le lipsea aproape nimic, preţurile erau ridicate însă. 

Starea sanitară a populaţiei si a armatei era bună. 

In rezumat, ceea ce m-a izbit în Austro-Ungaria, stat 
neunitar ca naţionalităţi, era disciplina, executarea legilor, 
supunerea şi viaţa perfect gospodărească pe care n-o găsești 
de multe ori nici într-un stat unitar naţional. Este drept, însă, 
că la baza acestor manifestări se vedea clar „silnicia” cu care 
diferite popoare, ca naţionalitate, executau un program impus 
de cei ce guvernau. 


Căpitan G. DIACONESCU 


A.M.R., fond Serviciul Statistic, dosar nr. crt.1112, f. 220-222 

MEMORIU 


de modul cum și-a îndeplinit însărcinarea dată, în zilele de 
3, 4, 5 noiembrie 1916, sublocotenentul G. Ionescu-Sisesti din 
Regimentul 57 si împrejurările în care a căzut prizonier. 


Ordinul. În după-prânza zilei de 3 noiembrie 1916, 
Regimentul 57 Infanterie se găsea la gura Lotrişoarei pentru 
restabilire după înfrângerea de la Brezoi si retragerea peste 
munţii Sida și Foarfeca. Am fost chemat pe la ora 6 p.m. în 
acea zi de către domnul colonel Constantinescu, comandantul 
Brigadei 25, din care făcea parte regimentul. D-sa mi-a dat 
ordin să iau un pluton din compania ce comandam pentru a 
primi o însărcinare imediată. Am primit următorul ordin scris: 
„Veţi menţine sub ameninţare compania sublocotenentului 
Dumitrescu de pe muntele Urzica. Răspundeţi împreună cu 
d-sa trei zile de această poziţie”. Mi-am luat sub comandă cei 
27 de oameni ce-mi rămăseseră din plutonul I şi am pornit pe 
celălalt mal al Oltului spre ţinta indicată. 

Poziţia. Topografia regiunii se poate vedea din schiţa 
alăturată, întocmită din memorie“. Urzica e un munte stâncos 
care domină Oltul şi se sprijină pe o parte pe acesta şi pe o 
parte Muntele Armăsarul. Sub Urzica trece linia ferată şi 
anume este tunelul denumit nr. 2. Mai la sud, circa 2000 m, 
este tunelul nr. 3 si mânăstirea Turnul. 

In seara zilei de 3 noiembrie, pe la ora 9, am ajuns la gura 
tunelului de sub Urzica, am întâlnit pe sublocotenentul 
Dumitrescu, i-am pus în vedere ordinul meu şi i-am cerut să 
mă pună şi pe mine în curent cu situaţia. Am aflat că în afară 
de compania sa mai erau pe această poziţie şi la tunel mici 
grupe din diferite corpuri şi formaţiuni care făceau pază aci 


* Nu se publică. 

încă înainte de apropierea ingrijitoare a dușmanului. Se va 
vedea mai jos care erau aceste grupe si cum le-am dispus. 

La venirea subsemnatului multi oameni erau ingramaditi 
în baraca si bordeiul tunelului, fără rost si fără ordin. Cu 
greutate, prin ameninţări şi represalii, i-am scos şi am ordonat 
la fiecare ce are de făcut. M-am urcat apoi pe poziţie 
împreună cu sublocotenentul Dumitrescu I. 

Ningea şi zăpada era îngrămădită într-o grosime de 50 cm. 

Situaţia. Prima noapte a trecut liniştită şi am putut dispune 
oamenii la locurile ce am crezut, împreună cu sublocotenentul 
Dumitrescu, mai nimerite. 

A doua zi, 4 noiembrie, situaţia era următoarea: 

1. Pe stânca Urzica, compania [sic!] sublocotenentul Du- 
mitrescu, compusă din două plutoane (160 oameni), majo- 
ritatea dispensati neinstruiti. Printre oamenii săi erau dise- 
minati o parte din gradatii şi oamenii mei, spre a-i încuraja şi 
privighea, conform ordinului ce aveam. Oamenii subloco- 
tenentului Dumitrescu erau foarte epuizați. Nu aveam 
tranșee, care nu se puteau lucra în piatră, nici alte adăposturi. 
Foc nu puteam face. 

2. Gura tunelului dinspre dușman era păzită de câţiva 
oameni ai mei, împreună cu 15 milițieni comandanţi de 
sergentul Vinereanu şi trei jandarmi. 

3. Marginea Oltului la botul Urzicii, unde stâncile lăsau o 
mică luncă cu zăvoi, era apărată cu un post fix şi patrule din 
compania sublocotenentului Dumitrescu şi 15 oameni din 
Regimentul 71, comandati de sergentul Dumitrescu si înca- 
drati în aceeași companie. 

4. Spatele nostru și dreapta, adică vâlcelele care coborau 
dinspre Armăsarul, păzite de patrule compuse din oamenii 
mei şi ai sublocotenentului Dumitrescu. Era, de asemenea, şi 
un post fix de glotasi (civili) găsiți de noi acolo, fără legătură 
cu alt comandament și pe care i-am întrebuințat i în acest fel. 

5. În seara zilei de 3 noiembrie a sosit şi un tun de munte 
cu un ofiţer. Tunul a fost aşezat în spatele poziţiei noastre, dar 

a doua zi de dimineaţă a fost retras fără să fi tras vreun 
proiectil. 

6. Echipa de lucrători de sub conducerea ofiţerilor ingineri 
demonta linia în spatele nostru. Tunelele nr. 2 şi 3 erau 
minate. 

7. Înältimile din dreapta erau ocupate de dușmani, 
legătura noastră era numai înapoi, cu comandamentul. In 
stânga ne sprijineam pe Olt. 

Lupta (4 si 5 noiembrie). Dusmanul a atacat ziua a doua si 
a treia (4 şi 5 noiembrie), de front şi de flanc la dreapta 
noastră, cu focuri de armă si de mitralieră. Artileria dusmanä 
bătea, de asemenea, poziţia şi mai ales botul stâncii înspre Olt 
unde era mica luncă cu zăvoi. Aveam impresia că duşmanul 
căuta să pătrundă pe aci. Proiectilele cădeau atât pe poziţie, 
cât şi în spatele nostru. Am avut pierderi în morţi si răniți, care 
nu se pot preciza numericeste, fiindcă nu se puteau evacua. 
Un singur proiectil a omorât deodată 4 oameni ai sublocote- 
nentului Dumitrescu. 

In cursul zilei de 4 noiembrie inginerii și lucrătorii de la 
căile ferate s-au retras, după ce demontaseră linia între cele 
două tunele. 

Au fost chemaţi, de asemenea, cei 15 milițieni de sub 
comanda sergentului Vinereanu, glotaşii, cum şi cei 3 
jandarmi care luaseră parte la apărare. Lupta a durat cu 
intermitentä şi noaptea şi ziua următoare de 5 noiembrie. 

Starea trupei. Am raportat Brigadei că extenuarea 
oamenilor era extremă. A fost cu neputinţă să retragem o 
parte din trupă spre a se încălzi și odihni în spatele frontului, 
fiindcă si fără aceasta oamenii erau la 10-20 m unul de altul si 
retragerea unora demoraliza total pe ceilalți. Terenul foarte 
stâncos făcea ca trupa să fie cu greu ţinută în mână. Au fost 
cazuri când soldaţii încercau să se retragă sub pretext că erau 
răniţi, ceea ce la examenul corporal se dovedea neadevărat. 
Au trebuit să fie întorși în front cu amenințări şi represalii, 

conform ordinului. Multe arme funcționau rău, fiind 
îmbâcsite de pământ, neunse, inclestate de gheaţă, deoarece 
de 6 zile oamenii nu avuseseră prilejul şi putinţa să se ocupe 
de armătură. Multi oameni erau extrem de istoviti si de 
demoralizati, asa că cussic!{ nimic nu se mai putea reacţiona 
asupra lor. Lucrurile acestea toate le-am raportat telefonic 
Brigadei, prin rapoarte care am rugat să fie scrise, și odată 
chiar personal domnului comandant al Brigadei, care se găsea 
la telefon. 

Lupta în ziua a 3-a (5 noiembrie) — lupta a continuat si în 
ziua a treia. Fram atacați intermitent cu focuri de armă, 
mitraliere si bombardament de artilerie, iar noi ripostam cu 
focuri de armă. Am comunicat artileriei noastre ce se găsea la 
Cozia să ne sprijine. S-au tras câteva lovituri, prea lungi și 
prea puţine. 

In ziua aceasta, 5 noiembrie, a fost prăbuşit tunelul de sub 
Urzica. Distrugerea s-a făcut cu pulbere neagră, astfel că 
dărâmarea bolţii n-a fost decât parțială. Rămăsese o 
deschizătură liberă destul de mare peste dărâmături, peste 
care infanteria duşmană ar fi putut trece. Era, deci, necesar să 
se continuie apărarea tunelului în interior. 

In dimineaţa zilei de 5, la ora 11, s-a văzut cu ochii liberi o 
coloană dusmanä pe creasta dintre muntele Roşu si 
Armăsaru, care se scurgea deasupra şi în spatele nostru. S-a 
raportat acest lucru Brigăzii. S-a comunicat și artileriei să bată 
acea regiune. Nu am putut stabili dacă a bătut-o. 

In după-amiaza aceleaşi zile, un caporal şef de patrulă din 
plutonul meu îmi trimite un raport scris pe o foaie detaşată 
din carnetul său de şef de patrulă, raport foarte bine întocmit, 
în care mă informa că o trupă dușmană tare de o companie se 
coboară în spatele nostru. Am raportat telefonic şi acest lucru 
şi am primit ordinul să rămânem pe poziţie. 

Am căutat a restrânge, pe cât posibil, flancul nostru drept, 
spre a face fata la nevoie unui atac din dreapta si din spate. 

Pe la ora 5, am văzut ieşind din spatele nostru, din pădure, 
în preajma tunelului nr. 3, o trupă. Apariţia ei a fost precedată 
de puţine împușcături. Un moment am crezut că sunt 
patrulele noastre. Îndată, însă, ne-am convins că e o trupă 
dușmană care înainta repede înspre noi din spate, prin 
pădurea rară şi pe linia ferată. De comun acord cu 
sublocotenentul Dumitrescu, am hotărât ca eu să mă cobor în 
gura tunelului unde aveam instalat telefonul, pentru a raporta 
Brigăzii şi a face fata situației iminente. Am pornit în grabă cu 
un om de legătură, care puţine minute după aceea a căzut 
împușcat în cap. Până la coborârea mea jos telefonistii 
demontaseră telefonul și încercaseră să scape, ceea ce n-au 
reușit. In tunel se găseau apărătorii lui. Când detașamentul 
dușman s-a apropiat de tunel, dispoziţia de luptă a putinilor 
soldaţi ce mai aveam pentru a apăra trecerea şi lunca de la 
botul Urzicii era extrem de scăzută. Atacati din spate, fixati de 
dușman dinainte, cu Oltul în stânga, situaţia era deznă- 
dăjduită. Am fost înconjurați şi covarsiti în câteva clipe si am 
căzut prizonieri împreună cu circa 20 de soldaţi si subofiteri 
din plutonul meu, parte din compania sublocotenentului 
Dumitrescu. Ulterior am aflat că şi acesta, împreună cu restul 
de oameni, a avut aceeași tristă soartă. 


Partea a Il-a 
Transportul în zona interioară. Trupa care ne-a făcut 
prizonieri era dintr-o brigadă de munte austro-ungară. 

Ofiţerul ce o comanda a fost faţă de mine prevenitor. 

Soldații mei au fost devalizati nu numai de obiecte de 
armătură şi echipament, dar și de proviziile ce aveau asupra 
lor. 

Am fost conduşi chiar seara aceea peste muntele Armă- 
saru la un comandant (de batalion sau regiment) pe versantul 
advers al Urzicii, imediat în spatele frontului dușman. N-am 
suferit nici o violenţă din parte-i. A încercat să-mi smulgă stiri 

şi-a căutat să mă intimideze cu ştiri despre înaintarea lor spre 
Călimăneşti. 

De aci am fost conduşi mai departe tot în seara aceea, la 
un comandament superior (brigadă sau divizie) la Brezoi. M- 
a primit un ofiţer. N-am mai fost chestionat cu privire la nimic. 

A doua zi dimineaţa am întâlnit aci, spre durerea mea, pe 
sublocotenentul Dumitrescu, care căzuse după mine prizonier 
împreună cu restul oamenilor. Ne-am despărțit cu o amară 
mâhnire de soldați și am fost duși într-o căruţă la Câineni. Aci 
spectacolul era și mai dureros: grupe-grupe de ofiţeri si trupă, 
români, dezarmati, aşteptau să fie imbarcati în tren. 

Cu trenul, am fost transportați la Sibiu si incartiruiti într- 
O cazarmă. 

Condiţiile în care am trăit aci au fost mizerabile și 
nedemne de un ofiţer. Câte patruzeci de ofiţeri într-o cameră 
pe paie murdare. Insecte. Un singur spălător. Nu s-au lăsat 
ofițerilor decât două-trei ordonanţe la o cameră de 40. N-am 
avut posibilitatea să ne îmbăiem. Mâncarea puţină şi de rea 
calitate. În aceste condițiuni am trăit vreo zece zile. 

Am fost porniţi după aceea la Debrețin. Călătoria în tren 
a durat mai multe zile si mai multe nopţi. La Debrețin am fost 
duşi la un spital unde am făcut baie, ni s-au dezinfectat rufele 
și hainele, am fost vaccinati contra tifosului si ţinuţi în 
carantină o săptămână. Paturi şi încăperi curate, hrană curat 
preparată, dar foarte insuficientă. 

De aci am fost porniţi din nou si duși în lagărul de la 
Sopronnyek, decembrie-februarie 1917, apoi la Plan în 
Boemia, de aci înapoi la Sopronnyek, de unde am fost 
repatriați pe grupe în aprilie 1918. 

Viaţa în lagăr. În lagărul de la Sopronnyek viata a fost în 
primele luni foarte grea. 

Mâncare insuficientă şi rău preparată, popota era admi- 
nistrată de ofiţeri români. Cantitätile stabilite pentru noi de 

serviciul de aprovizionare austro-ungar, după cum s-a dovedit 
mai târziu, erau îndestulătoare, preţurile nu erau în epoca 
aceea prea urcate, însă administraţia popotei lăsa mult de 
dorit. In lagăr domnea dezordinea, nu era o oră oficială de 
raport, nici un program interior. Serviciul de igienă funcționa 
neregulat, unii ofițeri făceau baie foarte des, pe alţii nu-i 
ajungea rândul cu lunile. Tot aşa cu schimbul cearsafurilor. 
Comandantul se interesa prea putin de viata în lagăr. Ofițerii 
dormeau câte douăzeci-treizeci într-un dormitor în care se 
fuma, se jucau cărţi, se vorbea la orice oră. Latrinele 
totdeauna murdare. Bucătăria, sala de mâncare, tot așa. La 
bucătărie era negot cu aşa zisele „suplimente” si cu alimentele 
ce se cumpărau în afară de rațiile stabilite, din sat sau oraș. 
Cantina concesionată unui particular specula şi storcea 
ultimul ban al ofițerilor. 

Lucrul cel mai dureros în epoca aceea erau ştirile ce 
vedeam în gazete despre mersul războiului nostru — si 
imposibilitatea de a comunica cu familiile noastre. 

Numărul ofiţerilor devenea tot mai mare, condiţiile igienei 
tot mai rele. Acest lucru a fost remarcat şi de un delegat al 
Legatiei americane. 

Curând după aceea am fost mutaţi la Plan, în Boemia. Aci 
a domnit tot timpul o ordine desăvârșită. Comandantul, 
colonel Heinrich, si colonelul Close au fost prevenitori fata de 
ofiţeri; i-au tratat cu cavalerism, respectându-le demnitatea 
ascultându-le plângerile, năzuindu-se mereu ca în lagăr să fie 
ordine, curăţenie și armonie. 

Barăcile erau însă aci mai rău construite si dificultățile în 
alimentaţie s-au menţinut, deşi administraţia popotei a fost 
mai chibzuită si mai sârguitoare. 

Crucea Roşie ne-a fost de mare ajutor cu trimiterile sale 
gratuite şi cu înlesnirea abonamentelor. 

Readuși la Sopronnyek, s-a reîntronat din nou dezordinea. 


Moralitatea ofiţerilor în lagăr. Conduita multor ofițeri, 

activi şi de rezervă a lăsat, din nefericire, de dorit. 


G. IONESCU SISESTI 
Locotenent de rezervă în Regimentul 57 Infanterie 


A.M.R., fond Serviciul Statistic, dosar nr. crt. 1537, f.729-733 

RELAȚII 
asupra serviciului în campanie și a stării de prizonierat 
a oficiantului gr. II Olteanu Stefan 


Pe ziua de 1 noiembrie stil nou, primind ordinul de la statul 
major al Armatei I pentru deschiderea Oficiului T. P. Militar 
al Grupului Cerna, a doua zi luând în primire materialul 
telegrafic şi postal de la Oficiantul gr. III, Marinescu Mih., cu 
care se înapoiase de la Jiu, am îmbarcat în tren imediat si am 
pornit spre Turnu Severin. La ora 10,1/2 seara, ajungând la 
Balota, șeful gării mi-a spus că nu poate lăsa vagoanele 
noastre să fie duse până la Severin, deoarece vor fi expuse 
bombardării de peste Dunăre. 

Cum de acolo și până la Turnu Severin pe şosea erau vreo 
12 km si în Balota nu aveam unde ne adăposti până a doua zi, 
am făcut cerere în scris şefului gării că, pe răspunderea mea, 
vagoanele să fie atașate la mașina ce se ducea singură până la 
Turnu Severin. Pornind, am ajuns la Turnu Severin, unde în 
întuneric şi cu mare precautiune am tras vagoanele în dreptul 
unor magazii ce mascau vederea peste Dunăre; aci am 
debarcat căruțele, înhămând caii, am pornit în oraș, unde am 
stat până dimineaţa la ora 6, când am plecat spre Cireşu. 

La 3 noiembrie stil nou, ora două p.m., ajungând la Ciresu, 
am procedat imediat la instalarea oficiului în localul Primăriei 

unde mai functionase Oficiul Diviziei XI. 

Traseul fiind adus până în dreptul Oficiului, am făcut 
bateriile şi legăturile din interiorul Oficiului cu firele de afară 
astfel că, la ora 3 p.m., instalația fiind gata, am comunicat 
telegrafic comandantului Armatei I si Directiunii Generale 
deschiderea Oficiului. 

Prezentandu-ma domnului comandant al grupului, mi-a 
recomandat pe domnul capitan de stat major spre a-mi da 
relaţii despre unităţile ce aparţineau acelui grup și care relaţii 
ne erau foarte necesare pentru bunul mers al serviciului. 

Cum notita ce mi-o dăduse era prea incompletă, lipsind 
multe din unităţile ce ţineau de noi, din care cauză nu se 
puteau repartiza bine corespondenţa si mesageriile, am cerut 
să dea ordin ca toate micile grupări și coloane să-şi trimită 
delegaţi pentru ridicarea corespondenţei; numai cu modul 
acesta am putut şti ce trupe avem de deservit. 

Cu coletele, la început, iarăși am avut dificultăţi din cauză 
că delegaţii cereau că, odată cu foile de expediţii, să le dăm si 
coletele, procedeu ce fusese uzitat înaintea noastră de fostul 
oficiu al Diviziei XI; cum aceasta nu era conform instruc- 
tiunilor şi nepractic deoarece, când ni se înapoiau colete 
pentru destinatari mutaţi, se aduceau cele mai multe violate, 
mai cu seamă că ni se înapoiau si foile de expediţii cu întâr- 
zieri de câte 10-20 zile şi nu putem tine un control regulat, nu 
am mai consimţit la acest procedeu. 

Atunci am întâmpinat alte dificultăţi: până să găsească pe 
destinatari şi să-mi aducă foile de expediţie semnate, trec câte 
4-5 zile şi în acest timp se strângeau în oficiu câte 7-800 colete 
unde, neavând loc pentru depozitare, a trebuit se convin la 
procedeul cerut de delegaţi; cu toate că, pentru a putea să le 
repartizăm si să aranjăm foile de expediţie, trebuia să lucrăm 
în birou de la ora 6 dimineaţa până la două noaptea, căci mi 
se înapoiau colete pentru diferitele companii care erau trimise 
pentru susținerea trupelor de la Jiu si alte parti, asa că la 

plecarea în retragere am luat cu mine în două care 160 colete 
şi parte din material ce nu avusese loc în cele două căruţe, 
fiindcă cu [sic!] una care făcea cursa Severin — gara Balota 
plecase domnul diriginte din Severin spre Slatina. 

Serviciul telegrafic a mers bine, deși Agenţia Prunisor se 
intercala cam deseori și ne lasa izolaţi cu Craiova, trebuind a-l 
aviza telefonic prin Turnu Severin. 

Comunicatia telegrafică cu Craiova prin Prunişor s-a 
întrerupt în ziua de 16 noiembrie stil nou, după care am lucrat 
numai cu Turnu Severin prin Prunisor, fiind lăsat deschis de 
dirigintele din Strehaia, care părăsise oficiul la apropierea 
patrulelor inamice. După două zile Agenţia Specială din 
Prunisor îmi comunică că [sic!], zărindu-se patrule inamice în 
apropierea satului, părăsește Agenţia lăsându-mă deschis cu 
Turnu Severin; în adevăr, în după amiaza acelei zile mi s-a şi 
întrerupt firul telegrafic si cu Turnu Severin. 

In ziua următoare, întrerupându-se firele între Severin și 
Craiova şi amploiatii oficiului Severin părăsind oficiul în urma 
plecării domnului diriginte, domnul comandant al grupului 
mi-a cerut si am trimis la Turnu Severin pe asistentul gr. Il 
Băncilescu Nicolae, pentru a stabili legătura telefonică cu 
Băileşti - Craiova prin Vânju Mare, rămânând la Severin 
până în seara zilei de 22 noiembrie stil nou când a fost ocupat 
orașul de trupele germane ce se strecuraseră pe la Prunisor, 
aşa că în dimineaţa zilei de 23 l-am întâlnit pe drum în comuna 
Bunoaica, împreună cu conductorul Mihăilescu, cu care fugise 
spre a nu fi capturați de inamic. 

Conductorul Mihăilescu fusese trimis cu cursa [sic!] 
deoarece se stabilise ca se facă de stafete-cäläreti curse de 
posta uşoară prin intermediul Grupului Dunărea, cu care 
ocazie trimisesem la Severin una din lăzile oficiului, cu 
materiale, spre a o lua la trecerea noastră prin Severin, care 
ladă a rămas în magazia oficiului, nemaiputând-o lua la 
trecerea noastră, oraşul fiind ocupat de trupele inamice. 

În seara zilei de 22 noiembrie am demontat oficiul si l-am 
încărcat în cele două căruţe ce-mi rămăseseră, cerând încă una 
comandamentului, mi s-a spus că nu are, însă îmi pune la 
dispoziţie două care cu boi, în care am încărcat materialul de 
linii si cele 160 colete rămase. 

In dimineaţa zilei de 23 noiembrie am pornit din Ciresu 
spre Severin, fiind ploaie continuă si drumul rău, abia am 
ajuns spre seară la Jidostita unde se zicea că vom forma 
coloanele, așteptând acolo câteva ore şi văzând că pornesc 
înainte care cum vrea si poate, si fiindu-mi teamă ca să nu fim 
ajunși din urmă de inamic, am pornit înainte. Am mers toată 
noaptea, strecurându-ne printre chesoane şi diferitele coloane 
de muniții și provizii; pe unele locuri, fiind greu de urcat din 
cauza ploii care desfundase şoseaua, am mai pus umărul la 
căruţe, împingând la deal. Altfel, dacă rămâneam la Jidostita, 
după cum a făcut depozitul de subzistență si alte căruțe cu 
cancelaria unor regimente, am fi fost si noi capturați 
dimineaţa, după cum s-a si întâmplat. 

In dimineaţa zilei de 24, ne-am strecurat pe lângă Severin, 
unde tocmai se dau lupte de ai noştri pentru izgonirea 
inamicului din oraș si am trecut la Cerneti. Aici, fiind prea 
obosiţi cu toții, am căutat să mâncăm ceva si să ne odihnim 
puţin. Nu a fost posibil să stăm mai mult ca două ore, când se 
răspândește zvonul că vine inamicul, ba încă se găsește în 
marginea satului. Atunci o învălmășeală se produse, fugeau 
toţi în toate părţile, ne-am luat si noi după ceilalți, am suit 
dealul deasupra Cernetilor si acolo, văzând pe domnul 
colonel Demetriad cum oprea trupele şi le da ordin să ia 
poziţia în tranșeele ce erau făcute, ne-am oprit si noi. 

Acolo s-au format coloanele care au început să se mişte în 
direcția Balota, pe şoseaua cea nouă croită între un deal si o 
râpă. Oprindu-si mersul pe la ora 9 seara, vin iarăşi unii din 
urmă si spun că vine inamicul si comunică că [sic!] cei ce nu 
pot înainta să facă loc artileriei să treacă, să le dea drumul în 

prăpastie, iarăşi uniţi în căutarea unei rezoluţii repede de luat. 
Fiindcă niște chesoane dinaintea noastră nu puteau fi urnite 
de cai, căutai pe întuneric în ladă cea ce puteam lua cu mine 
din actele oficiului, le băgai în buzunar, scoserăm câte un cal 
de la căruţe si, dacă vedeam că pornesc si ceilalți căruțele, 
aveam intenţia să torn uleiul ce-l aveam peste căruţe si, 
dându-le foc, să le dau drumul în prăpastie. 

După vreo două ore de aşteptări în munţi, veni un ofițer 
care ne spuse că pericolul a trecut si să căutăm a ne continua 
drumul în liniște, ceea ce nu ne-a fost posibil până la ziuă, din 
cauza că unii părăsiseră căruţe, alţii chesoane, în drum. 

12/25 noiembrie. La ziuă pornirăm spre Balota, luând 
direcția Vânju-Mare. 

Am trecut prin Izvorul Anestilor, seara ajungând la 
Rogova, aci am primit ordin că să mă duc la primărie se pun 
în stare de funcționare telefonul şi se dau relaţii până unde 
putem vorbi. 

Reparând schimbătorul care era defect, m-am interesat de 
trupele noastre din Brigada II care formau avangarda, ase- 
menea si de Brigada I, care forma ariergarda, si am raportat 
domnului comandant. 

In dimineaţa zilei de 13/26 noiembrie, am plecat spre 
Vânju-Mare am trecut prin comuna Recea, ajungând seara la 
Risipiti. Aici, iarăşi după obişnuitele investigaţii telefonice, 
am fost întrebaţi de către ariergardă ce să facă cu coletele din 
două care, căci boii nu mai pot merge şi vor cădea în mâna 
inamicului, care ne urmărea. Atunci am spus că, fiind adresate 
soldaţilor, să le împartă la trupă, materialul telegrafic să-l 
treacă, de este posibil, pe alte căruţe ce mai pot suporta 
greutatea. 

La Recea am găsit și personalul meu inferior, care fugise 
cu învălmășeala de la Cerneti, le-am făcut observaţii pentru 
părăsirea carelor cu colete si materiale şi i-am trimis înapoi să 
le caute, lucru ce nu l-au făcut, de frică. 

Dimineaţa, plecând din Risipiti, am ajuns la ora 11 
dimineaţa la Motätei în ziua de 15/28 noiembrie, ne-am 
instalat la primărie conform ordinului, am reparat 
schimbătorul care avea atingere, am vorbit cu oficiul Băileşti 
care ne-a comunicat că Detasamentul Dunărea a plecat spre 
aval. 

La 16/29 noiembrie, ora 8 dimineaţa, am plecat din 
Motatei, ajungând la Băilești pe la ora 4 p.m.; aici, fiind oficiu, 
am trimis numai pe impiegatul Ionescu Stefan să ia informaţii, 
iar eu am umblat pe la primărie spre a găsi o altă căruţă sau 
vreo roată, căci eram ameninţaţi să rămânem pe drum din 
cauza stricării unei roti de la căruţă. După căutări zadarnice, 
pentru înlocuit am putut găsi un fierar care ne-a reparat-o, 
fiindcă rămâneam noaptea acolo. 

17/30 noiembrie. Dimineaţa am plecat din Băilești, 
ajungând seara la Bârca; aci am căutat agentul special spre a- 
i lăsa masa cea mare de aparate care, prin greutatea ei, ne 
făcea mai mult rău la roată. Negăsindu-l seara și plecând 
noaptea pe la ora 4, am lăsat masa la conacul moşiei, spunând 
şi notarului să-o dea în primirea agentului nostru. 

Plecând noaptea din Bârca spre Zavalu, am greşit drumul, 
luând-o peste câmp, prin arături, si de abia la ziuă am dat 
peste şosea. 

18 noiembrie stil vechi. Spre seară, ajungând la Zavalu şi 
voind a ne continua drumul, ne-am înapoiat în sat, deoarece 
inamicul care ne urmărea a început să bombardeze podul şi 
șoseaua, făcând câteva victime în oameni și animale ce nu 
apucaseră să se retragă de pe pod. Din această cauză, iarăşi 
începuseră să fugă toți în toate părțile, se încurcaseră pe șosea, 
încât, cu toate seriozitatea momentului, provocau glume. 

Ducându-mă să văd dacă pleacă si căruțele cartierului, am 
găsit pe domnul comandant al grupului în șosea, strigând şi 
apostrofând pe cei ce fugeau, ordonându-le înapoierea; am 
rămas acolo până la ora 4 spre ziuă, când am plecat în direcţia 
Sadova. 

19 noiembrie stil vechi. La ora 9,1/2 dimineaţa am ajuns la 
Sadova. Acolo, la primărie fiind totul distrus de bande 
bulgare, care fuseseră înaintea noastră, şi pe care i-au prins în 
urma grupului nostru, când luaseră drumul spre Dunăre cu 
prăzile luate de la Domeniul Coroanei, ne-am dus la agenţia 
telegrafo-postalä, unde am găsit pe agentul special care sosise 
si el tocmai atunci cu Detasamentul Dunărea, am făcut acolo 
o mică instalaţie provizorie, însă n-am putut vorbi de acolo 
decât cu Gângeova. 

Pe la ora 1,1/2 au început iarăși să ne bombardeze, ţinând 
până seara. Am stat acolo până la ora 4 dimineaţa când am 
plecat spre Ocolna, unde am găsit detaşamentul Dunărea, cu 
care am pornit înainte. 

Trecând prin comuna Stefan cel Mare si apropiindu-se 
seara, am rămas noaptea acolo. Dimineaţa, la ora 5, am plecat 
spre Orlea, prin care am trecut fără să ne oprim, continuându- 
ne drumul spre Celei. 

21 noiembrie stil vechi. Sosind în Celei si după ce am 
căutat la primărie să vedem cu ce comună putem vorbi, am 
primit ordin se fac legătură cu Corabia. Trimitand pe capul de 
cantonieri pe fir spre Corabia şi sergentul de geniu cu un 
aparat să-l aștepte la un canton din marginea oraşului, unde 
aveam intentiunea să infiintez postul telefonic, căci în oraș nu 
puteam intra, fiind ocupat de inamic. În timp ce ei se 
apucaseră de lucru și unul se suise pe stâlp, începu să fie 
bombardati de monitoarele ce erau pe Dunăre gi care 
începură totodată să ia sub foc şi satul, au lăsat totul si au fugit 
înapoi, bombardamentul ţinând peste o oră si, inapoindu-se, 
s-a renunţat la instalaţie şi trecerea prin Corabia. 

S-a dat ordin de plecare spre Vârtop, luând drumul peste 
câmp. Fiind negură din cauza burei de ploaie si neștiind 
drumul conducătorul coloanei, ne-am încurcat şi am rămas în 
câmp până dimineaţa. 

22 noiembrie. Trecând pe lângă comuna Vârtop și luând- 
o iarăşi peste câmp, spre a ne pierde urma inamicul, am intrat 
pe şosea în dreptul comunei Tia Mare, trecând spre Izbiceni. 
Ajungând la Izbiceni, ni s-a comunicat că, podul fiind rupt, nu 
putem trece Oltul; trebuind a cantona în sat până la repararea 
podului. Trăgând căruțele cartierului în curtea conacului 
Rioseanu, am tras si noi acolo, așteptând să termine podul ca 
să trecem firul peste Olt şi să facem cercetările obișnuite. 

După 14 zile de drum şi neodihnă, când în căruţă, când pe 
jos, când mâncat, când nemâncat, am găsit şi noi o cameră 
caldă unde am putut să mâncăm ceva şi să ne schimbăm 
rufăria; obosiţi, ne-am culcat la ora 10 seara. 

Pe la ora 1 noaptea, dând goarna semnalul de atac, ne-am 
sculat cu toți si, cu o repeziciune necunoscută de mine încă 
până atunci, am fost gata de plecare. leșind în curte si 
întrebând ce este, ni s-a spus numai că posturile noastre 
fuseseră atacate de inamic și să ne liniștim. Se auzeau numai 
focuri de armă în depărtare, care încetară în scurt timp. 

Dimineaţa, pe la ora 8,1/2, începură iarăși focurile de 
armă, de astă dată, însă, mai dese şi mai aproape, se încrucișau 
prin curtea conacului, de nu era posibil de ieşit, iar şrapnelele 
zburau pe deasupra, căzând prin apropiere, distrugând câteva 
case, noroc că conacul [sic!] nostru era mascat de biserică si 
nişte plopi înalţi; cu toate astea, câţiva doctori tot s-au ascuns 
în pivnițe cu aviatorii germani prizonieri şi surorile de caritate. 

Luptele au durat până la ora 1, când a încetat bombar- 
damentul. Noi, crezând că este numai o pauză, nebänuind 
nimic de predarea Brigăzii colonel Stavarache, ne pregăteam 
de plecare, aflând că peste câteva ore podul va fi gata de 
trecere. Pe la ora două, vine un ofiţer si anunţă pe domnul 
comandant al grupului de predarea Brigăzii I si că inamicul 
înaintează pe şosea spre sat. 

Nu ştiu ce vor fi discutat d-nii ofiţeri superiori ce se găseau 
acolo si care s-au întrunit imediat la domnul comandant, însă, 

după câteva momente apare în curte domnul căpitan de stat 
major, dând ordin să se ardă toate hârtiile si corespondenţa 
oficială şi aceasta cât mai în grabă, până nu vin trupele 
inamice peste noi. 

In această dureroasă stare sufletească nu știam încotro să 
apuc, şi ce să fac mai întâi, reculegându-mă, am căutat în ladă, 
am luat corespondenţa oficială, telegramele, plicurile oficiale 
si le-am aruncat pe focul unde ardeau si actele grupului; am 
luat la iuţeală si am băgat în buzunar registrele de mandate 
prezentate, registrul de telegrame prezentate, o scrisoare de 
valoare ce mi se adusese înapoi de conductor împreună cu 
Gropul nr. 29 de 5 565 lei şi timbrele franco. 

Voind să mai iau mandatele achitate cu situaţiile lor și 
condica de bonuri, a venit domnul căpitan Cornicioiu şi ne-a 
spus să fugim de acolo căci venind inamicul şi găsindu-ne 
arzând actele, ne va împuşca. Atunci am dat ordin perso- 
nalului meu de a lua läzile şi le-am băgat în pivnita conacului, 
având speranţa că se vor păstra acolo până la înapoierea 
noastră in tara. Pe când ieseam din pivniţă, comunicându-ni- 
se că soldaţii inamici au sosit la poartă, am fugit cu toţi sus în 
camere, acolo, personalul meu știind că am Gropul asupra 
mea, au cerut să le dau salariile pe luna noiembrie şi pe câte 3 
luni, conform circularei Direcţiunii. Fiind cu noi în cameră si 
2 plutonieri de la cartier, au înștiințat pe domnul căpitan de 
stat major, care a venit îndată spunându-mi că să le împart 
gropul, căci îmi va fi confiscat de inamic. 

Am dat d-sale 2500 lei, iar restul l-am dat personalului meu 
si plutonierilor de la cartier, toate acestea s-au făcut în cea mai 
mare grabă. In timp ce noi eram sus cu distribuirea banilor, 
soldații inamici, intrând în conac, au gonit soldații nostri de 
lângă bagaje şi au început devastarea cuferelor, luându-ne 
bagajele, iar cele ce erau mai ușoare le-au luat cu totul, aşa că 
am rămas numai cu ce era pe noi. 

Când am ieșit afară să intervenim ca să ni se mai retina 
câte ceva din bagaje, nu a mai fost posibil, căci ni se pusese 
santinela la ușă. 

Amärâti de această tristă situaţie, am reintrat și am 
așteptat se vedem ce se va mai întâmpla cu noi, așteptând să 
iasă de la domnul comandant colonelul austriac ce ne 
capturase. 

După ieşirea ofițerilor inamici, domnul comandant a venit 
în antreul unde aşteptam toţi si, cu glasul tremurând, ne-a 
comunicat următoarele: „Domnilor, cu adâncă durere în 
suflet vă anunţ că, în urma predării Brigăzii colonelului 
Stavarache, am fost siliţi să ne predäm şi noi.” 

Starea sufletească în care eram atunci e de prisos a o mai 
descrie, majoritatea plângea. 

24 noiembrie. La ora 8 dimineaţa am fost incunostiintati că 
să ne strângem cu toții în curtea conacului, urmând ca, la ora 
10 dimeneata, să plecăm spre Corabia, cei ce au căruţe au voie 
să meargă cu ele până acolo. Am plecat la ora 10 şi am ajuns 
pe la ora 4 la Corabia, escortati de călăreți, mergând încet ca 
să ne poată ajunge si trupa ce era în urma noastră. 

La Corabia ne-au pus pe două rânduri, ne-au numărat si 
ne-au condus in sala Teatrului, unde ne-au ţinut până la orele 
10 seara, când ne-au pornit la debarcader. Acolo ne-au 
îmbarcat pe vaporul de pasageri Ferdinand-Max, iar trupa în 
nişte slepuri ce se găseau ancorate acolo. 

La Corabia am văzut o instalaţie de telegrafie fără fir de 
care vorbeau ofiţerii că ne-ar fi trebuit și nouă ca grup mai 
mare decât detașamentul ce se afla acolo, aveau şi proiectoare 
din distanţă în distanţă, care luminau străzile. 

Pe vapor, fiind prea multi, am dormit pe jos cele două 
nopți de drum. Ca mâncare ni se da o cutie de conserve pe zi, 
1/8 pâine şi o bucăţică de cafea cu zahăr (comprimate). 

26 noiembrie. La ora două p.m. vaporul a ajuns la Orşova, 
unde ne-au debarcat si, neavând imediat tren, ne-au dus într-o 
cazarmă ce era parte dărâmată, unde avusese reşedinţa 
Regimentul 17 în timpul ocupatiunii noastre. Acolo ne-au 
ținut până la ora 10 seara, când ne-au condus la gară si 

îmbarcat într-un tren format numai din vagoane de clasa a III- 
a si de marfă: abia am încăput; nefiind încălzite, jucam toată 
noaptea în vagoane ca să ne încălzim. 

27 noiembrie. Am ajuns la Temesvar la ora 11,1/2 
dimineaţa, debarcându-ne în dreptul spitalului, au întrebat 
care sunt răniţi sau bolnavi, după care ne-au condus la lagăr 
de tranzit. Acolo am stat 5 zile, în care timp ni s-a făcut baie, 
ne-au dat hainele la etuvă, apoi ne-au inoculat. Locuiam cu 
toții 250 într-o singură baracă; erau saltele de paie aranjate 
una lângă alta. Mâncare ni se da o dată la prânz, două feluri; 
dimineaţa si seara, numai câte un ceai. 

2 decembrie. La ora 11,1/2 dimineaţa ne porniră spre gară, 
îmbarcându-ne într-un tren cu vagoane de clasa a III-a şi de 
marfă, având un singur vagon de clasa a II-a pentru d-nii 
ofiţeri superiori; vagoanele noastre fiind ataşate unui tren de 
marfă, nu au fost încălzite, desi reclamam mereu căci era un 
ger aspru de înlemneam dacă stam pe loc. 

Stând mult pe la gări, făcând manevre cu vagoanele 
noastre, am făcut trei zile până la Sopronnyek; trecând prin 
Budapesta, Gyăr, Sopron, unde, la fiecare din aceste gări ni se 
da câte un ceai, o bucăţică de pâine ca de 150 grame şi 100 
grame de un fel de imitație de salam. 

5 decembrie. În dimineaţa acestei zile, la ora 6 dimineaţa, 
am ajuns în gara Sopronnyek; debarcându-ne din tren, ne-a 
făcut apelul ofiţerul de escortă, dându-ne în primirea 
ofițerului din lagăr ce venise cu vreo 40 santinele să ne 
conducă la lagăr. 

Lagărul mare, situat pe un deal, când au aprins luminile 
dimineaţa ni s-a părut de pe şosea un oraş. Ajunși acolo, au 
dat ordin ca toate bagajele să fie duse într-o baracă separată 
spre vizitare, iar noi să ne repartizăm în barăci. După ce ne-au 
arătat la fiecare patul ce avem să ocupăm, ne-au dus în 
cancelaria lagărului, unde ne-au cercetat bagajele, cerându-ne 
să predăm totul ce avem de valoare asupra noastră, ca acte, 

bani, arme, binocluri etc., pentru care se forma un tablou şi în 
urmă ne-au dat chitante. Spunându-ne că dacă nu predăm 
banii şi se va găsi ceva în urmă la vreun ofiţer, va fi pedepsit, 
eu am predat actele de manipulatie ce le aveam asupra mea, 
cum si banii ce mai rămăseseră. 

Aci locuiam câte 30 într-o cameră, 60 într-o baracă care 
[sic!], deşi aveau pereţi de scânduri tencuite, nu erau tăvănite, 
si cu o singură sobă, trebuia să ţinem focul continuu, desi ne 
costau cam mult lemnele, fiindcă noi le cumpăram de la 
furnizorul lagărului. 

Ca alimente, ne procuram de la depozitul lagărului, fasole, 
cartofi şi zarzavat, iar restul, ca grăsime, făină etc., se procurau 
din sat printr-un profos de-ai lor, însoțit de un ofiţer sau 
plutonier de-ai noştri. 

Cu toate astea, deși aveam popota noastră la care plăteam 
3 coroane pe zi, aveam dimineaţa un ceai foarte slab, la prânz 
O supă şi o mâncare, iar seara tot o supă si o mâncare, care 
erau aproape invariabile, ca: supă de fasole şi iahnie de 
cartofi; seara supă de cartofi si iahnie de fasole, așa că, cu [sic!] 
restul de 90 coroane ce ne mai rămâneau cumpăram de la 
cantină câte ceva mai substanţial pentru a ne menţine. 

Din cauza desimii din cameră, din lipsa de lenjerie sau din 
păturile ce ne dăduseră, multi ofiţeri nu se mai scăpau de 
paraziți, aşa că, cu [sic!] ocazia venirii unei comisii de neutri 
pentru vizitarea lagărului, am reclamat delegatului american 
care, se vede, a intervenit, căci după o lună ne-au mutat câte 
200 în alte lagăre din Germania şi Austria, rămânând la 
Sopronnyek numai 200. Eu am fost repartizat la seria ce pleca 
la Plan, în Boemia. 

27 ianuarie 1917. Venind ordinul de plecare la Plan, după 
ce ne-au dus la baie și ne-au dat hainele la etuvă, am fost 
conduşi la baraca de tranzit, unde am găsit camerele înghe- 
tate, fără foc, pardoseala nu se uscase încă după curăţire, era 
gheaţă si pe pereți; şi, cum eram după baie, am suferit de frig 

până seara, când s-au dus din ofiţeri la comandant de au 
reclamat; câțiva s-au îmbolnăvit. După 5 zile de stat la baraca 
de tranzit am plecat spre Plan, Boemia. 

2 februarie. După ce am fost duși de două ori la gară în 
două dimineti, la ora 4, pe un ger de se lipeau nările si am fost 
inapoiati în lagăr din cauza nesosirii vagoanelor pentru noi, 
ne-au pornit în fine spre Plan, trecând prin Viena, după ce au 
înconjurat oraşul timp de 36 ore, manevrând cu noi pe la toate 
gările şi, cum nu aveam căldură în vagoane, fiind atasati la un 
tren de marfă, ni se părea un chin această întârziere. Tot în 
aceste condițiuni am călătorit până la Pilsen, unde, după 
multe rugäminti, s-au îndurat să ne ataşeze la un tren de 
persoane; așa că după 4 zile ajunserăm la Plan. În tot timpul 
acestei călătorii am avut masa regulată numai la Viena și 
Pilsen, prin celelalte gări pe unde am trecut la vremea 
prânzului ni se servea o bucăţică de pâine cu vürst şi o cafea, 
dimineaţa numai câte un svart si o felioară de pâine, asta in 
cazul când la ora 9 dimineaţa ne găseam la vreo gară mai 
măricică. 

În noaptea de 2-3 februarie, ajungând la Plan, am fost 
întâmpinați la gară de locotenentul colonel Julius Henrich, 
însoţit de ofițerul adjutant cu gardă, conducându-ne la lagăr. 
Acolo am fost introduși în sala de mâncare unde ni s-a servit 
câte un ceai, apoi repartizaţi în barace, fiecare cameră 2 
ofiţeri, afară de ofiţerii superiori care, dacă voiau, aveau si 
cameră singură. 

În camere am găsit cald, curăţenie, s-a cunoscut imediat o 
schimbare de administraţie, în privinţa ordinei si a curäteniei 
nu era nimic de reproşat, aveam baie obligatorie săptămânal, 
lenjeria patului se schimba regulat la două săptămâni. 

Păcat însă că, din cauza lipsei de alimente, o duceam greu 
cu mâncarea. La început ni se servea masa de administraţie cu 
oamenii lor, însă, văzând că nu ne mai scoate din ciorbä si 

mâncare de bojogi, am cerut să ne facem noi bucătăria cu 
oamenii noştri; lucru care ni s-a admis, deşi nu puteau să ne 
procure din depozitul lor decât: castraveți muraţi, varză acră 
si bostani mari cu coajă groasă, iar carnea, socotită 100 g de 
ofiţer pe zi, de două ori pe săptămână mâncare fără carne. A 
mers aşa greu până în luna aprilie când au început să ne 
sosească pesmeti si conserve de la Crucea Rosie din Berna; ni 
se trimiteau câte două colete pe lună; cu acestea ni s-a mai 
îndulcit traiul, căci mai toţi slăbiseră, nu mai aveau putere nici 
să meargă la preumblările ce le aveam săptămânal, stau mai 
toţi pe bănci la soare ca să treacă timpul și să nu se gândească 
la mâncare. Din cauza alimentaţiei, eu, care eram suferind și 
duceam regim, am căzut bolnav pe la finele lunii aprilie, am 
zăcut în lagăr toată luna mai, când, văzând medicul lagărului 
că nu mai are ce mai face, căci slăbisem rău, m-au trimis la 
spitalul din Praga, unde am stat aproape toată luna iunie. 

Acolo fiind doctori profesori universitari, m-au supus la 
diferite tratamente şi încercări, până mi-au găsit remediul. 

Când mă făcusem puţin mai bine, fără să fiu de tot 
vindecat, m-au înapoiat în lagăr din cauză că, fiind împreună 
cu un sublocotenent de-ai noştri trimis la spital cu mine, fiind 
şi el cam suferind, l-au surprins vorbind în grădina spitalului 
cu români transilvăneni, soldați în armata lor, ce erau în 
convalescentä la acelaşi spital, lucru ce, spuneau ei în urmă, 
nu era permis. 

Înapoindu-mă în lagăr, si cum începuseră să ne sosească 
corespondentalsic!] din tara si teritoriul ocupat, cum si 
abonamentele la ziare care se inmultisera, domnul comandant 
al ofiţerilor români mi-a ordonat să fac eu serviciul de poştă în 
interiorul lagărului, deoarece administraţia austriacă nu se 
interesa de funcționarea, distribuirea şi expedierea regulată a 
poştei din interiorul lagărului. Aşa că am făcut serviciul de 
poştă uşoară, abonamente la ziare, mandate poştale, 
primindu-le de la ofiţeri şi predându-le poştei austriace, 

pentru care primeam recipise. Am continuat serviciul tot 
timpul cât am fost în Plan, până la 5 noiembrie, când am fost 
mutaţi la Sopronnyek, în urma unui ordin telegrafic, pentru a 
aduce ofiţeri italieni în locul nostru. 

Sosind la Sopronnyek, am găsit lagărul mutat în alte 
barace separate în camere pentru 2-3 ofiţeri, aci erau 
cartonate şi pe dinăuntru, aşa că erau mai călduroase ca cele 
[sic!] din Plan. 

Ordinea si disciplina tot cea veche, fiecare lăsat în voia lui. 

La popotă mancam care voiam, unii-si făceau bucătăria in 
cameră, lucru ce la Plan nu era permis. Aci alimentaţia era 
mai bună fiindcă se găseau alimente şi prin satele din 
apropierea lagărului, pe lângă ce ne procura administraţia 
ungară, lucru care a făcut ca mai toţi să ne venim în fire. 

Aici, auzind ofiţerii că eu am făcut serviciu de poştă la 
Plan în chip multumitor, au cerut domnului colonel Lupaşcu, 
comandantul nostru, să-mi dea ordine să continui si la 
Sopronnyek, deoarece fusese însărcinat înaintea mea un 
domn sublocotenent de artilerie care nu se interesa de 
serviciu, mai cu seamă că aci trebuia ca noi să ţinem 
corespondenţa cu Crucea Rosie din Berna, trimițând rapoarte 
și tablouri de mișcarea, numărul și numele ofiţerilor sosiți si 
plecaţi din lagăr. 

Dându-mi-se ordinul de zi nr. 5 din 24 noiembrie, am 
procedat la înfiinţarea oficiului, am întocmit registre şi dosare 
care nu existaseră până atunci, ținând contabilitatea si 
controlul trimiterilor de la Crucea Roşie. Pentru a putea face 
fata serviciului, pentru posta uşoară, am repartizat cele două 
secţiuni ale lagărului între asistentul er. I. Teodoreanu Gh. și 
asistentul gr. II Bănciulescu Nicolae, iar pentru baraca de 
tranzit, unde se găseau repartizați ofiţeri gälägiosi, care erau 
la un kilometru depărtare de noi, am detaşat pe impiegatul gr. 
I Ionescu Ștefan. Subsemnatul, având permis de ieșire afară 
din lagăr trebuind a mă duce la gară si la posta comandei 

pentru a lua în primire trimiterile de la Crucea Rosie, a trebuit 
să fiu secondat de sus-numitii amploiati, pentru a putea face 
faţă serviciului în mod multumitor pentru cei 460 ofiţeri ce 
aveam de deservit. 

Am continuat serviciul până la aducerea in tara, luând cu 
mine dosarele de trimiterile de la Crucea Roşie a 
corespondenţei, pentru a putea pune de aici mai bine în 
cunoştinţă despre lipsurile şi violările trimiterilor pentru care 
am făcut reclamatiuni prin comandantul lagărului către 
directiunea căilor ferate ungară, în sumă de peste 30 000 
coroane. 

Pentru continuarea serviciului până la completa evacuare 
a lagărului de ofiţeri, mai fiind anunţate câteva trimiteri 
pentru ofiţeri şi trupă, am lăsat în locul meu pe colegul 
oficiant gr. Il Dimitriu Atanasie, spre a mi se aduce şi restul 
de acte ce au mai rămas la Sopronnyek şi se vor mai face în 
acest interval. 


Şeful oficiului T.P.M. Grupul Cerna 
Oficiant gr. II I. OLTEANU 


A.M.R., fond Marele Cartier General, dosar nr. crt.2193, f.253-261 

MEMORIU 


Am fost făcut prizonier în ziua de 26 iulie 1917, în 
următoarele împrejurări. 

Făceam parte din Regimentul Suceava Nr. 16, comandat 
de domnul colonel Cezar Mihail, și eram comandantul secţiei 
I de mitraliere din compania a 8-a. 

Ataşat companiei a 7-a de sub comanda domnului 


Calvarul prizonierilor români 213 


locotenent Paplica — aveam piesele în sectorul acestei 
companii — pe Cota Ungureanu, Valea Oituzului. 

Încă din seara de 25 iulie 1917 inamicul a început 
pregătirea de artilerie, care a devenit violentă în dimineaţa 
zilei de 26 iulie, continuând cu cea mai mare intensitate până 
la ora 10 când s-a produs un atac general pe toată Valea 
Oituzului. Am respins însă ușor acest atac. A urmat o nouă 
pregătire de artilerie mai violentă, care ne-a îngropat cea mai 
mare parte din oameni sub dărâmăturile transeelor. Auzeam 
focuri de armă când în spatele nostru în jumătate la stânga şi 
cum treceau într-acolo întăriri, am bănuit că s-au pierdut o 
parte din tranșee. 

Din cauza tirului violent, cu toate sfortärile noastre, n-am 
mai putut restabili legătura telefonică — iar prin patrulare 
devenise extrem de greu. 

La ora 13,30 a urmat un nou atac pe care l-a respins din 
nou compania a 5-a, care, ca întărire, a avut şi ea pierderi mari 
de tot. 

Noua pregătire artileristică — de o violenţă extremă — care 
a urmat ne-a sfărâmat aproape complet tranșeele şi bordeele, 
iar la ora 18,30 când s-a produs ultimul atac inamic - erau 
sectoare întregi de tranșee fără garnizoană din cauza 
pierderilor de oameni. 

La ora 18,30 am fost atacați din front si din spate, căci 
inamicul pătrunsese complet la stânga noastră. După o scurtă 
si violentă luptă de mitraliere, aruncând grenade — culcati în 
pâlnii de obuze. Am aruncat cu două grenade pe care le-am 
găsit la îndemână si apoi am vrut să fug înapoia crestei, 
înțelegând că poziţia e pierdută. 

Am fost întâmpinat de un alt grup tot cu grenade - care 
urca la deal. 

Am fost fugărit până într-un bordei — căci nu mai aveam 
nici o armă la mine — unde era să fiu omorât dacă nu ieseam — 
încercând din nou să fug. Am fost prins. 

Făceau parte din Regimentul 18 Vânători Alpini din 
Brigada 15 de Bavaria. 

Trecând pe la Regimentul - Brigada - Divizia şi corpul 
respectiv, am fost dus în lagărul de la Râsnov-Brasov. Tot 
drumul am văzut cum treceau rezerve de infanterie si artilerie 
inamice, a început apoi a sosi un număr extraordinar de mare, 
ceea ce provoca îngrijorarea tuturor, mari transporturi de 
răniți care nu mai aveau loc prin spitale. Erau complect 
surprinși de rezistenţa românească. 

Am fost dus apoi în lagăr de ofiţeri prizonieri de la 
Sopronnyek unde am fost aproximativ bine tratați, primind 
îmbrăcăminte, hrană, soldă și îngrijiri, în marginile 
posibilității. 

Ni s-a dat voie să ne procurăm cu banii noștri, însă, cât 
putem, si cei bogaţi nu prea o duseră rău. M-am întors din 
captivitate în ziua de 24 martie, cu trenul. Din gazetele 
nemtesti ce le citeam zilnic si din conversațiile numeroase ce 
le-am avut cu ofițerii austrieci si germani, am căpătat un 
complet de impresii pe care mi-ar fi greu să le expun în câteva 
rânduri. In rezumat însă: toată lumea, mai cu seamă populaţia 
de jos care suferea groaznic, e sătulă de război. Contele 
Czernin, pentru tendinţele lui pacifiste, era extrem de iubit de 
populaţie, care era foarte agitată împotriva ,,anexionistilor 
germani”. 

In genere sunt mari nemulțumiri, mai cu seamă în Ungaria, 
împotriva asa-zisului „deopotrivă german”; grevele care au 
avut loc, însă din cauza disciplinei lor caracteristice nu cred să 
aibă vreo influenţă asupra războiului mai ales că, de câte ori 
situația militară e favorabilă, curentul războinic devine din 
nou îndrăzneţ. 

M-a surprins atitudinea dârză a naționaliștilor — din 
nefericire nu şi a românilor, care declară că nu înţeleg să mai 
suporte jugul austro-ungar, în special cehii si polonii. 

Pentru noi clasele de jos nu aveau nici un pic de ură, prin 
ziarele lor citeam însă aprecieri asupra armatei române care 

trădau o mare ciudă și admiraţie în același timp. 

Mi-aduc aminte, de pildă, un caracteristic si lung articol din 
suplimentul ziarului contelui Czernin ,, Tremdemblatf” în care 
se vorbea despre luptele de la Oituz pe larg, cu groază și 
admiraţie. 

Armata are tot cei trebuie, căci s-a rechizitionat tot — 
populaţia civilă însă suferă, căci toate articolele - mai cu 
seamă cele de manufactură — s-au scumpit exorbitant (15 lei 
mosorul de ata — 30 lei un brici de ras care valora 2,50 lei, 9 lei 
o pereche de ciorapi care valora 30 bani, 9 lei o mătură, idem 
o pereche de ghete 180 lei, 40 lei o pereche de tălpi. E o criză 
grozavă de tutun. 

Ca să poţi trăi comod ai nevoie de un venit de 1000 lei 
lunar pentru o familie de trei inşi. De unde să-i ia micii 
funcționari cu familii numeroase? 


Sublocotenent PETRESCU CAMIL 
Regimentul Suceava Nr. 16 
1918, aprilie 15 


A.M.R, fond Serviciul Statistic, dosar nr. crt. 1303, nepaginat 

MEMORII ALE PRIZONIERILOR 
DIN LAGARE BULGARE 


10 
MEMORIU 


De barbariile săvârșite de bulgari în tratamentul 
prizonierilor, abătându-se de la dreptul internațional 


1. La predarea cetăţii Turtucaia, 24 august 1916, după 
capitularea cetăţii trupele bulgare continuară să tragă focuri 
asupra prizonierilor şi chiar populaţia bulgară din orașul 
Turtucaia s-a asociat la aceasta, trăgând de prin case. 
Exemplu: capitanul Ionescu Traian din grăniceri, astăzi maior 
în Regimentul 56 Infanterie, a fost împușcat în mână. 

Jafurile au început imediat. 

Soldaţii bulgari, sub ameninţare, iti luau tot ce credeau: 
punga, ceasornice, jambiere, haine şi multi erau descältati de 
încălțăminte. Loviturile de armă, amenințările, insultele, 
continuau (locotenentul Stănescu Emil din grăniceri, lovit în 
cap) - omoruri chiar, exemplu maiorul Dervescu, străpuns de 
baionetă, cade mort. 

Noaptea de 24/25 august 1916 sunt duşi în cazarma 
Seremet şi a doua zi, soldaţi bulgari, din efectele magaziilor, 
încep a vinde ofițerilor români dezbräcati şi jefuiti de ei. 
Ordonantele nu au fost luate. 

2. Drumul la Razgrad. A 3-a zi în mars pe pas, bruscati de 
santinele sub ochii unui ofiţer ce conducea convoiul, 
ameninţaţi de populaţia satelor pe unde treceam, ajungem la 
Razgrad după două nopţi cantonati in Balbunar și Toplici pe 
nişte săli neîncăpătoare ale primăriei, dormind pe scânduri, 
suferind de sete si foame. 

In apropierea cazărmii un convoi de soldaţi români erau 
biciuiti ca pe vite si alungaţi pe câmp, insetati si fără hrană. 

În timpul drumului, din convoiul de soldați români care 
trecuseră înaintea noastră zăceau morți si sträpunsi de 
baionete si dezbräcati câte unul, desigur, care bolnav, obosit, 
flămând şi însetat nu mai putea continua drumul. 

Hrana noastră, o pâine şi atât. La Razgrad am stat două 
zile. Aveam o pâine pe zi. 

3. Drumul spre Tulovo. 30 august — 1 septembrie 1916. 

Iarăşi plecaţi — tabăra Tulovo, de astă dată cu trenul, însă 
în vagoane de vite câte 70 (şaptezeci) şi mai multi chiar într- 
un vagon cu uşile închise pe o căldură insuportabilă, conduşi 
numai de soldaţi, cari se purtau foarte barbar. 

S-a plătit până şi aerul de care aveam nevoie, pentru a ne 
deschide putin uşile la vagoane. Ne lipsea apa şi nu ne lăsau 
să luăm de pe la gări. 

4. La Tulovo instalaţi într-o baracă neîncăpătoare pentru 
numărul nostru, am trăit întreaga lună septembrie si 
dormeam jos pe scânduri, fără nici o deosebire; fără a avea 
nimic de învelit sau căpătâi. Era imposibil să te odihnești din 
cauza mizeriei si a păduchilor de lemn. 

Bruscările nu lipseau, la orice pas şi veşnic ni se spunea că 
nici nu suntem intraţi sub legea prizonierilor. 

Hrană — o pâine pe zi si pentru toți ofiţerii, 70-100 ardei iuți 
fierti sau nefierti; rareori se schimba această hrană. Cu greu 
am putut căpăta permisiunea să ne-o îmbunătăţim întrucâtva 
noi, Igiena: doar aerul din timpul zilei ne-a ferit de epidemii. 

Ingrijirea medicală: lipsind medicamentele, nu putem 
spune că era, căci doctorul sârb care ar fi îngrijit de bolnavi nu 
avea cu ce. 

In luna octombrie 1916 suntem duși la Karjali, unde am 
stat până la martie 1918. 

5. Drumul spre Kârjali. La începutul lunii octombrie 1916. 
Marşul l-am făcut pe jos până la Stara Zagora, apoi cu trenul 
până în gara Racovski, apoi iarăşi pe jos, trei zile, până la 
Kârjali. 

6. Jefuirea din gara Racovski. Trebuia să petrecem o 
noapte in această gară unde debarcasem, pentru ca a 2-a zi să 
plecăm înainte, spre Kârjali. In timpul nopţii eram cantonati 
în niște magazii ale gării. Santinelele se deghizează şi apar în 
mijlocul nopţii cu lumânări aprinse, amenințând cu cuțite, 
dacă voim să mai trăim, să nu se miște nimeni. Incep să 
perchezitioneze si să jefuiască. Au luat ofiţerilor jambierele, 
ceasornicele, inelele şi banii şi apoi au plecat. A doua zi 
rămân mirati cum s-au petrecut astfel de lucruri în timpul 
nopții. 

Din luna octombrie 1916 şi până în martie 1918 am stat 
numai în Kârjali. 

Pentru că casele [sic !] unde ne cantonaseră erau niște case 
turceşti părăsite, fiindcă ofițerii trebuiau să doarmă pe 
scândura goală, fără căpătâi, fiindcă iarna venea şi nu aveam 
sobe, ofiţerilor superiori ni s-a îngăduit să stăm cu toţii într-un 
hotel mizerabil, câte 5-6 într-o singură odaie neîncăpătoare, 
dormind câte doi într-un pat și plătind câte 12 lei 50 bani 
chirie fiecare ofiţer. Hotelul avea o curte foarte mică si eram 
foarte riguros päziti şi foarte adesea bruscati de santinele. Nu 
aveam nici o libertate. 

Ofiţerul bulgar, comandantul depozitului, se purta foarte 
neomenos cu noi. 

Hrana — o pâine de 500 er. pe zi de mălai si de două ori pe 
zi bulgur ori ciorbă de ardei, de varză, fasole. Uneori şi carne 
fiartă numai cu apă şi foarte puţină, alteori numai usturoi 
(două cäpätâni) toată ziua. Eram trataţi mai rău ca pușcăriașii. 

Corespondenta de la început ne era oprită. 

Solda: 8 (opt) luni de zile nu s-a mai dat nimic si până la 
inspecția „Crucii Roșii” din Geneva tratamentul era mai mult 
decât barbar. Apoi s-au dat ofițerilor superiori 90 lei lunar (40 
pentru hrană si 50 soldă) si au început să ni se dea si ceva 
îmbrăcăminte: cămăși, pantaloni, etc. care erau cu desăvârşire 
rupte. 

Corespondenta, ajutoarele Crucii Roşii ajungeau foarte 
târziu şi uneori deloc. Pachetele erau vămuite si jefuite. 

Ofițerii inferiori, în timpul lunii noiembrie, împărțiți în 
grupe, au fost duși la lucru pe timpul de ploai, lapovitä, cu tot 
bagajul în spinare, suind si coborând munţii „Rodopi” 
bruscati, loviți şi punându-li-se bagajul soldaților în spinare. 
Dusi în diferite localităţi au fost injositi, umiliti. 

La Ustovo au fost bătuţi în piaţa publică pe pielea goală în 
chipul cel mai barbar care se poate închipui. Cu batjocură 
ofițerul bulgar lovea, apoi ordona soldaţilor să lovească. Alţi 
soldaţi țineau pe ofiţerul român cu genunchii pe grumaz si 
picioare şi după 25-30 lovituri ofiţerul bulgar ridica pe ofiţerul 
român de guler, îi da o palmă peste faţa şi-l arunca lângă un 
zid. Aceasta, după însăși declaraţia ofițerilor bulgari, era 
bătaie ordonată de guvernul bulgar fiindcă ofiţerul român a 
ripostat energic că nu lucrează si, închis 5 zile fără apă şi fără 
mâncare, nu a cedat. 

Ingrijiri medicale, aproape deloc. 

La începutul lunii martie 1918 suntem aduși în tabără la 
Haskovo iar la sfârşitul lunii mai 1918 inapoiati în ţară. 


Colonel BĂDULESCU 


A.M.R., fond Serviciul Statistic, dosar nr. crt. 2895, f. 565-569 

11 


TRATAMENTUL REANGAJATILOR, 
GRADELOR INFERIOARE ȘI AL SOLDAŢILOR 
DIN ARMATA ROMANA PRIZONIERI 
IN BULGARIA 


Drumuri și marșuri 

In general, prizonierii au făcut drumul de la locul 
capturării pe jos până la lagărul de internare; în tot timpul 
captivitätii au fost foarte des mutaţi dintr-un lagăr într-altul si 
drumurile între lagăre tot pe jos le făceau. Astfel, au executat 
marșuri care uneori au durat 8, 9, 10, 12 şi chiar 15 zile, 
aproape fara odihnă. 

Hrana ce primeau prizonierii pe drum era pe cât de 
proastă, pe atât de puţină. Unii într-un marş de 15 zile au 
căpătat doar trei pâini(1). Alţii n-au primit nici o hrană 
primele trei zile de marș și nici voie să bea apă, din care cauză 
au murit pe capete în drum(2). Alţii au trebuit să plătească 
apa 2-3 lei şi chiar 10 lei(3), alţii n-au primit nici o hrană timp 
de 7 zile(4), într-un marş de 9 zile, declară soldatul Iancu 
Nicolae din Regimentul 75 Infanterie că nu a căpătat decât o 
jumătate de pâine. 

Pe lângă tortura foamei şi a setei, prizonierii mai erau 
supuşi altor chinuri; astfel, populaţia civilă din satele prin care 
treceau, precum şi soldaţii din escortă, băteau fără milă 
prizonierii (5 şi 2). Unii care odată încercaseră să ia porumb 
ca să mănânce au fost impuscati(6) si (3). Acelaşi lucru se 
întâmplă cu acei care, îmbolnăvindu-se pe drum, cădeau 
istoviti; erau împușcați fără mila(7). 

Aproape toate marsurile le-au făcut dezbräcati şi cu 
picioarele goale prin noroi sau bulgări, după cum ploua sau 
nu(2). 

Cantonament 

Si tratamentul pe care l-au suferit în general prizonierii 
noștri în lagăre n-a fost mai fericit. Ori nu au avut locuinţă de 
fel, dormind pe câmp afară, pe ploaie şi vânt, chiar în timpul 
iernii prin decembrie (2 şi 8). Alţii au dormit în bordeie 
igrasioase fără foc, neigienice(1 si 2). Unii prizonieri au fost 
ţinuţi în cosare de vite(3), nevrând bulgarii să le dea voie să-și 
facă nevoile afară, ei fiind astfel siliți să le facă chiar acolo 
unde dormeau; alții au dormit în stâne unde dormiseră oile, 
fără paie, pe pământ(4). În cazurile cele mai fericite au locuit 
în barăci de scânduri, având pentru dormit paturi comune de 
scânduri, fără asternut; Barăcile nu erau încălzite în timpul 
iernii(5) si (6). În general, erau tare înghesuiți în barăci. Au 
fost cazuri cand bietii prizonieri au locuit în vagoane de drum 
de fier, atât vara pe arsitä, cât şi iarna pe ger(7 şi 8). Din cauza 
lipsei de locuinţe omeneşti, igienice, au murit o mulțime de 
prizonieri(9 şi 10), zilnic se îmbolnăveau cu zecile(10). 


Hrana 

În lagăre n-au suferit numai de cantonament mizerabil, ci 
si de lipsă de hrană. În general s-au plâns prizonierii de 
cantitatea şi calitatea pâinii pe care o primeau zilnic în anume 
epoci, la 2 sau 3 zile(12) de cele mai multe ori. Dacă cel puţin 
pâinea ar fi fost bună, dar nu. Era un amestec de paie tocate 
cu făină de grâu sau de porumb(13), alte ori era făcută din 


1. Declaraţia sergentului Zahariade Stavre, Regimentul 9 Călăraşi. 

2. Memoriu colectiv al gradelor inferioare din Regimentul 4 Artilerie Grea, 
Maistru militar clasa a 3-a Marină - Teodorescu T. Gh. 

3. Declaraţia soldatului Bobea Ion, Regimentul 74 Infanterie 

4. Declaraţia soldatului Spătaru Gh., Regimentul 79 Infanterie 

5. Declaraţia soldatului Andrei Chiriac, Regimentul 79 Infanterie 

6. Declaraţia soldatului Nicolae Vasile, Regimentul 75 Infanterie 

7. Declaraţia soldatului Spătaru Gh., Regimentul 79 Infanterie 

8. Memoriu colectiv al gradelor inferioare din Regimentul 74 Infanterie 

rumeguș de lemn sau din cine știe ce alte corpuri străine. Pe 
lângă că era, din aceste cauze, foarte puţin hrănitoare, apoi 
mai era dată în cantităţi reduse care variau de la 200 la 400 
grame (si nu zilnic, cum spun mai sus). În afară de pâine, 
prizonierii mai căpătau şi câte o ciorbä — dacă nu chiar zilnic — 
dar din timp în timp. Ciorba era de obicei o zeamă goală, rar 
se rătăcea printr-însa câte o bucată de zarzavat(4). De obicei 
era o ciorba de gulii, sfecle sau ardei, ba şi de sămânță de 
mătură, absolut lipsite de principii hrănitoare. Uneori era 
ciorbă de fasole sau de mazăre, dar aceasta era tot un fel de 
zeamă goală. Când s-a întâmplat să li se dea prizonierilor 
ciorbă cu bucăţi de carne, era sau carne de vite moarte sau 
gata să moară de boală(1), sau carne de cal(3); s-au întâmplat 
cazuri când li s-au dat ciorbă de bojoci de la vite moarte si 
intrate în descompunere(2). 

Câteodată s-au servit prizonierilor morcovi conservati, dar 
erau plini de viermi(2). 

Un alt aliment de care au mai avut parte prizonierii noştri 
din Bulgaria era „bulgurul”, o fierturä de grâu măcinat; de 
cele mai multe ori nu se punea sare în acea fiertură, din care 
cauză nu avea nici un gust. 


1. Memoriu colectiv al gradelor inferioare din Regimentul 4 Artilerie Grea. 
2. Declaraţia sergentului Cantis Ion din Regimentul 75 Infanterie 

3. Declaraţia soldatului Andrei Chiriac din Regimentul 79 Infanterie 

4. Declaraţia sergentului Niculaie Vasile din Regimentul 75 Infanterie 

5. Memoriu colectiv al gradelor inferioare din Regimentul 11 Art. 

6. Memoriu colectiv al gradelor inferioare din Regimentul 75 Infanterie 
7. Memoriu colectiv al reangajatilor din Regimentul 79 Infanterie 

8. Idem 

9. Idem din Regimentul 74 Infanterie 

10. Idem din Regimentul 8 Infanterie 

11. Declaraţia sergentului Florescu Nicolae din Regimentul 23 Infanterie 
12. Memoriu colectiv al reangajatilor din Regimentul 49 Infanterie 

13. Memoriu colectiv al reangajatilor din Regimentul 40 Infanterie 

Munci 
Pe lângă lipsa de cantonament si hrană, sărmanii nostri 
prizonieri au mai avut de suferit o mulțime de neajunsuri. 
Erau supuși la tot felul de munci și corvezi obositoare precum 
încărcat şi descărcat vase, vagoane, camioane etc., reparatiuni 
si constructiuni de cale ferată şi sosele(6). Au fost trimişi să 
lucreze chiar pe front la săpatul transeelor(6), din care cauză 
mulți şi-au pierdut viaţa, fiind uciși de bombele aviatorilor 
francezi şi englezi(5). Munca pe care o efectuau era aproape 
continuă. Deseori lucrau şi ziua şi noaptea fără schimb, fără 
repaus(1) în afară de minimul de zece ore de lucru ziua, mai 
lucrau si noaptea 5-6 ore(1). În timpul zilei munceau tot 
timpul, afară de un mic repaus la amiază, și atunci de cele mai 
multe ori nu li se îngăduia să se aşeze jos spre a se odihni. 
Au fost doborâti cu patul puștii nenorociţii care încercau 
să se aşeze jos în repaus(2). În unele locuri erau scoși la muncă 
la ora patru dimineaţa şi abia la ora 4 seara se întorceau la 
odihnă(3). 


Tratamente rele 

Nici de tratamentele rele fizice şi morale n-au scăpat 
prizonierii noştri din Bulgaria. La Dunăre când s-au luat 
prizonierii, unora dintre ei li s-au tăiat zâmbrele, nasul, 
urechile și punându-le în gura nenorocitei victime o aruncau 
în fluviu(12). 

Bătaia cu ciomagul, cu vergile si cu patul puștii erau lucrul 
obisnuit(2, 4, 5, 6). Dar bătaia nu o căpătau bietii prizonieri 


1. Memoriu sergentului Cantis Ioan din Regimentul 75 Infanterie 

2. Declaraţia soldatului Paraschiv Nicolae din Regimentul 21 Infanterie 
şi Badea Florea din Compania a II-a Sanitară. 

3. Memoriu colectiv al gradelor inferioare din Regimentul 8 Infanterie 
4. Memoriu colectiv al reangajatilor din Regimentul 75 Infanterie 

5. Memoriu colectiv al reangajatilor din Regimentul 74 Infanterie 

6. Memoriu colectiv al prizonierilor din Regimentul 11 Artilerie. 

numai de la soldaţii din gardă sau din escortă, ci şi de la 
populaţia civilă din localităţile prin care treceau si încă de la 
alţii. În drum spre Razgrad, în convoiu de prizonieri, declara 
sergentul Mihăilescu Constantin din Reg. 5 Obuziere, am 
întâlnit multe spitale de campanie bulgărești. În dreptul lor ne 
oprea înadins şi atunci răniții lor tăbărau pe noi cu ciomegele, 
cu cârjele, rupându-ne mâinele, coastele, zdrobindu-ne 
capetele. Era ceva groaznic. Asttel în nenumărate rânduri 
erau loviți cu pietre sau cu bulgari de pământ ba chiar cu bate, 
fără ca escorta să se opună la acestea(5, 7, 8, 9). Era putin 
lucru când populaţia se mulțumea numai să scuipe si să 
huiduiască pe prizonieri(7). 

Au fost cazuri când bulgăroaicele au întâmpinat 
convoiurile de prizonieri cu mămăligă otrăvită din care, 
mâncând prizonierii, multi au murit(10, 8). Nenorocitii care, 
zdrobiţi de oboseală sau istoviti de boală si de nemâncare, 
cădeau la pământ, părăsind astfel convoiul, erau crunt bătuţi 
cu patul armei sau ucişi fără de nici o milă de bulgarii din 
escortă (11 si 1). 

În lagăre purtarea bulgarilor a fost tot atât de 
neomenească faţă de prizonieri. Insultele, batjocurile cădeau 
gârlă peste acești nenorociti. La cea mai mică greşeală erau 
bătuţi fără pic de milă si fără crutare(4 si 6) atât de ofiţeri, cât 
şi de soldaţii bulgari. 

La aceste tratamente rele fizice se adăugau si lovituri date 
moralului bietilor prizonieri. Astfel bulgarii pe lângă injurie şi 
batjocură, găsiseră alt mijloc de tortură morală. Puneau pe 
prizonierii români să cânte cântece patriotice şi ostäsesti apoi 
isi băteau joc de ei si de tara româneascä(1 si 2). 

Au fost soldaţi care s-au înapoiat din captivitatea de la 
bulgari cu membre rupte cu oase sfărâmate, din cauza bătăilor 
şi a schingiuirilor; un sergent numit Gârlesteanu Petre din 
Regimentul 1 Grăniceri s-a întors acasă cu toracele zdrobit, 

schilodit pentru totdeauna. Aceasta a fost tratamentul pe care 
l-au îndurat nenorocitii soldați români care au avut trista 
soartă să cadă prizonieri în mâinile bulgarilor. 


Îngrijiri medicale, igienă si mortalitate 

Conditiunile de trai ale prizonierilor noştri din Bulgaria 
erau agravate și de faptul că în caz de boală nu primeau 
asistență medicală sub nici o formă si că nu existau infirmieri, 
nu existau medici, nu existau medicamente, nici pansa- 
mente(3, 4 si 5). De igienă nici vorbă nu a fost vreodată. 

Una din bolile produse de lipsa de curăţenie, tifosul 
exantematic, a secerat enorm de multe vieţi românești. 

Nici nu e de mirare că s-a încuibat această boală în lagăre. 
În adevăr, soldaţii români nu puteau să-și spele nici fata, nici 
mâinile, nici corpul, deoarece nu li se da timpul necesar(6), 
apoi foarte adesea nu aveau apă, element indispensabil, şi nici 
săpun ca să facă aceasta(2, 3, 4). Prizonierii dintr-un lagăr nu 
prea departe de Dunăre au fost duşi în interval de un an de 
patru ori la fluviu pentru curätenie(1). Rufe nu aveau de 
primeneală şi pe cele ce aveau pe ei nu au putut să le spele, 
asa că au putrezit pe ei şi s-au umplut de päduchi(1, 2, 3, 4). 
Au murit în unele lagăre câte 15-20 prizonieri pe zi(5), în 
altele s-au prăpădit 50% din efectiv(6) iar în altele chiar 75% 
din efectiv(7). 

Cam acestea au fost suferințele și chinurile îndurate de 
prizonierii români în captivitate. 


1.Declaratia soldatului Bältäu Tănase din Regimentul 33 Infanterie 

2. Memoriu colectiv al reangajatilor din Regimentul 75 Infanterie 

3. Memoriu colectiv al gradelor inferioare din Regimentul 4 Artilerie Grea 

4. Memoriu colectiv al reangajatilor din Regimentul 49 Infanterie 

5. Memoriul colectiv al reangajatilor şi gradelor inferioare din Regimentul 79 
Infanterie 

6. Declaraţia maistrului militar clasa 3-a Marină Teodorescu T. Gh. 

Jafuri 

Una din primele griji ale bulgarilor când puneau mâna pe 
ceva prizonieri, era să-i jefuiască de tot ce se găsea asupra 
lor(S si 2). Prizonierii au fost în mod sistematic dezbräcati si 
descaltati; toate efectele bune, toată încältämintea lor care era 
în bună stare le-a fost luată în general imediat după 
capturare(5, 8). În schimbul acestora nu căpătau nimic(10 si 
7); în cel mai fericit caz li se dădeau efecte bulgărești 
reformate - adevărate zdrente — si opinci rupte în locul 
bocancilor si al cizmelor(4, 7 si 9). Pe lângă efecte li se luau tot 
ce aveau prin buzunare şi asupra lor precum: bani, ceasornice, 
inele sau orice alte obiecte de pret(4, 5, 7, 8, 9 si 11). S-a 
întâmplat ca bulgarii să taie degetele prizonierilor, care aveau 
inele ca să le ia. Unii prizonieri care avea dinţii cu coroana de 
aur în gură, au fost uciși zdrobindu-li-se capul, apoi bulgarii le- 
au scos acei dinţi de aur din gură(12). Unii prizonieri au spus 
textual că, după perchizitionarea lor de către bulgari, au 
rămas aproape de ofiţerii, cât si de soldaţii bulgari, goi, asa că 
convoiul lor avea aspectul unei hoarde de dezbräcati(1 si 2). 

Acei prizonieri care au îndrăznit să protesteze sau au 
încercat să se opună la aceste jefuiri au fost crunt bätuti(3 si 
4). Un ofiţer român maiorul Dervescu, a fost străpuns cu 
baioneta pentru că nu a vrut să dea bulgarilor ochelarii săi, de 
care nu se putea lipsi, având vederea slabă(5). 


1. Memoriu colectiv al reangajatilor din Regimentul 8 Infanterie 

2. Memoriu colectiv al gradelor inferioare din Regimentul 4 Artilerie Grea 
3. Declaraţia maistrului militar clasa 3-a Marină Teodorescu T. Gh. 

4. Memoriu colectiv al gradelor inferioare din Regimentul 40 Infanterie 

5. Memoriu colectiv al gradelor inferioare din Regimentul 74 Infanterie 

6. Memoriu colectiv al reangajatilor din Regimentul 49 Infanterie 

7. Memoriu colectiv al reangajatilor din Regimentul 79 Infanterie 

8. Memoriu colectiv al gradelor inferioare din 34 Infanterie 

9. Declaraţia caporalului Focseneanu Ion din Regimentul 84 Infanterie 
10. Declaraţia caporalului Cardon Lazariu din Regimentul 78 Infanterie 
11. Declaraţia sergentului Nicolae Vasile din Regimentul 75 Infanterie 

12. Declaraţia sergentului Mihăilescu Constantin din Regimentul 5 Obuziere. 

La asemenea acte de jaf şi banditism s-au dedat bulgarii 
fata de prizonierii lor români. 

Din cele expuse până aici, se vede care a fost în general 
tratamentul pe care l-au suferit bietii ostași români căzuţi 
prizonieri în mâinile celui mai barbar şi mai lipsit de scrupule 
dintre duşmani. Dacă asemenea lucruri s-ar fi petrecut în 
timpul invaziunilor barbare, poate ar mai fi avut o explicaţie; 
astăzi, însă, în veacul al 20-lea după Christos nu se mai pot 
tolera, nu pot rămânea fără ecou. 

Omenirea întreagă trebuie să cunoască calvarul pe care |- 
au ridicat prizonierii români în Bulgaria și torturile de tot 
soiul ce au îndurat în nenorocita lor captivitate. De altfel, cifra 
enormă a prizonierilor morţi în captivitate la bulgari este cea 
mai prețioasă mărturie si mai elocventă decât orice altă 
argumentare. 

Am arătat până aici cele ce au îndurat în general 
prizonierii noştri în Bulgaria. Revenim acum cu mai multă 
preciziune în ceea ce priveşte cele petrecute în diverse 
localități și în lagăre indicate nominal. 

Turtucaia 

Este îndeobște cunoscut că cei mai multi dintre prizonierii 
români au căzut prizonieri bulgarilor la Turtucaia. Martorii 
oculari povestesc cum chiar în localitate toți prizonierii nostri 
ofițeri si gradati au fost siliți să-şi scoată galoanele si insignele 
militare românești si să se descopere cu respect în fata 
învingătorilor de o clipă. Apoi toţi au fost dezbräcati si 
jefuiti(1). 

Aici maiorul Dervescu nevoind să-şi predea ochelarii, căci 
nu vedea bine, a fost stăpuns cu baionetele de bulgari. Tot aici 


1. Memoriu colectiv al gradelor inferioare din Regimentul 74 Infanterie 
2. Memoriu colectiv al reangajatilor din Regimentul 79 Infanterie 

3. Memoriu colectiv al gradelor inferioare din Regimentul 79 Infanterie 
4. Memoriu colectiv al reangajatilor din Regimentul 40 Infanterie 

5. Declaraţia maistrului militar clasa 3-a Marină Teodorescu T. Gh. 

dirigintele Oficiului poştal român a fost executat, sau bine-zis 
asasinat miseleste de bugari pentru că n-a voit să predea pe 
dată chile de la casa de bani și aparatele(2). 

Sliven 

Unul dintre lagărele cele mai mari era acel din Sliven. Aici 
s-au prăpădit o mulțime de prizonieri români din cauza 
lipsurilor si a răului tratament 

In primele două luni, adică septembrie şi octombrie 1916, 
prizonierii au dormit afară pe pământ în ploaie şi vânt, din 
care cauză mureau câte 20-25 pe zi(3,4). Apoi au fost mutaţi 
în niște barăci mizerabile, pline de păduchi de tot felul din 
care cauză s-a încuibat tifosul exantematic, în lagăr decedând 
mii de vieţi românești. Din cauza păduchilor, bietii prizonieri 
nu aveau nici noaptea pic de odihnă(5,6). Paturi nu existau în 
barăci; prizonierii dormeau pe jos având drept asternut paie, 
care în plus nu se schimbau decât o dată pe an, din care cauză 
erau plini de păduchi, iar murdăria era groaznică(6). 

Hrana era din cele mai proaste; dacă au fost zile când 
prizonierii au căpătat 250-300 g de pâine, au fost însă multe 
zile când nu au căpătat de loc(1 şi 2). Pâinea era mizerabilă, 
conţinea rumeguș de lemn, paie tocate, sămânță de mătură si 
putin mălai sau puţină fäinä(1). În afară de pâine, se mai da 
prizonierilor de două ori pe săptămână - de obicei — bulgur 
(grâu pisat) fiert în apă fără sare; apoi zeamă de ardei, pere 
pädurete fierte în apă sau altele de soiul acesta(1, 2 si 3), 

În tot timpul cât făceau parte dintr-un lagăr, prizonierii 
români erau puși la diverse munci şi corvezi fie în lagăr, fie în 
afară. Astfel, din lagărul Sliven s-au trimis echipe de 


1.Declaratia maistrului militar de marină clasa a 3-a Teodorescu T. Gheorghe 
2.Declaratia asistentului telegrafo-postal gr. I Ionescu Gheorghe 

3.Memoriu colectiv al gradelor inferioare din Regimentul 34 Infanterie 
4.Declaratia soldatului Bobea Ion din Regimentul 74 Infanterie 

5.Declaratia segentului Zaharia Stavre, Regimentul 9 Călăraşi 

6.Declaratia sublocotenentului Medeanu, regimentul 5 Obuziere 

prizonieri la lucru la Drenova, unde zilnic mureau patru, cinci 
prizonieri din cauza bătăilor şi a lipsei de hrană. La Popoväta 
în Munţii Ohridului, unde au fost zile când mureau câte 39-40 
prizonieri din cauza epuizării, datorită lipsei — câteodată 
totale — de alimente(2). 

In lagăr prizonierii făceau tot felul de corvezi grele şi 
obositoare(3), au fost trataţi ca robii făcând muncile cele mai 
grele(4). 

Igiena nu exista în acest lagăr. Îngrijiri medicale nu le 
dădeau, nici medicamente, așa că mureau zilnic 50-60 
oameni(1). Tifosul exantematic si alte boli, pe lângă epuizarea 
fizică, au secerat 80% din prizonieri(3). In baraca care [sic!] 
slujea de spital sufla vântul ca afară, intra ploaia și zăpada, 
căci baraca era veche si spartă peste tot(1). Şi aci, ca peste tot 
în Bulgaria, prizonierii noştri au îndurat batjocură şi bătaie(2) 
şi alte tratamente rele(1). 

Rusciuc. La Rusciuc în lagăr lucrurile se petreceau la fel. 
Prizonierii locuiau în bordeie murdare pline de păduchi(1). 

Hrana era de foarte proastă calitate si putinä(1). Cäpätau 
300 grame pâine de mălai stricat, ciorbă de mei, de spanac 
etc.(2). 

Din cauza slăbiciunilor si a bolilor mureau foarte multi 
prizonieri(3). Erau supuşi la corvezi grele şi obositoare. Cei 
bolnavi erau bătuţi si schingiuiti ca să iasă la lucru(3) şi cei 
care oboseau curând din cauza slăbiciunii, erau bătuţi până la 
sânge, iar cei căzuţi în nesimţire târâti cu căngile. Iarna pe 
zăpadă erau purtaţi goi si desculti(1). 

Prizonierii erau siliți fie să dăruiască, fie să vândă efectele 
ce le primeau prin Crucea Roşie Română; de banii aceștia 
erau apoi jefuiti(2). 


1. Declaraţia sublocotenentului Medean Constantin din Regimentul 5 
Obuziere. 

2. Memoriu colectiv al gradelor inferioare din Regimentul 34 Infanterie 

3. Declaraţia sergentului Zaharia D. Stavre din Regimentul 9 Călăraşi. 

4. Declaraţia asistentului telegrafist postal gr. I Ionescu Gheorghe 

Razgrad. Razgradul era de obicei prima etapă pentru 
convoaiele de prizonieri care se îndreptau spre centrul 
Bulgariei. Multora din ei li s-au luat aci mantalele, hainele, 
precum si toate obiectele ce aveau asupra lor(4). Alţii, în 
timpul șederii aci care a durat 5 zile, se plâng că au primit doar 
3/4 pâine în tot acest timp(5). 

In Razgrad era un spital destinat numai românilor. Se 
compunea din câteva barăci murdare si lipsite de paturi. 
Bolnavii si răniții dormeau în ele pe jos, pe paie, fără asternut, 
fără pături. Asistenţa medicală era foarte slabă, medicamente 
nu existau(6). 

Hrana era mizerabilă, bolnavii căpătau drept mâncare 
zeamă de varză sau de sfeclă şi bulgur fiert în apă(6). Aci au 
murit foarte multi răniţi si bolnavi români(6). 


Burgas. Si la Burgas conditiunea prizonierilor era 
mizerabilă. In cel mai fericit caz au locuit în barăci de 
scânduri, dormind pe scânduri fără nici un asternut(1). Unii 
au dormit în niște stâne de lângă oraş, în care dormeau oile 
înainte. N-aveau nici un asternut, se culcau pe pământul 
gol(2). Hrana era din cele mai proaste si varia. Astfel, unii 
căpătau zilnic o pâine şi de trei ori pe săptămână câte o 
ciorbă(1), alții primeau 450 de grame mălai zilnic si o ciorbă — 
un fel de zeamă sărată(2). Alţii au dus-o şi mai rău cu 
mâncarea. Extragem din Memoriul colectiv al gradelor 
inferioare din Regimentul 34 Infanterie următoarele: „In 
primele patru luni se punea un cazan cu apă de 4 deka, în care 


1. Memoriu colectiv al gradelor inferioare din Divizionul 2 Artilerie Cäläreatä 

2. Memoriu colectiv al reangajatilor din Regimentul 8. Infanterie 

3. Declaraţia caporalului David Ilie si soldatului loan Nicolae din Regimentul 
80 Infanterie 

4 Memoriu colectiv al gradelor inferioare din Regimentul 4 Artilerie 

5. Declaraţia soldatului Andrei Chiriac şi Andrei Gh. din Regimentul 75 
Infanterie 

6. Memoriu colectiv al gradelor inferioare din Regimentul 34 Infanterie 

se turnau două kilograme de grâu măcinat, astfel ni se făcea 
bulgur. Aceasta era toată hrana pentru detaşament. Restul de 
7 luni ni s-au dat 250 de grame pâine zilnic, iar la cazanul de 4 
deka apă se puneau 10 ardei verzi, patru pătlăgele vinete și 
doi dovlecei, fără sare. După 11 luni, din 125 prizonieri au 
rămas doar 36; restul au murit de inanitie si de boli”. 

Prizonierii erau supuşi la munci grele şi lungi; lucrau de la 
6-11 dimineaţa şi de la 1-6 după-amiaza(1). Cine nu putea 
munci din cauza slăbiciunii sau a bolii era crunt bătut, câte 
odată chiar cu coada lopetii(1 şi 2). 

Mulţi oameni au murit aci din cauza foamei, a gerului şi a 
paduchilor(1 si 2). 

Târnovo. Soldatul Păduraru Nicolae din Regimentul 75 
Infanterie se plânge că la Târnovo munceau de dimineaţa, de 
la 6, până seara târziu, în mijlocul înjurăturilor şi al bătăilor 
primite de la bulgari. Hrana se compunea din 250-500 grame 
de pâine şi ciorbă de cartofi sau de fasole foarte subțire. 

Karnabat. La Karnabat tratamentul suferit de prizonieri 
era tot atât de rău. Hrana se compunea dintr-o jumătate de 
pâine şi o cänitä cu supă şi numai odată pe zi(1); alţii au primit 
doar 450 grame de pâine de mălai zilnic(2). 

Prizonierii cantonau sub cerul liber și erau maltratati de 
bulgari pe motiv că la 1913 le mâncaseră găinile(2). 

Pe motiv că încearcă să evadeze, bulgarii impuscau 
noaptea pe prizonieri(2). 

Dobrici. La Dobrici, declară soldatul Iacob Gr. Smoleiko 
din Regimentul 73 Infanterie: „Am lucrat timp de două luni la 
corvezi la drumul de fier si şosele. Căpătam 1/2 pâine neagră 
pe zi, care ne provoca sete în continuu, si fiertură de porumb. 
Munceam de dimineaţa până seara, în batjocurile si ghionti 
celor ce făceau pe şefii. 


1. Declaraţia soldatului Spătaru Gh. din Regimentul 75 Infanterie 
2. Declaraţia sergentului Nicolae Vasile din Regimentul 75 Infanterie 

Șumla. Circa 600 prizonieri români făceau corvezi de 
încărcat si descărcat diferite materiale și munitiuni la Sumla. 
Erau hraniti numai cu grâu măcinat fiert in apă fără sare, cu 
zeamă de ardei, pere pädurete etc.(3). 

„In Sumla, de obicei, declară sergentul instructor Matei 
Marin din Regimentul 23 Infanterie, am fost clasati pe grade, 
apoi am fost plimbaţi pe străzile orașului spre a fi batjocoriti 
de populaţie. Eram aproape dezbracati.” 

Korwasovei. In memoriul colectiv al gradelor inferioare 
din Regimentul 8 Infanterie prizonieri găsim cele ce urmează, 
cu precădere la cele petrecute la Korwasovei: „Eram ţinuţi în 
barăci, ni se da ca hrană 200 grame pâine pe zi, supă de ridichi, 
sfecle şi câte o dată supă de carne de cal cu varză. 

Soldă primeam 15 bani pe zi. Vizita medicală era odată pe 
lună. Lucram de la 7 dimineaţa până la ora 8 seara, cu o 
jumătate de oră repaus la amiază.” 

Drenovo. Soldatul Ionescu Grigore, din Regimentul 80 
Infanterie, declară că la Drenovo prizonierii au locuit în 
bordeie săpate în poalele dealului până la un metru, având 
deasupra câteva lemne acoperite cu crăci si frunze. Erau 
dezbräcati si desculți, că li se furau toate efectele și bocancii, 
şi cămăşile se rupseseră pe ei. Timp de patru luni nu au avut 
nici o asistență medicală, nici medicamente. Mai mult chiar, 
bulgarii le luaseră şi pansamentele lor medicale. S-a întins 
tifosul exantematic în lagăr şi au murit poate 30% 

Ca hrană zilnică primeau 500 grame de pâine de făină şi 
mălai şi bulgur, altceva nimic. 

Lucrau zi şi noapte la un funicular; munca fiind grea si 
neputând lucra în continuu, erau crunt bătuţi de bulgari. 

Sofia. In Memoriul colectiv al gradelor inferioare din 
Regimentul 4 Artilerie Grea găsim cele ce urmează: „La 


1. Declaraţia soldatului Purucium Haralambie din Regimentul 75 Infanterie 
2. Declaraţia soldatului Barbu C-tin din Regimentul 75 Infanterie 
3. Memoriu colectiv al gradelor inferioare din Regimentul 34 Infanterie 

Crăciun 1916 am fost scoși la front, iar 25 dintre noi au fost 
bătuţi la tălpi cu vergele de oţel, spunându-ne bulgarii că asa 
e obiceiul la ei, la Crăciun”. Aceste câteva rânduri 
învederează complet mentalitatea barbariei bulgărească. 

Horsova. La Horşova, spune memoriul colectiv al 
gradelor inferioare Regimentul 4 Artilerie Grea, au fost 
supuși la cele mai grele corvezi; au suferit un tratament 
mizerabil. „Ni se da 250-300 g pâine pe zi şi câte o zeamă de 
gulii sau de ardei roşii. Acolo au murit în şapte săptămâni 100 
de oameni din 250.” 

Parte din prizonierii români au fost trimiși și prin lagăre în 
Serbia, lagăre care erau tot sub administraţia și 
comandamentul bulgăresc. Astfel unii au fost trimişi la 
Horsova sau la Semendria, alţii au lucrat prin minele de la 
Chimpria etc. 

Hudova. Soldatul Clinghea Moise din Regimentul 3 
Roşiori, spune că la Hudova au fost intrebuintati la munci 
titanice. Au fost bătuţi, loviți, insultati. Au fost hraniti cu apă 
fiartă cu ardei; căpătau doar 250 grame de pâine pe zi: „Nu 
găsesc cuvinte să descriu tot ce am suferit şi întâmpinat.” 

Semendria. Caporalul Sârbu Nicolae din Regimentul. 1 
Artilerie se plânge de putina hrană ce căpăta la Semendria. El 
declară: „Ni se dădea o pâine de 1 kilogram sau opt sute 
grame făcută din mălai la trei persoane şi aceasta numai în 
zilele când munceam; în zilele în care nu lucram, ratia de 
pâine era injumatatita. Afară de pâine ni se dădea din când in 
când câte o supă de mazăre. 

Chimpria. Aci s-au petrecut lucruri grozave. Extragem 
următoarele din memoriul colectiv al gradelor inferioare al 
Regimentului 34 Infanterie: „Un convoi de 180 oameni au 
fost trimişi la Chimpria, în Serbia, la minele de cărbuni. Timp 
de trei zile prizonierii nu au primit nici o hrană, au fost siliți să 
se hrănească de pe câmp. 

Aci au murit în 7 luni peste 100 oameni, restul s-au 
îmbolnăvit, atunci bulgarii au fost siliţi să înapoieze convoiul 
prin Nis la Sliven.“ 

Acestea sunt faptele redate în cruda lor realitate. Aşa a 
fost; prizonierii romani au avut de suferit tot atâta chinuri 
fizice şi morale de la bulgari cât au suferit apostolii 
creștinismului de la păgâni. 

Primii le-au suferit însă în veacul al 20-lea, pe când 
Apostolii Creștinismului au trăit acum 20 de veacuri. 
Comparatia, deci, e favorabilă păgânilor și barbarilor de acum 
2000 de ani. 


Sergent T.R. DEMETRESCU M. Mihail 


A.M.R., fond Serviciul Statistic, dosar nr. crt. 4637, f. 1-7 

MEMORIU 


I. Asupra conditiunilor in care am fost făcut prizonier, 
ordinele primite, operaţiunile la care am luat parte. 
II. Modul cum am fost transportaţi în lagăr, tratamentul 
acolo. 
III. Starea morală a ofiţerilor români aflaţi în lagăr. 


I 


Batalionul II din Regimentul 75 Infanterie din care făceam 
parte (compania a 6-a) a fost debarcat la Turtucaia la un 
ponton la est de oraş, pe la ora 1 p.m. în ziua de marti, 23 
august stil vechi. 

Pe același bac se găsea si dl. locotenent colonel Josescu N. 
— comandantul regimentului. 

Din port de la Olteniţa se putea vedea bine sub malul de 
dincolo al Dunării o mulțime de furgoane si chesoane 
alergând în dezordine. 

Când bacul pe care ne aflam a acostat la ponton, a fost 
întâmpinat de o mulțime de oameni îmbrăcaţi în uniforma 
noastră, fără arme şi nefncinsi, cu strigătele: ,,Fugiti! ne-au 
prăpădit! vă omoară bulgarii! ” Trupa a avut o clipă de ezitare 
dar sub ordinele d-lui locotenent colonel Josescu și ale 
ofiţerilor, debarcarea s-a făcut repede, în ordine și fără alt 
incident. Cei ce ne întâmpinaseră cu strigătele de mai sus 
dispăruseră. Trebuie să spun că compania [sic!] nu avea decât 
o singură hartă a regiunii Turtucaia și aceasta se găsea la 
comandantul companiei dl. căpitan Popescu Iordan, deci 
locurile de care voi aminti le știu din auzite și din informatiuni 
posterioare. 

Batalionul a mers în coloană de marș în deal, la cazărmi 
(Seremet) de unde după putin timp a plecat pe o şosea în 
direcţia est (şoseaua Silistra?). După 2-3 km am părăsit 
şoseaua spre dreapta (sud) si am înaintat în linie de secţii prin 
miristi si culturi de porumb. 

In acest timp am auzit că mergem să ocupăm poziţiile de la 
Daidar. 

Acest ordin fusese probabil transmis d-lui capitan Popescu 
Iordan si mi-a fost transmis si mie verbal, printr-un om de 
legatura. 

Am inaintat astfel spre sud pana cand am ajuns intr-o 
valcea adâncă si larga cu direcţia est-vest, pe al cărei versant 
dinspre sud începea o pădure tânără si destul de deasă. Pe 
când coboram în această vâlcea am observat că pădurea care 
se ridica în fata era bătută cu focuri rare de tun. Mai târziu, din 
hărțile reconstituite de ofițeri în captivitate, am aflat că ne 
găseam în fata pădurii Daidâr. Ajuns în vale cu plutonul meu 

(al II-lea), m-am întâlnit cu dl. locotenent Băbeanu Virgil, 
care comanda plutonul I, lângă un put de piatră pe lângă care 
trecea un drum de căruţe, care drum venea dinspre oraş și 
intra în pădure. 

În momentul de a intra în pădure am văzut, atât eu cât și 
dl. locotenent Bäbeanu, pe creasta versantului de unde 
veneam un ofițer care ne făcea semne stăruitoare să ne 
înapoiem. Ne-am retras în ordine și, pe când urcam versantul 
înapoi, am primit focuri de armă dinspre pădure, din direcţia 
sud-vest, unde se vedeau încă din când în când explozii de 
obuz. Am ajuns în coama dealului unde eram chemaţi, fără 
nici o pierdere. Aci începea o cultură de porumb, înăuntrul 
căreia şi imediat la marginea ei ni s-a ordonat de dl. 
locotenent colonel Josescu în persoană să facem şanţuri adă- 
post. Am început lucrul cu uneltele aflate asupra oamenilor 
dar după vreo oră de lucru am primit ordinul să ne retragem 
în tranşeele dinapoia noastră. 

Ajunşi la aceste tranșee, am găsit un sant îngust că nu se 
putea circula prin el fără a stingheri pe trăgători, în unele 
locuri adânc mai sus de capul omului și în altele lăsând pe 
trăgător afară descoperit până la mijloc. Am dres aceste 
şanţuri făcându-le proprii pentru tragere. Atât înapoia cât şi 
în faţa noastră la o distanţă de cel mult 50 metri erau iarăși 
culturi de porumb. 

Pe la ora 5 p.m. am primit ordin de la dl. comandant al 
batalionului, dl. maior Antonescu Benedict, să tăiem 
porumbul din faţa noastră, lucru ce s-a si făcut înainte de 
apusul soarelui, cultura având o mică adâncime. Dincolo de 
această cultură erau gropi de lup, din care multe stricate de 
timp. Înserându-se, am așezat posturi de santinele îndoite pe 
creasta văii din fata pădurii Daidâr. Noaptea am trecut-o 
stând de veghe în şanţ, neștiind la ce ne putem aştepta. Pe 
oameni i-am lăsat să se odihnească. 

A doua zi, 24 august, a început bombardamentul din 
partea inamicului cu mai multă putere, de la ora 5 dimineaţa. 
Lupta se auzea foarte puternică la stânga noastră în 
direcția Silistra. După un timp au început să cadă obuze 
înaintea si înapoia santului nostru. La dreapta plutonului meu 
se găseau plutoanele I şi III cu dl. locotenent Băbeanu Virgil, 
la stânga mea plutonul III cu sublocotenentul Costescu D. şi 
la stânga lui o secţie de mitraliere a Regimentului 75 cu 
căpitanul Giurescu I. şi sublocotenentul Marino Alex. Pe la 
ora 7 a venit la noi dl. locotenent-colonel Josescu. 
Comandantul companiei noastre, dl. căpitan Popescu Iordan, 
a stat tot timpul afară din şanţ în imediata apropiere în spatele 
plutonului meu și al d-lui sublocotenent Costescu D. 

Poate să fi fost ora 11 când am început a fi bătuţi de foc 
des de infanterie de la stânga, în lungul șanțului. In fata 
noastră nici o mişcare. 

Focul devenise ucigător iar noi ne aflam în greaua situaţie 
să fim bătuţi din flanc și fără să vedem inamicul în faţa 
santului nostru. 

Atunci a căzut în dreptul secţiei de mitraliere locotenentul 
Marinescu N. din regimentul nostru. Căpitanul Giurescu, 
văzând situația imposibilă de susţinut şi poate şi în urma 
ordinelor primite de la stânga, a ordonat retragerea dar după 
un moment a revenit şi a comandat: „înapoi”. După alte 
câteva minute a comandat din nou retragerea şi după câţiva 
paşi a căzut lovit de moarte. Noi ne-am retras si am intrat in 
cultura de porumb care se întindea în lungul șanțului nostru si 
la câţiva metri înapoi. In acest porumb am pierdut contactul 
cu dl. căpitan Popescu Iordan si multi dintre soldaţi s-au 
rătăcit. 

In retragere am luat direcţia spre cazărmi, crezând că acolo 
vom găsi ofițeri de-ai nostri superiori şi ne vom reface. Am 
ajuns cu dl. locotenent Băbeanu perpendicular pe o şosea 
care trece pe lângă instalațiile manutantei. Am ocupat santul 

acestei șosele cu soldaţii ce ne rămăseseră si cu alţii din 
diferite unități pe care-i am adunat si reţinut cu forţa, în total 
vreo 100 de oameni. Am deschis focul asupra unei mitraliere 
şi a infanteristilor inamici ce ieseau dintr-o cultură de porumb 
de la o distanţă de 300 de metri. 

La dreapta şi la stânga noastră nu se mai găsea nici o trupă 
sub comandă, numai soldaţii räzleti care se retrăgeau, cei mai 
multi chiar fără arme si nedând nici o ascultare silintelor 
noastre de a-i opri. Rămânând aproape singuri, am intrat în 
curțile manutantei pe lângă nişte grămezi mari de lemne. Aci 
nu am găsit pe nimeni, peste tot pustiit de bombardare. Peste 
puţine minute s-a retras şi dl. locotenent Bäbeanu cu restul de 
oameni ce-i rămăseseră. 

Din aceste curţi am ajuns la artileria grea unde am găsit pe 
dl. maior Divari căruia prezentându-mă, mi-a spus să mă duc 
mai departe unde poate se găsesc trupe de ale noastre. 

Mergând înainte, am ajuns la nişte lucrări de pământ unde 
urma să se instaleze apărarea antiaeriană. Aci am găsit pe dl. 
căpitan Iroftescu şi sublocotenentul Cristescu care instalaseră 
trăgători pe acele lucrări, am luat parte la tragerea ce se făcea. 
De ambele parti ale șoselei lângă care se găseau acele lucrări 
trăgea regimentul de obuziere sub conducerea d-lui colonel 
Grigorescu în persoană. Tot aci se afla dl. căpitan Bucholtzer 
din infanterie şi am cunoscut pe sublocotenentii Mastero si 
Cornea din artilerie. Am stat aci până când, terminându-se 
munitia, dl. colonel Grigorescu a dat ordin să se scoată 
lunetele si închizătoarele de la tunuri şi să ne retragem. Ne-am 
retras prin grădinile de la periferie și am ajuns pe malul de 
deasupra Dunării la marginea de est a orașului. Aci am văzut 
că totul era pierdut. 

Sub picioarele noastre, pe malul de jos al Dunării, de la 
vest din oraș spre est, până la o vâlcea ce se deschidea în 
Dunăre, un furnicar de oameni în dezordine și înspăimântați. 
Multi se aruncau în Dunăre, alţii se agätau de câte un lemn 

sau de o barca sparta si la câțiva metri de mal se afundau. 
Dunărea era puternic bombardată. 

M-am scoborât în mulţime, aci populaţia oraşului, printre 
care multi turci, jefuiau impasibili căruțele noastre, alții se 
înarmau cu armele aruncate de soldaţii nostri si se încărcau 
bine cu cartuşe, populaţia trăgea pe ferestre focuri asupra 
noastră. 

Am plecat spre oraş şi pe drum, pe sub mal, am întâlnit pe 
domnii locotenenti Băbeanu Virgil şi Zaharescu Valeriu din 
Regimentul 75. 

Pe străzi, patrule de cavalerie bulgară ne-au spus să 
mergem la Cercul Militar unde trebuie să se adune toți 
ofiţerii. Ajunşi aci, am găsit în sala cea mare încă vreo 90 de 
ofiţeri superiori si inferiori. 

Localul era devastat, pe pereţi se vedeau urmele 
gloantelor. 

Noaptea am dormit în această sală pe scânduri, iar a doua 
zi dimineaţa am fost duşi la cazărmi în deal unde am găsit un 
alt grup mai mare de ofiţeri, în număr de vreo 300. 

In ziua de 26 august am fost porniţi pe jos spre Razgrad. 

Acestea am de declarat în ce priveşte punctul I al acestui 
memoriu. Adaug că în tot timpul nu am primit personal nici 
un ordin scris si am fost mereu sub comandă până în 
momentul când, ordonându-se retragerea din ultimele şanţuri 
ale oraşului, am pierdut contactul cu comandantul companiei, 
dl. căpitan Popescu Iordan. 


Il 


Drumul până la Razgrad l-am făcut pe jos în 2,1/2 zile. 

Noaptea cantonam în localuri vechi părăsite, în şcoli si 
cârciumi. 

In timpul parcursului, intenţionat se ocoleau fântânile cu 
apă şi dacă erau la o depărtare de numai 100-200 metri ni se 

refuza oprirea. În schimb, soldaţii care ne escortau ne dădeau 
câte o inghititura de apă din bidoanele lor pentru 4-5 lei, tot 
cu acest pret, mai rar, se putea procura o sticlă cu apa. 

Din Razgrad am fost transportati la Sliven, cate 50-60 de 
insi în vagoane de marfă in care murdaria $i gunoiul arătau că 
se transportaseră cu ele vite. În timpul parcursului, 
întâmplându-se să cadă din vagon un soldat-santinelă, ni s-au 
închis uşile vagoanelor, încuindu-se pe dinafară, iar 
subofiterul bulgar care conducea convoiul, un rezervist 
funcționar de bancă din Rusciuk, în schimbul unei contribuţii 
generale şi a cumpărării de către ofiţeri a alimentelor pe care 
le desfăcea, ne-a promis să ne lase uşile deschise ca să putem 
respira. După ce a încasat banii şi a vândut toată marfa ne-a 
închis din nou ușile şi am făcut astfel tot drumul până la Sliven 
unde am ajuns în ziua de 2 septembrie, seara. 

La Sliven am fost instalaţi în barăci de zid noi si încă 
netencuite. Ni s-au dat paie pentru așternut pe scânduri, câte 
o pătură, o farfurie si un cuţit sau lingură. 

La 26 septembrie, plecând din Sliven ni s-au luat înapoi 
păturile şi celelalte obiecte ce ni se dăduseră, am fost 
transportaţi la gara Racovski. 

De aci am fost duşi tot pe jos la Kârjali, localitate în 
teritoriul luat de la turci în 1912 si instalaţi într-un local vechi 
de şcoală părăsit de turci. Aci nu ni s-au mai dat nici paie, nici 
pături, dormeam pe scânduri, asternându-si fiecare ce avea, o 
manta sau o foaie de cort. Fiind siliți să dormim îmbrăcaţi și 
din cauza imposibilității de a ne spăla schimburile, toți ofițerii 
s-au umplut de păduchi. 

Din Kârjali am fost porniţi în ziua de 2 noiembrie la 
Ustovo, unde am ajuns la 7 noiembrie. Tot drumul de 5 zile 
l-am facut pe jos, în care timp am primit două pâini la plecare 
şi o pâine în cea de-a treia zi de mers. Noaptea cantonam în 
locuinţe turcești părăsite si pe jumătate dărâmate. 

Ajunşi la Ustovo, ni s-a confirmat zvonul care circula încă 
de când am plecat din Sliven, că vom fi duşi la muncă, ca [sic!] 
măsură de represalii. Am fost împărțiți în trei grupe, una a 
fost dusă la Vlahovo, alta — din care făceam parte - la 
Raicovo, vreo câţiva ofiţeri la Pasmakli, localităţi la 5-8 km de 
Ustovo. 

Ne-am hotărât să nu lucrăm. Când s-a făcut împărțirea 
grupelor la Ustovo, vreo câţiva ofițeri au fost trimişi la 
Pașmakli; ajunşi acolo li s-a spus să aducă uneltele de lucru, 
roabe, târnăcoape si cazmale. Ofițerii refuzând, au fost bătuţi 
cu paturile armelor si închişi. Grupele au fost duse la 
localităţile de mai sus după ce au declarat că refuză să lucreze. 
Grupului din care făceam parte la Raicovo ni s-a spus că nu ni 
se dă mâncare până când nu ieşim la lucru. 

Eram închiși cu santinele la ușă în casă fără pod, timpul se 
înăsprise şi începuse să ningă. Timp de 5 zile nu ni s-a dat 
nimic, eram lăsaţi o dată pe zi la apă dar, neavând vase în care 
să o aducem si să o ţinem, sufeream foarte mult si de sete. 
Soldaţii care ne păzeau speculau, ca întotdeauna, pâinea si 
apa. 

Ofițerii de la Vlahovo, în majoritate căpitani si locotenenti, 
au fost bătuţi si astfel siliți să iasă la lucru. Aflându-se aceasta 
la grupul nostru, în urma parlamentărilor prin dl. căpitan 
Ionescu C., am primit să ieşim la lucru, cu condiţia să ni se dea 
un răgaz de 3 zile în care timp să ni se dea mâncare pentru a 
ne întrema, deoarece multi ofiţeri nu mai puteau nici să 
umble. Ni s-a dat bob uscat fiert şi pâine cu paie si pleavă, 
aceste alimente le-am primit apoi tot timpul cât am mai stat 
aci. 

La 21 noiembrie am fost duşi pe o şosea la vreo 3 km si ni 
s-a spus să adunăm si să cărăm pe această şosea pietrele ce se 
găseau pe câmpul de alături. În prima zi am executat acest 
lucru stând jos si aruncând cu mâna pietrele din jurul nostru, 
apoi a trebuit să adunăm și să cărăm pietrele cu roabele. În 

toată săptămâna am lucrat astfel 4 zile, restul timpului am stat 
acasă din cauza ploii. 

Bobul şi pâinea le primeam numai o dată pe zi, seara, atât 
în timpul cât am lucrat, cât şi în celelalte zile. La 28 noiembrie 
am plecat înapoi spre Kârjali, unde am ajuns în ziua de 2 
decembrie. Înainte de Crăciun am primit ca asternut câte o 
rogojină la 4 insi. Hrana consta din pâine de mălai care a fost 
scăzută până la 400 gr pe zi și grâu fiert (bulgur). În multe zile 
primeam numai câte două cäpätâni de usturoi si în loc de 
pâine pesmeciori vechi plini de viermi. 

La 7 ianuarie 1917 o parte din ofiţeri au fost porniţi pe jos 
pe un viscol puternic la Haskovo, rămânând la Kârjali ofițerii 
superiori şi o parte din ceilalți. La 27 martie, un alt grup de 
ofiţeri, din care făceam parte, am fost duși în lagărul de la 
Haskovo unde am stat un an până la eliberare. La Haskovo 
am suportat cele mai grele zile de foame. Timp de 22 de zile 
la început de când am sosit acolo nu primeam decât la două 
zile o jumătate de pâine de mălai si de multe ori nici aceasta; 
mâncare am primit numai în prima şi a doua zi de Paşte, restul 
timpului, de două-trei ori, câte o cäpätânä de usturoi. 

Urmând să fim vizitaţi de o comisiune a Crucii Roșii 
Internaţionale, am avut cu câteva zile înainte de această vizită 
o inspecţie a unui general bulgar și, în urma acestei inspecții, 
cu care ocazie generalul ne-a cerut să-i arătăm dorinţele 
noastre, am început a primi câte o pâine zilnic iar ca mâncare 
ciorbă de fasole si de năut. Am arătat comisiunii Crucii Roșii 
toate suferinţele noastre si i-am dat si un memoriu de tot ce se 
întâmplase cu noi până atunci. 

Tot atunci am fost puși pe tabloul de soldă si ofiţerii care 
veniserăm ultimii de la Kârjali si care până atunci (8 luni) nu 
primisem încă nimic. 

Din noiembrie 1917 au început a sosi transporturi colective 
de alimente si rufărie trimise de Crucea Rosie Internaţională 
si, graţie acestor transporturi, traiul nostru s-a mai ușurat. Am 

primit cămăşi, pantaloni, ciorapi, flanele, batiste, prosoape, 
câte o pătură şi o pereche de bocanci. Alimente au venit în 
mari transporturi, variate și îndestulătoare. 

Am plecat din Haskovo la martie cu primul grup de 100 
ofițeri. 

De data aceasta, după o prealabilă perchezitie, ni s-au pus 
la dispoziţie căruţe cu plată pentru bagaje si drumul până la 
Rusciuk l-am făcut în vagoane de clasa a III-a. 

La Giurgiu am fost predati comandamentului german în 
prezenţa d-lui căpitan Neta, delegat din partea Ministerului 
de Război român. 

Germanii ne-au pus în libertate în ziua de........* martie, 
dându-ne foi de drum de clasa a Il-a pentru destinaţia 
fiecăruia. 


III 


În tot timpul captivitätii credinţa mai tuturor ofiţerilor în 
ceea ce privea rezultatul acţiunii noastre și a aliaților noştri a 
fost neclintită. Numai vreo câţiva se arătau sceptici, mai cu 
seamă în urma prăbuşirii Rusiei şi aceasta fie din păreri 
preconcepute care datau dinaintea intrării noastre în război, 
fie în urma influenţei culturale ce căpătaseră la şcoala 
germană. Aceștia însă isi afirmau părerile mai mult cu 
îndoială si credeau că, în cel mai bun caz, din cauza extenuării 
generale, războiul se va termina cu un sfatu-quo ante. 

Nivelul moral din punct de vedere naţional al tuturor a 
fost la înălțime în tot timpul, mai ales în zilele grele când am 
fost duși la muncă si eram expuşi bruscărilor $i amenințărilor 
cu moartea din partea soldaţilor ce ne păzeau. 

Nu tot astfel pot spune în ce privește raporturile 
personale, de la om la om şi datoriile de camaraderie. Mai cu 


* Lipsă în text. 

seamă în primele luni ale captivităţii, nesiguranța zilei de 
mâine, lipsa de hrană, făcuseră ca sentimentul de milă pentru 
cel lipsit şi în suferinţă să dispară. 

Cei pe care nenorocirea-i surprinsese cu sume de bani la ei 
trăiau numai pentru ei şi, cum în Bulgaria cu bacsisuri la 
santinele se putea procura orice, nu se jenau să se hrănească 
bine si din belşug alături de camarazii lor intinsi jos lihniti de 
foame. Când au început însă a sosi din ţară transporturi mai 
mari de bani şi când am început a primi soldă, ofiţerii s-au 
grupat în mici societăţi, inimile au devenit mai largi şi mai 
darnice, s-au adunat frumoase subscriptii pentru infirmerie, 
medicamente, ajutorarea bolnavilor, a ostaticilor macedoneni 
din lagăr şi chiar pentru săracii din orașul Haskovo. 

Primind de la Crucea Roşie o baracă demontabilă, aceasta 
a fost transformată în sală de teatru, s-au jucat câteva piese 
traduse si chiar originale şi s-au dat concerte ale orchestrei sub 
conducerea d-lui locotenent Lăzărescu, șeful muzicii 
Regimentului 34. 

Astfel, cu încredere neclintită în cauza noastră am trecut 
timpul plin de suferinţe și umiliri ale celor 19 luni de 
captivitate la poporul cel mai vrăjmaș nouă şi cel mai lipsit de 
sentimente omenești. 

Nu am avut decât o singură părere de rău, acela de a fi 
terminat prea devreme cu contribuția noastră la sfortarea 
românimei, după 24 ore pe front, cum a fost cazul 
Batalionului al II-lea din Regimentul 75. 


Sublocotenent de rezervă 
Alexandru DOBRESCU 


A.M.R., fond Marele Stat Major, Secţia Studii Istorice, dosar nr. crt. 
5445, f. 93-96 

MEMORIU 
asupra tratamentului prizonierilor români în Bulgaria 


Toate datele care urmează în acest memoriu sunt culese 
din constatările personale în tot timpul captivitätii, la care se 
mai adaugă şi observatiunile personale ale camarazilor ce au 
fost în alte lagăre din Bulgaria, subsemnatul fiind în lagărul 
Kârjali. Pentru stabilirea exactitätii faptelor se poate institui o 
comisie de anchetă care, prin declarațiile prizonierilor din 
Bulgaria, va stabili adevărul celor relatate mai jos. 

1. Capturarea. In ziua de 24 august, când cetatea căzuse 
(sectorul de răsărit), soldaţii si ofiţerii prinși au fost jefuiti de 
soldați, ni s-au luat paralele, banii, ceasurile, iar casierului 
Săndulescu Ion, sublocotenentului de administraţie din 
Regimentu 13 Obuziere si sublocotenentului Pancescu Cezar, 
ofițer cu aprovizionarea din Regimentul 40 Infanterie, 
Batalionul IV, le-au luat gentile în care aveau banii şi 
chitantele cu sumele de plată si avansurile acordate unităților 
din care fac parte. La cererea ofiţerilor de a se elibera chitanta 
cu sumele primite, au răspuns că li se vor da, însă nu li s-a dat 
nici o chitanta. 

După ce prizonierii au fost grupaţi în grupe, au fost puşi 
sub escortă şi trimiși către taberele de prizonieri. Pe drum 
spre tabere treceam pe lângă carele de răniți si care se 
evacuau la diferite centre. Toţi din căruţe adresau insulte 
românilor şi loveau cu cârjele pe cei ce treceau pe lângă 
căruţe, fără ca santinelele care ne escortau să-i oprească, din 
contră, luau parte cu agresorii la insulte si batjocuri. Prin 
satele unde treceam populaţia era foarte ostilă, lovind pe 
ofiţeri cu cârjele (invalizi) sau cu bastoanele. Eu am fost 
scuipat, iar sublocotenetul Bulandra din Regimentul 34 
Infanterie lovit cu ciomagul. La toate acestea soldaţii din 
escortă erau simpli spectatori fără să intervină. 

Prima etapă de mars a convoiului meu a fost la satul Belita 
unde am dormit noaptea în câmp lângă câteva case izolate la 
marginea satului unde era un post sanitar de îngrijire a 
răniților. Am dormit noaptea în câmp fără paie, fără adăpost. 
Peste noapte au venit din casă răniţi si soldaţi bulgari care au 
furat hainele și bocanci de la soldaţii noștri, lăsându-i 
literalmente dezbräcati. Santinelele nu au oprit de la acest jaf. 

După câteva zile (3) de marș în care nu ni s-a dat mâncare 
decât o jumătate de pâine şi puţină brânză în ziua a doua de 
mars, am ajuns la Razgrad de unde am fost imbarcati în 
vagoane de marfă murdare, pline de bălegar, grupaţi câte 67- 
70 de ofiţeri; nu aveam loc nici să stăm jos nici să ne mișcăm, 
eram presati în mod sufocant, ni s-au închis ușile şi nu ni s-a 
dat voie să coborâm în gări pentru apă sau cerinţe inexorabile. 
În câteva gări venea populaţia care deschidea ușa vagonului și 
ne provoca întrebând de Take Ionescu şi Brătianu, jignindu-i 
si pe dumnealor si pe noi. La reclamatiile noastre, santinelele 
nici nu ascultau. 

Ajunşi în lagărul Tulovo am fost primiţi de locotenentul 
bulgar Smergief, care ne-a primit si instalat într-o baracă de 
240 de ofiţeri, fără paturi, fără saltele, fără pături, fără perne, 
pe scânduri goale. Mâncarea însă insuficientă consta în o 
pâine de făină cu ghindă şi o ciorbă de varză. A trebuit ca 
ofițerii nostri care scăpaseră cu ceva bani să contribuie să 
îmbunătăţim hrana, însă aceasta de scurtă durată. S-a dat 
ordin ca ofiţerii ce mai aveau bani să-i depună la comandantul 
lagărului. Banii pe care i-au întrebuințat pentru cumpărarea 
de rufărie si obiecte necesare au fost socotiți cu 50% din 
valoarea lor, care bani româneşti mergea cursul lor cu 105 
leva la suta românească. 

Din acest lagăr am fost transferați în lagărul Karjali. 

Drumul s-a efectuat cu trenul în vagoane de marfă; aceeași 
înghesuială şi marșuri pe jos. 

În drum spre Kârjali la staţia Racovski, de unde trebuia să 
facem marșul pe jos, şi unde am ajuns noaptea la ora 11, am 
fost clasati la una - două case în pridvor pe cărămizi fără paie, 
unde ni s-a pus gardă, garda gării, iar escorta noastră, care ne- 
a condus până aici, s-a culcat. Pe la ora două noaptea garda 
care ne păzea ne-a jefuit sub ameninţarea cu baioneta, ne-au 
furat bani, jambiere, mantale şi diferite obiecte pe care le 
credeau de valoare. Ofițerii care au îndrăznit să strige după 
vechea garda, au fost loviți cu baioneta si ameninţaţi cu 
cuțitul. Dimineaţa, când vechea gardă ne-a luat în primire, am 
anunţat furtul din timpul nopţii, pentru care nu s-a luat nici o 
măsură. 

Ajunşi în lagărul Kârjali, am fost cazaţi în 3 case fără 
geamuri si am dormit pe scândura goală. Am fost supuşi la tot 
felul de specule din partea gărzii, care ne cumpăra diferite 
lucruri cu preţuri întreite, ofiţerii neavând voie să meargă în 
oraş. Doctorul spitalului evită să dea îngrijire serioasă 
ofiţerilor. Mâncarea constă numai în bulgur şi pâine, iar din 
când în când pesmeti cu viermi. 

Prin luna octombrie 1916 am fost trimiși la lucrul unei 
şosele, pe motiv că trupele noastre au făcut barbarii în 
Dobrogea. La lucru am fost concentrați în grupe de câte 100. 
Un grup la Soremetti, un grup la Ustovo, unul la Raicovo şi 
altul la Olahkioi. Ofițerii, care la început credeau că sunt 
mutaţi în alte centre ca să le îmbunătăţească hrana și traiul 
(căci aşa spuneau bulgarii), când au fost anunţaţi la punctele 
indicate că a doua zi să vie la lucru, ofiţerii s-au sfătuit şi s-au 
hotărât ca, cu [sic!] orice risc, chiar al vieţii, să nu lucreze. În 
adevăr, am refuzat lucrul. Atunci am fost lăsaţi fără apă si 
mâncare (grupul Ustovo), după care, găsindu-se încă ofiţeri 
care nu voiau să lucreze, au fost bătuţi — câte 25 lovituri. 
Bătaia se efectua de către doi soldaţi bulgari care trăgeau cu 
bete groase alternativ, iar alti doi ţineau pe cel bătut. 

Printre aceşti ofiţeri de la care se pot cere detalii precise 
pentru o eventuală anchetă, sunt domnul căpitan Grigorescu 
din Regimentul 5 Obuziere, căpitanul Popa din Regimentul 
34 Infanterie, căpitanul Kitoceanu Constantin din 1 Cetate, 
căpitanul Ionescu Lupu şi Ionescu Traian si alții, în total cam 
35 ofiţeri. A trebuit o lună de zile să stea trântiti Jos, 
neputându-se mişca. După acestea ofiţerii au fost scoşi la 
lucru, li s-au dat instrumente. Dimineaţa ieșeam la lucru, 
mâncam pe câmp, mâncarea caldă o cărau tot ofiţeri de-ai 
nostri, pe rand, iar seara ne intorceam în lagăr unde dormeam 
pe jos în case ce nu aveau pardosele, case părăsite de turci, 
fără foc. 

La toate protestările noastre, locotenentul Kircef — bulgar 
a spus ca acestea sunt ordonate de către Kaizer ca represalii. 

După o lună de zile de suferință am fost readuși în lagărul 
Kârjali, unde am trecut iarna fără paturi, dormind pe 
scândura goală, fără foc, numai cu hainele de vară de pe noi, 
cum am fost trimişi, ceea ce a făcut ca câţiva [sic!] ofițeri să 
moară de tuberculoză, raciti. 

Tot timpul de când am fost făcuţi prizonieri, 2 august 1916 
până la 13 iunie 1917, nu ni s-a dat soldă nimic, iar de la 
această dată ni s-a socotit 30 lei pe lună, iar 40 lei mâncare. 

Traiul a fost cât se poate de greu şi abia prin mai 1917 au 
început să vină pachete de la Crucea Roşie din Geneva, însă 
şi acestea în mod neregulat și pachetele care veneau, veneau 
furate. 

La grupul Hascovo, singurul unde s-a încercat să se dea 
aspectul unui lagăr omenesc prin intermediul Crucii Roșii, s-a 
făcut o sală de teatru şi s-au dat instrumente muzicale, toate 
de la Crucea Roşie. Două celelalte lagăre, aceeaşi ignoranță 
ca si la început. Corespondenta foarte greoaie şi puneau o 
mulțime de piedici, din câte scrisori scriam, de acasă eram 
anunţaţi că nu primeau de luni de zile nimic. Această stare de 
lucruri a durat până când ne-am reîntors în ţară. 

La 18/31 martie am plecat din lagărul Hascovo, unde 
fusese concentrat pentru plecare si lagărul Kârjali. Drumul 
pentru întoarcerea în tara l-am făcut cu clasa a 3-a drum de 
fier până la Rusciuk, unde pe plutonierii Nedelcu şi Gabai 1- 
au oprit si întors la Hascovo fără să spuie motivul. 

In rezumat, pentru a cristaliza si concentra traiul 
prizonierilor români în Bulgaria, voi enumăra faptele mai 
importante, nemaiinsistând asupra detaliilor care, deşi fără 
multă importanţă, însă au contribuit mult la mărirea 
suferințelor. 

Punctele principale sunt: 

1. In momentul în care ne-au prins, ofițerii au refuzat să 
cedeze jefuirii soldaţilor bulgari, au fost bătuți. 

Cazul maiorului Dervescu din Regimentul 36 Infanterie 
care a fost omorât cu baioneta de soldaţii din convoiul pe care 
îl conducea. 

2. În gara Racovski, noaptea, înainte de a pleca în mars 
spre Hascovo, am fost jefuiti de înșiși soldaţii din gardă care 
ne păzeau. 

3. Ofițerii cărau lemne din pădure şi tăiau lemne ca să facă 
focul pentru santinelele din gardă în timpul când erau la lucru, 
alții măturau străzile satului sau făceau pe ordonanţe la 
ofiţerii bulgari, care erau intrebuintati si la grădini, cazul 
sublocotenentului Hamza St. din Regimentul 80 Infanterie, 
sublocotenentului Iacob din Regimentul 40 Infanterie, 
sublocotenentului Pricop din Regimentul 80 Infanterie etc. 

În ziua de 16 septembrie 1916, locotenentul Ionescu 
Nicolae din Regimentul 2 Grăniceri si locotenentul Pandele 
Gh. din Regimentul 2 Ggrăniceri au cărat hârdăul cu urină. 

4. Bătaie în Piaţa publică a ofiţerilor care au refuzat să 
lucreze. 

5. Ofițerii au carat în spinare bagajul soldaților bulgari în 
drumul de întoarcere spre Kârjali de la lucru. 

6. Cazarea în lagăre era cât se poate de rea, pe scânduri, 
fără paturi, saltele, perne sau pături, fără apă de spălat pe fata 
sau pentru rufe. 

7. Tot timpul captivitatii ofițerii nu au fost duși la baie 
caldă. 

8. Intrarea ofițerului bolnav în spital nu se făcea decât când 
bolnavul avea 42 de grade, cazul sublocotenentului 
Constantinescu din Regimentul 23 Infanterie. 

9. De la 4-18 aprilie 1917, ofiţerii din lagărul Hascovo n-au 
avut ca mâncare decât jumătate sau 3/4 pâine de 700 grame, 
restul timpului s-a dat meiu, borceag, coarne, pere pädurete, 
ardei, fasole, năut, niciodată mâncare scăzută. Fără veselă, 
fără masă, fără îmbrăcăminte. 

De la 14-20 ianuarie, ofiţerii din grupul Hascovo au avut ca 
hrană numai pâine. 

10. Corespondenta, transmiterea banilor şi primirea 
pachetelor se făcea extrem de greu, cu mari întârzieri. 
Pachetele totdeauna furate. Corespondenta între lagăre 
oprită. 

11. La Rusciuk, din 100 ofiţeri si plutonieri câți am fost, au 
oprit pe plutonierul Gabai şi Nedelcu, fără să spună motivul. 


Locotenent Drăghicescu A. Regimentul 36 Infanterie 
Sublocotenent Procopie lon Regimentul 80 Infanterie. 
Locotenent Teodorescu Regimentul 8 Infanterie 
Sublocotenent N.C. Enescu Regimentul 3 Obuziere 
Locotenent Em. lacobescu din Regimentul 39 Infanterie 
Locotenent loan Stamate Regimentul 40 Infanterie 
Sublocotenent C-tin Georgescu Regimentul 76 Infanterie 
Locotenent Borsaru Ștefan B.P.C. 


A.M.R., fond Ministerul de Război, Serviciul Statistic, dosar nr. crt. 
1070, f. 98-100 

MEMORIU 
asupra tratamentului pe timpul captivitatii 


Fiind capturat la Epuresti, în seara zilei de 17 noiembrie 
1916, de către trupe din Regimentul 22 Vânători bavarezi şi 
transportat în cel mai scurt timp la Giurgiu (mars forţat), n-aş 
avea de spus de tratamentul din partea germanilor, decât 
următoarele: nu ni s-a dat hrană. Majoritatea ofiţerilor 
germani se distingeau prin aroganta lor faţă de ofiţerii români. 

Pe câmpul de luptă din marginea şoselei ce duce spre 
Ghimpați am găsit un număr mare de soldaţi români răniți, 
care nu fuseseră încă ridicaţi de brancardierii germani. Mi s-a 
spus că brancardierii germani au îndatorirea de a ridica în 
primul rând răniții germani. Mi-a fost îngăduit să ridic cu 
soldaţi din plutonul meu un număr de vreo zece răniți pe care 
i-am transportat pe braţe până la primele ambulante. Deşi n- 
as putea preciza cât timp au fost lăsaţi aceşti nefericiti soldați 
în părăsire pe câmpul de luptă, cred totuşi că, în urma unei 
anchete printre soldaţii români căzuţi prizonieri răniţi în 
mâinile dușmanului, s-ar putea descoperi fapte din cele mai 
condamnabile. 

Transportati în Bulgaria, din primele momente am făcut 
trista constatare că, atât noi ofițerii care fuseserăm separați de 
trupă, cât si soldaţii, nu mai eram decât niște robi (expresiune 
care, după constatările ulterioare, nu însemna altceva decât că 
eram la discretia și batjocura oricui, fără a avea vreun drept de 
a ne plânge cuiva). În tot momentul eram ameninţaţi cu 
baioneta şi cu patul pusti de către soldaţii bulgari, injurati si 
insultati în modul cel mai grosolan. 

În Bulgaria am fost în două lagăre: la Sofia și la Haskovo. 

În Sofia, după ce am fost purtaţi prin tot oraşul si insultati 
de populatie, am fost inchisi in niste locuinte cu camere mici, 

goale si neîncălzite. Numărul paturilor era atât de restrâns, 
încât ofiţerii nu se puteau mişca în timpul somnului. Atât ziua, 
cât şi noaptea ne-o petreceam pe scânduri, dormeam 
îmbrăcaţi si mâncând în aceeaşi cameră neîncăpătoare. 

După o scurtă şedere în Sofia am fost transportaţi în 
lagărul de la Haskovo în vagoane de marfă murdare, si 
înghesuiți încât nu ne puteam mișca. 

In acest lagăr suferințele soldaţilor şi ofiţerilor români, 
precum si ale ofiţerilor, soldaţilor si ostaticilor aliaţi, au fost de 
nedescris. În prima iarnă au murit de foame și frig un număr 
extraordinar de mare (cei mai multi fiind îngropaţi ca niște 
simple animale). 

Noi, ofițerii, români am fost închiși într-o baracă mare de 
scânduri, amestecați printre soldaţi si vreo câteva sute de 
ostatici din cei mai de rând, chiar eliberaţi din închisori, culesi 
de prin toate colţurile Macedoniei si Albaniei. 

În această baracă în care pătrundea vântul, ploaia și 
ninsoarea, ofiţerii români, înghesuiți unul într-altul, cu figuri 
cadaverice din cauza foamei, frigului si a mizeriei, îşi treceau 
zilele într-o stare de descurajare din cele mai cumplite. 

Neavând paturi şi lipsind chiar apa din lagăr, ofițerii 
români zăceau în murdăria cea mai mare, fiind plini de 
paraziți. Apa era adusă tot de ofiţeri de la o cismea de la 2-3 
km de lagăr, când soldaţii bulgari consimteau să-i ducă până 
acolo, prin noroi, ploaie şi zăpadă. In cursul nopții, baraca 
fiind putin luminată şi de multe ori deloc, furturile si bătăile 
nu mai conteneau. Unor ofiţeri li s-a furat chiar incaltamintea 
în toiul iernii, fiind siliţi să umble aproape desculți. Sentinelele 
bulgare, în timpul nopții, fortau si pe ofiţerii români să care 
hârdaiele în care își făceau necesităţile toți cei închiși în 
baracă. Mulţi ofiţeri care refuzau să facă această josnică 
corvoadă, erau loviți cu patul armei si ameninţaţi cu 
impuscarea. 

Hrana detestabilă si in cantităţi extrem de reduse se 

compunea din următoarele feluri: bulgur (un amestec de 
boabe de grâu şi alte cereale sfărâmate, fierte împreună); năut 
sau fasole, 20-50 boabe pentru 24 ore, supă de pere pädurete 
şi prune pädurete foarte acre (fierte în apă goală); supă de 
sămânță de mătură, supă de borceag; supă de ardei verde 
foarte iute, supă de zeamă de varză acră etc. E drept că s-a dat 
de câteva ori supă de carne de oaie, carnea o fierbeau separat 
soldații bulgari, iar ofiţerii se alegeau cu câte un ciolan sau 
zgârci. Calitativ, mâncarea în mai tot timpul captivitatii nu 
putea fi considerată ca o hrană omenească, iar cantitativ nu ar 
fi fost suficientă nici pentru copii de cinci ani. Au fost multe 
zile în care, în afară de o mică cantitate [sic!] de pâine 
dezgustătoare, nu ni s-a dat mâncare de loc. 

In schimb, regula, de două-trei ori pe zi, eram scoşi la 
interminabile apeluri, în special pe vreme rea, fără a se tine 
seama că majoritatea ofiţerilor erau aproape dezbräcati si cu 
încălțămintea ruptă. 

Lipseau medicamentele. Bolnavii erau duși la spitalul din 
oraș numai dacă aveau 39° temperatură. 

Nu aveam nici un mijloc de a comunica cu nimeni, nici 
chiar prin corespondență. 

In rezumat, până a nu veni delegații Crucii Roşii 
Internaționale, suferinţele au fost groaznice. 

La câteva luni după trecerea acestei comisiuni am putut să 
ne îmbunătăţim în primul rând hrana insuficientă dată de 
bulgari, completând cu alimente trimise de Crucea Roşie, 
care, deşi soseau foarte rar, prin împärteli camaraderesti a 
scăpat pe multi de la o moarte sigură. 

Cele afirmate mai sus au putut fi constatate, în parte, şi de 
delegaţii Crucii Roşii Internaţionale. 

Pentru orice judecător impartial, o urmărire atentivä a 
celor debitate prin presa bulgară ar fi o clară lămurire a stării 
de spirit din Bulgaria şi a barbariei în care trăiesc atât păturile 
de sus, cât si cele de jos din această tara, pretinsă civilizată. 

Numai în acest fel se poate explica si ușurința cu care erau 
insultati, închişi, bătuţi si lăsaţi in cea mai neagră mizerie 
ostaticii, soldaţii si ofiţerii puși sub baioneta bulgară. 


Sublocotenent EMANOILESCU Oton 
din Regimentul 46 Infanterie 


A.M.R., fond Serviciul Statistic, dos. nr.crt. 2482, f. 173-174 

MEMORIU 
întocmit de căpitanul Florescu Pavel din Regimentul 
„Romanaţi” Nr. 19 conform Ordinului Circular nr. 2543 
din 26 martie 1918 


Reîntors pentru a doua oară pe front, după ce făcusem 
cunoştinţă cu fierul inamicului în Dobrogea, iau parte la 
reconstituirea Regimentului la Ianca, sub denumirea de 
Regimentul 3/19. 

Conform ordinelor de operaţie ale Marelui Cartier, 
Divizia urmând a înainta din Regiunea Dobroteasa Olt, pe 
două coloane, spre Drägänesti-Vlasca. Zilnic, afară de ziua de 
19 noiembrie 1916, m-am găsit la vârful antegărzii - Brigadei 
4/32, având astfel zilnic ocaziunea de a fi în contact cu 
inamicul, concurând astfel a lua cu batalionul în care eram 
frumoase prăzi de război ca: la Adunați de Butesti, 3 
mitraliere de cavalerie a 4 cai, 4 mitraliere infanterie, 97 lănci, 
18 prizonieri, 32 cai, iar la Buteasca am luptat pe front în faţa 
pădurii de la vest de sat în faţa artileriei si a infanteriei, 
înlesnind învăluirea făcută de Batalionul 3 și concurând la 
surprinderea inamicului, căruia i s-au capturat: 4 
autocamioane încărcate, 1 automobil, puști automate, caii etc. 

La satul Flămânda, unde cu compania mea am salvat 48 
soldaţi si gradati români făcuţi prizonieri spre Vidra 
Cartojani, făcând prizonieri 38 nemți. In acest sat Batalionul 1 
a făcut cea mai frumoasă pradă de război, capturând o 
coloană de munitiuni și aprovizionare, luând 79 prizonieri, 97 
lănci, 28 cai ofiteresti, 60 cai cu samare încărcate cu piese de 
schimb si medicamente, proiectile de artilerie etc. 

În ziua de 18 noiembrie 1916, găsindu-mă tot la vârf, am 
capturat automobilul Brigadei de Cavalerie „Von der Golz” 
cu hărți ale regiunii unde operam noi, ocupând satul 
Târnavele, am capturat o bucătărie de campanie germană pe 
roti şi caii ofiteresti si de trupă. În această zi am luat parte la 
lupta dintre Tunari — Târnavele, respingând pe inamic spre 
Drăgăneşti la baionete, respingând, împreună cu Compania 
de mitraliere căpitan Raşcu, trei contraatacuri ale inamicului. 

Această luptă a durat de la orele 10 a.m. până la orele 6 
p.m., suferind mari pierderi, rămânând în batalion trei ofiţeri. 
Fiind îmbrăcat numai într-un veston subțire, fiind plin de apă 
în timpul nopții, am intrat în anteposturi la Pădurea Letea 
Veche, unde, toată noaptea neavând ce îmbrăca si noaptea 
fiind o ploaie măruntă, am răcit îmbolnăvindu-mă de 
„lombago”, boală ce mi-a fost diagnosticată de un medic 
german. 

În dimineaţa de 19, primind ordin de încolonare si 
ajungând la satul Ghimpați, unde ni s-a dat repaus, m-am 
prezentat la medicul batalionului, cari, dându-mi 
medicamente după ce-i am spus ce am, mi-a spus că acolo 
unde ne vom opri să mă prezint pentru a mă constata. In timp, 
însă, ce discutam acest lucru, am fost bombardati din direcția 
satului Naipu de către artileria inamică, producându-se o mică 
învălmășeală. 

Numit la ariergardă, în timp ce mă încolonam si porneam, 
am fost izbit de o trăsură de bagaje si doborât jos, ridicat de 
sanitarul companiei şi un agent de legătură, am fost condus în 


256 Gh. Nicolescu + Gh. Dobrescu ¢ A. Nicolescu 


satul Matei Basarab unde, conform ordinului d-lui medic șef 
al diviziei, am fost internat într-o casă până va veni ambulanta 
regimentului. 

Cum, însă, acest sat a fost bombardat de artilerie si 
devenise un cuib pentru proiectilele artileriei inamice, am ieșit 
din sat îndreptându-mă spre batalionul d-lui maior Florescu 
Anton cu ariergarda ce fusese lăsată spre Ghimpați si cu 
compania mitraliere căpitan Rascu Damian, pe atunci 
sublocotenent. 

Domnul maior Florescu Anton, care se angajează în luptă 
la Cota 88 sud satul Matei Basarab, spre pădure, după câtva 
timp de luptă cade rănit, dând ordin să iau comanda 
batalionului cu care am continuat respingerea inamicului spre 
pădure, ocupându-i șanțurile ce avea pentru trăgători in 
genunchi. Căzând o ceaţă deasă, am rămas pe poziţie, 
raportând totul d-lui colonel Serbescu că sunt si bolnav. 

Din ordinul d-lui colonel Serbescu, însă, am rămas în 
anteposturi la Cota 88 pe poziţia de luptă. Batalionul avea 
numai 3 companii, deoarece una din ele era susținerea 
artileriei la vest de Matei Basarab. Efectivul acestui batalion 
era 3 ofiţeri de rezervă si 240 oameni si Compania de 
mitraliere sublocotenent Rascu Damian, actualul căpitan 
Rascu Damian din Regimentul ,,Romanati” Nr. 19. 

Raportând efectivul ce aveam si că sunt bolnav, am primit 
ordinul să rămân pe poziţie, lucru ce am si făcut. Raportând 
acest lucru şi ordinul de a rămâne pe poziţii al d-lui colonel 
Serbescu şi regimentului, arătând locul unde mă găsesc în 
anteposturi. 

Tot timpul nopţii s-au simțit si observat mişcări de trupe 
inamice si aceasta după rachetele ce se aruncau de către 
inamic, rachetele erau de diferite culori. 

Deşi bolnav, lucru ce se poate constata din declaraţia ce ar 
putea da căpitanul Raşcu Damian, am rămas pe poziţie, 
văzând lipsa cea mare de ofiţeri, până spre ziuă când, primind 

ordinul regimentului semnat de domnul locotenent colonel 
Florescu Gheorghe, ca întreg batalionul să-l retrag şi să-l aduc 
la Matei Basarab unde se găsea regimentul; eram în ziua de 20 
noiembrie 1916. Fiind, însă, pus în anteposturi de către 
domnul colonel Serbescu, am raportat acest ordin si Domniei 
Sale. 

In timp ce îmi luasem măsurile necesare pentru a mă 
retrage, având două companii lângă mine, rămânând ca să vie 
și compania a 3-a, trimițând un agent pentru a-l anunţa. În 
acest moment vine un agent de legătură cu un ordin al d-lui 
colonel Serbescu, prin care îmi ordona ca să caut un batalion 
din Regimentul 51/52 ce se găseşte la stânga mea, căruia să-i 
comunic să se retragă în satul Matei Basarab, unde trebuia să 
formeze rezerva diviziei. 

Citind ordinul d-lui colonel Serbescu în fata căpitanului 
Rascu, a sublocotenentilor Popescu Marin, alt mort în spitalul 
din Drăgănești Vlașca, şi Popescu Marin Vâlcea (Licenţiat în 
drept sau litere) rămas invalid, după câte am auzit, le-am 
repetat din nou ordinul de retragere comunicându-le locul 
unde trebuia să se ducă, iar eu, cu agenţi de legătură şi cu un 
caporal din Regimentul 51/52, m-am reîntors să caut 
batalionul ce mi se ordonase. Plecând în directiunea ce-mi era 
indicată, pentru a găsi acel batalion, pe care nu l-am putut 
găsi, deoarece se găsea mult la stânga şi cu mult înainte pe 
marginea lacului şi numai cu două companii, după ce am aflat 
mai târziu. 

In acest timp, lupta începând, am căutat a mă retrage şi a 
raporta, surprins însă de patrulele inamice si urmărit cu focuri, 
am încercat a mă strecura spre Matei Basarab pe o vâlcea, am 
observat însă că mă găseam între două linii ale inamicului, cari 
ocupase pozițiile ce pierduse în ajun şi de unde noi ne 
retrăsesem din ordin. Căutând a ne salva, fugind pe cât ne era 
posibil subsemnatul fiind bolnav, fiind absolut înconjurați, 
găsindu-ne în liniile inamicului, din fugă am rupt inaltatoarele 

armelor, le-am aruncat închizătoarele. 

Prinsi si duși la comandantul acestui sector ocupat de trupe 
germane şi bulgare şi numai artilerie germană. Ordinele ce 
am avut asupra mea le-am băgat în gură şi le-am distrus 
mâncându-le. 

La postul de comandă unde se găsea şi un medic care, 
văzând că de-abia merg din cauza durerilor ce aveam în 
regiunea lombară, m-a întrebat ce am, spunându-i că sunt 
bolnav; constatându-mă şi văzându-mi gura plină de cerneală 
precum şi armele deteriorate mi s-au făcut mizerii, făcându-mi 
perchezitie si interogându-mă. 

Văzând că nu găseşte nimic la mine, conform prescrip- 
tiunilor medicului am fost trimis spre satul Strâmba, unde era 
un spital al inamicului pentru evacuaţi 

Acestea sunt împrejurările în care am avut nenorocul să 
cad prizonier, împrejurări care sunt absolut independente de 
voința mea, care eram venit pe front pentru a doua oară, 
renunțând la concediu de 15 zile pe care mi le dăduse medicul 
si care, pentru faptele şi modul cum mă condusesem în luptă, 
am fost propus a fi decorat şi în Dobrogea şi pe Neajlov. 

Escortat spre Strâmba, în drum am trecut pe lângă o 
brigadă bulgară (comandantul) care, oprindu-mă, m-a 
interogat, neputând afla nimic, m-au perchezitionat, luându- 
mi ceasornicul adjutantul brigăzii ce făcea parte din Divizia 
12, iar un plutonier mi-a luat suma de lei 400, care nu mi-au 
mai fost înapoiate. 

Ajuns la Strâmba, am fost internat într-o cameră lângă 
spital, subsemnatul cerând să nu mă ducă în aceleași camere 
cu răniţi si bolnavi inamici. 

In acest sat am fost dus apoi la comandamentul german și 
bulgar, unde mi s-a luat un interogatoriu foarte amănunţit de 
tot, mare mi-a fost mirarea însă când am văzut căci cunoșteau 
foarte bine până şi locul unde ne refăcusem, și modul cum ne- 
am refăcut. 

La declaraţia că sunt din Regimentul 19 Infanterie, mi s-a 
răspuns că sunt din Regimentul 3/19, totuşi mi-am menţinut 
declarația dovedindu-le cu numărul de la căciulă şi o carte de 
vizită. Pentru mine în acest lung interogatoriu a fost, însă, 
când mi s-a cerut să spun forțele ce aveam la Bucureşti, ce 
artilerie si ce mitraliere, văzând că nu pot afla nimic (era un 
ofiţer german si unul bulgar) m-au ameninţat cu moartea, cari 
nu m-a întristat deloc, lucru însă care m-a întristat au fost 
cuvintele ce mi-a adresat un soldat bulgar — dezertor din 
armata română, contingent 1891 — care mi-a a spus „declară, 
mă, nu fi prost, că te omoară!” Venind însă medicul ce mă 
văzuse, am cerut să intervină să mă lase căci mi-este greu, 
lucru ce s-a si făcut. 

Fiind îngrijit 4-5 zile de un doctor şi un sanitar bulgar ce 
ştiau româneşte și simtindu-mä mai bine si în stare de a 
merge, vroiam să mă salvez, însă din discuţia ce am avut cu un 
țăran român care ştia bulgäreste a reieșit că am fost mutat în 
altă cameră si a doua zi pus în marş pe Jos cu alti prizonieri 
spre Giurgiu, fără hrană. 

Ajunşi la Giurgiu, deşi escortati de santinele bulgare, am 
fost conduși la comandamentul german apoi la cel bulgar. 

In drum spre Giurgiu am fost insultati de soldaţi atât 
germani şi mai cu seamă de bulgari, chiar ameninţaţi cu 
moartea de un preot bulgar. Drumul parcurs a fost Strâmba, 
Călugăreni, Daia, Giurgiu. 

Trecut la Rusciuk, am fost condus la comandament si de 
aci la Liceul bulgar, mi pare Chiril, unde am găsit si alti ofițeri 
prizonieri, aci ni se dădea câte o pâine pe zi; dormeam pe jos. 

După două zile am fost porniţi cu trenul, vagoane de vite 
cu bălegarul în ele, în lagărul Haskovo. Tot drumul ni s-a dat 
o singură pâine. 

Ajunşi în Gara Racovski, am fost transportaţi pe jos în 
lagărul Haskovo, 6 km depărtare de vechea frontieră turcă. 
Puşi în barăci de scândură fără paturi, fără nici un asternut, 

drept perină o piatră, iar ca pături milioanele de păduchi, 
purici şi stelnite, fără foc. 

Climă foarte schimbătoare. 

Ca alimentaţie aveam: o pâine de mălai, 250-300 grame, 
amestecată cu seminţe de mei, paie si bäligar, mai apoi de 
grâu, tot murdară şi mică, pe care o mâncam mai adesea şi 
aproape întotdeauna goală și foarte rar cu o ciorbă de mere 
pädurete, pere pädurete, coarne şi o ciorbă national bulgară 
numită „bulgur”, fără apă. Batuti zilnic de soldaţi bulgari, 
insultati şi puşi a duce hârdaiele cu materii fecale si urină, 
nemâncati, si în dorinţa de a ne reîntoarce la datorie, 14 ofiţeri 
încearcă a fugi. O grupă reuşeşte, altă grupă e surprinsă, un 
ofițer împuşcat pe loc, alţii bătuți si legaţi. 

Tot timpul nu ni s-au dat nici saltele, nici paturi, până în a 
doua jumătate a lunii martie, când ni s-a dat o rogojină la 10 
insi, apoi în aprilie saltea și pătură, însă drept pedeapsă am 
fost mutaţi în lagărul Sliven. 

Porniti pe jos la gara Racovski, unde am fost bägati în 
grajduri şi de aci duşi cu trenul în lagărul Sliven, am fost puşi 
într-o baracă de zid cu același efective de insecte, dându-ni-se 
saltele (rupte) si o pătură, pe care le asterneam pe jos. 

In acest lagăr aveam o pâine mai mare si de grâu, 
alimentele ni le procuram noi, foarte scumpe, aşa că puteam 
să ne permitem a pune mai mult de 80 de grame de fasole la 
o mâncare sau 160, mâncând o dată pe zi. Mai apoi pătlăgele 
roşii, 3 lei kilogramul, bob verde etc. Aceste alimente se 
procurau din solda ce ni se plătea — sublocotenenti 70 lei 
lunar, căpitani 80, maiori, locotenent colonei 90, din care ni se 
retineau aproape 18 lei lunar pentru pâine, care s-a micşorat 
până a ajuns la 200 grame şi de mălai cu seminţe de mei. 

Solda însă ni se plătea la 3-4 luni odată. 

Si aici bătuţi, insultati, din cauza mizeriei cad bolnavi multi 
ofiţeri, soldaţi şi internaţi sârbi. Zilnic pornea din lagăr un 
convoi de 100 insi morți cu figura mâncată de șobolani, 

dezbräcati, câte 4 pe o targa. În câteva luni mor 16 ofiţeri 
români, 3 026 soldaţi români precum si 7 000 sârbi. 

Nu mai aveam ce mânca, soldații pășteau iarbă si frigeau 
opincile si le mâncau, omorau câini si pisici pe care îi mâncau. 
Carnea de broască ţestoasă ajunsese la pret. În Bulgaria 
„democratică”, cum spun ei, nu există deosebire de clase, nici 
pentru ofiţeri nu se făceau cosciuge si atunci ofițerii dădeau 
scânduri de la paturile ce le făcuseră si cu cuie ruginite si 
adunate se făceau cosciuge la cimitir. 

Ca îmbrăcăminte nu ni s-a dat nimic, decât un rând de rufe 
si o pereche bocanci pe care i-am predat la plecare. 

Îngrijire medicală nu există, nefiind un spital, ci nişte 
barăci de pământ, unde erai sigur că, dacă intri, nu mai ieşi 
decât atunci când vei merge la cimitir. 

Subsemnatul fiind bolnav de malarie si pleurezie -— 
rezultatul unei răceli, am fost tratat de medicul român 
Cornäteanu, însă cari nu putea să-mi dea nici un medicament 
pe care îl procuram pe preţuri foarte mari. 

Norocul că am putut a mai scăpa o parte din noi a fost 
ajutorul ce ni s-a trimis de Crucea Roșie Română din Geneva, 
ajutor trimis din ordinul Guvernului român, ajutor ce ne-a 
fost furat întotdeauna de către bulgari, cari şi-au îmbrăcat 
neamurile si pe ei si cu lenjerie, si cu ghete si cu pantaloni, 
formându-si proviziuni de alimente. 

Ca program zilnic, mult m-am îngrijit de hrana soldaţilor si 
am condus suma de lei 1200 donați de domnul căpitan 
Popescu Tudor din Regimentul 2 ,,Romanati” nr. 19 sub 
controlul format de mai multi ofiţeri, sub conducerea d-lui 
locotenent-colonel Florescu Gh., salvând viata a 1200 soldați 
români cari, însă, am avut nenorocul a fi trimiși în Macedonia 
unde au murit toţi, înapoindu-se numai 17. 

Restul timpului m-am ocupat cu lectura și cu studiul limbii 
sârbe. 

Ofițerii si soldaţii prizonieri francezi, englezi erau mai bine 
trataţi, nefiind insultati și bruscati. 

La 30 mai 1918 am fost repatriat la Giurgiu. Am fost aduși 
cu trenul la Rusciuk, de aci cu slepul la Giurgiu şi de aci cu 
vaporul la Brăila si Galaţi, apoi la Iaşi cu trenul. 

Inamicul la care am fost prizonier din punct de vedere 
moral stă cât se poate de prost, din discuţiile ce am avut cu 
soldaţii lor am constatat că au mare ură contra ofiţerilor și a 
oamenilor lor politici, zicând că Bulgaria nu mai este a 
bulgarilor, ci a nemților, autoritățile bulgare sunt 
neputincioase fata de autorităţile germane cari sunt peste tot 
locul şi cari au aceeași putere de execuţie ca într-o ţară 
ocupată. Majoritatea soldaţilor erau hotărâți a dezerta in 
România, cărora ofiţerii români le dădea sfatul să dezerteze. 

Bulgarii urmau să încorporeze contingentul 1920 si pe toţi 
valizii ce puteau purta armele, deși trecuseră de vârsta de a 
mai fi militari, sârbi din regiunea Moravei, Dobrogei şi 
dezertorii români sau sârbi. 

Din soldaţii hotărâți a pleca pe frontul Salonicului au 
dezertat cu două zile înainte de a pleca. 

Bulgarii, pentru armata română, pentru români, pentru 
familia Maiestatii Sale Regelui, nu aveau decât ură si insulte. 
Singurul lucru ce-l regretă bulgarii este că nu vor mai putea 
veni în România, de unde să poată să se îmbogăţească. Multi 
spun că nu văd dacă vor putea să aibă Dobrogea și ce vor face 
cu ea când ţara lor este datoare câteva miliarde. 

Din discuţia ce am avut cu un ofițer am văzut că 
recunoșteau că au fost victimă a tembelismului. 

Invidiază tara Românească pentru bogăţiile ce are. Din 
punct de vedere al alimentaţiei, bulgarii stau foarte rău, 
lipsind alimentele, făcându-se mari rechizitii cari se trimit în 
Germania. 

Se putea cumpăra în mod clandestin: fasolea cu 7-8 lei kg, 
4-5 lei kg de ceapă, 8 lei kg de mălai, kilogramul de pâine 20- 
25 lei, carnea 10-15 lei, brânza 20 lei. 

Din cauza lipsei au fost mari revolte, făcute de copii, femei 
si bătrâni, cerând pâine si pace. Au fost răscoale în Sofia, 
Iamboli, Burgas, Stara Zagora, Sliven. În Sliven femeile au 
tras cu grenade aduse de bărbaţii lor de pe front. 

Imbräcämintea și încălțămintea nu există, costă 100 lei un 
rând de rufe, 150-200 lei o pereche de ghete. Postăvărie se 
găseşte, însă este militarizată. 

Ca stare sanitară, Bulgaria este bântuită de malarie, tifos 
recurent, tifos exantematic. 

Legătura strânsă între Bulgaria si aliaţii săi nu să prea 
vede. Căci cu Turcia relatiunile sunt foarte încordate din 
cauză că Turcia cere concesii teritoriale de la Bulgaria. Cu 
Germania legăturile par a fi strânse, însă aceasta este numai 0 
parodie, deoarece Bulgaria este strânsă de aproape de 
Germania, care dictează în Bulgaria făcând totul, având în 
mâna sa toată administraţia, lucru ce face pe bulgari să ceară 
prin presă libertatea economică si financiară. 

Si astfel, încheind memoriul meu, nu pot să spun decât că 
întotdeauna nu mi-am făcut decât datoria, că sentimentele 
mele nu au fost niciodată decât românești, şi aceasta o pot 
dovedi cu prisosintä atât notările şefilor ce m-au comandat, 
cât si subalternii și unitatea ce am comandat si de al căror 
respect şi dragoste m-am bucurat. 


Căpitan FLORESCU S. Pavel 21.VI.1918. 
Tudor Vladimirescu 


A.M.R., fond Marele Stat Major, Secţia Studii Istorice, dosar nr. crt. 12, 
f. 159-163 


264 Gh. Nicolescu ¢ Gh. Dobrescu ¢ A. Nicolescu 


16 


MEMORIU 


Asupra nelegiuirilor săvârşite de autorităţile bulgare faţă 
de prizonierii români (ofiţeri şi trupă) pe timpul cât am fost 
captiv in Bulgaria (26.X1.1916 — 27.V.1918) 


1. Expunerea ofițerilor români prizonieri pe străzile 
Rusciukului la batjocura populaţiei bulgare 

La începutul captivitatii, cât am fost ţinuţi în carantină la 
Rusciuk (de la 26.X1.1916 până la 2.XI1.1916), întregul grup 
de ofiţeri prizonieri de la Neajlov (120 la număr*), am fost 
expuşi de 3 ori pe străzile principale ale orașului, sub pretext 
că suntem conduși la dezinfectare și la baie, fără a executa nici 
una din acestea. În acest timp toată populaţia civilă, începând 
de la copilul de 5 ani și până la baba încovoiată de bătrâneţe, 
şi-a revărsat asupra noastră toate insultele pornite dintr-o 
dușmănie incarnata: ,,Tigani! Mamaligarski! Tache Ionescu! 
Filipescu! Cocoski! ” Până şi un popă bulgar ne-a înjurat chiar 
în momentul intrării în oraș. 


2. Reaua locuinţă, lipsa de alimentaţie, de foc şi de îngrijire 
medicală în lagărul Haskovo (2.X11.1916-25.111.1917) si în 
lagărul Sliven (25.111.1917-26.V.1918). 

Locuinta. In primul lagăr de internare, Haskovo, locuinţa 
noastră consta dintr-o baracă cu pereţii de scânduri aşa de rău 
construită, încât între scânduri exista un gol de 1 cm în cele 
mai multe parti, prin care pătrundea viscolul celei mai grele 


* În luptele de pe Neajlov trupele bulgare n-au făcut decât 8 ofiţeri români 
prizonieri. Cu toate acestea, pentru a-şi satisface setea de răzbunare împotriva 
românilor, ei au cerut Comandamentului Mackensen să le predea lor pe toți 
ofiţerii români căzuţi prizonieri la Neajlov. Dorinţa lor le-a fost satisfăcută, 
predându-li-se 180 ofiţeri români. (nota autorului memoriului) 

ierni, de la 1917. Ferestrele lipseau, iar în locul lor era detaşată 
din însuşi peretele barăcii câte o bucată de scândură. 

Până în momentul sosirii noastre în lagăr, această baracă 
fusese locuită de ostatici sârbi internaţi încă din 1915 si noi am 
fost închiși într-însa fără nici o curăţenie prealabilă, astfel că 
am găsit-o încărcată cu insecte de tot felul. Patru săptămâni 
am dormit pe scândură goală, fără nici un pai pe jos, iar când 
s-au adus paie, ele au fost asa de puţine, încât formau un strat 
gros numai de 2 cm si lat de 60 cm. 

Nici un fel de învelitoare si nici un fel de asternut. Salvarea 
noastră în contra gerului a fost înghesuiala, căci, într-adevăr, 
eram asa de înghesuiți, încât nu puteam dormi decât pe o 
latură, spaţiul individual fiind de cel mult 35 cm. În aceste 
condiții, numărul păduchilor a crescut atât de mult, încât la o 
ședință de despăduchere (care avea loc de două ori pe zi: 
dimineaţa si seara) un camarad a atins recordul de 70 de 
victime. 

Este adevărat că pături si saltele ni s-au dat, însă tocmai în 
luna martie, după ce suferisem de frig iarna întreagă. 

Încălzitul. Într-o astfel de baracă cu pereţii ciuiruiti au fost 
instalate de-abia în ianuarie două sobe, dintre care numai una 
singură funcționa, distribuindu-se un brat de lemne, nu în 
fiecare zi, ci la două sau 3 zile odată. 

Mai multe vagoane de lemne de foc trimise în lagărul 
Sliven în iarna 1917-1918 de către Crucea Roșie, pentru prizo- 
nierii români, au fost întrebuințate de către administraţia la- 
gărului în folosul bulgarilor (comandant al lagărului fiind 
sublocotenent Manef), afară de vreo 50 de bucăţi, date ofite- 
rilor români. 

Pentru soldaţii români administraţia bulgară n-a distribuit 
nici O surcea în amândouă iernile de captivitate, din care 
cauză mureau inghetati de frig cu sutele. 

Hrana. Pentru prizonieri era stabilit un regim special: 
pâine rea (de mălai tătărăsc, adesea acru) şi puţină (300 g pe 
Zi). 

Aceeași mâncare, în același cazan ca si soldaţii și internatii 
civili (greci şi sârbi) şi anume: a) bulgur (grâu pisat fiert) 
foarte subțire. Când în timpul distribuţiei se prevedea că nu se 
va ajunge mai turnau în același cazan câteva căldări cu apă sau 
câteva lopeti cu zăpadă adunată din curtea lagărului şi 
continuau apoi distribuţia. b) Cruski (un fel de pere sălbatice) 
fără nici o substanţă nutritivă. c) Năut fiert, de asemenea 
foarte diluat. d) Praz gol fiert în apă goală. 

De multe ori nu ni se dădea nici un fel de mâncare. În 
februarie 1917, 22 zile de-a rândul nu s-a distribuit nimic. În 
schimb, ni s-a oprit în întregime pe tot timpul costul mesei. 

La 25.]11.1917 am fost mutați 150 ofiţeri în lagărul Sliven, 
unde ni s-a dat voie să infiintam o popotă, fără însă a lăsa pe 
vreun ofițer sau vreun delegat al ofiţerilor ca să facă 
cumpărături, pentru ca astfel să fim exploataţi în modul cel 
mai neomenos de către intermediarii bulgari. 

Ingrijirea medicală. Pentru cazuri de boală nu se dădea 
nici un ajutor medical, afară de cazurile cu temperatură. 

3. Oprirea de a participa la înmormântarea camarazilor 
nostri. Scrupuloasa înregistrare a morților în scopul de a cere 
despăgubiri de la statul român pentru cheltuielile de 
înmormântare. 

In ianuarie 1917 a murit în spitalul din Haskovo 
sublocotenentul de rezervă Constantinescu I. din Regimentul 
63 Infanterie, iar ofițerii români n-au putut afla despre aceasta 
moarte decât după înmormântare. 

In lagărul Sliven au murit de inanitie si de tifos exantema- 
tic 15 ofiţeri din 150; la înmormântarea lor autoritatea bulgară 
nu lăsa să asiste decât 10 ofițeri. Coşciugele erau confec- 
tionate din bani colectati de la ofiţeri. Pentru soldații morți nu 
s-a făcut nici un fel de cheltuială, căci ei erau duși la cimitir pe 
niște tărgi, în pielea goală. În schimb, autoritatea bulgară 
dresa acte complete pentru fiecare caz în parte în vederea 
despăgubirilor ce urma să pretindă statului român. 

Pentru a ne amări sufletele, bulgarii asezau în fiecare 
dimineaţă tärgile cu morţi (care variau între 20-60 pe zi), chiar 
pe poteca pe care noi mergeam la șanțurile de comoditate. 


4. Refuzul comandanților de lagăr de a primi reclamatiuni 
de la ofiţerii români prizonieri. În lagărul Sliven au fost 3 
comandanţi: locotenent Ciciu, sublocotenent Savof si Manef. 
Nici unul din ei nu primea reclamatiuni din partea ofiţerilor 
sau soldaţilor noștri, oricât ar fi fost de întemeiate aceste 
reclamatiuni. Dacă, in mod cu totul exceptional, asculta vreo 
reclamaţie, această ascultare avea numai caracterul unei 
amăgiri, căci la urmă încheierea era: „Nu se poate (Ne 
moje!)”. Dar purtarea cea mai inversunata a avut-o însuși 
comandantul Diviziei (P.S.) din Sliven, de care depindea 
direct lagărul de prizonieri. Acesta era generalul bulgar 
Cantargief (geograf cunoscut), al cărui frate este şef de secţie 
la Tribunalul de Ilfov (domnul Vasile Cantargief). De câte ori 
vizita lagărul, ocolea pe români ca si cum ar fi fost ciumati şi 
întotdeauna în urma vizitelor lui regimul se fnräutätea și mai 
mult. 


5. Fraudele şi neomeniile săvârșite la distribuţia coletelor 
trimese ofițerilor de către Crucea Roşie 

Pentru perchezitia coletelor, comandantul lagărului, 
însoţit de agenţii săi, despuia pachetul într-o cameră închisă în 
care nu avea voie să intre ofițerul român și să asiste la desfa- 
cerea pachetului său. După ce oprea ceea ce voia din pachet, 
trimitea printr-un soldat conţinutul pachetului spre a-l preda 
ofițerului destinatar. Când s-a trimis de către Comitetul din 
Geneva pentru asistenţa prizonierilor români colete cu 
alimente, autoritatea bulgară a mers până acolo cu neomenia 
încât a deschis toate cutiile de conserve din pachetele a 150 
ofiţeri şi 40 plutonieri (fiecare pachet conţinea 7 cutii). 

Ceea ce a determinat pe bulgari la o astfel de procedare a 
fost — pe lângă alte consideratiuni pornite toate din răutate — 
dorința de a vedea alimentele românilor stricându-se prin 
scoaterea lor din cutiile de conservare precum şi setea de 
câştig, căci cutiile goale le-au vândut fabricilor lor. 

Din alimentele trimise pentru trupă au sustras cât au vrut, 
pentru că niciodată nu au arătat nici unui român scrisoarea de 
trimitere. Fac această afirmatiune cu toată siguranţa, căci nici 
ofițerilor n-au vroit să le arate scrisoarea de trimitere; iar când 
ofițerii au cerut-o, li s-a răspuns printr-o pedeapsă care a 
constat în amânarea distribuţiei coletelor pentru două 
săptămâni. De asemenea, am fost forţaţi să semnăm în alb 
tablourile de distribuţie. 

Am convingerea că o anchetă ar putea descoperi toate 
furturile săvârşite de autoritatea bulgărească, în dauna 
prizonierilor români, asupra alimentelor şi efectelor de 
îmbrăcăminte si lenjerie trimise de Crucea Rosie. 

6. Bătaia si insultele 

Injurăturile de tot felul proferate de către soldaţii bulgari 
la adresa ofiţerilor români erau la ordinea zilei; lovirea, însă, 
o aplicau numai noaptea — în mod hotesc — pe când ofiţerii 
trebuiau să iasă din barăci — izolați, câte unul, pentru 
necesități. De multe ori, când se aplica prizonierilor români 
sau sârbi bătaia în piaţa lagărului, ofiţerii români trebuiau să 
ocupe una din laturile careului format în jurul acestui 
spectacol sălbatec. Bătaia consta în 25-50 lovituri cu bätul, 
aplicate la partea dorsală, pe pielea goală. Aveau bătăuş de 
meserie, care purta numele de ,,Ceaus”, el era voinic si crud, 
căci punea atâta poftă în executarea criminalului lui rol, încât 
bătea dezbrăcat si cu mânecile suflecate. Pecetea celei mai 
necunoscute barbarii o punea un gornist care suna pe timpul 
bătăii un mars bulgăresc. 

In vara anului 1917 am văzut murind în piaţa lagărului doi 
sârbi sub greutatea si durerea loviturilor. 

7. Robie, nu captivitate 

La intrarea în lagărul Haskovo (începutul lui decembrie 
1916) ni s-a făcut cunoscut că am fost trimişi cu ordin de la 
Sofia în acel lagăr de pedeapsă, care era populat numai cu 
recidivisti, şi că noi suntem consideraţi robi, iar nu prizonieri. 
Iar în februarie 1917 ni s-a comunicat in mod oficial în fata 
frontului că robia noastră - conform ordinului venit de la 
Sofia — încetează si că de la acea dată vom fi consideraţi si 
trataţi ca prizonieri. De fapt, însă, n-a avut loc nici o 
schimbare în tratament de la acea dată, căci pentru români și 
sârbi s-a aplicat tot timpul un regim special de distrugere. 


Căpitan GHERGHE R. 
de la Inspectoratul General al Infanteriei, fost în Regimen- 
tul Călugăreni nr. 40 la data căderii în captivitate 


20.X11.1918 


A.M.R., fond Serviciul Statistic, dos. nr. crt. 2482, f. 410-412 

MEMORIU 
Locotenent colonel Gheorghiu Teodor 
din Regimentul ,, Roman” nr. 14 


Unde am fost dus dupä ce am fost fäcut prizonier 

După ce am fost făcut prizonier împreună cu căpitanul 
Macri N., am fost dus în satul Bränistari la comandamentul 
Regimentului 22 bulgar şi al Brigăzii care se găsea tot acolo; 
am fost întrebat din ce cauză intră în lupte batalioanele 
noastre unele după altele, şi la care am răspuns că nu cunosc 
dispozitiunile mai marilor mei. 

In urmă am fost trimis în ştabul diviziei bulgare, unde am 
rămas pe noapte, iar a doua zi dimineaţă am plecat pe jos la 
Giurgiu, unde am ajuns seara. 

A doua zi după amiază am fost imbarcati pe un ponton cei 
vreo 62 ofițeri români făcuţi prizonieri în luptele de pe 
Dunăre si Neajlov si transportaţi la Sistov. Acolo am stat o zi 
şi apoi am fost transportaţi la Sofia cu calea ferată, în vagoane 
murdare, de animale. 

La Sofia am stat până la 2 decembrie 1916 când am fost 
duși în lagărul de la Haskovo. Acolo am stat până la 27 martie 
1917, când cei 150 ofiţeri făcuţi prizonieri pe Neajlov am fost 
mutaţi în lagărul Sliven unde am şi rămas restul timpului pana 
la plecarea din Bulgaria la 26 mai 1918. 

In momentul când am fost făcut prizonier, soldaţii bulgari 
s-au năpustit asupra noastră să ne omoare; un ofiţer bulgar i- 
a oprit. Am fost lovit cu lopata şi patul armei, mi-au luat 
mantaua, ceasul, punga cu bani, cum si binoclul si geanta cu 
hărți. 

De la prinderea în ziua de 18 noiembrie 1916 și până la 
ajungerea în Sofia n-am primit nici un fel de hrană, am trăit cu 
câte o bucată de pâine de la ceilalți camarazi care aveau bani. 

În lagăr la Haskovo am dormit într-o baracă de lemn, pe 
jos, timp de o lună. În primele zile ale lunii ianuarie 1917 s-au 
dat ofiţerilor superiori (în număr de 12) două camere separate 
cu paturi comune şi paie. Cu două săptămâni înainte de a 
pleca de la Haskovo ni s-au dat o saltea de paie, o pernă, un 
cearceaf şi o pătură. 

Iarna grea din 1917 am petrecut-o fără foc si, din cauză că 
lipseau geamurile de la ferestre, viscolea peste noi şi eram 
nevoiţi să dormim îmbrăcaţi. La cererile ce le făceam pentru 
a ni se da tratament omenesc, locuinţă, hrană, îmbrăcăminte 
si soldă, ni se răspundea cu insulte. 

Lagărul de la Haskovo era situat la 2 km sud de oraş şi se 
compunea din două barăci mari, una mai mică si vreo 20 
căsuțe de pământ. In timp de pace acest lagăr serveşte ca 
câmp [sic!] de concentrare a unei brigăzi. 

Ofițerii au fost plasați parte in barăcile mari, iar restul în 
câteva căsuțe. Domnea cea mai mare murdărie si mizerie, 
ofițerii dormeau la un loc cu deţinuţii din pușcăriile sârbești. 

În lagăr, pe lângă cei 200 ofiţeri români mai erau şi 1500 
prizonieri sârbi. 

La 2 ianuarie 1917 au mai fost aduși din lagărul Kârjali la 
Haskovo 200 ofiţeri din cei făcuți prizonieri la Turtucaia asa 
că până la 27 martie, când am plecat la Sliven, în lagărul de la 
Haskovo au fost 400 ofiţeri români. Tratamentul îndurat de 
cei 400 ofiţeri români în lagărul de la Haskovo n-a fost decât 
niște torturi sistematice fizice și morale. 

Adunasem zi cu zi note asupra celor suferite de la 
capturare până la iulie 1917, când, făcându-se perchezitii, ni s- 
au luat toate notițele, scrisorile și orice hârtie ce s-a găsit 
asupra noastră. 

Cele două memorii ce am înaintat cu ocazia unor inspecții 
ce s-au făcut în lagărele Haskovo şi Silven de către autoritățile 
bulgare n-au avut aici un efect, ba, din contră, au înrăutățit 
tratamentul. 

Spuneam că la 26 martie 1917 cei 150 ofiţeri făcuţi 
prizonieri la Neajlov am fost mutaţi în lagărul de la Sliven. 
Acest lagăr este situat la vreo 6 km de oraşul Sliven, la poalele 
Balcanilor, în valea Tundjei. Acest lagăr era cel mai mare din 
Bulgaria şi acolo se trimiteau toți prizonierii bolnavi si 
internatii civili. De fapt, nu era lagărul decât un lazaret din 
cauza bolilor ce bântuiau. 

Când am sosit acolo, am găsit 6000 prizonieri și internaţi 
sârbi, 50 plutonieri români şi 900 soldați. Din cauza bolilor, de 
la aprilie 1917 până la plecarea noastră nu mai rămăsese decât 
1200 sârbi, 350 soldaţi români, restul muriseră; iar din cei 150 
ofiţeri au murit 19; din 50 plutonieri au murit 25. 

La Sliven cei 150 ofiţeri, 50 plutonieri si 20 soldaţi de 
serviciu au fost înghesuiți într-o baracă în care ar fi putut locui 
cel mult 100 oameni. Din cauza îngrămădelii nu se putea 
păstra curăţenia, ceea ce a dat naştere la diferitele boli (cele 
mai frecventate [sic!] au fost tifosul exantematic de care au 
fost atinsi aproape 1/2 din ofiţeri). 

S-a dat fiecăruia o saltea cu puţine paie şi o pătură, pe care 
le-am așezat pe jos. Cu ocazia inspecției făcute de generalul 
bulgar Petrov, comandantul lagărelor, în luna iunie 1917, am 
cerut să ni se dea câte un pat si alte îmbunătățiri. N-am 
obținut însă nimic. Am aflat mai târziu că aceşti 150 ofiţeri 
fuseseră mutaţi ca pedeapsă de la Haskovo la Silven, în urma 
reclamatiilor ce am arătat ce făcusem la Haskovo si a 
încercării de evadare a vreo câtorva ofiţeri la începutul lunii 
martie 1917. 

Hrana este unul din capitolele cele mai interesante din tot 
timpul captivitatii. Cât am stat în lagărul Haskovo, timp de 4 
luni, hrana se compunea din: mere, pere și prune sălbatice 
fierte cu apă, în cantitate destul de mică; din când în când grâu 
fiert, de calitate proastă; ni s-a dat de două ori fasole şi de 3 
ori carne. Primeam zilnic câte 400 g pâine din mălai tătăresc 
(mălai de mături); au fost multe zile când nu ni s-a dat decât 

1/2 din aceastä pâine, färä alte alimente. Hrana se prepara în 
vase de aramă necositorite, din care cauză s-au îmbolnăvit 
multi ofiţeri, prezentând simptome de otrăvire. Din această 
cauză am rămas suferind de stomac. Toate cererile noastre de 
a ne îmbunătăţi hrana sau a ne permite să facem o popotă au 
fost zadarnice. 

Lagărul atârna ca administraţie de Comandantul 
garnizoanei (locotenent colonel Stefanov), un adevărat câine, 
care, printr-un ticălos de sergent-major (Delciu Mirov) care 
era comandantul lagărului, a căutat să ne extermine. Pe la 
sfârşitul lunii ianuarie a fost numit ca [sic!] comandant al 
lagărului sublocotenentul Coso, acesta, cu toate că era om 
serios $i cu bunăvoință de a ne servi, n-a putut face nimic, fiind 
împiedicat de cei doi de mai sus. 

După plecarea noastră din Haskovo am auzit că acolo s-au 
dat fiecărui ofiţer un pat, rufe, haine, încălțăminte si li s-a 
îmbunătățit si traiul, permițându-le a merge în oraş de două 
ori pe săptămână, câte 10-20 ofiţeri, şi a se aproviziona. 

După ce ne-am mutat la Sliven, la început vreo două luni 
am dus-o mai bine. Acolo am alcătuit o popotă, iar un sergent 
Gheorghiu Grigore din Regimentul 33 Tulcea, de origine 
bulgar, care era prizonier si pe care adminstratia taberei îl 
luase la cancelarie, ne-a înlesnit tot timpul, procurându-ne 
alimente cu preţuri îndoite şi chiar împătrite. Ne-a jefuit, dar 
a trebuit să suferim ca să nu murim de foame. 

Afacerea popotei a fost mărul de discordie dintre ofițeri si 
cred că va da naştere la reclamaţii. Dar pe lângă jaful de-am 
arătat mai sus, numitul sergent, care era spion bulgar, şi a 
bătut joc de bietii soldaţi cărora le lua banii pentru fel de fel 
de mici servicii, iar alimentele trimise de Crucea Rosie, in loc 
să le dea soldaţilor, le vindea în oraş sau în lagărul ostaticilor 
sârbi. Nu s-a sfiit de loc să fure sute de pachete de alimente si 
rufe trimise ofițerilor de Crucea Rosie; opera cum vrea, iar 
când câţiva au reclamat comandantului taberei, sublocotenent 
Manef, acesta i-a băgat imediat la închisoare. 

Cu hrana am dus-o cât se poate de greu, în lunile iunie, 
iulie, august și septembrie nu ne-am hrănit decât cu bob si 
cartofi fierti cu apa. Painea, ca si la Haskovo. În tabără erau 
două asa-zise cantine în care se găsea în timpul primăverii 
1917 puţin lapte, pe vară până la septembrie, câte puţină 
mâncare preparată în aşa condițiuni de murdărie şi 
nepricepere încât te lipseai de mâncare (felurile se 
compuneau din fasole verde sau uscată fiartă cu apă mult 
piper ros si cu multe muşte, sau carne veche și legume, un fel 
de lături). În privinţa pregătirii mâncării ca şi-n multe altele, 
bulgarii sunt foarte fnapoiati. 

Până în luna decembrie 1917, când am început a primi 
pachete cu alimente de la Geneva, am dus-o foarte greu cu 
hrana. Din luna decembrie 1917 şi până la plecarea din 
Bulgaria la 26 mai 1918, datorită bunatatii si grijii Comitetului 
de Asistenţă de la Geneva, am putut să ne salvăm viata; dacă 
ne-ar fi lipsit alimentele care ni s-au trimis, sunt convins că ar 
fi pierit de foame cel puţin 1/2 din ofiţeri şi trupă. 

Incă din luna martie 1918 alimentele se imputinasera în 
toată Bulgaria iar ceea ce se mai putea găsi era foarte scump. 
Aşa, de exemplu, o pâine de 2-2,1/2 kg grâu 30-40 lei, 1 kg 
fasole 7-8 lei, oul 60-80 bani, grăsime 35-40 lei, zahăr tos 30-35 
lei/kg, brânză 16-35 lei kg (se găsea foarte greu și în mică 
cantitate [sic!] ceapa 5 bani firul, lapte nu se găsea, fiind 
rechizitionat, carne de vacă 8-10 lei kg, de porc 14-16 lei, de 
miel 12-14 lei. Carnea se găsea foarte greu, slabă, şi nu se 
găseau decât vite bolnave. Alte alimente nu se puteau găsi. 

Îmbrăcămintea. Cu toate cererile ce am făcut, nu ni s-au 
dat efecte de îmbrăcăminte. Tot timpul captivitatii am purtat 
îmbrăcămintea cu care fusesem făcuţi prizonieri. Majoritatea 
ofițerilor semănau cu cersetorii, hainele se degradaseră si n- 
aveam nici cu ce şi nici cine să le repare. 

Cu rufele a mers mai bine. Pe timpul verii 1917 am primit 
de la bulgari două cămăși si două perechi izmene, s-a dat şi 

câte o pereche bocanci de trupä la acei din ofiteri ce 
rămăseseră cu picioarele goale. La plecare aceste efecte au 
fost luate înapoi. In februarie 1918 am primit de la Geneva 
câte două cămăși, două perechi izmene, o flanelă, două 
perechi ciorapi, două batiste, o pereche pantaloni dril; pe luna 
martie am primit iarăși un număr de rufe, ca mai sus. 

Aceste efecte fuseseră, după cât am auzit mai târziu, 
trimise din timpul verii, însă bulgarii le-au ţinut să treacă 
iarna, să suferim cât mai multă lipsă. In toate acţiunile lor n-au 
fost conduşi decât de gândul de a ne chinui si a ne distruge 
metodic. Așa, de exemplu, când timpul era mai friguros, prin 
ianuarie, ne-au dezbrăcat de ultimele haine, sub cuvânt că 
trebuie dezinfectate. Ca rezultat a fost că foarte multi ofiţeri 
s-au îmbolnăvit si câţiva au și murit. 

Solda. Ni s-au acordat lunar 70 leva sublocotenentilor, 80 
căpitanilor, 90 maiorilor si locotenent coloneilor si 100 
coloneilor. Achitarea se făcea în mod foarte neregulat; la câte 
3-4 luni ni se dădea pe luna cea mai îndepărtată. Din solda 
lunară ni se retinea la Haskovo suma de 1,30 — costul hranei; 
iar la Sliven când ne-am alcătuit popota ni s-a oprit numai câte 
12, 4 — costul pâinii pe o lună. 

Se poate ușor vedea câte neajunsuri şi mizerii am îndurat 
din cauza lipsei de bani. Numai Dumnezeu știe cum am putut 
trăi cu cei 70 lei faţă de scumpetea traiului de acolo. 

În iulie 1917 am primit de la consulul spaniol care 
reprezenta afacerile noastre în Bulgaria câte 200 leva 
sublocotenentii si locotenentii, 300 căpitanii, 400 maiorii, 500 
locotenent coloneii. Aceasta a fost prima si ultima dată când 
am auzit vorbindu-se de Excelenţa Sa consulul spaniol pe tot 
timp celor 18 luni de captivitate şi ne-am întrebat deseori, 
oare de ce Excelenţa Sa n-a binevoit a se interesa mai de 
aproape de noi şi măcar odată să fi venit să ne viziteze; ar fi 
putut vedea starea de plâns în care ne găseam și, prin 
autoritatea persoanei sale, poate că s-ar fi schimbat situaţia 
noastră. 

Cred că nu-i de loc surprinzător dacă afirm că din cauza 
lipsei de bani, fiindcă din ţară n-am primit decât târziu de tot 
(prin august 1917 şi numai 1/4 din ce mi s-a trimis) şi a plăţii 
neregulate a soldei, foarte multi ofiţeri, ca să-și poată procura 
o mizerabilă hrană zilnică, și-au vândut hainele, rufele și chiar 
încălțămintea. Mi-a fost dat să văd completa prăbușirea 
morală în care căzuse cea mai mare parte din ofițerii noștri. 

Ingrijirea medicală. Pe tot timpul cât am stat în lagăr la 
Haskovo ofiţerii bolnavi erau tratați în spitalul militar din 
oraş. Nu era primit în spital decât atunci când bolnavul avea 
cel putin 38 temperatură. In spital ofiţerii erau tratați binisor. 
Boli ușoare, indispozitiuni nu se admiteau la bulgari, cu mare 
greutate se permitea a se duce la spital cei ce aveau nevoie de 
pansament (erau câţiva ofițeri răniţi si nevindecati complet). 

Luni de zile, multi ofiţeri au rămas bolnavi: eczeme, râie și 
alte boli, pe motiv că n-au temperatură 38. Tâmpenia care 
este proprie bulgarilor, unită cu răutatea şi rea voinţa, au fost 
singurele mijloace de care s-au servit fata de noi de la început 
si până la sfârşitul captivitatii. 

In lagărul de la Sliven am dus-o şi mai rău. Cu toate că în 
teritoriul lagărului era o baracă mare transformată într-un fel 
de spital, din cauza însă a murdăriei (păduchi si plosnite), a 
lipsei complete de măsuri igienice a nepriceperii medicului 
(un medic sârb, de fapt un fost agent sanitar), a lipsei de 
medicamente si de confortul necesar unei infirmierii, nu 
spital, apoi amestecul diferiților bolnavi la un loc, atât ca 
poziţie socială, cât si ca boli (cei de tifos exantematic la un loc 
cu cei bolnavi de alte boli) zic, toate acestea aveau ca rezultat 
că acel intrat în așa-zisul spital, bolnav de febră sau altă boală 
ușoară cu greu scăpa, fiindcă se infecta de tifos sau dizenterie, 
care bântuia cu furie. 

Zilnic mureau 40-60 de bolnavi, care erau aruncaţi într-o 
şură timp de 24 ore unde îi rodeau şobolanii. La început s-a 
permis ca ofiţerilor ce decedau să li se facă cosciuge, mai 

târziu s-a ridicat acest privilegiu şi sărmanii noștri ofiţeri ale 
căror trupuri au rămas în blestematul pământ bulgăresc au 
fost înmormântați în pielea goală la 0,50 - 0,60 m adâncime 
pentru că pământul era pietros, multi fără cruce. Înainte de 
plecare am cerut administraţiei taberei să ne permită a merge 
la cimitir ca să oficiem un parastas, ni s-a permis cu mare 
greutate; dar nici din cei 15 ofiţeri ce muriseră n-am putut găsi 
decât mormântul a 2-3 cărora le pusesem la mormânt câte o 
piatră cu inscripție, şi aceştia erau din cei morţi la început 
când ni se permitea asemenea lux. Cred că sălbaticii din Noua 
Zeelandă sau hotentoti vor fi cu mult mai îngăduitori faţă de 
prizonierii lor decât au fost vecinii noştri bulgari fata de noi. 

Prin luna august, când tifosul exantematic şi dizenteria 
bântuiau cu furie, au fost curate orori. Bolnavii în agonie nu 
mai erau lăsaţi să-și dea ultima suflare în barăcile unde 
zăceau, erau aruncaţi în aşa-zisa morgă. In mai multe rânduri 
au fost duși la cimitir muribunzi pentru a fi îngropaţi de vii, 
însă prin mila cioclilor au fost aduși înapoi si lăsaţi să moară 
în morgă şi apoi i-au îngropat. 

Aceasta a fost soarta multora dintre sârbi, pe care îi 
distrugeau în mod sistematic prin bătăi, munci și foame. Ar fi 
cred, un scut de umanitate din partea statului nostru să 
intervină pe lângă aliaţii noştri francezi, englezi şi americani să 
se intereseze de acest nenorocit popor si să li se trimită si lor 
alimente, haine si bani în lagărele bulgărești în care mor zilnic 
cu sutele. În lagărul de la Sliven se adusese un fost bandit 
(comitagiu bulgar) care, timp de 4 luni cât a stat în lagăr, a ucis 
în bătaie peste 300 sârbi şi vreo câţiva soldaţi români. In 
octombrie si noiembrie 1917, tifosul exantematic atinsese 
peste 40 de ofiţeri, am cerut în mai multe rânduri măsuri 
profilactice si un medic român; cu mare greutate, pe la 20 
decembrie 1917 ne-a sosit în tabără medicul sublocotenent de 
rezervă Cornäteanu (medic de plasă din jud. Argeș). Spre 
durerea noastră am avut ghinionul ca acest medic să fie, cred, 

unul dintre cei mai slabi medici români, leneș, vicios si cu 
foarte multă rea voinţă. Nu-si dădea decât prea putin interes 
faţă de bolnavi; acei dintre ofițerii bolnavi care au scăpat de la 
moarte se datorește numai întâmplării sau rezistenţei lor 
fizice. Am trecut prin zile grele, decimati de boli, lipsiţi de 
mijloace materiale, ameninţaţi să murim de foame, asa am 
dus-o 18 luni. Dacă camarazii [sic!] de pe front au dreptul să 
li se zică eroi, atunci prizonierilor dati pe mâna bulgarilor li se 
poate zice cu drept cuvânt martiri. 

Program zilnic. Programul zilnic era sumar de tot. În 
lagărul de la Haskovo, apelul (,,proverka” cum o numeau 
bulgarii) se făcea zilnic, dimineaţa între 7-8 şi seara între 5-7. 
Masa de amiază între 11-12, iar cea de seară între 4-5. La 
Haskovo, îndată după apel toţi prizonierii intrau în barăci; nu 
era permis să iasă decât pentru a-şi face necesitățile, când 
trebuia să baţi în ușă ca la puşcărie spre a anunţa santinelele 
si care permiteau ieșirea prin cuvântul „Slobodna”. 

La Sliven apelul se făcea 1-2 ori pe lună. La Haskovo am 
avut de îndurat cele mai mari umilinti și dureri sufleteşti. 
Sentinelele şi soldaţii bulgari loveau soldaţii fără nici un 
motiv, si pe ofițeri; în nenumărate rânduri, ofițerii au fost puși 
să ducă hârdaele cu murdării; care nu se supunea era bătut 
crunt. Aceeaşi metodă s-a practicat din când în când si la 
Sliven. 

După bătălia de la Mărășești au fost loviti multi ofițeri, 
desigur că ordinul venise de sus. În luna iulie a fost numit ca 
comandant [sic!] al lagărului un sublocotenent de rezervă, 
Manef. Era un dușman de moarte al românilor. De pe urma 
acestui ticălos am îndurat toate neajunsurile şi mizeriile 
posibile. Fel de fel de constrângeri, aşa, de exemplu, sub motiv 
că fasolea era toată rechizitionatä, nu permitea să ne 
procurăm decât de la Comitetul oraşului Sliven, care se scuza 
că nu are decât pentru populaţie. Nu ne dădea voie să ne 
cumpărăm carne, soldele le întârzia cu câte 3-4 luni, banii si 

scrisorile trimise de familie zăceau cu lunile la cancelaria 
lagărului, ş-apoi le înapoia cu arătarea că adresantul nu se 
găseşte acolo ori le distrugea. Ca să nu pierim de foame şi 
mizerie a trebuit să-l cumpărăm cu 1000 lei. De altfel, bulgarii 
sunt ușor coruptibili când e vorba de bani. 


Data și mijloacele întoarcerii de la inamic 
In ziua de 26 mai 1918, ora 2 p.m., am părăsit lagărul 

Sliven. Grupul se compunea din 156 ofiţeri si plutonieri si 390 
soldați, au mai rămas câţiva soldaţi bolnavi în spitalul de 
acolo. Din Sliven am plecat cu calea ferată pe la orele 5,30 
p.m. spre Rusciuk prin Stara-Zagora-Târnovo. In ziua de 28, 
pe la ora 8 dimineaţa, am sosit în Rusciuk, unde am stat până 
la ora 2 p.m. când am fost imbarcati pentru Giurgiu. La 
Giurgiu, cei 6 ofițeri superiori am fost trimişi imediat la 
Bucuresti, de unde a doua zi am plecat la Iasi, restul ofiţerilor 
au rămas la Giurgiu. 

În ziua de 30 mai m-am prezentat la Ministerul de Război 
şi Marele Stat Major. 

In ziua de 1 iunie m-am prezentat Regimentului 14 din 
care făceam parte. 


Impresiile personale asupra stării de spirit a bulgarilor 

Fiind cu totul izolați de lagăr şi lipsiţi de orice contact cu 
populația bulgară, n-am avut ocazia să discut asupra stării în 
care se găsesc bulgarii decât din când în când, întrebam câte 
un soldat bulgar din cei ce ne păzeau. Am înţeles că erau, pot 
zice, dezgustati că nu se mai termină războiul. 

Auzeam în lagăr vorbindu-se că în timpul din urmă 
dezertările pe frontul macedonean se înmultiserä. În general, 
starea de spirit a populaţiei este destul de proastă; şi mic şi 
mare dorește pacea. 

Situaţia materială a bulgarilor este cât se poate de rea; din 
cauza lipsei, populaţia se revoltase mai în toate orașele. 

În Sliven se împușcaseră mai multe femei si copii care, 
disperaţi, ceruseră pâine. Acest eveniment s-a petrecut pe la 
15 mai a.c. 

In timpul trecerii cu trenul până la Rusciuk am putut 
constata că semănăturile sunt foarte proaste în acest an, 
seceta bântuie în Bulgaria de vreo 8 luni. 

Sunt mari nemulțumiri în contra germanilor care-i store de 
produse în mod sistematic. 

Materialele şi produsele de hrană se vând cu preţuri de 10- 
20 ori mai mari ca-n timpul normal. Obiectele de menaj si 
rufărie se găsesc foarte greu şi sunt foarte scumpe; o cămaşă 
de cea mai ordinară pânză se plătea cu 40-50 lei. Cât privește 
preţul alimentelor, l-am arătat mai sus. La început sarea se 
vindea 10-12 lei kg, iar gazul 14 lei litrul. După ocuparea 
Munteniei bulgarii au adus mari cantităţi de sare si gaz, aşa că 
acum în urmă sarea era 0,70 bani kg iar gazul 1,20 litrul. 

Starea sanitară. In Bulgaria bântuia încă din 1914 tifosul 
exantematic, care a devenit, pot zice, epidemic în această tara, 
cum şi alte boli infecțioase. Foarte răspândită este malaria, 
mai cu seamă în lungul văii Tundjei care este mocirloasă. 

In privința părerilor ce au bulgarii de armata noastră, ni se 
citeau în ziarele lor aprecieri defavorabile, pornite din ura de 
moarte ce o au fata de noi. După bătălia de la Mărăşeşti nu s- 
au sfiit să spună că în urma reorganizării armatei române de 
către francezi şi englezi, românii se luptă bine. 

După alipirea Basarabiei si nereusita lor în privinţa 
Dobrogei se dezläntuise un potop de injurii la adresa noastră 
şi-n fiecare articol al lor concluzia era că ei nu pot înţelege 
cum România se mărește si lor nu li s-a dat nici Dobrogea si 
nu sunt siguri nici de Macedonia şi partea ce au ocupat-o din 
Serbia. 

Dădeau a înţelege că germanii ne protejează pe noi şi-i 
trag pe dânșii pe sfoară. Se înţelege că aceasta nu-i decât 
mentalitatea prostească a bulgarilor. 

În rezumat, cele 18 luni de captivitate, trăite sub un 
tratament bulgăresc, în care am avut de îndurat cele mai mari 
chinuri sufleteşti si trupesti ca: bătăi, corvezi scârboase, lipsă 
de hrană, ruperea completă a contactului cu familiile noastre 
(n-am primit de la familia mea în cele 18 luni decât o singură 
carte poştală în martie 1918), murdăria şi mizeria în care am 
trăit (nu ne-au îngăduit să facem băi, cu toate că la 6 km de 
lagăr era o staţiune balneară şi climaterică), apoi hrana 
mizerabilă ce ni s-a dat, lipsa de îngrijire igienică şi medicală, 
toate acestea au lăsat în sufletele noastre trăsături adânci și 
am jurat ca, atunci când va veni timpul, să ne răzbunăm fata 
de acest ticălos şi sălbatic popor. 


Locotenent-colonel GHEORGHIU 


A.M.R., fond Serviciul Statistic, dos. nr.crt. 4022, f. 48-52 

Copie 
MEMORIUL 
locotenentului de rezervă Gh. A. Golescu, comandantul 
Companiei a 8-a din Regimentul 75 Infanterie, asupra 
modului cum a luptat în lupta de la Turtucaia, cum a căzut 
prizonier, tratamentul si observațiile făcute în timpul 
captivitatii. 


1. Lupta si in ce împrejurării am fost făcut prizonier 

In ziua de marti, 23 august 1916, la ora trei dupa amiaza, 
batalionul II din Regimentul 75 Infanterie, comandat de 
domnul maior Antonescu, trecu Dunărea la Turtucaia și este 
trimis să ocupe tranșeele din linia a 3-a, la 4 km de marginea 
orașului, la dreapta şoselei Turtucaia —- Daidâr. Primesc ordin 

de la domnul comandant, colonel Josescu, sosit cu batalionul 
nostru, să rămân în rezervă cu drapelul la dispoziţia sa. 

Trimit, tot din ordinul domnului colonel, un pluton din 
compania mea, al 4-lea, comandat de sergentul instructor 
Dragomir, la Batohim, iar celelalte 3 plutoane le-am aşezat 
înapoia tranşeelor la 500 metri, în porumb, căci întregul câmp 
era acoperit de porumb care împiedica vederea la o distanţă 
mai mare de vreo 300 metri şi nu te lăsa să vezi ce se petrecea 
mai departe. 

Inamicul avea un balon captiv prin care vedea toate 
mișcările noastre şi isi regula tragerea. Cele 3 plutoane rămase 
sub comanda mea n-au avut în acea zi nici o pierdere, deşi 
obuzele cădeau în apropiere, câteodată chiar asupra noastră. 
Srapnelele inamice se spărgeau, deseori, prea sus şi gloantele 
lor nu aveau atunci putere de pătrundere. Am văzut lângă 
mine un soldat lovit în cap de un glonţ de srapnel care i-a 
produs o simplă echimoză. Inamicul trăgea şi cu obuze 
percutante de 15 cm, însă în acea zi numărul lor nu a fost mare 
iar efectul lor localizat la o mică depărtare de la locul de 
explodare. 

Domnul colonel Josescu, după ce plutoanele mele au fost 

aşezate la locul destinat de D-sa, pleacă călare [sic!] cu 
aghiotantul său, sublocotenentul Sachelarie, pentru a afla stiri 
asupra situaţiei și îmi dă ordin să stau pe loc până la 
întoarcerea sa. 
_ Bombardamentul inamic devenea din ce în ce mai viu. 
Incep să vină soldaţi izolaţi de pe front, din toate regimentele. 
Este imposibil de a afla ceva precis din răspunsurile lor. 
Trimit pe cei neräniti îndărăt la tranșee, după ce le dau cartuşe 
de la chesonul de campanie, toţi având cartuşierele lor goale. 
La stânga transeelor ocupate de batalionul nostru soldații 
începeau să se retragă. Domnul colonel Josescu, care se 
întorsese, trimite adjutantul său, sublocotenentul Sachelarie, 
să-i întoarcă din nou îndărăt, pe urmă chiar domnia sa în 
persoană de mai multe ori tot în acest scop. 

Sunt instiintat că au apărut atunci soldați izolaţi strigând 
că mai sunt înaintea noastră mai multe linii de trăgători şi să 
nu tragem asupra lor din greșeală, dacă s-ar întâmpla peste 
noapte o mișcare de trupă. Ordon ca să se cheme aceşti soldaţi 
ca să aflu de cine sunt trimiși, însă dispărură în porumbul care 
acoperea tot câmpul. Cum, pe de altă parte, se auzeau focuri 
de armă în spatele nostru si gloantele suierau, părând ochite 
asupra noastră, toate aceste fapte îmi părură suspecte. Trimit 
patrule înainte pe flanc şi pe spate cu ordin ca orice soldat 
izolat s-ar găsi lângă companie să fie adus imediat în fata mea 
pentru a mă încredința de identitatea sa şi a verifica spusele 
sale. Deşi, însă, serviciul de patrulare a funcționat necontenit, 
n-a putut să prindă pe nimeni din cauza porumbului care 
acoperea tot câmpul și permitea oricărui individ suspect de a 
se ascunde şi de a dispare într-o clipă. 

Pe la orele 6 sublocotenentul Stănescu loan, comandantul 
plutonului I, este rănit și evacuat. Zgomotul luptei a început 
să scadă pe măsură ce se întuneca. Indoim serviciul de 
patrulare si iau măsurile cele mai severe pentru păstrarea 
liniștii. 

Pe la ora 9 seara soseşte o patrulă din compania de pionieri 
de cetate ce era în dreapta mea, comandată de un ofiţer (nu- 
mi aduc aminte numele ofițerului). Era trimisă pentru a se 
asigura dacă se găseau trupe amice în partea ocupată de 
batalionul nostru. Dau ofițerului toate deslușirile cerute. 

Mai târziu sosește în fata companiei un pluton comandat 
de sublocotenentul Duină Ilie din compania I a Regimentului 
75 Infanterie. Imi raportează că toate trupele care se găseau la 
dreapta si la stânga sa s-au retras și că s-a găsit absolut singur 
cu plutonul său, uitat în tranşeele sale. Temându-se de o 
învăluire, s-a retras şi, din cauza întunericului neputându-se 
orienta, a sosit fără să ştie în fata noastră. 

Sosit cu batalionul său aproape o zi înaintea noastră şi 
trimis în grabă într-un sector fără să aibă harta, nu poate să-mi 

dea nici o ştire precisă asupra locului unde a fost, depărtarea 
acelui loc şi direcția lui în raport cu poziţiile noastre. Se opresc 
lângă compania mea până la sosirea domnului colonel 
Josescu, care plecase din nou după informaţii. 

Pe la ora 11 soseşte si domnul colonel Josescu, ia 
cunoştinţă de caz şi, după ce mai vorbeşte cu sublocotenentul 
Duină, îl trimite la batalionul său. Raportez cazul cu indivizii, 
suspecți, după mine, care strigau că mai avem în fata noastră 
mai multe rânduri de trăgători şi măsurile ce le luasem. 
Domnul colonel îmi dă ordin să trimit la domnul maior 
Antonescu, comandantul batalionului nostru, un ofiţer pentru 
a-l întreba dacă mai sunt alte trupe înainte și care sunt aceste 
trupe. Trimit pe sublocotenentul Șerbănescu Iulian, care se 
întoarce cu răspunsul că înainte nu se mai găseşte nici o trupă 
amică, batalionul fiind în prima linie. 

Domnul colonel Josescu se instalează pentru noapte în 
dosul companiei, lângă drapel, şi îmi dă ordin să-l deştept dacă 
s-ar întâmpla ceva. 

Pe la ora 1 medicul batalionului, doctorul Horestein, 
soseşte pe jos cu farmacistul regimentului ca să se intereseze 
unde se găseşte batalionul. Imi spun că a fost o panică 
provocată nu se ştie din ce cauză şi că mii de soldați au părăsit 
tranșeele, îndreptându-se spre oraș si spre Dunăre; că toate 
trăsurile ce erau pe drum, ba și ambulanta sa, au fost luate de 
mulţimea fugarilor până aproape de Dunăre; că, cu [sic!] mare 
greutate a putut domnul general comandant al cetății să 
restabilească ordinea. Voia să vie cu ambulanta la batalion și 
venise să vadă unde se găseşte și care este drumul cel mai 
scurt. Mă întreabă când să vie, căci din cauza întunericului n- 
ar putea veni noaptea, nefiind permis să se aprindă felinare în 
apropierea transeelor. li spun să vie cat de dimineaţă. Restul 
nopții trece liniștit. 

A doua zi, 24 august, în zori de zi, bătălia reîncepe foarte 
viu. Bombardamentul inamic devine repede foarte violent. 

Inamicul trăgea în mare număr și srapnele si obuze percutante 
de 15 cm. Sunt obligat să schimb în continuu poziţia 
plutoanelor mele pentru a nu fi încadrate. Mereu ne mutăm, 
când la dreapta, când la stânga, când înainte, când înapoi. Cad 
câţiva răniţi pe care îi trimit la ambulanta batalionului nostru, 
care sosise de dimineaţă si era instalată la câteva sute de metri 
în spatele nostru, aproape de şosea 

Situaţia rămâne aceeași până la ora 11, când trupele ce 
erau la stânga noastră încep să se retragă, nemaiputând să se 
menţină pe poziţie. Retragerea devine aproape generală. Din 
toate părțile oamenii izolaţi sau în grupuri mici se retrag. 
Toate regimentele sunt amestecate. 

Domnul colonel Josescu, văzând situaţia gravă si găsind că 
drapelul este prea aproape de front și expus în cazul unui atac 
inamic, îmi dă ordin ca să ne retragem spre marginea orașului. 
Ne retragem încet, în eşaloane. Sosim în partea stângă a 
şoselei Turtucaia — Daidâr. Domnul colonel îmi dă atunci 
ordin să plec în recunoaștere în scopul de a vedea dacă mai 
sunt trupe amice în această parte, cine le comandă şi dacă se 
mai poate rezista acolo. 

Câmpul şi în această parte era acoperit cu porumb. Din 
când în când, focuri izolate. Întâlnesc soldaţi rätäciti, unii 
răniţi, care se retrăgeau. Nu pot însă să aflu ceva precis din 
răspunsurile lor. 

Merg înainte, aproximativ 800 metri, mă sui într-un pom si 
examinez câmpul cu binoclul. Înainte, la vreo 700-800 metri în 
porumb, grupuri mici de soldați schimbau impuscaturi cu 
inamicul, retrăgându-se spre oraș şi spre Dunăre. Aceste 
grupuri fugeau trăgând neregulat, care se luptau cum puteau 
contra inamicului care îi urmărea mereu. Nu văd pe toată 
întinderea câmpului nici un ofiţer şi nici o trupă organizată. 

Mă dau jos din pom pentru a mă reîntoarce. Văd atunci în 
fata mea, la 100-150 metri dinspre inamic, doi soldați 
îmbrăcaţi în uniforma noastră care, cum ne văd, trag asupra 


286 Gh. Nicolescu ¢ Gh. Dobrescu ¢ A. Nicolescu 


noastră. Mă arunc jos, mă târăsc prin porumb pentru a înșela 
asupra poziţiei mele, vrând să-i impusc la rândul meu. Luând 
în ochire, din nou dispărură. 

Am vrut întâi să-i caut, m-am gândit însă că eram trimis de 
șeful meu cu o misiune determinată si era de datoria mea să 
mă întorc a-mi face raport. Cred că aceşti soldaţi erau sau 
bulgari îmbrăcaţi în uniformă de la morții nostri si trimiși să 
spioneze şi să propage panică în liniile noastre, sau soldaţi din 
armata noastră, de origine bulgară, care trădaseră. 

D-nul colonel Josescu, după ce ia cunoștință de raportul 
meu, ordonă ca să ne retragem înspre Dunăre pentru a vedea 
dacă putem să ne strecurăm pe sub mal spre Silistra sau dacă 
putem trece drapelul dincolo de fluviu la Olteniţa. 

Coborâm spre Dunăre. Era, cred, între ora trei si patru. 
Acolo era o învălmăşeală de nedescris. Träsuri, chesoane, mii 
de oameni vin curgând, unii se trec pe malul opus, înot, cu 
bărci, cu scânduri. Un ponton era plin de răniţi așteptând 
trecerea lor cu bacul la Olteniţa. Cum erau santinele care 
împiedicau intrarea pe ponton m-am gândit că este poate 
acolo un serviciu de ordine, un ofiţer sau un doctor care ar fi 
putut să ne dea lămuriri si să ne comunice ordine. 

Invälmäseala în fata punţii ce ducea la ponton era așa de 
mare încât era imposibil de trecut pe punte. Știind să înot, mă 
ofer domnului colonel să merg înot până la ponton. D-sa 
consimte. Ajung acolo, nu găsesc nici un ofiţer, nici chiar un 
doctor. In acel moment oamenii care erau grämäditi în fata 
punţii se aruncă cu [sic!] toată opunerea santinelelor si, 
călcând nenorocitii răniți în picioare, se reped pe ponton 
crezând, probabil, că bacul era să vie să-i ia sau că vor găsi 
acolo vreun mijloc de trecere dincolo de Dunăre. Mă găsesc 
un moment imobilizat de această mulţime. Reusesc să mă 
arunc din nou în Dunăre pentru mă reîntoarce la mal. 

Bulgarii încep atunci să tragă cu mitraliere si cu srapnele 
în oamenii ce căutau să treacă Dunărea si să bată chiar malul 

pentru a împiedica retragerea spre Silistra. 

Eram complet încercuiți fără mijloc de retragere dincolo 
de fluviu. Portdrapelul regimentului mă găsește atunci si îmi 
transmite ordinul domnului colonel Josescu de a distruge 
drapelul dacă nu pot să-l trec dincolo pe malul opus. 

Domnul colonel şi restul companiei mele încercau să 
treacă spre Silistra. Caut în zadar eu, portdrapelul şi sergentul 
Răducanu, vreo bârnă în stare să plutească, sau scânduri ca să 
facem o portitä şi să încercăm să trecem drapelul dincolo de 
Dunăre. Negăsind mijloc de trecere, iar situaţia fiind absolut 
disperată, sosirea inamicului nemaifiind decât numai o chestie 
de timp, am judecat că este de îndatorirea mea de a executa 
ordinul comandantului meu de regiment si de a distruge 
drapelul pentru ca să nu cadă în mâinile inamicului. Am vrut 
să-l ard dar nu aveam nici o materie combustibilă, paie sau 
lemne. Am pus atunci steagul cu pajura într-un sac de 
merinde, l-am umplut cu încărcătoare de armă, cu pietre 
grele, l-am închis şi legat cât am putut mai bine şi, intrând în 
Dunăre până la piept, l-am aruncat cât am putut mai departe 
în apa adâncă. Reîntorcându-mă la mal, aflu că s-au trimis 
parlamentari la inamic, că toţi ofițerii să se adune la clubul 
militar (divizie), iar armamentul să se arunce în Dunăre. 

Ajungând la clubul militar aflu că capitularea [sic!] s-a şi 
făcut şi că se aşteaptă în fiecare moment sosirea inamicului. 
Câtva timp după asta au sosit trupele bulgărești care ne-au 
dus în fata colonelului bulgar, comandant al brigăzii ce ataca 
în această parte. Acolo am fost separați, noi, ofiţerii, de trupă 
și am fost închiși în una din barăcile cazărmii din Turtucaia. 


2. Tratamentul prizonierilor la bulgari 

In cazarma de la Turtucaia am rămas închiși două zile, nu 
ni s-a dat decât pâine. 

Am fost trimiși apoi pe jos până la Razgrad. Drumul de la 
Turtucaia la Razgrad l-am făcut în trei zile, cu hrană numai 
pâine. 


288 Gh. Nicolescu ¢ Gh. Dobrescu ¢ A. Nicolescu 


Populaţia ne vindea toate lucrurile de care aveam nevoie la 
preţuri exorbitante, căutând să ne speculeze prin toate 
mijloacele. Monedele românești le primea pentru 1/2 din 
valoarea lor, desi în Turtucaia fusesem instiintati de către 
comandamentul bulgar că monedele și hârtiile noastre de 
bancă au oficial valoare 100 la 100 la schimb. 

La Razgrad ni s-au dat două zile repaus. A 3-a zi am plecat 
cu trenul la locul unde era lagărul nostru de internare, la 
Sliven. Drumul de la Razgrad la Sliven l-am făcut în două zile, 
închiși în vagoane de mărfuri, murdare, grämäditi 50 de ofiţeri 
într-un vagon. Nu aveam nici loc să ne întindem. 

Bulgarii închideau ușile pe dinafară, așa că nu puteam să 
avem un aer respirabil, nici să ne dăm jos, din când în când, 
pentru necesităţi. 

La Sliven am stat o lună, luna septembrie. Eram în barăci 
de zid; ni s-au dat paie să ne culcăm, o pătură să nu le tocăm, 
farfurie, cuțit, lingură şi furculitä. Aveam în toate zilele o 
pâine bună si suficientă. Hrana, însă, lăsa de dorit ca si calitate 
şi a rămas aceeași până la sfârşit. Ni se dădea, afară de pâine, 
de două ori pe zi, o supă de grâu fiert, cu foarte puţin grâu, 
fără sare, puţine zarzavaturi si de două ori pe săptămână câte 
o bucăţică de carne în supă, la fiecare; carne care era mai mult 
un os sau piele. 

Comandantul lagărului era un magistrat, ofiţer de rezervă, 
care s-a purtat întotdeauna bine cu noi. Era o infirmerie şi un 
medic colonel sârb, prizonier ca şi noi; ne dădea cu cea mai 
mare bunăvoință toate îngrijirile de care au avut nevoie 
bolnavii noștri. 

Dacă, însă, noi, ofiţerii, am fost relativ bine trataţi, soldaţii 
nostri care au sosit la Sliven, câteva zile după noi, au sosit într- 
o stare îngrijorătoare. Tot drumul de la Turtucaia la Sliven |- 
au făcut pe jos, maltratati de soldaţii bulgari si de populaţia 
civilă în unele parti. Cei răniți, căci erau si soldați răniți mai 
ușor pe care bulgarii nu i-au trimis în spital, nu erau pansati. 

Nu li s-a dat hrană, decât la două trei zile. Bulgarii le 
aruncau bucăţi de pâine în mijlocul lor, cum se aruncă la 
animale, nu-i lăsau să bea apă la fântână, omorau pe acei care 
nu mai puteau să meargă. La Sliven, nefiind barăci pentru ei, 
dormeau afară, pe pământ, fără pături, foarte multi fără 
mantale, căci bulgarii furau la unii mantalele, la alții bocancii, 
la foarte mulți paralele. Era tocmai atunci o perioadă de 
ploaie si vânturi de toamnă si nenorocitii rămâneau toată 
noaptea lipiti unul de altul ca să se încălzească. 

Ziua erau duși la muncă si corvezi. În fiecare dimineață se 
găseau câţiva morți de foame si de epuizare. Nu li se dădea 
decât o pâine pe zi. Peste câtva timp le-au dat corturi pentru 

a se adăposti noaptea, iar mai târziu putin au fost, mai toți, 
trimiși la muncă în alte direcții. 

În luna octombrie am fost cu toții trimiși la Kârjali, unde 
au fost adunaţi toţi ofiţerii români prizonieri în Bulgaria. 
Drumul l-am făcut cu trenul (tot în vagoane de mărfuri, 
înfundate şi murdare) 45 într-un vagon, până la staţia 
Rakovski. 

La Kârjali situația noastră s-a înrăutățit din toate punctele 
de vedere. Am fost închiși în niște case turcești goale, 
murdare, pline de păduchi. Nu ni s-a dat nici baie, nici saltele, 
nici rogojini. Eram astfel de grämäditi unii peste alții, încât nu 
aveam spaţiu necesar pentru a ne culca pe spate, ci trebuia să 
ne culcăm toţi numai pe o parte. 

Hrana, la început, a fost la fel ca cea de la Sliven, însă în 
fiecare zi pâinea era mai mică şi mai proastă, iar supa mai de 
nemâncat. Foarte greu ni se dădea voie să mergem în oraş 
pentru cumpărături. Santinelele începeau să se poarte mai 
rău, să fie obraznice, să bruscheze chiar, uneori, pe ofiţeri. 

Îngrijire medicală nu aveam de loc, căci ofiţerii bolnavi 
erau refuzati, în spital doctorul nici nu voia să-i vadă, 
protestele noastre au rămas fără rezultat. 

Ofițerii erau mai toți fără parale, căci multi dintre ei au 

fost furati, nu mai aveau aproape nici un ban din cauza 
scumpetei crescânde a tuturor lucrurilor de hrană. Nu ni se 
dădea nici un ban soldă, deşi ni se spusese la Sliven de către 
comandantul lagărului că avem dreptul la o soldă şi că s-a dat 
ordin ca să se facă statele. Plecarea noastră de la Sliven s-a 
făcut pe neașteptate şi plata soldei nu s-a făcut. 

La sfârşitul lunii noiembrie, toți ofițerii inferiori sunt 
trimiși în nişte sate din regiunea muntoasă a Rodopilor, în 
grupe de 80-100 insi. Ofițerii superiori au rămas la Kârjali. 

Motivul plecării noastre, după bulgari, era dificultatea 
aprovizionării şi trimiterea în grupe mici în diferite sate era, 
spuneau ei, pentru îmbunătăţirea traiului nostru. Grupa din 
care am făcut parte a fost trimisă la Ustovo. 

Drumul l-am făcut pe jos, prin munţi, timp de 4 zile. Ca 
hrană ni s-au dat două pâini mici. Noaptea ne opream în sate 
turceşti părăsite şi eram închişi în case fără ferestre, murdare 
si prea mici ca să putem intra toţi în ele. 

La Ustovo am fost închiși în podul unei case deasupra unui 
grajd părăsit şi în câteva odăi lângă acest pod. 

Ni s-a spus, atunci numai, adevăratul motiv al plecării 
noastre de la Kârjali. Eram aduşi pentru a suferi un regim de 
represalii si bulgarii ne anunțau că vom fi scoși la lucru la 
şosele. Ofițerii care au vorbit în numele nostru cu bulgarii le- 
au obiectat că, după dreptul internaţional, n-au dreptul să facă 
acest lucru, Conventiunea de la Haga stipulând că ofiţerii 
prizonieri nu pot fi supuși la nici un regim umilitor pentru 
pozitiunea lor de ofiţeri. La toate obiectiunile făcute, bulgarii 
răspundeau că au ordin de la Sofia să ne trateze astfel. Am 
hotărât atunci să refuzăm prin toate mijloacele ca să lucrăm. 
Bulgarii ne-au închis atunci în casa în care eram si ne-au ţinut 
5 zile închiși fără să ne dea nici mâncare, nici apă de băut. In 
fiecare dimineaţă venea un ostaș bulgar şi ne întreba că cine 
vrea să lucreze, adăugând că cine va lucra va avea de mâncare, 
ceilalți însă nu. 

A S-a zi dimineaţă sosesc pe piaţa din faţa casei noastre, 
ce se găsea în mijlocul orașului, doi ofiţeri bulgari dintre care 
unul știa românește, şi un pluton de soldați. Bulgarii strigau că 
să iasă afară toți căpitanii si locotenentii ca să vorbească cu ei. 
Ne dăm jos căpitanii si locotenentii. Un ofițer bulgar ne 
aşează pe două rânduri si, după ce numără 20 insi, în urmă ne 
trimite pe ceilalți îndărăt în casă, zicând că vor vorbi cu aceşti 
ofiţeri. Locotenentul bulgar care ştia românește începu atunci 
să vorbească cu camarazii nostri rămași afară pe piaţă si le 
spunea că au ordin să ne pună la lucru la şosele si că ne 
sfătuieşte să primim, căci au ordinele cele mai severe pentru a 
ne constrânge la lucru dacă refuzăm. 

Ofițerii nostri întrebând care ar putea să fie motivul unui 
asemenea tratament, ofițerul a dat motivul următor: că 
trupele noastre când au trecut Dunărea la Flămânda, în 
toamna anului 1916, au comis orori în satele bulgărești si, ca 
represalii, toţi ofiţerii români prizonieri în Bulgaria vor fi 
supuși unui regim aspru. La celelalte grupe de ofiţeri români, 
care se găseau în celelalte sate, ofițerul a mai dat si alt motiv 
că acest tratament este ordonat de către împăratul Germaniei 
şi mareșalul von Mackensen pentru că trupele românești au 
măcelărit în Dobrogea un ofiţer german, prinţul de Hessa. 

Alt motiv e că românii în 1913 au atacat pe bulgari în mod 
miselesc, împiedicând să-şi realizeze unitatea lor naţională si, 
în fine, încă unul, că autoritățile noastre când au evacuat 
Dobrogea au luat ostatici bulgari de care n-au ei bulgarii nici 
o știre, şi că, până când nu vor fi asiguraţi că acei ostatici sunt 
bine trataţi, ofiţerii români prizonieri vor fi şi ei supuși unui 
regim nefavorabil. 

Al 2-lea ofiţer bulgar, care nu ştia româneşte, făcu la un 
moment dat un semn, plutonul de soldați se apropie 
împingând pe cei 20 ofiţeri într-un colt, iau cu forţa pe unul 
dintre ei, îl aruncă jos, îl dezbracă. Cinci soldaţi bulgari îl tin, 
unul capul, ceilalți picioarele, iar alti doi soldați încep să-l bata 

cu ciomege groase de cel puţin două degete. Au bătut așa (26- 
28 lovituri), unul după altul, 12 dintre camarazii noştri, iar 
după aceasta ne-au închis din nou, zicând că vor mai veni a 
doua zi şi că, de nu vor primi ofiţerii să muncească, îi vor bate 
din nou. 

De cinci zile eram nemâncati şi nedormiti căci nu puteam 
dormi din cauza frigului, multi dintre noi neavând nici pături, 
nici mantale. Aproape toţi nu mai aveam putere de rezistenţă, 
câţiva eram chiar bolnavi. Atunci căpitanii s-au adunat şi au 
hotărât ca să răspundă bulgarilor că cedăm forței, dar ca 
protestăm în contra acestui tratament cu totul contrar 
stipulatiilor dreptului international, a Conventiunei de la 
Haga. 

Două zile ne-au lăsat să ne odihnim, ni s-a dat pâine, apa 
de băut, ni s-a dat voie să facem cumpărături în oraş, iar a 3-a 
zi ne-au dus să cărăm pietre pe şosea, aproape de oraș, până 
la un pod în construcție la marginea oraşului. 

Acest tratament a ţinut cinci zile, după care ne-au spus că 
represaliile s-au terminat și că o să plecăm din nou la Kârjali. 
După două zile repaus am făcut drumul parcurs la venire. Şi 
la Kârjali am cerut apă. Tot același tratament ca mai înainte, 
cu deosebire că ni s-au dat rogojini să dormim pe ele. Hrana a 
rămas tot așa de insuficientă şi proastă. 

La 20 ianuarie 1917 am plecat un grup de 200 ofiţeri la 
Haskovo, unde am rămas până la repatrierea noastră. 

În lagărul de la Haskovo am suferit foarte mult de frig. 
Eram în nişte barăci de scânduri, in multe parti scândurile 
aveau găuri prin care sufla vântul, acoperişul era rău făcut, 
ningea în baracă si nu se făcea foc deloc. Nu ni s-au dat nici 
pături, nici mantale. 

De două ori pe zi, dimineaţa si seara, trebuia să ne asezam 
pe două rânduri afară pentru numărătoare. Un gradat bulgar 
ne număra ca să se asigure că nu a fugit nici un ofiter. Îngrijire 
medicală nu era. Nu se găsea în lagăr nici doctor, nici 

infirmerie. Era un soldat sanitar bulgar care era însărcinat să 
ia temperatura la cei care erau bolnavi, iar dacă termometrul 
arăta că nenorocitul are o febră de 39 sau 40 grade, atunci 
numai, era trimis la spital, pe jos, la un ceas depărtare prin 
zăpadă. De multe ori bolnavii se întorceau de la spital fără a 
fi primiţi, căci nu mai erau locuri. 

Hrana era cu totul insuficientă. La început aveam o pâine 
pe zi, care pâine a scăzut în greutate. Pe urmă ni se da 1/2 
pâine pe zi iar ca mâncare, rareori, fasole sau năut si asta 
numai la începutul sosirii noastre la Haskovo. Pe urmă ni se 
dădeau mere pädurete fierte, ardei fierti, alteori nimic. 

În primăvara anului 1917 pe timp de 20 zile nu s-a dat 
nimic, afară de 1/2 pâine de mălai și foarte mică. Consecințele 
acestui regim n-au întârziat să se arate. Mulţi ofiţeri s-au 
îmbolnăvit. Multi leşinau de foame si de epuizare. Au murit 
câţiva de pleurezie, pneumonie, tuberculoză. 

Nu primeam nici scrisori, nici parale, iar cei care primeau 
pachetele — erau aproape goale. 

Barăcile, care erau de 30 metri lungime pe 9 lăţime, n- 
aveau seara lumină decât o singură lampă cu foarte puţin gaz, 
care n-ajungea pentru noaptea întreagă. 

Lucrurile au rămas tot aşa până la sosirea unei comisiuni 
de la Crucea Roșie Elvețiană, care a ascultat toate doleantele 
noastre, şi după plecarea căreia a început, în fine, o 
îmbunătățire. Au început să sosească bani, scrisori, pachete 
mai puţin furate. S-a înfiinţat o infirmerie, a sosit un medic, 
maior român prizonier, ca medic al lagărului, însă cum 
bulgarii nu dădeau medicamente, ne cotizam toţi ofițerii şi 
cumpăram medicamente în oraş, deşi erau foarte scumpe. 

Hrana a rămas cam tot aceeași. S-a dat îmbrăcăminte și 
încălțăminte la ofiţerii care aveau nevoie. Soldele au început 
să fie plătite numai în aprilie 1917, s-au dat și pentru lunile 
trecute, iar de aci înainte s-au plătit regulat. 

Situaţia n-a devenit aproape suportabilă decât după ce 
Crucea Roşie de la Geneva a trimis alimente si pachete 
colective pentru toți ofiţerii. Asemenea si încălțăminte 
suficientă. Crucea Roșie a mai trimis baracă pentru spectacole 
și instrumente de muzică care [sic!] au contribuit foarte mult 
la îndulcirea suferințelor captivitätii si la menţinerea mo- 
ralului. 

În fine, la 27 mai/9 iunie 1918 am plecat, spre seară, cu 
trenul, în vagoane de persoane de această dată, si la 29 mai/11 
iunie am ajuns la Giurgiu. 


3. Observaţii făcute în timpul captivitatii 


a) Starea de spirit în Bulgaria, pe cât mi-a fost posibil să-mi 
dau seama, este în momentul de fata destul de rea. Multi 
bulgari care au vorbit cu noi nu ascundeau nelinistea lor, 
neîncrederea lor în viitor, arătând că poporul lor este de 
aproape 5 ani necontenit în război, că au avut pierderi foarte 
mari, că vor pace cu orice pret. Erau chiar soldaţi bulgari 
rusofili care ne spuneau că acest război este dus de oameni 
care nu reprezintă voinţa poporului bulgar. 

Articolele de gazete, cenzurate şi aduse de asemenea de la 
Sofia, ne-au fost date de persoane civile rusofile din Haskovo, 
traduse si citite de acei dintre camarazii noștri care știau limba 
bulgară si din ele reieşea o nemulțumire generală în contra 
conducătorilor ţării, o nemulțumire și în contra aliaților 
germani, austrieci şi turci. Bulgarii păreau că încep să-şi dea 
seama de greşeala ce au comis intrând în război alături de 
Puterile Centrale. 

b) Despre aprecieri ale inamicului asupra armatei române, 
n-am avut ocazie să vorbesc în această privință cu bulgarii. În 
gazetele lor, însă, se vede ura lor în contra noastră, spuneau 
fel de fel de injurii si calomnii la adresa armatei române. 
Rareori reproduceau articole de gazete străine, cu elogii la 
adresa soldaţilor noștri. 

c) Zvonurile despre evenimentele mari privitoare la 
România: au vorbit în decursul celor 21 luni de captivitate. La 
început, toate în defavoarea noastră. tara noastră pare că era 
să fie împărțită între Puterile Centrale si să-şi piardă 
independența. În urmă însă, bulgarii păreau cam invidiosi 
văzând că ieşim din război înaintea lor şi că ieşim mai bine, 
după ei, decât am fi meritat. 

Bulgarilor pare că le este teamă de un război cu noi. Se 
plângeau în jurnalele lor că ne vom putea reface repede, 
grație bogăției ţării noastre, că tara lor este săracă, cu o 
datorie foarte mare, că războiul le-a cauzat pierderi foarte 
mari $i că nu se ştie încă și când si cum se va termina. 

În articolele de gazete, cenzurate, de care vorbeam mai 
sus, autorul spunea pe fata că politica dusă de conducătorii 
poporului bulgar i-a creat inamici în toate părțile; că bulgarii 
au făcut o mare greșeală cerând Dobrogea la tratatul de pace; 
că pe toate graniţele lor n-au decât dușmani: sârbi, români, 
greci, turci; că, în fine, această politică nici nu este acea visată 
de poporul bulgar, ci impusă de un partid de guvernare care 
este la putere de ani de zile, cu o majoritate fictivă de câteva 
voturi obținute prin falsificarea votării. 

d) Situaţia materială sub raportul aprovizionării 

Este şi ea foarte rea. Nu se mai găsește aproape nimic de 
cumpărat şi numai cu preţuri extrem de mari. O pâine de 
mălai, de 500 grame maximum, se vindea cu 5 sau 6 lei, iar am 
cumpărat una de grâu, de 1 kil si1/2, 30 de lei, numai pe ascuns 
căci toate sunt rechizitionate si nu se dă nimic decât cu cartelă. 

Bulgarii se plâng că nemţii le iau tot ce au prin 
rechizitii, chiar tutunul se găseşte greu, fiind ridicat de 
germani care, zic bulgarii, deşi aliaţi cu ei, se conduc în 
Bulgaria ca într-o ţară dusmanä cucerită. De multe ori am 
auzit ura lor pentru germani şi am auzit asemenea germani și 
austrieci care nu ascundeau ura lor și scârba lor, cum spuneau 
chiar ei, faţă de bulgari. 

Toate aceste fapte par a arăta că există astăzi în Bulgaria 
o stare de nemulțumire generală, de neliniște şi neîncredere în 
viitor. 

Locotenent G.A. GOLESCU 


Pt. Capul Biroului Mobilizare 
Sublocotenent /s.s./ indescifrabil“ 


A.M.R., fond Comandamentul General al Etapelor, dosar nr. crt. 510, 
nepaginat 


19 


Căpitanul Ionescu Athanase 
Compania 5 — Regimentul 36 Infanterie 


MEMORIU 
Conform ordinului circular nr. 2543 din 26 / III / 1918 


La declararea mobilizării am comandat compania 5 din 
Regimentul „Vasile Lupu” nr. 36. Compania era încadrată 
astfel: locotenent de rezervă Moisescu Gheorghe - 
comandantul plutonului I, sublocotenent de rezervă Furtună 
Nicolae - comandantul plutonului II, sublocotenent de 
rezervă Negoitescu — comandantul plutonului III, sergent 
instructor Basaiac, comandantul plutonului IV. 

Efectivul de mobilizare al companiei nu s-a putut 
completa nici până în ziua când am căzut prizonier, când mai 
lipseau 15 oameni. 

In ziua de 17 august 1916 am intrat cu compania în garda 
mare în sectorul Siahlar (garda mare intercalată între gărzile 
mari ale Regimentului 36 si Regimentului 79 si care la început 
nu fusese prevăzută în instrucţiunile capului de pod), având 
un post de trecere la km 76 pe șoseaua Siahlar-Hagifaclar şi 
trei posturi mici de subofiteri. Seara postul de trecere a fost 

atacat de patrulele bulgare si sublocotenentul Negoitescu se 
retrage, dând foc unei clăi de paie ca semn distinctiv că s-a 
retras. Eu i-am ieşit înainte şi i-am dat ordin să ocupe din nou 
poziţia postului de trecere, deoarece eu însumi auzisem numai 
câteva focuri, şi nu așteptase să se retragă la el pichetele de 
grăniceri conform instrucțiunilor primite. Imediat am dat 
ordin să vină caii si, împreună cu sublocotenentul Furtună 
Nicolae, am plecat în inspecția posturilor şi am găsit pe 
sublocotenentul Negoitescu instalat la postul său. Am luat o 
patrulă îndoită si am făcut o recunoaştere dincolo de linia 
santinelelor îndoite și am constatat că nu mai era la locul său 
un post de subofițer din Regimentul 79, de la stânga mea, 
pentru care am luat măsuri de supraveghere în această parte. 

În noaptea de 18-19 august, căpitanul Arion Constantin a 
primit ordinul să reocupe un pichet, dar n-a reuşit, atrăgând în 
retragerea lui si postul de trecere iar poziţia fiind ocupată de 
bulgari şi patrula de cavalerie care făcea recunoaștere. 

In ziua de 19 am observat coloane inamice dese, care se 
scurgeau încontinuu printr-un luminis prin pădurea de la satul 
Karametmechler, îndreptându-se spre Daidir. Am comunicat 
d-lui maior Bălan, comandantul Batalionului II, si i-am trimis 
o a doua hartă pe care o aveam, pe care însemnasem cu un 
cerc locul pe unde se scurgeau bulgarii. Am fost bombardati 
putin de artilerie dar fără efect, distanţa fiind şi cam mare. În 
aceeași zi după masă, garda mare a fost bombardată puţin de 
către bulgari, dar fără efect. Spre seară am retras posturile 
mici pe linia gărzii mari, fiind atacate, iar seara am fost atacat 
de forte superioare şi la ambele flancuri de infanterie bulgară 
cu mitraliere. Am susţinut lupta până la distanţa când se 
auzeau chiar comenzile lor, sergentul instructor întrebându- 
mă ce înseamnă „tam na gore” („acolo sus la deal”), am dat 
ordin de retragere, cu atât mai mult că avanposturile de la 
dreapta gărzii mari nr. 11 din sectorul I şi avanposturile 
Regimentului 79 se retrăseseră deja. Conform instrucțiunilor 

capului de pod, sublocotenentul trebuia să evite lupta şi să se 
retragă când inamicul a ajuns cam la 800 de metri, retragerea 
gărzilor mari a fost susținută de focul turelelor conduse de 
sublocotenentul Hogos din compania 8. În poziţia principală 
de rezistenţă (sectorul Siahlar) unde m-am retras, întreg 
sectorul am fost atacat cu focuri de bulgari imediat ce m-am 
retras. Odată cu retragerea, sublocotenentul Negoitescu s-a 
împuşcat în picior conform afirmatiunei brancardierului şi a 
doctorului care a văzut rana. 

Ziua de 20 august a trecut liniștită, seara câteva schimburi 
de foc. 

In ziua de 21 august au fost atacuri în sectorul de la dreapta 
Staroselo, pe înserate s-a pronunţat un atac şi în sectorul 
Siahlar, care a fost uşor respins, apoi s-a stabilit liniștea. Pe la 
ora 8,30-9 p.m. am primit un ordin verbal prin agentul de 
legătură de la domnul maior Bălan, să ne retragem la Centrul 
IV. Cum, însă, noi nu mai eram atacați si instrucțiunile capului 
de pod prevedeau că în această linie să se facă rezistenţa 
principală, chiar să murim acolo, am comunicat prin același 
agent de legătură că eu nu mă retrag până ce nu primesc un 
ordin scris. Am aşteptat astfel până la ora 12-1 noaptea şi 
văzând că nu mai sunt deloc trupe la dreapta şi stânga mea, iar 
satul Staroselo ardea, probă că sectorul Staroselo se retrăsese, 
(conform instrucţiunilor) am dat ordin de retragere la Centrul 
IV . Între aceasta, agentul de legătură soldatul Cucueteanu 
Radu nu s-a mai întors spunându-mi mai târziu că domnnul 
maior Bălan nu i-a dat nici un răspuns. 

A doua zi, din 22 august, văzând că domnul maior Bălan 
nu ia nici o hotărâre si ştiind că Sectorul Staroselo - Siahlar e 
destinat ca linie principală de rezistenţă şi retragerea de seară 
se făcuse fără motiv, am trimis patrule şi, văzând că sectorul 
nu e ocupat de bulgari, am reocupat sectorul, sperând că şi 
celelalte companii că vor urma, lucru ce s-a întâmplat de către 
Batalionul II. Cu această ocazie am și prins o patrulă de 

bulgari care mi-au afirmat că în acea seară fugiseră până la 
Kiutuklia peste frontieră. Am trimis patrule înainte şi în 
sectorul de la dreapta şi mi-au raportat că sectorul nu mai e 
ocupat de bulgari. Prizonierii, împreună cu un raport, i-am 
trimis cu sublocotenentului Furtună Nicolae la capul de pod, 
arătând posibilitatea de a se reocupa sectorul Staroselo. Am 
trimis și un sergent la primul telefon mai apropiat (Centrul 
III-IV), care să raporteze asupra situaţiei. In aceeași zi, după 
amiază de la ora 12-16 am, fost bombardat de artilerie, cu care 
ocazie au fost răniţi locotenentul Moisescu și sublocotenetul 
Alexandrescu (de la mitralierele de poziţie), alti câţiva 
oameni şi mici stricăciuni la o turelă si o mitralieră de poziţie: 
seara am primit ordin de retragere de la Centrul IV deoarece 
poziţia de la Starosele nu putuse fi reocupată. La Centrul IV 
am schimbat compania a 2-a din Regimentul 79. 

In ziua de 23 august, încă înainte de a se lumina de ziuă, a 
sosit și domnul locotenent colonel Tantu cu un batalion din 
Regimentul 75, repartizând companii din 3 regimente diferite 
(Regimentele 36, 75 şi 40) tot așa ca si la cele două centre 
vecine 3 si 5. De la ora 9 a.m. am primit ordin de la domnul 
maior Bălan ca rezerva de la Centrul IV să se ducă la Centrul 
V. Am pornit atunci cu trei plutoane din compania mea (5) şi 
cu două plutoane din compania sublocotenentului Voinescu, 
Regimentul 75, mergând adăpostit pe lângă marginea pădurii. 
Am ajuns la Centrul V si am văzut că nu este atacat şi am 
trecut alături între centrele V şi VI. Aci am găsit un obser- 
vator de artilerie si am orientat asupra situaţiei şi am văzut 
cum bulgarii atacau în valuri între centrele VI şi VII si mai la 
răsărit, coborând de pe dealul din faţa centrelor. Imediat 
soseşte domnul colonel Märäsescu, însoţit de domnul 
locotenent-colonel Niculicescu. Domnul locotenent colonel 
Niculicescu, după un schimb de cuvinte în care își spuneau 
încrederea în mine, îmi dă ordin să contraatac în direcția 
pomilor din fata. Am primit bucuros acest ordin care urma să 

fie executat chiar în faţa şefilor, am cerut chiar să merg eu 
înainte ca unul care cunosteam pozițiile şi crezând că mă vor 
urmări alte trupe. Am cerut numai voie să-mi dea timp să-mi 
adun compania care venise adăpostită prin flanc, câte unul 
prin marginea pădurii, să-mi organizez serviciile şi să dau 
ordinele necesare. Nu mi s-a dat însă timpul necesar si n-am 
putut să comunic următorul ordin celor trei comandanţi de 
plutoane: contraatac asupra inamicului din fata, directia...* 
Plutoanele vor urma în trăgători la câte 100 metri, urmând 
valea poligonului dintre centrele V şi VI. Eu am pornit înainte 
cu primul pluton, am trecut peste reţelele de sârmă şi ne-am 
scoborât în vale. În același timp a început un baraj puternic de 
artilerie şi însăşi infanteria proprie între centrele V şi VI a tras 
în noi, crezând că sunt bulgari care se retrag, pentru că nu 
fuseseră avertizaţi. De asemenea, nu a fost nici o susţinere sau 
pregătire pentru artilerie. Celelalte două plutoane care 
trebuiau să mă urmeze n-au mai ajuns până la mine, fiind 
împrăştiate pe de o parte de focul artileriei, pe de altă parte au 
fost reţinuţi în tranșeele pe lângă care au trecut de către 
ofiţerii de acolo, care si ei aveau nevoie de sustineri. Am stat 
în acea poziţie mai bine de o oră, făcând diferite semne de 
înaintare, sunând chiar gornistul, trimițând agent de legătură, 
care a fost împuşcat. Văzând că alte trupe nu mă mai urmează 
și contraatacul cu 30-40 oameni ar fi fost inutil, m-am retras de 
unde pornisem (la Centrul IV) pentru a salva cel puţin situaţia 
acolo, unde rămăseseră trupe puţine și nici un comandant mai 
mare. Cu această ocazie, am fost rănit la un picior, fără însă să 
fie nevoie de intervenţie medicală. Locotenentul Voinescu 
din 75, care rămăsese la Centrul V, a fost rănit în piept. La 
amiază, sosind masa trupei, am dat masa pe rând şi am ocupat 
Centrul IV. M-am pus în legătură cu Centrul III, locotenent- 
colonelul "Teodorescu (Regimentul 40), i-am raportat că voi 


* Lipsä în text. 

rezista la Centrul IV, iar Centrul V e neocupat nici de bulgari, 
nici de ai nostri, de care am raportat prin biciclistul Enache 
Tănase la Capul de pod. Am vorbit în același sens şi cu 
sublocotenentul Radu N. Alexandru, trimis de la Centrul III, 
si care s-a dus si a raportat si d-lui general comandant al 
Capului de pod Turtucaia. De la ora 3 p.m. telefonistii 
centrului (din Regimentul 40) au luat telefonul, au plecat si 
mi-au comunicat prin comandantul plutonului 1, sergent 
Zeldea, că mi s-a comunicat de către domnul locotenent 
colonel Teodorescu că ne retragem si noi. Am mai stat însă, 
pentru că tot nu-mi venea să cred şi m-am retras când s-a 
pronunţat atacul la centrele III și IV, când alte trupe nu mai 
erau si când spărtura se făcuse deja la sectorul II şi care 
determinase chiar ordinul Capului de pod pentru retragerea 
pe linia a treia. La linia a treia am ajuns pe înserate si am 
trimis agenţi care să aducă toţi oamenii care erau împrăștiați 
la alte unităţi. Am rămas toată noaptea lângă drumul ce duce 
de la poligonul de tragere la Turtucaia, având în faţă un 
batalion de miliţie, la stânga pe locotenent Drăghicescu şi la 
dreapta alte trupe din Regimentul 36. 

In ziua de 24/8 n-am primit nici un ordin de operaţie, cum, 
însă, din zvonuri auzeam că bulgarii au fost atacați de Divizia 
10 şi de ruşi si că ar fi puşi în derută, aveam intenţia să reocup 
linia centrelor, în care scop am dat ordin să se adune unităţile 
Batalionului II, nemaiavând pe domnul maior Bălan. N-am 
primit însă nici un ordin oficial de a lua comanda batalionului 
şi domnul maior Bălan a fost prezent la batalion până în seara 
zilei de 28 august 1916. Când această operaţiune era în curs, 
începe bombardament de artilerie inamică şi aproape în 
același timp am primit următorul ordin de la un sublocote- 
nentul comandant de depozit de muniții din Olteniţa: Bulgarii 
încercară să intre în Turtucaia, cam dinspre şoseaua Silistra, 
din ordinul d-lui general trupele care sunt le îndeamnă să facă 
fata în aceea direcție. Am comunicat acest ordin căpitanului 

Diniu, care fusese trimis să aducă regimentul, spunându-i că 
eu mă îndrept în acea direcţie si aştept si regimentul. Eu am 
pornit în direcția S.V. a pădurii Daidir, unde am trecut peste 
mai multe lanţuri de trăgători care erau ţinute de focul 
inamicului, am întâlnit şi pe fostul aghiotant al Batalionului 
IV/40, sublocotenentul Tănăsescu Emil, cu care am vorbit să 
mă urmeze şi să antrenăm astfel şi celelalte valuri de trupă. 
Am mai văzut apoi cum pe platoul Turtucaia de la sudul 
pădurii Daidir trupele noastre şovăiau, unele atacau, altele se 
retrăgeau. Eu am încercat să străbat pădurea în direcţia 
Centrul VIII. În pădure am întâlnit oameni dintr-un batalion 
de miliţie (îmi pare 32, sub comanda unui locotenent de 
cavalerie) şi alte trupe care se retrăgeau în cea mai mare 
panică. Cu multă greutate, am oprit la marginea pădurii 
(Sud), ca oamenii din compania mea să nu fie cuprinsi de 
această panică, cu [sic!] atât mai mult că toţi fugeau în cea mai 
mare dezordine în grămadă, erau secerati de artileria si 
mitralierele vräsmase si chiar de înşişi oamenii proprii, care 
rămăseseră pe platoul Turtucaia în linia a III si care nu-și 
dădeau seama în cine trag. După ce am lăsat să se scurgă toți 
acești oameni in debandadă, am trimis un semnalizator care 
să anunţe că din vale se vor mai urca la deal si alte trupe 
proprii. Am dat ordin ca oamenii, la intervale cam de 50, în 
grupe de 3-4 oameni şi peste 3 vâlcele, să se retragă la linia III, 
într-un punct pe care l-am indicat. Eu am stat până la sfârşit 
împreună cu sublocotenentul Furtună Niculaie, pornind 
fiecare grup de oameni, împiedicându-i să se retragă cu toţii în 
dezordine. De unde până aci avusesem 4 plutoane, deși cu 
efectivul redus aproape la jumătate, n-am mai găsit la locul 
indicat de adunare nici cât efectivul unui pluton, oamenii fiind 
secerati sau împrăștiați de focul artileriei si al mitralierelor. 
Bulgarii au început să înainteze, cavaleria se apropia de 
intrarea de vest a oraşului. Artileria noastră nu mai trăgea, 
decât Divizionul 5 obuziere la estul Turtucaiei. M-am retras 

treptat aproape de marginea Turtucaiei, de unde se părea că 
oamenii se retrag în coloane de marş iar după zvonuri se 
spunea că e ordin de retragere la Silistra sau la Olteniţa (?) 
Am trimis pe caporalul biciclist Roşca să se intereseze la 
Capul de pod ce ordine sunt, dar nu s-a mai întors. Văzând 
apoi cum înspre partea de est a oraşului cum oamenii ridicau 
armele sus şi se predau bulgarilor, cum la apus trupe amice nu 
mai erau şi cavaleria bulgară și infanteria înaintau spre 
Turtucaia, am dat ordin de retragere cu cei 30-40 de oameni 
ce-i mai aveam cam pe la ora 5 p.m., crezând că e posibilă vreo 
scăpare. La Dunăre, însă, oamenii lăsau armele, iar 
mitralierele și artileria bulgară trăgeau în oamenii care mai 
încercau să treacă Dunărea. Aici am auzit de predarea Cetăţii 
şi la Clubul militar am găsit santinele bulgare. 

Două nopţi am rămas în Turtucaia, apoi, pe jos, am mers 
la Razgrad prin Balbunar. De la Razgrad am mers cu trenul la 
Tulovo, unde am stat o lună. Transportul cu trenul l-am făcut 
în vagoane de vite necurätate, câte 70 în vagon, cu uşile 
închise şi ne-au ţinut ca la un ceas într-un tunel de lângă 
Tulovo. Ne-am mutat apoi la Kârjali cu trenul și pe jos. După 
o lună ne-au dus la Ustovo pe jos, pentru lucru, în decembrie 
ne-am întors la Kârjali pe jos, la 7 ianuarie 1917 am plecat la 
Haskovo pe jos, iar în luna martie 1917 la Sliven, unde am stat 
până la întoarcerea din captivitate. 

În timpul captivitätii am fost tratat în felul următor: eram 
instalaţi în lagăre cu alti prizonieri, de unde nu aveam voie să 
ieşim în oraş, decât numai cu santinele și aceasta numai în 
lagărele Kârjali si Haskovo, în general în barăci din scânduri 
cu două rânduri de podele si în care dormeau câte 200-250 
ofițeri amestecați fără deosebire de grade si împreună cu 
plutonieri, chiar şi cu ordonanțe, și aproape unul lângă altul; 
saltea de paie si pături n-am primit decât în februarie 1917, pat 
niciodată. În timpul transportului de la un lagăr la altul ne 
cantonau unde era mai rău: case părăsite fără geamuri şi 

acoperiş, fără să tie seamă de intemperii si fără să mai dea 
ceva (paie, încălzire etc.) în general în timpul transportului 
eram incredintati unui fruntaş sau caporal bulgar care abuza 
de noi în modul cel mai ordinar, dându-ne să le ducem ranita 
lor, bătăi, insulte, speculă cu alimente, etc. si pentru ca, în felul 
acesta, să nu aibă răspundere un ofiţer. Ca drepturi în bani am 
primit lunar căpitanii 80 lei, din care trebuiam să mâncăm și să 
procurăm ce ne trebuia. Cum eu am căzut prizonier cu haine 
de vară şi chiar fără nici un ban, am împrumutat de la 
camarazi 200, din care a trebuit să-mi cumpăr cele necesare. 
Solda nu am primit-o decât după opt luni. 

În ceea ce privește hrana, în lagărul Sliven ne dădeau 
bulgarii pâine pentru care plăteam câte 40 lei pe zi şi ne 
procuram singuri alimente; în celelalte lagăre ne hrănea 
administraţia lagărului şi ne retinea 1,30 pe zi. Mâncarea era 
foarte sumară: se rezuma în special în grâu fiert sau pere 
pädurete fierte, foarte rar carne şi nu erai sigur în fiecare zi 
dacă primeşti pâine sau mâncare sau era făcută cu zăpadă. În 
lagărul Sliven am fost speculati în mod îngrozitor, cu 
consimțământul comandantului lagărului, de către un sergent 
Gheorghiu (Gheorghief, Regimentul 33) din armata română, 
de origină bulgară şi pus în serviciul bulgarilor. Numai prin 
acest sergent aveam voie să ne aprovizionăm din oraş. 
Aceluiasi sergent se datorează moartea a mii de soldaţi 
români, cărora nu le dădea pâinea zilnică şi le-o vindea. La 
îmbrăcăminte au dat în decembrie 1916 un rând de rufe si o 
bluză sau pantalon la cei care nu aveau deloc. În februarie 
1917 am primit o manta de trupă reformată. În vara lui 1917 
am primit încălțăminte acei care nu aveam. Trebuia să facem 
mare economie de încălțăminte si umblam incaltati cu târligi 
sau cu galenti de lemn. Tot ce am primit de la bulgari am fost 
fortati să predăm la plecare. Îngrijirea medicală lăsa foarte 
mult de dorit. La Karjali vizita o făcea un sanitar; la Haskovo 
nu dădeau voie să mergem la vizită până ce nu aveai 40 grade. 

La Ustovo nu am avut nici un fel de asistență medicală și 
asemeni în timpul transportului de la un lagăr la altul. La 
Sliven a venit un doctor român în ianuarie 1918, când s-a ivit 
tifosul exantematic; medicamente aproape nu dădeau. Ca 
program zilnic aveam în unele lagăre două-trei apeluri zilnice, 
seara eram închiși în barăci; aveam libertate de a citi sau altă 
ocupaţie. Nu exista sală de mâncare, lavabou, etc.; Latrine de 
obicei erau de campanie. În noiembrie 1916, toți ofițerii 
inferiori au fost duși din lagărul Kârjali în Ustovo, pentru a ne 
pune la lucru. Am mers cinci zile prin munţi pe jos, o 
săptămână au durat tratativele, deoarece noi am refuzat să 
lucrăm, cerând să ne trateze conform legilor internaţionale 
sau mai bine să ne împuște. Atunci ne-au închis 6 zile fără apă 
şi fără pâine, întrebându-ne în fiecare zi dacă lucrăm. A 6-a zi 
ne-au scos afară şi, dintr-un grup de 100 ofiţeri, au bătut 24 cu 
nişte araci de vie, cu câte 30-40 lovituri la spate. Au mai 
întrebat cine nu vrea să lucreze, au mai ieșit vreo 5 insi pe cari 
i-au bătut si mai rău, a mai întrebat si a 3-a oară cine nu vrea 
să lucreze pentru a fi împuşcat şi a ieşit sublocotenentul 
Cernăianu Leonida din 5 Obuziere, care a fost bătut în modul 
cel mai barbar. In asemenea împrejurări a trebuit să lucrăm 4- 
5 (patru-cinci) zile la şosea tocmai când cădeau Bucureştii, în 
acel timp trebuia să ne facem noi singuri toate serviciile, chiar 
adusul lemnelor de la pădure. În ziua de 8 iunie am fost 
eliberaţi, iar la 10 iunie stil nou am sosit la Giurgiu; drumul 1- 
am făcut cu trenul. 

Am următoarele impresiuni asupra stării generale de 
spirit, asupra inamicului, moralului etc. La început, armata 
bulgară făcea impresie destul de bună, aveau încredere în 
sine, cu timpul a început să mai scadă moralul şi erau plictisiti 
de război. Disciplina foarte severă, ordinele se executau strict, 
aveau mare teamă de ofiţeri. La început aveau idee rea asupra 
armatei române, spuneau că soldatul n-are nici un ideal din 
cauza ciocoilor, ne făceau mămăligari: că ofiţerii sunt prea 

cocheti, nedeprinşi cu greutăţile unei campanii, că, în special 
de rezervă, n-au o pregătire solidă, sunt avansați numai pe 
titluri, fără a se vedea dacă au atitudini de militari. Mai târziu 
vorbeau că soldatul român s-a învăţat să lupte şi își exprimau 
oarecare teamă. Erau la curent cu reformele electorale si 
agrară de la noi din ţară si arătau inferioritatea noastră fata de 
ei în această privinţă. Erau foarte revoltați că nu li se dă toată 
Dobrogea. În general, sunt revoltați de felul cum au fost 
incalecati de germani si sunt plictisiti de război. 

În privinţa aprovizionării o duc greu, situaţia pare însă a fi 
mai favorabilă ca la noi; anul agricol e rău, vite sunt multe şi 
se făcea mare economie. Totul se dă cu bon chiar și articole de 
îmbrăcăminte, lingerie, ata, încălțăminte, pingele etc. Îmi face 
impresie că e mai multă ordine şi se face mai multă economie 
ca la noi, se cunoaște că tara n-a fost încălcată de inamic. 
Preţurile cresc din zi în zi şi în tabără se aducea prin fraudă. 
Plăteam de exemplu 1 kg de mălai sau făină 7 lei, de lapte 4-5 
lei, kg de zahăr 30 lei, brânză 12 lei, vin — în oraș — 8 lei, carne 
de vacă proastă 4 lei, un ou 0,50 lei. 

În Sliven a fost o mișcare de revoltă contra guvernului cu o 
lună de zile înainte de a pleca de-acolo, femeile cerând să li se 
dea sau bărbaţii, sau să li se dea mâncare. A fost nevoie să 
intervină chiar garda lagărului ca să potolească mişcarea. 

Starea sanitară în lagăre era foarte rea. Bântuia malaria, 
tifosul, dizenteria, oftica etc. Prizonierii şi ostatecii sârbi sunt 
aproape distruși. În țară starea sănătăţii era potrivită; 
bântuiesc epidemii, dar sunt locale. 


Căpitan 
IONESCU Athanase 


A.M.R., Serviciul Statistic, dosar nr. crt. 4022, f. 54-58. 

MEMORIU 


De tratamentul în timpul prizonieratului de la 24.06.1916, 
până la finele lunii martie 1918 la bulgari 


Abuzurile săvârșite de la dreptul internaţional. 

La 24 august 1916 am căzut prizonier, capitulând cetatea 
Turtucaia unde am luptat cu Batalionul III din Regimentul 2 
Grăniceri. Inconjurati de trupele bulgare populaţia civilă a 
început a trage pe ferestre, uși in masa de soldaţi ce nu mai 
purta arma. 

Totodată bulgarii încep jaful si ororile. Ofițerii sunt loviți 
cu patul armei, străpunşi de baionete. Exemplu: domnul 
maior Dervescu, insultati, jefuiti de ceasornice, jambiere, 
bani, haine. Personal mi s-a luat tot, rămânând numai cu 
tunica - ordonanța care-mi purta strictul necesar la o 
răspântie de drumuri, sub ameninţări de baionetă a trebuit să 
dea totul. 

Convoiul cum se îndrepta spre platou a fost ţinut în 
genunchi aproape 1/2 oră în faţa a patru mitraliere la care 
ochitorii aşteptau doar comanda să înceapă focul. 

Seara dormim în Cazarma Seremet pe scândura goală si 
îngrămădiţi aproape unul peste altul - ordonantele ne-au fost 
luate. 

La 26 VIII ne pun în marș spre Balbunar; 

27 VIII spre Toplici; 

28 VIII spre Razgrad. 

Drumul pe jos sub amenințările şi bruscările soldaților 
făcute in fata ofițerului ce ne conducea, fără popasuri la timp, 
fără mâncare; ni se dăduse o pâine pe zi fără altceva nimic, 
fără apă la timp. Seara fngrämäditi în nişte săli insuficiente 
pentru a putea dormi. 

Pe același drum înaintea noastră trecuse un convoi de 
soldați prizonieri romani şi desigur unii vor fi fost răniţi, 
bolnavi şi nu se vor fi putut tine în mars flămânzi si insetati se 
vedeau omorâţi cu baioneta pe marginea şoselei si jefuiti şi 
dezbracati. 

Populatia de prin sate s-ar fi dat la orori daca n-ar fi fost 
oprită. In apropierea cazărmii la Razgrad am văzut cu toţii un 
convoi de soldaţi români biciuiti şi alungaţi pe câmp. 

La Razgrad am fost cantonati în cazarmă. Ni se dă o pâine 
pe zi şi n-aveam voie să iesim din local nici măcar în curte. 
Insulte şi bruscări în orice moment întâlneam. 

La 30 august plecăm cu trenul si la 1 septembrie 1916 
ajungem în tabăra Tulovo. In tren am fost puşi în vagoane de 
marfă îngrämäditi de ne sufocam, si cu uşile închise. Pentru a 
ne deschide ușile vreo jumătate de oră s-a plătit. Am suferit 
tot drumul de sete, foame. Când treceam prin tuneluri, anume 
se oprea, mergea încet, ne tampona si ne tinea asa de mult 
încât cum eram de multi într-un vagon ne sufocam de fumul 
de la mașină. 

Eram conduși de soldaţi numai care nu știau decât să 
lovească şi să bruscheze, să insulte mai ales prin gări unde îşi 
arătau mândria lor de învingători. 

La Tulovo suntem instalaţi în nişte barăci pline de păduchi 
de lemn şi insuficiente pentru noi. Dormim pe pardoseală fără 
asternut ori învelitoare, fără căpătâi. Ziua eram afară tot 
timpul. O lună de zile ni s-a spus mereu că noi nu am intrat în 
drepturile prizonierilor şi că atunci nu se ştie ce va fi cu noi. 

Hrana mizerabilă. O pâine cu ciorbă de ardei sau ardei 
nefierti, iuți puși grămadă pe pământ unde ofițerul căruia îi 
trebuia se ducea şi lua, dar am căutat a ne îmbunătăţi puţin 
noi hrana prin intermediul ofiţerilor francezi. 

Santinelele se purtau barbar. Noaptea era o groază a ieşi 
pentru necesităţi afară, de multe ori dacă nu te grăbeai te 
punea santinelele să duci hârdăul sub loviri de armă. 

Corespondenta: văzând că trimit ofiţerii francezi, englezi, 
sârbi o făceam, dar a noastră era oprită si aruncată. 

Ingrijirea medicală: deloc, nici un medicament. 

La 4 octombrie se dă ordin să plecăm la Kârjali si la 6 
octombrie suntem la Kârjali. 

Tratamentul de la Karjali. 

Suntem internaţi în niște case turceşti părăsite, în nişte 
camere mici, câte 10-15 într-o cameră - dormind jos fără 
asternut, fără învelitoare şi ca căpătâi [sic!] bagajul ofițerului. 

Ofiţerul comandant foarte barbar și incult simţea o bucurie 
când ne vedea astfel. 

Hrana era o pâine care s-a redus la 500 gr si bulgur (grâu 
fiert) de două ori pe săptămână se primea şi puţină carne. 

Soldaţii speculau pe ofiţeri pentru cele mai mici trebuinte 
şi nu lăsau să se cumpere nimic decât prin ei. 

Un alt transport de ofiţeri a fost jefuit sub ameninţări de 
revolver şi cuţit, de bani, ceasornice, jambiere în gara 
Racovski de însăşi santinelele deghizate noaptea pe când 
cantonam în niște magazii de-ale gării. 

La 3 noiembrie 1916 suntem plecaţi pe jos cu tot bagajul în 
spate în direcţia Pasmacli. Pe ploaie cu lapovitä, urcând și 
coborând Rodopii, uzi până la piele, prin noroi uneori şi 
alteori prin pietriș, pe drumuri de care, şi uneori prin poteci de 
neumblat, sub ameninţări si lovituri mergeam fără să ştim 
unde căci niciodată nu știam ce ne așteaptă ziua de mâine. 

In satele turceşti părăsite unde soseam seara eram bägati 
în grajdurile măgarilor de unde îi scoteau pe aceștia pentru a 
ne da adăpost nouă si a dormi pe bäligar si în păduchii acestor 
animale. 

La Seremetu uzi până la piele ne bagă în niște case părăsite 
fără acoperiș. Eram în cea mai neagră mizerie. În tot timpul 
drumului, ca hrană - o pâine pe zi. Într-un loc ni s-a dat puţină 
brânză. 

La 7 noiembrie suntem la Ustovo. 


310 Gh. Nicolescu + Gh. Dobrescu ¢ A. Nicolescu 


Aflăm că suntem aduși ca să lucrăm. Ripostăm, cerem să 
se telegrafieze la Sofia. La 11 noiembrie suntem duși la 
lucrare. Nu lucrăm sub nici o ameninţare. La 12 noiembrie 
inginerul însărcinat ne sfătuiește să lucrăm căci va fi rău de noi 
fiindcă s-a ordonat că vom lucra. Ripostăm și refuzăm 
categoric. O grupă dintre noi sunt duşi la Pasmacli. Refuză 
asemenea să lucreze. Sunt bătuţi, închiși, apoi scoşi să mature 
străzile, să curețe curţile, să taie lemne. i 

Noi la Ustovo refuzăm categoric să lucrăm. Inceteazä de a 
ni se mai da pâinea şi apă. Cinci zile închişi într-o casă unde 
dormeam pe sală ingramaditi într-un curent si un frig de 
nesuportat, în putoarea de la hârdaie fără apă, fără mâncare. 
Era ceva grozav. 

La 16 noiembrie ofiţerii sunt bolnavi. Locotenentul 
Constantinescu Cezar din Regimentul 79, venindu-i amețeli 
după multe rugäminti i se îngăduie a fi scos afară, i se aducea 
apă, i se uda fruntea, şi când cerea să-i dea să beie - soldatul 
bulgar varsa apa în faţa lui şi nu-i da. Ofiţerul bulgar văzând 
ne ameninţă că vom muri ca câinii [sic!]. 

Eram atât de släbiti încât, când ne ridicam de jos un 
moment trebuia să te sprijini de ceva căci ameteai şi cădeai. 
Toată ziua stăteam culcati fără a ne mișca. 

A S-a zi ne invită iarăşi să lucrăm si refuzăm. Un pluton de 
soldaţi de la divizia din Pasmacli soseşte sun comanda unui 
locotenentul bulgar. În urmă un măgar cu desagi cu ciomege. 

Peste 20 de căpitani si locotenenti vechi - suntem scoși 
afară, puşi pe două rânduri, perchezitionati - soldaţii bulgari 
un rând în faţă, altul în spate cu arma la mână şi baioneta pusă 
ne amenințau. 

Din flancul drept, câte unul, era luat trântit la pământ de 2 
soldați bulgari care se aşezau apoi unul cu genunchii pe 
grumazul ofițerului român si al doilea pe picioare. Ofiţerul 
bulgar începea să lovească - îşi îndeplinea ordinul primit cu 
sete barbară. După câteva lovituri dădea ciomagul în mâinile 

soldatului. Un soldat de o parte și altul de cealaltă parte 
începeau loviturile, 25-32 extraordinare, fără nici un pic de 
milă; văzuseră pe ofiţerul lor! 

Când loveau ziceau: Rusciuk, Sumla, Varna, 1913, 
Quadrilater etc. 

La sfârșit ofiţerul bulgar apuca de guler pe ofiţerul român, 
îl lovea peste fata și-l arunca dispretuitor lângă un zid. 

Acestea se petreceau în piaţa publică. Insesi femeile 
bulgare tipau de groază. Unii au zăcut în spital din cauza 
loviturilor. 

Apoi am fost puşi la lucru. 

La un grup - ofițerul executor întrebând cine vrea să 
moară, ieşi sublocotenentul Cernăianu din Regimentul 5 
Obuziere care e bătut așa de cumplit că i s-a tras moartea. 

La execuţie lua parte si locotenentul bulgar comandantul 
de la Kârjali. 

La lucru suntem scoși în ziua de 21 spre a căra pietre 
pentru un pod. 

La 28 noiembrie vine un maior de jandarmi ne scoate 
afară, cravaşează pe unii și ne pune să defilăm în faţa lui; apoi 
prin intermediul unui ofiţer ce ştia bulgărește ne spune că 
suntem haiduci, că tara noastră va fi cuprinsă, că Bucureştiul 
a căzut. 

La 1 decembrie plecăm înapoi la Kârjali. 

In luna noiembrie n-am avut ca hrană decât 16,1/2 pâini si 
o dată sau de două ori bob fiert. 

Pe drum la întoarcere soldaţii bulgari pun bagajul lor în 
spatele ofiţerilor, îi lovesc, insultă - trag focuri în aer etc. 

La 4 decembrie suntem în Kârjali. 

Același tratament ca în octombrie. Dormim în aceleași 
camere în aceleași condițiuni aveam aceeași hrană - 
deosebirea e că acum e mai frig și n-avem sobe, n-avem 
lemne. Pâinea se dădea de 500 grame. 

La 8 ianuarie 1917 plecăm pe un frig şi un viscol la 
Hascovo. În tabără suntem puși în barăci în care viscolea, fără 

foc, fără aşternut, fără îmbrăcăminte - multi aveau o singură 
cămașă pe care n-au putut să o spele luni de zile - dormim pe 
puţine paie, fără asternut, fără învelitoare, fără pernă, 
inghetati de frig - insecte, păduchi, mizerie. 

Nu ni se dădea apă nici pentru băut necum pentru spălat 
pe faţă sau rufele. 

Hrana o pâine foarte rar de 500 gr. Întotdeauna aproape 
1/2 pâine de mălai, uneori grâu. Ciorba o dată pe zi la ora 3 p. 
m., ciorba de ardei iuți cu pătlăgele - uneori numai de 
pătlăgele verzi, varză şi foarte rar fasole. Carne până în 
primăvara lui 1917 nu ni s-a dat deloc 

Ni se mai dădeau ceva cruste (pädurete) fierte. 

În loc de apă se strângea zăpadă si se punea în cazan. 

După venirea Crucii Roşii din Geneva s-a mai îmbunătăţit. 

Până acum nu ni s-a dat nici o soldă, nu s-a trimis, nici 
primit corespondenţă, nu ni s-a dat nici un efect de 
îmbrăcăminte, nu s-a primit nimic din tara. 

De la inspecția Crucii Roşii Geneva au început 
îmbunătățiri uşoare: s-a primit corespondenţa s-a dat solda 70 
de lei (30 soldă, 40 pentru hrană) lunar, dar pachetele ce 
veneau tot se vămuiau. 

Starea sanitară: ne ingrijeam noi si dr. maior medic 
Petrescu cu medicamente cumpărate de noi. 

Mortalitatea mică relativ. 

Aşa a fost la bulgari prizonieratul. 


Locotenent LAZĂR 
Regimentul 2 Grăniceri 


A.M.R., fond Serviciul statistic, dosar nr. crt. 2895, f. 582-588 

Copie dupä raportul administratorului cäpitan Gheron 
Notta, către Direcţia Statisticei, înregistrat la nr. 43985 
din 3 aprilie 1918 


Starea generală a prizonierilor sosiți din Bulgaria la 
Ramadan a fost foarte rea, atât în ceea ce privește fizicul 
prizonierilor, cât şi în ceea ce priveşte echipamentul lor. 

Slăbirea fizică, după mărturisirile tuturor prizonierilor, 
trebuie pusă pe seama tratamentului extrem de rău şi a 
supunerii la munci excesive a prizonierilor în timpul 
captivitatii lor. 

Hrănirea prizonierilor, atât calitativ cat si cantitativ, nu 
putea să ducă decât la ruinarea treptată a fizicului 
prizonierului. Relei nutritiuni si muncilor nesocotite la care 
erau puşi prizonierii se adăugau bătăile nemiloase de care nu 
a scăpat aproape nici un prizonier. Un model de felul cum 
erau bătuţi prizonierii români în Bulgaria a putut scăpa peste 
Dunăre, la predare printre prizonierii ceilalți. Soldatul bătut 
era într-un hal de nedescris. Întreg posteriorul corpului său, 
de la încingătoare si până în dreptul pulpelor, era o pată 
vânătă neagră, care arăta o puternică hemoragie pe sub piele. 
Prizonierul a trebuit să fie ţinut în infirmerie câteva zile 
înainte de a fi trimis la domiciliul său. 

Cazul acesta a fost arătat pe rând următorilor ofiţeri 
germani din garnizoana Giurgiu; locotenent Paminger, 
sublocotenent Rehfel, de la Comandatura Giurgiu, sublo- 
cotenent Altrôtter, de la Administraţia financiară (Finanz- 
werwaltung) si ajutorului de ofiţer (Offizierstellfortroter) 
Schmid, comandantul Lagărului de prizonieri Giurgiu. 

În ceea ce priveşte îmbrăcămintea prizonierilor, am 
constatat că bulgarii nici pe departe nu au ţinut să respecte 
semnătura delegatului lor pusă pe Convenţia asupra schim- 

bului de prizonieri, încheiată la Bucureşti la...” in care, la 
punctul 10, se menţionează că: „a liberarea lor prizonierii de 
război vor fi prevăzuţi în mod suficient cu îmbrăcăminte( vezi 
cifra 13, Convenţia schimbului de invalizi din 17 ianuarie1918) 
şi ghete suficiente (rufe, uniformă sau haine civile, acope- 
rământ de cap, ghete şi manta), în lipsă de ghete de piele, pri- 
zonierii trebuie echipați cu fncältämintea obișnuită a ţării 
unde se află.” 

Prizonierii noştri din Bulgaria, în foarte mare parte, au 
apărut la Ramadan sub înfăţişarea unor cersetori. 

În special trebuie să relevez pe nenorocitii care au lucrat în 
Macedonia. Ei nu aveau si nici nu văzuseră de foarte multă 
vreme nici cămașă, nici izmene. Hainele lor absolut zdren- 
tuite, sub care se vedea fără multă cercetare corpul lor istovit, 
atârnau în lungi fâşii. Picioarele, de nu erau în toate cazurile 
lipsite de orice fel de încălțăminte, erau învelite în bucăţi de 
zdrente care dădeau o îngrozitoare înfățișare soldaților noștri 
căzuţi în captivitatea bulgară. 


Pentru conformitate cu originalul 
[Indescrifrabil] 


A.M.R., fond Serviciul Statistic, dosar nr. crt. 1070, f. 97 


* Lipsă în text. 

ÎN ROBIA BULGARĂ 
- 21 luni de captivitate- 


Cea din urmă împotrivire si căderea cetăţii. - De la Turtucaia 
la Razgrad. - „Câmpul Mägarilor“, din lagărul de la Sliven. - 
Cea dintâi lună de captivitate. - Cele dintâi orori bulgare. - 
Sârbii... - Procurorul bulgar Sipcovenschi, comandantul 
lagărului. - La drum spre Tracia. 


Însărcinarea batalionului nostru era să facă paza pe malul 
Dunării, de la Olteniţa la marginea judeţului Ilfov. Pe rând, 
fiecare companie lua în primire cota 122 de la Popina, 
asigurând astfel legătura între Turtucaia si Silistra, deoarece 
înălțimea considerată ca important punct de observaţie se afla 
la jumătatea drumului dintre cele două cetăţi. 

De la declararea războiului până la 22 august, priveam de 
la o poştă noaptea focul rachetelor și al incendiilor ce luminau 
cerul spre apus, încercând fiorii luptei a cărei ieşire n-o ştiam, 
n-o bänuiam, sub tunetul bombardamentului groaznic pe care 
îl auzeam de la mai bine de 20 de km. 

In clipele de acalmie măcăitul mitralierelor se percepea 
distinct în noapte, adus parcă de Dunăre. La 22, dimineaţa, 
primim ordinul să pornim spre Olteniţa, chiar pe la 5 
batalionul în coloană de mars se scurgea pe şosea ca să 
poposească pe înserate, luând bivuac pe câmpul de instrucție 
al cazărmilor Regimentului 76 Infanterie. 

O noapte petrecută la câțiva kilometri de câmpul de 
bătaie, unde lupta se desfășura cu rezultat necunoscut pentru 
noi. Versiuni circulau, în așteptarea ordinelor care, în sfârșit, 
sosesc pe după prânz, pe la ceasurile două. 

Atins de un început de dizenterie, medicul Cristodulo îmi 
spune că e prudent să rămân la spital. li opun un refuz 

categoric. Eram în ajunul luptei şi ar fi fost să dezertez de la 
datorie. Îi cer să-mi dea medicamentele necesare ca să le pot 
lua cu mine pe câmpul de luptă. Îmi dă niște prafuri, vreo 
două duzini de pachetele, pe care aproape pe toate le-am 
readus în tara la reîntoarcere — și plec cu compania la cheiul 
portului. 

Trecuti peste Dunăre si trimiși pe frontul de luptă, petrec 
o noapte în tranșee cu oamenii companiei mele. Ordinele 
primite la 3 dimineaţa porunceau atacul după o recunoaștere 
în zori de zi. Se execută dar suntem respinşi de un foc ametitor 
de mitraliere din flancul drept şi din fata. O nouă încercare pe 
la orele 11 dimineaţa n-are mai mult succes. Situaţia era 
iremediabil pierdută din ajun şi nimic n-o mai putea salva. 
Panica cuprinsese trupele care luptaseră înainte de sosirea 
noastră si care, decimate, intraseră în debandadä. Noile trupe, 
contagiate, nu erau în stare să dea efortul de care ar fi fost 
capabile în alte împrejurări. Frontul era rupt. Doar vitezele 
obuziere ale Regimentului 5 mai continuau singure o luptă 
eroică de artilerie care nu putea da însă victoria. La ceasurile 
5 p.m. colonelul Grigorescu, în ploaia de gloanţe, înaintea 
tunurilor pe care le comanda, a strigat: ,,Rezistati, la 6 soseşte 
divizia de la Silistra, un ceas numai!“. Deznădăjduită 
încercare, supremă nădejde... divizia n-a sosit, ci bulgarii. 
Eram acolo, lângă colonel, la câţiva paşi de el vreo 200 de 
soldaţi, oastea de strânsură si câţiva ofiţeri. Pe urmă cetatea a 
căzut și dușmanii au intrat într-însa. 

Capturati la ceasurile 5,30, am fost porniţi în convoi spre 
comandantul bulgar care se afla la marginea orașului, în timp 
ce populatiunea, punând mâna pe armele căzute ale 
luptătorilor trăgeau în soldații nostri, care, invalmasiti pe mal, 
îşi căutau scăpare în Dunăre. Mitralierele bulgare de pe deal 
secerau pe cei din apă si pe cei de pe țărm. Putinii înotători 
care scăpau era primiţi cu focuri de pe celălalt mal. O groază 
nemaipomenită stăpânea pe învinși. Olteniţa ardea iar noi, 

convoiul mânat de soldații duşmani, eram jefuiti. Sub 
amenințare de moarte, ni se luau inele, bani, ceasornice, 
jambiere, mantale, până și încältämintea. 

Maiorul Dervescu refuzând să dea ceva, e omorât sub ochii 
noștri de un bulgar care îi împlântă baioneta în piept; cadavrul 
e prădat de fiara cu chip de om. 

Ajunşi în fata trufasului comandant, colonelul Märäsescu 
protestează împotriva prădării si lovirii sălbatice a ofiţerilor. 
Ni se făgăduiește de bulgari dreptate. N-am ştiut că e ironie — 
ironie bulgară. De atunci până la sfârșitul captivitatii am văzut 
care e dreptatea dușmanului nostru. Nu ponegresc, dar 
întăresc prin conștiință, şi toţi cei ce au trăit în robia bulgară 
vor spune la fel: minciuna grosolană -— care e o batjocură, un 
blasfem în nenorocire — e singura dreptate bulgară. De atunci, 
ori de câte ori am protestat, ne-am plâns, am reclamat, în tot 
cursul captivitatii, autorităţilor bulgare, ofiţerilor bulgari, de 
la sublocotenent până la general, sau şefilor civili bulgari — 
nacealnicilor — n-am avut decât făgăduieli. Niciodată nu ni s-a 
spus: „Vă tratăm asa, ne purtăm aşa fiindcă vrem: nu“. Intot- 
deauna ni se răspundea: „Vi se va face dreptate“ şi întrebam 
când, răspunsul era invariabilul: utre. Literal, înseamnă mâine. 
Dar acest mâine nu se realiza niciodată. Ni s-a făgăduit un 
tratament omenesc, ni s-a spus că vom avea voie să ne luăm 
bagajele, mantalele etc. Rezultatul: am fost închişi în baraca 
unei companii din Seremet, foste cazărmi româneşti ale 
Regimentului 6 Infanterie. Acolo am fost ingramaditi cei 
aproape 400 de ofițeri făcuți prizonieri, atât inferiori cât si 
superiori, claie peste grămadă. 

După groaza luptei, după ce a doua zi ne-am revenit din 
omorâtoarea tensiune nervoasă care ne stăpânise sub focul 
artileriei, mitralierelor si tirului infanteriei, foamea a sosit. 

Nu s-a dat nimic. Am încercat să dormim pe scândura 
goală a paturilor colective. Nu era loc. Am fost nevoiţi să 
dormim sub paturi, pe cimentul gol. Am înainte imaginea 

viteazului bătrân, colonelul Märäsescu, care a dormit si el 
întins pe o mână de paie, pe jos, închis împreună cu noi, 
ofițerii tineri si cu toți ceilalți șefi ai nostri. Înconjurat de 
respectul si iubirea noastră, bătrânul suportă cu greu duritatea 
culcușului ce-i hărăzise bulgarul. Ofițerii tineri au întins 
mantalele şi i-au improvizat astfel un pat. Așa am stat, într-un 
aer irespirabil trei zile, cu ușile şi ferestrele închise, înconjurați 
de un cordon de sentinele. Singura mâncare erau pepenii 
verzi pe care numai câţiva au putut să şi-i procure, cu o 
dificultate insurmontabilă, plătind între 5 şi 19 lei pepenele. Ni 
s-a dat în sfârşit câte o bucată de pâine. Apoi am fost porniţi 
fără ca nici una din făgăduielile comandantului bulgar să se fi 
realizat. Moartea maiorului Dervescu, a cărui asasinare ne 
umpluse de groază si milă pentru soarta viteazului, a rămas 
necercetată până astăzi. 

Trei zile pe drum, pe jos, flămânzi şi goi. Ziua întâi am 
trecut centura de sate ce înconjoară Turtucaia. Amintire 
sinistră. Mirosul cadavrelor intrate în putrefacție si rămase 
neingropate pe câmpul de bătaie era ametitor. Prin sate eram 
întâmpinați de urletele bulgarilor, femei, copii şi bătrâni, care 
deveneau amenintätori, încât abia puteau fi continuti de 
santinele. Garda era comandată de un sublocotenent. Singura 
dată când, în nimicitoarele de puteri marșuri de represalii pe 
care le-am făcut de atâtea ori în Bulgaria de la Dunăre până 
la Marea Egee și îndărăt, am fost incredintati unui ofiţer. 
Încolo, unui simplu fruntaș sau caporal era încredinţată, în 
chip suveran, în marş, coloana de 400 şi mai bine de ofiţeri 
români, superiori şi inferiori. Stăpân absolut, sălbaticul 
comandant putea să lovească să insulte, să accelereze 
marsurile, să nu îngăduie drumetilor fără apărare care eram 
noi, ofiţerii, să bea apă, să se odihnească câteva minute de 
drumul greu prin munţi. 

În toate aceste trei zile am fost culcati ca animalele prin 
încăperi insuficiente, pe jos, pe scânduri, prin curți, pe pământ 

gol, pe pietre. Şi răcoarea nopților de sfârşit de vară se făcea 
tot mai aspră si multi, foarte multi n-aveau, necum mantale, 
dar nici măcar un veston mai gros, căci în luptele din zilele 
calde fiecare, ca să fie mai sprinten, nu pusese pe el decât un 
veston uşor de vară. Si astfel, ziua pe o căldură înăbuşitoare, 
pe şoselele albe, împietruite cu calcar, iar noaptea pe 
pământul rece de-ti amortea trupul, al începutului de toamnă, 
în trei zile de marș am ajuns la Razgrad. 

Acolo am întâlnit convoiul dureros al celor 30 000 de 
soldați români prinși la Turtucaia. De nerecunoscut, soldaţii 
noștri. Desculti, căci li se luase în silnicie bocancii, mantalele, 
bluzele. Oricine avea ceva bun pe el era îndată dezbrăcat fără 
milă de soldații bulgari si ca să-și scape mantaua, românul 
ingenios își tăia mânecile. Numai aşa scăpau cu ea. În drum 
am întâlnit soldați de-ai nostri morți, azvarliti pe marginea 
şoselei. Ranitii erau grăbiţi la mars şi dacă rana grea si 
pierderea de sânge îl dobora pe drum, era lăsat să moară. 
Nimeni din sălbatica gardă n-avea milă de luptătorul 
dezarmat. 

Înghesuiti în cazarma regimentului de infanterie din 
Razgrad, am stat culcându-ne noaptea pe scândura goală a 
paturilor colective. Neînchipuit de penibil somnul chinuit pe 
lemnul ce-ţi intra în şolduri. Acolo, la Razgrad, ni s-a dat o 
ciorbă de carne de oaie. Păstrez si acum amintirea mâncării 
care, pot să spun, a fost singura bună comparând-o după doi 
ani de robie cu hrana pe care am avut-o apoi în tara de groază 
si sub regimul de asuprire cruntă la care am fost supuşi în scop 
de distrugere. Ciorba era bună însă numai prin comparaţie. 
Eram flămânzi. Eram la începutul captivitatii si deja după o 
săptămână în multi, din noi animalul apăruse. Unii nici nu 
s-au atins de fiertura bulgărească. Alţii s-au repezit, sorbind-o 
cu nesatiu. Prevestire sinistră a zilelor delicate ce ne așteptau 
în adâncul iadului în care intrasem. 

Ofiţerul, comandantul gărzii care ne adusese până aici ne-a 
părăsit. Am fost incredintati unui feldwebel si porniţi spre 
gară în trei grupuri. Am aşteptat pe un câmp plin de resturi de 
paie, coceni, bălegar, probabil loc de popas și de îmbarcare a 
trupelor călare. Acolo am aşteptat de pe la ceasurile două de 
după prânz până târziu noaptea, când am fost înghesuiți ca 
vitele, până la 70 de ofiţeri, într-un vagon de animale, 
murdare, fără bănci. Ne-am întins pe jos, cum am putut, 
lovindu-ne între noi fără să vrem întinzându-ne unii peste 
alții, claie peste grămadă, ofiţeri inferiori si ofițeri superiori. 
Era desigur un calcul. Erai în neputinţă să te porți cu șeful tau 
în atare condiţii cum trebuia, cum ai fi vrut. In vagoane 
întuneric. 

Uşile zăvorâte pe dinafară de gărzile care urlau în limba lor 
dură. Așa am călătorit spre Sliven. Dar nu ştiam unde ne 
ducem. Prin gări vagoanele erau lăsate pe linii moarte câte opt 
zece ceasuri, închise, nimeni nu avea voie să iasă, nimănui nu 
i se dădea voie să se coboare. Functionari de-ai căilor ferate 
care ştiau românește veneau, loveau în pereţii vagoanelor, ne 
desteptau din atipeala dureroasă și ne insultau şi batjocoreau 
în limba noastră. Am răbdat toate. 

Prin tuneluri fumul cărbunilor care intra prin crăpături ne 
asfixia. Aerul, stricat deja, devenea irespirabil. Intr-un tunel 
maşina care urca cu greu, nemaiputând tari trenul s-a oprit. 
Am trecut clipe de adevărată groază. Primejdia era mare. 
Multi se înecaseră; alţii tuseau, alţii aproape nu mai respirau. 
Am dat alarma, cerând să ni se deschidă. Ni s-a răspuns cu 
hohote de râs şi cu insulte. Dar am scăpat. 

Ni s-a dat pe drum, într-o staţie, câte o pâine şi parcă văd 
mizeria convoiului care se scurgea încet, ca fiecare să-și 
primească pâinea neagră. Pâinea ce ni s-a dat, mică şi 
respingătoare la aspect, era de nemâncat, acră, cu miros greu 
şi necoaptă. La Stara Zagora am protestat la prefect, care 
venise în gară, împotriva conditiunilor neomenoase în care 

eram transportaţi. Funcţionarul ştia frantuzeste şi ne-a 
răspuns că nu poate nimic. Am fost scoşi din vagoane si ni s-a 
îngăduit să ne întindem trupul anchilozat pe jos. Mulțimea 
care se strânsese ne-a insultat si a început să azvârle cu pietre 
în noi. 

Pe inserate am fost urcați din nou în vagoane, închiși ca si 
până aici şi am stat așa până a doua zi, când am pornit iarăși. 
Pe drum, nemaiputând suporta infecția şi murdăria din 
vagoane ne-am cotizat, la conditiunea pusă de feldwebelul 
bulgar ca în schimbul unei sume de bani să ni se lase o ușă a 
vagonului deschisă. Am acceptat și, cu chipul acesta, bulgarul 
a primit sume variind între 40 şi 80 de lei de vagon. Dar acesta 
era numai un chip de a ni se stoarce banii, căci puţin după 
aceea uşile au fost din nou închise. Jocul s-a repetat cu același 
succes pentru bulgari, cu acelaşi insucces pentru noi. Eram 
naivi. Toată captivitatea, minciuna bulgărească a reuşit fata cu 
naivii care eram şi care speram că de data asta, cel puţin, nu 
vom mai fi inselati. Perpetua speranţă, perpetuă dezamăgire. 
Balotati între nädejdi si deceptii, asta a fost permanenta 
conditiune şi tortură morală a noastră, tot timpul captivității. 

Durerile morale si infamiile vieții fizice nu s-au mai ispravit 
vreme de doi ani. 

In sfârșit, o parte din noi, un grup de vreo 150, e debarcat 
într-o staţie pentru a fi indreptati spre lagărul Tulovo, unde 
urma să fie internaţi. Restul de vreo 130 continuând drumul, 
în aceleași umilitoare condițiuni. 

Ajunşi în gara Sliven, suntem scoborâti din vagoane în chip 
brutal de sălbateca noastră gazdă, cu trupul intepenit de 
strâmtoarea din tren, de nesomn, de nemâncare, cu feţele 
supte si murdare, respirând în sfârșit aerul liber, căci ni se 
spune că suntem la sfârşitul peregrinatiunii noastre. Inainte de 
a fi duşi în lagărul situat la câţiva km de oraș suntem plimbaţi 
vreo oră și mai bine prin lungul târg cu înfăţişare orientală, 
prin care zăreai pe ici, pe colea, rar de tot, câte o clădire 
reamintind influenţe arhitecturale din Occident. 

Târând pasul, cu privirile grave sub curiozitatea agresivă și 
insultătoare a mulțimii, convoiul parcurge oraşul în lung. E 
spre seară şi marșul ni-e greu de tot. Soarele stă să apună când 
în sfârşit, ieşind din oraș prin mahalaua turco-tigäneascä, 
murdară. Ne îndreptăm spre lagăr unde ajungem aproape pe 
întuneric. Suntem bägati într-o clădire de zid, neisprăvită, cu 
pereţii umezi. Acolo găsim puţine paie pe care ne întindem 
trupurile rupte de oboseală. O fiertură — bulgurul — grâu fiert 
cu apă, e pentru multi ceva de nesperat. Zeama de amidon ce 
ni se împarte e sorbită de flămânzii captivi cu nesatiu. 
Infometat, încerc farfuria de zeamă lungă ce mi se dăduse si, 
deşi vreau cu orice chip să mănânc, nu pot. Mă întind pe paie, 
pe Jos, si într-un târziu adorm, departe de ţară. Locuinta 
noastră printre cărămizile căreia suflă vântul e fără pod, o 
platformă de scânduri susținută de grinzi de brad o împarte în 
două, așa că pare o primitivă construcție cu două etaje în care 
ajungi la etajul superior prin patru scări aşezate simetric, câte 
două la cele două intrări de la ambele capete. 

A doua zi suntem înscriși într-un registru si ni se fac fişe 
individuale. Apoi începe exploatarea. Banii româneşti — 
câţiva reușiseră să scape o parte din sumele ce aveau asupră- 
le — sunt schimbaţi cu scăderi din ce în ce mai mari: 5%; 10%; 
15% şi aşa mai departe. Un nor de comercianţi ambulanți vin 
în lagăr protejaţi de comandament si vând lucruri de primă 
necesitate pe preţuri pipărate. Lucruri rele pe bani buni. 

Cantina ne jupoaie, şi preţurile se măresc la fiecare pas. Se 
protestează la comandament dar în zadar, cei mai multi 
neavând nimic, nici un ban, suferă chiar din primele zile o 
mizerie cumplită, care nu poate fi îndulcită de micile oferte 
ale camarazilor generoși. Mâncarea ni-e, la dejun şi seara, 
fiertura de grâu cu apă pe care cu toată lipsa, eu personal cu 
tot curajul, nu parvin să o pot mânca. Doar pâinea neagră — de 
vreo 600 de grame o primesc. Acră, de cele mai multe ori 
necoaptă, în fiecare săptămână adun câte trei patru pâini 

economie, pe care le împart nenorocitilor prizonieri si ostatici 
din lagăr, căci fac cunoștință cu sârbii. 

Cei 14 ofiţeri si câteva sute de soldați reprezintă icoana vie 
a ceea ce eram destinati să devenim și noi câteva luni mai 
târziu. Cu trupul infasurat în zdrente, desculți, multi din ei 
invalizi total, incapabili de vreo muncă fizică, stafii rătăcind la 
lumina zilei, care făcea să apară şi mai îngrozitoare mizeria lor 
fără nume, nemâncati, cei ce au fost odată soldaţii sârbi ale 
căror lupte epice au făcut să străbată în toată lumea un fior de 
admiraţie, se azvârleau ca animalele, câte o duzină si mai 
mult, nu numai pe coaja de pâine, ci chiar pe firimiturile de 
miez pe care camarazii mei le scapă pe jos, în curte. Simt o 
groază amestecată cu milă în faţa acestui spectacol pe care de 
atunci l-am văzut permanent aşa cum îl descriu aici, în toată 
robia bulgară. 

Nenorocitii n-au nimic omenesc în ei. O ură sălbatică le 
luceste în priviri de crimă, de răzbunare, când, neobservati de 
cruntii lor păzitori, iti vorbesc. Le dăm cât putem din hrana pe 
care noi n-o putem mânca, căci suntem săraci şi altfel nu le 
putem îndulci viata de câine pe care o duc nenorocitii. 

În baraca-spital de scânduri ce slujește de adăpost 
bolnavilor si care e zilnic vizitată de doi medici sârbi, un 
colonel si un locotenent colonel, se dau consultații. Multi din 
noi, cu stomacurile bolnave, cu vechi boli care trebuie 
îngrijite, se prezintă la consultaţii. Doctorii ne dau sfaturi 
medicale multe, medicamente puţine căci nu e aprovizionată 
și n-a fost niciodată cât am stat acolo. Ne mai dau mai cu 
seamă sfaturi de altă natură. Dar luăm drept exagerări 
cuvintele lor. Nu vrem să credem că neamul bulgar e un neam 
plămădit la suflet din ură, din crimă, din hotie. Dar 21 de luni 
de captivitate au confirmat spusele doctorilor sârbi ce ne-au 
edificat asupra acestui metisaj de mongoli care e poporul 
bulgar. 

În lagăr, pe o suprafaţă de câteva hectare sunt diseminate 
o mulțime de bäräcute de pământ, mizerabile. În ele locuiesc 
nişte ființe palide, slăbite de mizerii fizice fără seaman si de 
suferinţe morale de neînchipuit. Familii întregi, femei de toate 
vârstele, până la bătrânii de 70-80 de ani, copii de câţiva ani, 
adolescenţi caduci, locuiesc într-o promiscuitate ce 
îndobitoceşte. Unele femei nasc în lagăr copii ofiliti încă din 
leagăn. Nu poţi încerca decât o imensă durere neputincioasă 
în faţa atâtor suferinti. Femeile ne spală rufele, pe care de 
atunci încolo am învăţat atât de bine să ni le spălăm noi înșine, 
pentru câţiva gologani. 

Captivitatea ostaticilor durează la unii de 15-16 luni. Ni se 
pare o eternitate. Câţi din ei or mai fi trăind astăzi din chinuitii 
de la Sliven, căci pe atunci chiar mortile erau zilnice. La spital 
nu se dădea decât tot bulgur, ori de ce boală ar fi suferit 
nenorocitul. Aspectul bolnavilor era fantastic. Umbre care nu 
aveau nimic omenesc în ele. Astea au fost impresiile primelor 
zece zile, după care ne-a sosit un convoi de 7-8 000 de soldaţi 
de ai noştri. Făcuseră tot drumul pe jos, răniţi si sănătoși la un 
loc, toţi erau de nerecunoscut. 

Lagărul era așezat pe o câmpie, pământ sterp, pietros, așa 
cum e în genere întreaga ţară vecină. De jur împrejur munți 
goi, care înălțau pustiul pietrelor lor până la marginea 
orizontului unde cerul pare că se împreună cu pământul. 

„Câmpul Mägarilor“ era şesul imens din care o părticică 
cuprindea lagărul nostru, și deşi în septembrie, pe la început, 
un frig grozav — ca de iarnă în plin — se lasă într-o bună zi. lar 
spre seară o ploaie rece amestecată cu fulgi de zăpadă începe 
să cadă si continuă vreo 3-4 zile neîncetat. 

Era buna sosire pe care pământul neospitalier al ţării 
dușmane o ura soldaților români prinşi de război, nou sosiți. 
Abia dacă toate barăcile şi bäräcutele din lagăr să tot fi putut 
adăposti, înghesuiți ca peştii într-o cutie, 1000 de oameni; si 
erau de zece ori pe atâţia. Bulgarii sunt sadici în crimă şi 

tortură. Într-adevăr, cei 7-8 000 de soldaţi români au fost 
ţinuţi pe câmpul gol în continuu, sub ploaia îngheţată ce cădea 
din cerul întunecat, zi şi noapte. Tot timpul. Rezemati unul de 
altul, cei mai multi dintre ei îmbrăcaţi în subtirelele bluze de 
vară, aşa a îndurat martiriul frigului si al foamei mulțimea 
nenorocită a soldaților nostri. Priveam din baracă ziua la 
gloata compactă a celor ce sufereau, fără să putem să le 
alinăm chinul. Frigul se așezase temeinic, iar noaptea in 
baraca noastră cu zidul de grosimea unei cărămizi mici prin 
care vedeai afară așa de prost erau lipite cu tencuială, ne 
culcam îmbrăcaţi, căci păturile subțiri ce ni se dăduseră nu ne 
garantau de frigul timpuriu şi aspru. 

Un cordon de santinele sălbatice — pomaci — înconjurau pe 
soldaţii de pe câmp, aci pe când au stat zi şi noapte în ploaie 
si în frig în continuu soldaţii noștri, expuși nu numai 
intemperiilor ci şi lovirilor sălbatice ale cruntilor călăi. În 
sfârşit se hotărăşte de comandamentul bulgar adăpostirea lor 
sub un acoperiş. 

Se ridică niște corturi lungi de câteva zeci de metri, făcute 
din câte două foi de cort, priponite de tärusi bătuți în pământ 
ŞI împreunate în unghi de acoperiş de casă. De o parte şi de 
alta, şanţuri mici permiteau scurgerea apei. Acolo au fost 
bägati, în aceste locuinţe (!!) bietii soldaţi. O mare parte din ei 
au fost indreptati după câtăva vreme aiurea, spre alte locuri, 
cu siguranţă îi așteptau alte chinuri nebănuite, iar la sfârşit 
moartea. 

In fine, ai noştri cei rămași, pot să comunice cu noi, foştii 
lor comandanţi pe câmpul de onoare deoarece sunt lăsaţi 
liberi în lagăr. Ne amestecăm printre ei, eu regăsesc câţiva din 
bravii pe care îi dusesem în luptă. Vreo şase erau răniţi, îmi 
amintesc de unul, parcă îl văd: cu braţul stâng imobil, susținut 
de o legătură dusă după gât cu omoplatul şi spatele stâng 
numai o plagă profundă, cu osul atins. Cămaşa plină de sânge 
și tare ca si cum ar fi fost muiată în scrobeală roşie, cu bluza 

lui de vară la fel. Şi venea de la Dunăre pe jos, adus în 
convoiul prinşilor, vreme de zece zile, prin munţi, nemâncat, 
palid din pricina enormei pierderi de sânge. ti se strângea 
inima de durere, ti se întuneca mintea de revoltă în fata 
cruzimii fără nume. 

Începutul de cordială prietenie ce legasem cu colonelul 
medic sârb, o figură de rară distincție care studiase ani 
indelungati în Franţa, la Paris, m-a determinat să intervin 
pentru toţi răniții noştri. Numai puţini au putut primi îngrijiri 
medicale în spital şi aceasta din pricina ordinelor barbare ale 
bulgarilor. Ceilalţi au fost pansati numai si lăsaţi în lagăr. 
„Nici pentru iubiții mei sârbi răniți sau bolnavi, şi nici pentru 
al voştri nu pot face nimic. Nu vă puteţi imagina cruzimea 
bulgară, veţi cunoaste-o mai târziu“. Am cunoscut-o într- 
adevăr si peste măsură. Printre soldaţi se găseau vreo 30 si mai 
bine de tineri titrati, architecti, ingineri, magistrați, studenți, 
care nu apucaseră să fie avansați ofiţeri şi căzuseră prizonieri. 
Nenorocitii urmau să sufere tratamentul trupei. 

Comandantul ce funcționa la sosirea noastră în lagăr, 
fusese schimbat din pricina „învârtelilor“ pe care le făcea cu 
cantinierii, împotriva cărora se reclamase în nenumărate 
rânduri. În locul ofițerului înlocuit a fost numit comandant 
ofiţerul de rezervă Sipcovenschi, procuror pe lângă tribunalul 
din Vrata, de-mi amintesc bine orașul. Cum avusesem în 
diverse rânduri misiunea de la camarazii mei de a-i aduce la 
cunoştinţă doleante de ale noastre, obţinând în parte să fie 
satisfăcute, un fel de cunoștință plină de deferentä în care 
intră mai cu seamă faptul că atât eu, cât şi el, eram magistrați, 
se stabilise între noi; ori de câte ori aveam o cerere de făcut, 
făceam apel la calitatea lui de magistrat. Asta îi producea o 
jenă vizibilă, care îl determina fără voie la luarea de măsuri 
multumitoare. Dar munca nu era ușoară, căci în discuţiile ce 
le aveam cu el, Sipcovenschi aducea întotdeauna comprehen- 
siunea însetată a rasei din care făcea parte si în acelaşi timp o 

încăpățânare dârză în care intrau porniri de nedreptate şi 
asupriri. O întrevedere era penibila şi ieseam întotdeauna din 
discuţiile ce le aveam cu el obosit. Mi-au trebuit mai multe zile 
ca să îl conving că aspirantii de ofiţeri nu pot fi ţinuţi la un loc 
cu trupa şi nici tratați la fel căci nu sunt soldaţi de rând, ci 
elemente din care se recrutează ofiţerii de rezervă. 
Întâlnisem printre acești tineri pe un frate al prietenului 
meu, diplomat al guvernului francez de la Ecole Centrale 
d'Architecture din Paris. l-am arătat că nu ar putea să supună 
tratamentului trupei pe tânărul care poseda un brevet pe care 
doi-trei îl posedă în România iar în Bulgaria nici unul. 

În sfârşit, după multă oboseală, obțin un deplin succes şi se 
incuviinteaza ca cei 30 si ceva de tineri titrati să fie instalaţi în 
baraca noastră, a ofiţerilor, şi supuşi tratamentului pe care noi 
înşine îl aveam. Situatiunea nu era splendidă, dar era salvarea 
lor fata de ce-i aştepta dacă ar fi fost amestecați cu trupa şi 
supuși la acelaşi tratament. 

Pe la sfârşitul lunii am primit intr-o bună zi ordinul de 
plecare. De atunci m-am pierdut de ,,cadetii” nostri, asa că de 
la despărțire nu mai știu nimic ce au devenit. Am avut însă 
marea consolare de a fi contribuit la salvarea vieţii — pot spune 
fără falsă mândrie — atâtor tineri care s-ar fi pierdut altminteri 
de boli, de foame şi de suferinţe fără nume, cum s-au pierdut 
atâţia din soldaţii nostri. 

Cunostinta comandantului bulgar, întemeiată pe faptul că 
era magistrat ca şi mine m-a făcut să am oarecare ascendent 
asupra lui. Am utilizat aceasta exclusiv ca să vin în ajutorul 
prizonierilor noştri pe cât am putut. În lagărul de la Sliven am 
asistat întâia oară la un spectacol groaznic, în timpul 
comandamentului lui Sipcovenschi: bastonada. Într-o bună zi 
trei soldaţi judecaţi s-au făcut vinovați de încercare de 
evadare, au fost condamnaţi să primească câte [sic!] 50 de 
ciomege. Am fost de fata la grozava lovire a nenorocitilor: 
dezbräcati, intinsi cu fata în jos la pământ si ţinuţi de câte 5-6 

soldați fiecare, nenorocitii au suferit loviturile. Sângele tâsnea 
din ei iar urletele lor nu mai aveau nimic omenesc și păreau 
nişte răgete de fiare. De atunci am revăzut de multe ori oribila 
execuţie, dar n-am mai avut curajul s-o privesc. Noi înșine, eu 
personal am suferit-o mai târziu în Tracia, în piaţa publică. 
Doi din camarazi mei, căpitanul Apostolescu şi locotenentul 
Stroescu, au fost executați la fel în lagărul Sliven, tot sub 
Sipcovenschi, primind fiecare câte 50 de bastoane tot pentru 
că au încercat să fugă. Execuţia a avut loc în faţa soldaților 
români, foşti sub comanda ofițerilor pe care i-am numit. 
Ofițerii sârbi cărora li se dăduse ordin de comandanţi să asiste 
la bastonadă au refuzat cu indignare. 

Aşa a fost luna întâi de activitate. Rupti de curând de 
patrie, indurerati în suflet, aveam încă speranţa eliberării 
grabnice. Aşteptam din zi în zi să apară cavaleria noastră 
liberatoare. Da frontul se tot depărta de noi şi nädejdile 
scădeau. O tristetä adâncă ne învăluia ca o ceaţă se lăsa în 
suflete şi patria ne apărea departe. 

Fără de veste, într-o bună dimineaţă primim ordinul de 
plecare. Suntem scoși din barăci, puşi pe două rânduri, 
numărați, ni se dă o pâine neagră şi suntem porniţi spre gară. 
Acesta a fost de altminteri, în toată captivitatea, procedeul 
bulgar. Nici o avertizare anterioară, nici o putinţă de a te 
organiza fie chiar din ajun numai, pentru plecare. Ordinul 
sosește: „la drum“ şi imediat plecăm. Unde, încotro, în ce 
scop, chestiuni asupra cărora ultima santinelă păstrează un 
mutism absolut. Niciodată n-am știut în Bulgaria dacă a doua 
zi mai stăm în același loc sau plecăm. Provizoratul acesta, 
nesiguranța aceasta de fiece moment, e neînchipuit de 
deprimantă. Oricât de mizerabilă ti-ar fi locuinţa, dacă știi că 
ai să rămâi acolo te obisnuiesti la urma urmei, te organizezi 
într-un fel şi viata ti se pare mai acceptabilă, sau ţi-o faci pe cât 
posibil mai acceptabilă. Nimic din toate acestea în Bulgaria. 
Acolo eşti ținut în suspensie, totdeauna cu teama unui ordin 

ce poate sosi oricând ca să pleci undeva, unde, nimeni nu ţi-o 
spune, toţi dau din umeri. Minunată tortură morală inventată 
de primitivii aceştia care totuşi dovedesc prin asta că posedă 
psihologia perfectului închizător. 

Asa că plecăm la gară, după obiceiul locului, suntem ţinuţi 
ceasuri întregi lungiti pe jos, obosiţi, căci plecarea neasteptata 
sileşte pe cei ce au bagaje grele să şi le ducă în spate. De aceea, 
bagaje puţine e un principiu binefăcător pentru cine e 
prizonier în Bulgaria. 

De la lagăr pornisem dis-de-dimineatä si ne încărcăm în 
tren abia spre seară. În sfârşit porniţi, bägati în vagoane de 
animale, murdare, câte 60-70 într-un vagon, ofiţeri superiori si 
inferiori la un loc, claie peste grămadă ca la sosire. Aşa 
mergem zile şi nopţi în aerul irespirabil fără putinţă de a 
dormi. Anchiloza ne cuprinde si răbdăm. Täcuti aşteptăm cu 
resemnare sfârşitul peregrinatiunei. 

Penibila călătorie, după zile și nopţi de chin, se ispräveste 
în gara Racovski, unde suntem debarcati. Acolo aşteptăm 
iarăşi o dimineaţă întreagă. Peste putin soseşte si grupul de 
ofiţeri ce fuseseră internați la Orhaia. Apoi la drum pe jos, 
şoseaua plină de praf, mergem insetati spre Haskovo, unde 
ajungem spre seară. Suntem duși la cazarma Regimentului 10 
Rodopi, unde iarăși, întinzându-ne pe pământ, căutăm 
odihnă, în așteptare de noi ordine. 

Soldaţii ne înconjoară. Remarcăm unele figuri printre ei, 
multe care caută parcă să ne vorbească pe neobservate. 
Reuşim să comunicăm cu ei. Sunt sârbi, atât din regiunea 
Macedoniei Sârbeşti, revendicată de bulgari ca fiind locuită de 
conationali, cât şi din regiunea Serbiei vechi si a Văii Moravei, 
pe care bulgarii le socotesc ca trebuind să facă parte din 
„Marea Bulgarie“ care se va realiza prin nimicirea Serbiei şi 
înfrângerea României, și au fost recrutaţi cu sila de bulgari. 
Mulţi din ei, cei mai în vârstă, au luptat în 1912 în armata 
sârbă. Unii făcuţi prizonieri de Austro-Ungaria, au fost 

predati bulgarilor ca fiind din regiuni revendicate de Bulgaria 
si deci bulgari. Astfel, înrolați în armata bulgară în silnicie. 
Unul știe românește, e din Timoc. Alţii sunt tineri de 19-20 de 
ani, sârbi din tată în fiu. Cel ce vorbeşte româneşte îmi spune 
că sârbii înrolați cu de-a sila sunt răspândiţi printre bulgari, nu 
formează o trupă omogenă. „Oi şti ce să fac eu când m-or 
duce la război“ şi mă face să înţeleg cu gestul că va fugi. Dar, 
temători de supravegherea şi ochiul neîncrezător al 
camarazilor bulgari, sârbii se retrag. 

In sfârșit pe înserate ni se dă fiecăruia câte două pâini. 
Pâinea ce ni se dăduse la Sliven era în genere neagră, amară, 
necoaptă. Bulgurul nu se putea mânca. Pâinea ce ni se dă în 
curtea regimentului din Haskovo e un amestec de nemâncat 
din cine ştie ce gräunte. Ni-era foame si încercam să ne-o 
astâmpărăm. Cu neputinţă. Aproape toţi camarazii azvârliră 
pâinea primită câinilor care ne dădeau târcoale, sau o dau 
populaţiei care venise să-i vadă pe prizonierii români. Mulţi 
ne dau sfatul în bulgăreşte, pe care ni-l traduc camarazii ce 
cunosc limba — „s-o păstrăm căci n-o s-o avem mai târziu”. 
Unii dintre noi isi propun să păstreze mixtura necoaptä ce 
purta numele de pâine până la reîntoarcerea în Patrie. Vai! 
Proiecte naive căci pâinea a fost mâncată mai târziu când ne- 
a lipsit cu desăvârşire şi a fost găsită delicioasă 

Se înnoptează şi suntem bägati ca o turmă de vite într-o 
şură de scânduri in care ne intindem pe jos, fiecare cum 
putem, înghesuindu-ne unii în alţii. Somnul ne e întrerupt la 
fiecare moment de durerile ce ni le pricinuieste podeaua 
cioturoasă şi de zbieretele santinelelor, care călcând peste noi 
fac haz. O lampă mică abia luminează vasta încăpere unde 
dorm pe scânduri sute de oameni. Eu nu pot dormi și cu ochii 
închiși retrăiesc viaţa din Patrie. O santinelă băută trece și 
sălbatec mă lovește cu cizma. Tresar de durere şi o lovesc și eu 
cu piciorul atât de puternic încât bruta, clătinându-se stă să 
cadă. Apoi se repede cu arma spre mine. Mă ridic și strig la ea. 


Calvarul prizonierilor români 331 


Şeful gărzii, un soldat si el, apare. Indignat caut să-i explic ce 
se întâmplase. Pentru întâia oară dar nu pentru ultima, 
fusesem lovit în Bulgaria. Camarazii mei treziti din somn, 
intervin și protestează energic în limba noastră și deși bulgarul 
nu înţelege românește în fata mulțimii dă îndărăt si pleacă. 
Se face linişte și ceasurile trec, fără să pot atipi. Gândurile nu- 
mi dau răgaz. Deodată se aude un fluierat lung; e semnalul 
deşteptării. Buimaci de nesomn, camarazii se ridică şi în 
semiobscuritate isi caută fiecare lucrurile. Iesim afară în 
îmbulzeală pe o scară stricată şi îngustă încât multi cad. Apoi 
pe două rânduri pornim. E noapte încă, sunt ceasurile deabia 
trei. Curând, ieşind din oraș şi începem să urcăm munţii, 
împiedicându-ne la fiecare pas de bolovani, căci luna e 
ascunsă în nouri. Frigul dimineții ne pătrunde si pasul se face 
mai sigur. Drumul continuă prin munţi, căci în Bulgaria 
circulaţia pe şosele pare că e abandonată, ori de câte ori se 
poate scurta drumul, tăind-o de-a dreptul chiar prin locuri 
impracticabile. Ziua sosește si marșul se face din ce în ce mai 
greu căci cu cât mergem cu atât intrăm mai adânc în regiunea 
muntoasă. Pe la prânz sosim la Pachaidemus la vechea graniţă 
turco-bulgară dinainte de războiul din 1912. 

De acolo pătrundem în Tracia, săracă câştigată pe de urma 
războiului distrugător. După ceasuri de mers întâlnim sate 
pustiite, locuinţe pe jumătate dărâmate, părăsite de 
proprietarii lor în durerosul exodiu al populatiunilor 
mahomedane spre Țarigrad și Asia Mică. Rari popasuri care 
fac mai mult rău, căci marşul mecanic odată oprit şi călătorul 
întins pe pământ ca să se odihnească, nu mai are aproape 
puterea să se scoale, isi simte picioarele ca de lemn si are 
senzația sfarselii, complete, totale. 

Seful garzii, un fruntas, comanda un intreg convoi de sute 
de ofiţeri. Brutal, cu faptura rau cioplită, isi execută ordinele 
repezindu-se la cei intarziati cu arma in mână, gata să lovească 
cu patul puștii sau să se intepe cu baioneta. Soldaţii de sub 
comanda lui sunt tot atat de brutali. Unii il intrec chiar. 

Ne ridicăm cu greu, tălpile picioarelor dor, căci bocancii cu 
talpă subțire cu care eram incaltati când am fost prinşi fac să 
simțim prundul si pietrisul de pe şoseaua nebătătorită. E o zi 
de zäduf. Marșul e din ce în ce mai dureros, urcusurile 
munţilor din această regiune accidentată sunt din ce în ce mai 
anevoioase. 

O zi întreagă mergem, ceasurile din urmă au fost o 
adevărată tortură. Spre seară ajungem la Kârjali şi duși la 
comandament. Aşteptăm şi acolo după oboseala omorâtoare 
a unei zile de marş, vreo 50 de km, într-o regiune extrem de 
accidentatä când nu e muntoasă de-a binelea, un ceas întreg în 
picioare, ofiţeri superiori si inferiori, tineri si bătrâni. În sfârșit 
ni se spune că pentru seara sosirii vom fi gäzduiti ca la 
întâmplare, în niște încăperi mari, dar că a doua zi vom fi dati 
în cuartir la populaţia din oraș, câte 3-4 la fiecare casă, că ne 
vom bucura de libertate etc. etc. 

Ni se făgăduiesc toate bunätätile care pot să se ducă pe un 
scăpat din lagărul de la Sliven şi din baraca comună unde 
trăiam într-o promiscuitate plină de impudoare, culcati pe jos, 
pe o mână de paie. Vom avea doar o singură obligaţie: să ne 
înscriem zilnic la Comandamentul pieţei. 

Camarazii sunt seduşi de perspectiva ce li se oferă si, deși 
obosiţi nu pregetă să-și facă planuri de viitor, în organizarea 
noii vieţi ce vor trebui să ducă. Eu însumi desi mefient, îmi zic 
că eventualitatea asta nu e cu totul exclusă. Totuși, nu mă 
pornesc pe planuri, și aştept să fiu dus împreună cu ceilalți la 
locul unde vom dormi peste noapte. 

Cum e seară de-a binelea și orașul neluminat, nu disting 
nimic in jurul meu. De departe, din deal, Kârjali păruse un 
oraș regulat, cu case mari, încăpătoare. Deceptia n-a fost mică 
cand [sic!], ajunşi în fata unei clădiri care abia se ghiceste în 
întuneric, că e locul unde vom dormi peste noapte. Senti- 
nelele, cu strigăte sălbatice, fac cordon în jurul nostru şi ne 
împing brutal înspre o uşă. Terenul e accidentat, nu se distinge 

drumul în întuneric, la fiece mișcare riscăm să cădem, să ne 
lovim. Din uşă, o scară strâmtă, întortocheată, o urc în 
îmbulzeala extremă şi în sfârşit pătrund într-o încăpere 
întunecoasă. Imediat mă întind pe Jos, iau astfel posesiune pe 
patul ce va sluji drept odihnitor al trupului pe care îl simt 
dureros, cu toate că primesc nenumărate lovituri de la 
camarazii care se grăbesc pe întrecute să facă același lucru ca 
si mine. In sfârşit se aprinde un chibrit, apoi o lumânare, de un 
tovarăş din robie și distingem o încăpere lungă de vreo 10-11 
m, largă de vreo 3 m si 1/2 cu ferestre în toate părțile. 

Sunt așa de obosit încât de-abia aud ca prin vis pe 
camarazii care vorbesc de cuartirul ce-l vom avea mâine - utre. 
„Am să mă organizez cât voi putea mai bine. Am ajuns, în 
sfârşit, la Karjali, ce departe de la Dunăre până aici!“. Apoi 
adorm. 


Internati la Kârjali - tratamentul: hrana şi locuința. Ofițerii 
din Tulovo jefuiti. Comandantul lagărului, locotenentul 
Kircev. Marșul de represalii spre Marea Egee. Internarea la 
Ustovo. Transferarea grupului de ofițeri Sliven la Vlahovo. 
Munca la şosea. Refuzul ofiţerilor. Constrângerea prin foame 
si sete şi insuccesul ei. Bastonada publică în piața Geamiei. 
Zilele de rabotă. Căderea Bucureştiului. Vizita maiorului 
bulgar. Luna de represalii. Îndărăt spre Kârjali. Escaladarea 
Rodopilor prin Tar, Suiugiuc si Egri-Dere. La Kârjali în 
mizerie: Anul Nou. În iarnă, pe viscol, prin munţi spre 
Haskovo. Noaptea de la Pachaidemus. Lagărul din Haskovo. 
De vorbă cu captivii de la Neajlov. 


Aşteptăm îndeplinirea făgăduielilor bulgărești. Zilele trec 
si camarazii fac mereu planuri. Viaţa dusă la Sliven, cu toată 
mizeria ei, cu bulgurul de nemâncat, cu pâinea acră si neagră, 
e departe. Sârbii, cu oroarea vieţii lor numai de foamete, de 
boli, de loviri si insulte — sub care sunt decimati — nu-i mai 


334 Gh. Nicolescu + Gh. Dobrescu ¢ A. Nicolescu 


vedem. Si totuși la Sliven am trăit cea mai ideală viata în 
Bulgaria. Aşa cum am arătat-o, cu culcusul de paie, cu baraca 
umedă, cu lipsurile ei, viaţa de acolo cu jignirile ei morale, cu 
tot cortegiul ei de scăderi — n-am mai întâlnit-o înfundându-ne 
în „ţara întunericului“ tot mai adânc, aspiram nu după viata 
liberă din patrie, pe care n-o mai speram, ci după cea din 
Sliven, căci traiul din Kârjali si mai apoi cel din Ustovo şi 
Vlahovo părea coborârea progresivă într-un abis în care 
întunericul si lipsa de aer creșteau în proporţie. Slivenul era ... 
paradisul pierdut. 

In aşteptarea încuartiruirei făgăduite, examinăm mai de- 
aproape locuinţa provizorie ce ne e destinată. E o veche 
şcoală turcească dezafectată, cu un rez-de-chaussée si un etaj. 
Parterul e ocupat de o magazie. Etajul ni-e destinat. Vreo 70 
de ofiţeri locuim odaia cea mare cu vedere spre oraş. Suntem 
înghesuiți atât de mult, încât nu mai e un loc liber. 

Ofițerii se culcă cu capul la perete si cu picioarele întinse 
spre mijlocul odăi. Cei doi pereţi lungi ai odăii dreptunghiu- 
lare sunt ocupați. La mijloc, de la picioarele ofiţerilor culcati 
la peretele de nord, până la picioarele celor culcati la peretele 
de sud e un loc de lungimea unui om. Si acest loc e ocupat de 
ofiţeri. 

Suntem aşa de înghesuiți încât noaptea când ieși afară, 
calci sau pe picioarele rândului cu capul la perete sau pe 
capetele rândului din mijloc. Căci nu e lumină în dormitorul 
acesta mizerabil. Doar afară pe coridor, o lampă mică, care 
[sic!] nu arde decât până la orele două din noapte, de abia te 
face să ghicesti mai degrabă decât să nimeresti ușa. Aerul 
peste noapte e irespirabil. Dormim pe jos, pe scânduri, fără 
vreo rogojină măcar, drept saltea. Nopțile sunt de chin, nu de 
odihnă. Geamurile sunt sparte si comandamentul bulgar cu 
toate necontenitele noastre plângeri ne răspunde că s-a dat 
ordin să fie puse ... utre. Asa suntem amânati zile nesfarsite. 
Cum suntem săraci de tot şi nu ne permitem luxul unei plăți 

mari pentru ochiurile de geam care costă scump de tot în 
regiunea aceasta sălbatecă, nelegată cu o cale ferată, ne 
cotizăm câte zece bani de fiecare ofițer si cumpărăm cartoane 
pe care le fntrebuintäm drept sticlă, căci au început zilele de 
ploaie şi apa pătrunde prin geamurile sparte şi ne udă. 

Intr-o odäitä mai mică alături, tot așa de înghesuiți, dorm 
vreo 17 ofiţeri în aceleași condițiuni. Langa cämäruta asta, o 
altă odaie în care locuiesc vreo 28 de camarazi; ofiţerii 
superiori, vreo 20, n-au decât o cameră a cărei pardoseală de 
vreo 24 m’ le slujeşte drept pat. Printre ei, bătrânul, venerabil, 
viteazul colonel Mărăşescu, care e şeful nostru atât prin grad 
cât şi prin ascendentul pe care îl exercită asupra noastră a 
tuturora. Bătrân cu părul alb, cu trupul slab în care säläsuieste 
o energie sufletească fără seamăn, e o mândrie liniştită şi 
sigură fata de bulgarul brutal, dânsul doarme ca și noi pe jos, 
învelit în mantaua pe care i-au lăsat-o bulgarii, mănâncă 
portioara de bulgur pe care ne-o dă comandantul la prânz si 
seara. Stoic, nu murmură şi e o pildă de demnitate în suferință 
pentru toți. Dar chinurile şefului ne impresionează atât de 
adânc încât, deşi săraci, cum suntem, ne cotizăm cu câţiva 
gologani fiecare, cei ce au mai mult depun peste cotă şi astfel 
cumpărăm pentru şeful, care e mișcat până la lacrimi de gestul 
nostru, un pat de campanie, în care să doarmă. 

Şi cu cât apăsarea și viaţa de represalii bulgare se măresc, 
cu atât solidaritatea dintre noi crește în proporţie. Ne 
strângem mai aproape în nenorocirea și suferința comună. 
Dar așteptarea incuatiruirei ce nu mai vine ne face să 
protestäm la comandamentul pieţei. Ni se comunică de vreo 
câteva ori că mâine cu certitudine ni se vor da cuartire în oraș, 
că vom avea voie să scriem acasă în patrie, că ni se vor plăti 
solde, se începe chiar completarea fiselor individuale. Dulci 
promisiuni, mângâietoare minciuni bulgărești, experimentau 
arta de a minţi de a da speranţe ce nu se realizau niciodată, 
nenorocitilor ce eram, căci două luni de viaţă în care nimeni 

nu știa ce are să devină a doua zi, unde are să se ducă, ce are 
să mănânce, dacă va mai mânca, ne crease o psihologie 
particulară, maladivă. 

Cu încetul ne convingem că totul a fost numai un joc, o 
glumă crudă bulgărească. Resemnarea la locul speranţei si 
tristeţea nemărturisită se lasă pe suflete. Ştim că în oraș, în trei 
case se găsesc interni si ofițerii din grupurile de la Orhania si 
Tulovo. Astfel, toți ofiţerii români captivi de război în 
Bulgaria sunt adunaţi în orașul turcesc din Tracia. Ne 
informăm de numele lor, îi întrebăm detaliile vieţii duse pana 
atunci în lagărele pe unde au fost şi ne convingem că traiul 
dur, umilitor, lipsit de un blid de mâncare asigurată zilnic, l-au 
dus si ei ca si noi cei din Sliven. 

Au locuit în barăci la fel, tot pe jos, tot pe paie. E comună 
şi universală atitudinea poporului acestuia cu instincte de 
sălbatec faţă de cei dezarmati. La Tulovo erau și ofiţeri 
francezi şi englezi. Traiul lor era la fel. Atât doar că putuseră 
să comunice cu patriile lor și se puteau lipsi de bulgurul 
bulgăresc, căci primeau tot de acasă. Tot aici la Karjali aflăm 
de soarta grozavă ce a fost rezervată grupului de la Tulovo în 
gara Racovski, unde se sfârşeşte drumul de fier si de unde 
începe şoseaua de calcar care prin Haskovo duce peste vechea 
frontieră la Kârjali-ul tracic. 

Sositi seara târziu în Racovski, grupul adus cu vagoane de 
animale, ofiţeri superiori şi inferiori, vreo 160-180, e înghesuit 
peste noapte într-o magazie de scândură care le serveşte drept 
cuartir. Sentinelele fac cordon împrejur pe-afară. 

Obositi, camarazii se întind pe jos si îşi caută fiecare un 
culcus. Pe la miezul nopţii toată lumea e trezită de nävala 
unor umbre, care pe tăcute, prin întuneric, lovesc brutal, la 
întâmplare, cu patul armei si inteapa cu baioneta. E garda 
bulgară care jefuiește pe ofiţerii romani. Sub ameninţarea de 
moarte si a loviturilor crunte aud teroarea banditilor care le 
cer bani, ceasuri, inele, jambiere, nenorocitii dau tot ce au 

asupră-le. Scena e îngrozitoare. Întunericul adânc ce 
domneşte măreşte groaza. Plini de pradă, tâlharii se retrag 
bogaţi de bani, de ceasuri de aur, de inele; celor insurati li s- 
au luat până si alianțele, inelele schimbate la logodnele lor. 

A doua zi dimineaţă, cazul e reclamat autorităţilor 
judecătorești bulgare. Afacerea e deferită judecătorului de 
instrucție din Haskovo. Fapta, crima de tâlhărie e instruită cu 
atâta promptitudine încât 20 de luni după săvârşirea ei, la 
repatrierea noastră, nu era încă isprăvită. Compătimim pe 
nefericitii camarazi și märim cu un capitol nou tribulatiunile 
robiei noastre, adăogind un nou element la cunoașterea mai 
intimă a psihologiei poporului vecin. 

La Kârjali ni se servă acelaşi bulgur, fiecăruia, o mână de 
grâu fiert cu apă, drept mâncare, odată la prânz, altădată 
seara, şi aceeaşi pâine neagră care se micşorează văzând cu 
ochii. Suferim de o foame continuă, am slăbit cu toţii, suntem 
palizi şi ziua o petrecem lungiti pe scânduri, nemiscati, 
incapabili de vreun efort fizic în aşteptarea mâncării cu care 
nu ne-am obicinuit încă toţi. Eu nu-l puteam mânca. Pâinea 
era singura mea hrană. Privind pe geam, aşteptam carul ce ne- 
o aducea pe la ceasurile 3 p.m. De departe câte unul din noi, 
„ofițer observator“, imediat ce zărea căruţa venind, anunţa: 
„Mare“ sau „Mică“ după cum era. Când se vestea „mică“ o 
tristeţe adâncă ne cuprindea, căci portia ne era redusă la 400 
de grame. Astfel trăiam zi cu zi, fără speranţă, cu singura 
obsesie a mâncării; cu ea ne sculam cu ea adormeam. 

Comandantul cu numele al nostru al tuturor ofiţerilor 
prinşi de războiu, era locotenentul Kircef. Înalt, VOINIC, vecinic 
beat mort, doar în zilele bune era pe jumătate ametit. Stia 
românește. Venea din când în când pe la noi, pe la cei de la 
şcoala turcească. Intra şi începea să ne înjure în chip grosolan, 
brutal, chiar și când nu înjura era întotdeauna blesant, de o 
mojicie bulgărească. 

Când l-am întrebat cum am face să comunicăm cu cei din 
patrie, ne-a spus să scriem cât vrem. Scrisorile însă nu 
ajungeau pentru că nu erau expediate. 

Comandantul efectiv al nostru era însă soldatul Christea. 
Stăpân absolut, dânsul putea să ne interzică să luăm apă 
pentru trebuintele noastre de la nenumăratele cismele, 
construite pentru nevoile cultului mahomedan de către turci si 
care erau la câţiva pași de noi, cum o făcea adeseori. 

Garda era alcătuită din sălbateci din regiunile noi bulgă- 
resti luate de la turci în 1913 si care nu cunoșteau nici un sen- 
timent omenesc. Nu arareori se repezeau să ne lovească fără 
motiv cu patul armei. 

Christea domnea în chip absolut şi tirania lui s-a făcut 
simțită extrem de dureros în curând. Zilele se scurgeau triste, 
toate se asemănau și mizeria ne îndobitocise într-atâta încât 
nici nu mai puteam fi recunoscuți. 

Ofiţeri distinsi, brevetati de stat major, magistrați, 
profesori, toţi nu eram decât niște trupuri care nu aveau alte 
preocupări, alte obsesii decât a hranei. Orice alt gând, orice 
viata intelectuală era abolită. 

Astfel am trăit la Kardjali până la epoca ploilor din 
noiembrie când, într-o bună zi, se zvoneste că vom fi trimiși la 
Ortakioi înspre graniţa turcească. Apoi spre Dumurgina. Dar 
nimic nu ne mai interesa, nu ne mai emotiona. Asteptam nu 
cu hotărâre, dar cu linişte nepăsătoare, într-o dimineaţă pe o 
zi noroasă, un cer vânăt închis de nouri gata să se rupă, 
suntem scoşi din încăperile care ne slujeau drept închisoare şi 
scoborati în stradă. Acolo ni se impart câte două pâini mici si 
primim ordinul să pornim la drum. Suntem indreptati înspre 
marginea oraşului dinspre sud si curând zărim şi celelalte 
două grupuri din casa de la sudul orașului si de la Arda. 

Incolonati, începem marșul, greu, obositor, căci eram 
lipsiţi de puteri după atâta vreme de nemâncare suficientă. La 
câţiva km de oraș o ploaie abundentă începe să cadă peste 

munții plesuvi de nu prea mare altitudine, si în curând torente 
cad din cer. Suntem uzi până la piele, apa ne intră în 
încălțăminte şi mergem fără să ne oprim până după prânz, 
târziu. 

Ajungem într-un sat turcesc părăsit aproape în întregime 
de populatiune în 1912, şi suntem bägati în case turcești, fără 
geamuri, fără uşi, fără sobe. Camarazii care au foi de cort 
improvizează astupători la ferestre și în curând ne găsim într- 
un adăpost relativ. Dar frigul ne pătrunde şi în hainele ude şi 
reci ca gheaţa ne fac să tremurăm, vineti la fata. Rupem 
scândurile şi grinzile din încăperile alăturate şi pe postamentul 
de piatră, singurul fel de sobe cunoscute în aceste regiuni de 
primitivi, facem un foc mare împrejurul căruia ne instalăm. 

Uscăm rând pe rând la dogorârea înviorătoare incalta- 
mintea si hainele si așa stăm închiși, fără să vorbim; era inutil 
graiul în ceasurile acelea, simţeam cu toții fără s-o fi spus; 
petrecem o noapte întreagă. Afară plouă cu furie şi dez- 
nădejdea se lasă mai adânc în suflete la gândul că şi a doua zi 
vom merge prin ploaie 30-40 km.... 

In sfârşit, se luminează de ziuă. Ordin de plecare. Ne 
strângem iarăşi cu toţii pe şoseaua vecină satului. Ne 
încolonăm din nou şi iar la drum. Nu mai plouă, s-a înseninat. 
Privim de jur împrejur peisajul sălbatic, gol, fără păduri, nimic 
decât munți plesuvi a căror tristeţe e mărită de nenumărate 
morminte turcești. 

Toată regiunea tracică e acoperită de infinite cimitire 
înconjurate cu un zid clădit fără mortar, numai din pietre puse 
unele peste altele, înalt de vreo 30-40 cm. Generatiuni întregi 
dorm în pământul acesta tracic, pustiit, fără ogoare de cultură, 
fără păduri, cu nimic alt decât numai cu munţi si torenti. Patru 
zile întregi cât am străbătut regiunea până la Ustovo n-am 
văzut nicăieri un pământ de cultură care să fi atins suprafaţa 
câtorva pogoane. 

După prânz ajungem la Egri-Der şi suntem vârâti cu toții 
într-o cazarmă a unui batalion turc dezafectat. Ne întindem pe 

Jos, obosiţi de un marş extrem de penibil prin munţi cu dese 
urcusuri şi scoborasuri, camarazii cu ceva bani cumpără pâine 
turcească făcută din făină de grâu, porumb şi meiu, 
amestecată cu seu de oaie, gust din ea şi mi se pare neînchipuit 
de delicioasă. 

Cazarma improprie de locuit, cu ferestre sparte şi servea 
drept magazie unde se depozitează cerealele rechizitionate 
din regiune. 

Petrecem noaptea, dormim câteva ceasuri si pe la patru 
dimineaţa, insiruiti, numărați sub comandamentul „en-chef” 
al soldatului Christea pornim iarăşi. De aici drumul se face 
greu de tot. Cele două zile de mars ce făcusem prin munţii 
Rodopi si numai prin munţi, le făcusem de bine, de rău pe o 
șosea. De aici înainte șoselele nu mai există si stăm insirati în 
monom pe cărările măgarilor şi catârilor, singurul mijloc de 
transport în regiunile acestea locuite de o populatiune rară şi 
aproape sălbatecă. 

Munţii sunt goi în toată regiunea nu întâlnim nici o pădure 
în sensul cuvântului din Patrie. 

Când părăsim cărăruiele catârilor ne scoborâm prin 
văgăunile munților si astfel, prin fund de prăpastie, mergem 
nesfârșit. lar dacă în fatä-ne se ridică un munte înalt care 
curmă prăpăstia și o sfârşeşte în zid, începem escaladarea 
muntelui, mergem din greu, cu opriri la fiece pas, răsuflăm din 
greu, cu popasuri la fiecare câţiva metri suiti. 

Coloana prinsilor de războiu se răsfiră în monom de câţiva 
kilometri - grupulete răzlețe se văd din înălțimi la sute de 
metri unul de altul, pierdute în depărtare. 

Ajunşi noaptea târziu la câte un cătun de vreo 10-15 
mizerabile case de nelocuit, unde ni se dă cuartir vreun grajd 
sau vreo pivniţă, așteptăm două-trei ceasuri pe camarazii 
rămași în urmă si care, în sfârșit, ajung de abia târându-si 
picioarele. 

Cele patru zile de mars prin munţii pustii ai Traciei si cele 
patru nopţi de chin din case părăsite, fără acoperiș, în grajduri, 

pe piatra goală şi rece — contează printre cele mai grozave, 
cele mai extenuante zile ale robiei noastre. 

In sfârşit chinul nostru se isprăveşte. Suntem ajunşi la 
Ustovo, oraş din Tracia, la vreo 80 de km de Marea Egee, ni 
se spune că vom fi internaţi acolo. 

Suntem la vreo 4 grade de latitudine mai jos de Dunăre, 
dar vremea e aspră de tot, căci suntem la 8-900 de m altitudine 
deasupra nivelului mării. 

În orașul acesta primitiv la intrarea căruia suntem opriţi de 
gardă si insiruiti de ambele părți ale şoselei, căci înainte de 
oraş e o şosea de câţiva km - suntem spectacolul profesorului 
bulgar din localitate — un tip înalt, uscat, cu ticuri în figură — 
care e însoțit de elevii lui, niște bulgari mici de toate vârstele. 
Probabil profesorul le dă o lecţie de patriotism - un fel de 
învățământ intuitiv — iar obiectul sunt prinșii valahi. 

Aşteptăm vreo două ceasuri astfel, trantiti pe pământul 
gol, fericiţi că ne vom odihni, că marșul e sfârşit. In Hustovo 
suntem iarăși înghesuiți într-un fel de han care la rez-de- 
chaussée e un adevărat grajd cu murdării neridicate de ani 
întregi. La etaj nişte încăperi mici de tot — suprafaţa pardoseli 
e de 15-16 m’ si un culoar lung. Cämärutele si un culoar sunt 
ocupate de ofiţeri, în aşa chip încât nu e loc să ieşi afară, odată 
intrat. În fiecare odaie dorm câte 20 ofiţeri aproximativ, iar pe 
culoar, la rând, de-a curmezișul, iarăși camarazi. Cei ce nu 
încap aici — în clădirea subredä, prost construită, pardoseala e 
numai dintr-o scândură grosime şi printre crăpături vezi în 
grajd — sunt înghesuiți într-o clădire din fata, un fel de hotel 
bulgăresc si stau în aceleași condițiuni ca si noi. 

Nu ni se dă mâncare alta decât doar o pâine, de-abia a treia 
zi si aceea de calitate absolut inferioară. Stam asa lungiti pe 
Jos şi între timp fel de fel de zvonuri urâte circulă. 

Suntem informaţi de populaţia cu care reuşim să venim în 
contact că se vor petrece cu noi lucruri grozave. Nu ne vine să 
credem și totuși vorbim de eventualitätile necunoscute cu 

reală temere. Ne sfătuim între noi și concluzia la care ajungem 
e să rezistäm la orice încercare de umilință de infamie, de 
torturi la care am fi supuşi, chiar dacă ar fi să fim puși în faţa 
plutonului de execuţie. 

Frigul, căci dormim fără foc, şi nemâncarea ne-au slăbit 
într-atâta, încât moartea ni se pare o scăpare sigură. După 
patru zile sunt aleşi dintre noi după o listă, vreo 15 camarazi 
care trebuie să se ducă la Pasmacli, un oraş turcesc la vreo 20 
de km, pentru a ne aduce, pe catâri, de mâncare. Ne despăr- 
tim de camarazii noştri, îndemnându-i să fie tari, să reziste, 
căci e vorba să facă corvezi acolo pentru soldații si ofițerii 
bulgari. 

A doua zi, după plecarea lor, suntem scoşi cu toţii în stradă 
în centrul oraşului și incolonati ne îndreptăm, înconjurați de 
un cordon de santinele, în afară din oraș. Acolo ni se face un 
apel nominal şi suntem împărțiți în trei grupe, cam 130 de 
ofițeri fiecare. Ni se citește la strigarea pe nume câte un 
număr, care ni se spune de inginerul-sef al serviciului tehnic al 
regiunii că ne va tine de acum înainte loc de orice nume - ca 
puşcăriaşii. Ascultăm în tăcere suprema injurie ce ni se aduce. 
Eu am nr. 331. 

După aceea bulgarul, inginerul, ne explică rostul scoaterii 
noastre afară din oraș, pe şosea si împărțirea în trei echipe. Va 
trebui să lucrăm la șosea si numai astfel ni se va da de 
mâncare, căci e inadmisibil — spunea el — că atunci când toată 
lumea munceşte ca să aibă ce mânca, noi să avem totul de-a 
gata, nefăcând nimic, ca nişte trântori. In van protestăm, 
arătându-i că după dreptul de războiu, după deciziunile 
conferinţelor de la Haga, ofițerii nu pot fi supuşi la nici un fel 
de munci. Dânsul insistă si suntem ţinuţi până seara afară din 
oraș, pe şosea, în frig. 

Suntem consternati, alarmati, ne consfătuim și rezultatul 
deliberărilor noastre e să nu acceptăm umilinţa bulgarului, 
orice soartă ne-ar fi rezervat. Spre seară suntem readuşi în 
oraș fără să se fi luat altă decizie fata de noi. 

Părăsim locuinţa veche și suntem cu toții indesati în hotelul 
din faţa casei unde stătusem câteva zile. Dar noua locuinţă e 
prea puţin încăpătoare pentru a putea cuprinde pe cei 360-370 
ofițeri, câți suntem cu toţii. Câte 10-15 camarazi ocupă câte o 
cämärutä unde de obicei doarme un singur om, iar 
majoritatea se înşiră pe culoarul strâmt al hotelului, dormind 
unul lângă altul de-a curmezisul. 

Hotelul e aşa de plin, literalmente plin, încât nu e nici un 
loc pe jos, pe scânduri, care să nu fie ocupat. Toţi suntem trişti. 

Trei dintre camarazii nostri, Petrescu, Tocitu si un altul, 
nevrând să mai încerce soarta ce ne-o rezervă bulgarii si pe 
care o presimt crudă de tot, au evadat, luând drumul spre 
Marea Egee, în speranţa să găsească vreo barcă cu care să iasă 
în largul apelor pentru a întâlni vreun vas de patrulare englez 
sau francez. 

Nouă nu ni se mai dă nimic de mâncare. A doua zi 
inginerul revine şi ne spune că are ordine de la Sofia de a ne 
sili, de a ne constrânge prin orice mijloc să lucrăm la şosea. 
Căpitanul Traian Grigorescu din 5 Obuziere, fiul generalului 
Eremia Grigorescu, învingătorul de la Mărășești, protestează 
în numele tuturor. I se răspunde în bătaie de joc că protestele 
să le facem când ne vom întoarce în patrie. 

A doua zi un grup de 50 dintre noi, în cap cu profesorul 
Fedeleş de la Universitatea din Iasi sunt ridicaţi si indreptati 
spre Pasmacli. Ajunși în orăşelul turcesc, așezat la o mică 
depărtare de frontiera bulgaro-greacä, sunt duși la 
comandantul bulgar şi li se ordonă să ridice unelte de jos 
pentru a le duce la Ustovo, ca să ne fie împărțite ca să lucrăm. 
Uneltele erau cazmale, tîrnăcoape, hârlete, sape etc. 
Profesorul Fedeles refuză, asemenea vreo 15 camarazi, între 
care Grozescu, asistent la Institutul Geologic al profesorului 
Mrazec, Balif, chimist la Fabrica de Petrol „Vega“, fratele 
generalului Balif, Zaharescu, chimist al fabricilor de ciment 
de pe Valea Prahovei şi alții. 

Escorta bulgară care îi adusese până aici pe ofițerii 
nostri, la un ordin primit se repede in grup si loveşte cu 
armele, împunge cu baionetele pe camarazi. tipetele nu mai 
contenesc. E o scenă de teroare nemaipomenită. Cei mai 
multi cedează si ridică uneltele, luându-le în spinare. 

Grupul, în cap cu Fedeles rezistă si e izolat de restul 
camarazilor înfrânți. Acest grup este închis la Pasmacli, in 
închisori umede, fără lumină, fără aer, la un loc cu puscäriasii 
de drept comun. ţinuţi vreo 8 zile fără mâncare si apă, la 
ieșirea din temniță unde au trebuit să-și satisfacă toate 
necesităţile fără să fie scoși afară, par mai degrabă umbre 
decât oameni. 

Cei ce au luat uneltele sunt aduși îndărăt şi trec pe 
dinaintea casei unde suntem închiși noi, cei rămași la Ustovo. 
Îi întrebăm ce li s-a întâmplat. Suntem informaţi de grozävia 
celor petrecute si hotärârea de a rezista e mentinutä în 
unanimitate. De aceea, o nouă vizită a inginerului bulgar are 
același insucces ca și cea dintâi. 

Atunci o parte din noi, echipa a III-a, e scoasă în drum, 
încolonată și, sub gardă puternică comandată [sic!] de soldatul 
Nistor, e îndreptată spre localitatea Vlahovo situată la câţiva 
km de Ustovo. Acolo grupul de vreo 125 de ofiţeri din care fac 
parte şi eu e închis într-o clădire pustie cu două etaje, situată 
într-o mică piatetä in care o Geamie dezafectată isi înalță 
minaretul ei delicat. 

Incăperile clădirii, vreo 10 la număr, sunt mizerabile, cele 
de jos au servit de grajduri, pe jos sunt mormane de bălegar, 
iar drept pardoseală pământ bătătorit. Cele de sus au uşi 
şubrede, pereţi prin care suflă vântul căci n-au mortar. 
Nicăieri, atât sus cât şi Jos nu sunt geamuri. Ferestrele au 
drept sticlă scânduri rare, bătute în cuie. În odăi domneşte 
întuneric. 

In fiecare odaita suntem bägati câte 10-12 camarazi. Eu 
locuiesc în camera a 5-a de la etaj. Ne întindem pe jos si acolo 

ne sfätuim cu toţii. Decizia pe care o luăm în comun, căci 
garda face cordon în jurul clădirii pe dinafara zidului şi asta ne 
permite să comunicăm de la o cameră la alta şi de la un etaj la 
altul, este rezistenţa până la capăt. 

Aşteptăm, deci, în linişte şi hotărâre vizita inchizitorilor 
nostri. Dar nimeni nu vine. Astfel stăm cinci zile şi cinci nopți, 
fără mâncare, fără apă, în încăperile friguroase din casa de 
piatră, în întuneric. 

După marsurile de patru zile întregi prin Rodopi, după 
nopțile petrecute în nesomn prin grajduri şi case fără acoperiş, 
după zilele de foamete şi frig de la Ustovo, cele cinci zile și 
cinci nopți din închisoarea de la Vlahovo au pus capăt 
rezistenței celor mai multi dintre noi. Aproape toţi sunt 
descurajati, nici o rezistenţă nu mai e posibilă, căci moralul e 
scăzut de tot. Câţiva mai încercăm să reinsufletim pe 
camarazii nostri. Ne adunăm pe regimente si cel mai mare şi 
vechi în grad vorbeşte, în calitate de comandant celorlalți 
camarazi. Li se cere cuvântul de onoare că nu vor lucra. Mulţi 
şi-l dau, mai multi ezită, cerând un termen de gândire. 

In sfârșit cele 120 de ceasuri de foame și de sete îndurate 
cu stoicism de ofiţerii noștri au luat sfârșit. Căci pe drumul ce 
vine de la Ustovo se vede o trupă bulgară, tare de vreo 100 de 
oameni, cu baioneta la armă, sclipind în soare, comandată de 
ofiţeri ce se îndreaptă spre Vlahovo, locul nostru de osândă. 

Salbatecul Nistor şi acolitii săi urlă spre noi să ne închidem 
înăuntru. Auzim, apoi, după vreun sfert de ceas, poarta curții 
deschizându-se cu zgomot, apoi tropote de cizme, urlete ca de 
animale. 

Bulgarii intră prin odăi si în chiote de sălbatici înghesuie pe 
ofiţerii români spre ieşire. O învălmășeală se aude. Noi, cei 
din camera a S-a aşteptăm în tăcere, în întuneric. 

O clipă şi usa se deschide violent, iar în cadrul ei apare un 
bulgar înalt cu arma în mână, cu înfăţişarea fioroasă. Soldatul 
ne întreabă într-un urlet: ,,lucrati?“. Căpitanul Eftimescu, 

şeful nostru, răspunde hotărât: „aici nimeni nu lucrează!“. 
Usa se închide într-o înjurătură, ce se ispräveste într-un räget. 

Aşteptăm. Trec vreo 10 minute lungi. Apoi ni se strigă să 
ne coborâm jos, în piaţa din fata Geamiei stau camarazii 
nostri, aproape toţi, pe două rânduri. 

Numai zece din cei 125 care făgăduiseră că nu au să lucreze 
mai persistă cu încăpățânare în hotărârea luată în comun și 
spontan. Chinurile foamei şi setei, mizeria şi groaza, le-au 
nimicit voinţa. Cei zece sunt: căpitanul Al. Eftimescu din 76; 
căpitanul Traian Grigorescu din 5 Obuziere Usoare; 
locotenentul Titi Stănescu din 2 Grăniceri; locotenentul Al. 
Otopeanu din 5 Obuziere Usoare; sublocotenentul Aureliu 
Sturza, avocat, din 76; sublocotenentul Horia Boambă, 
sculptor, din 76; sublocotenentul Al. Ștefănescu, inginer silvic, 
din Pioneri; sublocotenentul Dumitru Papudov, student în 
drept, din 3 Artilerie de Câmp; sublocotenentul G. 
Zamfirescu, directorul Băncii Vălenii de Munte, din 76 si 
subsemnatul, procuror pe lângă Tribunalul de Brăila, din 76 
Infanterie. 

In faţa noastră plutonul de execuţie bulgar cu baioneta la 
armă face cerc în jurul pieţei. In mijloc locotenentii bulgari: 
Kircef, Ceandov şi Stoicicov iar lângă ei jos un maldăr de 
ciomege, groase în diametru de la 2-4 cm. Kircef care ştie 
româneşte ne vorbește: „Dacă lucraţi la şosea, veţi căpăta 
mâncare, foc, paturi, veţi avea voie să scrieți la ai voştri, dacă 
nu, vă vom da la fiecare câte 25 ciomege şi dacă nici după asta 
nu veţi ceda, vom veni peste două zile si veţi fi iarăşi bătuţi 
până vi se va înfrânge incapatanarea. De vă veţi infecta rănile 
pe care vi le vor face loviturile, veţi fi lăsaţi fără nici o îngrijire 
medicală chiar dacă ar fi să muriti. De moartea voastră nu ne 
pasă“. 

Protestăm din nou în numele dreptului ginţilor. Bulgarul 
răspunde cu ironie grosolană: „Astea sunt bune să le spuneţi 
la voi acasă când vă veţi întoarce, puteţi chiar să scrieți in orice 

limbă cele întâmplate cu voi. Aici vă batem şi vă punem la 
lucru. Noi suntem doar stăpâni“. 

Refuzăm hotărât şi execuţia începe. La rând fiecare din 
ofiţeri e inhatat de câte 7-8 soldaţi bulgari care îl dezbracă cu 
sila. De altminteri rezistenţa e inutilă. Cu brutalitate, victima 
e întinsă jos, cu faţa la pământ. De picioare îl tin doi bulgari, 
de mâini alții, pe cap stă altă brută. Două brute cu câte un 
ciomag în mână aşezate de o parte si de alta a victimei 
aşteaptă porunca. Se aude ordinul ofițerului: ,Incepeti“, si 
loviturile cad cu putere, alternativ. Ofiţerul care le comandă, 
numără. Trupul pacientului, slab, prăpădit, iti inspiră milă. La 
primele lovituri, muşchii subțiri se încordează, nu se aude 
decât vâjâitul ciomegelor prin aer. Cele dintâi 7-8 lovituri 
victima le suferă eroic. Apoi carnea începe a se invineti, 
sângele tâsneste din fesele goale. Apoi un urlet care n-are 
nimic omenesc, pielea s-a rupt şi cărnurile roşii se văd. 
Durerea e de nesuportat. Zvârcolindu-se în chinuri, bulgarii 
care îl tin la pământ pe pacient nu mai sunt suficienţi. Alţii le 
vin în ajutor şi menţin victima jos. Loviturile cad mai sălbatic, 
executorii, soldaţii bulgari în uniformă, simt voluptate la 
vederea sângelui care curge, a cărnurilor care se sfâsie. 

In sfârşit numărul s-a îndeplinit. Victima scăpată din 
strânsoarea bărbaţilor, ametitä de durere, se scoală cu trupul 
amortit. Apoi un altul şi un altul. Zecile de lovituri cad 
nemilos. 

Populatiunea care asista îngrozită, cu ochii în lacrimi, 
roagă pe călăi să înceteze, dar aceştia sunt fără milă. Ofiţerul 
bătut care are norocul să fie înfrânt de durere și nu mai poate 
să se scoale e călcat în picioare, lovit cu patul armei. 

Această a doua bătaie e poate mai grozavă ca cea dintâi. 

Asa sunt loviți camarazii mei, cei zece de mai sus, iar eu 
aştept cu hotărâre rândul meu, care în sfârşit vine. Indur si eu 
ce au îndurat ei și fără laudă, n-am decât o privire de dispreţ, 
de ură care nu se poate uita, pentru călăi. Mă scol 

adunându-mi restul de puteri, execuţia sfârşită dar nu înainte 
ca o bestie bulgară să nu mă lovească puternic, cu patul puştii 
peste gură, asa încât sângele mă umple pe loc. Cred că mi-a 
zdrobit maxilarul inferior. In realitate, nu mi-a rupt decât trei 
dinți. Amintirea vremilor de robie bulgară. 

Frontul de ofiţeri români care asistau la execuţie e agitat 
de un freamăt de revoltă şi de milă. Multi nu-și pot reţine 
lacrimile care curg pe faţa cutată de privatiuni fizice şi 
umilinte morale. 

În sfârșit, totul s-a isprävit. Infamia fără nume s-a 
consumat. Locotenentul Kircef face câţiva paşi si insultător în 
ironie adresează întrebător către frontul ofițerilor: „şi acum 
cine vrea să moară?“, aluzie la deciziunea noastră de a rezista 
până la urmă. 

Surprins, mut de furie, bulgarul priveşte cum din front se 
îndreaptă spre el, semet, sublocotenentul Cernăianu din 5 
Obuziere ușoare. Adolescentul blond, abia împlinise 20 de 
ani, văzând pe şeful său comandantul de baterie, căpitanul 
Traian Grigorescu, torturat, nu se mai stăpânește și la sfidarea 
bulgarului iese înainte, azvârlind sfidarea lui: „Eu“. 
Răspunsul acesta umileste pe bulgar, care se repede ca o fiară 
spre ofiţer. Il loveşte cu patul revolverului si cu capul de metal 
al cravaşei în cap. Soldaţii bulgari, la acţiunea şefului lor, care 
era un îndemn pentru ei îl urmează si victima nouă ce li se 
oferă, e ocazie să-şi descarce cruzimea lor nesaturata încă. Cei 
loviți sunt înconjurați de santinele si loviți din nou cu paturi de 
armă. 

Teroarea care a ţinut aproape o jumătate de zi a trecut. 
Victimele nu pot dormi, eu însumi cu faţa la pământ, cu 
cărnurile dureroase petrec toată noaptea în închisoarea 
comună fără să închid ochii. 

Asa se scurg nopți multe pentru noi. Stam fără îngrijire 
medicală. Dar avem noroc. Afară de căpitanul Grigorescu ale 
cărui răni îngrozitoare la vedere s-au infectat si supureaza, si 

de sublocotenentul Cernăianu care cade greu bolnav - mai 
târziu a murit în captivitate la Haskovo - toţi ceilalți avem 
norocul ca încetul cu încetul să ne vindecăm. 

Cinci zile suntem în pace si liniște. Nimeni nu vine să ne 
mai insulte în nefericirea noastră. Ni se dă câte o jumătate de 
pâine si o fiertură de bob cu apă, odată pe zi. Număr gräuntele 
ce mi s-au dat si care constituie toată mâncarea mea pe o zi: 
22 de boabe şi o lingură de zeamă neagră. Ni se permite să ne 
cărăm singuri lemne pentru foc dintr-o pădurice situată la 
vreo 2 km și mai bine — una din rarele pădurici întâlnite în 
Bulgaria — tara fără vegetaţie. Cărăm lemnele pe umeri. 

Noaptea o petrecem în jurul focului ce-l facem pe 
postamentul de piatră dintr-un colt al odăii — singurele sobe 
cunoscute în regiune — cei loviți, culcati cu fata în jos. 

Ne gândim la ţară si rarele veşti ce le citim în gazetele 
bulgare, pe care parvenim să ni le procurăm pe ascuns, ne 
umplu de îngrijorare. Craiova $i toată Valea Jiului au căzut, 
apoi Dragoslavele, frontul Oltului etc. Dusmanul din munţi se 
coboară în câmpie, în timp ce de la Dunăre avansează soldaţii 
lui Mackensen îndreptându-se spre Comana. Patria noastră e 
în jar şi foc. ; 

Cele cinci zile de odihnă sau isprăvit. In ziua următoare 
suntem treziti, în frigul dimineţii de zbieretele gardienilor 
nostri, care dau năvală în odăi şi strigă: „Haide repede!“. 
Echipa trebuie să înceapă lucrul. Căci nenorocitii constrânsi 
prin foame şi sete au fost nevoiţi să cedeze. Bulgarii triumfă, 
cu un rânjet... și echipa porneşte la lucru, convoiul se insira 
trist pe drumul ce duce spre locul supliciului și al rusinii. 

Uneltele de muncă, în spate, cu hainele rupte, aproape 
desculți, murdari, palizi, cu privirile rătăcite, grupul pare ieșit 
dintr-un azil de cerşetori. Ziua întâia trece, apoi a doua, a treia 
... Toate seamănă tristeţe, toate seamănă deznădejdea în 
suflet. In seara zilei a patra, pe la orele 4 s-a ordonat încetarea 
lucrului pentru ziua aceea. Obositi, „lucrătorii“ se reîntorc. 

Urcându-ne din şosea pe deal, zăresc în depărtare Ustovo 
ce se desfășoară în amfiteatru inaltand spre cer sulitele 
minaretelor. Sunete de clopote străbat distanţa si se aud până 
la noi; apoi salve de focuri de infanterie. 

Ne dăm seama că orașul e în mare veselie. Ajunși în piateta 
Geamiei, soldații de gardă întorși din târgul vecin ne 
informează rânjind că se serbează capitularea Capitalei 
noastre în care au pătruns armatele victorioase ale bulgarilor 
și aliaţilor lor. 

O durere adâncă ne străbate inimile, o ceaţă se lasă pe 
minte. Instinctiv, ne dăm seama că numai o credință fără 
temei, absurdă ca orice credinţă, e tot ce ne rămâne, ne e cea 
din urmă mângâiere. Credeam că zilele de durere și de 
umilinti vor trece, si credinţa aceasta se tot adâncește în noi, 
prinde rădăcini puternice. Va veni şi ceasul mântuirii. De 
aceea atitudinea bulgarilor ne räneste mai putin. Privim cu 
milă la inconstientii care ne-au robit si care ne tortureazä 
trupul, dar a căror putere încetează la forţele sufletului. 

A doua zi suntem informaţi că vom primi vizita unui maior 
bulgar, echipa nu lucrează. Dimineaţa se petrece stând lungiti 
pe scânduri, patul nostru din Bulgaria. Pe la 11 urletele 
pazitorilor noştri sunt semnalul scoborârii, ca întotdeauna. 
Tesim afară si ne insiram, din ordin, pe două rânduri. 

In curând apare un trup cu cap mongolic cu decoraţii pe 
piept: e „gospodin“ maior care ne inspectează. Călare pe un 
cal — catâr mic - cäläretul isi simte picioarele aproape 
atingând pământul. Dar atitudinea lui, exagerat marţială, îl 
face ridicol. După ce trece în revistă frontul nostru, ne 
ocolește şi pe la spate, observându-ne echipamentul, plin de 
satisfacţie dânsul grohăieşte, apoi ne ordonă să facem careu, 
iar el se plasează în mijloc. Ne tine înălțat în scări o haranga 
care în fond nu e decât o insultă si batjocură continuă. Suntem 
după părerea lui niște tâlhari, niște lași. Astăzi avem soarta ce 
ni se cuvine. In 1913 ne-am luptat cu găinile si cu bătrânii, 

necinstind femeile. Dar se vor răzbuna ducând jaful și pieirea 
la noi în patrie, apoi semet întreabă: „Cine din voi nu crede că 
a căzut Sinaia, Ploieşti si Bucuresti, să vie aici să-i implant 
baioneta în piept?“. Nimeni nu răspunde nebunului cuprins 
de acces de furie patriotică. Apoi o perchezitie e ordonată. 

Tot ce avem, gramatici, broşuri, cărți de tot felul, tot ce am 
cumpărat cu voia comandanților de lagăre pe unde am fost 
ne-a confiscat. La un camarad se găseşte o carte germană. 
Spumegând de furie eroul bulgar se repede cu calul în ofiţer, 
urlând: „N-aveţi voie să citiți nemteste. Nemţii sunt aliații 
nostri nu ai vostri“. 

După vreo două ore de vizită comandantul suprem 
pleacă... Răsuflăm. De la plecarea noastră din Kârjali trecuse 
aproape o lună și chinurile se tinuserä de noi în lant. Aproape 
o lună si nu mai credeam vreodată să ne vedem oameni liberi 
cum am fost, când, fără de veste, primim ordinul de a ne 
strânge în piaţa Geamiei, unde, după ce ni se împarte puţină 
brânză şi pâine, după obiceiul bulgăresc, plecăm la drum, 
iarăși spre Kârjali. 

Cei ce am suferit bastonada avem rănile crude, cărnurile 
însângerate, nu suntem pansati căci n-am avut nici o îngrijire 
medicală, nici un dezinfectant ca să ne spălăm. Cu toate 
acestea suntem nevoiţi să facem marșul îndărăt pe jos, prin 
munți si prăpăstii, să escaladäm din nou sierele Rodopilor, să 
ne culcăm iarăşi prin grajduri şi case părăsite, fără acoperiş, să 
petrecem nopți fără foc şi fără somn după zile întregi de trudă, 
de marșuri care secătuiesc orice puteri. 

Cel ce suferă mai mult din pricina rănilor cauzate de 
bastonadă e căpitanul Grigorescu care are septicemie. Toată 
rana supurează şi nici un doctor nicăieri. 

La Kârjali tot mai e nădejde, căci e un spital şi e cu putinţă 
să poţi obţine să fii îngrijit. Si marsul grozav îndărăt e făcut în 
4 zile întregi din zori și până în noapte târziu fără nici o odihnă 
peste noapte. In drum recunoaştem tristele etape de care ne 

leagă atâtea amintiri apăsătoare şi unde poposim și la 
reîntoarcere: Tari Suiugiuc, Egri-Dere... Aici, la Egri-Dere, 
aflăm că Germania a propus pacea si că unii speră într-o 
repede întoarcere în patrie. In a patra zi ajungem la Karjali 
spre seară, după ce am mers din noapte de pe la 3. 

Gardienii noştri pe tot parcursul s-au arătat cruzi. Lovesc 
pe camarazi si asist si eu la supliciul camaradului Crăciunescu 
din 76 Infanterie care primeşte paturi de pușcă pentru că a 
refuzat să ducă ranita uni soldat bulgar. Alţii pătimesc la fel si 
unii sunt incarcati cu două-trei ranite soldätesti pe care de nu 
vor sau nu pot să le ducă sunt bătuţi. Chinurile sunt de 
nesuportat. 

La Kârjali suntem reinstalati în vechile încăperi si reîncepe 
o viata de mizerie. 

Primim vizita şefilor nostri care rămân înmärmuriti în fata 
noastră. Nu ne mai recunosc, atât suntem de ofiliti. Iar 
povestirile celor suferite îi mişcă şi îi revoltă. Dârzul nostru 
şef, colonelul Märäsescu, redactează o protestare elocventă 
către guvernul bulgar, împotriva ororilor săvârşite. 

Reîntoarcerea noastră la Kârjali s-a efectuat în condițiuni 
atât de mizerabile încât ne simţim extenuati. In seara sosirii ni 
se dă niște pâine uscată albă. Infometati, ne repezim să 
îmbucăm feliile ce ni se împart. Uimiti nu ne vine să credem 
ochilor că e posibil lucrul acesta în Bulgaria. Imediat, însă, 
zvârlim pâinea cu scârbă căci foieste de viermi si nu e o 
bucăţică cât de mică cât un grăunte de porumb care să nu aibă 
trei-patru viermi. Ne culcăm, deci reluându-ne vechile locuri. 
Pe scândura goală. A doua zi primim portia de bulgur şi, cum 
nu aveam pâine, mâncăm pesmetii cu viermi. Portia de bulgur 
e redusă de tot. De abia 2-3 linguri de supă pline cu grâu fiert 
si o zeamă dezgustatoare. Pâinea ce ni se dă a doua zi e 
micşorată într-atâta încât abia împărțită, e mâncată imediat, 
așa că în 24 de ore mâncăm numai o dată si traiul acesta se 
prelungeşte toată luna care urmează reîntoarcerii de la 
Ustovo. 

Murdăria e de nedescris deoarece rufele nu se pot spăla, 
din lipsă totală de săpun. Râia se încuibează printre noi si 
medicul spitalului refuză să îngrijească pe ofiţeri sub cuvânt că 
conştiinţa lui de bulgar îi interzice să se ocupe de bolnavii 
români, prizonieri de război. Căpitanul Grigorescu e în sfârşit 
internat cu mare dificultate la spital, unde stă vreo lună, atât e 
de gravă infecția rănilor. 

Nimeni nu mai are bani, aşa că traiul mizerabil nu poate fi 
ușurat în alt chip decât vânzându-ne ceasurile, cei care mai au, 
şi inelele, vorbesc de cei care le-au scăpat de jefuirea 
bulgarilor. Unii scot plombele de aur din gură si vânzându-le, 
capătă pe ele bani cu care cumpără pâine. Totul e de o 
scumpete rară. Sarea, de pildă, costă 10-15 lei kilogramul. 

Nici o veste de acasă. Suntem atât de murdari pe trup, 
încât, în sfârşit, ni se permite să ne ducem la baia care a 
început să funcționeze. E întâia dată de când suntem în 
Bulgaria si putem să luăm o baie caldă. Toţi camarazii se 
înscriu. Singura fericire a noastră e că nu e prea frig. Zilele 
uneori sunt chiar calde. Asta din pricină că, deși aşezat în 
munți, Kârjali e la vreo 3 grade si ceva latitudine sud de tara 
noastră şi adăpostit din toate părțile. E iarnă, suntem la 
Crăciun, Anul Nou e aproape. 

E primul Sf. Vasile ce-l petrecem departe de ţară, în 
condițiuni atât de mizerabile. Cu toate acestea organizăm 
coruri şi la miezul nopţii sărbătorim cu cântece după datină 
Anul Nou. A doua zi cerem comandamentului să ne îngăduie 
să ne ducem să le urăm ani buni șefilor noștri. Să le facem 
urările tradiţionale, deoarece ei locuiesc într-o altă clădire din 
oraș. Nu ni se dă voie. Ne resemnăm si ne multämim să le 
scriem. Dânşii obțin însă cu mare greutate, să vină să ne vada. 
Revederea asta în împrejurările în care ne aflăm e o amintire 
din zilele penibile care nu se va șterge. 

Trec si zilele de sărbătoare si deodată cerul se întunecă 
spre seară. Un viscol începe. Apoi zăpada se aşterne 

acoperind totul. Deprinşi cu procedeele bulgare, camarazii fac 
prinsori. Unii au certitudinea că e tocmai nimerită vremea 
pentru un marș prin Rodopi de vreo 2-3 zile. Într-adevăr, se 
tot vorbea la comandament că vom fi transferați cu toţii în alt 
lagăr. Dar data plecării se tot amâna. 

Vremea de iarnă aspră intră în vederile bulgarilor. Căci, 
cum am mai spus-o, am constatat că niciodată bulgarii nu 
ordonau marșuri pe vreme bună. Trebuia să fie ploaie 
torențială — ca în marșul spre Ustovo — sau viscol cu zăpadă ca 
acum. Într- adevăr, toţi ofiţerii inferiori suntem reuniți la 
şcoala turcească, clădire care cu greu putea primi 120 de 
ofiţeri şi care de data asta trebuie să cuprindă peste 450. 

Nu se poate imagina înghesuiala. Cei slabi riscau literal- 
mente să fie striviti. Asa stăm jumătate de zi, în timp ce afară 
ninge mereu de 24 de ceasuri. 

In sfârşit ni se strigă lista celor ce trebuie să plece chiar a 
doua zi spre Haskovo, unde aflasem printr-un camarad 
bolnav care fusese trimis, însănătoşindu-se în spital la Karjali 
si se oprise în trecere o noapte la Haskovo, că acolo sunt 
internaţi vreo 150-200 de ofiţeri prinşi la Neajlov. Camaradul 
acesta era judecătorul Drăghicescu. 

Printre cei ce urmează să plece a doua zi sunt şi eu. Mă 
despart de prietenii ce rămân acolo cu nădejdea revederii în 
alte vremuri mai bune. Noaptea o petrecem fără să dormim, 
aproape atât de mult ne frământă necunoscutul ce ni-l rezervă 
marșul pe vreme de iarnă prin munţi spre lagărul ce ni s-a 
destinat. 

In zori de zi ne sculăm și pornim spre comandament, acolo 
după o așteptare de câteva ceasuri care ne îngheaţă, ni se dă 
o pâine cât o minge şi apoi pornim. Trecem prin oraşul pe care 
îl părăsim pentru totdeauna, poate. De pe la ferestre capete 
de turci ne arată adormite. Suntem duşi pe dinaintea clădirii 
pe unde locuiesc cei care, cu lacrimile în ochi, apar la 
geamurile îngheţate. 

Vremea e aspră, viscolul se inteteste iar noi suntem 
îmbrăcaţi subţire de tot, foarte multi n-au flanele, unii n-au 
mantale, sunt numai în nişte bluze subțiri, iar aproape toţi au 
incaltamintea ruptă. Câţiva au picioarele învelite în niște piele 
de burduf subțire legată cu sârmă împrejurul labei piciorului 
si asta le servă drept orice încălțăminte. Legati pe sub barbie 
cu carpe, zgribuliti, cu desaga la spinare, cu mâinile bägate în 
mâneci cu capul plecat în jos, ca să nu primim în fata pulberea 
de zăpadă pe care viforul o vântură vijelios de acolo până 
acolo, nevăzând doar decât picioarele camaradului de 
dinainte, mergem. Înaintarea se face greu, picioarele se mișcă 
mecanic şi gândurile sunt departe de tot... asa mergem până 
la ceasurile 3, când poposim îndărătul unei muchii de deal ca 
să mâncăm; rupem o bucată de pâine și, rezemati cu spatele 
de tăietura puţin înclinată a dealului, închidem o clipă ochii. 
Cât am da să dormim aşa, în liniște; căci amorteala frigului a 
început să ne prindă, degetele cu greu se mai desfac, fălcile de 
abia se mișcă, picioarele sunt bocnă... 

Pornim din nou si după o zi de marș numai prin munți 
ajungem în sfârşit la vechea graniţă turco-bulgară dinainte de 
1913, la satul Pachaidemus. Aici vom face popasul peste 
noapte, si în acest scop suntem împărţiţi în două grupuri: unul 
care e băgat într-o casă cu pereţii de lut, mizerabilă, locuință 
murdară, biată construcţie turcească, celălalt grup, în care 
sunt si eu, e dus în vechiul local al vămii care acum servă 
postului de jandarmi. 

Desi cu înfăţişare oarecum europenească, locuinţa cu rez- 
de-chaussce si un etaj e poate mai de nelocuit decât un bordei. 
Parterul e în realitate un grajd, iar la etaj te sui pe o scară 
șubredă. Nicăieri uşi. Pretutindeni ferestre sparte. Odăile sunt 
nelocuite şi de nelocuit; nici o sobă, iar prin pardoseală, 
printre scânduri, vezi ce se întâmplă jos şi pe scândura asta 
subțire trebuie să dormi. 

Încercăm să facem foc pe o tablă, apoi într-o sobă de 
tinichea pe care o descoperim într-un fel de tainitä. Imposibil, 
căci fumul orbitor ne face să stingem focul, asa stăm încercând 
în toate chipurile să adormim fără însă să putem reuşi. Frigul 
e atât de dureros, că la multi ne curg lacrimi de durere. 

Noaptea ni se pare lungă de tot. Interminabilă. În sfârşit, 
zorii zilei se zăresc. Nimeni din toți cei „încuartiruiți“ în 
localul fostei vămi n-a dormit, n-a închis ochii toată noaptea. 
A doua zi un marş mai extenuant decât cel din ajun, pe gerul 
mai simţitor după o noapte întreagă de nesomn ne duce până 
la lagărul din Haskovo, lagărul blestemat, unde am petrecut 
cele mai îngrozitoare vremi ale robiei bulgare, vreme de 17 
luni. 

Câteva clădiri diseminate pentru un platou bătut de 
vânturi din toate părțile, fără nici o altă vegetaţie decât doar 
câţiva stejari spre răsărit, toate astea la vreo câţiva km de 
orașul cu acelaşi nume, iată lagărul din Haskovo. Pe vremuri 
de ploaie un noroi ce în cele mai curate parti ale lagărului 
trecea de gleznă, fără apă, fără nimic atrăgător. Iarna bătut de 
viscole, vara ars de soare; loc de dezolatiune din ţara barbară. 
Aici găsim pe camarazii neajloveni care povestesc lucruri din 
patrie... sunt capturați la câteva luni după noi si pot să ne 
informeze asupra multor evenimente. 

De aceea bucuria revederii — cu toată sfârseala drumului 
făcut si din pricina căruia multi camarazi au căzut fără a se mai 
poată ridica așa că au trebuit să fie aduşi cu carele — este mare 
și ne înviorează ca un cordial în ceasurile amare. Și stăm de 
vorbă cu ei. 


Lagărul din Haskovo. - Baraca frantuzeascä. - Paraziti de 
tot felul. - Râia. - Ciorbă de mere si pere pädurete. - ,, Polovina 
hleap“. - Foamea și setea. - Rușii, machedonti si sârbii. - La 
mâncare în convoi. - Lovirile şi insultele. — „Provercă” de 
dimineaţă si de seară. - Ce trebuie ca să poți mânca. - 

Sublocotenentul bulgar Colev. - Pâine goală. - Fără foc, fără 
lumină în iarna anului 1917. - Pe scânduri. - Bărăcile noi. - 
Ploile de primăvară. - Lighenele colective. - De corvoadă. - 
Soldele bulgărești. - Internarea mea la spital. - Fasole si năut. - 
Insurectiunea unui general. - sosirea Comisiunei de Cruce 
Roșie Internaţională: Dr. Ferriere, dr. Micheli, Karl de 
Watteville. - Plângerea mea la Comisiune. Ceaiul de ardei. - 
Furtul de colete. - Luna noiembrie, lună salvatoare. Suntem 
scăpaţi. - Reîntoarcerea în patrie. - Morţii lăsați în pământ 
străin. 


Pe platoul din vecinătatea oraşului Haskovo e aşezat 
lagărul cu același nume. Se vorbește că aici au fost internaţi în 
1912 mii de prizonieri turci care aproape toţi au rămas în 
pământul bulgar ca să-l îngraşe si că de abia puţini, câţiva, s- 
au reîntors acasă. Tratamentul pe care îl primesc ofiţerii 
români aici ne face să vedem clar intentiunea bulgarilor de 
îngrășa și cu trupurile noastre ogorul lor sterp. 

Lagărul n-are un caracter precis. In el sunt internaţi 
prizonieri sârbi, ruşi, ofițeri italieni, ostatici sârbi şi mace- 
doneni etc. etc. Amestecul acesta de tot felul de rase, 
promiscuitatea asta e penibilă. Soldaţii sârbi — niște umbre, 
schelete care merg de acolo până acolo, sunt inveliti în niște 
zdrente în care, fără exagerare curg păduchi, contactul cu ei iti 
inspiră o milă profundă amestecată cu un sentiment de oroare 
şi de dezgust ca în faţa unor răni care supurează; ruşii, turme 
de nenorociti în care bulgarii lovesc ca în nişte vite sunt 
recenți in Bulgaria şi de aceea au încă aspect omenesc. 
Macedonenii de tot felul, de toată mâna, de toate conditiunile, 
sunt delatorii şi exploatatorii lagărului. 

Amestecul e așa de mare încât ofiţeri, soldaţi, ostatici, 
comitagii, toți suntem o apă, toţi suntem trataţi la fel, toți 
avem parte de injuriile si lovirile bulgare. La mizeria si 
infamia vieţii fizice inchizitorii nostri au adăugat mizeria şi 

suferinţa morale. Suntem injositi, suntem puşi la corvoadä pe 
pâine, la fel cu soldaţii; ca hrană mere si pere pädurete fierte 
cu apă — vermina amestecului de tot felul de rase are 
preferința iar noi aşteptăm ceasuri întregi în ploaie, în noroi, 
pe zăpadă si pe viscol, ca să căpătăm farfuria de apă caldă pe 
care o sorbim cu nesatiu căci ne mai încălzește trupul rebegit. 

Somnul ni-l facem parte din noi, jumătate, în „baraca 
frantuzeasca“, o baracă de scânduri rare prin care fluieră 
vântul, întunecoasă şi în care încap două rânduri de ofiţeri 
intinsi pe jos. Baraca are 20 de m lungime pe 6 lăţime, e înaltă 
de 2 m, are ferestre decât spre sud, vreo trei ochiuri de geam 
de 30/25 cm prin care de abia străbate o lume nesigură. In 
interior vezi ca umbre neclare trupuri lungite pe jos, altele 
forfotind de acolo până acolo. Fiecare ofiţer are vreo 35-40 cm 
spaţiu în lărgime ca să se culce; căci în baracă suntem vreo 150 
de ofițeri. 

Aici se încuibă în noi parazitii de tot felul: păduchi, pureci, 
râie altoite de eczemă.... In fiecare zi, si dimineaţă si dupa 
prânz — lucru care nu înseamnă în Bulgaria că ai dejunat, ci 
numai că a trecut ora 12 - ucidem în medie peste 200 de 
păduchi. A doua zi la fel și numărul sporeşte. Murdăria e 
dezgustatoare; iti faci tie însuţi milă și scârbă. 

Nu mai mâncăm altceva decât la două-trei zile ceai de 
mere şi pere pädurete, odată pe zi, si suntem mulţumiţi când 
îl avem și pe acesta, căci putem sorbi ceva cald pe vreme de 
frig groaznic. Dar pentru a face mâncare, oricare ar fi ea, iti 
trebuie, cum ne spun bulgarii în cap cu comandantul lagărului, 
trei elemente: lemne pentru foc, apă pentru fiert şi ceva ce să 
pui în apă, grâu, meiu, pere pädurete etc. În fiecare zi, ca o 
bătaie de joc supremă, lipseşte în Bulgaria unul din 
elementele indispensabile ca să faci mâncare. Azi ni se spune 
că e apă şi lemn dar nu e nimic de fiert în apă și deci n-ai 
mâncare, mâine ai apă si pere pädurete, dar n-ai lemne pentru 
foc şi iarăşi nu ti se dă de mâncare. In altă zi ai lemne si pere 

pädurete, dar nu e apă şi iar nu ti se dă de mâncare. Si așa, în 
fiecare zi privim cu groază din bäräcuta noastră mizeră, pe un 
ochiu de geam spre bucătărie şi desperarea se comunică 
tuturora când veghetorul anunţă „nu e fum, asta înseamnă că 
în ziua aceea nu ni se va da nimic decât o jumătate de pâine“; 
si e grozav. Apa aceea fiartă cu pere pädurete era caldă, chiar 
de nu era hrănitoare, şi trupul nostru îngheţat avea nevoie de 
ceva cald. Pâinea e redusă, primim pe zi „Polovina hleab“ si 
asta e cumplit... 

În sfârșit dă Domnul si uneori dimineaţa vedem cu bucurie 
fumul de la bucătărie: vom avea fiertură.... Intr-adevăr la 12 
se fluieră de masă si îndată din baräcile de mizerie ies fete 
palide, supte, trupuri în zdrente, desculte. Toţi se îndreaptă 
prin noroiul lipicios al lagărului spre bucătărie, într-o 
neorânduială groaznică. Turma n-are nimic omenesc: în ea 
sunt ofițeri români, ruşi, italieni, ostatici de toate neamurile 
balcanice, soldaţi sârbi si ruși, români şi câțiva greci si italieni. 
Toţi tin în mână cioburi de oale, tinichele, farfurii, castroane, 
vase de tot felul, de la scuipător până la vase de noapte.... Cu 
vesela asta variată în mână toți trec în goană pe dinaintea 
celor două cazane mari în care clocoteste fiertura şi-şi primesc 
portia: apă fiartă. Dacă nu te gräbesti, corvagiul bulgar e acolo 
ca să te înjure, dacă nu să te și lovească în plin pe trupul slăbit. 
De infinite ori am asistat la scena asta a lovirii si în timp ce 
bulgarul inghionteste, flămândul parcă nici nu simte căci cu 
lăcomie, cu ochii holbati, duce la gură vasul şi din el soarbe cu 
nesatiu zeama cu aspect de lături. Aşa ni se împarte la 
Haskovo mâncarea .... i 

Dar „organizarea“ bulgară merge mai departe. În fiecare 
zi la apelul „proverca“ de dimineaţă şi de seară, oricare ar fi 
vremea frig, ploaie, ninsoare, viscol, îngheţ, noroi, toţi suntem 
obligaţi să iesim afară, să ne însiräm în curte pe două rânduri, 
dimineaţa si seara. $i dacă toți n-au ieșit la primul semnal, 
brutele se reped în barăci si, în brânci si lovituri, scot pe 

ofiţerii care zac bolnavi. Dar numărătoarea nu se face așa cu 
una cu două. Frontul s-a format. Mai trebuie să aștepți pana 
ce bulgarul numără pe soldaţi, pe ostatici, pe toată lumea, ca 
în sfârşit să ajungă si la ofiţerii români. Asta durează vreme 
îndelungată, căci populaţia lagărului e de 1500 de oameni. 
Toţi suntem inghetati sau uzi de ploaie, sau arsi de soare, dupa 
vreme, căci stăm uneori în noroiul până la glezne câte aproape 
un ceas. „Proverca“ în felul acesta am avut-o în Bulgaria la 
Haskovo 17 luni în sir dimineaţa și seara, când nu ni s-a făcut 
mai multe „proverci“ pe zi ca represalii până la repatriere. 

La Haskovo comandantul lagărului e sublocotenentul 
Colev, un bulgar mărginit, brutal, ca toţi din rasa lui, cu ranjet 
de hienă în loc de râs sau zâmbet. El e organizatorul 
faimoaselor lighene colective de mâncare cu care se lăuda. 

Într-adevăr, într-o bună dimineaţă vedem bucătăria lucind 
la soare. Lighene de tinichea presată, noi, ne așteptau pentru 
a primi mâncarea. 

Constituiti în grupuri de câte șase ofiţeri, am primit fiecare 
grup câte un lighean, în care ni se servea fiertura aleatorie de 
la cazan, căci în iarna extrem de friguroasă din 1917 n-am 
primit vreme de trei luni nici măcar ceaiul de mere pädurete 
decât odată pe zi, drept orice mâncare si asta la câte două-trei 
zile odată. 

Incolo, în lagăr, în afară de această reformă a bulgarului 
Colev n-am avut până la urmă decât tratament de robi: 
murdari căci n-aveam nici unul săpun sau măcar apă ca să ne 
spălăm, dacă aveai un pahar de apă de băut pe zi, era ceva 
nemaipomenit, fără rufe sau cu niște ghete zdrente cari 
cădeau de pe noi în bucăţi, purtate nespălate vreme de trei 
luni în şir, supuşi insultelor de tot felul şi brutalizărilor, culcati 
în întunecoasa baracă în care foiau parazitii, pe jos, eram 
reduși la un trai de animale, de indobitocire. 

Mă întreb si astăzi cum am putut rezista, cum de n-am fost 
secerat de vreo molimă care să se fi încuibat între noi, cum au 

murit atâţia dintre ai nostri la Sliven si aiurea, căci nu cred să 
fi existat vreodată un teren mai prielnic pentru epidemii. 
Camarazii cad bolnavi, căci nu toţi au avut norocul să fie 
sănătoși până la urmă. Dânşii bolesc în barăci pe scânduri, 
fără îngrijire, căci nimeni n-are habar de ei şi dacă bolnavul 
scapă cu viaţă e curat noroc. 

Eu însumi stau în lagăr plin de râie şi de o eczemă care îmi 
acoperă tot corpul, cari e, fără exagerare, numai o rană, două 
luni întregi. Cer comandamentului să mi se dea cel puţin 
putinţa să fac o baie şi să mi se aducă de la spital medica- 
mente. În zadar, căci nimeni nu se interesează. În sfârșit, după 
două luni sunt trimis la spital unde mă pot îngriji aşa ca să scap 
de umilitorii paraziți ai scabiei. 

Şi astfel petrec sărbătorile Paştelui la un lazaret bulgăresc 
unde sosesc în vizită nişte membri ai Crucii Roşii bulgărești 
regionale, care oferă bolnavilor câte 2 lei, sumă enormă 
pentru vremurile de grozavă lipsă în care erau, câteva țigări şi 
câte două ouă. 

Câtă vreme stau în spital, în lagăr e un adevărat dezastru. 
Ofiterilor nu li se mai dă altă mâncare decât o jumătate de 
pâine de 400 de grame, asta aproape o lună. E primăvară, 
zilele s-au lungit şi foamea îndurată vreme de 7 luni şi mai 
bine a slăbit într-atâta pe camarazi, încât seara la provercă şi 
dimineaţa multi din ei cad din picioare nemaiavând puterea să 
stea în timpul numărătoarei. 

_ Multi dintre ei au pierdut din greutate câte 25-30 de kg. 
Intoarcerea mea din lazaret coincide aproape cu schimbarea 
de locuinţe. Suntem trecuţi din „baraca frantuzeasca“ unde 
am petrecut mizeria îngrozitoare extrem de riguroasă iarna, în 
altă baracă cu platformă, în locul celei locuite în Sliven. 
Incântati că am scăpat de vechea locuinţă, de azilul de mizerie 
si de rușine, luăm în posesiune noua baracă unde găsim o 
mână de paie întinse pe jos care ni-e salteaua ce ne-o oferă în 
sfârşit bulgarii. Mizeria e tot așa de mare, atât numai că acum 

avem lumină mai multă, căci baraca are geamuri, atât, încolo 
aici e mai frig, căci baraca e de lemn și e mult mai mare. Toată 
noaptea galopăm prin ea ca să ne încălzim. Ne resemnăm nu 
fără să încercăm un sentiment de mirare pentru dărnicia 
bulgărească. 

Uimirea noastră crește când suntem avertizaţi într-o zi că 
vom avea la dejun fasole, seara la fel, dar pâinea va fi de grâu 
si întreagă, de 600 de grame. A doua zi în zori suntem 
desteptati de fluier si ni se spune să mergem la bucătărie să ni 
se împartă câte o farfurie de ... ceai cu zahăr. Pentru întâia 
dată ni se întâmpla lucrul acesta în Bulgaria: mâncare de 
fasole şi ceai. Lucrul ni se pare foarte suspect si nu știm ce să 
credem. Curând aflăm misterul: vom primi vizita unui general 
bulgar. Într-adevăr, într-o bună zi de dimineață suntem scoși 
din barăci afară, puşi pe două rânduri și acolo așteptăm. 

In sfârşit după o așteptare îndelungată, bulgarul îşi face 
apariția. Frontul de vreo 130 de ofiţeri români pare 
interminabil. Aspectul e a unor scäpati din azilurile de noapte. 
Mulţi nu mai au încălțăminte în picioare şi din cârpe şi-au 
făcut un fel de papuci. Uniformele sunt zdrente pe care vezi 
nu chipiuri ci tot felul de sepci, capele, bonete făcute din 
bucăţi de stofă: tunici, cäptuseli de tunici etc. 

Generalul trece în revistă frontul și pare foarte satisfăcut. 
După inspectiune, o comisiune de ofiţeri se duce şi 
protestează împotriva tratamentului de robi pe care nu-l 
poate reda nimeni. În infamia si grozăvia lui și la care suntem 
supuși de la începutul captivitatii, adică vreme de 8 luni. Cum 
generalul nu știe decât bulgäreste, protestul se face în limba 
lui, graţie cunoștinței destul de imperfecte ce o are un 
camarad de această limbă. Rezultat: nici unul. Ne dăm seama 
că nici un bulgar în ţara asta nu diferă, oricine ar fi el, în 
judecată de soldatul Christea, sau Nistor de la Kârjali sau 
Vlahovo. De aceea, vestirea pe care o citim în gazetele 
bulgărești că o Comisiune Internaţională compusă din dr. 

Ferriere ca preşedinte, dr. Michell si de Wattesville ca 
membri, va vizita lagărele de prizonieri din Bulgaria, ni se 
pare singura salvare. 

În aşteptarea comisiunei anunţate în lagărul nostru e mare 
fierbere. Bulgarii curăţă barăcile, ne distribuie nişte învelitori, 
ne dau zilnic câte două porţii de fasole, ceai de două ori pe 
săptămână, miercurea şi vinerea, o pâine de 600 de grame 
zilnic. Noi, pe de altă parte ne hotărâm să protestäm si în acest 
scop ne întâlnim să alegem o comisiune care să ne reprezinte 
şi redijem un memoriu. Dar comandamentul dă ordin ca 
nimeni să nu vorbească cu comisiunea dacă nu se înscrie la 
comandamentul lagărului. 

În pripă, în vederea sosirii comisiunei, una din barăcile 
mici e transformată în infirmerie cu paturi si saltele, alta in 
sală de consultatie si farmacie. Se aduc în grabă în lagăr 
medicamente. În lagăr e trimis în permanență un medic 
român, un maior. Ni se comunică, în sfârșit, că vom primi 
imediat solde pe opt luni, aproape 250 de lei, câte 31 de lei pe 
lună pentru sublocotenent, câte 41 de lei pe lună pentru 
căpitan. Ni se comunică că [sic!] vom avea corespondențe 
regulate cu tara, se aduc imediat câteva coșuri mari cu scrisori 
sosite de multă vreme în Bulgaria şi care nu ni se împărțeau. 
Cei care n-avem mantale, încălțăminte, rufe, suntem înscrişi 
pentru o listă ca să ni se dea imediat, de unde până atunci n- 
avusesem nimic si nici vorbă nu era ca să ni se dea ceva. Nu ni 
se permisese să îngropăm morții nostri, soldați si ofiţeri, cu 
preoți, sub cuvânt că românul e câine şi n-are nevoie de 
religie. Imediat, ni se dă voie să dăm îngrijirile bisericeşti 
sufletelor celor räposati întru Domnul și să facem slujbe 
pentru odihna morților în robie. 

Tot ce se făcuse însă era în pripă. De aceea, baraca care 
[sic!] fusese construită şi acoperită în pripă, numai olane 
aşezate şi nelegate între ele prin ciment e mai de nelocuit 
decât vechea baracă, căci [sic!] într-însa plouă ca afară. Pe 

platforma de sus unde dorm 100 de ofiţeri e un lac întreg 
provenit din apa care, printre olane şi scânduri, cade de sus 
peste noi; noaptea plouă mereu zile întregi si, räzbiti de 
ploaie, suntem nevoiţi să stăm în picioare până în zori de zi 
sau până încetează ploaia. Mizeria e tot aşa de mare în ce 
priveşte curățirea trupului si de aceea comandamentul bulgar 
anunţă că avem voie să ne înscriem ca să luăm băi în oraș. 
Lucrul e considerat ca o mare fericire pentru ofiţerii nostri şi 
toți se înscriu pentru o baie caldă. 

În sfârșit, într-o zi de ploaie când lagărul era în toată 
splendoarea lui din vremurile cele rele, căci ploua de două zile 
în şir şi baraca întreagă era un lac de apă iar curtea era o 
mocirlă in care înotai până la glezne, comisiunea soseşte. 

Comisiunea Internaţională se îndreaptă de la 
comandament care era așezat pe şosea înspre lagărul nostru 
prin câmpul care nu era decât o imensă mocirlä. Ajungând în 
lagăr Comisiunea Internaţională intră în prima baracă în care 
locuiam si eu. Hotărârea mea era irevocabil luată. Orice s-ar 
fi putut întâmpla pe urmă nu putea să fie o consideratiune 
care să mă abată de la deciziunea ce o luasem de a aduce la 
cunoştinţa ei toate ororile suportate in Bulgaria, după o 
examinare a situației noastre, a tuturora, care era şi 
situatiunea mea. 

Dacă scăpăm şi de data asta singura ocaziune de a face 
cunoscut în străinătate asasinatul lent zi de zi ce se săvârşea 
asupra noastră, soarta ne era pecetluită. In capătul a câtorva 
luni de captivitate ne aștepta pe cei mai multi dintre noi pe 
toți moartea prin inanitie. Scăparea era în aducerea la 
cunoştinţă Comisiunei cu o libertate de spirit desăvârşită a 
degradării fizice şi a umilintelor morale pe care le îndurasem 
eroic de atâta vreme în Bulgaria și care ne sfârşiseră toate 
sursele de rezistenţă. Nu mai eram decât nişte epave în viitor, 
nu mai puteam fi decât niște stârvuri azvârlite în cine ştie ce 
colt pustiu în tara de urgie. 

Lucra în mine laolaltă instinctul de conservare a vieţii, 
revolta supremă împotriva sălbaticilor care ne omorau de-a 
dreptul si dintr-o dată si torturau cu rafinamente de sadici, 
îndobitoceau progresiv prin foame si sete, mizerii fizice şi 
morale, lucra de asemenea reacţiunea violentă în contra 
primitivilor cărora le era străină orice noţiune de 
umanitate... 

De aceea, când venerabilul preşedinte Ferriere pătrunse în 
baracă, cu [sic!] o hotărâre care făcea pe camarazii mei să 
tremure pentru mine, pentru viata mea, i-am ieşit înainte şi i- 
am vorbit, lui şi membrilor Comisiunei. Militarii si civili 
bulgari atașați la comisiune au asistat la întreaga convorbire. 
Când mi-am declinat calitatea, dr. Ferriere m-a întrebat ce 
eram în viata civilă si, când i-am răspuns că în patria mea 
ocupam postul de procuror, a rămas înmărmurit. Într-adevăr, 
nu mai aveam nimic omenesc. In zdrente, aproape descult, 
murdar, ofilit, cu aspect de schelet, iar nu de om. Tot ce se 
găseşte scris in acest memoriu a fost povestit în toate 
amănuntele, cu o violenţă și o revoltă conţinute care făceau să 
se cutremure de indignare ascultătorii. 

Şedinţa a fost lungă şi impresionantă. Povestirea vie şi 
emoţionantă a fost ascultată într-o tăcere de moarte. Am 
evocat Slivenul si Kârjali-ul, Ustovol şi terorile din Vlahovo, 
mizeria fără seamăn din Haskovo. 

Evocând martiriul suferințelor îndurate pentru patrie, am 
isprăvit încheierea îndrăzneață pe care un prizonier îndrăznea 
să o pună pe fruntea călăilor şi fiind în stăpânirea lor în ţară 
de urgie. 

„Am ajuns, domnule preşedinte.” Asa mi-am terminat 
rechizitoriul în următoarele două concluziuni: „De când sunt 
captiv în Bulgaria, întâia noţiune de umanitate se opreşte la 
frontierele ţării acesteia, a doua, armata bulgară s-a 
comportat cu ofițerii si soldaţii români prinși de războiu nu ca 
o armată, ci ca o adunătură de tâlhari de drumul mare.” 

După grozăviile constatate de Comisiune în lagărul de la 
Haskovo şi relatate de mine, deși în program se număra vizita 
unui mare număr de lagăre nu s-au mai continuat vizitele ci s- 
a întors de-a dreptul la Sofia. 

Când mi s-a cerut de dr. Ferriere să spun care sunt 
doleantele noastre i-am răspuns: „Doleanţele noastre, dacă ar 
fi să vi le indic, ar alcătui o listă nesfârsitä. Aveam în patria 
noastră o viaţă de oameni civilizati si aici ducem una de robi. 
Ca cel [sic!] ce n-are nimic, dorim totul. Aveţi să vă 
reintoarceti în frumoasa dumneavoastră tara. Comunicati 
guvernului nostru tot ce ati aflat aici de la mine si sunt convins 
că patria noastră va face totul ca să scape de la moartea prin 
inanitie pe fii ei care au luptat pentru dansa. În câtăva vreme 
am citit în ziarul „Echo de Bulgarie“ raportul pe care 
comisiunea l-a prezentat guvernului bulgar la rugămintea 
generalului Naidenov, ministrul de Războiu, care cerea 
Comisiunii să indice care ar fi reformele de propus şi pe care 
guvernul dorea să le aplice în lagărele de prizonieri și ostatici. 

Am avut satisfactiunea imensă că eu, singurul prizonier de 
războiu căruia într-o ocaziune îi căzuse sarcina de a 
reprezenta pe compatrioții săi, prinşi de războiu ca şi el, am 
putut determina ameliorarea conditiunei lor. Într-adevăr, 
raportul nu cuprindea altceva decât exact doleantele expuse 
de mine Comisiunei. 

Comisiunea plecată, camarazii se aşteptau să fiu târât prin 
închisori, dus înaintea Tribunalelor marțiale Bulgare. Nu mi s- 
a întâmplat nimic. Desigur teama de răspunderile de mai 
târziu i-au oprit pe dușmanii noștri. 

Dar, ca represalii, ni s-a suprimat mâncarea de fasole. În 
schimb, ni s-a dat ceai de ardei iuți drept orice ciorbă, vreme 
de vreo câteva luni. Am răbdat totul în tăcere. Între timp 
Comisiunea Internaţională de anchetă a lucrat. Prin august 
1917 am fost vestiți că s-au organizat trimiteri de colete 
individuale, de haine, de încălțăminte, rufărie etc. care ne-au 

sosit prin octombrie, aşa că în luna noiembrie si celelalte până 
la repatriere au fost o adevărată lună de abundență pentru 
noi. De aici înainte nu am mai îndurat foamea. 

Dincolo de toate, suprema frumuseţe morală e caritatea si 
ei îi datorăm viata. 

Reîntoarcerea în patrie și apoi întorsătura fericită a 
evenimentelor militare şi politice din ultimul timp ne-au făcut 
să asistăm la triumful Neamului nostru, la care, după puteri, 
am colaborat prin acțiunea noastră, asa mică cum [sic!] a fost, 
si pentru care am suferit si noi. 

Cele câteva zeci de morţi, ofiţeri români, rămaşi în 
pământul bulgăresc, n-au putut să mai vadă izbăvirea 
sperantelor lor. 


Ion PALLADE 
Procuror pe lângă Tribunalul Brăila 


A.M.R., fond Serviciul Statistic, dosar nr. crt. 2204, f. 9-32 

MEMORIU 


conform ordinului circular nr. 2543 din 26.111.1918 
întocmit de locotenentul Petrescu Ioan, repatriat 
din captivitatea în Bulgaria pe 27.V.1918 


Am fost luat prizonier în lupta de la Pădurea Dandilov 
(Călugăreni) nord Buturugenii. Am fost făcut prizonier fiind 
complet înconjurat de bulgari, după cum se poate vedea din 
„Declaraţia” aci alăturată. Nu-mi amintesc numărul regimen- 
telor bulgare ce au participat la acea luptă şi nu le-am ştiut 
niciodată, întrucât, din cauza demoralizării si a surprizei n-am 
putut să-mi fixez atenţia pe nimic timp de o săptămână. 

Am fost, odată capturați, prezentaţi la interogatoriul 
Brigăzii, după ce, trecând prin front, am fost perchezitionat de 
un colonel bulgar, întrebându-mă dacă nu posed: 
„documente”; găsindu-mi un porte-feuille cu 80 lei, după ce îi 
numără, mi-i confiscă — cu totul — zicându-mi: „Souvenir”. 
Interogatoriul a decurs după cum am raportat în declaraţie, 
trupa plângându-se şi acuzând guvernul și pe primul ministru, 
spunându-i că Bucureştii nu vor rezista şi contrazicând 
informaţiile false date de subsemnatul. Atunci mi-a fost dat să 
trăiesc ziua cea mai amară din tot şirul necurmat de dureri și 
umilinte — ce urma să tragem. 

Amenințarea mea cu moartea dacă proiectilele trase 
explodau asupra observatorului, avea explicaţia că întregul 
stat major al brigăzii, cu comandantul brigăzii, erau pe şiră; 
mâncând, în timpul interogatoriului: câte două chiftele reci şi 
o felie de pâine. De acolo, fiind rănit, mi s-a făgăduit să fiu 
trimis cu un autocamion la Giurgiu. Am fost trimiși pe Jos şi 
cantonati într-un staul de vite, cu toate vitele şi trupa, fără 
paie, fără lumină, fără mâncare, nici apă. 

A doua zi am fost transportaţi la Rusciuk, unde am fost 
trataţi la fel, iar a 3-a zi generalul Ianceff ne-a declarat că 
pentru prizonierii români nu există lege, nici regulament, si că, 
dacă ar fi după toți bulgarii, ne-ar tăia beregata, dar avem 
noroc cu germanii. 

În Rusciuk, nici o asistență medicală. Suntem transportaţi 
cu vagoanele deschise la Tarnovo, unde am rămas 21 zile. Ca 
masă, o zeamă goală cu câteva coji de cartofi. 

După 21 zile suntem transportaţi cu vagoane deschise, 
trecând prin 25 tuneluri prin Balcani, până la Haskovo, orăşel 
turc luat de bulgari în 1913, fiind internaţi în lagărul de 
prizonieri la 3-4 km de oraş. (Cât am stat în Bulgaria nu am 
văzut nici sat, nici oraş.) 

Lagărul consta: 1) dintr-o baracă de scânduri, fără 
geamuri, înaltă de 2 m, largă de 4 m şi lungă de 60 m, cu două 

poduri de ambele părţi ale santului de comunicaţie, largi de 
150 cm, la 5 cm ridicate de la pământ, serveau drept paturi 
pentru 200 ofiţeri, 2) dintr-o baracă mare de scânduri, un 
hambar, din care se vedea afară şi în care ningea şi ploua. 

Am ajuns în lagărul Haskovo pe la jumătatea lunii 
decembrie 1916, ofiţerii erau aproape toți grämäditi din cauza 
frigului în baraca cea mică, iar noi, nemaiavând loc, am fost 
cazaţi în baraca cea mare, unde se aflau dispuși ca într-o 
clocitoare peste 600 de deţinuţi şi criminali din pușcăriile din 
Serbia — tot ce e mai abject, mai oribil — fără a face vreo 
deosebire, fără a ne da un coltisor nouă, ofiţerilor. 

In această baracă largă de 8 m dormeam pe duşumele, 
rămânând si spaţiul de comunicaţie, 4 rânduri de oameni, iar 
pe lângă pereți si la mijloc erau niște rafturi pe care mai 
dormeau 4 rânduri. Inghesuiala și murdäria erau 
dezesperante, întrucât dormeam pe dusumele, nedezbräcati 
cu lunile, cu picioarele încrucişate cu ale lor în timpul 
somnului. Insectele mişunau și nu era nici un mijloc de a te 
debarasa. Nu aveam apă nici de băut. Această apă o plăteam 
10 bani sticla, si când o vedeai nu stiai ce să faci: Să o bei sau 
te speli şi mai totdeauna răspunsul era al nevoii celei mai 
presante. Bani procuram pentru apă vânzând pâinea — ofiţerii 
aşteptau zăpada ca pe salvare. Se rupea prea greu un 
centimetru de pâine din singura si insuficienta hrană. 

Un domn căpitan care fusese capturat la Turtucaia cu un 
câine al său, care l-a urmat peste tot, în toate nenorocirile din 
timpul represaliilor, a apelat la caritatea câtorva suflete pe 
care le ştia mai alese pentru a da zilnic câte o faramita „cât 
unghia” pentru Geta, iubită de toţi. Cu durere în suflet 
constatau ofițerii topirea zilnică a nobilului animal, totuşi, 
bucätica de pâine dată azi a doua zi i s-a refuzat si câinele a 
murit sub ochii a 400 ofiţeri, în ghinurile grozave ale foamei. 
Din pieirea ei văzând cu ochii ofițerii trăgeau concluzii de un 
egoism feroce, prevăzându-și si lor aceeași soartă, de s-ar lipsi 

fie chiar de o fărâmitură. Pâinea se da la doi ofiţeri. Aproape 
toţi aveau cântare, fel de fel de sisteme, pentru ca o fărâmitură 
să nu treacă. Zilnic se reclamau pâini furate chiar de sub cap. 
Omul, şi încă omul cu un capital moral recunoscut, devenit 
brută din cauza foamei! 

Câinele n-a murit de foame, ci fiind în spasmuri si venind 
comandantul lagărului, locotenentul Kolef, s-a năpustit 
asupra lui, zdrobindu-i capul şi coastele cu călcâiul cizmei. 

Am dormit pe scândura goală, fără înveliş, fără căpătâi, 
fără un pai sub noi toată iarna, excepţional de grea 1916-1917. 
Nu m-am dezbrăcat, ca toţi camarazii, niciodată până la 
jumătatea lunii martie (4 luni). Nu ni s-a dat în tot acest timp 
nici un efect de mic echipament, de îmbrăcăminte, de 
încălțăminte, nici o soldă. 

In luna martie au început să ne servească câte 30 lei pe 
lună, din care căutam să ne îmbunătăţim hrana. 

In timpul acelei ierni ne sculam — cine dormea - cu zăpada 
de 5-10 cm pe noi; iar majoritatea — săptămâni de-a rândul — 
se dădeau pe gheaţă în baracă toată noaptea, pentru a nu 
intepeni de frig. Câţiva ne-am cumpărat (7 camarazi) două 
rogojini, cu care ne înveleam. Eram obiect de invidie. 

Baie nu am pomenit în tot timpul captivitati, desi 
funcționau băile din Haskovo şi Sliven, iar la Sliven, aproape 
de lagăr, erau băi termale naturale. 

Au iernat băieţii desculți, în papuci de lemn sau în opinci 
degradate, întrucât fuseseră descältati la prindere si incaltati 
în opinci rupte. Solda ni se da odată pe 3 sau 4 luni trecute. 
După un an şi ceva s-au dat câteva perechi de cizme ordinare, 
desperecheate, rupte, care s-au luat înapoi la venirea 
ajutoarelor de la Geneva. 

Opt luni nu a plecat o scrisoare din lagăr, nu a intrat una. 
Totul se distrugea. Prima scrisoare de la mama am avut-o la 
12 aprilie 1918, iar prima mea scrisoare şi veste că trăiesc a 
ajuns acasă după un an. 

Îngrijire medicală sau personal inferior sanitar în lagăr nu 
exista. Spitalul era accesibil numai celor cu 41* temperatură, 
după zile şi zile de corespondenţă. Ca rezistență, ofiţerii 
români au fost obiectul stupefactiei generale în Bulgaria. 

Ca hrană: timp de 7 luni numai ceai de mere pädurete, si 
asta nu era zilnic, ci din diferite pretexte ca: ,mägärita nu vrea 
să tragă azi la saca” 400 ofiţeri rămâneau nemâncati — si asta 
se întâmpla de cel putin 3 ori pe săptămână, iar ratia de pâine 
a variat tot timpul între 150 - 350 g pe zi, nedepăşind niciodată 
aceste limite; făcută din mălai amestecat cu multe corpuri 
străine (paie, rumegătură etc.). 

A existat o perioadă de 18 zile când nu s-a dat nici o masă, 
numai pâinea, şi fără a fi considerată ca o represalie, după 
care timp de 3 luni, fără excepţie, ceai de ardei roșu, imposibil 
de gustat. 

S-a dat, până am plecat eu, mutat disciplinar la Sliven, de 
3 ori carne curățată de pe oase, care ni se dădeau, adusă pe 
braţele şi hainele unor sârbi nedezbräcati de 2 ani, încât la 
majoritatea scârba a învins foamea. Hrana o primeam fiecare 
în ce avea, multi, chiar foarte multi, luau ciorba în tinichele de 
conserve scoase din gunoaie, fără lingură, întrucât nu aveam 
bani și nu ni s-au dat niciodată vase sau tacâmuri. Socoteam 
ca pe o mâncare deosebită grâu neales fiert, cu pietre, pământ, 
gunoaie — dar era rar, rar de tot. 

Erau două cazane la bucătăria lagărului, care nu s-au 
înmulțit, nici nu s-au adâncit când din 600, câți rămăsesem 
într-un rând, (ofiţeri si internaţi sârbi) se făcuseră peste 4000. 
Pâinile mântuitorului! 

Ofițerii vânau - cu pietre — ciori si le mâncau, prindeau 
broaste țestoase şi le găteau. Din cauza acestui regim - de 
lipsuri de tot felul, igienice si de hrană — întrecut de dorul ţării 
si de suferința morală de a ne sti frumoasa noastră grădină 
cotropită de bandele criminale şi nesăturate, un teritoriu 
rămas fără protecţia alor noștri, neavând nici o hrană morală, 

(neştiind nimic de luptele din Moldova şi Mărăşeşti, decât 
amenințările lor de a cuprinde şi Moldova). 

Din tot acest şir de nenorociri, ofiţerii ajunseseră umbre şi 
așa de släbiti încât nu mai puteau sta în picioare 5 minute; şi 
înşişi bulgarii reduseră numărul apelurilor de la 3 la 1 pe zi, şi 
acesta pe locul de dormit. Te apuca jalea privind convoiul de 
ofițeri, rupti, desculți, murdari, când porneau spre cazan cu 
şirul, inveliti unii cu pături, cu papuci de lemn, alţii cu turbane, 
şi numai petice. Hainele erau petic pe petic. Masa o dată pe zi, 
rar de două ori pe zi. 

Din cauza foamei, o manie caracteristică ofițerilor 
prizonieri în Bulgaria (flămânzi) cuprinsese cam 90% din 
totalitatea ofițerilor. Toată ziua şi noaptea se discutau retetele 
mâncărurilor; şi toţi aveau caiete pline cu reţete de mâncăruri. 
Se si inventau. Când un prieten veni de la spital (subloco- 
tenentul Costin Vasile 61) si mi-a adus o chiftea am simțit, 
fără deosebire, beţia foamei. Am avut vertije ca după sticle 
întregi de şampanie, am ametit complet, a trebuit să stăm mult 
jos ca să-mi revin. 

Mutat disciplinar în lagărul Sliven în aprilie 1917, pentru 
motivul că am lovit de indignare pe un bărbier din Haskovo, 
care era şi bärbierul diviziei, pentru că a insultat — si era să 
scape nepedepsit - pe domnul căpitan Apostolescu din 
artilerie. Incidentul se sfârşise când am aflat si când, rusinat de 
atitudinea a unei jumătăţi de baracă, care [sic!] auzise si se 
multumise să mârâie, l-am lovit cu forță, doborându-l la 
pământ, si as fi continuat a-i da lecţia dacă nu aveam luxatia 
braţului stâng, tras şi pus la loc de sublocotenentul Dumi- 
trescu Mihai din Regimentul 23 Infanterie. 

Bărbierul reclamând cazul comandantului efectiv al 
lagărului — factotum-ul fiind un plutonier bulgar, violent, de la 
care ofiţerii au îndurat cele mai cumplite mizerii, acest 
plutonier răstindu-se la mine, i-am întors spatele, spunându-i 
că sunt ofiţer şi nu vorbesc cu un sergent ci cu comandantul 
lagărului. 

Această brută cu ochii injectati si cu spume la gură ca 
mistretii, văzându-se disprețuit, deoarece erau multi superiori 
care se simțeau onorati dându-i mâna și-l preveneau la salut 
(pot da nume), ordonă să fiu imediat pus la pom, cheamă un 
caporal căruia îi spune că are să mă împuște, cu o veselie 
drăcească comandă încărcarea armei si caporalul luă arma la 
umăr când apare comandantul lagărului, venind din oraș prin 
spatele meu. Plutonierul s-a depărtat, iar caporalul a lăsat 
arma jos în urma unui ordin grăbit dat de bestie. 

Raportez cazul comandantului prin intermediul crimi- 
nalului Candiano, prizonier sârb — pus în serviciul bulgarilor, 
care denaturează totul. Comandantul anchetează și mă dă în 
judecată, spunând singur că nu are ce face, căci dacă se aude 
la comandament — si ăsta e bärbierul comandamentului — si el 
nu-mi face formele, o päteste el. În luna aprilie vine sentința 
de mutare disciplinară în lagărul Sliven, odată cu alții trimiși 
ca represalii. 

Lagărul Sliven, un triaj al morţii, unde mureau zilnic în 
medie 60. În acest lagăr se trimiteau prizonierii bolnavi de 
orice boli contagioase, însă nu li se da nici o îngrijire. 
Dormeau în barăci de pământ, acoperite prost, fără paie pe 
jos, pe pământul gol, dezbräcati, desculți, marea majoritate in 
izmene, fără foc şi maltratati atât de bulgari direct, cât şi 
printr-un regim îngrozitor de foame. O supă la 5-6 sau 10 zile, 
aşa că acești spectri în zdrente care nu păstrau nimic din fosta 
ținută a unui ostaș ce-şi făcuse odată datoria, purtase arma şi 
fusese un fruntaș si un cap de familie în satul său, păreau 
umbrele mizeriei, târându-se prin lagăr, prin gunoaie, unde 
disputau cânilor oasele, coji de ceapă și alte urme din 
murdăria cea mai grozavă, chiar din latrine; deseori am văzut 
soldații nostri — ca si internatii sârbi — prăjind la focuri de 
zdrente opinci rupte de prin gunoaie şi mâncându-le, 
sfărâmând oasele cu pietre, pisându-le şi mâncând această 
făină, sau copite (unghii) de capră. 

Mii de soldaţi ne-au murit în această neagră mizerie. 
Mizeria o creştea în lagărul Sliven banditul: sergent român, de 
origină bulgar, Gheorghiu, care specula viaţa camarazilor fără 
scrupul; şi aceasta pentru că protecţia lui a fost primită fără 
rezervă si în mod rusinos de camarazi de ai noştri; făcându-l 
să-și piardă ultima rezervă, insultând și înjurând pe ofițeri 
(nume există). Ingrijire medicală nulă. Ca doctor, până la 
armistițiu am avut un doctor-felcer sârb căzut in 
decrepitudine, care, împreună cu tot personalul (sârbi), se 
purtau dușmănos cu românii (din laşitate, făcând pe placul 
bulgarilor). 

Bolnav de tifos exantematic, am scăpat numai graţie 
constituţiei. Am fost internat în spital în ziua încetării crizei. 
Convalescenta am petrecut-o în spital, dar m-am refăcut pe 
propriile mele spese, hrana spitalului necorespunzând nici 
cantitativ nici calitativ convalescentei. 

La Sliven ofiţerii ajunseseră la capătul forţelor din lipsa de 
hrană mărită cu reaua voinţă a administraţiei, lipsa de odihnă 
(nemaiputând dormi din cauza a milioane de păduchi de 
lemn) si fiind bägati în baracă la ora 8 p.m. până a doua zi la 
7 a.m. Dacă nu intervenea în ianuarie 1918 ajutorul de 
alimente trimis de Secţia română de asistenţă a prizonierilor 
de război — e cert că muream cu toții. 

Am fost repatriat pe ziua de 27 mai 1918 prin Giurgiu, 
fiind din teritoriul ocupat, am refuzat să mă opresc 8 zile, ci 
am trecut direct cu vaporul la Galaţi. 

Starea de spirit total deprimantă în Bulgaria, chiar 
disperată. Nu mai există om cult sau muncitor care să mai 
creadă în eventualitatea unei victorii germane. Un doctor îmi 
spunea: „Noi vedem că ne-am angajat într-o aventură din 
care, însă, nu mai putem scăpa. Numai o revoluţie generală ne 
poate scăpa”. 

Alianţa Bulgară - o clădire pe nisip, care e gata să se 
năruie la cea mai mică adiere de vânt revoluţionar. 

Acest vant îl aşteaptă toată Bulgaria ca pe singura ieşire, 
dar eu personal nu văd o ieşire ușoară întrucât germanii, din 
prima zi a alianţei, văzând tendinţele contradictorii între 
conducători si conduși, au monopolizat si luat sub controlul 
direct şi exclusiv toate mijloacele de comunicaţie şi transport, 
tot ce e bogăţie națională şi producție casnică şi de fabrici, tot 
ce e organ de execuţie: armată și poliţie. Rechizitiile i-au 
înstrăinat din primul moment pe germani de sufletul 
poporului, care actualmente urăște pe germani tot atât de tare 
ca şi pe austrieci, turci; germanii lăsaseră populaţiei civile o 
rezervă de hrană de două luni, iar în urmă le-au luat ultimul 
bob „sub formă de împrumut”, introducând cartelul cu 150 g 
pâine la sate şi orașe. 

De la santinele am aflat că pe la începutul lunii iulie va fi o 
mare revoluţie, de la care ei speră ieşirea din război — oricât 
ar costa. Căderea lui Radoslavof a fost un suspin de usurare în 
toată Bulgaria, dar și un fier roșu băgat în sufletele celor ce 
mai sperau o pace victorioasă. 

Gazetele au inserat vestea la o lună, tot cum făcuse cu 
căderea Bitoliei în 1916 — după o lună — iar alte stiri nu apar. 
De luptele de la Mărăşeşti — am aflat in Giurgiu. 

Bulgarii nu mai au nici o încredere în presa lor. Bulgarii au 
mai vrut să facă o voltă diplomatică în 1917 (februarie), când 
se dă ca sigur în toată Bulgaria venirea partidului rusofil şi 
alinierea bulgarilor la Antantă. 

Au multe fabrici de postav care lucrează din vechi şi mai 
mult pentru armată, se găsește şi postav civil. Un rând de 
haine de astfel de stofă costă 400 lei. Preţurile maximale se 
aplică ca [sic!] si la noi. Marfa dispare de pe pieţe, si se 
plăteşte: sarea 15 leva kg, pâinea de grâu 25-30 leva, lenjerie 
nu se găseşte deloc, se plătește 100 lei o pereche de izmene şi 
o cămașă proastă (de trupă). Untura 40 leva, zahărul 35 leva 
(asta acum o lună, preţurile se ridică continuu [sic!]). 

Starea sanitară lasă mult de dorit. Frigurile, malaria sunt, 
ca şi tifosul, endemice mai în toată Bulgaria: iar acum, cu 
populaţia minată din cauza războiului şi privatiunilor de 5 ani 
- continui — bolile fac ravagii. Chinina —2 lei bulina de 1/2 g. 
Medicamentele: tinctura de iod, alcoolul lipsesc cu 
desăvârşire. 

Spitalele pline de epileptici — şi simulanti de tifici, malarici 
— de pe front. La începutul lui mai s-a auzit că brigada de 
Sliven cu generalul, cu ofiţeri şi armament s-a predat 
francezilor. 

Pe români ne considerau: „proşti de buni ce suntem”, 
neputându-ne reproșa după incursiunea din 1913 decât „că 
le-am mâncat găinile”. Dar după ce am întors noi pagina de la 
Flămânda, când au văzut că românii sunt capabili de ură, 
frigurile morţii au cuprins întreaga Bulgarie la gândul unei 
răzbunări române. Așa îmi explic protestul muncitorimii 
bulgare în Sobranie de a nu se alipi Dobrogea la Bulgaria. 

Despre armata română le-au evoluat ideile după cele 
germane: „Soldatul român în prima și a doua fază”. Gazetele 
sunt nesincere și ascund în mod sistematic adevărul și mai ales 
pe cel supärätor — o ştiu bulgarii. 

Datoria publică e de 10 miliarde și un economist bulgar se 
întreba ce vor face bulgarii „căci, pe când România se poate 
reface în câţiva ani Bulgariei îi trebuie, plătind maximul de 
amortisment de care e capabilă, peste 400 de ani ca să scape 
de tirania economică germană”. 

Convingerea mea e că nici o putere din lume, nici o 
făgăduială sau speranţă sinceră nu vor mai putea tine pe 
bulgari într-o campanie de iarnă. 


Locotenent PETRESCU 


A.M.R., fond Marele Stat Major, Secţia Studii Istorice, dosar nr. crt. 12, 
f. 305-313 

MEMORIU 


relativ la modul cum a fost bătut si pus la lucru 
la şosele maiorul Roescu Constantin, de către bulgari, 
ca ofițer prizonier în luna noiembrie 1916, în satul Ustovo, 
din munții Rodopi, din Tracia — Bulgaria 


Domnule ministru, 

Subsemnatul, maior de rezervă Roescu Constantin, 
domiciliat în orașul Turnu Severin, Calea Traian nr. 210, 
părinte a 12 copii în viaţă, am onoare a raporta următoarele: 
în luna iunie 1918, la înapoierea mea din captivitate de la 
bulgari, am înaintat Ministerului de Război prin Regimentul 
74 Infanterie două memorii prin care arătam că în timpul 
captivitatii am fost bătut si pus să lucrez la şosele ca salahorii 
de către statul bulgar, dupa cum arăt mai jos. 


I 


În ziua de 8 noiembrie 1916, după un mars barbar de 5 zile 
prin munţii Rodopi, venind din oraşul Kârjali, am ajuns în 
satul Ustovo, un grup de 300 ofiţeri. 

In dimineaţa zilei de 9 noiembrie 1916, de către trupa ce 
ne escortase si de către un inginer bulgar din Ustovo, ofiţerii 
prizonieri români am fost somati a ieși la lucru de şosele; cu 
toți ofiţerii am refuzat. 

In dimineaţa zilei de 11 noiembrie 1916 cu toţi ofiţerii am 
fost conduşi la lucru pe şoseaua dintre Ustovo şi Pasmakli, la 
o depărtare de vreun kilometru de satul Ustovo. Aici, 
inginerul bulgar, după ce ne-a aşezat în trei grupe de câte 100 
ofițeri, dând fiecărui ofiţer câte un număr de ordine, din grupa 
I a trimis în orașul Pasmakli 50 ofiţeri ca să aducă roabe, 

târnăcoape şi cazmale pentru lucru, a trecut la fiecare grupă 
de ofiţeri, fiind însoțit de şeful de escortă, un sergent bulgar, 
ne-a somat să începem lucrul, adică să ne urcăm pe munte şi 
să azvârlim pe şosea bolovani de piatră. Toţi ofiţerii au refuzat 
lucrul. 

După terminarea somatiei, şeful escortei dă ordin 
santinelelor bulgare să ne înconjoare, se depărtează la vreo 
100 paşi de grupele de ofiţeri si ne somează ca să stăm pe 
şosea nemiscati, în poziţia care ne aflam. Santinelele gata a da 
foc la orice mişcare. Apoi inginerul pleacă în Ustovo cu 
sergentul, spre a raporta la telefon Comandamentului militar 
din Pasmakli că nu voiam a începe lucrul. 

Era ora 10 dimineaţa. Pe la orele 3 după amiază, 11 
noiembrie 1916, sergentul bulgar se înapoiază din Ustovo şi 
dă ordin santinelelor a ne conduce înapoi în sat. 

Comandamentul militar din Pasmakli dă ordin ca o grupă 
de ofițeri (110) să rămână în Ustovo, o grupă să fie 
transportată în satul Raicovo si alta în satul Vlaskoi, cele din 
urmă două sate la depărtări de 3-5 kilometri de Ustovo. 

Grupul de ofiţeri rămas la Ustovo, din care făceam parte 
cu lacăte, atât la usa din fata, dinspre stradă, cât si la usa din 
dos, de la latrină, urmând ca ofiţerii să-și facă orice nevoie 
înăuntru. 

Ni se comunică de către şeful de post bulgar, sergentul 
Nicola, că comandamentul [sic!] militar bulgar din Pasmakli a 
dat ordin să ne închidă, să ne încuie şi să nu ne dea nici apă, 
nici mâncare până nu ne decidem a ieşi la lucru, si că 
santinelele care se vor dovedi că ne-au înlesnit a ne procura 
alimente sau apă vor fi împuşcate. 

Grupul de 110 ofiţeri din Ustovo am stat închiși si incuiati 
timp de 5 zile, până la 15 noiembrie 1916. 

In timpul acestor 5 zile de pedeapsă cu foame si sete am 
fost hräniti în modul următor: 

a) În ziua I si a Il-a de pedeapsă cu foame și sete fiecare 
ofiţer a trăit cum a putut, de exemplu eu am împărțit o pâine 
cu încă trei ofițeri. In ziua a III-a nici un ofițer nu mai avea 
NIMIC, cei care fumau si mai aveau tutun isi minteau stomacul 
cu fum de ţigară, era ceva îngrozitor a suferi de foame si sete, 
ceva de necrezut, însă adevărat. Femeile din sat dau târcoale 
prin împrejurul închisorii, pentru a ne arunca pâine pe 
ferestre, însă erau alungate de santinele. 

In noaptea de 3 spre 4 de post (13-14 noiembrie 1916), un 
soldat bulgar în timpul schimbului său, cu plată, ne procură 4 
pâini cazone a 600 grame, în total 2 kg 400 grame şi una boată 
cu apă de vreo 3 litri, apa este plătită de căpitanul Costescu şi 
în dimineaţa zilei de 14 noiembrie aceste alimente sunt 
distribuite de către căpitanul Sâmbăteanu, locotenentul 
Pandele si sublocotenentul Teodorescu la cei 110 ofiţeri, adică 
câte o mică bucăţică de pâine si câte o lingură de apă din 
lighean la fiecare ofiţer aşezat pe lângă perete, ca să nu fie 
alimentat vreunul de două ori. 

Tot astfel am fost alimentati si dimineaţa a S-a zi de post, 
15 noiembrie 1916. 
Multi ofiţeri au leşinat de foame si sete. 


Il 


În dimineaţa zilei de 16 noiembrie 1916, pe la orele 10, 
soseşte în satul Ustovo un pluton de 40 soldaţi, „pluton de 
execuţie”, sub comanda locotenentilor bulgari Chercef, 
comandantul lagărului de prizonieri din Kârjali, ofiţer bulgar 
de fel din Silistra, unde are părinţi, fraţi, surori si rude, 
locotenent Ispas Cendof şi locotenent Vlad Stoicicof, cei din 
urmă doi ofiţeri cu trupa de la Pasmakli. 

La orele 2,30 după amiază aceşti ofiţeri dau ordine; şeful 
de post, sergentul bulgar Nicola, cu doi soldaţi bulgari, intră 
în arestul cu ofiţeri prizonieri români și ne somează „căpitani 

si locotenentii” să iasă afară — în stradă — iar sublocotenentii- 
prizonieri români să rămână înăuntru — în închisoare. 

Căpitanii si locotenentii români prizonieri, scoşi afară din 
închisoare, în stradă, înaintea hotelului Rodopi si a închisorii, 
un fel de piaţă unde se încrucișează trei străzi, suntem așezați 
pe două rânduri, în spatele nostru era un zid înalt. 

Ofițerii bulgari dau ordin plutonului de execuţie să ne 
înconjoare, să încarce armele si să ia poziţia, gata a trage foc — 
cu armele aplecate spre grupul de ofiţeri. 

Locotenentul bulgar Chercef înaintea ofițerilor, la mijloc, 
Ispas Cendof la flancul drept si Vlad Stoicicof la flancul stâng, 
la patru paşi de ofiţeri, cu revolverele întinse gata a trage foc, 
atât ofițerii bulgari cât şi trupa de execuţie, la cea mai mică 
mișcare neobișnuită a noastră sau la comanda unuia din 
ofiţerii bulgari. 

Locotenentul bulgar Chercef, care ştia românește, începe 
să parlamenteze şi să ne spună că trebuie să lucrăm, că aşa 
este ordinul statului bulgar şi dacă nu lucram nu are să ne fie 
bine și că orice rezistență este în zadar, că ei de aceea sunt 
trimiși să ne facă să lucrăm. 

Acel moment era sublim, ceva Dumnezeiesc, o inspirație 
cerească străbate corpurile acestor ofițeri care stăteau ca o 
stâncă înaintea bestiilor bulgare si, într-un singur glas, toţi au 
răspuns că nu lucrează. Acest cuvânt a tulburat până la 
turbare pe aceste fiare în chip de om; locotenentul Chercef 
face un semn locotenentului bulgar Cendof Ispas de la flancul 
drept, care se repede la prima victimă din dreapta, căpitanul 
Popeia din Regimentul 34 Constanţa, în mod fulgerător îi dă 
izmenele şi pantalonii în jos, un soldat bulgar se aşează pe 
capul ofițerului, altul pe picioare, locotenentul bulgar Ispas 
Cendof, aşezat în stânga cu o cravasä în ambele mâini si un 
sergent bulgar în dreapta, în mâini cu un ciomag gros, încep a 
trage ofițerului pe pielea goală, pe părțile moi ale şezutului și 
coloana vertebrală 25 lovituri, sfortandu-se din toate puterile, 

în aşa fel că, de la primele lovituri, pielea de pe corpul 
ofițerului începea să se rupă si sângele tâsnea în sus, ca la o 
pasăre când i se taie gâtul. 

Ofiţerul, de la primele lovituri barbare, începea să tipe în 
mod îngrozitor, aşa că ecoul tipetelor era dus în depărtare de 
valurile râului Arda, apoi cădea în stare de nesimţire şi după 
ce se termina cu cele 25 — 50 lovituri, ofițerul mai erau dat de 
cap cu gura de pietre de soldatul ce-l tinuse de cap, şi 
însângerat cu gura şi trupul de sânge, era aruncat ca un 
cadavru pe trotuarul de la spatele grupului de ofiţeri. 

Al doilea ofiţer bătut a fost căpitanul Chiriceanu, însă în 
locul ofițerului bulgar care trăgea cu cravașa a trecut un 
sergent bulgar, înalt, foarte robust, care a fost în serviciul 
domnului Ciurcu la Sintești, judeţul Ilfov, 8 ani, şi care bestie 
ne lovea cu mare sete de răzbunare, așa că toate loviturile 
aplicate cu ciomagul de acest barbar ne-au produs adânci răni 
care se cunosc pe corpul ofiţerilor în toată viaţa. 


III 


La acest spectacol îngrozitor, autorităţile bulgare din 
Ustovo, pentru a băga spaima în populaţie ca să nu ascundă 
dezertorii lor, au adus toată populaţia satului, copiii de la 
şcolile primare si elevii de la gimnaziile de fete si băieţi; era o 
mare de capete omenești, aruncai acul în sus si cădea pe om, 
toţi se înghesuiau spre a ne vedea. 

Inceputul spectacolului începe, lumea îngrozită ţipă, 
femeile fug în toate părţile pe stradă, intră în case, închid ușile, 
la spectacol privesc numai bărbaţii si copiii din şcoli, multi 
plâng si chiar pe obrazul unei santinele am văzut lacrimi. 

IV 


În modul arătat mai sus au fost bătuţi la Ustovo următorii 
ofiţeri: 

1) Căpitan Popeia Gh. Regimentul 34 Constanţa 

2), Chiriceanu C-tin Regimentul 1 Artilerie Cetate 

Shs Tolmide D-tru Batalionul 2 Artilerie Cetate 

4),, Costescu Stefan Regimentul 5 Obuziere 

ny ee Ionescu Lupu Regimentul 2 Grăniceri 

6), Vlad Victor Regimentul 2 Gräniceri 

TDS Roescu C-tin Regimentul 74 Infanterie 

8),, Bursănescu Vasile Regimentul 74 Infanterie 

9) Locotenentul Tudoriu Drăgan Regimentul 74 
Infanterie 

10) Locotenentul Vretos Denis Regimentul. 3 Artilerie 

După ce aceşti 10 ofiţeri din grupul de la Ustovo am fost 
bătuți si aruncați grămadă de pe locul de execuţie pe trotuarul 
dinapoi, grămadă unul peste altul, tot plutonul de execuţie cu 
cei trei ofițeri bulgari cu armele, soldaţii, şi revolverele, 
ofiţerii, îndreptate spre ofiţerii bătuţi, lesinati, se apropie şi 
sergentul acela care fusese în serviciul domnului Ciurcu, pe 
româneşte spune „Cine vrea să moară, să spună că nu 
lucrează”; se repetă această somaţie de mai multe ori, la care 
atât ofiţerii bătuţi care mai puteau să vorbească, cât si cei 
nebätuti au spus că „acum lucrează”. 

Faptul era consumat, ofițerii bătuţi, de dureri, gemeau, cei 
nebätuti, de groază şi milă, plângeau, multi din ofiţeri în acel 
moment căutau să se sinucidă, pentru care bulgarii (garda) 
observând, se reped în închisoare la ofiţeri si le confiscă 
curelele, bricegele şi orice lucru ce li se păreau că înlesneşte 
sinuciderea. 

Plutonul de execuţie pleacă, ofiţerii bătuți sunt luaţi de 
ofițerii nebatuti, de jos, din stradă, din grămadă, pe braţe, 
fiecare dă ce poate, unii mantalele lor, unii pături, care aveau, 

ni se fac aşternuturi moi şi fiecare, cu mare respect, caută să 
ne dea ajutorul ce poate, apă sau pâine, și caută a nu face 
zgomot spre a nu ne supăra. 

Căpitanul veterinar Alexandrescu ne pansează rănile, de 
nobilii nostri ofiţeri ni se procură tot ce ne trebuie — era ceva 
sublim, ceva Dumnezeiesc, preotul Florescu Ion de la 
grăniceri ne dă putere sufletească. Căpitanul Bursănescu are 
o a doua criză, începuse să viseze etc. 


V 


Dupä ce au fost bätuti ofiterii de la Ustovo, plutonul de 
execuţie a plecat la Vlaskoi unde, în acelaşi mod, au bătut pe 
următorii ofiţeri: 

1) Căpitan Grigorescu, Regimentul 5 Obuziere, fiul 
eroului General Grigorescu 

2) Căpitan Eftimescu, Regimentul 76 Infanterie 

3) Locot. Stănescu Titi din Grăniceri 

4) Sublocot. Sturza Aureliu, Regimentul 76 Infanterie 


i. sa Palade Ion, Regimentul Regimentul 76 
Infanterie Procuror 

6) „ Zamfirescu, Regimentul 76 Infanterie 

Th à Popudof D-tru, Regimentul 3 Artilerie Uşoară 

8). 5 Stefanescu Alecu din Pionieri 

9) , Boamba Horia, Regimentul 76 Infanterie 

10) ,, Cernăianu, Regimentul 5 Obuziere, fiu de 


țăran din comuna Pătulele, judeţul Mehedinţi, care a murit în 
vara anului 1917 din cauza bataii. 


VI 


Observaţii: Subsemnatul maior rezervă  Roescu 
Constantin, căzut prizonier la Turtucaia cu întreaga 
garnizoană, fost chemat temporar în activitate la Regimentul 
74 Infanterie, cu care am luptat până la 24 august 1916. 

Ca ofiţer prizonier fiind bătut în modul arătat mai sus şi 
fiind pus la lucru la şosele, la Ustovo, în mai multe zile în luna 
noiembrie 1916, de către statul bulgar, si din cauza bătăii fiind 
bolnav, după cum se constată din alăturatul certificat medical 
eliberat de o comisie medicală militară română, compusă din 
cinci doctori ofiţeri superiori, doi doctori maiori şi trei doctori 
colonei, care constată că în prezent pe corpul meu prezint 
semnele loviturilor pentru toată viaţa şi că sunt bolnav de 
anestită nervoasă, pentru care am avut și am nevoie de 
îngrijiri medicale care îmi necesită cheltuieli, ca să pot trăi 
pentru îngrijirea celor 12 copii etc. şi care certificat în copie îl 
alătur pe lângă acest memoriu. 

Rănile produse de bătaie mi s-au vindecat și cicatrizat 
după mai multe luni de pansament la Spitalul militar din 
Kârjali, Bulgaria, unde am fost pansat si trecut în Registrul de 
bolnavi de către un doctor grec prizonier. 

Tot din cauza bolii provenite din bătaie, anestita nervoasă, 
am fost internat în Spitalul militar din Haskovo, Bulgaria, 
timp de două luni (aprilie şi mai 1917). 


VII 


În dimineaţa zilei de 21 noiembrie 1916 toţi ofiţerii români 
prizonieri din grupul de la Ustovo, au fost scoşi la lucru pe 
şoseaua dintre Ustovo — Kârjali, unde am lucrat ca salahori 
timp de o săptămână. 


Maior rezervă C. ROESCU 
Turnu Severin Calea 'Traian nr. 210 


A.M.R., fond Serviciul Statistic, dos. nr.crt. 4637, f. 33-37 

MEMORIU 
asupra împrejurărilor în care am fost făcut prizonier 


Sublocotenent Tetzu I. Ion 
Regimentul 15 Obuziere, Comandant de secţie în bateria 
1, apoi comandant baterie de tragere 


Prizonier de război în lagărul Haskovo din Bulgaria. 


În noaptea de 17 noiembrie stil vechi, în urma luptelor de 
la Naipu, Copăceni, Ghimpați, Bălăria, în retragere, 
Regimentul 15 Obuziere a cantonat în satul Stâlpu noaptea 
târziu. Dimineaţa pe la orele 7, regimentul se află în coloană 
în același sat si porni conform ordinelor primite să ocupe 
poziţie la vest de Șoseaua Bucureşti - Alexandria, pe înălțimile 
din faţa Bălăriei, ocupată de inamic. 

Pe când eram încă ocupați cu instalarea bateriei, inamicul 
începe un bombardament de artilerie asupra şoselei București 
- Alexandria dinspre est, dinspre stânga, deci, şi la 600 - 1000 
metri înapoia noastră. Domnul comandant al diviziei care se 
află în şosea dă ordin imediat întregii artilerii să se retragă 
dincolo de Neajlov, având intenţia să-i dea altă destinaţie. Era 
ușor de priceput că, deoarece inamicul înainta cu o altă 
coloană pe stânga și înapoia noastră, poziţiile ocupate nu mai 
puteau fi menținute si era nevoie să se rupă un detaşament din 
singura noastră divizie care să fie trimis să facă fata noii 
coloane inamice semnalate (mi se pare din direcţia 
Călugăreni). 

Artileria s-a retras în urma ordinului primit până dincolo 
de Neajlov, după care a primit un nou ordin să se reîntoarcă 
în satul Stâlpu. Aci am oprit coloana, așteptând noi ordine. 
Divizionul al II-lea/15 Artilerie e primul care pleacă pe 

șoseaua vicinală Stalpu-Epuresti. Divizionul I, din care făceam 
parte, a stat vreo oră în Stâlpu, după care, conform ordinelor 
primite, probabil, am înaintat la pas ieşind din Stâlpu şi până 
la intrarea în satul Epuresti. Aici, după câtva timp de 
aşteptare, am ieşit din şosea şi ne-am aşezat în bătaie la sud de 
şoseaua Sfâlpu-Epuresti. Aici, după puţină așteptare, 
comandanții de baterii au fost chemaţi la ordine, unde — nu 
ştiu, dar probabil de cealaltă parte a Epurestilor unde, după 
câte se auzea, fusese în baterie divizionul al II-lea. 

Acolo comandanții de baterii au întârziat cel putin o oră, 
după care primul ce apare e comandantul bateriei 3, domnul 
locotenent Teodorescu loan (azi maior), care ne comunică că 
[sic!] situaţia e extrem de critică și că are ordin să pornească să 
apere eventuala retragere peste Argeş, la Mihăilești. Domnul 
locotenent Teodorescu ia bateria şi pleacă. Rămân pe loc 
bateria 1 şi a 2-a. După puţin timp sosesc și comandanții 
acestor baterii. Vin însă negräbiti, neavând alt ordin decât de 
a sta pe loc în așteptare. 

Inspre amiază sosesc si domnul comandant al divizionului, 
domnul căpitan Alexandrescu Gheorghe (azi maior), cu 
ofițerul orientator sublocotenent Vitzu Mihail (azi loco- 
tenent) cu cari urmează, de fata fiind toţi ofiţerii, oarecari 
consfătuiri si discuţii. Ca, în cele din urmă, de acord ca să 
încercăm să punem în baterie la liziera satului Epuresti, 
pentru a trage înspre Bălăria. Facem cu toţii o repede 
recunoaștere si mi se indică la liziera de sud a satului Epuresti, 
într-o curte, locul unde să aduc bateria. Mă duc si revin cu 
bateria. In timp, însă, ce eram ocupat cu instalarea tunurilor, 
primesc ordin de la comandantul bateriei, sublocotenent 
Porumbaru Vasile (azi maior), să pun iarăși în bătaie şi să duc 
bateria înapoi de unde pornisem, domnia-sa refuzând să 
ocupe această poziţie sub motiv că e cu spatele la inamic şi 
neacoperit, motiv, de altfel, justificat, deoarece direct în 
spatele nostru se vedeau rachetele luminoase ale inamicului. 

După multe încercări zadarnice de a găsi o poziţie, 
Comandantul bateriei ia bateria si o duce înapoi la ieşirea de 
vest a satului Epuresti, instalându-o în bătaie imediat sub 
malul pe care e situat Epurestii. Aci au venit apoi si celelalte 
două baterii, plus bateria a S-a din divizionul al doilea de sub 
comanda locotenentului Ionescu (azi maior) care sosise si ea, 
neavând întrebuințare la divizionul al II-lea. 

Aci am stat aşteptând ceasuri întregi fără să mai vedem pe 
nimeni care să ne puie la curent cu situaţia. Nu se auzea decât 
lupta ce o ducea înspre est coloana ce se semnalase dimineaţa 
pe flanc si care — judecând după focurile ce se auzeau — înainta 
învăluind tot mai mult poziţia unde ne aflam. Înaintea noastră 
şi pe dreapta nu se mai auzea de mult nimic, fapt ce ne făcea 
foarte nelinistiti, căci, după câte parea, eram complet izolaţi, 
fără nici o susținere şi fără nici o trupă protectoare înainte. 
Singure rachetele luminoase ale inamicului se găseau de jur 
împrejurul nostru la distanţe mai mult sau mai puţin mari. O 
baterie de tunuri lungi care trăgea de pe înălțimea din 
marginea de sud a satului Srâlpu încetase şi ea focul si se 
retrăsese pe şosea în direcția Mihăilești. 

Mai târziu, după multă așteptare zadarnică, nearătându-se 
nimeni care să ne mai puie în curent cu situaţia, noi 
nemaiavand nici o legătură cu nimeni si situaţia noastră fiind 
cât se poate de nesigură, comandantul bateriei 1 (coman- 
dantul meu) ia hotărârea să plece cu bateria, să se retragă pe 
şosea spre Mihăilești şi într-adevăr porneşte. 

Scurt interval după ce bateria era plecată (celelalte baterii 
rămăseseră pe loc), soseşte comandantul brigăzii, domnul 
locotenent colonel Popescu, care face aspre observatiuni pe 
motivul că bateria plecase fără ordin și ordonă înapoierea ei. 
Mai ordonă apoi să stăm aci în aşteptare şi să nu plecăm fără 
ordin. 

Bateria 1 şi-a reluat astfel locul alături de celelalte baterii. 
Eram astfel masate 3 baterii cu trenurile lor de luptă sub 

malul Epurestilor, având viroaga Neajlovului în spate, poziţie 
foarte dezavantajoasă, căci într-o situaţie neprevăzută o 
manevră de retragere mai pripită ar fi întâmpinat multe 
dificultăţi, nefiind spaţiul necesar pentru manevra atâtor 
trageri. Un foc de artilerie inamic ar fi găsit în noi o ţintă 
admirabilă si eram expuşi unui efect nimicitor. 

În această situaţie de neliniște s-a scurs încă mult timp. 
Înspre seară, dintr-odată, observăm cu toţii la sud-vest de 
Stâlpu, pe crestele ce ocupau în dimineaţa aceleiași zile, 
apărând lanţurile de trăgători inamici. Noi fiind complet 
izolaţi, fără nici o trupă de susținere si de jur împrejur 
neexistând nici un adăpost înapoia căruia să ne putem defila, 
s-a produs panică între noi. La aceasta mai contribuia si faptul 
că, pe lângă că eram expuşi focului infanteriei, dar un eventual 
foc de artilerie, ce era sigur că n-avea să întârzie, ne găsea 
complet descoperiţi și încă ne putea urmări în retragere pe o 
mare distanţă neexistând de jur împrejur nici o cută de teren. 
Singurul adăpost provizoriu ce părea că se oferă, era să 
trecem șoseaua Sfâlpu-Epuresti şi să ne vârâm sub creasta de 
la sudul şoselei, înspre inamic. Acest lucru l-am propus eu, 
însă n-a fost acceptat. O altă soluţie ar fi fost o retragere 
grabnică, dar la aceasta domnii comandanţi de baterii nu se 
puteau decide, cunoscut fiind ordinul domnului comandant al 
brigăzii. Situaţia devenind tot mai amenințătoare panica 
creştea, la care a mai contribuit si faptul că bateria 1 a pus pe 
loc în baterie, în mijlocul celorlalte baterii, şi a deschis focul 
asupra infanteriei, fapt ce a speriat caii. Astfel fiind situaţia, cu 
de la mine inițiativă, văzând că comandanții [sic!] de baterii 
ezită să se retragă, am plecat prin satul Epuresti cu intenţia să 
mă duc la divizionul al II-lea, unde probabil se aflau domnii 
comandanţi ai brigăzii şi regimentului, ca să le comunic 
situația critică in care se află divizionul I şi să pot obține de la 
dumnealor ordinul de retragere sau orice alt ordin în legătură 
cu situația. În drum, însă, urcând şoseaua ce urcă în Epuresti, 

am găsit pe sublocotenentul Rudeanu Ion, Cioranu, și alti 
soldati adapostindu-se prin santuri si alte obstacole ce se 
ofereau. Mi-au sugerat atunci ideea să mă adăpostesc si eu, 
așteptând să treacă momentul acesta critic, ce nu putea să 
dureze mult. La această hotărâre a mai contribuit si faptul că 
Epurestii, Şi în special şoseaua, urmau fără îndoială să fie luate 
sub focul artileriei de către inamic cât de neîntârziat 
(cunoscută fiind tactica germană), că Epurestii erau evident 
ținta in jurul căreia se concentra în acel moment înaintarea 
inamicului. Am ieşit atunci din şosea şi m-am îndreptat spre 
un zid de piatră ce oferea astfel un bun adăpost, unde am 
descălecat culcându-mă la pământ, căci bombardamentul 
asupra Epurestilor începuse deja, cum era de aşteptat. 

Nu pot sti cât a durat această situație, fără îndoială, însă, că 
un timp relativ scurt, până ce bombardamentul de artilerie a 
încetat. O linişte mare s-a lăsat atunci brusc pe împrejurimi, 
singur lupta de infanterie se mai auzea spre est si lăsa să se 
înțeleagă in mod evident că inamicul înaintase si ai nostri 
băteau în retragere, lupta fiind deja mutată mult spre nord-est 
de Epuresti. Toate acestea le spionam cu urechea ca să ştiu ce 
se întâmplă şi să mă pot retrage fără să mă expun la ceva. 

Liniştea profundă ce domnea în Epuresti îmi provoacă 
foarte multă neliniște, căci mă temeam ca nu cumva inamicul 
să fi debusat pe undeva în sat. Nu mă puteam, deci, hazarda 
să apar călare pe şosea. Am lăsat atunci calul si, cu foarte 
multă precautiune, am pornit încovoiat, căutând să fiu defilat, 
cu intenţia să ies în şosea și să recunosc o direcţie de retragere. 
In timp ce făceam această recunoaștere, aud pe şosea niște 
călăreți si disting glasurile sublocotenentilor Dădulescu Petre 
și Lipatti Radu, din divizionul al II-lea. Îi strig și ies întru 
întâmpinarea lor, fericit că situaţia nu era pierdută şi că eram 
la adăpost de orice pericol. Era un fel de usurare după 
încordarea de nevoi de până atunci. Îi întreb de situaţie şi mai 
spun că sunt trimişi în recunoaştere spre Stâlpu ca să găsească 

un drum de retragere pentru divizion. l-am sfătuit atunci că 
sub nici un motiv să nu se ducă în Stâlpu, căci, după aprecierile 
mele cu siguranță, Stâlpu trebuia să fie deja ocupat de inamic. 
Am căutat să-i fac să înţeleagă aceasta, explicându-le ceea ce 
se întâmplase. În timpul acesta, apare şi domnul maior Mihai 
Ionescu din Regimenul. 46 Infanterie cu vreo 40 infanteriști. 
Ne întreabă imediat unde se află artileria pentru susținerea 
căreia fusese trimis. l-am dat imediat indicaţiile unde se 
aflaseră bateriile, dar care probabil în interval se retrăseseră şi 
m-am oferit să-l conduc eu la artilerie, fericit mai cu seamă că 
cu chipul acesta retragerea mi-era asigurată. In timp ce eu 
vorbeam cu domnul maior lonescu, sublocotenentii 
Dădulescu si Lipatti au plecat spre Stâlpu, deși eu continuam 
să strig după ei să nu se ducă, mai cu seamă că ne demască și 
pe noi. În timpul acesta, luăm în grabă ultimele hotărâri cu 
domnul maior lonescu și eram pe punctul să mă duc să iau 
calul, când un foc viu de infanterie se deschide asupra noastră, 
n-aş putea preciza din ce direcţie, dar aproximativ dinspre 
Stâlpu şi liziera de sud-vest a Epurestilor. În acelaşi timp, 
sublocotenentii Lipatti si Dădulescu se întorceau la galop. 
Imediat ne-am risipit cu toții şi am sărit din şosea în şanţuri, 
pe brânci. Eu am sărit în grabă din şosea și, mai mult pe 
brânci, m-am îndreptat în direcţia unde lăsasem calul. Din 
cauza întunericului probabil - se întunecase încă de când 
apăruseră Lipatti şi Dădulescu — nu ştiu cum de am greșit 
direcţia că, mergând încovoiat spre locul unde lăsasem calul, 
m-am trezit în altă şosea, un drum de care, despre care habar 
n-aveam. Aci am dat peste doctorul Schwarz (Regimentul 46 
Infanterie) cu mai multi sanitari si o căruţă cu răniți, aceştia 
speriaţi şi ei şi cerându-mi mie lămuriri. 

Acum reîncepuse si bombardamentul asupra Epurestilor şi 
rachete luminoase cădeau una după alta în sat. Din cauza 
luminii vii a rachetelor statul în şosea era imposibil. Am sărit 
înapoi din şosea mergând în aceeași poziţie înclinată si 


Calvarul prizonierilor români 391 


trântindu-mă pe burtă îndată ce inamicul lansa vreo rachetă 
luminoasă. Rachetele urmând prea des una după alta, am fost 
surprins într-un salt şi probabil găsit (eu sau poate altcineva), 
căci glasuri începură să strige, „cine-i acolo?” în imediata 
apropiere. Am stat atunci nemișcat culcat la pământ. Când s- 
au stins rachetele am sărit iarăşi în picioare să fac un nou salt, 
dar am fost surprins de astă dată de o altă rachetă luminoasă, 
căreia i-a urmat imediat alta si m-am trezit — fiind în picioare 
— copleşit de strigătele sălbatece a vreo 10-12 infanteriști 
inamici, cari din şosea, toţi pe un rând, erau cu arma la ochi 
înspre mine. Un „Halt!“ al unui gradat a oprit brusc focul ce 
probabil avea să armeze şi-am fost somat să viu spre ei, lucru 
ce-am executat şi am fost dezarmat de ei. Acelaşi gradat a 
împiedicat pe câţiva din acele bestii să mă brutalizeze sau să 
mă omoare, pentru care insista unul dintre ei. Am fost dus 
apoi de doi dintre ei înapoia liniilor lor. 


Operațiunile la care am luat parte etc. 

Am făcut parte din grupul de acoperire Predeal, cu care 
am trecut munții în chiar noaptea mobilizării, luând parte ca 
comandant [sic!] de secţie în bateria I-a, divizionul 1/15 
Artilerie, la toate operaţiunile acestui grup. După luptele de 
la Marienhof, ajunși la Braşov, am fost trimiși cu bateria în 
susținerea grupului Bran, după care, reintorsi în Braşov, am 
intrat în compunerea Diviziei 22 de sub comanda d-lui 
general Razu. Cu această divizie am executat trecerea 
defileului Sasz-Magyaros și am luat parte la luptele ce s-au dat 
pentru cucerirea Homorod-ului si Kohalm-ului. De aci, 
divizionul nostru a primit ordin să îmbarce la Feldioara şi ne- 
am înapoiat în tara, debarcând la Comana, unde ne-am înre- 

gimentat cu restul regimentului şi am intrat în compunerea 
Diviziei 21 de sub comanda d-lui general Lambru, în care 
formaţie am rămas până ce am căzut prizonier. 

Cu această divizie am luat parte la operaţiile de trecere a 
Dunării pe la Flămânda, executate pe la jumătatea lunii 
septembrie. Aci am pus în baterie pe malul Dunării lângă pod 
pentru a combate monitoarele austriece ce atacaseră podul si 
trupele noastre. În această situaţie am fost rănit la antebraţul 
stâng de un obuz ce s-a spart direct în roata tunului. Am fost 
evacuat de ambulanta divizionului la Bucureşti în Spitalul 
militar „Sanatoriul Diaconeselor”, unde doctorul Skupiewski 
mi-a scos schija ce rămăsese înfiptă în braţ. După patru 
săptămâni, fiind restabilit, am revenit pe front, regimentul 
aflându-se în refacere la tintea (Băicoi). La două zile după 
sosirea mea am pornit cu divizia să executăm mişcarea de 
învăluire a Grupului Predeal prin valea Teșilei, operaţiunea 
condusă în persoană de domnul general Averescu. 

Cunoscut e că această operaţiune a fost oprită când de- 
abia luasem contact cu inamicul, din cauză că Craiova căzuse 
în mâinile inamicului. Am fost retrasi la Câmpina si de aci 
porniţi în marş spre Pitești, în vederea rezistenţei ce se plănuia 
pe Olt. La Târgovişte, însă, am primit ordin să pornim spre 
Bucureşti-Jilava, să întâmpinăm armatele Mackensen ce 
trecuseră Dunărea pe la Alexandria. 

Am luat contact cu armatele Mackensen la Naipu şi am 
luat parte la luptele Naipu, Copăceni, Ghimpați, Bălăria si la 
Neajlov am căzut prizonier conform expunerii de mai sus. 


* 


Date asupra modului cum am fost transportati în lagärul de 
prizonieri. Concentrati în tabere înapoia frontului, am fost 
porniţi în mars la Giurgiu. Aici, urcați pe slepuri, am fost lăsaţi 

o zi în mijlocul Dunării. În șlep era așa înghesuială încât nu 
puteam sta jos. Am fost trecuţi apoi Dunărea la Sistov. De- 
aici, cu vagoane de marfä, ofiţerii singuri am fost duşi la Sofia. 
O călătorie extrem de lungă și extrem de mizerabilă. După ce 
am fost ţinuţi în picioare nopţi întregi prin gări, am fost 
incartiruititi la Sofia într-un lagăr de prizonieri, câte 15-20 
într-o cameră mică de 4 m lungă și 8 m lată. După două 
săptămâni de stat aci am fost duşi, tot cu vagoane de marfă, la 
Haskovo, în sudul Rumeliei. Tot drumul prin gări etc. eram 
insultati si batjocoriti ca români. Ba în Sofia am fost purtaţi pe 
străzile principale, huiduiti şi loviți cu pietre. 


* 


Tratamentul în lagär 

Nu insist asupra acestui punct, fiind îndeajuns de cunoscut 
după numeroasele depozitii ale diferiților prizonieri in 
Bulgaria. E destul să spun că lagărul Haskovo era lagăr de 
pedeapsă pentru prizonierii pedepsiţi si toți românii ofițeri au 
fost trimiși acolo. Nu existau decât două barăci care 
adăposteau vreo 1200 de prizonieri şi ostaşi. Noi, ofiţerii, am 
fost culcati pe jos pe scânduri pline de noroi alături de sârbii 
ce erau prizonieri de 2-3 ani şi, în consecinţă într-un hal de 
nedescris, plini de insecte şi zdrentarosi. Hrană nu era decât 
150-300 grame pâine de mălai pe zi. La 5 seara eram închiși în 
baracă până dimineaţa la 8. La toate acestea se mai adăugau 
insultele, brutalizările, lovirile cu centura şi patul armei ale 
santinelelor și comandantului lagărului, un plutonier. Câţiva 
au încercat să evadeze și unul, sublocotenentul Vlad Florea, a 
fost împuşcat. 

După 4-5 luni de acest tratament, cea mai mare parte din 
ofiţeri nu se mai putea tine pe picioare și stăteau lungiti. La 
apel, când eram nevoiţi să stăm în picioare — şi aceasta se 

întâmpla zilnic regulat de două ori, ba şi de trei ori — foarte 
multi cădeau lesinati de slăbiciune. 

Tratamentul nu s-a schimbat decât după intervenţia Crucii 
Roşii elveţiene, care a trimis o comisiune de profesori 
universitari medici. Aceștia nu și-au putut stăpâni lacrimile la 
inspecția ce au făcut-o lagărului nostru. Amănunte se pot găsi 
în nenumăratele rapoarte ale ofiţerilor noştri superiori. 


* 


Starea morală a tuturor ofițerilor români din taberele 
respective 

Desigur că starea morală a ofiţerilor a lăsat mult de dorit. 
Unii aduc acuzaţia faptului că nu s-a făcut nici o selecție la 
darea gradului de ofiţer. Personal, as avea de obiectat că nu 
acesta e păcatul capital, pentru că s-au arătat lipsiţi de cea mai 
elementară educaţie sufletească ofiţeri din toate treptele 
sociale. E de constatat că materialul sufletesc din care e 
alcătuit poporul nostru e cât se poate de ieftin și, ca peste tot, 
şi aci în lagăr, unde era o Românie in miniatură — fiind 
reprezentate toate funcțiunile şi toate treptele sociale, a ieşit 
la iveală întreaga lipsă a celei mai elementare educatii 
sufletești. Fără îndoială, însă, că si mizeria mare a contribuit la 
aceasta, căci, îndată ce s-a mai ameliorat regimul, s-au redus 
mult acele fapte dezgustätoare şi compromiţătoare pentru 
corpul nostru ofițeresc. 

Mă mărginesc şi aci la atât, amănunte existând desigur 
suficiente în rapoartele ofițerilor noștri superiori care 
conduceau lagărul. 


Bucureşti, 19 septembrie 1918 


Sublocotenent Ion TETZU 


Calvarul prizonierilor români 395 


Regimentul 15 Obuziere 
București, Strada Fortunei, 3 


A.M.R., fond Direcţia Personal, dosar nr. crt. 1089, f, 350-354 

MEMORIUL 
Căpitanului Vasilescu Marin, fost prizonier în Bulgaria 
Lagărul Sliven 


a) Am căzut prizonier la 15 noiembrie 1916 în lupta de la 
Prunaru. 

b) Făcut prizonier de trupe din regimentele 9 şi 22 
Vânători germani în împrejurările următoare: Ne găseam cu 
regimentul în satul Drăgăneşti de unde ne-au pus în marș spre 
Prunaru la ora 4 a.m., fiind noapte şi ceaţă deasă. Detasa- 
mentul era încolonat astfel: 1 batalion infanterie, 1 divizion 
artilerie, Regimentul 2 Roşiori/Escadronul 2, 1 şi două 
plutoane din escadronul 3. La ora 6,30 a.m., pe când începuse 
a se lumina de ziuă, am fost trimis de domnul colonel Pop 
Emanoil la ordine la domnul general Referendaru, care se 
găsea în capul coloanei. 

Domnia Sa mi-a ordonat să trec cu escadronul ca 
avangarda detașamentului și să recunosc satul Prunaru. La 
ora 7,30 a.m. mă găseam cu vârful avangardei la un canton ce 
era cam la 1-1,1/2 km depărtare de satul Prunaru. Inaintand 
spre sat, am fost primit cu focuri vii de mitraliere şi, obligat, 
m-am retras pe stânga şoselei lăsând terenul liber infanteriei 
care a început să se desfăşoare. 

In acest timp a venit şi restul regimentului şi împreună 
păzeam din ordine superioare aripa stângă a frontului de 
luptă. La ora 9,30 a.m. soseşte la regiment domnul colonel 

Naumescu Gheorghe, comandantul regimentului, şi dă 
dispozitiuni ca regimentul să atace călare trupele inamice de 
infanterie ce se zicea că ies din satul Prunaru; era ceaţă deasă 
şi nu se vedea nimic. Luând formaţia de luptă, am înaintat la 
trap în linie de coloane de plutoane cu intervale mari. 

Nu ştiu din al cărui ordin trupa s-a desfășurat pe un singur 
rând, am pornit la galop şi înaintând astfel, găsindu-mă 
înaintea escadronului. La 50 paşi de şoseaua Prunaru — Letca 
Veche calul mi-a fost rănit mortal de zeci de gloanţe si a si 
murit lângă mine. Atunci am rămas culcat, în poziţia de 
cădere cu calul, făcându-mi mască cu mâinile, fiindcă focul 
mitralierelor era omorâtor. Soldatul trompet Lupu Vasile, ce 
mă urma, a rămas mort pe loc lângă subsemnatul, iar 
escadronul a trecut peste mine şi sosea; unde, nu ştiu. După 
câteva minute grupe de soldaţi germani au fost trimişi imediat 
pentru ridicarea răniților si curățirea câmpului de luptă de 
morți si material, în timpul cărei operaţiuni un soldat german 
a dat peste subsemnatul, care mă aflam jos lângă cal şi m-a 
somat a mă ridica, după care m-a condus la ofiţerul 
comandant al grupelor de mitraliere, care ofiţer m-a dezarmat 
şi după aceea am fost condus la comandantul detaşamentului 
trupelor germane care ocupaseră satul Prunaru. Acest 
comandant a lăudat bravura noastră, bravură pe care, 
personal, zicea că n-a întâlnit-o în timpul campaniei ce făcuse. 

c) După ce am căzut prizonier am fost dus la satul 
Răsuceni, unde se depozita materialul strâns de pe câmpul de 
luptă şi se strângeau prizonierii făcuţi în aceste lupte. 

De la Răsuceni am fost dus la satul Toporul, unde am stat 
două zile, iar de aci la Giurgiu, unde am stat, de asemenea, 
două zile în locuinţele devastate ale localului vamei. 

De la Giurgiu toţi prizonierii făcuţi în lupta de la Prunaru 
am fost duși cu slepul la Sistov — Bulgaria. In Sistov am stat o 
zi si, după aceea, cu vagoane militare, am fost dus la Sofia 
unde am stat 10 zile. 

La 7 decembrie 1916 am fost dus tot cu vagoane militare 
în lagărul Haskovo, unde am stat până la 24 martie 1917. De 
la această dată și până la repatriere am fost în lagărul Sliven. 

d) Mi s-a servit ca locuinţă la Haskovo și Sliven barăci de 
scânduri și chirpici/pământ amestecat cu paie şi nears, fără 
paturi, fără pături, fără saltele, foc şi lumină, locuind 200 
ofițeri si plutonieri la un loc în astfel de barăci în care 
pătrundeau zăpada şi gerul. 

La Haskovo am fost hrănit cu 350 g pe zi mălai copt, cu 
pere, mere şi coarne pädurete fierte cu apă de zăpadă 
(deoarece lipsea apa). Din când în când mi se dădea drept 
supă bulgur (zeamă de grâu fiert). De multe ori îmi lipsea şi 
acest fel de aliment. 

La Sliven mi s-au dat câte 80 leva lunar. Din această sumă 
mi se retineau de lagăr 12 leva, costul lunar al ratiei de pâine 
de mălai copt. Îmi mai rămâneau 68 leva cu care trebuia să fac 
fata cheltuielilor celorlalte alimente de hrană si care erau 
foarte scumpe, pe care trebuia să le procur din comerţ, printr- 
un interpus, sau de la cantine. Asa, 1 kg fasole, costa 7 leva, 1 
kg ceapă costa 4 leva, iar o bucată de lemn de 1 kg greutate 1 
leva. 

Alocaţia în bani ce îmi rămânea pentru hrană nu-mi 
permitea să consum zilnic decât maximum 150 g fasole sau 
pătlăgele roșii (vara) şi care pătlăgele costau 1 kg - 3 leva, 
bineînţeles când aceste alimente se găseau în comerţ. Au fost 
zile când nu mi s-a dat nici ratia de mălai, deşi o plăteam, şi 
nici restul de hrană pentru că nu găseam să cumpărăm 
alimente din comerţ. 

Ca îmbrăcăminte, pe tot timpul captivitäti am avut-o pe 
aceea care o avem la căderea mea ca prizonier și până la 
repatriere. Mi s-au dat de către lagăr în luna iunie 1917 o 
cămașă si una pereche izmene pe care mi s-a cerut a le preda 
la repatriere. 

Baie caldă n-am făcut pe tot timpul captivitatii. Vara mă 
spălam cu apă rece iar rufele mi le spălam singur cu apă rece, 
deoarece lemne lagărul nu ne dădea nici pentru fiertul hranei 
iar alocatia de 80 lei nu îmi permitea să cumpăr, lemnele fiind 
scumpe, după cum am arătat mai sus. 

Îngrijirea medicală lipsea cu desăvârșire, ca si 
medicamentele. 

Atunci şi numai atunci când un ofițer avea 39 grade 
temperatură, constatată de un soldat sanitar bulgar, ofiţerul 
era dus la o baracă (tot în lagăr) fără foc si lumină, sub 
îngrijirea unor pretinși doctori, ostatici străini, deoarece 
doctorii prizonieri români erau intrebuintati la spitalele 
bulgare. Am fost tratat numai cu comprese cu apă rece fără 
alte medicamente, hrană obişnuită, pe care o plăteam. Au 
murit în lagărul Sliven 27 ofiţeri si plutonieri de tifos 
exantematic, dizenterie, febră tifoidă si malarie, întreg lagărul 
era infectat de aceste boli din a căror cauză, şi lipsă completă 
de hrană, mureau zilnic câte 80 la 90 prizonieri şi ostatici. 

Ca program zilnic: apel la ora 7 a.m., masa la ora 12 si 6 
seara, iar închiderea în baracă si apelul de seară la apusul 
soarelui. 

Lupsa cu desăvârşire de comunicaţie cu orașul care era la 7 
km, precum si cu restul lumii. Pe tot timpul captivitätii n-am 
primit nici o scrisoare de la familia mea, fiind urmărit de 
comandantul lagărului, sublocotenent de rezervă Manet, 
pentru că în dese rânduri mi-am permis a-i cere drepturile 
mele de prizonier şi am căutat să-mi păstrez demnitatea de 
ofițer al armatei române. Pentru aceste motive, dupa 
semnarea tratatului de pace am fost pedepsit cu închisoare 
timp de 24 ore, executată într-un beci de 4 metri pătraţi la un 
loc cu 24 ostatici sârbi. 

Nici un fel de distracții sau jurnale, pe care singuri ni le 
procuram pe sub ascuns. 

Ofițerii români au fost loviți de soldaţii bulgari cu patul 

armei și în special cu ciomagul pe care fiecare soldat bulgar îl 
avea în mâna dreaptă iar arma pe umărul stâng. 

Ofițerii au fost puși a face corvezi nedemne de poziţia lor 
ca: ducerea hârdăului cu murdărie la latrină etc. 

e) La 28 mai stil vechi am ajuns în Rusciuk. De la Sliven şi 
până la Rusciuk am călătorit cu trenul — clasa III — după care, 
cu un remorcher am trecut la Giurgiu, unde am stat 3 zile din 
lipsă de vapor. De aici, cu vaporul de pasageri unguresc, am 
călătorit până la Brăila, apoi la Galaţi cu un remorcher. 

f) Starea de spirit a populaţiei si armatei bulgare cu totul 
revoltate contra României pentru motivul situaţiei bune, zic 
ei, ce o are România în urma ieșirii ei din război, deoarece a 
ieșit mărită prin alipirea Basarabiei la România. În jurnalele 
bulgare ca ,Mir”, cât şi în cele germane ca: „Balkansk 
Zeitung”, pe care cu greu le puteam avea pe sub ascuns, se 
lăuda organizarea, armarea și bravura cu care armata română 
a luptat în anul 1917 pe frontul Siretului şi Carpaţilor. În 
jurnalele bulgare şi germane pe care ni le citeau noaptea 
târziu camarazi ce învăţaseră limba bulgară în timpul 
captivitatii erau publicate declaraţiile Americii, Angliei si 
Franţei, prin care nu se recunoștea pacea cu România 
încheiată la București; că cea dintâi chestiune ce se va discuta 
la pacea generală va fi aceea a României, că idealul ei naţional 
va fi în întregime îndeplinit. Tot în acele jurnale, Bulgaria 
avea teamă că nu va păstra ceea ce a dobândit în urma păcii 
încheiate la București. 

Hrana lipseşte cu desăvârşire în Bulgaria. Populaţia, fără 
deosebire de clasă, ca şi soldații din corpul de gardă primesc 
zilnic cu bon 700 g mălai copt. Totul este rechizitionat. Hrana 
se compune din ouă, ceapă, usturoi, rar urdă (14 leva kg), 
urzici, făină de sămânță de mei. Preţurile sunt înzecite sau 
însutite, așa: 1 kg făină 30 leva; 1 kg mălai 6 leva; 1 ou 60 
stotinki, 1 kg ceapă 4 leva, un litru lapte 6 leva etc. 

Îmbrăcămintea si încălțămintea lipsesc cu totul. La finele 
lunii mai 1918, a fost revoluţie generală în Bulgaria din cauza 
lipsei alimentelor de hrană. S-au împuşcat femei şi copii. 
Populaţia a atacat trupa trimisă pentru potolirea răscoalei. 
Generalii comandanți al diviziilor de Sliven si Filipopol au 
fost mutaţi din cauză că nu au luat măsuri prevenitoare la 
timp. Soldati din garda lagărului s-au împuşcat in post din 
cauză că femeile lor au venit cu copii la ei, zicându-le că mor 
de foame. Se ordonase anchetă. 

Starea sanitară rea din cauza bolilor, a lipsei de hrană şi a 
medicamentelor. 


Căpitan M. VASILESCU 
Făcut în fata mea, M.Popa 


A.M.R., fond Direcţia Personal, dosar nr. crt. 1249, f. 112-113. 

MEMORIU 
asupra tratamentului prizonierilor în Germania 


Subsemnatul, ca unul care am căzut prizonier rănit în 
cursul retragerii de la Sibiu (la 16 septembrie 1916), am avut 
ocazia ca din primul moment al căderii să fac cunoștință cu 
brutalitatea germană manifestată în cele mai ordinare insulte 
şi amenințări continui de suprimare. Un gornist din 
Regimentul 169 Infanterie german, în mâinile căruia căzusem 
prizonier, luandu-mi baioneta si depărtându-se cu ea cam 
vreo 20 metri de mine, a aruncat-o cu toată furia înspre mine, 

înfigându-se în pământ la mică distanţă; aceasta pentru că 
observase că era baioneta fabricaţie nemteascä! 

Câteva clipe mai în urmă, fiind prezentaţi unui sublo- 
cotenent din același regiment, acesta ne declară urmă- 
toarele:“ Ar trebui să vă împuşcăm imediat ca pe niște câini 
spurcati ce sunteți, asa cum si voi ati făcut cu ai nostri pe 
Valea Jiului. Eram in acea clipă 4 ofiţeri răniți, toţi grav. 
Domnul căpitan rezervă Mihăilescu Nicolae din Regimentul 2 
Infanterie, rănit mortal în piept, sublocotenent rezervă Lazăr 
Ion, Regimentul 42 Infanterie, rănit mortal în piept, 
sublocotenent Zămfirescu Stelian, Regimentul 2 Infanterie, 
grav rănit în soldul stâng, si subsemnatul, de asemenea rănit 
grav în piciorul drept. 

Am fost apoi luaţi cu tărgile care erau purtate de fete şi 
femei românce transilvănene obligate cu forța la această 
corvoadă si, în sughiturile de plâns ale femeilor, am fost 
plimbaţi printre soldaţii germani ai numitului regiment, 
expuși celor mai triviale insulte ale acelor bestii. Apoi, fără a 
se fi luat în seamă protestările noastre, căci eu le vorbeam în 
limba lor pe care o cunosteam, ne-au dus în satul Talmacs, 
într-o mizerabilă locuinţă, ne-au aşezat pe paie murdare si 
ingramaditi între soldaţii nostri răniţi si soldaţii germani răniţi, 
care nu mai încetau cu insultele și amenințările. 

Nu ni s-a dat mâncare absolut nimic timp de două zile, 
decât numai cafeaua lor neagră, amară, cu care nu eram deloc 
obișnuiți. La protestări ni se răspundea cu insulte si 
ameninţări. Nu mai vorbesc de pansamente, căci acestea nu 
erau deloc destinate pentru români. În acea mizerie am văzut 
murind lângă mine nenorocitii de soldaţi români, care nu erau 
pansati deloc zile întregi. 

După câteva zile, de la Sibiu, am fost puşi în trenuri de vite, 
jos, pe paie murdare, îngrămădiţi și uitaţi complectalmente în 
ceea ce priveşte hrana și pansamentul. În spitalul divizionar 

din Kis-Kapus nu ni se da mâncare decât odată pe zi, la prânz, 
constând din varză dulce fiartă în apă, fără nimic altceva şi 
fără pâine. Pâine se da numai seara o feliutä si o ceascä cu 
[sic!] vestita lor cafea neagră. Cum în gara aceasta erau multe 
trenuri cu trupe austro-ungaro-germane, natural, noi, 
prizonierii, am fost obiectul tuturor insultelor şi mani- 
festatiunilor de brutalitate. Soldaţii noștri au fost bătuţi si 
injurati in mod murdar. Un general medic german venind în 
inspecție, personal am cerut un tratament mai ofițeresc pentru 
noi, cei 4 ofiţeri răniți, mi-a răspuns: „Nu uitaţi că sunteţi 
prizonieri şi că ati pornit războiul contra Germaniei?!“. 

Transportati în urmă la Arad, s-a procedat la îmbarcarea si 
deparazitarea tuturor răniților. Acolo am văzut acte de 
barbarie ce ne-au îngrozit. Sunt martori toţi prizonierii ce au 
trecut prin acel blestemat lagăr de „despăduchere“. Oamenii 
grav răniţi în piept sau la cap erau fără deosebire introdusi cu 
tărgile în sala de baie de aburi, pentru a face baie. După baie, 
nenorocitii erau scoşi pe aceeaşi targa, morți. Asa au murit 
sub ochii noştri zeci de soldați. Se cunoaște acest tratament, 
acest act de barbar tratament medical, de peste 30 ofiţeri ce au 
trecut prin acel lagăr, şi se poate oricând dovedi. 

De aici am fost duşi în alt blestemat lagăr pentru o nouă 
deparazitare, la Ostffiassonyfa (Ungaria), unde, pe lângă 
absoluta insuficienţă a hranei, se mai adaugă si completa lipsă 
a tratamentului medical. Deselor reclamaţii făcute de noi, un 
colonel ungur, şef al acelui lagăr, a găsit de cuviință să ne 
răspundă cu următoarele cuvinte: „Acum puteţi mulțumi lui 
Brătianu pentru situaţia în care sunteti!”, aceasta într-o 
perfectă românească. 

Nevindecat şi încă în stare serioasă, am fost duși în lagărul 
de ofiţeri români din Sopronnyek (Ungaria), pentru a fi trataţi 
în infirmeria lagărului. Natural, tratamentul din lagăr era 
absolut insuficient, rănile s-au complicat, încât am avut a 
îndura suferinţe şi avea rănile nevindecate până în ziua de 6 

februarie 1917. Căzusem rănit în 16 septembrie 1916 şi m-am 
vindecat complet la 6 februarie 1917, după aproape 6 luni, 
deşi rănile mele se puteau vindeca în două luni. 

Nevindecat, pe o iarnă foarte grea, am fost transportat în 
ziua de 25 decembrie 1916 în Germania, în lagărul Stralsund 
(Dänholm), la Marea Baltică. Nu voi uita viaţa întreagă 
mizeria indescriptibilä ce am îndurat în acel loc de surghiun, 
unde frigul era așa de grozav, încât în barăcile de scânduri în 
care eram condamnaţi să locuim nu puteam sta ziua şi 
noaptea decât îmbrăcaţi complet, cu mantaua şi cu căciula în 
cap. Din cauza frigului, o să declare aceasta toţi ofiţerii ce au 
trecut prin acel lagăr, nu ne puteam spăla pe ochi cu zilele 
întregi și nici nu îndrăzneam să ne scoatem hainele de pe noi. 
Îngheta în camere apa în sticle sau pahare, iar focul ni se făcea 
cu termometrul care era controlat foarte des de șeful barăcii, 
un plutonier german, brută în toată fiinţa lui, care nu admitea 
temperatură mai urcată de maximum + 16 grade. Mâncarea 
era absolut mizerabilă, consta numai din ciorbe fără gust, 
făcute dintr-o combinatiune de ierburi furajere, asa zisele 
Dorgemiise. Carne de două ori pe săptămână, la masa de 
prânz, însă absolut sub 100 grame portia. Pâinea o luam cu 
cartela, 250 grame pe zi, fără ca să avem posibilitatea de a 
cumpăra sau procura o cantitate mai mare. Pe un frig ca cel 
[sic!] de pe malul Mării Baltice, hrana ce ni se da era absolut 
insuficientă și numai datorită rezistenței ce este în firea 
românului se datoreşte faptul că am rămas în viata nenorocitii 
ce am trecut prin acel lagăr. 

Solda era de 60 mărci pe lună, din care se retineau pentru 
masă 53 mărci iar restul de 7 mărci era solda noastră pe o lună 
de zile. Cu această soldă ne-au ţinut germanii până în iulie 
1917, deci peste zece luni. Din această soldă de 7 mărci pe 
lună, trebuia să ne cumpărăm pâinea zilnică, ce costa cam 5 
mărci pe lună, iar restul de două mărci, fumătorii si 
nefumătorii chiar aveau să trăiască o lună de zile, să-şi 
plătească spălatul rufelor şi să-şi mai satisfacă si alte nevoi. 

Aici eram obligaţi noi, ofiţerii, indiferent de grad, de la 
domnul general Costescu până la ultimul sublocotenent, eram 
impusi sub ameninţări de pedepse să salutăm pe ultimul 
plutonier german ce era de serviciu în lagăr. 

Nu se admitea nici o reclamatiune, nici o cerere, iar dacă 
cineva ar fi avut curajul să reclame ceva în închisoarea în care, 
de fapt, ne găseam, se mai adăugau si câteva zile de închisoare 
în cameră separată, unde mizerabila hrană ce ni se da era 
dimineaţă una bucăţică — pâine si o sticlă cu apă. Din cauza 
mizerabilei hrane şi adăpostului, după trei luni de şedere în 
acest lagăr ne abrutizaseräm în aşa hal, încât la masă un cartof 
sau o faramitura de pâine constituiau idealul zilei. 

În alte lagăre ca Breesen, Schwarmstedt hrana era la fel, 
adăpostul de asemenea, lucru ce a împins pe mulți ofiţeri să 
încerce evadări si, natural, în această ocazie să cunoască și 
mai bine bruta germană. Cu ocazia unei evadări, fără a se fi 
făcut somatiile necesare, s-a tras cu arma la distanţă de câțiva 
paşi (locotenent Chihară Gh. Regimentul 1 Grăniceri care a 
şi fost rănit serios la abdomen). Apoi prinşii de patrulele 
germane trimise în urmărire, au fost bătuţi cu patul armei, 
injurati si aruncaţi în mizeria închisorii, deși altfel este stabilit 
în atare cazuri prin Convenţia de la Haga. Dar pentru germani 
aceste convenţii erau petice de hârtie şi bruta nu le cunoștea. 

Am avut apoi nenorocirea să trec prin lagărul cel mai 
blestemat de suflarea celor ce au avut nenorocul să cadă 
prizonieri. Am trecut prin multe mizerii și suferințe de tot 
felul, dar în aşa de mare măsură ca în acel lagăr de la 
Strohenmoor nu mi-a fost dat să întâmpin. Am fost sortiti 350 
ofiţeri să suportăm tratament de represalii pentru că am avut 
curajul să ne dovedim buni români si buni credincioşi ideii 
sfinte pentru care porniserăm la luptă, în concertul naţiunilor 
dezrobitoare. Într-un pustiu, înconjurat de bălți ce escalau 
[sic!] toate mirosurile insuportabile, înconjurați cu gard dublu 
de sârmă ghimpată, în niște mizerabile barăci în care vântul şi 

ploaia erau libere să pătrundă, îngrămădiţi în camere fără 
considerație de grad şi vârstă, am fost aruncaţi şi condamnaţi 
a deveni teren al ftiziei şi altor boale ce vin de pe urma 
mizeriei. 

Nu găsesc cuvinte îndeajuns spre a descrie neagra mizerie 
ce am îndurat în acest lagăr, destul numai că acum, liber şi 
mulțumit cum trăiesc, cu groază mi-aduc aminte de negrele 
zile de foamete ce am îndurat în cursul celor două luni de 
represalii. 

Hrana era așa de insuficientă încât după primele două 
săptămâni ofiţerii deveniseră umbre ambulante, abia de mai 
îndrăznea cineva să facă vreo mişcare şi cea mai mare parte 
din timp ne-o petreceam stând culcati în pat, spre a nu 
consuma energia. Câţi ofițeri nu au căzut jos lesinati la apel 
din cauza slăbiciunii? Foarte multi ajunseserăm în așa hal de 
anemie, încât pulsul se redusese la 37-40 pe minut. Fără nici o 
exageratie, dacă mai stam în acel lagăr numai 10 zile încă, sub 
acelaşi tratament, atunci nu mai rămânea de pe urma noastră 
decât numele şi curajul cu care am știut să răbdăm, fără a ne 
fi vândut conştiinţa. 

Absolut släbiti, în imposibilitate de a sta în picioare cinci 
minute măcar, multi nu puteam lua parte la apelurile zilnice 
care ni se făceau de un sergent german. Fără a fi fost bolnavi, 
absolut sănătoşi, însă din cauza slăbirii nu puteam ieși la apel. 
Ca măsură de ameliorare a acestei stări, cu patul pe care eram 
culcati, cu acel pat al mizeriei şi suferinţei, eram transportaţi 
la închisoare, pentru refuz de executarea ordinelor. 

Mâncarea (dacă se putea numi mâncare amestecul ce ni se 
servea la masă), ni se distribuia în nişte castroane pe care , 
ofiţerii, trebuia să ni le spălăm şi să ni le păstrăm. Să fi văzut 
ofiţerii bătrâni, în grade superioare, trecând cu castronul de 
mâncare pe la fântână, spre a-l spăla şi apoi a-l duce în camera 
sa. Ne soseau pachete cu alimente de la persoane caritabile 
din Franţa sau Olanda. Bestiile care ar fi vrut să ne vadă 

murind sau să ne lase numai ochii pentru a plânge, ne jefuiau 
aceste pachete şi ne predau numai cutia în care soseau 
bunätätile pe care le aşteptam ca ceva [sic!] care să ne salveze 
în ultimul moment. La o inspecţie a unui general german, 
împinși de mizerie până la ultima treaptă, un grup de ofiţeri 
am spus, am rugat, să ne împuşte mai bine pe toţi, decât să ne 
chinuie cu foamea. Domnul colonel Urdăreanu, un venerabil 
bătrân, le-a spus următoarele: „Din cauza mizeriei în care 
trăim, ofițerii români au devenit fiare sălbatice și nu mai 
garantez de ei, că într-o bună zi cu toţii vom năvăli prin sârme, 
întâmple-se orice“. Ca răspuns ni s-a arătat un turn de pază, în 
care se afla instalată o mitralieră, cu răspunsul următor dat în 
hohote de râs: „Acolo, avem mitraliera pentru d-voastră“. 

Eram hotărâți să evadăm în masă, mizeria ne umbrise 
judecata şi conștiința primejdiei ne lipsea cu totul. Le 
distribuția mesei, erau lupte întregi între ofițeri pentru un 
cartof sau pentru o lingură de ciorbă. 

Soldaţii francezi care făceau serviciul în lagăr se uitau cu 
jale la noi si, cum ei aveau alimente din belșug trimise de 
Crucea Rosie franceză, cuprinși de milă pentru halul în care 
ne vedeau, ne făceau parte ei, soldați, din mâncarea lor. 

Doar cu ocazia duminicilor si a sărbătorilor Paștelui ce le- 
am petrecut tot în acea neagră mizerie, ne-am putut da și noi 
seama că suntem oameni. În aceste zile, un preot român, aflat 
si el prizonier, ne făcea slujbă în limba noastră scumpă şi, în 
suspine si lacrimi, meditam la zilele de libertate. 

Pe paturi aveam saltele umplute cu ziare întregi sau cu 
dosare de hârtii infecte, care anume erau făcute ghemuri sau 
îngrămădite, ca să ne facă chinul cât mai mare atunci când noi 
credeam că ne vom odihni. 

De câte ori în această lipsă în care trăiam nu am arătat, 
totuşi, că nu înţelegem a fi socotiți drept animale. Ni se da ca 
mâncare o fiertură ce consta din napi furajeri tăiaţi în bucăţi 
mici si fierti în apă. Desi eram în ultimul hal de foamete, 

totuşi, revoltați peste măsură de barbarul tratament, refuzam 
să mâncăm. Nu se sinchiseau deloc de această manifestaţie și 
se dădea la masa următoare același fel de mâncare. Revoltati 
peste măsură, am aruncat mâncarea toată, am pornit greva la 
mâncare, noi, nenorocitii înfometați. Rezultatul, închisoare 
pentru cei mai gälägiosi, același fel de mâncare şi... ne-am 
obişnuit a mânca plante furajere. 

Corespondenta nu era permisă cu nimeni absolut. 
Intervenţii pentru suspendarea represaliilor nu se admiteau. 

A trebuit să intervină propaganda de tristă amintire a 
domnului colonel Sturza ca să convingă pe 260 din acest lagăr 
să-l urmeze, iar restul de 90 am fost mutaţi înapoi la Stralsund 
(Dänholm). 

Nu voi uita viaţa mea întreagă mizeria de nedescris ce am 
îndurat în acest lagăr şi, printre prizonieri, când se aude de 
Strohenmoor, se poate vedea groaza ce le produce numai 
amintirea acelui loc de blestem al omenirii. 

Eu, din parte-mi, dacă acesta nu ar fi un memoriu care să 
respecte anumite forme si un anumit fond, i-as forma un 
blestem, căci prea mult am suferit în cele două luni de 
represalii. 

Ajunşi înapoi la Stralsund, cele 90 de umbre ambulante am 
provocat milă până si brutei ce se numea comandant de lagăr. 
Ni s-a dat aici supliment de hrană şi numai nouă ni se da lapte 
în fiecare zi. Vedeau si ei că prea au fost barbari. Apoi, pentru 
că iar ne-am dovedit antisturzisti, într-o bună zi am fost 
ridicați cam vreo 50 de ofiţeri, si duși la fortăreaţa Beeskow 
pentru a ne pieri gustul de a mai fi „anti“. 

Aici, alte suferinţe. Inchisi între cele 4 ziduri ale fortăreței 
unde am stat 10 luni, trebuia sau să înnebunim toţi sau să ne 
facem „cuminţi“. Cand au venit acolo propagandistii sturziști, 
călcându-se orice lege din lume, cu forța si sub baioneta 
germană, a trebuit să ne prezentăm acelor propagandisti 
pentru care, însă, am rezervat la plecarea lor huiduielile 
necesare și insultele ce le meritau prea bine. 

Am răbdat în acest lagăr tratamentul de absolută 
închisoare, am fost însă demni până la fine. 

În acest lagăr am fost secretar al Comitetului de distribuţia 
alimentelor ce ne veneau din Franţa. Sub absolută 
responsabilitate a celor ce scriu declar că ni se fura în mod 
ordinar din ceea ce caritatea franceză ne trimitea nouă. Lăzi 
întregi de pesmeti erau furati cu totul, ni s-au furat 100 kg 
slănină, ni se fura din fiecare transport de alimente. Iar noi, 
care le aşteptam ca o mană cerească, ne izbeam de cruda 
realitate şi aflam de la comandant că „s-au pierdut“ pe drum, 
dar că se fac cercetări și vor sosi în curând. Am așteptat luni 
de zile să mai vie ceva din ceea ce „s-a pierdut“, nu am mai 
văzut nimic. În corespondenţa ce făceam ca răspuns pentru 
trimiterile de alimente, natural, arătam ceea ce s-a furat. 
Nemţii, dorind să teacă drept cinstiți în lume, cenzurau 
scrisorile si le trimiteau ciuntite. Aceasta era „kultura“ mult 
trâmbitatä. La protestările legitime făcute de noi, mai ales 
când s-a văzut obisnuinta, ni s-a răspuns în mod oficial: „Ceea 
ce primiţi d-voastră sunt daruri (Liebesgaven) pentru care 
C.F. germane nici nu garantează transportul, nici nu acordă 
despăgubiri“. 

S-a furat în toate lagărele din alimentele prizonierilor, 
comitetele au corespondenţă, se poate vedea suma la care se 
urca ceea ce s-a furat şi, cum furtul era făcut în dauna unor 
înfometați, să se ceară despăgubiri indoite ca valoare. 

Aici în acest lagăr Beeskow, am fost obligaţi, cu durere 
sinceră în suflet, să vedem cum germanii îşi arborau în ochii 
nostri, în mijlocul lagărului, un drapel enorm de mare, or de 
câte ori se semnala vreo victorie a lor asupra aliaților noştri. 
Cât am protestat noi pentru acest sistem lipsit de orice 
scrupule, dar în zadar! Oştirile imperiale trebuiau hrănite cu 
minciuni de acestea. 

Aici am fost obligaţi să auzim în fiecare dimineaţă, la apel, 
comandându-se „Drepţi“, de un plutonier german, atunci 

când venea în fata frontului un căpitan, comandant al 
lagărului, deși în frontul ofiţerilor români se aflau un colonel 
si doi maiori. Cât am protestat si...... în zadar. Era ,,Befehl“ 
[ordin] si trebuiau să ne supunem. 

În sfârșit, după 20 de luni de mizerie am fost inapoiati în 
tara si puşi în libertate. 

Ajuns la frontiera pământului scump, cu lacrimi în ochi de 
fericirea revederii scumpului pământ, am blestemat din tot 
sufletul neamul si tara germană. Fie ca blestemul celor ce au 
suferit 20 de luni să fi ajuns acum, în ceasul al 12-lea, pe acest 
popor brutal şi sub greutatea acestui blestem să cadă în 
prăpastia mizeriei şi batjocorii lumii întregi. 


Sublocotenent ALMASANU Dumitru 
Regimentul Vâlcea nr. 2 

MEMORIU 
Întocmit de locotenentul de rezervă Borcea Mihail 


În momentul când am fost luat prizonier, subsemnatul 
îndeplineam funcțiunea de adjutant al regimentului. 

1) Am fost luat prizonier în ziua de 19 decembrie 1916, 
orele 8 seara, în satul Coteşti, judeţul Putna, în următoarele 
împrejurări: în ziua de 19.12.1916, la orele 10,55 dimineaţa, am 
primit de la domnul locotenent colonel, Gherculescu coman- 
dantul detasamentului de la Podul Lacului, ordinul de a ne 
retrage spre Coteşti, unde ne vom reconstitui şi continua 
drumul spre Odobeşti - Căpătanu (ordinul se găsea asupra 

mea, însă l-am rupt spre a nu se găsi de inamic la mine). S-a 
comunicat ordinul imediat batalioanelor si împreună cu 
Batalionul IV, care a întrerupt brusc lupta, am părăsit Podul 
Lacului, fiind urmăriţi cu focuri de către inamic. În drum s-a 
încolonat şi Batalionul 2 sub comanda domnului căpitan 
Refek. Eram călare lângă domnul colonel loan, care mergea 
în fruntea regimentului. 

La intrarea în sat, o femeie ne întîmpină cu cuvintele: „Să 
știți că au intrat câinii (germani) în sat. Mai înaintăm putin si 
dăm în drumul principal al satului Coteşti. Aci dăm de 
Regimentul 16 Infanterie; domnul colonel loan vede pe 
domnul maior Pitiş şi-i spune: „Cum se face asta că 
Regimentul 16, care e ariergardă, se găseşte în sat? Ce 
înseamnă aceasta? căci mai sunt încă două batalioane din 
Regimentul 14 care trebuie să vină şi să se incoloneze.” 

In urmă, domnul colonel Ioan îmi dă următorul ordin: 
„Locotenent Borcea, aleargă iute înainte şi comunică 
vânătorilor ca să înainteze cât mai urgent posibil, pentru a se 
putea scurge mai repede si Regimentul 14.” Plec imediat 
călare pe şosea. In coada vânătorilor se găsea un batalion din 
Regimentul 16. 

Deodată se primesc câteva focuri din dreapta, se produce 
si o mică panică, fiind multă trupă pe şosea. O patrulă rusă 
striga: „ruschi, ruschi”, adică că sunt ruși si nu nemți. După 
câteva secunde văd pe unul din ruşii care strigau „ruschi, 
ruschi”, cu intestinele afară; apoi se începe un foc viu; descalec 
si o iau la pas alergător spre a ajunge vânătorii, aceştia 
primiseră deja ordinul dat de domnul colonel Gherculescu şi 
transmis prin domnul căpitan Fotea ca să pună baionetele la 
armă si, în pas alergător, să înainteze cât mai repede, iar 
compania domnului căpitan Strat să rămână ca ariergardă. 

Cu aceasta, misiunea mea era terminată. Acest fapt s-a 
petrecut la întretăierea şoselei ce duce spre Focşani după 
trecerea podului. Aci se găsea domnul colonel Cesar Mihail 

care avea în mână un ciomag și se pusese în mijlocul şoselei 
oprind soldaţii care fugeau, dându-le ordin de a se duce înspre 
răsăritul satului, căci de acolo veneau focuri extraordinar de 
VII. 

Cum mă vede, domnul colonel Mihail îmi spune: „Borcea, 
unde e colonelul Ioan?” eu îi răspund: „Vine cu regimentul 
find în urmă.” „Aleargă pas alergător si comunică-i să 
înainteze cât mai iute posibil.” Iau direcția înapoi şi ajung pe 
drumul din stânga şoselei cum merge spre nord, dincolo de 
pod, căci pe şosea erau focuri grozav de vii. Ajuns aci, abia am 
putut distinge, cu ceața groasă ce era, cum soldaţii depuneau 
armele, iar nemţii strigau teribil la soldaţi. 

Am înţeles imediat cum că ai nostri au fost capturați. Am 
luat-o înapoi în pas alergător, spre a mă putea salva. Când să 
ajung din nou la întretăierea şoselei, n-am mai găsit pe nimeni 
din ai nostri, toți fugiseră, iar o coloană inamică de forţa unui 
batalion intra în sat din direcţia şoselei Focşani — Cotesti. 

M-am văzut prins și eu în cercul inamic. Am căutat să fug 
atunci prin partea de vest a satului, dar și pe aci erau acum 
nemți. Văzându-mă prins, am intrat la iutealä într-o casă cu 
speranţa că pe noapte voi putea scăpa, mai ales că aveam 
asupra mea ordinul de operaţie şi eram sigur că era prins si 
domnul colonel loan. Seara, la orele 8, un băietan pe care-l 
angajasem să-mi servească de călăuză veni să mă scoată și să 
mă conducă printre vii, spre a putea ieşi spre Căpătanu. 
Înaintăm noi și când sărim gardul unei vii, spre a traversa un 
drum, suntem surprinşi de o patrulă nemteascä care tocmai 
atunci trecea pe acolo şi care n-am putut-o vedea si care m-a 
făcut prizonier, ducându-mă la comandantul unui batalion din 
Regimentul 27 Bavarez, ce era de serviciu în acea noapte în 
satul Cotești. 

Ajuns la comandantul batalionului, acesta, după ce îmi ia 
un scurt interogator, şi-mi ia geanta de hărți, binoclul si 
revolverul, mă întreabă în mod ironic ce căutăm noi în urma 

frontului lor, deoarece trupele lor de dimineaţă intraseră în 
Coteşti, unde si parcase artileria. 

Concluzia mea este că s-ar fi putut evita o surprindere de 
asemenea natură dacă Regimentul 16, care era ariergardă, nu 
s-ar fi grăbit să intre în sat şi ar fi luat din timp măsurile 
impuse de împrejurări şi s-ar fi salvat un număr de aproape 
1000 de soldaţi si vreo 15 ofițeri, câţi au fost capturați în ziua 
aceea în Cotești şi împrejurimi. La aceasta mai adaug şi faptul 
că am auzit că ordinul de retragere ne-a sosit cu mare 
întârziere deoarece caporalul care fusese trimis cu ordinul de 
la divizie rătăcise drumul. 

Pe la orele 9 si ceva seara a sosit în Coteşti întreg convoiul 
de prizonieri, căci fusese dus mai înainte și reîntors acum 
înapoi si a fost si eu dat singur în primire. Întreg convoiul apoi 
a fost dus în satul Urechesti şi noaptea am dormit la școală. A 
doua zi ne-au dus pe jos la Râmnicu Sărat. Mâncare pe drum 
au uitat să ne dea. 

Seara am sosit în Râmnicu Sărat. Trupa a fost condusă la 
penitenciar iar ofiţerii la primărie si puși într-o odäitä mica 
unde se mai aflau si alti ofițeri si am dormit noaptea în scaune 
sau intinsi pe jos, mai înghesuiți ca sardelele. Nu mică mi-a 
fost surprinderea când trec dimineaţa în dosul curții spre a ne 
spala, am văzut cum scoteau germanii caii din biserica din 
dosul primăriei pe care o transformaseră în grajd. 

De aci, cu niște camioane automobile, ne-au condus la 
Buzău. 

A doua zi dimineaţa, la orele 11, fără a primi ceva hrană, 
am fost plecaţi pe jos, fiind escortati de husari călări spre 
Mizil, unde am ajuns pe la orele 8 seara, şi conduşi la barăcile 
din faţa gării. Aceste barăci nu erau decât acoperite şi nu 
aveau nici măcar pereţi; si deşi era 22 decembrie, am fost 
invitaţi să ne culcăm pe jos, pe umezeală. Am protestat, dar 
totul a fost în zadar. Am cerut cel puţin să se permită să se 
aducă ceva paie, căci în apropiere la o distanţă ca de 200 metri 
erau două sire de paie, însă am fost refuzati categoric. 

Noroc că pe orele 11 noaptea trecu un tren de marfă în 
care ne-au îmbarcat si pe noi şi ne-au dus la Ploieşti şi ne-au 
vârât în cazarma Regimentului 7 Prahova. Aci se găseau vreo 
8000 de soldați ruși prizonieri. Dintre aceştia mureau 200-300 
pe zi. Germanii ziceau că mor de holeră, iar cei vreo 7 doctori 
români care se găseau acolo ziceau că mor de foame, căci nu 
li se dădea aproape nimic de mâncare. 

Lagărul a fost izolat şi am stat şi noi o lună de zile. 
Tratamentul a fost pasabil. Am avut şansă însă de un soldat 
alsacian care era la serviciul aprovizionării şi care ne dădea de 
multe ori suplimente. Sufeream însă de frig, căci lemne ni se 
dădeau foarte puţine. 

La 24 ianuarie am fost duși la Slatina în vagoane de marfă 
si pe un frig cumplit. Aci mâncare nu ni se dădea decât de 2-3 
ori pe săptămână şi consta dintr-o supă de gris iar uneori se 
dădea mămăligă. Primeam câte o jumătate de pâine de om pe 
zi. Cine avea parale putea cumpăra din târgul ce se tinea la 
gardul din faţa cazărmii. 

La 19 februarie am fost duși la Stralsund. În vagoane de 
clasa a 3-a, multe din ele fără geamuri, la care erau bătute 
scânduri. Căldura a lipsit aproape în tot cursul drumului. 

La 1 martie am ajuns la Stralsund. Din cauză că eram un 
număr de vreo 450 de ofiţeri, am fost culcati în barăci pe jos 
cu paie şi am stat asa vreo 15-20 zile până ne-a venit rândul să 
trecem în carantină. Mâncarea — proastă şi insuficientă. După 
ce am fost trecuţi în lagăr si instalaţi în barăci sau cazărmi, ca 
chestiune de confort situația noastră a fost ceva mai 
îmbunătățită. 

În tot cursul timpului cât am fost în captivitate mâncarea a 
fost foarte proastă si insuficientă si, dacă n-ar fi fost Crucea 
Rosie si familiile care să ne trimită pachete, foarte puţini 
dintre noi s-ar fi reîntors. Îmbrăcăminte şi material de 
repararea îmbrăcămintei și a încălțămintei ni s-a refuzat a ni 
se da. Îngrijirea medicală a fost bună. 

Soldă abia după vreo două luni de zile a început a ni se 
servi câte 60 mărci lunar. Dintre acestea, 45-47 costa masa, din 
rest trebuia să cumpărăm pâinea, să ne reparăm hainele şi 
incaltamintea, spălatul rufelor, tutun si alte mici cheltuieli, asa 
încât cine n-a avut bani asupra sa a avut de îndurat multe 
greutăţi până când s-a format un comitet căruia i s-a pus la 
dispoziţie o sumă de vreo 3000 mărci care împrumuta pe 
ofiţeri cu diverse sume pentru preîntâmpinarea cheltuielilor. 

Tratamentul inamicului fata de noi în timpul captivitatii a 
fost foarte aspru. În genere, comandantul lagărului a fost 
drept. N-a exercitat însă nici un control asupra hranei ce ni se 
servea si, de aceea, totdeauna din chiar micile cantităţi de 
hrană alocate nouă ni se dădeau cu lipsuri destul de 
însemnate. 

Situatiunea materială a inamicului sub raportul aprovi- 
zionării cu hrană a trupei e bună si alocatia este crescută. In 
genere, trupa și ofițerii mănâncă bine. Populatiunea civilă însă 
suferă privatiuni enorme. Încercări izolate de greve si de 
protestări din cauza lipsei de hrană au fost adeseori sângeros 
înăbușite. Trupa, asemenea, este bine îmbrăcată, populaţia 
civilă însă foarte prost şi foarte scump costă. Încălţăminte de 
piele lipseşte aproape complet. La toate s-au introdus 
erzaturi. Populaţia nevoiasä a început a purta haine con- 
fectionate din hârtie iar tălpile de lemn sunt de mult intrate în 
uz. 

Starea sanitară este foarte bună. O curăţenie exemplară 
domnește pretutindeni si ordine demnă de admirat. Ofițerii se 
bucură de multă autoritate atât în faţa soldaţilor, cât si a 
populaţiei civile si salutati totdeauna cu un deosebit respect si 
pregătirea lor însă nu lasă de dorit. 

Ocupaţia noastră în lagăr era cititul de cărţi, literatura, 
ştiinţe, studiul limbilor, jocuri de cărți si sporturi. S-a făcut si 
multă politică şi în special de la sosirea în lagăr a domnului 
colonel Sturza, care a produs o vie perturbatie în sufletele 

noastre, dând loc la discutiuni si la agitatiuni care au scos în 
evidenţă multe din păcatele noastre. Socotind că acest caz este 
destul de interesant voi căuta să aduc la cunoștință 
autorităţilor superioare acest caz, pentru ca el să rămână cel 
puţin cunoscut pe viitor, deoarece acum nu se mai pot lua 
măsuri $i sancțiuni. 

lată cum stă cazul Sturza: Nu-mi aduc bine aminte data 
sosirii în lagărul Stralsund dar ştiu că era în preajma Paştilor. 
De altfel, sosirea sa fusese special anunţată, deoarece s-au 
făcut oareșicare preparative speciale pentru primirea sa în 
lagăr de către comandatură. 

În lagăr a sosit noaptea împreună cu adjutantul său 
Wagman, cu trăsura lagărului, ceea ce nu se întâmpla cu nici 
unul din ceilalți prizonieri, oricare ar fi fost gradul avut. A 
doua zi şi-a făcut apariţia în lagăr. La început și chiar din 
momentul când auzisem că va sosi în lagăr ne bucurasem, căci 
noi îl credeam că a căzut prizonier luptând, că ne va fi de un 
real folos, ştiindu-l energic si cu calităţile sale de bun militar, 
şi mai ales că ştia şi bine limba germană si credeam că prin 
energia sa să putem obține măcar vreo îndulcire cât de mică a 
traiului nostru. Dar în după-amiaza zilei, datorită unor 
indiscretiuni am aflat că nu mai era colonelul în care noi ne 
mai puteam pune speranţele, că se vorbea de trădare, de 
părăsirea poziţiei si de trecerea la inamic. Impresiunea 
noastră a fost penibilă şi o puternică reacțiune s-a produs în 
sufletele multora dintre noi. 

Pot afirma că prima ştire despre trădare am aflat-o de la 
domnul general Costescu, care era cuprins de indignare. 
Imediat am început să fac aceasta cunoscut camarazilor în 
lagăr. 

Între timp, domnul colonel Sturza avea mereu conciliabule 
cu diferiți d-ni ofiţeri superiori si inferiori, cum si din foştii săi 
elevi sau ofiţeri avuti sub ordinele d-sale pe la regimente sau 
Şcoala de Infanterie. În aceste conciliabule se răspândea 

propunerea d-sale de a se reîntoarce ofițerii în ţară în număr 
cât mai mare, soldaţii de asemenea, si a se reorganiza o nouă 
armată în teritoriul ocupat şi cu ea să se elibereze Moldova de 
TușI. 

Dinastia forma obiectul celor mai vii atacuri. La auzul 
acestora, cei mai multi dădeau din umeri si aduceau obiecţii să 
nu se poate să ne luptăm noi, frații, între noi. Domnul 
Wachman agita si d-sa, având consursul mai multor d-ni 
ofiteri activi si de rezervä. 

În o sâmbătă după amiază, toții ofițerii primind ordin că 
duminică dimineaţa la ora 9,15 are să ne vorbească domnul 
comandant al lagărului. La ora ordonată erau prezenţi toți 
ofiţerii români, afară de domnul general Costescu care se afla 
bolnav. Sosind comandantul lagărului, ne spune că ne-a 
adunat să ne comunice că frigul ce-l suferim este datorit 
faptului că două vapoare cu cărbuni destinate Stralsundului 
au fost îngheţate la Stettin si nu s-au putut aduce. În adevăr, 
era un frig extraordinar deşi era primăvară, iar cărbuni nu 
erau. Că dacă masa nu e ca aceea din România, totuşi î își va da 
silinta de a ne-o face mai bună. Însă n-a făcut nimic. Spune că, 
deşi nu s-a făcut nici un acord cu guvernul român ne acordă 
favoarea de a scrie în tara. 

Terminând, spune că dacă cineva are de spus ceva, să iasă 
si să vorbească. 

Atunci iese din front domnul colonel Sturza si dă citire 
unei cuvântări în care arunca cele mai mari invective la adresa 
Coroanei, Guvernului și a Ţării, discreditand în culorile cele 
mai negre ororile din Moldova. În timpul cât citea acestea, am 
fost singurul ofiţer care am protestat, întrerupându-l cu cuvin- 
tele: „E o ruşine a se spune aceste lucruri în fata dușmanului 
nostru.” 

Tineam ca comandantul [sic!] german să audă că noi 
protestăm. Imediat agenţii domnului colonel Sturza, ca d-nii 
Wachman, căpitan Păunescu, locotenent Chercea si multi 

alții, au început să mă şuşuiască şi să strige să tac şi să fie 
linişte. Comandantul german şi-a întors imediat privirea 
înspre partea unde mă găseam și a strigat să fie linişte, căci 
parte din camarazi începuseră să murmure. Domnul colonel 
Sturza şi-a întrerupt cuvântarea si, adresându-se ofițerilor, i-a 
rugat să nu se facă spectacol, căci după amiază ne va da toate 
lämuririle. 

Iaca ce era să fie după amiază; văzând că nu se face de 
către d-nii ofiţeri superiori nici o mişcare, am fost pe la un 
mare număr dintre dumnealor si i-am rugat să provoace pe 
domnul colonel Sturza ca să se explice asupra situaţiei sale 
pentru a se evita un mare scandal, căci noi nu voim, dacă 
faptul e adevărat, ca un colonel român trădător să trăiască în 
mijlocul nostru și să poarte uniformă românească. La aceasta 
mai adaug şi faptul că ofiţerii ruși (multi la număr în lagăr), 
auziseră de activitatea colonelului Sturza si începuseră si ei să 
se agite. Asemenea și soldații francezi, ce erau ordonanţe în 
lagăr ne cereau mereu explicaţii. Cu multă greutate am obti- 
nut, prin mijlocirea domnului colonel Niculescu, ca domnul 
colonel Sturza să vină si să se explice, fixând şi data imediat 
după terminarea sezatorii literare ce se tinea în după amiaza 
acelei duminici. Bazati pe cuvintele domnului colonel Nicu- 
lescu, un mare număr de ofiţeri am tolerat prezenţa domnului 
colonel Sturza în sala unde se tinea sezätoarea, fiind curiosi de 
explicatiuni ce promisese că ne va da. 

Aproape de terminarea sezätoarei domnul colonel Sturza 
a şters-o frumos din sală fără ca să vină să mai dea explicaţia 
promisă. In curând d-sa părăsi lagărul, dându-i-se de către co - 
mandatură onorurile cuvenite. D-sa a plecat însoţit de d-nii 
Wachman și Chercea, ambii locotenenti de rezervă. 

In urmă a lăsat agenţi care făceau propagandă pentru reîn- 
toarcerea ofițerilor în tara. 

Cel însărcinat oficial cu înscrierea era locotenentul de 
rezervă Herz, căruia îi dădeau concursul mai multi ofiţeri 
activi, între ei se aflau si vreo câţiva căpitani, din care unul din 

ei am aflat că a fost preşedintele Comisiunii interimare la 
Pitesti, iar alţii stăteau în dosul frontului german la Focşani si, 
din declaraţiile prizonierilor făcuţi în luptele de la Mărăşești, 
rezultă că acești ofițeri le propuneau libertatea de a se 
reîntoarce pe front, aducând manifeste nemtesti. 

Lagărul era împărțit în două tabere bine marcate, a celor 
ce voiau să plece şi a celor ce voiau să rămână, deşi un număr 
dintre ei voiau să se întoarcă din cauza foamei, alţii de dorul 
de casă, alţii de dorul de libertate, căci eram tot timpul închiși, 
şi prea puţini deciși a lupta pentru cauza colonelui Sturza. 
Fiind întrebat de un camarad dacă este mulțumit de rezultatul 
obținut, colonelul Sturza a răspuns că, pe cât e de mulţumit de 
cantitatea celor ce s-au înscris, pe atât este nemulțumit de 
calitatea lor. 

Între cei ce au contribuit mult la formarea curentului în 
favoarea opiniei colonelului Sturza a fost locotenent de 
rezervă Vincentz din Craiova, neamt de origină, care tot 
timpul poza în apostolul şi sfătuitorul învăţătorilor, 
îndemându-i să se reîntoarcă în tara, înjurând pe toți ai ţării. 
In tot timpul cât am stat în lagăr am avut de luptat contra 
ideilor extrem de periculoase si tendentioase ce voia să 
infiltreze în sufletele ofițerilor. Cu acest locotenent am avut o 
chestie personală, fiindcă am protestat într-o şezătoare unde 
s-a comemorat alipirea Basarabiei, unde el a venit cu o 
conferință de introducere fără consimțământul nimănui și 
nefiind trecut in program si arunca cuvinte nedemne fata de 
conducătorii ţării. 

Mă opresc aci la afacerea domnului colonel Sturza, 
rezervându-mi dreptul ca, atunci când voi fi liber şi se va putea 
vorbi, să revin pe larg. Noi am ţinut abia această atitudine 
pentru că o socoteam în concordanţă cu interesele ţării şi a 
neamului, căci cei plecaţi în ţară au produs o rea impresie 
asupra sträinätäti şi în special asupra aliaţilor. tin să remarc că 
adunarea ofiţerilor făcută de comandant în scop de a ne spune 

cele arătate de mine mai sus, a fost numai o punere în scenă 
pentru a putea da ocaziune domnului colonel Sturza de a-şi 
tine acea cuvântare, căci în urmă, desi au mai cerut si alții 
cuvântul n-a mai lăsat pe nimeni să mai vorbească, aşa că se 
vedea bine că fusese stabilit aceasta în de comun acord între 
comandant şi colonelul Sturza. În genere, atât comandantul, 
cât și ofiţerii germani încurajau această mişcare, dar personal 
și ca militar, fiind întrebaţi de unii din noi dacă fiind în locul 
nostru ar face același lucru, răspundeau negativ, dar motivau 
că aşa se face politica. 

Aceasta îmi este declaraţia şi o semnez. 

Am fost repatriat pe ziua de 14.06.1918 


Locotenent rezervă BORCEA M. 


A.M.R, fond Marele Stat Major, Secţia Studii Istorice, dos. 38, 
f. 134-138 

MEMORIUL 


Sublocotenentului de rezervä Calotescu Th. Alexie 
din Regimentul 5 Vânätori, cäzut prizonier în ziua de 14 
noiembrie 1916, în luptele de la Milcoiu-Topolog-Arges. 


De la 15 august 1916 — data decretarii mobilizării — si 
pânä la 13 octombrie 1916 subsemnatul am fost ofiter 
instructor la compania a Il-a din Regimentul 5 Vânători — 
partea sedentară, iar de la 13 octombrie 1916 am plecat pe 
front împreună cu sublocotenentul Cooc cu un detaşament de 
483 de dispensati si vreo câţiva soldaţi vechi si răniți vindecati, 
împărțiți în două companii: prima sub comanda lui Cooc si a 
Il-a sub comanda mea, cu însărcinarea dată de Corpul 1 

Armată ca să mergem la Târgu Jiu, la Divizia 11-a, spre a 
apăra un defileu, formând un detașament aparte şi, după ce 
vom termina misiunea noastră, să ne întoarcem la Olt, la 
Regimentul 5 Vânători — partea activă. 

Am plecat din Craiova în seara zilei de 13 octombrie 1916 
si în dimineaţa zilei de 14 octombrie 1916 am ajuns în Târgu 
Jiu, unde, conform ordinului Diviziei a 11-a, ne-am pus sub 
comanda domnului colonel Ostroveanu din Regimentul 41 
Infanterie, care ne-a condus în luptele de la Jiu în zilele de 14, 
15 şi 16 octombrie 1916 — prin Cameni - Tetila - Sâmbotin — 
Arsuri — Schela - Buliga — atacând de flanc si de front 
inamicul ce înaintase până la Târgu Jiu — pe care l-am respins 
cu mari pierderi, luându-i un număr însemnat de prizonieri, 
tunuri grele, cai şi alt material de război. În noaptea de 17 
octombrie 1916 — fiind în serviciul de avanposturi — am primit 
ordin ca să plecăm imediat la Târgu Jiu - de unde ne-am 
îmbarcat la tren şi am mers la muntele Sulli pe Topolog — 
Argeş, unde se găsea Regimentul 5 Vânători cu domnul 
colonel Hergot, care ne-a trimis — pe cele două companii — la 
ordinele domnului colonel Bădescu Bucur, comandantul 
Brigăzii Mixte - sub ordinele căruia am luptat două zile, 
strecurându-ne o noapte întreagă numai în brânci pe malul 
râului Topolog, spre a cădea în spatele inamicului — dar, fiind 
atacați din flancul drept, am respins inamicul, luându-i 
prizonieri şi făcând noaptea serviciul de avantposturi. De aci 
ne-am retras şi am mers la Poiana, la domnul colonel Moșoiu, 
comandantul Diviziei 23. D-sa ne-a ordonat să mergem la 
Poiana Spinului, la domnul colonel Cantacuzino, coman- 
dantul Brigăzii de Grăniceri — de la care am primit ordin să 
merg în luptă la Mâclele, la ordinele domnului maior 
Radulian, din Regimentul 2 Infanterie. 

După o zi şi o noapte de atac, d-sa m-a trimis cu compania 
în luptă la Dealul Spinului — Titesti— Sectorul de la şosea - în 
subordinele domnului căpitan Niculescu din Regimentul 44 

Infanterie — unde, două zile, am luat parte la atacurile îngro- 
zitoare de infanterie si mitraliere si teribilul bombardament 
de artilerie, în care lupte am fost rănit şi transportat la 
căpitan medic Constantinescu-Slatina din regimentul nostru, 
m-am făcut binisor si, nefiind încă bine vindecat — după două 
zile — m-am înapoiat iarăși la companie pe front — trecând sub 
ordinele domnului maior Alexandrescu, care ne-a condus în 
luptele de la Poiana și Clocotici. 

Apoi, retrăgându-ne sub ordinele domnului colonel 
Bădescu Bucur, am rezistat încă o zi la Salătruc — după aceea 
ne-am retras pe muntele Cozia cu domnul maior Radulian şi 
apoi la marginea de miazănoapte-apus a satului Sălătruc, cu 
domnul maior Alexandrescu; am rezistat încă o zi — de unde 
abia ne-am retras, căci inamicul rupsese frontul pe şosea și 
ocupase satul — tăindu-ne comunicaţia cu frontul nostru — dar 
după o noapte întreagă de strecurare prin zăpada și pe cărări 
— am reușit să facem din nou legătura cu trupele noastre la 
Suici — podul Topologului — unde am pus din nou rezistenţă, 
oprind inamicul ce înainta dinspre Sälätruc. Aci am ocupat 
marginea de miazănoapte a satului Suici — stricând podul 
Topologului — am rezistat, organizând şanţuri adăpost. 

De aici am mers la divizie, unde domnul colonel Moșoiu, 
comandantul Diviziei 23 din Suici, mi-a dat sub comanda mea 
încă o companie de dispensati din regimentul nostru — 
oprindu-mă pentru 24 ore gardă la divizie în Suici. 

Inainte de a se retrage Divizia 23 din Suici, domnul colonel 
Moșoiu, comandantul diviziei, mi-a dat ordin ca cu [sic!] cele 
două companii să formez imediat o gardă de poliție înapoia 
frontului, spre a opri oamenii ce fugeau la atacurile şi 
bombardamentul inamicului. Am luat măsuri numaidecât și 
am oprit frontul, întărind linia de luptă cu cele două companii. 

După retragerea Diviziei 23, domnul colonel Bădescu 
Bucur mi-a ordonat să formez ariergarda diviziei, cu 

însărcinarea să rezist pe sectorul călare pe şoseaua Suici — 
Cepari — pe stânga Topologului. Am luat măsurile necesare 
de luptă si am rezistat 2 zile — fiind comandant de sector — 
având la stânga, pe dreapta Topologului, pe domnul maior 
Alexandrescu. In urmă a venit domnul colonel Mateescu din 
Regimentul 83 Infanterie și împreună cu d-sa am menţinut 
încă două zile poziţia pe şoseaua de la primăria și școala din 
Cepari — când în noaptea de 7-8 noiembrie 1916, la ora 4 a.m., 
am primit ordin să ne retragem toată ariergarda spre Tigveni 
— fiind înlocuiţi cu regimente de moldoveni. 

La Tigveni s-a întrunit întreaga brigadă a domnului colonel 
Bădescu Bucur, care ne-a comunicat ordinul că trebuie să 
mergem spre Poenari-Argeș. Domnul căpitan C. Sorescu, 
comandantul Regimentului 5 Vânători, mi-a dat însă ordin ca 
eu să merg cu compania de dispensati la Bleici - Arges spre a 
face cu ei instrucţie, căci acolo mai e o companie de dispensati 
şi este şi reşedinţa regimentului nostru, iar d-sa a plecat cu 
celelalte companii spre Poenari. In seara zilei de 8 noiembrie 
1916 am ajuns la Bleici, unde am găsit cancelaria regimentului 
si încă o companie de dispensati cu sublocotenentul de 
rezervă Rotariu I. Gheorghe, iar a doua zi, înapoindu-se şi 
celelalte companii de la Poenari, cu domnul căpitan Sorescu — 
am primit ordin ca întreg Regimentul 5 Vânători să mergem 
la Râmnicu Vâlcea la Divizia 13-a, unde am şi ajuns până 
seara. 

In dimineaţa zilei de 10 noiembrie 1916 — am primit ordin 
de la Divizie ca să refacem regimentul completând cele 4 
companii cu dispensati. La refacere am trecut la compania a 
4-a, împreună cu sublocotenentul de rezervă Rotariu I. 
Gheorghe. După amiază am primit ordin de luptă ca să 
mergem pe front la Muiereasca, sub ordinile domnului 
colonel Constantinescu C., comandantul Brigăzii 25, unde am 
luat parte în foc la luptele din dreapta Oltului în sectorul 
domnului colonel Damian din Regimentul 57 Infanterie. 


Calvarul prizonierilor români 423 


În noaptea de 10-11 noiembrie 1916, conform ordinelor 
superioare ne-am retras la ora 4 a.m. pe partea stângă a 
Oltului, stricând podul de peste Olt de la Râmnicu Vâlcea, 
formând ariergarda Diviziei a 13-a sub comanda domnului 
colonel Damian. 

In seara zilei de 11-12 noiembrie 1916, conform ordinului 
domnului colonel Damian Regimentul nostru a ocupat poziţia 
de rezistență pe Dealul Blidari - Bleici spre Milcoiu cu 
frontul spre Râmnicu Vâlcea - Olt, unde am organizat 
santuri-adäpost — având în dreapta Regimentul 1 Vânători. 
Acum am trecut sub ordinele domnului colonel Cănciulescu, 
Comandantul Brigăzii 26. Pe această poziţie am rezistat până 
a doua zi, 12 noiembrie 1916, ora 11 a.m., când, conform 
ordinelor superioare, ne-am retras pe Dealul Milcoiu spre 
podul Topologului — deoarece eram ameninţaţi să ni se taie 
retragerea spre flancul stâng de către coloanele inamice. Pe la 
amiază am ajuns pe dealul de miazănoapte al satului Milcoiu, 
unde domnul căpitan Sorescu, comandantul Regimentului 
nostru 5 Vânători, a primit de la domnul colonel Cănciulescu 
noi ordine de luptă. In urma acestor ordine, domnul căpitan 
Sorescu m-a trimis pe mine şi pe sublocotenentul Rotariu I. 
Gheorghe cu compania a 4-a şi cu celelalte trei companii la 
domnul colonel Cănciulescu care se găsea cu telefonul pe 
front, spre a primi ordine. 

Ne-am prezentat şi am primit ordin ca noi, compania a 4- 
a, să ocupăm imediat poziţia de luptă pe dealul deasupra 
satului Milcoiu spre miază-noapte cu sectorul de la şoseaua 
Bleici-Milcoiu- Topolog înspre apus, având la dreapta peste 
şosea, spre răsărit, Regimentul 72 Infanterie, iar la apus, pe 
culmea dealului, compania a II-a şi a III-a din regimentul 
nostru — spre flancul stâng, cu îndatorirea să rezistäm pe 
această poziţie cu orice pret pentru apărarea satului Milcoiu și 
a podului de peste Topolog, protejând retragerea trupelor si 
scurgerea coloanelor Diviziei a 13-a peste podul Topologului 

spre Piteşti, ordonându-ne, totodată, că nimeni nu poate 
părăsi această poziţie sub nici un motiv fără ordin. 

Am ocupat numaidecât poziţia de luptă pe sectorul 
ordonat şi am rezistat până seara sub focurile de infanterie, 
mitraliere şi artilerie ale inamicului ce înainta cu îndârjire spre 
noi fiind foarte numeros — când, seara pe la ora 8 p.m., am 
primit ordin ca să ne retragem spre podul Topologului în aşa 
fel ca să nu ne simtă inamicul — adică unul câte unul și înainte 
de a se retrage fiecare om va executa foc repede — începând 
de la flancul drept cu Regimentul 72 Infanterie. 

În urma acestui ordin, cu foarte mari greutăţi abia ne-am 
strecurat pe sub ploaia de gloanţe inamice şi bombardamentul 
de artilerie până aproape de podul Topologului, ajungând 
noaptea târziu. Aci domnul căpitan Sorescu ne-a comunicat 
un nou ordin al domnului colonel Ceovschi, comandantul 
Diviziei a 13-a, cu cuprinderea următoare: coloanele Diviziei 
fiind potmolite din cauza drumului stricat de ploi şi fiind 
împiedicate de convoaiele de refugiaţi civili, noi, Regimentul 
5 Vânători, ne vom reîntoarce din nou pe poziţiile avute pe 
dealul deasupra satului Milcoiu, unde vom rezista cu orice 
pret până la unul, neputând părăsi nimeni această poziţie sub 
nici un motiv fără ordin, apărând satul Milcoiu și podul 
Topologului pentru a se putea retrage restul trupelor şi scurge 
coloanele Diviziei a 13-a pe dealul de peste Topolog spre 
Pitești. 

Deoarece domnul căpitan Sorescu primise acest ordin cu 
câteva minute mai înainte de ajunge noi, d-sa a și luat imediat 
măsuri de siguranţă, trimițând o grupă cu sergentul Băiașu la 
Topolog spre flancul stâng. După aceea ne-a ordonat ca noi, 
compania a 4-a — cu mine, cu sublocotenentul Rotariu I. 
Gheorghe şi cu plutonierul Bălăcescu — să mergem înapoi și să 
reocupăm poziţia de luptă pe dealul deasupra satului Milcoiu, 
la biserică, unde fuseseră ziua companiile 1, a 2-a şi a 3-a, 
având la stânga spre Topolog Regimentul 72 Infanterie și la 

dreapta compania 1, cu domnul locotenent Tatulescu si 
plutonierul Georgescu, al cărei sector va fi călare pe şoseaua 
Milcoiu - Topolog, apărând șoseaua; iar celelalte companii 
spre dreapta companiei 1, spre răsărit pe dealul de la podul 
Topologului, cu însărcinarea să rezistăm pe poziţie cu orice 
pret până la unul, neputând nimeni părăsi această poziţie fără 
ordin, pentru a păzi podul si a proteja retragerea trupelor și 
scurgerea coloanelor Diviziei a 13-a, care s-au potmolit pe 
dealul de peste Topolog spre Piteşti. 

Si fiindcă sectorul nostru de luptă era mare iar soldații 
puţini, domnul căpitan Sorescu ne-a ordonat să aşezăm 
soldaţii pe poziţie în linii de grupe prin flanc, la distanţă de 50- 
60 metri, cu santinele îndoite înainte, cu o rezervă înapoi la 
centru si cu patrule pe flancuri şi înainte. 

Am mers noaptea târziu şi am ocupat poziţia ordonată, 
luând toate măsurile de siguranţă. Noaptea am fost liniștiți. In 
dimineaţa zilei de 14 noiembrie 1916, foarte de noapte, 
împreună cu sublocotenentul Rotariu I. Gheorghe si cu 
plutonierul Bălăcescu din compania a 4-a şi cu plutonierul 
Georgescu din compania 1, am aşezat si corectat din nou 
poziția soldaților formând cu ei o linie rară de trăgători, 
orientandu-i asupra directiunii inamicului şi arătându-le 
însărcinarea noastră ce avem de a apăra podul şi a ocroti 
coloanele Diviziei a 13-a care se vedeau scurgându-se pe 
dealul Topologului și incurajandu-i să lupte cu bärbätie până 
la unul — fără a da înapoi. 

Apoi am pus în vederea plutonierului Georgescu de la 
compania 1 să ne comunice orice mișcare de la șosea şi am 
lăsat aci cu plutonul pe plutonierul Bălăcescu, iar 
sublocotenentul Rotariu I. Gheorghe a trecut la flancul stâng 
spre Topolog, cu plutonul I. 

Totdeodată, văzând că patrula trimisă de domnul căpitan 
Sorescu cu sergentul Băiașu spre Topolog nu mai vine, am 
trimis altă patrulă, cu sergentul Sava Pantelimon. Am trimis 
patrulă înainte şi spre flancul drept. 

Pe la ora 8 a.m. patrulele noastre de front au luat contact 
cu inamicul iar pe la ora 9 a.m. au început să ne atace de front 
si să înainteze. Noi am deschis focul, angajandu-ne în luptă. 
Patrula de pe Topolog ne-a adus știrea că la stânga noastră n- 
avem legătură cu nimeni şi că inamicul se scurge spre 
Topolog. Faţă de acestea am continuat focurile, trimițând pe 
sergentul Trăistaru Gheorghe cu o grupă ca să întărească 
flancul stâng spre Topolog, unde era sublocotenentul Rotariu 
I. Gheorghe cu plutonul si am raportat domnului căpitan 
Sorescu situatiunea în care ne aflăm, așteptând ordinul 
domniei sale. 

Imediat după ce trimisesem raportul, inamicul însă începu 
să ne atace grozav, înaintând spre noi şi, totodeodată, am 
primit gloanţe de infanterie și mitraliere dinapoia noastră 
dinspre flancul drept de la şosea, unde era compania 1, si mi 
s-a raportat că s-au observat soldați din compania 1 fugind 
înapoi de pe poziţie. l-am ameninţat că-i fmpuscäm si chiar a 
tras după ei sublocotenentul Rotariu I. Gheorghe, ordo- 
nându-le să se întoarcă pe poziţie si să continue lupta, dar 
gloantele de infanterie şi mitraliere din flancul drept şi spatele 
nostru de la șosea curgeau ca ploaia. 

Am trimis imediat oameni de legătură spre şosea să ne 
aducă informaţii exacte, căci noi nu puteam părăsi frontul — 
iar la şosea nu se vedea, fiind un defileu și noi despărțiți de 
compania | prin pâraie si rape si având înapoia noastră un 
dâmb înalt care acoperea vederea înspre şosea şi pod. 

Oamenii trimiși ne-au adus știrea că coloanele [sic!] 
inamice trec pe şosea si au ocupat dâmbul din spatele nostru 
de la pod — de unde ne atacă pe noi si că soldaţii din compania 
1 nu mai sunt pe poziţie decât vreo câţiva lângă plutonul 
nostru — ceea ce am aflat în urmă că parte din ei fugiseră iar o 
parte fuseseră prinşi de inamic si închiși în curtea bisericii, 
fiind dezarmati. 

În aceste împrejurări critice, neprimind nici un rezultat de 
la domnul căpitan Sorescu — am trimis din nou alt soldat 
raportandu-i situatiunea extrem de rea în care ne aflăm — și il 
rugam să ne dea ajutor sau să ia măsurile ce va crede de 
cuviinţă, iar noi am continuat focurile şi, respingând flancul 
drept, am încercat să ne retragem spre pod — fiind în neputinţă 
de a ne apăra si a mai menţine poziția — rămânând singuri si 
izolaţi — dar patrulele de cavalerie inamică, venind dinspre 
şosea, au dus ştiri exacte despre poziţia noastră şi au început 
să ne atace îngrozitor şi fără greş din flanc şi din spate, de pe 
dâmbul de la pod, cu focuri de infanterie şi mitraliere. Pe de 
altă parte, coloana din faţă înainta şi ne ataca de front, aşa că 
noi nu puteam să ne miscäm de pe poziție dar tot am 
continuat lupta până la fine cu disperare, pe viata si pe 
moarte, dar rezultatul a fost destul de trist şi nenorocit pentru 
noi, căci am fost înconjurați si înăbuşiţi de inamicul numeros 
care ne atacase din trei parti. 

Acestea sunt împrejurările nenorocite şi în imposibilitate 
de a fi fost înlăturate în care am căzut victimă datoriei noastre 
în ziua de 14 noiembrie 1916, ora 11 a.m., îndeplinindu-ne cu 
sfințenie cea mai înaltă datorie de militar și om, rămânând 
până la sfârşit credincioși si devotați către şefi, Patrie, Tron şi 
Drapel. 

In aceeaşi zi a fost făcut prizonier împreună cu mine 
sublocotenentul de rezervă Rotariu I. Gheorghe, plutonierul 
Bălăcescu si 30-40 soldaţi care au stat credincioși si neclintiti 
la posturile încredințate lor, jertfindu-ne cu toţii pentru 
salvarea coloanelor Diviziei a 13-a, care s-au scurs peste 
dealul Topologului sub protectiunea noastră iar noi, päräsiti, 
urgisiti si dati uitării, vom merge de acum înainte pe drumul 
rusinos al robiei, unde, chinuiti de foame si frig prin lagărele 
germane (puţini ne vom mai reîntoarce, dar şi cei care vom 
avea fericirea de a ne reîntoarce, vom rămâne cu răni dure- 
roase şi nevindecabile în corp si suflet — care pe multi ne vor 

tari înainte de vreme în mormântul vesniciei si al uitării); dar, 
în fine, credem că se vor mai găsi si la noi inimi mari si nobile 
care se vor gândi şi la noi si făcând o judecată dreaptă și cu 
sânge rece vor vedea că ne-am făcut şi noi pe cât ne-a fost cu 
putinţă datoria si poate că mai mult ca alții si ne vor da meritul 
ce ni se cuvine fiecăruia. 


Înainte de a încheia acest memoriu, voi aminti câteva 
momente triste din viaţa de prizonier. După ce am fost prinşi 
am fost conduși pe jos în convoi cu soldaţi la Râmnicu Vâlcea, 
de aici la Călimăneşti şi apoi la gara Cornet, tot pe jos. La 
Cornet am fost imbarcati în vagoane de clasa a 3-a, iar la a 2- 
a gară am fost dati jos şi închiși în vagoane de vite murdare cu 
paie pline de paraziți, în care am stat o noapte întreagă pana 
la Sibiu. 

La Sibiu ne-au despărțit de soldați si pe noi, ofițerii, ne-au 
dus la cazărmi unde dormeam pe jos în paie murdare, câte 10- 
30 ofiţeri într-o cameră fără foc, neschimbati cu rufe curate — 
din care cauză ne umpluserăm de paraziți. Aci am stat 40 zile, 
în care timp, după multă rugăminte, am fost imbdiati si 
dezinfectati o dată, când ni s-au schimbat si rufele la baie. 
Mâncarea obişnuită pentru robi. 

De la Sibiu am fost transportaţi în tren de persoane - dar 
fără foc — la Crăciun în lagărul din Stralsund (Dänholm), dupa 
ce am fost imbaiati, schimbaţi cu rufe curate si dezinfectati la 
Oppeln. 

In Stralsund am fost inoculati — vaccinati si dezinfectati si 
aşezaţi în camere bune cu paturi cu saltele — cearceafuri, 
perne etc. — confort bun, mâncare puţină. 

De la 9 martie 1917 am fost dus în lagărul de represalii de 
la Strohenmoor din Hanovra — unde am dus o viata infernalä 
de ocnas. Barăci mari de lemn prin care bătea vântul și ploua. 
Camere murdare — friguroase si igrasioase. Paturi cu saltele 
umplute cu condici, cartoane şi reviste, care ne jupuiseră 

şoldurile. Apa ruginoasă din cauza terenului mocirlos si 
acoperit cu turbă. Vânturi permanente cu nori de nisip care ne 
orbea. Hrana proastă — o pâine de 3 kg făcută din tärâte cu 
paie şi rumegătură la 2 persoane pe 7 1/2 zile; la fiecare masă 
numai câte o supă de gulii sau cu puţină făină — scoici — puţină 
brânză de soia — varză cu puţini cartofi — şi câteodată, rar de 
tot, peşte afumat sau carne, iar dimineaţa cafea cu zaharină. 

Modul cum se servea masa era şi mai prost. Fiecare ofiţer 
avea castron de la lagăr, cu care trebuia să vină la fiecare masă 
să i să pună mâncarea în el si după terminare să-l curețe 
fiecare si să și-l ia în cameră! 

În acest lagăr ajunseserăm 360 de ofițeri români ca niște 
umbre, lipsiţi de putere, anemici, nemaiputând şedea la front 
în timpul apelului, din care cauză cădeau câte 10-20 ofiţeri la 
fiecare apel. Noaptea ne deşteptam din somn din cauza 
foamei, căci hrana de la masă ne dezvolta numai apetitul şi 
după masă ne era mai foame ca înainte de a merge la masă. 
Câteodată veneau la cantină cutii de conserve de scoici 
stricate pe care le cumpăram foarte scump si pe care 
mâncându-le fără pâine şi cu lăcomie, ne îmbolnăveam de 
constipatie, alţii se otrăveau etc. 

La rapoartele şi plângerile ce se făceau de şefii noștri către 
comandantul lagărului ni se răspundea că ce-am căutat să 
facem război cu ei! prin urmare voiau să ne omoare cu orice 
pret. Dar am scăpat, căci printre noi se afla şi preotul 
Jugureanu care, în zilele de sărbătoare, având şi un cor 
bisericesc, înălța rugăciuni fierbinți către Atotputernicul 
Dumnezeu - pentru Tara, Tron, Neam şi ostași, care ne 
întăreau corpul istovit si ne oteleau sufletul amărât, de am 
putut trece prin aceste încercări extrem de grele la care poate 
fi supusă o fiinţă omenească. Un lucru însă care trebuie 
recunoscut şi admirat în toate lagărele germane şi anume: 
ordinea, punctualitatea si băile pentru curăţenia corporală. 

Si acum, uitând aceste suferinţe, să sperăm că atât faptele 
vitejesti ale noastre şi ale camarazilor noştri de pe front, 
moartea eroilor nostri si martiriul prizonierilor români vor fi 
răsplătite de Bunul şi Atotputernicul Creator prin reînvierea, 
înălțarea şi mărirea scumpei noastre ţări. 

Dar trebuie ca fiecare cetăţean român, în urma focului 
prin care am trecut, botezul de sânge, să-și curäte sufletul si 
inima de toate patimile, urile, dezbinările şi intrigile, păcatele 
neamului nostru, si, cu toții laolaltă, mână in mână, de la 
vlădică până la opincă, să lucrăm cu hărnicie pentru 
restaurarea, îndreptarea şi mărirea scumpei noastre Patrii! 
căci „În Unire stă puterea si în lumină stă salvarea“. 

Si atunci vom putea crede si zice ca şi poetul Bolintineanu: 
„Viitor de aur ţara noastră are şi prevăd prin secoli a ei 
inaltare!“ — dar nu prin secoli, ci peste câţiva ani, în curând! 

Făcut astăzi 8 septembrie 1918, în comuna Bârzeiu de 
Pădure, judeţul Gorj 


Sublocotenent de rezervă, 
Al. Th. CALOTESCU 
Regimentul 5 Vânători - Compania a IV-a 


A.M.R., fond Direcţia Personal, dosar nr. crt. 1537, f. 117-121. 

